
REGIMUL COMUNIST ÎN ROMÂNIA 


TERORISM ŞI ANTITERORISM IN ROMÂNIA (1965-1989) 


CRISTIAN TRONCOTĂ 


Ca formă a violenţei în planul relaţiilor social-politice, terorismul este la fel 
de vechi ca şi istoria umanității. În decursul vremurilor şi sub o formă sau alta, 
terorismul şi-a făcut simțită prezența în rândurile majorității popoarelor. S-a 
manifestat prin acte de violență, care au trezit în conştiinţa oamenilor revoltă şi 
indignare, având, de regulă, consecințe negative asupra dezvoltării normale a 
relațiilor sociale. Ca fenomen s-a impus în epoca modernă. 

"Teroarea revoluționară" iniţiată de dictatura iacobină în timpul revoluţiei 
franceze (1793-1794), precum şi "teroarea rosie", prin care s-a impus partidul 
bolşevic din Rusia după preluarea puterii în urma loviturii de palat din octombrie 
1917, au avut ca principal obiectiv intimidarea sau lichidarea fizică a adversarilor 
politici. lată de ce, până la sfârşitul primului război mondial, terorismul a fost 
considerat ca fenomen de stânga. În perioada interbelică acţiunile teroriste au fost 
iniţiate în principal de grupuri separatiste de dreapta, aşa cum a fost, de exemplu, 
cel al ustaşilor care doreau independenţa Croaţiei. Până în 1945 nu au existat acţiuni 
teroriste sistematice în Europa, deşi în unele state s-au manifestat destul de riguros, 
cum a fost in Rusia sovietică, Croatia, Spania şi România. Proportiile violenței au 
avut ca principală consecință vătămarea stabilității relațiilor normale de convietuire 
paşnică, a legăturilor diplomatice, culturale şi economice, desfăşurate in 
conformitate cu normele şi principiile dreptului internațional. 


Conceptul de terorism 


Din punct de vedere teoretic, încercările de a defini noțiunea de terorism nu 
au dus încă la un consens pe plan international. Walter Laquer, istoric şi comentator 
de politică externă americană, menţiona într-o erudită lucrare consacrată acestui 
fenomen că între 1936 şi 1981 s-au dat 109 definiţii terorismului, dar nici una dintre 
ele nu este suficient de cuprinzătoare!. 

Prima încercare a aparţinut Convenţiei internaționale pentru prevenirea şi 
reprimarea terorismului, semnată la Geneva în 1937: „Prin terorism se înţeleg 
faptele criminale îndreptate împotriva unui stat, al cărui scop sau natură este de a 
provoca teroarea împotriva unor personalități marcante, a unor grupuri de persoane 
sau în public”. 


' Walter Laquer, The Age of Terrorism, Little Brown, 1987, p.1 1-12. 

Există şi alte încercări mai recente de a defini fenomenul’. 

Doi cercetători olandezi de la Universitatea din Leiden au strâns tot 109 
definiţii academice ale terorismului şi le-au analizat principalele elemente. În urma 
studiului au ajuns la concluzia că elementul de violenţă era prezent în 83% dintre ele, 
telurile politice în 65%, în vreme ce 51% puneau accentul pe elementul inducerii 
sentimentelor de frică şi teroare. Doar 21% din definiții mentionau arbitrariul şi 
caracterul nondiscriminatoriu al țintelor alese şi numai 17,5% cuprindeau 
victimizarea civililor, a noncombatantilor, a elementelor neutre sau din afară’, 

Ca forme de manifestare a terorismului se pot enumera: pirateria aeriană, 
navală sau terestră, luarea de ostatici, răpirea unor persoane ale vieții politice, 
militare, economice, sociale, culturale etc. Actele teroriste se pot clasifica în 
terorism intern şi internațional. Primul poate fi, la rândul lui, terorism de stat (regim 
de teroare), terorism de stânga sau de dreapta (deci motivat ideologic), naţionalist 
sau separatist (motivat de idealuri naţionale). Scopurile lor sunt total opuse, 
Terorismul intern vizează, din punctul de vedere al initiatorilor, întărirea statului, 
iar cel internaţional distrugerea sau compromiterea instituțiilor statale, 

Istoria secolului XX evidenţiază că terorismul international este susţinut de 
diferite forte, de la terorismul sponsorizat de anumite state contra altora până la 
colaborarea între diferite grupuri teroriste din colţuri îndepărtate ale lumii. Acestea 
sunt şi motivele pentru care terorismul a fost şi a rămas un factor perturbator al 
relaţiilor interstatale şi interetnice. 

Alţi teoreticieni clasifică actele teroriste în funcție de elementul subiectiv al 
infracțiunii (intenţia), distingând astfel un terorism de drept comun şi un terorism 
social. Prin terorism de drept comun s-ar înţelege acele infracțiuni care cad sub 
incidența legii penale, agravată însă de metode de execuţie prin teroare. De regulă, 
acest gen de infracțiuni au ca obiect un interes personal ca de exemplu: obţinerea 


2 „Terorismul este folosirea forței sau a amenințării cu forța în scopul obținerii unui câştig 
politic” (Brian Jenkins); „Terorismul înseamnă folosirea ilegitimă a forței pentru a atinge 
obiective politice, în condiţiile în care viața unor oameni nevinovaţi este pusă în pericol” 
(Walter Laquer); „Terorismul înseamnă uciderea, lovirea sau ameninţarea deliberată şi 
sistematică a unor oameni nevinovaţi pentru a crea teama şi a intimida, în scopul de a obține 
un câștig politic sau tactic, de obicei pentru a impresiona opinia publică” (James M. 
Poland); „Terorismul înseamnă folosirea ilegală a forței sau a amenințării cu forța la adresa 
unor persoane sau a unor proprietăți pentru a atinge scopuri politice sau sociale, În special, 
are ca scop să intimideze sau să oblige un guvern, indivizi sau un grup de oameni să-și 
modifice comportamentul sau linia politică” (Vice-Presidents Task Force — 1986); 
„Terorismul înseamnă folosirea ilegală a forței sau a amenințării cu forța la adresa unor 
persoane sau a unor proprietăţi pentru a intimida sau a obliga un guvern, populaţia civilă sau 
o parte a acesteia în scopul de a atinge obiectivele de ordin politic sau social” (Biroul 
Federal de Investigatii FBI), apud „Curentul”, 9 februarie 1999, p. 17; „Terorismul 
constituie săvârşirea unei crime sau a unui delict printr-o metodă specifică ce este 
caracterizată prin violență și intimidare” (“Alerta”, 9 noiembrie 2000, p. 9). 

? Alex P, Schmid, Albert J. Jongman, Political Terrorism, Amsterdam, 1998, apud 
Terorismul. Istoric, forma, combatere, Bucureşti, 2001, p. 29. 

unei sume de bani, încercări de şantaj, taxele de protecţie, practicile gangsteriale 
(Mafia, sub toate aspectele ei) ori ale bandelor de tâlhari. In schimb, terorismul 
social ar fi acea formă de infracţiune care urmăreşte impunerea unei ideologii sau 
doctrine sociale, economice ori distrugerea unei orânduiri sociale . 

Terorismul reprezintă, în esenţă, un pericol social deosebit de grav pentru 
structura, coeziunea socială şi securitatea indivizilor şi a statelor. Aşa cum îl 
cunoaştem astăzi — mai bine organizat, cu cei care îl practică mai bine educați şi 
pregătiți, având la dispoziţie reţele de case conspirative şi structuri secrete proprii, 
care să le asigure identități false, mijloace de transport, informații, arme şi o gamă 
variată de legături şi contacte sigure în străinătate“ — terorismul a apărut abia după 
terminarea celui de al doilea război mondial. 

Sprijinitoarea principală a terorismului modem a fost Uniunea Sovietică. 
Abia după prăbuşirea „imperiului roşu” condus de la Kremlin, a devenit mai bine 
cunoscut câți bani şi cât efort au învestit comuniştii sovietici pentru pregătirea 
teroriştilor profesionişti. Sovieticii au conceput tehnici eficiente de producere a 
voluntarilor, apoi de îndoctrinare şi pregătire a lor. Sprijinul sovietic pentru terorismul 
internațional a fost considerat de către liderii de la Moscova doar „o altă tactică a 
războiului rece. Totuşi, în ciuda zecilor de mii de terorişti care au fost antrenați si 
echipați în perioada războiului rece, doar o mică parte a acestora a intrat în acțiune. 
Fiecare act terorist de succes a avut efectul dorit, adică de a îngrozi mulţi oameni doar 
la gândul posibilităţii de repetare în viitor a unor asemenea acte politice de cruzime. 

lată de ce, combaterea fenomenului terorist a devenit o problemă de 
maximă importanţă pentru țările țintă. Combaterea terorismului implică două tipuri 
de acţiuni: antiteroriste (măsuri defensive) şi contrateroriste (măsuri ofensive). 
Antiterorismul este definit ca un ansamblu al măsurilor defensive folosite pentru 
reducerea vulnerabilitatii indivizilor sau proprietății la atacurile teroriste, cu o 
implicare minimă a forțelor militare locale. Contraterorismul reprezintă ansamblul 
măsurilor ofensive luate pentru a preveni, opri şi a da lovituri terorismului“. 

O activitate bine organizată de informaţii şi contrainformaţii, dublată de 
eficiența muncii polițienești în ţările ce au constituit ținta atacurilor teroriste au fost 
cele mai la îndemână mijloace de apărare şi capturare a teroriştilor. Majoritatea 
specialiştilor consideră că din punct de vedere al relațiilor cu publicul, măsurile 
antiteroriste au fost şi sunt greu de susținut. Statele țintă nu pot arăta ceea ce fac 
pentru combaterea terorismului, întrucât teroriştii ar vedea ce trebuie să evite când se 
strecoară în ţările vizate şi îşi desfăşoară actele teroriste. Dar războiul împotriva 
teroriştilor se consumă în cea mai mare parte în umbră, unde se muşamalizează o 
mulțime de afaceri care nu sunt scoase niciodată la lumină. Ceea ce se vede la 
televizor, se aude la radio sau se citeşte în media scrisă despre actele teroriste este 


: Wilhelm von Angeldorf, Secolul XX — secol al minciunii dirijate, 2000, p. 209. 

Ibidem. 
é Serviciul Român de Informaţii, Manual de pregatire pe profil antiterorist, Bucuresti, 1999, 
p.18. 

doar o mică parte a tranzacţiilor care se fac în acest domeniu. $i toate acestea pentru 
că terorismul secolului XX a folosit la maximum propaganda şi mijloacele de 
informare în masă. Chiar şi eşecurile actelor teroriste au fost mediatizate excesiv 
pentru a putea fi apoi caracterizate ca nişte lovituri eroice împotriva inamicului de 
către „martirii? cauzei respective. Practic, fără mass-media efectul terorismului asupra 
mentalului colectiv e aproape nul. 

Recrudescenfa terorismului internațional a determinat Adunarea Generală a 
ONU să adopte la a 2114-a şedinţă plenară, din 18 octombrie 1972, Rezoluţia nr. 
3034, intitulată „Măsuri vizând prevenirea terorismului internațional care pune în 
pericol sau nimiceşte vieţi omeneşti nevinovate ori compromite libertățile 
fundamentale ale omului”. Acest document are în centrul atenţiei studierea cauzelor 
subiacente ale formelor terorismului şi actelor de violență ce îşi au originea în 
deceptii, subjugare ori disperare si care îndeamnă anumite persoane să sacrifice 
vieți omeneşti, inclusiv a lor, pentru a încerca să aducă comunității schimbări 
radicale. Necesitatea creşterii rolului ONU în direcţia reprimării terorismului a fost 
continuată şi prin rezolutiile 3166, din 14 decembrie 1973 şi 31/102, din 15 
decembrie 1976. La 13 decembrie 1979, prin Rezoluţia nr. 34/819, Adunarea 
Generală a ONU a recomandat statelor membre semnarea „Convenţiei 
internaționale împotriva luării de ostateci”. 


Structuri şi acțiuni premergătoare înfiinţării USLA 


România modernă şi contemporană s-a confruntat cu toate tipurile de 
terorism. Seria atentatelor a început cu asasinarea, la 8 iunie 1862, a primului ministru 
conservator, Barbu Catargiu”, continuând cu acel „misterios” atentat (8 decembrie 
1909) în urma căruia primul ministru liberal Ion I.C. Brătianu a scăpat doar cu răni 
uşoare, deşi s-au tras asupra lui trei focuri de revolver“. În perioada interbelică, 
terorismul ideologic a produs numeroase victime, opinia publică fiind realmente 
traumatizată: „bomba de la Senat”, 8 decembrie 1920, plasată de anarhistul comunist 
Max Golstein, a produs trei victime (episcopul Radu al Oradei, Dimitrie Greceanu, 
ministrul lucrărilor publice şi senatorul Spirescu); asasinarea prefectului de Iaşi, 
Constantin Manciu, la 24 octombrie 1924, de către Corneliu Zelea Codreanu, viitor 
căpitan al legionarismului arhanghelist!9; asasinarea primului ministru I.G. Duca, la 


7 Valeriu Stan, Enigma unui atentat: moartea lui Barbu Catargiu, în „Magazin istoric”, 
1970, nr. 2 (35), p. 46-51; Alex Mihai Stoenescu, Jstoria loviturilor de stat în România 
1821-1999, vol. I, Revoluție şi francmasonerie, Bucuresti, 2000, p.168-205. 
* Constantin Panciu, Nicolae Petrescu, Pretext pentru o lege antimuncitorească. Atentatul 
împotriva lui I.1.C. Brătianu, în „Magazin istoric”, 1969, nr. 3 (34), p. 53-56. 
? Constantin Argetoianu, Lupta contra comunismului, prezentare şi note de Ion Ardeleanu, 
în „Arhivele totalitarismului”, an IL, 1994, nr. 1-2, p. 122-128. 

loan Scurtu, Cazul Manciu. Pedeapsă meritată sau act criminal?, în „Arhivele 
totalitarismului”, an II, 1994, nr. 1-2, p. 135-152; Ioan Scurtu, Cristian Troncotă, Procesul 


www.dacoromanica.ro 


5 Terorism şi antiterorism, 1965-1989 9 


29 decembrie 1933, de către „triumvirii” legionari; Mihai Stelescu — un disident al 
Mişcării legionare — ciuruit de 200 de gloanţe, după care a fost tăiat în bucăţi cu 
securea, la 16 iulie 1936, în Spitalul Brâncovenesc, de către „decemvirii” legionari 
conduşi de Caratănase!!; asasinarea primului ministru Armand Călinescu, la 21 
septembrie 1939, de echipa legionarilor condusă de Miti Dumitrescu’?. 

Dar au fost şi evenimente ce pot fi trecute în categoria terorismului social, 
sau de stat cum îl denumesc alţii, în esență atentate politice produse cu implicarea 
instituțiilor statului pentru apărarea regimului, ca de exemplu: asasinarea lui 
Corneliu Zelea Codreanu, a „triumvirilor” şi „decemvirilor”, la 29 noiembrie 1938, 
de către un pluton de jandarmi, în timp ce erau transportaţi de la închisoarea 
Râmnicu Sărat la Jilava; măsurile punitive ordonate de regele Carol al II-lea ca 
replică la asasinarea lui Armand Călinescu, în urma cărora au căzut victime câteva 
mii de legionari, arestați şi împuşcaşi fără judecată, în toamna anului 1939”, Şi 
seria a continuat cu odioasele asasinate de la Jilava, Snagov şi Streşnicul, în noaptea 
de 26-27 noiembrie 1940, care au făcut 64 de victime în rândul unor foşti înalți 
demnitari, printre care doi foşti prim-miniştri (Nicolae Iorga şi Constantin 
Argeşeanu). lată deci că teroarea socială inaugurată de regimul comunist, imediat 
după institutionalizare şi în care instituția Securităţii a jucat un rol determinant în 
anii '50!, nu a venit pe un teren gol. 

În ceea ce priveşte terorismul internațional, mai puţin cunoscut în 
istoriografie, şi asupra căruia vom insista în rândurile ce urmează, şi-a făcut simțită 
prezenţa în România abia la sfârşitul anilor 60. După 1968 s-au înregistrat o serie de 
evenimente ce se încadrează în legislația internațională ca acte teroriste, dar până la 
începutul anilor ’80 fenomenul a putut fi, în general, prevenit şi stăpânit. O dată cu 
înăsprirea sistemului dictatorial de conducere, a exacerbării cultului personalității 
secretarului general al partidului şi a accentuării crizei social-economice şi politice 
s-a produs şi o amplificare a acțiunilor teroriste şi diversioniste din partea cetăţenilor 
români, finalizate cu consecințe uneori tragice pentru cei implicați. 

Securitatea regimului comunist din România, instituţie cunoscută oficial în 
această perioadă sub denumirea de Consiliul Securităţii Statului (1965-1978) şi 
Departamentul Securităţii Statului (1978-1989), şi-a creat o unitate specială de 
luptă antiteroristă (USLA) abia în decembrie 1977. 


lui Corneliu Zelea Codreanu 1925. Implicații asupra vieții politice româneşti, în „Arhivele 
totalitarismului”, an II, 1994, nr. 3, p. 134-148. 

1 loan Scurtu, Gheorghe Buzatu, Istoria românilor în secolul XX (1918-1948), Bucuresti, 
1999, p. 315; Dinu Moraru, Jstorie scrisă, istorie trăită. Convorbire cu di Alexandru 
Serafim, în „Lumea magazin”, 2001, nr. 8, p. 46-48, 

12 Nicu Cracea, Dezvăluiri legionare, Bucuresti, 1995, p. 268. 

D Joan Scurtu, Gheorghe Buzatu, op. cit., p. 355. 

1 Cristian Troncotă, Practici şi mentalități în activitatea aparatului de Securitate din 
România 1948-1965, (1), în „Arhivele totalitarismului”, an VII, 1999, nr. 3-4, p. 72-89, (II), 
an VIII, 2000, nr. 1-2, p. 65-86. 

Un prim nucleu de profil s-a constituit mai întâi în cadrul Direcţiei a III-a 
(Contraspionaj), în anii 1969-1970, ca urmare a deselor conflicte care se produceau 
între grupurile de arabi, aflaţi la studii în România, iar terorismul pe plan 
international initiase deja acţiuni foarte periculoase. Studenţii străini aduseseră in 
România conflicte politice şi religioase din țările Orientului Apropiat. „In 
campusurile universitare — mărturiseşte generalul (r) Neagu Cosma — dar şi în 
localurile publice, in fafa reprezentantelor diplomatice, se iscau ca din senin 
manifestări zgomotoase, care in orice moment degenerau şi puteau fi scăpate de sub 
control”!5. Aşa s-au produs mai multe evenimente cu caracter terorist care au 
premers înființării USLA. 

Sfârşitul anilor °60 şi începutul anilor '70 a fost o perioadă în care 
palestinienii, pe de o parte, şi israelienii pe de altă parte, îşi declaraseră un război 
total şi fără granite, unii împotriva celorlalți, in care acţiunile teroriste au 
predominat. Prin astfel de acte, comise fără discernământ, le-au căzut victime 
persoane nevinovate (copii, femei, bătrâni) care au îndoliat întreaga Europă. 

Reţeaua informativă a Direcţiei de contraspionaj reuşise să-şi infiltreze câțiva 
agenţi în rândurile palestinienilor, aflați ca studenţi în România. S-a reuşit depistarea 
a două comandouri palestiniene care intenționau să-l răpească sau să-l asasineze pe 
ambasadorul Israelului acreditat la Bucureşti. Acţiunea teroristă s-a datorat faptului că 
ambasadorul fusese „condamnat la moarte” de un tribunal al „Mişcării Palestiniene de 
Eliberare”, acuzat de atrocități împotriva poporului palestinian în războiul de şase 
zile, când acesta se afla în armată cu gradul de general. Planul era diabolic, ambele 
comandouri trebuiau să acționeze concomitent. Unul ocupa în forță Ambasada 
Israelului, sechestrând persoanele din interior, iar al doilea ocupa o instituţie 
guvernamentală românească, luând ca ostatici persoanele aflate acolo. Urmau apoi să- 
şi prezinte pretențiile părţii române: „punerea la dispoziţie a unui avion cu doi piloţi şi 
rezervoarele pline, precum şi a unui autobuz care să-i transporte pe membrii 
comandourilor şi pe ostaticii de la ambasadă la aeroport”. În cazul unui refuz, 
membrii comandourilor s-ar fi sinucis, nu înainte de a-i lichida fizic pe toți ostaticii. 
Era, prin urmare, o acţiune de sacrificiu (de tip kamikaze). 

Membrii comandourilor executaseră deja recunoaşterea, introduseseră 
armamentul în România, pe care-l depozitaseră într-o cameră de hotel din 
Bucureşti. Ofițeri de securitate români, aparținând structurilor centrale de 
contraspionaj cu responsabilități în acest caz, i-au supravegheat permanent pe 
membrii primului comando, membrii celui de-al doilea neputând fi depistaţi. 
Interesant că „Planul de măsuri”, aprobat de conducerea Securităţii pentru 
contracararea acestei acțiuni teroriste, s-a întocmit pe baza principiului „evitării 
oricărui risc”. Din studiul documentelor aflate în dosarul operativ rezultă că, 
profitând de un moment favorabil, în care camera de hotel era „goală”, ofiţerii de 
securitate au efectuat o pătrundere secretă, iar specialiştii serviciului tehnic au 
acționat cu rapiditate, pentru scoaterea din funcțiune a armamentului. Percutoarele 


'5 Neagu Cosma, Securitatea. Poliția politică. Dosare. Informatori, Bucureşti, 1998, p. 106. 

de la arme au fost pilite, iar cuiele percutoarelor de la grenade au fost scoase. 
Armamentul a fost reintrodus în ascunzătoare fără a se lăsa urme care să dea de 
bănuit. Apoi a fost pus în aplicare un plan de arestare. 

Planul s-a bazat pe atragerea în capcană a teroriştilor. Pietrele pavajului 
străzii Burghele — unde se afla Ambasada Israelului la Bucureşti — au fost scoase cu 
un greder, sub pretextul ,,reparatiei capitale”. Operaţiunea a fost făcută sub egida 
Primăriei Capitalei, la sugestia organelor de securitate. Se dețineau informaţii certe 
că membrii comandoului palestinian îşi propuseseră să vină cu un taxi până în fata 
Ambasadei, din care, coborând în viteză, să lichideze paza militieneasca, aflată la 
intrare şi apoi sub amenințarea armelor să forțeze intrarea în clădire. Prin începerea 
„lucrărilor de reparaţie capitală a străzii”, comandoul nu a mai putut intra în forță in 
Ambasadă, taxiul rămânând la distanţă, la capătul străzii, timp suficient pentru 
forțele de intervenţie să efecteze arestările. 

După arestare şi anchetă, membrii comandoului palestinian nu au fost 
trimişi în fata justiţiei, ci obligați să părăsească fara. Li s-a pus totuşi în vedere să 
transmită şefilor că „Securitatea din România nu permite ca teritoriul țării să devină 
câmp de confruntare între palestinieni şi israelieni”. S-a procedat în felul acesta, 
întrucât şeful statului român, Nicolae Ceauşescu, atrăsese atenția organelor de 
securitate ca relaţiile cu lumea arabă să fie protejate, dar nici să nu se permită a se 
aduce atingere, în România, intereselor Israelului. România a fost prima {ara 
socialistă care a recunoscut statul Israel (la 11 iunie 1948) şi avea relaţii la nivel de 
ambasadă (din 17 august 1969)'°. S-a prevenit astfel nu numai un atac terorist, ci şi 
îmbunătăţirea relaţiilor între israelieni şi palestinieni. 

Evenimentul a avut şi o consecinţă directă asupra organelor de securitate — 
Direcţia de contraspionaj şi-a înființat un prim compartiment antiterorist, cu un 
nucleu de ofițeri specializaţi. Cadrele acestui compartiment au fost încă de la 
început într-o alertă continuă şi pregătite să intervină în cazul unei informaţii sigure 
ori în situația producerii unui act terorist. Era sprijinit de un Batalion de intervenţie 
format din trupele de securitate, care fusese înființat în 1964. 

Batalionul special de intervenţie se remarcase şi el mai întâi în toamna 
anului 1965, când din Penitenciarul Oradea evadaseră doi deţinuţi. Alarmarea 
Batalionului de securitate s-a făcut la un interval destul de mare de la evadare, 
întrucât cei de la Penitenciarul Oradea au sperat că vor putea face faţă singuri. După 
intrarea în dispozitiv a Batalionului s-au adoptat măsuri corespunzătoare, fapt 
pentru care cei doi evadați au fost imediat capturați. 

În anii următori, când terorismul internaţional s-a intensificat, în România 
conducerea Ministerului de Interne a luat măsura ca în cadrul Comandamentului 
Trupelor de Securitate să se stabilească pentru fiecare judeţ câte o subunitate, un 
pluton ori o companie destinată prevenirii şi combaterii oricăror acte cu caracter 
terorist. Ofițerii şi subofiţerii acestor subunități executau o pregătire specială şi erau 


'6 Relaţii internationale postbelice, 1945-1964, Cronologie diplomatică, Bucureşti, 1983, p. 
79; Politica externă a României. Dicţionar cronologic, Bucureşti, 1986, p. 286. 

destinate neutralizării ori lichidării acțiunilor teroriste sau interveneau pentru 
întărirea pazei şi apărării unor obiective. Ele erau subordonate compartimentelor 
„Arta” din cadrul Inspectoratelor Judeţene de Securitate”. 

Un alt eveniment s-a produs în ziua de 5 mai 1972, în a doua zi a vizitei 
oficiale a primului ministru israelian, Golda Meir, la Bucureşti. Seara înaltul 
oaspete trebuia să participe la o slujbă religioasă (la Templul Coral). Conform 
protocolului stabilit, deplasarea se facea pe jos, fapt pentru care se luaseră măsuri de 
securitate specifice. Înainte de a se începe deplasarea, Direcţia de Informaţii 
Externe (DIE) a primit o telegramă de la Beirut, prin care autoritățile româneşti erau 
avertizate că patru arabi plecaseră deja din Cairo cu destinația Bucureşti, în scopul 
de a produce un asasinat terorist asupra premierului Golda Meir. În astfel de 
condiţii operative nu mai era timp de alte măsuri suplimentare. Drept consecință, a 
fost alertat compartimentul antiterorist din Direcţia de contraspionaj, precum şi 
Batalionul special din trupele de securitate. Prin măsuri specifice, în jurul orei 17,30 
pe o stradă laterală din apropierea Templului Coral au fost arestaţi patru arabi. Toţi 
erau înarmaţi cu pistoale mitralieră şi grenade de mână. Acţiunea de intervenţie a 
compartimentului de securitate antiterorist a fost atât de rapidă încât cei patru 
terorişti nu au apucat să-şi folosească armamentul, rămânând pur şi simplu fără 
reacţie. 

Cei patru terorişti au fost duşi într-o casă de oaspeţi a Guvernului şi 
anchetați, iar când au servit cina au fost fotografiati în secret. În ziua următoare, la 
bordul unei aeronave româneşti, au fost expulzați din tara. Ulterior, DIE l-a 
identificat pe cel care organizase această operaţiune în persoana lui Abu Daoud, 
nimeni altul decât comandatul activ al atacului terorist asupra echipei olimpice 
israeliene la Olimpiada din Miinchen. Asasinarea premierului israelian fusese 
planificată aşadar de către organizaţia Frontul Popular pentru Eliberarea Palestinei. 

În 1974 s-a petrecut pe plan intern un eveniment care a necesitat, de 
asemenea, intervenţia compartimentului specializat antiterorist. Din Penitenciarul 
Baia Mare au evadat şapte deţinuţi foarte periculoşi, trei dintre ei reuşind să 
sustragă si să îmbrace uniforme de miliţie şi să se inarmeze. Evadatii îşi aleseseră 
un moment prielnic, perioada lăsării la vatră a unui contingent şi încorporarea altuia 
din trupele de securitate. Alarma s-a dat la toate batalioanele de securitate din ţară. 
În prima zi, şase dintre evadați au fost prinşi, iar după alte două zile şi cel de-al 
şaptelea. Acesta din urmă cunoștea foarte bine zona, întrucât lucrase la un ocol 
silvic. Până la capturare toți comiseseră fapte antisociale destul de grave: 
„capturarea de autovehicule sub ameninţarea armei, jaf cu mână armată, sechestrări 
de persoane”. Populaţia din zonă fusese efectiv terorizată, fapt pentru care a şi dat 
un sprijin important unităţilor de intervenție. 

In acelaşi an s-a produs şi prima deturnare a unei aeronave româneşti, care 
făcea ruta Oradea-Bucureşti, de către elemente protestatare faţă de regimul 


" Teodor Filip, Secretele USLA, Craiova, 1999, p. 66. 

comunist din Romania’, ceea ce a dus la înființarea primei echipe pentru asigurarea 
securității pasagerilor şi aeronavelor în zbor ori la escală de scurtă durată. Ulterior 
au fost asigurate prin măsuri antideturnare toate cursele interne şi internaționale pe 
aeroporturi şi s-a trecut la constituirea Serviciului Special de Intervenţii. 

Un alt eveniment s-a petrecut la 24 august 1975, când au intrat în România 
doi membri ai organizaţiei teroriste „Bader Meinhof” din R. F. Germania. Aceştia 
urmau să se întâlnească la Bucureşti cu un terorist palestinian, cadru de conducere 
al organizaţiei „Septembrie Negru”. Informaţiile obținute de structurile specializate 
de la un informator „voluntar” au dus la descoperirea, în pragul autoturismului cu 
care întraseră in România teroriştii germani, a unei importante cantități de arme, 
grenade, explozivi plastici, documente false şi alte materiale. Grupul a fost scos din 
tara, iar persoanele implicate declarate indezirabile. 


USLA şi terorismul internaţional 


Confruntată cu o asemenea situație operativă, la care se adăuga pericolul ca 
emisari ai unor organizații şi grupări extremist-teroriste să racoleze cetăţeni străini 
aflați temporar pe teritoriul României ori chiar cetățeni români pentru a participa la 
acţiuni îndreptate împotriva unor obiective şi personalităţi, conducerea Securităţii a 
luat măsuri în consecinţă, care au vizat o problemă cu totul nouă pentru munca 
organelor de securitate a regimului comunist din România, şi anume protecția 
antiteroristă. 

Conform Ordinelor ministrului de Interne nr. 04224 din iunie 1974 şi nr. 
00448 din 29 iunie 1974, a luat ființă U.M. 0625/R.P. (subordonată Direcţiei a III-a), 
„organ specializat, pe profil, destinat să asigure, prin forte proprii şi cu sprijinul 
unităților centrale şi teritoriale ale Ministerului de Interne, organizarea, coordonarea 
şi îndrumarea întregii activități de prevenire şi combatere a terorismului”. U.M. 
0625/R.P. avea următoarele atribuții principale: organizarea urmăririi informative 
asupra celor mai periculoase elemente teroriste care veneau pe teritoriul României, 
iar în cooperare cu unităţile centrale şi teritoriale ale Ministerului de Interne 
participa la executarea supravegherii informative generale, în locurile şi mediile 
vizate de elementele teroriste; identificarea, cu forte proprii sau în cooperare, a 
elementelor suspecte de terorism intrate în România şi aplicarea măsurilor de 
contracarare a planurilor ostile ale acestora; capturarea sau nimicirea elementelor 
teroriste în situații de atac armat direct asupra obiectivelor sau în alte locuri, ori de 
pătrundere prin forță sau pe altă cale a elementelor teroriste în obiectiv. Prin 


'8 În 1992, cotidianul „Crişana” a prezentat în serial un interviu cu persoana care a organizat 
şi condus acea deturnare. 

' Arhiva Serviciului Român de Informaţii (în continuare ASRI), fond „D”, dosar nr. 10241, 
vol 2, f. 18. 

2 Ibidem. 

Ordinul nr. 04353 din decembrie 1975, a luat fiinţă Detaşamentul special de 
intervenţie antiteroristă?! 

Prin Ordinul nr. 00650/1975, în teritoriu măsurile adoptate pentru 
intensificarea activității de combatere a terorismului au dus la constituirea grupelor 
de intervenţie formate din cadre de securitate şi de miliție. Comandamentul 
Trupelor de Securitate a stabilit pentru fiecare județ constituirea de subunități până 
la tăria unui pluton, special instruite şi dotate pentru a interveni la nevoie ori a întări 
paza şi apărarea unor obiective, precum şi a neutraliza şi lichida acţiunile teroriste. 

Prin Ordinul nr. 04553 din decembrie 1977 s-a înfiinţat Unitatea Specială 
de Luptă Antiteroristă (USLA). Practic marea unitate centrală s-a format din ofiţerii 
de la compartimentul antiterorist, desprins din Direcţia a III-a (Contraspionaj) şi din 
Batalionul de intervenţie, desprins, la rândul lui, din Trupele de Securitate. Primul 
şef al USLA a fost colonelul Ştefan Blaga, căruia i-a succedat la comandă, din 1986 
şi până in 1989, colonelul Ion Ardeleanu (nume de botez Moise Bula). Acesta din 
urmă era un ofițer experimentat, fusese locţiitor la Direcţia de contraspionaj, 
transferat apoi la DIE (U.M. 0544) în structura ultrasecretă „U” (care se ocupa de 
infiltrarea de agenţi de spionaj în străinătate sub diferite legende). După unii 
memorialişti, transferarea colonelului Ion Ardeleanu la USLA, în 1986, ar trebui 
pusă în legătură cu deconspirarea rețelei de spionaj română din R, F. Germania”?, 

USLA, al cărui efectiv de cadre nu a depăşit niciodată 600, dintre care 
jumătate ofiţeri iar cealaltă jumătate subofiteri”, a fost dotată cu echipament 
specific activității antiteroriste cumpărat din R.F. Germania, iar la scurt timp a 
devenit o „unitate de elită a Securităţii”, organizată şi instruită după modelul vest- 
german, celebrul „GSG-9” (Granzchutzgruppe — organizat la 26 septembrie 
1972)". Primele cadre ale USLA, pe lângă ofiţerii de contraspionaj şi cei din 
trupele de securitate au fost selecționați şi ofiţeri din Direcţia I (Contrainformatii 
interne — principala unitate cu atribuţii de poliţie politică — după restructurarea din 
1965) şi Securitatea Municipiului Bucureşti, care se ocupau contrainformativ de 
problemele studenţeşti. În funcţie de evoluţia situaţiei operative, efectivele USLA 
au sporit an de an. În decembrie 1989, atribuţiile USLA fixate prin ordinele şi 
instrucțiunile de lucru erau următoarele: „protecţia ambasadelor şi personalului 
diplomatic acreditat în România; protecţia aeroporturilor şi aeronavelor în timpul 
traficului; apărarea conducerii superioare de partid şi de stat pe timpul desfăşurării 
unor manifestații de masă ori a unor deplasări în ţară şi străinătate”%. 

De la formare până în decembrie 1989 USLA a încheiat, în numele 
guvernului României, convenţii cu 28 de state pentru asistența aeronavelor la sol 


?! Ibidem, f. 41. 

2 Teodor Filip, op. cit., p. 137, 

23 Şerban Săndulescu, Decembrie '89. Lovitura de stat a confiscat revoluția română, 
Bucureşti, 1998, p. 178. 

+ Geoffrey d’Aumale, Jean-Pierre Faure, Guide de | ‘espionage et du contre-espionage. 
Histoire et technique, Paris, 1998, p. 121. 

din punct de vedere antiterorist. State precum China, R.F. Germania, Spania, 
Algeria nu au dorit să încheie asemenea convenţii, asumându-şi răspunderea 
asigurării avioanelor, când acestea se aflau pe aeroporturile româneşti. 

Un memorialist din rândul foştilor ofițeri USLA, Teodor Filip, mărturisea 
public că „unitatea era recunoscută pe plan internațional pentru profesionalismul 
cadrelor sale”, Pe plan european USLA era cotată pe locul al treilea după Special 
Activity Squadron (prescurtat SAS — unitate de acțiune în cadrul Serviciilor de 
Securitate britanice)” şi GSG-9 vest-german. USLA s-a remarcat atât prin 
Serviciul Special de Intervenţie, dar mai ales prin structurile sale informative, în a 
căror activitate s-au folosit metode, mijloace şi tehnici specifice contraspionajului. 

Cu toate acestea, USLA s-a confruntat cu numeroase probleme, cea mai 
acută fiind dotarea cu echipament şi mijloace, cu mult sub necesități față de ceea ce 
exista în acea perioadă în uzul altor unităţi similare din țările care s-au confruntat cu 
fenomenul terorist. Un alt handicap a fost determinat de lipsa unei legislații care să 
protejeze din punct de vedere strict profesional luptătorii din subunitățile operative 
de intervenţie. 

Neajunsurile au fost compensate printr-un potential informativ recrutat, 
bine instruit şi dirijat în mediile de interes, iar fluxul informational obținut a permis 
fundamentarea unor măsuri de prevenire eficientă. S-a reuşit astfel să se dejoace 
multe din acțiunile pregătite pe teritoriul României sau să le contracareze pe cele 
iminente. Interesante sunt relatările oferite mass-mediei postdecembriste de acelaşi 
Teodor Filip, fost ofițer uslaş: „Cei care erau încadraţi în această unitate 
îmbrăcaseră cămaşa morții. Ne îndeplineam misiunile la limita dintre viata si 
moarte. Nu oricine putea face parte din această unitate. Angajaţii nu aveau nevoie 
de multi muşchi, puţină minte. Trebuia să fie echilibrati psihic, să dea dovadă de 
fermitate, să ia hotărâri în fracțiuni de secundă, să dovedească un spirit de 
camaraderie ieşit din comun, cum de fapt se întâmplă în toate unităţile de acest 
profil din lume, să stăpânească la perfectie procedeele de luptă corp la corp şi să fie 
trăgători de elită la nivel olimpic”. 

Din cazuistica cu care s-a confruntat USLA sunt de interes câteva acţiuni 
mai deosebite, asupra cărora vom stărui în continuare. 

În anul 1976 au fost neutralizate şi contracarate acţiunile a 22 de străini cu 
preocupări de natură teroristă pe teritoriul României. La 16 dintre ei li s-a întrerupt 
dreptul de şedere în ţară, iar 6 au fost declaraţi indezirabili. 

Un caz mai deosebit a fost acela al unui emisar palestinian, lider al 
„organizaţiei extremiste Frontul Popular pentru Eliberarea Palestinei, care venise in 
România pentru a racola adepţi din rândul studenţilor palestinieni şi pentru a pregăti 
acţiuni teroriste. Din studiul docurnentelor de urmărire informativă a cazului rezultă 
că organizația viza ambasadele Egiptului, Iranului şi Israelului, precum şi pe unii 


% Teodor Filip, op. cit., p. 45. 
27 Geoffrey d’ Aumale, Jean-Pierre Faure, op. cit, p. 345. 
8 Apud Neagu Cosma, op. cit., p. 111. 

diplomaţi ai acestor țări acreditați în România. Notele de filaj formulau copcluzia că 
emisarul palestiniap efectuase persopal recupoaşterea şi studiul Ambasadei 
Israelului dip Bucureşti. Mai mult, măsurile informativ-operative realizate copturau 
concluzia că organizaţia respectivă precopiza săvârşirea în Europa a cinci acţiuni 
teroriste, diptre care upa era posibil să se desfăşoare chiar pe teritoriul României, 
executantul fiind up membru al organizaţiei ce urma să vipă dip Italia. Toate 
acestea se petreceau pe un fopd extrem de tepsiopat în relaţiile ipternaţiopale din 
Orieptul Apropiat, respectiv, îpcercări de a se organiza acţiuni turbulente şi de 
dezordine la adresa Siriei, cu ocazia crizei libaneze şi a vizitelor preşedintelui Hafez 
El Assad în România (26-28 iupie 1976), precum şi împotriva Egiptului, SUA şi 
Israelului, fiind vizate ambasadele şi diplomaţii acestor țări. Prin urmare, ofiţerii 
care au ipstrumeptat acest caz s-au considerat' indreptatiti să propupă ca măsură 
preventivă de solutiojare — ceea ce s-a şi aprobat de către copducerea Ministerului 
de Ipterne şi a Ministerului de Externe — „expulzarea din țară şi declararea ca 
persoană ipdezirabilă a emisarului palestinian”. 

În mai 1977 forțele de pază de la Ambasada Iordaniei din Bucuresti au 
intervepit oportun, reuşind să prevină o teptativă de asasipat şi jaf organizată de doi 
cetăţeni romapi împotriva ambasadorului acestei țări. 

La 19 poiembrie 1979 Ambasada Egiptului dij Bucuresti a fost ocupată 
prin forță de studepţi irakiepi aflați la studii în upiversitatile dip România. Clădirea 
Ambasadei se afla pe colțul intersecţiei Bulevardului Dacia cu Strada Polonă. 
Sistemul de securitate al perimetrului Ambasadei pu permitea să stațiopeze aici pici 
o maşină. Studepftii irakieni studiaseră foarte bine sistemul de pază, iar soluţia la 
care au recurs s-a dovedit eficientă. La un moment dat, upul diptre autobuzele care 
circulau pe Bulevardul Dacia a frâpat brusc în fata Ambasadei, şoferul fiipd forțat 
să oprească, Diy el au coborât zeci de studenţi irakieni, care, în câteva secunde, au 
escaladat gardul dinspre bulevard şi au pătrups cu forța în ipterior. Lor li s-au 
alăturat alți studenţi, veniți pe jos dip dreptul hotelului Dorobanţi. Totul a fost bipe 
sipcropizat. Alertat, Serviciul Special de Intervenţii al USLA a sosit imediat cu 
două echipaje la locul evenimegtului. Studenții irakieni erau în număr de 100. În 
câteva minute au fost arestați. Nu s-au produs victime. De altfel, pu s-a tras decât up 
singur foc de armă, şi acela de către up milițiaņ asupra unui luptător uslaş care era 
cam brunet şi confundat probabil cu studepţii irakieni. Incidegtul nu s-a soldat decât 
cu O raya uşoară pe aptebrațul uslaşului. In urma acestei acțiuni USLA a primit 
mulțumiri oficiale dij partea statului egiptean. La apaliza acestui caz, copducerea 
DSS, deşi s-a declarat mulțumită cu reuşita iptervepţiei rapide, totuşi a atras atepţia 
asupra lipsei de informaţii, foarte greu de explicat, avându-se în vedere pumărul 
mare de studepți participanţi şi potenţialul informativ de care dispunea USLA în 
acel moment. A fost şi motivul pentru care în anii următori s-au luat măsuri mult 
mai stricte de verificare şi supraveghere a studeptilor străini pretabili la inițierea 
upor astfel de acţiuni, care puteau dyce la deteriorarea relaţiilor României pe plan 
internațional. 

Evenimentul a avut urmări forte importante şi pentru evoluţia structurilor 
specializate în combaterea terorismului, demonstrând necesitatea constituirii unor 
forțe de intervenţie specializate, care să fie în măsură ca, în cel mai scut timp, să 
reinstaureze situaţia normală în obiectivele atacate. În consecință, au fost adoptate 
următoarele măsuri organizatorice: constituirea în Bucuresti a detasamentului 
special de intervenţie antiteroristă, subordonat U.M. 0625/R.P.; întărirea Unităţii 
Speciale de Apărare Antiteroristă, care grupa acum toate forțele — de miliţie şi trupe 
de securitate — destinate activităţii de pază şi apărare a obiectivelor vizate de teroriști, 
acestea fiind puse sub comandă unică, fapt ce permitea dotarea şi instruirea lor 
unitară; constituirea grupei de intervenţie medicală, subordonată Comandamentului 
„Arta”, format din personal de specialitate din Ministerul de Interne”. 

Până la desfiinţarea ei, în decembrie 1989, USLA s-a mai confruntat şi cu 
alte evenimente, care au avut însă un deznodământ tragic. Unul dintre ele s-a 
petrecut la 4 decembrie 1984, în jurul orei 8,10, în parcarea hotelului Bucureşti din 
Capitală, când studentul palestinian Ahmed Al-Hersh l-a ucis prin împuşcare pe 
diplomatul iordanian Azmi Said Al-Mufti. După atentat, Hersh a fugit spre strada 
Lutherană pentru a-şi pierde urma, dar a fost ajuns de un echipaj al Ministerului de 
Interne aflat în patrulare prin zonă. Era ora când pe Calea Victoriei trecea şeful 
statului spre clădirea Comitetului Central. După imobilizare şi dezarmare, teroristul 
a fost dus la locul faptei, apoi arestat. La procesul care i s-a intentat, în aprilie 1985, 
teroristul a declarat că a încercat să dea un avertisment țărilor considerate de 
organizaţia sa ca fiind duşmane ale poporului palestinian, accentuând că organizaţia 
din care făcea parte i-a atras atenţia să nu producă victime printre cetăţenii români. 
Prin sentința Tribunalului Militar Bucureşti din 20 aprilie 1985, Al-Hersh a fost 
condamnat la moarte, dar la recurs Secţia Penală a Tribunalului Suprem a modificat 
pedeapsa în 20 de ani închisoare. Ulterior, cu aprobarea lui Nicolae Ceauşescu, și-a 
plătit cautiunea şi a fost expulzat din România. 

Alt caz cu urmări tragice s-a petrecut în vara anului 1985. Prin mijloace 
informative, USLA a aflat de existența unei bombe plasată sub maşina unui 
diplomat al Ambasadei Iordaniei la Bucureşti, parcată în fata căminelor studenţeşti 
din Grozăveşti. La fata locului s-au deplasat generalul Iulian Vlad, prim-adjunct al 
şefului DSS, împreună cu doi ingineri genişti, specialişti în dezamorsări. Pentru a 
nu pune în pericol viața unor persoane din zonă, uslaşii, ajutați de organele de 
miliție, au luat măsurile specifice unei asemenea situaţii: „devierea circulaţiei auto 
şi pietonale şi evacuarea cetăţenilor din imobilele apropiate”. Cei doi specialişti, 
locotenent-colonel Alexandru Doner şi căpitan inginer Ion Vidrean au trecut la 
examinarea autoturismului. Studiind bomba fără să o atingă, cei doi au constatat că 
se află în fata unui dispozitiv sofisticat, cu două măsuri de siguranță de 
dezamorsare, executat şi amplasat de un profesionist. Prin ordinul nesăbuit al 
conducerii DSS, mai precis al lui Tudor Postelnicu, cei doi ofiţeri USLA s-au văzut 


2 Serviciul Român de Informaţii, Cartea Albă a Securității, vol. IV, 1968-1978, Bucuresti, 
1997, p. 72-73. 

obligaţi să-şi asume riscul de a dezamorsa „maşina infernală”, deşi nu dispuneau de 
suportul tehnic necesar. Supunându-se ordinului au riscat imens, întrucât au fost 
nevoiţi să improvizeze un dispozitiv, care s-a dovedit în cele din urmă ineficient, si 
au pierdut. Bomba a explodat, iar corpurile lor au fost pur şi simplu spulberate. 
Căpitanul inginer a lăsat în urmă un copil minor şi o soţie îndurerată, iar ofiţerul 
superior a intrat în eternitate cu doar şase luni înainte de pensionare. 

Atentatul cu bombă fusese inițiat de ramura românească a organizaţiei 
Fraţii Musulmani şi a implicat patru membri ai acesteia: Hassan Adil Al-Ali şi 
Tarek Awad — ambii cetăţeni irakieni —, Haytham Rahnuch (alias „Doctorul”), 
cetățean sirian, şi Ali Ahmed Dawood, cetăţean iordanian. Cei patru plănuiseră să 
asasineze cetăţeni sirieni pe care i-au identificat drept „duşmani ai Fraţilor 
Musulmani”. 


Acte teroriste contra regimului comunist 


Din 1976 s-au înmulţit preocupările unor cetăţeni români de a pleca ilegal 
în străinătate, prin săvârşirea de acțiuni cu caracter terorist: piraterie aeriană, răpirea 
unor personalități româneşti sau străine, luarea de ostateci, atacuri armate, trecerea 
în forță a frontierei de stat etc. Semnificativ în acest sens a fost grupul „Arcaşul”, 
format din patru persoane, care, în vederea plecării ilegale din țară, intenționau să 
procure armament, fie de la militari în termen — pe care urmau să-i convingă să-l 
sustragă din depozitele unităţilor în care îşi satisfăceau stagiul militar —, fie prin 
atacarea unor posturi de miliție din jurul Capitalei, scop în care efectuaseră 
recunoaşteri în teren. Dosarul de urmărire informativă a celor patru persoane 
implicate în acest caz a fost finalizat prin măsura preventivă de ,,avertizare”. 

Un caz asemănător s-a petrecut în februarie 1977, când şase tineri din 
municipiul Cluj-Napoca au plănuit să deturneze cursa Tarom de pe ruta directă cu 
Bucureştiul. Intenţia lor era de a acţiona asupra personalului navigant al aeronavei 
cu arme albe, ceea ce nu s-a finalizat datorită „unor perturbații atmosferice din 
timpul zborului”, dar şi a unor „neînțelegeri intervenite între membrii grupului 
respectiv” de care, se pare, nu fuseseră străine structurile de securitate speciale care 
au instrumentat acest caz. 

La 23 august 1981 s-a petrecut aşa numita acţiune ,,Autobuzul”, în realitate 
un eveniment terorist provocat de trei persoane: Andrei Drăgănescu şi Viorel 
Butincu — de profesie zidari, dar infractori recidivişti —, cărora li s-a alăturat un 
student, Mircea Emil Munteanu”!. Cei trei au spart Postul de Miliție din localitatea 
Pui, judeţul Timiş, de unde au sustras armament şi muniţie, după care au sechestrat 
pasagerii unei curse de autobuz pe care i-au transformat în ostatici. Apoi au 
negociat cu autoritățile, solicitând un elicopter de „Crucea Roşie” şi suma de 30 000 


30 “Ziua”, 15 februarie 2002, p. 11. 
3! Acest caz a fost extrem de mediatizat în presa româna postdecembristă, Mihai Pelin, 
Duminica neagră de la Timişoara, în „Independent”, 5-6 mai 2001, p. 5. 

de dolari pentru a pleca în Occident. În zonă au fost deplasate forte de intervenţie 
antiteroriste (30 de luptători de la Timişoara), care au făcut un blocaj cu ABI'-uri pe 
şosea pentru a nu permite intrarea în oraş. Negocierile nu au dat rezultate. Teroriştii 
au împuşcat un ostatic, apoi s-a declanşat un violent schimb de focuri soldat cu 6 
morţi şi 17 grav răniţi. Deşi teroristii au fost capturați, Tudor Postelnicu, şeful DSS, 
a dat ordin ca aceştia să fie împuşcaţi. După '90 cei din conducerea fostului DSS, în 
frunte cu Tudor Postelnicu, care s-au implicat în acest caz au fost trimişi în judecată 
şi condamnaţi la 17 ani închisoare pentru „crimă cu premeditare”. 

În 1982 USLA a reușit să dejoace tentativa de deturnare a navei fluviale 
„Mehedinţi”. Spre deosebire de acțiunea „Autobuzul”, acest caz a fost rezolvat fără 
intervenţia grupelor operative „Arta”, ci doar prin măsuri informative inteligent 
concepute şi coordonate, ceea ce a evidenţiat un profesionalism de bună calitate. 
Prin reţeaua informativă a fost depistat un grup format din mai mulți tineri, care 
plănuiseră deturnarea navei ,,Mehedinti” în scopul trecerii ilegale a frontierei în 
Iugoslavia, cu gândul de a ajunge ulterior în Occident. Prin măsuri combinative, 
USLA a reuşit să infiltreze un tânăr ofițer în acest grup, situaţia fiind luată sub 
control, iar în cele din urmă făptaşii au fost prinşi în flagrant. Perchezitia efectuată 
asupra grupului a scos la iveală numeroase mijloace de luptă improvizate, pe care 
membrii grupului intenționau să le folosească în deturnarea navei, precum şi 
importante sume de bani. Comandantul grupului a fost înaintat instanţei de judecată 
şi condamnat la doi ani şi jumătate închisoare pentru săvârşirea infracţiunii de 
„asociere la trecerea frauduloasă a frontierei”. 

O tentativă de deturnare s-a petrecut în toamna anului 1983 asupra 
aeronavei care făcea cursa Bucuresti—Caransebes şi retur. Cazul, cu accentele sale 
dramatice, dar şi cu umorul lui, este demn de o tragi-comedie siropoasă, fiind 
descris pe larg de locotenent-colonelul (r) Teodor Filip în lucrarea sa 
memorialistică”? . Pe scurt, evenimentul s-a petrecut în felul următor. Zborul 
aeronavei se desfăşura în linişte, până în momentul când un tânăr pasager a înmânat 
stewardesei un bilet, rugând-o să-l predea comandantului aeronavei, fiind vorba 
despre o problemă urgentă. Insotitoarea de bord s-a conformat şi, peste câteva zeci 
de secunde, atât piloţii cât şi „şoimii” ştiau ce conţine respectivul bilet. Pasagerul în 
cauză cerea imperativ deturnarea avionului şi aterizarea lui într-un oraş din 
Occident, în caz de nesupunere amenințând cu aruncarea în aer a aeronavei. În acest 
scop — se preciza în bilet — pasagerul avea asupra lui o puternică încărcătură 
explozivă, iar în mână tinea declanşatorul. „Şoimii” observaseră imediat că autorul 
biletului avea la picioare o sacoşă destul de voluminoasă, iar în mână ţinea un mic 
obiect în formă de pix, cu degetul mare pus pe butonul acestuia. Într-o astfel de 
situaţie, soluţii nu prea sunt în afara celor impuse de atentatori. Venind din spate, 
unul dintre „şoimi” s-a aruncat asupra atentatorului, imobilizându-l cu grijă pentru a 
nu-i da posibilitatea să apese pe butonul care „ar fi declanşat explozia”. Tentativa 


* Acronim de la automobile uşor blindate pentru intervenții operative. 
2 Teodor Filip, op. cit. p. 134. 

de deturnare a fost anihilată astfel cu rapiditate şi deplin succes. Fără intervenţia 
curajoasă a „şoimului”, piloţii, pentru a nu risca vieţile atâtor pasageri, aveau de 
gând să urmeze întocmai cerințele „teribilului terorist”. Numai că, în urma 
cercetărilor s-a constatat că declanşatorul în formă de pix era efectiv un pix, iar 
puternica încărcătură explozivă consta în două recipiente pline cu lichide 
inofensive. 

În toamna anului 1983 s-a prevenit şi prima, probabil şi singura, tentativă 
de asasinat asupra lui Nicolae Ceauşescu. Grupul, constituit încă din 1981, era 
format dintr-un nucleu de intelectuali, profesori universitari din Bucureşti, legaţi 
într-un fel sau altul de Cluj: Tudor Bugnariu, primul primar al Clujului după 23 
august 1944, fost decan al Facultăţii de Filosofie din Cluj, apoi profesor şi adjunct 
al ministrului Învățământului; Mircea Stoica, şeful catedrei de Drept de la 
Academia de Ştiinţe Economice Bucureşti, care predase şi la Cluj (decedat ulterior 
în urma unei căderi de la etaj, consemnată ca sinucidere); Simion Pop, fost decan la 
Facultatea de Drept din Cluj. Toţi aceştia considerau că „suprimarea lui Ceauşescu 
era singura soluție de salvare”. Grupului i s-a alăturat apoi clujeanul Raul 
Volcinschi, fost deținut politic, Viorel Roventu, Petre Năstase şi Nicolae Stanciu, 
ultimii trei de profesie şoferi. 

În noaptea de 8 spre 9 septembrie 1983, cei trei tineri — Roventu, Năstase şi 
Stanciu — au trecut la acţiune: au spart un post de Miliție mai izolat, din satul Osica 
de Sus, judeţul Olt. Au furat două pistoale mitralieră AKM cu pat rabatabil, 500 de 
cartuşe şi 8 încărcătoare. Conspiratorii aflaseră că în ziua de 17 septembrie 1983 
Ceauşescu urma să viziteze CAP-ul din comuna Gostinu, județul Giurgiu. Nicolae 
Stanciu, fiind localnic, cunoştea foarte bine zona, fapt pentru care au stabilit rapid 
locul ideal pentru atentat: o curbă de 90 de grade, între Braniştea şi Gostinu. 
Drumul fiind în pantă, coloana oficială era obligată să reducă viteza până la 30-40 
km pe oră. Mai mult, pe o distanță de 100-200 de metri, era o ridicătură de pământ, 
înaltă de un metru şi jumătate, care ar fi permis atentatorilor să domine dispozitivul 
de gardă al preşedintelui. Spre disperarea atentatorilor, evenimentul nu s-a mai 
putut produce, întrucât, alertată de dispariția armelor din Osica, conducerea 
Securităţii l-a sfătuit pe Ceausescu să-şi amâne vizita. În zilele următoare, până la 
24 septembrie 1983, cei trei atentatori au fost prinşi după o urmărire ca în filme, în 
care grupul operativ de intervenţie al USLA a folosit maşinile blindate şi 
elicopterele. 

Prin sentinţa nr. 63, în dosarul 391/1983, a Tribunalului Militar Teritorial 
Bucureşti, Viorel Roventu a fost condamnat la moarte. Petre Năstase şi Nicolae 
Stanciu au primit 20 de ani închisoare pentru „furt calificat, tâlhărie şi nerespectarea 
regimului armelor şi muniției”. După un an pedeapsa lui Roventu a fost comutată la 
25 de ani temniţă grea, iar patru ani mai târziu, în 1988, Decretul nr. 11 i-a redus 
cinci ani din pedeapsă. Interesant că la anchetă nici unul dintre cei trei atentatori nu 
a făcut referire la intenţia de a-l asasina pe preşedinte şi nici despre cei care s-au 
aflat în spatele lor, respectiv grupul de profesori universitari şi legătura lor cu Raul 
Volcinschi, „creierul tentativei de atentat”. Acesta din urmă, absolvent a două 

facultăți — Academia de Înalte Studii Industriale şi Comerciale şi Dreptul, la 
Bucureşti — era cunoscut „cu antecedente”. Între anii 1957-1964 fusese deținut 
politic, fiind cunoscută faimoasa sa tentativă de evadare din arestul Securităţii din 
Cluj, în mai 1957. În confesiunile făcute publice”, Raul Volcinschi a menţionat 
despre ,,intelegerea” potrivit căreia „dacă vor fi prinşi, atentatorii să spună că 
intenționau să spargă o agenţie CEC” şi că făcuseră chiar un jurământ în acest sens, 
Oricum, atentatorii nu i-au deconspirat pe bucureşteni, dar nici structurile 
informative specializate ale Securității nu au reuşit să stabilească vreo legătură. 
Dosarul de urmărire informativă instrumentat pentru acest caz conţine o sumedenie 
de banalitati — rude şi prieteni verificaţi la sânge —, dar nimic despre atentat. Nu 
excludem nici posibilitatea ca dosarul să fi fost „aranjat” înainte de a fi clasat în 
arhivă, având în vedere că un ordin al lui Tudor Postelnicu interzicea ca în dosarele 
de securitate să apară numele secretarului general al partidului ori ale membrilor 
familiei sale“. 

În ziua de 16 ianuarie 1984, în timpul zborului pe ruta Arad—Bucuresti, doi 
tineri — Guguilă Doru George şi Oancea Florin Daniel — au încercat deturnarea 
aeronavei TAROM, un AN-24, cu 7 membri ai echipajului şi 46 pasageri la bord. 
Cei doi atentatori s-au îmbarcat la bordul aeronavei pe aeroportul din Arad, având 
asupra lor un pistol artizanal mascat într-un fier de călcat şi un dispozitiv exploziv 
confecționat dintr-un tub de spray. Planul deturnării, mărturisit de Doru George 
Guguilă, era: „Mă duceam la toaletă, simulând că îmi este rău. Stewardeza venea 
după mine. Când ieşeam din toaletă, urma să o imobilizez şi să o amenint cu 
pistolul. Apoi aş fi intrat în cabina piloților şi aş fi preluat controlul avionului. 
Aveam idee despre pilotare pentru că făcusem armata la Aviaţie. Urma să deturnez 
avionul către Viena. Acolo m-aş fi descurcat, aş fi fost liber. Dar planul meu nu a 
ieşit”. „Şoimii? (cei doi subofiţeri de la USLA care asigurau avionul în zbor) au 
intervenit cu rapiditate, reuşind să-i imobilizeze pe atentatori în momentul în care 
aceştia se apropiaseră de carlinga piloților. Doru Guguilă a fost împuşcat în umăr. 
Cei din avion nu au ştiut nimic din ceea ce s-a întâmplat. Avionul a aterizat la 
aeroportul Băneasa, unde era aşteptat de echipe specializate ale USLA. 

Prin sentinţa Tribunalului Militar Bucureşti, din 29 martie 1984, Guguilă a 
fost condamnat la moarte (ulterior pedeaspsa i-a fost comutată la 20 de ani de 


> „Naţional”, 20 decembrie 2000, p. 3. 

= Pentru a pune in practică un astfel de ordin, unii ofiţeri nici nu se mai sinchiseau să rescrie 
documentele, ci pur şi simplu acopereau cu cerneală ori tuş numele „iubitului conducător”, 
iar alții, si mai „inventivi”, îl decupau cu lama. Sunt multe dosare în arhiva fostei Securități 
ce stau mărturie despre o asemenea practică. Munca fiind normată, probabil că nu mai aveau 
timp pentru astfel de „mărunţişuri”. Cu timpul se obişnuiseră, aşa încât, pentru a nu avea 
probleme la clasarea dosarelor în arhivă, injuriile la adresa familiei prezidenţiale ori a 
regimului au fost înlocuite cu o propoziţie standard: „manifestări dușmănoase datorate unor 
nemulțumiri personale”. 

închisoare; la 21 aprilie 1990 a fost eliberat”), iar Oancea — care era minor — 
internat într-o şcoală de muncă şi reeducare pe timp de 5 ani. La anchetă s-a 
constatat că cei doi atentatori studiaseră din timp dispozitivele de apărare a 
obiectivelor asigurate cu măsuri antiteroriste, îndeosebi ale aeroportului, precum şi 
sistemele de control. Prin urmare, desfăşuraseră în prealabil activitate de culegere 
de informaţii prin supraveghere din posturi fixe. De asemenea, pistolul artizanal şi 
încărcătura explozivă fuseseră procurate cu destulă uşurinţă, elementele lor 
constitutive fiind prezente in orice rețea comercială. Acest caz a determinat 
conducerea DSS să întărească prin organele specializate sistemele de control 
antiterorist şi de protecţie a aeronavelor în zbor. 

Desigur că lista cazurilor de acest gen nu este completă. Nici nu a intrat în 
intenția noastră şi nici nu este spaţiul să fim exhaustivi. Evenimentele descrise în 
părţile lor esenţiale în acest subcapitol sunt însă suficiente pentru a se releva că într-un 
stat totalitar de tip comunist încălcarea flagrantă a drepturilor omului, ceea ce era 
cazul din plin în România „epocii de aur”, disperarea oamenilor poate duce uşor la 
acte de violență — sustrageri de armament, luări de ostatici, tentative de deturnare a 
unor nave maritime şi aeriene în scop de atentat sau trecere frauduloasă a frontierei 
etc. —, unele cu consecințe tragice. Numai că toate acestea sunt catalogate în 
legislaţia internaţională ca acte de terorism. 


„Un tragic accident” 


Acestea sunt şi riscurile meseriei, o meserie pentru care şi alții şi-au pierdut 
viata în timpul misiunilor şi despre care o serie de publicişti, unii de profesie, alții 
de ocazie, au exprimat puncte de vedere diferite, atât în timpul revoluţiei din 
decembrie '89 cât şi după. Cel mai edificator exemplu în acest sens ni-l oferă 
„tragicul eveniment”, în realitate o crimă oribilă împotriva uslaşilor săvârşită în 
noaptea de 23 spre 24 decembrie 1989 in fata sediului Ministerului Apărării 
Naţionale din cartierul Drumul Taberii. 

Să menţionăm mai întâi că în 22 decembrie 1989, imediat după fuga cuplului 
dictatorial — Nicolae şi Elena Ceauşescu — din sediul Comitetului Central lăsat la 
dispoziția revoluţionarilor, factorii de comandă din USLA, susținuți de întregul 
colectiv de cadre militare şi civile, au redactat o „Declaraţie către Tara”, prin care se 
arăta că această unitate din cadrul DSS este alături de popor şi că slujeşte Revoluţia. 
Deşi documentul a fost înmânat secretarei directorului general al Radioteleviziunii, 
totuşi nu a fost citit pe post. Dimpotrivă, revoluționarii pătrunşi în „Studioul care 
asigura transmiterea revoluţiei române în direct”, împreună cu Teodor Brateş, cel ce 
coordona ştirile, instigau asupra cadrelor Ministerului de Interne şi a uslaşilor. 
Rămâne de antologie fraza rostită în direct pe postul național de televiziune de către 
Teodor Brateş în seara de 22 decembrie 1989: „Terorişti, antiterorişti e totuna!” . 


5 3 i A a a n 
35 Alina Comşa Durbacă, Piratul aerului. Românul care a încercat să deturneze un avion 
vrea să dea statul român în judecată, în “Evenimentul zilei”, 3 mai 2002, p. 5. 

Pe scurt, tragicul eveniment s-a petrecut în felul următor. La ordinul 
generalului (r) Nicolae Militaru — care la acea dată încă nu fusese numit oficial 
ministru al Apărării Nationale — în seara zilei de 23 decembrie colonelul Jon 
Ardelean, şeful USLA, a chemat în sprijinul armatei trei grupe de intervenţie cu 
misiunea de a-i neutraliza pe aşa-zişii terorişti infiltrați în clădirile din jurul 
Ministerului Apărării Nationale. Locotenent-colonelul Gheorghe Trosca — şeful de 
stat major al USLA -, cu trei grupe de luptători din Serviciul Special de Intervenţie, 
îmbarcaţi în trei ABI- uri, au început deplasarea în jurul orei 23 spre Ministerul 
Apărării Naţionale. În zona Gării de Nord, un ABI a rămas în pană, dovada cea mai 
concludentă că acțiunea nu fusese premeditată. Totul fusese pregătit în pripă după 
primirea ordinului. Locotenent-colonelul Trosca a hotărât să continue deplasarea cu 
celelalte două ABl-uri în apropierea clădirii Ministerului Apărării Naţionale, care 
era apărată de trupe terestre şi blindate echivalente cu forța unei divizii. Asupra 
celor două ABl-uri ale USLA s-a deschis un foc nimicitor, producându-se un 
adevărat carnagiu, de care s-au făcut vinovaţi ofițerii şi subofiterii armatei ce 
deserveau tancurile şi TAB-urile din curtea Ministerului. Au fost ucişi opt uslaşi, iar 
_ patru răniţi grav au reuşit să supraviețuiască". A mai supraviețuit şi Constantin Isac 
(nume conspirativ "Ionescu"), reprezentantul Frontului Salvării Naționale, care-l 
însoțise pe locotenent-colonelul Trosca în timpul deplasării ABI-urilor. Cei patru 
uslaşi supraviețuitori au fost arestați şi supuşi unor interogatorii şi tratamente 
umilitoare, apoi internați în fortul militar Ştefăneşti. 

În urma cercetărilor efectuate s-a constatat că nu a fost vorba de o simplă 
eroare, ci de o înscenare bine regizată de unii dintre cei ce formau nucleul de 
conducere al Frontului Salvării Naţionale, "organul de partid şi de stat" care 
preluase conducerea țării. Suspiciunile planează asupra lui Silviu Brucan şi 
generalului Nicolae Militaru, cei care susțineau că "teroriștii nu puteau fi decât de la 
USLA şi Direcția a V-a”. Dar au avut şi complici, atât de la Televiziune cât şi în 
presă. Aşa de pildă, "Televiziunea liberă” a prezentat pe post imagini cu trupurile 
uslaşilor ucişi ca fiind terorişti, precum şi sloganurile unor aşa-zişi revoluționari 
care scandau "teroriştii-securişti”. 

La rândul lui, cotidianul "România liberă”, în numărul din 25 decembrie 
1989, a publicat un articol intitulat "Nimicirea gorilelor mercenare”, pe care-l 
reproducem în continuare, întrucât reprezintă dovada cea mai clară a dezinformării 
— puternica armă folosită în războiul psihologic“ la care a fost supus poporul român 
în acele momente: „Lupte de un dramatism fără seamăn s-au dat în împrejurimile 
Ministerului Apărării Naţionale. Târziu, după miezul nopţii de 23 spre 24 
decembrie, două tanchete tip ABI, care nu sunt în dotarea forțelor noastre armate, 
au încercat să pătrundă prin forţă în clădire, folosind ca acoperire tricolorul. Bravii 
şi eroicii noştri ostaşi aflați la datorie le-au nimicit pur şi simplu cu focuri de tunuri. 


36 Armata română în revoluția din decembrie 1989, Bucuresti, 1998, p. 244-245. 
* Constantin Sava, Constantin Monac, Adevăr despre Decembrie 1989. Conspiratie, 
diversiune, revoluție. Documente din Arhivele Armatei, Bucureşti, 1999, p. 117-188. 

Şapte mercenari, angajaţi în slujba tiranului, au fost lichidaţi pe loc. Trei 
dintre ei au reuşit pe moment să fugă, sperând într-un miracol al scăpării. Zadarnic 
una dintre gorile s-a cățărat pe scările primului bloc de locuințe întâlnit, trăgând cu 
disperare în tot ce întâlnea în cale. A fost repede reperată și anihilată. Celelalte 
bestii cu chip de om au fost prinse după câteva ore în urma unor lupte crâncene. 
Aceasta va fi soarta tuturor mercenarilor. Episodul s-a încheiat fără nici o victimă în 
rândul ostaşilor şi al locatarilor blocului. Bravo militari ai armatei române!”. 

Cercetările efectuate ulterior au demontat toate falsurile din acest articol. Se 
presupune că nu întâmplător redactorii ziarului „România liberă” au fost manipulati 
spre acțiuni de dezinformare. De pildă, despre Petre Mihai Băcanu, un opozant al 
regimului, eliberat în după-amiaza zilei de 22 decembrie 1989 din arestul de la 
Rahova şi care a preluat imediat conducerea ziarului „România liberă”, structurile de 
contraspionaj ale Securităţii deţineau probe indubitabile, mai precis înregistrări 
realizate prin tehnica operativă, privind legăturile sale cu un anume Vladimir 
Volodin, agent al serviciului de spionaj ; al KGB ce acţiona pe teritoriul României sub 
acoperirea de ziarist al Agenţiei TASS”. Mai mult, în cazurile „Corbii” — ofi ieri ai 
armatei române „lucraţi? în dosare de urmărire informativă — organele de 
contrainformaţii obţinuseră probe despre legăturile generalului Nicolae Militaru cu 
agenţi ai serviciilor de spionaj militar sovietic, motiv pentru care acesta fusese trecut 
în rezervă. Printre ofițerii de securitate implicați în supravegherea lui Nicolae Militaru 
s-a numărat chiar locotenent-colonelul Gheorghe Trosca, unul dintre cei ucişi în fața 
clădirii Ministerului Apărării Naţionale, ceea ce întăreşte presupunerea că a fost 
chemat tocmai pentru a fi suprimat. 

Prin diversiunea din noaptea de 23 spre 24 decembrie 1989, iniţiatorii au 
urmărit două obiective majore: 1) de a compromite USLA — unitatea de elită a 
Securităţii şi singurul organ specializat din România la acea dată în acţiuni de 
contracarare a terorismului; 2) sub motivaţia că noua conducere a României n-ar 
dispune de forte capabile să apere revoluţia, urma să se facă apel la intervenţia 
"frățească" a ajutorului militar extern. În cele din urmă, acest plan, dacă nu s-a 
soldat cu un usturător eşec, cel puţin a avut nevoie de ajustări serioase chiar în 
timpul evenimentelor”. 


38 Alerta”, joi, 9 noiembrie 2000, p. 9. Această dezvăluire concordă perfect cu conţinutul 
documentelor „dosarului operativ” aflat în arhiva SRI. Dialogul dintre cei doi, înregistrat de 
organele Securităţii, avea ca obiect printre altele şi un posibil succesor al lui Nicolae 
Ceauşescu. În vreme ce Petre Mihai Băcanu îl susținea pe Dumitru Popescu, Vladimir 
Volodin aprecia că directorul Editurii Tehnice ar fi cel mai potrivit. O discuţie banală la 
prima vedere, care în fond era pe buzele tuturor românilor conştienţi, mai ales după 1987, 
când la radio Europa Liberă se pronuntase pentru prima oară numele domnului Ion Iliescu, 
ca opozant faţă de cuplul dictatorial şi posibil succesor la conducerea statului român. În 
realitate, avem în față motivul esenţial pentru care Securitatea nu l-a putut „agăţa” cu ceva 
serios pe faimosul ziarist decât apelând la stupidele „infracțiuni de drept comun” 

*? Comandantul trupelor sovietice aflate în ziua de 22-23 decembrie 1989 pe Podul de la 
Ungheni avea ordin de la Moscova de a sprijini noile autorități de la Bucureşti, care abia 

Pe baza informaţiilor acumulate în timp — şi avem în vedere cazurile de 
spionaj militar, economic şi tehnico-stiintific contra României initiate de serviciile 
sectete sovietice“ —, dar destul de bine protejate în zilele revoluţiei, structuri 
specializate din Securitate şi Armată rămăseseră fidele apărării valorilor naţionale. 
Ele şi-au adus o importantă contribuţie — dar nu cu puţine sacrificii — la dejucarea şi 
apoi la deconspirarea în fata opiniei publice a rolului nefast iniţiat de forțele străine 

‘si de agenții lor din rândul conationalilor în timpul revoluţiei române începută în 

acel sângeros decembrie 1989. Iată și motivul pentru care Serviciul Român de 
Informații, cea mai importantă instituție a noii comunităţi informative româneşti 
creată după 1990 cu responsabilități în domeniul apărării siguranței naţionale, 
celebrează în fiecare an, la 24 decembrie, ziua antiterorismului. 


TERRORISM AND ANTITERRORISM IN ROMANIA (1965-1989) 
Abstract 


In the absence of a unanimously accepted definition, terrorism is, as a rule, 
a violent act committed by people who believe that there is no other means for them 
to achieve their political objectives. Modern and contemporary Romania witnessed 
all kinds of terrorist acts. The cold war and the conflicts between Arabs and Israeli 
created propitious conditions for terrorists to be willingly provided with funds, 
training, and a place of refuge. 


preluaseră puterea. Generalul Stefan Guse l-a mandatat, din partea conducerii M.Ap.N., pe 
colonelul Ion Cioară — aflat pe Podul de la Ungheni — să transmită trupelor sovietice ordinul 
clar „de a nu pătrunde nici un metru pe pământul românesc” (Doru Dragomir, Generalul /on 
Cioară este cel care a respins trupele sovietice în decembrie 1989, pe Podul de la Ungheni, 
în „Ziua”, 31 iulie 2001,p.7). 

“0 Cristian Troncotă, Securitatea şi serviciile secrete sovietice (1968-1989). O reconstituire 
istorică pe baza izvoarelor memorialistice şi a unor documente secrete declasificate, în O 
viață închinată istoriei — Constantin Buse. Structuri politice în secolul XX, Bucuresti, 2000, 
p. 356-556; idem, Tactica „rețelelor paralele”. Contrainformaţiile militare neutralizează 
agenţi sovietici, în Armata României la început de secol. Posibile opțiuni şi evoluţii, 
Bucureşti, 2001, p. 281-292. 

4 Mark Almond, profesor de istorie modernă la Oxford University, într-o documentată 
lucrare (Gorbacev and the Est-European Revolution), publicată la Londra în 1990, 
concluziona că Frontul Salvării Naţionale din România fusese, în realitate, creat de KGB cu 
mult timp înaintea „căderii? lui Ceauşescu. Profesorul Mark Almond mai notează: 
„Moscova şi KGB-ul au armat pistolul care a slujit la darea startului pentru transformările 
din Europa răsăriteană şi centrală, iar acestea s-au săvârşit cu cea mai mare uşurinţă, 
deoarece a fost suficient să se activeze rezidentele care existau deja”; Vladimir Alexe, KGB 
a regizat răsturnarea regimurilor comuniste din Europa de Est, în „Ziua”, 19 noiembrie 
1999, p. 7. 

In 1977, the institution of the Securitate of the communist regime in 
Romania developed a specialised body, called USLA (Special Unit for Antiterrorist 
Struggle). The West German structure GSG-9 (Granschutzgruppe — organised in 
1972) was taken as a model. A crucial issue was that of the equipment and means 
provided to this structure, which were far inferior to those of other similar units in 
countries facing terrorism at the time. The main attributions of USLA were to 
protect the embassies and the diplomatic staff accredited in Romania; to protect 
airports and air planes during traffic; to defend the higher Party and state leadership 
during meetings or travels in the country or abroad. 

What the communist regime in Bucharest considered to be terrorist acts 
were in fact acts of violence by political dissidents trying to leave the country 
illegally and settle in the free western world. On the other hand, there were several 
cases of international terrorism in Romania. Some were prevented by rapid 
intervention of the specialised structures. Others were not. For example, the 
assassination on 4 December 1984 of the Jordanian diplomat Atzuri Said Al-Mufti 
by the Palestinian student Ahmed Al Hersh, and the explosion a bomb placed under 
the car of a diplomat of the Embassy of Jordan in Bucharest, in July 1985. 

PSIHOZA NOTELOR INFORMATIVE 
LA CANALUL DUNĂRE — MAREA NEAGRĂ (1949-1953) 


MARIAN COJOC 


Perspectiva istorică asupra celui mai mare şantier al aşa-zisei construcţii a 
socialismului în România, Canalul Dunăre — Marea Neagră, relevă incontestabil 
aspecte nebănuite pentru cercetătorii care se încumetă a descifra tainele defunctului 
regim. 

Problema notelor informative poate fi constatată aproape ca o dimensiune 
definitorie a existenţei cotidiene specifice fiecăreia dintre cele trei mari sectoare de 
activitate ale Canalului: sectorul muncii libere — care a cuprins mase muncitoreşti 
- eterogene, din întreaga țară, cu profesii diferite, de categorii sociale, confesiuni şi 
etnii diverse, având pe parcursul întregii secvenţe temporale (1949-1953) o relativă 
stabilitate numerică şi calitativă, adevăruri recunoscute nu de puţine ori în 
documentele arhivei tehnice a Canalului sau în cele contabilizate de Comitetul de 
Partid al Canalului; sectorul armei speciale construcții, al ofiţerilor, subofiterilor şi 
soldaţilor participanți la muncile obiectivului; sectorul muncii forțate — având ca 
element central detinutul (politic, administrativ sau de drept comun), reprezentând 
în acelaşi timp compartimentul forței de muncă asupra căruia sarcina muncii fizice 
a apăsat cel mai mult. În relaţie cu acest sector poate fi luată în calcul şi munca de 
nevoie a altor categorii de oameni, aduşi în Dobrogea ca urmare a deportărilor 
executate de regimul comunist în acei ani. Pentru cei care “lucrau în condiţii 
speciale pe şantierele Canalului”', munca în sine a reprezentat neîndoielnic mijlocul 
asigurător, cel putin formal, al existenţei extrem de precare la care îi forțase regimul 
politic al vremii. 

Obsesia notelor informative s-a declanşat încă de la începutul lucrărilor 
Canalului. Adresate în general securităţii, miliției sau partidului conducător, în 
esenţă, toate au relevat în ultimă instanță — oricâte fraze ar fi cuprins — un singur 
numitor comun: nimicnicia caracterială a semnatarilor. 

În particular, notele informative adresate organizaţiilor de partid ale 
Canalului (pe cele trei mari secțiuni: Cernavodă, Medgidia şi Midia) le-au concurat 
uneori în număr şi “valoare” pe cele adresate organelor de securitate şi miliție de pe 
şantiere. 


' Arhivele Nationale Constanta (în continuare ANC), fond Comitetul de Partid al Canalului 
(CPC), dosar 30/1951-1952, f, 256. 


“Revista istorică”, tom XIII, nr. Synfp.dacotimetiiea.ro 

Complexul psihologic al vigilentei revoluţionare, al supravegherii 
necontenite a celuilalt, obsesia necruțătoare a sancţiunilor, sindromul “neiertării 
aproapelui” (în cea mai perfectă manieră antibiblică şi implicit într-o autentică 
mentalitate bolșevică, grefată pe “specificul” autohton) au devenit constantele 
activității de partid a Canalului. Uneori însă, “nevinovatele” sau, dimpotrivă, mult 
prea motivatele note informative ofereau surprize nu tocmai plăcute adresantilor. 
Astfel a putut fi receptată nota informativă din 23 februarie 1951 semnată de 
secretarul loan Beldean, întocmită cu prilejul celei de-a 33 aniversări a armatei 
sovietice “eliberatoare”. Atunci, la Poarta Albă, s-a organizat o mare adunare 
festivă, la care au participat 2.500 de constructori ai Canalului. Trimisul 
Comitetului Regional al ARLUS Constanţa a scandalizat efectiv organele de partid, 
stârnind totodată ilaritatea generală, atunci când, în conferinţa sa, “referindu-se la 
izvorul puterii militare a armatei sovietice — după cum informa activistul amintit — a 
afirmat că armata sovietică e tare pentru că tovarăşul Stalin îi este tovarăş de drum, 
îi este tovarăş de viață”, Tot astfel, cu certitudine, organele de partid vor fi fost la 
vremea aceea oripilate de o altă (şi poate să fi fost cu zecile) notă informativă din 
aceeaşi lună şi acelaşi an, în care era redată o convorbire telefonică interceptată de 
instituția abilitată în domeniu. În consemnarea “cu pricina” protagonişti erau 
căpitanul Popa de la colonia de deținuți Peninsula şi “operatoarea noastră Avram 
Elena de la Mamaia Sat-birouri”. Că “toată convorbirea lor nu a fost altceva decât 
numai despre dragoste şi imorală” aceasta nu a contat prea mult. Mai grav însă 
apărea consemnarea finală a informatorului Biciuizu Ilie care menţiona “fără 
perdea” că operatoarea în cauză avea “legături cu o parte din ofiţerii de la trupele de 
pază MAI din colonia de deţinuţi de la Peninsula şi semnalarea de la dispensarul 
nostru căci (sic) este bolnavă de sifilis 4+ urmând şi tratamentul respectiv”. 

“Duşmanii de tot soiul” ai regimului comunist, menţionaţi ca atare în 
notele informative ale vremii, erau căutaţi şi identificați permanent pe şantierele 
Canalului Dunăre — Marea Neagră. În rândul lor, în prim plan, se regăseau, fireşte, 
deţinuţii aduşi, în fond, pentru a simți că fac închisoare. Argumentele regimului se 
raportau in mod deosebit la atributele universului concentraţionar: gardul de sârmă 
ghimpată, barăcile penitenciar, brigadierii proveniţi din rândul deţinuţilor de drept 
comun şi, nu în ultimul rând, paza armată a spațiului de detenţie. 

În fata nedreptului tratament la care erau supuşi, deţinuţii aveau puţine 
mijloace de reacţie, pe care le foloseau uneori: deteriorarea uneltelor, refuzul de a 
munci, greva foamei, sau, e drept mai târziu, aşa cum s-a întâmplat la 23 aprilie 
1953, manifestări deschise, ostile, cu scandarea lozincilor: “Trăiască Maniu” şi 
“Trăiască guvernul anglo-american” (sic!). Reacția forțelor de ordine la adresa celor 
21 de deţinuţi revoltați a însemnat “clasica bătaie”, de anchetarea cazului ocupându-se 
personal însuşi It. col. Gh. Crăciun, comandantul Centrului de Coordonare al 

Direcţiei Generale a Penitenciarelor Constanta’. Oricum, manifestările 
“duşmănoase” ale deținuților, consemnate în notele informative, tematice sau 
documentare, au fost de fiecare dată lesne stopate de autoritățile Canalului, prin cele 
mai variate metode “neortodoxe”, Numai că “duşmanul de clasă” s-a manifestat pe 
şantierele Canalului şi în cu totul alte moduri, afectând din plin sectorul civil, al 
muncii libere. Astfel că, la începutul anului 1950, în luna februarie, Comitetul de 
Partid al Canalului elabora un prim amplu raport “asupra manifestărilor duşmanului 
de clasă pe şantierele Canalului Dunăre — Marea Neagră” până în acel moment. În 
material se afirma că duşmanul de clasă şi-a făcut simțită prezenţa prin “trei forme 
diferite: 1. prin lansare de zvonuri tendentioase; 2. prin acțiuni deschise; 3, prin 
sabotaje.”*. Pe seama “duşmanului de clasă” erau puse, spre exemplu, acuzația de a 
fi ascultat postul Radio Londra (trei muncitori de la întreprinderea de lucrări 
speciale Dorobanţu; abaterea se va repeta în anul următor); acuzaţia de a fi încercat 
ă “adâncească misticismul” (era menționată în unele note informative apariția 
sectei religioase de adventişti de ziua a şaptea, care “nu muncea sâmbăta”); 
acuzaţia de a fi “intonat cântece legionare şi antisovietice”? etc, 

De o mare gravitate, în viziunea raportorilor PMR, apărea cazul 
normatorilor Belei Gheorghe, Bencu loan şi Bezedea Mihai, care “în luna 
decembrie 1949 rupseseră tabloul tov. Stalin din sala de şedinţe a şantierului 
Muntenia 25 — Columbia””, şi al altor doi muncitori de la atelierul mecanic (Duţu 
Dumitru şi Ostaşu Ferdinand) care, pentru că ‘ au scuipat tabloul tovarăşului Stalin 
şi l-au rupt”, au fost dati pe mâna Securităţii”. Raportul din februarie 1950 mai 
semnala un lucru demn de luat în considerare, din perspectiva prezentată: anume că 
“în majoritatea şantierelor muncitorii sunt revoltați contra conducerii de partid, fiind 
răzvrătiți de elemente duşmănoase care se erijează în apărători ai muncitorilor, 
angrenând în fruntea acestor acțiuni membri de partid nelamurifi şi cu un nivel 
politic scăzut” "1! În materialul în cauză se aducea la cunoştinţa CC şi cazul 
arhitectului Dragomir Emil “de la baracamente Năvodari, acuzat de instigaţii în 
masă, relativ că (sic!) planurile nu sunt bune sau că metodele stahanoviste nu dau 
rezultate”!? 

În ziua de 7 martie 1950 instructorul de partid Podărăscu Soare sesiza 
organele ierarhice despre dispariția, în luna septembrie 1949, a “planului directorial 


5 Marian Cojoc, Canalul Dunăre — Marea Neagră, 1949-1953 şi obiectivele politice ale 
guvernantilor României, în “Independentul”, Iasi, II, 9 iulie 1996, nr. 3. 
ANC, fond CPC, dosar 48/1950, f. 1. 
7 Ibidem, f. 3. 
* Ibidem. 

1 Ibidem, 

2 Ibidem, f. 6. 

al regiunii Medgidia cu toate lucrările şi instalaţiile ce urmează a fi făcute”. 


Acuzat de dispariția documentului era geologul Semaca Alexandru, “care a plecat 
de la Divizia Geotehnică în ziua în care s-a descoperit lipsa planului”. Motivele 
presupuse care-l îndreptățeau pe instructorul în cauză să-l bănuiască pe geologul 
amintit erau: “atitudinea sa ostilă regimului de democrație populară şi duşmănoasă 
faţă de partid”*; faptul că urmase “şcoala militară din Konigsberg în Germania, în 
al doilea război mondial, şi fusese ofiţer al armatei germane şi după unele afirmaţii 
în trupele SS”»!5. Alături de geologul Semaca, erau acuzați, de asemenea, prof. univ. 
dr. Radu Ciocârdel şi geologul I. Bleahu “care nu au o atitudine de apropiere față de 
regimul nostru”! şi care, “atunci când s-a observat că planul lipseşte, au propus 
înlocuirea lui cu un alt plan, adică facerea altui plan (sic!) directorial al regiunii 
Medgidia, încercând să acopere acest furt şi cerând să nu se anunţe dispariţia 
planului”!?. Al patrulea acuzat era geologul Aurel Ştefănescu, în a cărui posesie 
planul se aflase de fapt pentru ultima dată”. În concluzie, instructorul regionalei de 
partid Constanţa solicita “sesizarea Securității de Stat pentru a cerceta îndeaproape 
cazul lui Semaca Alexandru (care între timp devenise angajat al Institutului 
Geologic de pe lângă Consiliul de Miniştri la Bucureşti — n.n.) şi al celorlalţi, 
deoarece se observă o legătură între ei în ceea ce priveşte dispariţia planului şi cred 
că Semaca s-a strecurat la Institutul Geologic de pe lângă Preşedinţie numai pentru 
a putea scoate anumite planuri de acolo şi a le pune la îndemâna duşmanului 
nostru””!, Cazul în discuție a ajuns imediat la urechile membrilor CC al PMR, care 
au solicitat urgent regionalei PMR Constanţa să răspundă la cinci întrebări, 
“rezultate după trimiterea raportului, în legătură cu felul cum se manifestă 
duşmanul de clasă pe şantier”. 

La punctul al treilea al raportului Comitetului de Partid al regionalei, prin 
care CC al PMR era informat despre modul în care s-au rezolvat cazurile de 
manifestare a duşmanului de clasă la Canal, se preciza: “În legătură cu dispariţia 
Planului 5.444 de la Divizia Geotehnică, fapt care a fost constatat după plecarea 
geologului Semaca Alexandru şi care a fost sesizat Securităţii, s-a stabilit că acesta 
este un element cu un trecut dubios (...). Tov. dir. gen. adj. col. Posteucă s-a ocupat 
şi se ocupă in mod special de acest lucru (sic!). S-au luat măsuri administrative de 
păstrare şi ţinere a unei evidențe stricte a proiectelor din această divizie. De 

asemeni, în scurt timp, se va înființa un heliograf propriu al direcției pentru ca să nu 
mai fie nevoie ca aceste planuri să fie trimise la direcția Portului Maritim pentru 
multiplicare şi să se poată face un control mult mai serios”? 

Raportul Comitetului de Partid al Canalului din luna iulie 1950, care 
analiza munca şantierului DGC, sesiza cazurile altor duşmani de clasă, identificați 
în persoana inginerilor Teposu şi Consiliere, care afirmaseră cu un anumit prilej 
că “pe Canal sunt prea multi milițieni şi puţini tehnicieni şi că tehnicienii sunt 
prea mult supravegheați”. Într-un alt raport de activitate, care înregistra 
manifestările duşmanului de clasă până la 1 iulie 1950, era evidenţiat faptul că în 
intervalul 1 aprilie — 1 iulie, “duşmanul de clasă s-a manifestat mai ales în jurul 
utilajului, încercând să creeze o atmosferă de neîngrijire (sic!) a utilajului 
mecanic, de a-l strica şi de a-l scoate din funcţiune (sic!). De exemplu, 
introducerea unei cantități de zahăr în rezervoarele de benzină ale screperului 
condus de tov. Zălog Titus, precum şi introducerea de bucăţi de fier în piesele 
importante ale maşinii”, În sfârşit, o altă însemnare importantă a manifestării 
duşmanului de clasă la Canal, în cursul anului 1950, a fost aceea din ziua de 23 
august. Atunci, “duşmanul de clasă a fost prins când rupea două drapele roşii, 
furându-le şi băgându-le î în pantaloni. Acesta a fost impegatul Pătraşcu Marin, 
care a fost dat pe mâna miliției şi judecat”. Cu acelaşi prilej erau demascati şi 
excluşi de pe şantiere Oprescu Ovidiu, Gh. Ion, Al. Constantin si Liuba Dan, care 
se “manifestasera fatis contra regimului şi contra aplicării Codului Muncii, 
spunând că acesta răpește drepturile muncitorilor (...)””’. 

Într-o amplă notă documentară a Comitetului de Partid al Canalului, din 
aprilie 1951, la capitolul ““manifestări duşmănoase”, secretarul organizaţiei de bază, 
Ioan Beldean, denunța faptul că la Şantierul 5-6 excavații, “deţinuţii care lucrează 
aici se manifestă duşmănos față de lucrare, prin deteriorarea bunurilor ce le sunt 
date pe mână. Decuplează vagoanele care rămân legate numai cu tuburile de aer şi 
care la plecarea trenurilor se rup. Apoi ei scot piesele demontabile de la vagoane şi 
le aruncă în pământ unde se astupă”%. În aceeași lună, Comitetul de Partid al 
Canalului semnala un număr de 16 cazuri de “sabotaje” şi manifestări ale 
duşmanului de clasă. Între acestea, se remarca faptul că “numai într-o singură zi au 
fost provocate patru accidente de maşină, ceea ce a făcut ca ele să fie scoase din 
producție; motorul unui excavator Kirov a fost spart; la un alt excavator o mână 
criminală a introdus un corp străin între pinioanele sale ete”, 

Şantierul 9 excavații stâncă era considerat atunci cel mai important punct de 
lucru al Canalului şi “totodată cel mai mecanizat”, Numai că, “din 10 excavatoare 
numai trei lucrau, din 17 screpere numai două erau în sapă, iar din 49 de maşini 
autocamioane, numai 21 erau în funcțiune, utilizate în producţie și pentru 
aprovizionare”. 

Concluzia ce se desprindea din această situație era aceea că pe “cel mai 
mecanizat şantier” funcționau la întreaga capacitate doar 25% din utilaje”. 

Manifestări similare ale dusmanului de clasă erau resimțite şi la șantierul 
Poarta Albă, în preajma zilei de i mai 1951. Organele de partid consemnau 
momentul pavoazării clădirii Sfatului din comună, prilej în care “unii muncitori au 
legat cu o frânghie tabloul tov. Stalin şi l-au ridicat în sus”, Atunci, muncitorul 
Drogeanu Aloman (membru PMR, şef de atelier feroviar) a declarat că “bine ar fi 
să-l vadă pe tov. Stalin legat de gât viu şi nu numai tablouP”*, 

Într-un amplu raport al Comitetului de Partid al Canalului “asupra 
manifestărilor duşmanului de clasă, sub toate aspectele întâmpinate pe şantierele 
Canalului şi în întreprinderi între 1 martie — 1 iunie 1951” se afirma că “duşmanul 
de clasă n-a dormit la măreaţa lucrare Canalul Dunăre — Marea Neagră, cea mai 
mare lucrare (sic!) din fara noastră, înzestrată cu tehnica şi utilajul greu sovietic”, 
Autorii raportului identificau patru forme de manifestare specifică duşmanului de 
clasă: prima formă implica faptul că “(o parte din intelectualii Canalului — n.n.) ca 
ingineri, tehnicieni, funcționari care trăiau cu mentalitatile trecutului si cu speranța că 
vor mai domina şi vor mai avea fericirea să subjuge din nou clasa muncitoare (...). 
Este tendința de delăsare şi pasivitate față de probleme ce frământă masa, este 
tendinţa de a nu răspândi cunoştinţele tehnice muncitorilor cu scopul de a nu le lua 
locul”; a doua formă de manifestare a dusmanului de clasă, identificată de 
conducerea PMR locală, era “tendința de sabotare a producţiei prin distrugerea 
utilajului sub lozinca (sic!) că nu sunt cadre calificate în suficientă măsură, 
considerând că lipsa lor de control şi ajutor in muncă va constitui o scuză (sic!)””; 
“o altă metodă a duşmanului de clasă este aceea de a antrena muncitorii conștienți 
sau neconstienti (sic!) de a lovi în cadrele tehnice făcându-le bandiți, deşi o parte 
din ei sunt oameni conştienţi în munca profesională, care s-au dovedit a fi de folos 
construcţiei socialismului”. Concluzia raportului în acest caz era aceea că “această 
metodă face ca unii tehnicieni să lucreze mai mult sub presiune unele lucrări, alții 

au devenit delăsători, alţii îşi dau demisia sau îşi cer transferul”; în sfârşit, ultima 
formă de manifestare a dușmanului de clasă era identificată în activitatea acelor 
“cadre muncitoreşti ridicate în posturile de răspundere, care uită că au ieşit din 
sânul clasei muncitoare, uitând că lupta de clasă se ascute din zi ce trece şi 
alăturându-se elementelor burgheze devin (sic!) cu mentalități mai proaste decât 
cadrele trecutului, nedând atenţie problemelor ce frământă masa”. În raport se 
evidenția poziția “fruntaşă” în această privinţă a Santierului 9 excavații, “unde 
duşmanul de clasă, prin diferite elemente, a îndemnat muncitorii să nu mai lucreze 
până nu primeşte (sic!) haine de protecţie”! Pe acest şantier, recunoștea raportul în 
cauză, s-âu produs distrugeri mari de utilaj ca tractoare, excavatoare, motoare etc. 
În legătură cu aceste cazuri, au fost identificaţi ca autori “Oprescu Horia, fiu de 
moşier exploatator, Clepşa Mihai, condamnat pentru trecere frauduloasă, Porgutent 
Ion, Zaharia Ion, Dincă Ion, Wolf Helmuth şi alții, care au contribuit la 
descompletarea utilajului, ajungând la distrugerea şi dezorganizarea şantierului ”?. 
Cu nedisimulată satisfacție, Comitetul de Partid al Canalului aprecia că “toți aceştia, 
prin faptele lor, au dat material suficient Securităţii”?. 

În Buletinul Informativ al Comitetului de Partid al Canalului, nr. 1/29 iunie 
1951, erau făcute cunoscute nu mai puțin de 25 de situaţii în care se produseseră 
manifestări ale obsesivului şi omniprezentului duşman de clasă. Unul dintre aceste 
cazuri se înregistrase în ziua de 26 iunie 1951, când două maşini marca Praga ale 
Direcţiei Generale a Canalului (DGC), încărcate cu tuburi de oxigen, s-au ciocnit, 
provocând moartea unui soldat sovietic şi rănirea a patru civili şi totodată 
producând pierderi materiale în valoare de 100.000 lei. “În urma accidentului, 
consemna buletinul amintit, s-a deplasat la fata locului o comisie sovietică pe teren 
de a cercetat accidentul, la fel şi o comisie a noastră. Concluzia: ambii şoferi au fost 
arestaţi de către organele de stat şi sunt în curs de cercetare”. 

În luna iulie 1951, la acelaşi şantier Stâncă, timp de treizeci de zile, “au fost 
stricate 14 maşini prin răsturnare, tamponare etc”, Buletinul informativ nr. 8/29 
iulie 1951 prelucra cazul prof. Muscalu Aurel de la Şcoala Profesională Poarta 
Albă: “Sus numitul are o serie de manifestări duşmănoase contra partidului: de 
exemplu, spune că muncitorii sunt bandiți şi exploatează ţăranii; nu este de acord ca 
într-un stat socialist să conducă muncitorii, deoarece țăranii sunt mai superiori (sic!) 
numericeşte; la fel se manifestă că nu este de acord cu conducerea CC, deoarece 
există în conducere numai un singur român (sic!) (tov. Gh. Gheorghiu-Dej — 

n.n.)™°, Pentru repetatele sale abateri, semnatarul buletinului informativ, secretarul 
Anton Nifescu, considera binevenită anchetarea acestuia “de către organele de 
Securitate” 

Un alt caz interesant în care duşmanul de clasă îşi făcea simțită din nou 
prezența la Canal a fost demascarea gestionarului cantinei întreprinderii Electro- 
montaj, Sandu Ion. Acesta a fost acuzat că sustrăgea deliberat produse din ratia 
muncitorilor şi “din constatările făcute, el intenţionat făcuse acest lucru (sic!) cu 
scopul de a pleca muncitorii”. Motivul demascării sale era, se pare, altul: “Sandu 
Ion, în anii 1941-1944, a avut misiuni speciale contra Uniunii Sovietice ca pilot de 
avion, în urma cărora a primit peste zece decoraţii”? 

În acea lună, organele de partid apreciau că, “analizând amănunțit sabotajele 
care se produc în continuu la fabrica de ciment, reiese clar că sunt elemente care 
intenționat sabotează producţia. Ele provin tocmai de la instalarea şi montarea 
utilajului de către întreprinderile de construcţii speciale din cadrul acestui şantier. 
Sunt executate suduri de proastă calitate, se montează motoarele prost şi necentrate 
aşa cum trebuie”S, ceea ce provoca dese opriri procesului de producţie. Dusmanul de 
clasă era identificat î în acest caz în persoanele “fostului moşier Rădulescu Ion, şef de 
lucrări, fostului prefect al Constanţei Ionescu Dumitru, şef-contabil al întreprinderii, şi 
Covalescu Ștefan care deţine postul de meşter şef echip”, l 

În nota informativă din 8 septembrie 1951 a şefului Sectorului 
Documentare al Canalului, Gherghel Anton, era demascată “organizația subversivă 
de la Şantierul LS 7 Năvodari” în fruntea căruia se găsea chiar şeful şantierului, 
Târcolian Ara: “Ei sunt în număr de circa 10; ţin şedinţe subversive; discuţiile lor 
sunt purtate în jurul desființării organizaţiei de bază de pe şantier prin scoaterea şi 
trimiterea membrilor de partid din cadrul şantierului etc”. Propunerea şefului 
sectorului documentare era aceea “de a se face cercetări pe linie politică în legătură 
cu atmosfera creată asupra membrilor de partid, iar în privința elementelor 
duşmănoase să fie anunţate organele de securitate”*?. 

Buletinul informativ nr. 10 al Comitetului de Partid al Canalului sesiza, la 
începutul lunii septembrie, un fapt considerat foarte grav petrecut la şantierul 23 
August, în ziua de 3 septembrie 1951. Atunci, muncitorul Mircea Dumitru descoperea 

“un pistol încărcat cu două cartuşe în cutia de tepuse de la un vagon unde era astupat 
cu pământ (sic!)”**. Secretarul regionalei de partid Constanta aprecia ca fiind de 

maximă periculozitate situaţia ce s-ar fi putut crea, deoarece “acea garnitură de tren 
era introdusă în rândul deținuților unde se descărcau vagoanele cu pamant”™, Pistolul 
a fost predat Securităţii, care, cercetând cazul, nu a reuşit să depisteze vinovatul. 

La sfârşitul anului 1951, manifestările duşmanului de clasă recidivau prin 
înregistrarea altor cazuri de “ascultare de posturi străine”, Astfel, pe şantierul nou al 
Canalului, “timp de 20 de minute, la stația de radio amplificare, muncitorii au putut 
asculta postul interzis Vocea Americii, vorbit în limba română”. Comitetul de 
Partid, deşi a făcut eforturi disperate pentru descoperirea vinovatului, s-a resemnat 
în final să colectioneze 10 declaraţii referitoare la ceea ce au ascultat muncitorii în 
ziua de 19 decembrie 1951, în difuzoarele amplasate în dormitoarele lor, desigur cu 
totul altceva decât fuseseră obişnuiţi să audă până atunci”. 

Apogeul manifestărilor duşmanului de clasă şi ale sabotorilor măreţei 
construcții a Canalului şi implicit al măsurilor luate de autorităţile de stat fata de ele 
a fost marcat în anul 1952. Este vorba de faimosul proces al “bandei de sabotori şi 
diversionişti de la Canalul Dunăre — Marea Neagră”, aşa cum a fost el nominalizat 
în epocă. 

Timp de câteva luni au fost demascaţi în special ingineri şi tehnicieni de 
valoare ai Canalului, dar şi simpli şi nevinovaţi muncitori, pentru presupuse şi în 
acelaşi timp greu dovedite acte de sabotaj. Grosul acestora a format primul lot 
judecat în zilele de 29 august — lseptembrie 1952, de Tribunalul Militar Teritorial 
Bucureşti, deplasat la Poarta Albă, unde s-a ținut cel mai mare proces public 
înregistrat vreodată în România pe un şantier muncitoresc (al doilea lot care i-a 
cuprins între alţii pe ing. Gh. Crăciun, Hosu, Trăistaru şi muncitorii Dimancea, 
Lipan şi mulți alții a fost judecat în decembrie acelaşi an)”. 

Prin “actele lor criminale, sabotorii” încălcaseră prevederile Decretului 
199/12 august 1950, care în articolul 3 stipula expres că “se pedepseşte cu moartea 
sabotarea propăşirii economice a RPR”*. 

În nota informativă din 6 septembrie 1952, prim-secretarul regiunii 
Constanţa, Anton Niţescu, aprecia că “descoperirea bandei de diversionişti şi 
sabotori a oglindit vigilența constructorilor de pe Canal, conduşi de partid, care au 
sesizat prin sute de note informative urmările sabotajelor, încă din 1949, asupra 
cărora abia acum s-au luat masuri™°. 

Psihoza duşmanului de clasă pe şantiere fusese cultivată, de fapt, lună de 
lună şi an de an, încă de la începutul lucrărilor Canalului. Ea se origina cu 
certitudine în faimoasa “atitudine bolşevică” — după spusele unuia dintre liderii 


55 Ibidem. 

55 Ibidem, dosar 30/1951-1952, f. 11. 

57 Ibidem. 

s% Doina Jela, Cazul Nichita Dumitru.. Încercare de reconstituire a unui proces comunist, 29 
august — 1 septembrie 1952, Bucureşti, 1995, p. 208, 

5 «Dobrogea Nouă”, an V, 1952, nr. 1292, p. 5. 

°° ANC, fond CPC, dosar 30/1952-1952, f. 245. 

“comunişti ai Organizaţiei de Partid a Canalului, după care — “noi nu trebuie să ne 
iertăm unul pe altul”. Duşmanului de clasă, față de cazurile individuale de până 
atunci, îi era atribuită o nouă dimensiune esenţială: solidaritatea. Acum, la Canal nu 
mai era culpabilizat un singur individ, ci un grup cât se poate de reprezentativ, apt 
să comploteze realmente împotriva construcţiei, împotriva regimului“?. 

Trebuie menționat că în săptămânile premergătoare procesului primului lot 
s-au organizat aşa-zise dezbateri de “înfierare cu mânie proletară” a activității 
grupului de diversionişti şi sabotori. “Înainte de proces — scria acelaşi amintit 
secretar Anton Niţescu — în adunările sindicale s-au dezbătut aceste probleme (în 
şantierele-întreprinderi — n.n.), peste 95% din salariaţii Canalului cerând 
condamnarea sabotorilor la moarte”®™. Consecința imediată a acestor manifestări a 
fost apariţia sindromului fricii. Acest sentiment pusese stăpânire efectivă pe o 
însemnată parte a intelectualilor tehnici ai Canalului — fapt evidențiat în maniera-i 
caracteristică de prim-secretarul Anton Niţescu în nota informativă sus amintită: “la 
o parte din ingineri şi tehnicieni se manifestă şovăială; unii cer demisia să plece 
(sic!) de pe Canal; alții nu-şi asumă răspunderea de o serie de acţiuni”. 
Convingerea liderului comunist local era că atitudinea lor era una cât se poate de 
culpabilă, asemănătoare confratilor înfieraţi, judecați şi condamnaţi în urma 
procesului: “din cele constatate, reiese că elementele care se pun pe această poziție 
se simt şi ele părtaşe, în mai mică măsură, la cele petrecute pe Canal”. 

Presa locală, alături de cea centrală (ziarul „Scînteia”, începând cu nr. 
2440/30 august, pe durata mai multor zile — n.n.), a fost antrenată şi ea în acţiunea 
demascării perpetue a duşmanului de clasă prin oficiosul local al PMR în regiune — 
„Dobrogea Nouă”. La 4 septembrie 1952, ziarul amintit publica pe prima pagină 
sentința procesului “bandei de sabotori şi diversionişti”, anunțând că: “luni, | 
septembrie 1952, Tribunalul Teritorial Militar Bucureşti, deplasat la Poarta Albă a 
pronunțat sentinţa (...). Au fost condamnaţi la moarte pentru crima de sabotaj a 
economiei naţionale a RPR: Georgescu Gh. Topuslău, Rozei Dumitru-Rozemberg, 
Vasilescu Nicolae zis Colorado, Cernătescu Petre şi Nichita Dumitru. 

Acuzaţii Nichita Dumitru şi Vasilescu Nicolae au mai fost condamnați şi la 
25 de ani muncă silnică pentru crima de ameninţare a păcii popoarelor şi la 10 ani 
închisoare corectionara pentru încercări de agitatiune. Vor efectua pedeapsa cea mai 
grea. 

Au mai fost condamnați Frangopol Nicolae — la muncă silnică pe viata 
pentru crima de sabotare a economiei nationale a RPR, la 5 ani pentru crima de 
amenințare a păcii popoarelor şi la 10 ani pentru agitatiune; Ciorapciu Mircea — 


6! Ibidem, dosar 77/1950, f. 238. 

€ L, Năstasă, Conduita conspirativă sub regimul comunist: mit şi realitate, în Miturile 
comunismului românesc, II, 1997, p. 64. 

6 ANC, fond CPC, dosar 30/1951-1952, f. 245. 

* Ibidem, f. 248. 

65 Ibidem, f.249; şi dosar 25/1950-1953, f.71-73. 

muncă silnică pe viață, 25 de ani pentru amenințarea păcii popoarelor si 10 ani 
pentru încercări de agitatiune; Ionescu Oprişan — 25 de ani pentru crima de sabotare 
a economiei nationale, 25 de ani pentru ameninţarea păcii (...), 10 ani pentru 
agitatiune; Niţescu Constantin — 25 de ani pentru crima de sabotare (...); Vieru 
Petre — 20 ani muncă silnică pentru crima de sabotare, 20 de ani pentru crima de 
ameninţare a păcii popoarelor, 10 ani pentru agitatiune (...). 

Toţi acuzaţii au mai fost condamnaţi la 10 ani degradare civică. „Oamenii 
care se aflau în sala procesului — scria reporterul cotidianului amintit — au aplaudat 
furtunos dreapta sentință a Tribunalului Militar”. 

Rechizitoriul procurorului militar Bucureşti, mr. de justiţie Teodorescu 
Ovidiu, a scos în evidenţă fişa politico-socială a acuzaților considerați: “rămăşiţe 
ale vechilor clase exploatatoare (Vasilescu T. Nicolae Colorado, “peneţist de 
frunte”), Cernătescu Petre, “fost şef de garnizoană legionară; Vieru Petre şi Nichita 
Dumitru (acesta din urmă un simplu mecanic de locomotivă — n. n.) foşti legionari; 
Ciorapciu Mircea şi Rozei Aurel “fost acţionar al fabricii de coloranţi Coroana”; 
Frangopol Nicolae “fost membru al partidului fascist-gogo-cuzist (sic!); Georgescu 
Gh. Topuslău, “fost proprietar de fabrică”; Ionescu Oprişan “fost ofiţer de 
contrainformaţii în armata fascistă” (sic!); Niţescu Constantin “duşman al 
regimului, fapt pentru care a mai fost arestat în 1946”. 

O simplă observaţie: din cei zece acuzaţi şi condamnaţi în proces, opt erau 
ingineri de profesie şi numai doi erau muncitori (Nichita Dumitru şi Petre Vieru). 

În sala procesului de la Poarta Albă au fost trimişi cu programare foarte 
exactă, pe zile, “tovarăşi” din toate sectoarele de activitate ale economiei naționale, 
după o riguroasă selecţie şi pe baza unor tabele nominale în care se indica şi locul 
de muncă al fiecărui participant. Au fost prezenţi astfel “de la tovarăşii din GAC, 
GAS şi SMT-uri, începând cu 29 august”, până în ultima zi a procesului, până la 
«tovarăşii sosiți la odihnă la Vasile Roaită, care voiseră să meargă la procesul 
“bandei de la Canal”». 

Acuzaţiile cuprinse in rechizitoriu au curs de la “dezorganizarea 
evidenţelor” (cazurile lui Rozei Aurel şi Frangopol Nicolae), până la aceea de 
“agent al cunoscutului (sic!) spion american mr. Birnes”, agent al imperialismului 
anglo-saxon, de la care acuzaţii ar fi primit instrucțiuni să saboteze lucrarile’™. 

Într-unul din cuvintele apărării, avocatul C. Paraschivescu-Bălăceanu, 
preşedinte al Colegiului Avocaţilor, apărând pe acuzatul Rozei, a spus că “apărarea 
(sic!) are o sarcină dificilă în acest proces, dat fiind gravitatea excepţională a 
faptelor comise şi recunoscute de acuzaţi”*?. Un alt reprezentant al apărării, 
avocatul Nicolae Beldie, şi mai tranşant, a căutat să motiveze şi să justifice poziţia 


S «Dobrogea Nouă”, an V, 1952, nr. 1292, p. 1. 
67 Ibidem, p. 4. 

6 Ibidem, p. 5. 

* Ibidem. 

acuzatului pe care teoretic îl apăra — inginer Ciorapciu Mircea — prin ceea ce 
considera el “originea şi educaţia sa putredă burgheză”. 

În ultimul cuvânt dat acuzaților, aceştia au recunoscut, pe cât şi-au putut 
permite, uşor nuanţat, faptele pentru care au fost incriminafi: Ciorapciu Mircea 
regretând “cu toată puterea actele criminale”, Ionescu Oprişan “actele mârşave pe 
care le-a săvârşit”, Georgescu Gh. Topuslău — “am comis crima de sabotaj şi merit 
o pedeapsă care să dea de gândit şi altora”, Vieru Petre — “vreau să mă reabilitez 
prin muncă”, Cernătescu Petre — “ştiu că voi fi pedepsit si merit pedeapsa”). 

Pentru ca mascarada să fie completă şi să respecte întrutotul canoanele 
mentale ale epocii, “mânia proletară” şi-a spus şi ea cuvântul în marele meeting al 
constructorilor Canalului de la Poarta Albă unde, în fața sălii de judecată, erau 
adunate mii de oameni. “Vocea mâniei proletare”, stahanovistul Vasu Gheorghe, 
luând act de sentinţa pronunţată, a mulțumit organelor de stat pentru că au satisfăcut 
cererea constructorilor Canalului pentru ca procesul să fie judecat pe şantierul 
Canalului, în fata lor, declarând în finalul alocutiunii sale: “Suntem satisfacuti că 
pedeapsa este maxima!””, 

Conducerea Canalului, prin vocea directorului general, a ţinut să arate la 
rândul ei că “demascarea bandei de sabotori a fost cu putință datorită vigilentei 
organelor de stat şi a constructorilor Canalului””’. 

Cei condamnaţi la moarte şi-au exercitat dreptul lor la recurs in fata sentinţei 
pronunţate. “Colegiul Militar al Tribunalului Suprem al RPR, judecând recursurile 
sabotorilor de la Canalul Dunăre — Marea Neagră (se consemna în „Scînteia” din 14 
octombrie 1952) condamnați la moarte de către Tribunalul Teritorial Bucureşti, s-a 
pronunţat în ziua de 4 octombrie 1952, respingând recursurile. Condamnaţii, făcând 
cerere de grațiere, Prezidiul MAN a aprobat pentru Gh. Georgescu Topuslău şi Petre 
Cernătescu comutarea pedepsei cu moartea la muncă silnică pe viață şi a respins cererile 
de grațiere pentru Vasilescu Nicolae, Rozei Aurel Rozemberg si Nichita Dumitru””’. 
Sentința a fost executată “în ziua de 14 octombrie 1952, la ora trei spre ziuă, în 
Constanta”’’, Ce a mai contat faptul că au fost reabilitati ulterior când, după cum nota în 
memoriile sale gen. col. Constantin D. Nicolescu, “se constatase nu numai că nu 
sabotaseră, ci, din contră, depuseseră toată stăruința să obțină toate materialele necesare 
astfel ca planul conceput să poată fi realizat, însă acestea nu soseau la timp, din cauza 
rulajului greoi şi a lipsei de răspundere care se manifesta în întreg aparatul administrativ 
comunist””*, Poate într-o eventuală statistică integrală a reabilitarilor... 


7 Ibidem, p. 6. 

7! Ibidem, p. 8. 

” Ibidem, p. 2. 

P Ibidem. 

” Doina Jela, op. cit.,p. 211. 

75 Ibidem, p. 285. 

7% C.D. Niculescu, Calvarul neamului românesc după 23 august 1944, Bucureşti, 1993, p. 

Într-adevăr, prin judecarea recursului “în supraveghere împotriva sentinţei nr. 
1 din 1 septembrie 1952 şi nr. 99 din 14 octombrie 1952, ale Tribunalului Militar 
Teritorial Bucuresti si a deciziei nr. 27 din 4 octombrie 1952 a Colegiului Militar al 
Tribunalului Suprem, prin care inculpatii Rozei Aurel Rozemberg, Vasilescu Nicolae, 
Nichita Dumitru, Cernătescu Petre, Georgescu Gh. Topuslău, Ciorapciu Mircea, 
Nitescu Constantin, Ionescu Oprişan, Frangopol Nicolae şi Vieru Petre au fost 
condamnaţi la diferite pedepse sub învinuirea de subminare a economiei naționale, 
plenul Tribunalului Suprem a constatat nevinovăția acestora, nelegitimitatea şi 
netemeinicia hotărârilor, şi prin Decizia nr. 31 din 1968 a admis recursul în 
supraveghere, a casat aceste hotărâri şi i-a achitat de orice penalitate (...)””. 


THE PSYCHOSIS OF INFORMATIVE NOTES 
AT THE DANUBE — BLACK SEA CHANNEL (1949-1953) 


Abstract 


The idea of creating a direct link between the Danube and the Black Sea 
was not an invention of the socialist totalitarian regime of Romania in the 50s. As a 
matter of fact, it had been thought out long before the decision taken by the Political 
Bureau of the Central Committee of the Romanian Workers’ Party on 25 May 1949. 
However, the launching of the operations can be attributed to the servants of t he 
regime under consideration. Knowing that the country was little prepared at the 
time to undertake such a vast project, and thinking of the circumstances in which it 
was called off in July 1953, one may easily assume that the regime had other 
objects in mind than what was being advertised in the media of the time. 

Without any doubt, the channel experience was dramatic and traumatizing 
for tens and tens of people. In 1949-1953 the governors outdid themselves in 
adopting of victorious socialism, “ (the USSR). Beyond these general 
considerations, life on the details can be revealed by research. The delicate issue — 
to say the least — of that the Party, not only in words but in action as well, was 
indeed everywhere, closely observing and sanctioning any act that was not 
circumscribed to its policy. 

For fear that the class enemy should strike from within, a close surveillance 
network developed. It targeted not only convicts or free workers lured on these sites 
by the prospects of getting higher wages, but even trade union heads and the 
technical staff of the Channel. The content of the intelligence notes almost be 
beyond words and prove the moral decadence of many of our fellow men. 


7! Doina Jela, op. cit., p.286. 

ÎNCEPUTUL COLECTIVIZĂRII AGRICULTURII 
ÎN ROMÂNIA 


NICOLETA IONESCU-GURĂ 


1949 este anul în care în România începea construcţia socialismului la sat. 
În opinia autorităților comuniste trebuia înlăturată contradictia ce apărea datorită 
faptului că la oraşe se dezvolta socialismul, în timp ce la tara rămânea predominantă 
mica gospodărie individuală care, după cunoscuta teză a lui Lenin, “generează 
capitalismul şi burghezia, în permanenţă, zi de zi, oră de oră, spontan şi în proporții 
de masă”. Transformarea socialistă a agriculturii, hotărâtă la Plenara C.C. al PM.R. 
din 3-5 martie 1949, însemna în concepția noii puteri politice lichidarea înapoierii 
agriculturii, ridicarea ei la un înalt nivel tehnic şi desființarea exploatării capitaliste, 
adică lichidarea chiaburilor, consideraţi a fi purtătorii acestei exploatări. Această 
formulă producea şi o schimbare a formei de proprietate în agricultură, în sensul că 
proprietatea privată devenea proprietate cooperatistă. Cooperativizarea agriculturii 
trebuia să anihileze şi la sate orice sentiment de proprietate individuală, înlocuită cu 
difuza proprietate a întregului popor. Regimul vedea progresul posibil numai prin 
desființarea proprietății private, de aceea a căutat să anuleze dreptul asupra 
proprietății şi să instaureze dependența cetățeanului față de stat. De fapt, 
exploatarea abia acum avea să înceapă pentru țăranul român. «Prin toate măsurile 
de politică economică, statul totalitar socialist, a transformat pe țărani din 
“proprietar, producător şi beneficiar” într-un simplu producător, supus unei 
exploatari barbare. Doctrinarii socialişti erau conştienţi de faptul că mica producție 
țărănească este germenele restaurării capitaliste». 

Transformarea socialistă a agriculturii, prin crearea sovhozurilor şi 
colhozurilor, însemna trecerea de la agricultura parcelară, considerată ca o cauză a 
înapoierii acesteia, la agricultura colectivă bazată pe gospodăria agricolă colectivă 
(G.A.C.), după model sovietic. Aceasta deoarece noul regim politic considera că 
numai gospodăria colectivă aducea bunăstarea materială, fiind singura capabilă să 
folosească în măsură largă tractoarele, maşinile perfecționate, îngrăşămintele 
naturale şi chimice, metodele avansate agrotehnice (bineînţeles cele sovietice). “În 
democratiile populare, această argumentare nu a convins niciodată, cu atât mai mult 
cu cât exploatarea particulară părea foarte viabilă şi, din punctul de vedere al 
productivităţii, făcea față cu succes cooperativei vecine”?. Desființarea proprietăţii 


! Oprea Parpală, Economia Agriculturii sau Politica agrară la români, Bucuresti, 1995, p. 41 - 45. 

private asupra pământului a însemnat de fapt dezorganizarea agriculturii şi 
distrugerea producţiei agricole. «În economie s-a întâmplat ca si în politică. 
Stalinismul sovietic a servit drept model din toate punctele de vedere. (...) Este 
frapantă identitatea proceselor de colectivizare desfăşurate în Europa de Est şi în 
Asia. În toate cazurile sursa de inspiraţie este peste tot aceeaşi: colectivizarea 
condusă in U.R.S.S. de către Stalin, în anii treizeci. (...) Formele şi procedeele 
utilizate sunt totuşi mai prudente şi mai sofisticate, luând în calcul rezistența 
înverşunată a țăranilor sovietici şi consecinţele ei dezastruase (foametea din 1932- 
1933). Aceste probleme stârnesc dezbateri importante în sânul partidelor. În China, 
ca şi în Europa de Est, conducătorii consideră colectivizarea ca fiind prea 
periculoasă pentru a fi declanşată în primii ani după cucerirea puterii şi doresc să 
aştepte ca evoluţia “forțelor productive” să se producă şi la sat’. (...) În Europa de 
Est, accelerarea bruscă şi radicalizarea colectivizării se explică prin luarea de 
poziţie a Kominformului în 1948 “sugerată”, bineînţeles, de către Stalin [conflictul 
sovieto-iugoslav din 1948 a contribuit decisiv la aceasta — n. a.J]. Acesta din urmă 
avea în vedere o colectivizare rapidă, pentru a integra noile democraţii populare în 
sistemul sovietic. În urma acestor dispoziţii, socializarea suprafețelor agricole 
progresează peste tot începând cu anul 1949. 

Aşadar, modelul colectivizării socialiste, pus la punct în U.R.S.S. în 
deceniile 2-4 ale secolului XX a fost “exportat” şi în noile țări de “democraţie 
populară”, apărute după cel de-al doilea război mondial. Numai că au existat şi în 
acest domeniu diferențe. “Trăsăturile clasei politice, alături de specificul local, 
tradiţia istorică au făcut ca nu toate regimurile comuniste est-europene să aibă 
trăsături identice. Astfel, peste structura generală comună, s-au înălțat de la ţară la 
țară numeroase particularități şi deosebiri”. “Democratiile-populare” au pornit toate 
de la obediență deplină față de Moscova. Însă unele regimuri comuniste au mers de 
la obedienţă la diferență (ungurii, cehii, polonezii). Extern au rămas în sfera de 
influență a Moscovei, dar intern structurile s-au distanțat de modelul primar. Cel 
mai bun exemplu în acest sens este oferit de cooperativizarea agriculturii. Dacă 
situația Iugoslaviei — unde in 1972 doar 15% dintre terenurile agricole erau 
colectivizate — poate fi considerată neconcludentă, din cauza poziţiei “schismatice” 
adoptată de Iosip Broz Tito, nu acelaşi lucru se poate spune despre Polonia, 
Cehoslovacia sau Ungaria. În Polonia cooperativizarea începe în 1949, iar în 1969 
doar 15% din pământ trecuse în proprietate colectivă. În Ungaria şi Cehoslovacia 
ponderea structurilor colectiviste nu a depăşit 64% şi respectiv 68% din suprafaţa 
arabilă a fiecăreia. În Bulgaria, China şi Coreea de Nord colectivizarea a fost 
completă. România s-a alăturat acestui din urmă grup. În 1962, 96,5% din suprafața 


* În Rezoluţia Plenarei C.C, al P.M.R. din 3-5 martie 1949 privind transformarea socialistă a 
agriculturii se arătau următoarele: “Dar problema trecerii întregului pământ în avut obstesc nu este 
actuală în condiţiile de acum din fara noastră. (...) Aşadar, atâta timp cât n-am creat baza tehnică si 
cadrele necesare, atâta timp cât n-am intensificat încă munca de lămurire temeinică a maselor țărănimii 
muncitoare, pentru ca aceasta să treacă de bunăvoie la organizarea agriculturii colective, ar fi greşit şi 
pagubitor de a trece la o colectivizare masivă.” (“Scânteia”, nr, 1375, 15 martie 1949) 

arabilă era deja colectivizată. Ne întrebăm de ce? Regimul de la Bucureşti a ales 
calea de la obedienta la independenţă. Însă, paradoxal, independența l-a apropiat de 
modelul sovietic în loc să-l îndepărteze. După evenimentele din Ungaria autoritățile 
au hotărât o distantare de U.R.S.S. şi au adoptat o poziţie de independenţă pe plan 
international, vizibilă în anii 1961-1962. “Însă noua orientare era determinată mai 
mult de ceea ce văzuse [Gheorghiu-Dej] la Budapesta decât de ceea ce se întâmpla 
la Moscova [destalinizarea]. În capul lui desovietizarea nu însemna şi destalinizare. 
(...) Era o desatelizare pentru a salva stalinismul şi nu pentru a-l reforma sau 
liberaliza”, după cum afirma Silviu Brucan în memoriile sale. 

Independenţa faţă de Moscova a fost strict politică (păstrarea în funcţii) şi 
fără urmări în plan intern, dovadă fiind colectivizarea care a continuat “în spiritul 
totalei fidelitati faţă de modelul sovietic”. După 1956 s-a trecut la intensificarea 
colectivizării. Trebuie precizat că nu evenimentele din Ungaria din toamna anului 
1956 l-au determinat pe Gheorghiu-Dej să continue şi să intensifice colectivizarea 
agriculturii, ci a fost o constantă a politicii sale, considerând că fără transformarea 
socialistă a agriculturii regimul nu putea să se consolideze şi nu se putea asigura 
trecerea de la capitalism la socialism. Documentele de partid stau mărturie în acest 
sens. De pildă, Plenara C.C. al P.M.R. din august 1953, care se tinea doar la câteva 
luni de la moartea lui Stalin, a analizat activitatea partidului în domeniul economiei 
naţionale şi a stabilit că “dezvoltarea sectorului socialist în agricultură trebuie să 
constituie o preocupare principală în activitatea noastră”. Congresul al II-lea al 
P.M.R. (decembrie 1955) a trasat sarcina ca la sfârşitul anului 1960 sectorul 
socialist al agriculturii să fie preponderent ca suprafață şi ca producţie marfă. 

În şedinţa Biroului politic al C.C. al P.M.R., din 10 aprilie 1956, s-a hotărât 
să se constituie un colectiv având în frunte pe Gheorghiu-Dej, Nicolae Ceaușescu şi 
Al. Moghioroş care să pregătească un material complet în privința transformării 
socialiste a agriculturii. Ca urmare, Plenara C.C. al P.M.R. din iulie 1956 cerea 
comitetelor regionale de partid ca, ținând seama de particularitățile locale şi 
politică şi organizatorică pentru transformarea socialistă a agriculturii” (în 1956 
sectorul socialist din agricultură reprezenta 29,3% din întreaga suprafață arabilă şi 
37,1% din suprafața agricolă a țării)”. 

Deşi Congresul al III-lea al P.M.R. din 20-25 iunie 1960 aprecia că 
procesul de colectivizare trebuia încheiat până în 1965, acesta s-a terminat, cu 
excepţia unor suprafețe din zonele de deal şi de munte, în martie 1962, cu aproape 3 
ani înainte de termenul stabilit de congres. 

În România, colectivizarea agriculturii a fost hotărâtă de Plenara C.C. al 
P.M.R. din 3-5 martie 1949, plenară considerată de Ghiţă Ionescu ca “o schimbare 
de fond a liniei politice de până atunci față de țăran” si “textul de bază în problema 
colectivizării, cea mai clară declaraţie asupra politicii agricole a comunismului 


` Florin Constantiniu, O istorie sinceră a poporului român, Bucureşti, 1998, p. 492. 
* Arhivele Nationale Istorice Centrale ( în continuare ANIC), fond C.C. al P.C.R. — Cancelarie, dosar 
76/1956, f. 179-180. 

roman™, În tara noastră, spre deosebire de URSS, deschiaburirea şi colectivizarea 
agriculturii s-au făcut în etape, însă fi nalitatea a fost aceeaşi, ca şi metodele. În 
Republica Populară Română, “chiaburimea”” a fost mai întâi îngrădită economic 
apoi “lichidată”, adică desfiinţată “ca clasă”. Această deosebire în politica agricolă 
din R.P.R. a avut acceptul Moscovei, lucru pe care îl aflăm chiar de la Gheorghiu- 
Dej. În 1958, în cadrul convorbirilor cu delegaţia de partid sovietică care ne-a 
vizitat țara în septembrie, Gheorghiu-Dej avea să spună că în aplicarea modelului 
sovietic în România s-a ținut seama de condiţiile specifice ţării noastre: “Noi am 
întrebat de 2-3 ori Moscova cum să procedăm. Ni s-a spus să procedăm ţinând 
seama de situația noastră, că partidul nostru este tânăr, că nivelul de pregătire nu 
este suficient, că avem încă un sector al micii producții de mărfuri, că avem 
rămăşiţele fostelor clase exploatatoare care nu au murit, care fiziceşte exista”®, 

În România primul pas facut pe drumui colectivizării agriculturii a fost 
“lichidarea resturilor moşiereşti”, adică a proprietăților de 50 ha rămase de pe urma 
reformei agrare din 1945. Încă din perioada antebelică, în programul său pentru 
înfăptuirea revoluţiei socialiste, P.C.R. “reclama ca un prim şi hotărât pas lichidarea 
celei mai retrograde clase — moşierimea”. În Raportul prezentat la şedinţa plenară a 
C.C. al P.M.R. din 3-5 martie 1949, Gheorghiu-Dej arăta că prin reforma agrară din 
1945" se desființa moşierimea “ca clasă”, iar în 1949, prin decretul 83, se lichida 
total moşierimea. Moşia era o denumire veche românească dată pământului. Deci în 
accepţia din 1949 prin moșieri trebuie să înțelegem mari proprietari de pământ. Cu 
terenurile luate de la moşieri (ulterior decretului 83/1949 s-au adăugat şi terenurile 
altor categorii de proprietari) s-au format, după model sovietic, Gospodăriile 
Agricole de Stat (G.A.S.), primele unități agricole care reprezentau sectorul 
socialist în agricultură. A urmat formarea gospodăriilor agricole colective. 

În a doua jumătate a anului 1948, noua putere politică a început, prin 
Ministerul Agriculturii şi Domeniilor, pregătirea acțiunii de lichidare a “resturilor 
pământurilor moşiereşti”. Operaţiunea a debutat printr-o acţiune de depistare a 
proprietarilor de terenuri agricole de 50 ha şi mai mult existenţi în fara. “Cu toate 
că, la 25 ianuarie 1948, Institutul Central de Statistică organizase recensământul 


1 Ghiţă Ionescu., Comunismul in România, Bucureşti, 1994, p. 219. 

” Nicoleta lonescu-Gură, Categoria socială a chiaburului în concepția P.M.R.-ului din anii '50, în 
„Anale Sighet”, 8, 2000, p. 284-298. 

5 A.N.I.C., fond C.C. al P.C.R. — Cancelarie, dosar 23/1958. 

: “Exproprierea şi socializarea pământului fusese anunțată în programul partidului, adoptat la 
Congresul de constituire din 1921, la Congresul al V-lea din decembrie 1931, în diferite circulare, 
broşuri şi ziare din perioada interbelică.” (Cezar Avram, Colectivizarea in Regiunea Olteniei, teza de 
doctorat, Universitatea Bucuresti, p. 25). 

* După Dumitru Şandru, “Exproprierea operată în baza legii din 23 martie 1945 a reprezentat o primă 
etapă a politicii Partidului Comunist din România de şubrezire a bazei materiale a moşierimii, prin 
faptul ca a redus cele mai multe din proprietățile mari la nivelul unor exploatări de întinderi mijlocii. 
Marea proprietate funciară rurală a continuat să fie reprezentată prin instituţiile exceptate de la 
expropriere, prin pământurile lăsate ca ferme private şi prin exploatările cu pământuri împădurite.” 
(Dumitru Şandru, Statutul marii proprietăţi funciare rurale dinaintea promulgării decretului 83/1949, 
în “Anale Sighet”, 7, 1999, p. 517) 

agricol al României, Ministerul Agriculturii şi Domeniilor nu a făcut apel la datele 
lui ci a hotărât să stabilească situația marii proprietăţi cu concursul serviciilor 
agricole judeţene. Astfel, la 24 iunie 1948, Direcţia Circulatiei Bunurilor Imobile 
Agricole şi Deplasării Populaţiei Rurale din minister a cerut serviciilor agricole 
judeţene, prin ordinul circular (confidential nr. 617884), să-i trimită până la 5 iulie 
1948 tabele nominale cu toți proprietarii de terenuri agricole cu exploatări de 50 ha 
şi mai mari de pe raza judeţului respectiv, cu indicarea pământurilor pe ramuri de 
folosință (arabil, fineţe, păşuni, livezi, grădini, orezării, bălți, neproductive etc.). În 
ele trebuiau incluse proprietățile persoanelor fizice sau juridice, proprietăţile de 50 
ha şi mai mari ale instituţiilor publice sau private rămase acestora în urma aplicării 
legii de reformă agrară din 23 martie 1945, precum şi terenuri agricole de la 50 ha 
în sus exceptate de la expropriere în baza articolului 8 al legii agrare din 1945 ce 
aparțineau mănăstirilor, mitropoliilor, aşezămintelor bisericeşti sau spitaliceşti, 
aşezămintelor de cultură, obştilor şi cooperativelor săteşti. Nu trebuiau introduse în 
tabele păşunile comunale şi ale composesoratelor şi nici fermele statului 
administrate de A.F.S.M. (Administraţia Fermelor de Stat şi Statiunilor de Masini). 
Întreaga lucrare avea să fie întocmită de director în mod strict confidential”®. 
“Datele serviciilor judeţene au putut fi centralizate la începutul lunii noiembrie. 
Conform acestora, în România existau 7.703 proprietăţi particulare de 50 ha şi mai 
mari cu un total de 1.013.461 ha din care 289.333 ha arabile; 107.128 ha fânețe; 
71.509 ha păşuni; 5.964 ha vie; 8.886 ha livezi; 3.620 ha grădini; 468.622 ha 
păduri; 36.295 ha bălți; 22.104 ha neproductiv”. 

Probabil pentru a se verifica datele trimise de secţiile agricole judeţene 
privind situaţia marii proprietăţi, la 29 decembrie 1948 M.A.I. — Secretariatul 
General pentru Trupe emitea ordinul telegrafic nr. 120.600 către Legiunile de 
Jandarmi din ţară prin care li se cerea să întocmească tabele cu moşierii, marii 
comercianţi şi speculanti şi marii bogătaşi din raza lor de acţiune. Aşadar, 
împotriva acestora, noul regim politic pregătea un plan care avea ca finalitate 
dispariția lor ca prezență politică şi economică. După strângerea informaţiilor 
privind situația marii proprietăţi s-a hotărât trecerea acesteia în proprietatea statului 
şi apoi s-a trecut la acțiunea propriu-zisă de lichidare. Hotărârea s-a luat la nivelul 
Secretariatului C.C. al P.M.R., acest for conducător al partidului care avea 
monopolul absolut al deciziei, instituţiile reprezentative ale statului având un rol 
decorativ. Ele erau menținute pentru a păstra aparențele democratice ale regimului 
autointitulat “democrat-popular”, în fapt totalitar. În februarie 1949, problema 
lichidării marii proprietăți agricole a stat pe ordinea de zi a două şedinţe ale 
Secretariatului C.C. al P.M.R. Astfel, în şedinţa din 15-17 februarie, care avea 
menirea să pregătească Plenara C.C. al P.M.R. din 3-5 martie privind transformarea 
socialistă a agriculturii, a fost luată în discuţie şi problema lichidării mosierilor. 
Aceştia, deşi puţini, erau priviţi de regimul “democrat-popular” ca o clasă socială 


6 Dumitru Şandru. Decretul 83/1949, în “Arhivele Totalitarismului”, I, 1993, nr.1, p.133 
1 Ibidem, p.134. 
8 ANI.C,, fond I.G.J., dosar 42/1948 

care desfăşura o acţiune politică înverşunată, iar conacele erau cuiburi ale reacţiunii. 
“Dar să nu uităm că fiecare conac boieresc — spunea Miron Constantinescu în cadrul 
şedinţei — este un centru activ de dușmani, când în fiecare sâmbătă şi duminică se 
fac adunări la care vin oameni de la Bucuresti şi agenți anglo-americani. De aceea, 
rolul lor politic şi posibilitățile economice pe care le mai au ca avere mobiliară: aur, 
bij uteri, covoare etc., sunt însemnate” ” Câteva zile mai târziu, pe 21 februarie 1949, 
şedinţa” Secretariatului C.C. al P.M.R avea pe ordinea de zi Planul de acțiune 
pentru lichidarea proprietății mogieresti. 

Exceptând epitetele, trebuie spus că, într-adevăr, lucrurile aşa şi stăteau. 
Aceşti proprietari, multi dintre ei beneficiind de o cultură şi de o instrucție 
superioară, erau cei care îi îndemnau pe țărani să se organizeze, să nu accepte pasiv 
viitorul care li se pregătea şi care, deja, putea fi ghicit. Însă nu este mai putin 
adevărat că unii dintre moşierii bătrâni şi bolnavi îşi ofereau pământurile statului, 
intuind ce li se pregătea de către noul regim politic, care era cunoscut ca adversar al 
oricărei forme de proprietate individuală pe de o parte, iar pe de altă parte lucrarea 
pământului le aducea mai multe dificultăţi decât avantaje şi reclama cheltuieli mai 
mari decât veniturile obținute. Prin urmare, interveneau la autorităţile comunale cu 
oferte de cedare, fără plată, a terenurilor şi uneltelor ce le aveau, invocând motivul 
că sunt în imposibilitatea de a le lucra. Cazuri concrete s-au înregistrat în multe 
județe, de pildă numai în județul Botoşani în ianuarie 1949 au fost depuse 20 de 
cereri de renunțare la terenuri! 

Prefecturile judeţelor Dâmboviţa, Ialomița şi Romanați, în ianuarie 1949, 
semnalau Inspectoratelor Generale Administrative Regionale că moşierii manifestă 
tendință de părăsire a proprietăţilor lor, cerând ca ele să fie preluate de stat. De 
asemenea, că marii proprietari nu fac reparaţii de întreţinere a conacelor şi caută pe 
toate căile să lichideze bunurile de care mai dispuneau. Astfel, înstrăinau inventarul 
viu şi mort, tăiau şi vindeau pomii din jurul conacelor, iar pe alocuri desfăceau şi 
vindeau materialele de constructii'’. 

Alţii treceau pământul prin acte legale de donaţie rudelor, sau îl lăsau pur şi 
simplu în părăsire, ca de pildă: în comuna Zimnicele, jud. Teleorman, două 
proprietăţi a câte 50 de ha; în comuna Coteasca, jud. Argeş, 3 proprietăţi a câte 50 
de ha”. Exemplele pot continua. 

Ca măsuri pentru rezolvarea acestor situații, care tindeau să se generalizeze. 
Prefecturile cu organele lor agricole au dat ordonanţe prin care se prevedea că toți 
proprietarii erau obligaţi de a-şi lucra si însămânţa terenurile ce le dețineau, în caz 
contrar fiind daţi în judecată pentru “sabotaj economic” şi pedepsiţi ca atare. 

Acţiunea de lichidare a marii proprietăţi se încadra în planul noii puteri de 


? Ibidem, fond C.C. al P.C.R. — Cancelarie, dosar 15/1949. 

* Şedinţa Secretariatului Biroului Politic din 21 februarie 1949 a fost prezidată de Gheorghe 
Gheorghiu-Dej şi au participat Ana Pauker, V. Luca, Th. Georgescu, L. Rădăceanu, I. Chişinevschi, 
Al. Moghioroş, invitaţi V. Vaida, C. Pârvulescu, S. Bughici şi Al. Drăghici (ibidem, dosar 18/1949). 

10 Ibidem, fond MAI. Direcţia Administraţiei de Stat, dosar 2/1949, f. 55. 

" Ibidem, f.13, 

'2 Ibidem. 

transformare socialistă a agriculturii. Ea urma altor transformări instituțional- 
politice şi economice, printre care naţionalizarea din 11 iunie 1948 a principalelor 
mijloace de producţie industriale, miniere, bancare şi de transporturi care a adus la 
crearea sectorului socialist în industrie. Operația de preluare a terenurilor trebuia 
făcută fără zgomot, de teama unor acte de sabotaj din partea proprietarilor (în unele 
locuri s-a încercat să se dea foc proprietăților) şi solidarizării muncitorilor de pe 
moşii cu proprietarii. După opinia lui Gheorghiu-Dej o astfel de acţiune “ar putea 
dezlantui o mişcare de împărţire a pământului şi nu ar fi exclus ca între muncitorii 
agricoli să fie şi oameni de-ai moşierilor pentru că prin unele concesii pe care le-au 
făcut au reuşit să câştige unii oameni de jos”. De aceea întreaga acțiune a decurs 
într-un mod absolut conspirativ. Operaţiunea de preluare a moşiilor nu a fost 
precedată de un act normativ, aşa cum era firesc, ci atunci când apare decretul 83 
operaţiunea era în plină desfăşurare. Joi, 3 martie 1949, textul decretului apare în 
presă însoțit şi de expunerea de motive. “Scânteia” — organul central al P.M.R. — şi 
“România Liberă” îl publică pe prima pagină sub titlul Exploatdrile agricole 
moşiereşti şi fermele model au trecut în proprietatea statului ca bunuri ale 
întregului popor. Numerele următoare conţin articole, desigur, comandate de 
puterea politică despre “entuziasmul” țărănimii sărace şi mijlocaşe privind trecerea 
în patrimoniul statului a moşiilor şi fermelor model. În toate comunele unde au 
existat cazuri de expropieri au început prelucrările cu țăranii. Aceştia au fost adunaţi 
pe terenurile moşierilor, unde muncitori din fabrici le vorbeau despre “actul de 
dreptate înfăptuit de guvern şi călăuzit de P.M.R.”, iar aceştia trebuiau să-şi 
exprime bucuria şi multumirea pentru “lichidarea cuiburilor de moşieri sabotori”. 
Ne întrebăm cât de real putea fi “entuziasmul” lor, de vreme ce şi pe ei îi aştepta 
aceeaşi soartă”. Am spune mai degrabă că au manifestat teamă pentru proprietăţile 
lor. De altfel, teama colhozului pusese stăpânire pe țăranul român cu un an înainte, 
când naționalizarea din 11 iunie 1948 a întreprinderilor industriale miniere, bancare, 
de asigurări şi transport a dus la circularea cu insistență în mediul rural a zvonului 
colhozului. Inspectoratul General Administrativ Constanţa, în raportul informativ 
pe luna iulie 1948, semnala M.A.I.-ului că: “Mulţii țărani se aşteptau să se 
organizeze colhozurile în câteva zile după naţionalizarea industriilor”!“. 

Modul cum s-a tradus în practică exproprierea mosierilor, din martie 1949, 
a şocat de fapt pe locuitorii satelor: proprietarii cu familiile lor au fost scoşi în toiul 
nopții din case, nu li s-a dat voie să-şi ridice decât câteva lucruri, în unele locuri nici 
măcar acestea, apoi au fost evacuaţi din judet'*. Exproprierea a produs o adevărată 


13 Ibidem, fond C.C. al P.C.R. — Cancelarie, dosar 18/1949, f. 7. 

” Prefectul judeţului Dâmboviţa în raportul său către M.A.D. din 15 martie 1949 privind situaţia 
exproprierilor pe baza decretului 83 semnala totodată şi starea de spirit a țăranilor din jude} faţă de 
decret: “Țaranii chiaburi şi chiar o parte din mijlocasi sunt însă îngrijorați aşteptând reforme noi care i-ar 
atinge în interesele proprii. Din această cauză au început să-şi înstrăineze lucrurile”. (ibidem, fond 
M.A.D. Reforma Agrara 1945 — Centrala, dosar 87/1949, f. 27). 

14 Nicoleta Ionescu-Gură, Starea de spirit a țărănimii în 1948, în “Revista Istorică”, t. VIIL, 1997. nr. 
3-4, p. 175-188. 

15 AN.I.C,, fond M.A.D. Reforma Agrara 1945 — Centrala, dosar 4/1949. 

panică în rândurile “chiaburimii” (adică ale țăranilor cu o situaţie materială bună) 
iar “restul țăranilor au rămas speriaţi”, considerând că vor urma la expropriere. 
Naţionalizarea pământurilor din martie 1949 a fost văzută de aceştia ca primul pas 
spre colhoz’®. 

De teamă că vor urma la expropriere, mulți şi-au părăsit locuinţele, dormind 
pe câmp; numai în comuna Cezieni, jud. Romanați, au fost peste 30 de asemenea 
cazuri. Ascundeau lucruri de valoare la cunoscuți şi începuseră să-şi vândă din vite, 
considerând că astfel se vor pune la adăpost de a nu rămâne fără bani în cazul în 
care ar fi fost expropriati. 

Au existat şi mulți țărani săraci care au crezut că se fac împroprietăriri pe 
moşiile expropriate. Prefectul judeţului Roman nota următoarele în raportul 
informativ către MAI: “Când au auzit că aceste terenuri trec în proprietatea statului, 
pentru a se face gospodării de stat model, au rămas întrucâtva dezamăgiţi. Aceasta 
s-a observat la locuitorii din comuna Săcueni, când s-a făcut adunarea obştească 
pentru a li se explica scopul exproprierii şi auzind că pământurile intră în 
proprietatea statului, toți au rămas ca nişte stane de piatră”. 

Decretul 83, intitulat “pentru completarea unor dispoziţii din Legea 
nr.187/1945”, s-a referit la proprietăţile de 50 ha teren arabil rămase după reforma 
agrară din martie 1945. Conform articolului 2 al decretului, treceau în proprietatea 
statului “exploatările agricole moşiereşti care au făcut obiectul exproprierii potrivit 
legii nr.187/1945 şi fermele model constituite prin efectul aceleaşi legi, cu întreg 
inventarul viu, mort şi clădiri, aparținând sau afectate acestor exploatări indiferent 
de locul unde se află”. Din păcate, în practică, prin decretul 83/1949 au fost preluate 
şi proprietăţi care nu au făcut obiectul exproprierii în anul 1945. Au avut de suferit 
şi oameni care nu posedau 50 ha de pământ, unii doar câteva hectare, dar care nu se 
ocupau personal de agricultură având alte profesii. După opinia autorităţilor 
comuniste, “exploatarea o făcea[u] prin persoane interpuse, neglijând astfel planul 
de cultură şi îndeplinirea obligatilor faţă de salariaţii agricoli”, adică lucrau in 
dijmă”, desi aceasta fusese desființată la începutul lunii septembrie 1947, printr-o 
decizie a Ministerului Agriculturii şi Domeniilor. Noile autorităţi politice au stabilit 
că cine nu este muncitor de pământ să nu rămână proprietar agricol, pentru că 
oricum el îl va exploata prin altul. Deci cei care aveau o profesie şi un domiciliu 
permanent la oraş nu puteau să rămână proprietari agricoli. De altfel, în Constituţia 
R.P.R. din aprilie 1948, la articolul 9 se arăta: “Pământul aparține celor ce-l 
muncesc”. Pe lângă salariu, aceste terenuri aduceau un venit suplimentar 
proprietarului, în condiţiile unui regim politic care dorea o nivelare a veniturilor 
cetățenilor. De pildă, loan Gaftoescu, profesor din comuna Izvoarele, judeţul 


16 Ibidem. 

7 Ibidem, dosar 5/1949. 

* În instrucțiunile pentru aplicarea reformei agrare din martie 1945, dijma este socotită drept ultima 
rămăşiţă a feudalităţii. Acei care foloseau acest sistem de exploatare se expuneau a fi expropriafi in 
întregime, indiferent de suprafața ce o posedau. (A.N.I.C., fond M.A.D. Reforma Agrară 1945 — 
Centrala, dosar 112/1945, f. 4). 

Prahova, a fost expropriat deşi avea doar 6,5 ha; Mircea Dorojan din comuna 
Trestenicu, județul Vlaşca, comerciant cherestea, 12, 5 ha; Crişan Ion, funcţionar, 
din județul Satu Mare 7,3 ha'*; exemplele pot continua. Alte terenuri au fost 
preluate pentru că proprietarii aveau “atitudine antidemocratică”, adică erau contra 
regimului instaurat la 30 decembrie 1947. La ordinul 352 din 5 martie 1949 al 
Ministerului Agriculturii — Comisia Centrală de Expropriere, prefecturile raportau 
datele cerute cu privire la proprietarii care nu intraseră în prevederile decretului 83, 
dar totuşi li se luase averea. Prefectura județului Dâmboviţa raporta situaţia din 
judeţ astfel: comuna Salcufa — Constantin Vintilescu, 18,48 ha, chiabur, de 
profesiune agricultor. Nu şi-a executat sarcinile de colectare şi însămânțări. Nu are 
datorii la salariaţii agricoli şi nici la comună sau Banca de Stat. Se ocupă personal 
cu agricultura. În prezent arestat, fiind un reactionar notoriu. I s-a găsit armament 
ascuns. Este contra regimului democratic. Comuna Cojocaru — Joan Tutuianu, 8 ha, 
de profesie fost judecător. A executat sarcinile de însămânțări şi colectări. Şi-a plătit 
salariaţii şi nu are datorii nici la comună, nici la Banca de Stat. Se ocupă personal 
cu exploatarea. Nu a fost condamnat pentru sabotaj!?. Exemplele pot continua. 
“Permisiunea extinderii tacite a cadrului decretului şi la proprietarii mijlocii şi chiar 
la unii dintre cei mici a constituit pentru Partidul Comunist un prilej de a lovi în 
țăranii care nu îi acceptau politica şi, în anumite cazuri, momente de răfuială între 
factorii locali de decizie şi adversarii lor”. Exproprierea pământului şi a 
inventarului agricol s-a făcut fără nici o despăgubire acordată foştilor proprietari. 
Măsura nu era constituţională, întrucât chiar Constituţia din 1948, la articolul 10, 
presupunea pentru orice expropriere “o dreaptă despăgubire stabilită de justiție”, 
Decretul 83 nu a reprezentat decât o încercare de a da o bază legală unei acţiuni 
confiscare, 

Secretariatul C.C. al P.M.R., în şedinţa din 21 februarie 1949, a însărcinat 
cu aplicarea măsurilor de preluare a pământurilor moşiereşti o comisie la Ministerul 
Agriculturii formată din Vasile Vaida, ministrul Agriculturii, şi câte un delegat din 
partea partidului, C.G.M.-ului, Ministerului de Interne şi Ministerului de Finanţe. 
Comisia a întocmit instrucţiuni precise, până la comună, arătând şi ce pot să ia la 
plecare cei cărora li se lua pământul. S-a prevăzut o comisie judeţeană pe lângă 
Comitetele Provizorii. Secretariatul a hotărât să se treacă eventual la preluare la 1 
martie 1949, iar proiectul de decizie să fie pregătit de comisie şi să apară pe 2 
martie?!. “Comisiile judeţene compuse din secretarul organizaţiei județene P.M.R., 
delegatul sindicatului agricol, prefectul judeţului şi directorul serviciului agricol 
judeţean, aveau sarcina să dirijeze preluarea bunurilor ce intrau sub incidentele 
decretului şi să se îngrijească pentru declanşarea simultană a operaţiunii de preluare 
pe tot cuprinsul judeţului. Ele erau organizate de către comisia centrală care, la 
rândul ei, trebuia să constituie comisiile comunale şi să le îndrume în acţiunea de 


'5 Ibidem, dosar 17/1949, £.75 şi 149. 

1 Ibidem, f. 10-11. 

% Dumitru Şandru, op. cit., p. 138. 

21 A.N.I.C., fond C.C. al P.C.R. — Cancelarie, dosar 18/1949, f. 5. 

confiscare. În baza instrucţiunilor se înființa câte o comisie pentru fiecare 
proprietate cu conac şi nu la nivelul comunei, deşi ele s-au numit «comisii 
comunale»'. Delegații acestora urmau să fie convocați la judeteana P.M.R. î 

vederea instruirii şi înmânării materialului necesar cu o zi înaintea datei stabilite 
pentru executarea operațiunii, spre a li se asigura timpul necesar înapoierii în 
localitatea respectivă şi instruirii celorlalți membrii ai comisiei. Paza bunurilor 
preluate se realiza de echipe speciale, alcătuite din muncitori din fabrici şi uzine 
completate, dacă era necesar, cu elemente verificate din masa țărănimii sărace”??. 
Practic, modul cum s-a conceput şi realizat exproprierea din martie 1949 îl aflăm 
din Sinteza operațiunilor efectuate referitor la exproprierea proprietăților agricole 
din județul Alba, întocmită de prefectul judeţului Alba: “În ziua de 28 februarie 
1949, d-l prefect al județului a primit sarcina de a concentra numărul necesar de 
maşini, îngrijindu-se în acelaşi timp de combustibilul necesar, concentrare ce a fost 
făcută în vederea însămânțărilor (sic!) ce urmează a se face in judeţ, în urma 
repartitiei planurilor de cultură eliberată de Camera Agricolă. În ziua de 1 martie 
1949, ora 8 dimineaţa, toate maşinile au fost prezente la garajul Prefecturii Alba, 
unde li s-a dat combustibilul necesar, maşini care erau conduse de şoferi verificați şi 
pentru care s-au luat măsuri ca să capete hrană pe timpul cât va dura inspecția 
însămânțărilor pe teren. În aceeaşi zi, la ora 7 dimineața, au fost mobilizați i în curtea 
judetenei P.M.R. Alba un număr de 48 îndrumători dintre cei mai buni membrii de 
partid din judeţ, fără a li se spune scopul mobilizării. La ora 9 dimineaţa într-o sală 
închisă a început să se prelucreze cu aceşti îndrumători întreg materialul din 
carnetul îndrumătorului nr. 50, lucru ce a durat până la ora 2 după amiază după care 
a început să se prelucreze problema exproprierii, ceea ce a durat până la ora 3 după 
amiază, când, cu ajutorul mijloacelor de locomoţie care erau gata pregătite 
îndrumătorii au plecat în comunele destinate conform planului dat. Îndrumătorii au 
fost bine instruiți, atât din punct de vedere tehnic cât şi politic, dându-li-se 
instrucţiuni până în cele mai mici amănunte de felul cum va trebui să se procedeze 
la fata locului şi îndeosebi cum trebuie să tind secretul operațiunii până în momentul 
declanşării. În aceeaşi zi, după ce au început prelucrările în sala închisă cu 
îndrumătorii, tovarăşul secretar al judeţului Alba a chemat la partid pe cei 4 membri 
destinati a forma Comisia Judeţeană. Ca la ora 11 dimineaţa să îi pună în curent cu 
obiectul formării acestei comisiuni, după care dată nici unul din aceşti 4 nu au mai 
părăsit camera secretariatului decât a doua zi dimineaţa când operaţiunile pe teren 
erau în plină desfăşurare. În ziua de 1 martie 1949 ora 7 seara, îndrumătorii au ajuns 
la destinaţie, la care dată exact au ajuns şi câte 2 milițieni, trimişi cu totul pe alta 
cale, fără să ştie că au de colaborat cu îndrumătorii partidului. Aici în comună, 
îndrumătorii partidului au adunat organizația de bază a comunei unde au început să 


” De pildă, “comisia comunală” de la ferma Lucauf Gheorghe din Boldur, judeţul Severin, se compune 
din Costea lon, delegat din partea comisiei judeţene, Molnar Ştefan, noul administrator al fermei, 
Mircu Nicolae, delegat din partea organizaţiei de bază P.M.R. din Boldur (ibidem, fond M.A.D. 
Reforma Agrară 1945 — Centrala, dosar 68/1949). 

*2 Dumitru Şandru, op. cit., p. 134-135. 

prelucreze acelaş material din carnetul îndrumătorului nr. 50 ceea ce a durat până la 
2 noaptea, de la care oră s-a format o comisie locală compusă din 2 îndrumători ai 
judetenei, un tovarăş trimis de județeană având calitatea de viitor administrator al 
moşiei ce trebuia expropriată, şi secretarul organizaţiei de bază, după care a început 
să se prelucreze problema exproprierilor, ceea ce a durat până la 3 noaptea, după 
care s-a plecat la moşia respectivă pentru începerea evacuării şi întocmirea 
inventarului viu şi mort. In momentul ajungerii la moşie comisia s-a întâlnit si cu 
cei doi milițieni care abia in acest moment au înțeles despre ce este vorba, urmând 
ca ei să-şi îndeplinească partea lor de instrucțiuni pe care le-au primit pe cale de 
miliţie. Un militian a fost însărcinat cu paza moşiei pe timpul exproprierii iar 
celălalt avea misiunea să conducă pe foştii proprietari la comandamentul miliției 
spre a li se face formele de încartiruire, în localitățile unde au fost repartizați. 
Inventarierea bunurilor a fost făcută în prezența administratorului cât şi a întregii 
comisii (...) În ziua de 3 martie comisiile de inventariere au fost completate cu 
tehnicieni pricepuţi, atât în problema inventarierilor cât şi în problema valorificării 
bunurilor”. În zilele de 4, 5, 6, şi 7 martie 1949 comisia judeţeană, însoțită de 
delegații A.F.S.M.-ului sau de delegaţii ministerului au plecat pe teren, pentru 
verificare cât şi pentru a se da ultimele instrucțiuni în vederea definitivării 
lucrărilor. În ziua de 8 martie, lucrările au fost terminate după care îndrumătorii 
partidului s-au reîntors, rămânând administratorul ca să dirijeze gospodăria moşiei, 
conform instrucţiunilor date. Administratorii” au primit instrucţiuni tehnice, cum 
trebuie să îmbunătățească mersul lucrărilor în vederea însămânțărilor cât şi 
administrării tuturor bunurilor (...) Cantitatea de bijuteri care a fost consemnată este 
de 684 g aur şi 17, 32 kg argint, reprezentat prin tacâmuri şi alte obiecte. În total in 
judeţul nostru s-au expropriat 16 moşii după cum urmează: 9 moşii hotărâte prin 
instrucţiunile date, plus încă alte 7 moşi care au căzut în prevederile exproprierii 
a) i 

În noaptea de 1 spre 2 martie 1949, înainte ca textul decretului să ajungă la 
sate, a început în toată țara exproprierea. Elementul surpriză era foarte important în 
această acţiune, întrucât inventarul moşiilor putea fi distrus foarte uşor de către 
proprietari. De aceea “desăvârşirea reformei agrare” a venit sub o formă cu totul 
neaşteptată de cei vizati şi s-a executat cu atâta repeziciune şi conspirativitate încât 
au rămas de-a dreptul uluiti. Aplicarea a fost mult mai dură decât o prevedea 
decretul 83 şi lipsită de cea mai elementară omenie. 


* Ca urmare a ordinului $55.330/1949 emis de M.A.D. Direcţia Evidentei Bunurilor, inginerii 
agronomi şi medicii veterinari din toate plăşile judeţului trebuiau să ia parte activă la preluarea și 
evaluarea bunurilor agricole intrate în proprietatea statului. 

” La fiecare moşie expropriată au fost instalaţi administratori desemnaţi de organizația județeană de 
partid a P.M.R. O parte din ei s-au dovedit a fi necorespunzători, nepregatiti şi oportunişti. De pildă, 
ferma de stat (G.A.S.) din com. Zatreni, jud. Vâlcea, fosta proprietatea Hristea Boicescu, era 
administrată de un tânăr pe nume Puşcaşu Emil, “lipsit de experienţă şi pricepere, care nu ştia ce să 
facă în mijlocul unui inventar care se evalua la cca 40 milioane de lei.” (A.N.I.C., fond M.A.I. 
„Directia Administraţiei de Stat, dosar 6/1949, f. 198). 

33 Ibidem, fond M.A.D. Reforma Agrară 1945 — Centrala, dosar 54/1949. 

Au existat şi cazuri sporadice de moşieri care au fugit de sub escortă sau în 
timpul operaţiei. De exemplu, în județul Bihor, 6 moşieri au fugit în timpul 
oparatiunii™; în județul Timiş-Torontal un moşier a fugit de sub escortă iar altul în 
timpul operaţiei 5. S-au înregistrat şi alte forme de opunere față de aceste măsuri, 
prin nedeschiderea uşilor. De pildă, în județul Muscel, Ion Ditescu din comuna 
Malu cu Flori, Maria Gussi din comuna Leordeni şi generalul Lăcătuşu din comuna 
Racoviţa. lată cum s-a petrecut pe teren expropierea din martie 1949 văzută prin 
prisma celor deposedati de bunuri: Christo Stergiopol, administratorul moşiei 
doamnei Elena General Eremia Grigorescu din comuna Iveşti, județul Tecuci, în 
cererea adresată ministrului Agriculturii de a i se restitui avutul şi de a i se ridica 
domiciliul obligatoriu, arată cum s-au petrecut lucrurile în noaptea de 1 spre 2 
martie 1949: “În ziua de 2 martie 1949 pe la orele 3,30 dimineața am fost deşteptat 
de primarul comunei Iveşti venit la sediul administrației moşiei unde locuiam şi eu, 
însoţit de încă de 3 civili de la P.M.R. Tecuci şi un militian care mi-au pus în vedere 
să predau imediat întrega administraţie, inventarul mobil şi imobil, producte, 
animale, etc. şi că urmează să părăsesc administraţia, locuinţa şi localitatea, lucru pe 
care l-am facut, oprindu-mi-se şi tot inventarul meu propriu compus din mobilier 
casnic, îmbrăcăminte ale mele şi ale familiei mele, alimente diferite producte 
agricole si animale, etc., aparținând mie personal nepermitandu-mi-se a lua cu mine 
în scurtul timp de 15 minute ce mi s-a acordat decât o mică valiză cu puţine obiecte 
şi cu una cuvertura şi m-au transportat: la o stație C.F.R. spre imbarcare în tren. M-am 
supus, am predat cheile la administraţie, le-am atras însă atenţia că la locuința 
moşiei pe care o administrez locuiesc şi eu şi unde am inventarul meu şi al familiei 
mele dar nu au ţinut cont de acest protest spunându-mi că se va inventaria şi păstra 
totul intact“. Timp de 7 luni la cererile adresate de administrator autorităţilor 
judeţene de a i se elibera avutul său şi de a i se ridica domiciliul obligatoriu, fixat în 
oraşul Tecuci, strada 30 Decembrie nr. 22, nu primeşte nici un rezultat. Nici la 
cererea adresată ministrului Agriculturii, din 22 septembrie 1949, soluţia nu era 
favorabilă întrucât aceasta era: “Bunurile rămân bine preluate”, deşi decretul 83 
preciza clar la articolul 3 că nu intră în prevederile acelui decret obiectele de uz 
personal, casnic şi alimentele aparținând exploatărilor proprietăţilor agricole 
expropriate şi cu atât mai putin prepuşilor acestora şi a familiilor lor. 
Administratorii “dubioşi”, adică cei care şi-au făcut avere din veniturile obținute din 
exploatarea pământului moşierilor se încadrau în aceeaşi lege cu moşierul. 

De pe urma aplicării decretului 83 au avut de suferit şi țăranii care 
cumpăraseră pământ de la moşieri. Din contestatiile depuse de aceştia Ja Comisia 
Centrală de Expropriere a rezultat pentru toate județele următoarea situație: 3.173 
săteni care cumpăraseră o suprafaţă de 3.099, 86 ha şi 58 de cumpărători de case cu 
o suprafață de 19, 43 ha”. Unii dintre aceşti cumpărători aveau actele perfectate 


24 Ibidem, dosar 82/1949. 

25 Ibidem, dosar 81/1949. 

26 Ibidem, dosar 20/1949, f.35. 

27 Ibidem, dosar 48/1945-1949, f. 7. 

(autentificate şi transcrise), alții numai acte provizorii sau simple chitante de plata 
lotului. Astfel, pentru autorităţi s-a ivit o altă problemă de rezolvat, să se recunoască 
sau nu dreptul de proprietate al acestora. În şedinţa Comisiei Agrare’ din C.C. al 
P.M.R. din 29 septembrie 1949, Nicolae Ceauşescu era de părere că celor care 
aveau pământ până la 5 ha şi cumpăraseră o suprafață mică, să li se recunoască 
cumpărarea iar celor care aveau peste să nu li se recunoască cumpărarea: “Pentru 
cei care au pământ sub 5 ha să le punem condiţii, dacă posedă acte de cumpărare cu 
dată certă dinainte de 2 martie, chiar dacă nu sunt transcrise la tribunal”. Până la 
urmă situaţia loturilor acestor țărani a fost rezolvată astfel: Comisia Centrală de 
Expropriere a hotărât ca toate cererile cumpărătorilor de acest fel să fie trimise 
Comitetelor Provizorii Judeţene să fie cercetate de la caz la caz, împreună cu 
organele politice şi să fie rezolvate întocmai după principiile stabilite prin circulara 
nr, 566.448 din 6 octombrie, adică să se recunoască dreptul de proprietate numai 
pentru țăranii săraci şi mijlocaşi, care dovedeau dobândirea cu acte legale de 
vânzare-cumpărare autentificare sau alte acte cu dată certă, acte neautentificate, dar 
taxate la fisc şi chitan{4 a căror semnătură a fost certificată la data întocmirii lor de 
către organele oficiale, din care să rezulte că vânzarea-cumpărarea a avut loc în mod 
real. În cazul în care terenurile petitionarilor se includeau în perimetrul fermelor de 
stat, trebuia să se dea în schimb terenul corespunzător din rezervele disponibile, 
deci în altă parte, pentru a nu se ştirbi unitatea economică Gostat””. 

Celor expropriati nu li s-a preluat numai pământul şi inventarul agricol 
aferent exploatării, aşa cum se preciza în articolul 1 al decretului, ci toată averea 
agonisită într-o viață. Practic, au rămas doar cu lucrurile de pe ei, având de suportat 
şi un domiciliu obligatoriu. Situaţia era cu atât mai tragică cu cât majoritatea celor 
expropriati erau oameni bătrâni şi bolnavi, neavând puterea să înceapă o altă viata 
în locurile stabilite de autorităţile comuniste. Conform instrucțiunilor de aplicare a 
decretului, ei puteau să-şi ia la plecarea în domiciliul obligatoriu doar bunuri de uz 
personal şi casnic, prin aceasta intelegandu-se îmbrăcăminte, încălțăminte, rufărie 
de corp şi pat, însă nu toate lucrurile. Dispoziţiile erau pentru fiecare membru de 
familie un anumit număr de efecte, de pildă: 5 cămăşi, 5 indispensabili, 3 pijamale, 
3 rânduri de haine, 2 perechi încălțăminte. În realitate nu li s-a dat voie să-şi ia din 
bunurile personale nici măcar atât. Grigore Manoliu Teţcanu din comuna Zvoriştea, 
judeţul Dorohoi, nu a fost lăsat să-şi ia obiectele de strictă necesitate aşa cum 
prevedea legea “astfel că am rămas gol, fără îmbrăcăminte, fără plapumă, fără 
saltea, pernă şi celelalte necesare. Intervenind chiar atunci printr-o cerere la 
Prefectura Dorohoi mi s-a comunicat că probabil se va întruni o comisie care va 
restitui aceste lucruri”. Petitionarul cerea să i se restituie următoarele bunuri: un 
palton blană, 2 costume haine, 2 perechi pantofi, 3 cămăşi de zi, 3 cămăşi de 


* La începutul anului 1947, la Plenara C.C. al P.C.R. din 8-9 ianuarie, s-a hotărât crearea în cadrul 
C.C. şi al organizaţiilor judeţene de partid a unor comisii agrare ca organe ajutătoare ale conducerii. 

28 A.N.LC., fond C.C. al P.C.R. — Cancelarie, dosar 87/1949, f. 3. 

2 Ibidem, fond M.A.D. Reforma Agrară 1945 — Centrala, dosar 48/1945-1949, f. 39. 

3° Ibidem, dosar 20/1949, f. 67. 

noapte, 3 chiloti, 4 cravate, 6 perechi ciorapi, o plapumă, o pernă, o saltea cu 
cearşafurile lor, de asemenea actele personale ale mele ce am avut în sertarul 
biroului împreună cu un ac de cravată”*!. Cererea lui Teţcanu Grigore Manoliu 
adresată ministrului Agriculturii purta rezoluția “Cererea este tardivă, bunurile 
rămân preluate, fiind în prezent repartizate conform circularei nr. 566.515 din 11 
octombrie 1949”. Asemenea rezoluţie şi o alta “Bunurile rămân bine preluate” 
purtau toate cererile expropriaţiilor adresate ministrului Agriculturii pentru 
restituirea bunurilor care nu cădeau sub incidenţa decretului 83. 

“Nu au fost restituite nici bunurile altor persoane (rude, administratorii de 
moşii etc.) ce s-au aflat în momentul dat în gospodăria proprietarului arestat. Mulţi 
dintre cei păgubiți au invocat prin contestaţii ilegalitatea deposedării, fără a obține 
câştig de cauză. Aceasta cu atât mai mult cu cât proprietarii deposedafi aduc în 
sprijinul cauzei lor acte justificative”. Au fost cazuri când un copil căsătorit al 
celui expropriat locuia împreună cu acesta şi avea ca zestre pământ şi mobilă. Deşi 
nu făceau obiectul exproprierii şi bunurile acestuia au fost inventariate iar persoana 
ridicată şi fixat domiciliu obligatoriu. De pildă, dr. I. Creangă din comuna Piatra, 
judeţul Teleorman, a fost expropriat de bunurile sale numai pentru că a locuit sub 
acelaşi acoperământ cu socrul său, i s-a fixat şi domiciliu obligatoriu în Piteşti, str. 
Gheorghe Dimitrov nr, 11%. De asemenea, Constantin Ştefănescu din comuna 
Orbeasca de Jos, județul Teleorman, administratorul proprietății rurale a lui Ion 
Ghendovici, care prin natura funcţiei locuia în casa proprietarului. Acolo l-a 
surprins exproprierea: “Cu această ocazie mi s-au luat toate lucrurile de 
îmbrăcăminte, uz personal şi casnic, mobilier, precum 2 boi şi un cal (...). De 
asemenea, mi s-a luat cantitatea de 75 duble porumb, 30 kg floarea soarelui şi 15 
duble de porumb pentru care pot face dovada cu chitanță de predare la Romcereal a 
cotei respective (...). În urma demersurilor făcute la Sfatul Popular din comună şi 
judeţ, mi s-a aprobat restituirea lucrurilor de îmbrăcăminte pe care le-am primit. 
Totuşi mi-au rămas reținute mobilierul, obiectele casnice, alimentele şi vitele”. 
Pentru acestea rezoluția ministerului la cererea sa a stabilit: “Bunurile rămân bine 
preluate”. I s-a fixat şi domiciliu obligatoriu. “Casa în care locuiesc este 
neterminată, fără duşumele iar noi suntem obligați să dormim pe jos din lipsa 
oricărui fel de mobilier, ceea ce înseamnă distrugerea a doi bătrâni bolnavi în iarna 
care vine. Fiind în etate de 68 de ani nu mai am posibilitatea de a-mi reconstitui 
lucrurile gospodăreşti întrucât nu am nici timpul necesar fiind bătrân şi nici putere 
de muncă”. Din păcate, pentru mulţi dintre proprietari, exproprierea din martie 
1949 a reprezentat sfârşitul existenței pământeşti. Unii proprietari au fost 
expropriati total, adică le-au fost confiscate şi imobilele urbane, nu numai bunurile 
găsite la moşie. Numai în judeţul Satu-Mare au fost expropriate 26 case în oraşul 
Baia-Mare şi municipiul Satu-Mare. 


3! Ibidem. 

% Dumitru Şandru, op. cit., p. 138-139. 

33 A.N.LC., fond M.A.D. Reforma Agrară 1945 — Centrala, dosar 27/1949-1950, f. 72. 
%4 Ibidem, dosar 21/1949, f. 23. 

S-au înregistrat numeroase manifestări de solidaritate ale locuitorilor satelor 
cu proprietarii expropriati. De pildă, în Țăndărei, ““moşierul Tănase Eremia a fost 
însoțit până la gară de câţiva țărani, care plângeau că se desparte moşierul de ei’ 7, 
Cezar Avram, in teza sa de doctorat privind colectivizarea agriculturii in regiunea 
Olteniei, le arată pe cele din judeţele Olteniei: “În comuna Portăreşti, ocolul Bârca, 
la conacul moşierului Gh. Gărdăreanu au venit 14 femei care au început să plângă, 
să tipe şi să dea cu pietre în maşina care venise să ridice pe expropriat” sau “22 de 
săteni au condus pe Julea Ecaterina din comuna Râzuia, ocolul Breasta, în 
dimineața zilei de 2 martie, în tăcere şi cu capetele descoperite ca după un mort” 
Exemplele pot continua. 

Bunurile inventariate” , intrate în patrimoniul statului, au fost repartizate 
conform circularei din 4 mai 1949 a Ministerului Agriculturii — Comisia Centrală de 
Expropriere astfel: bunurile cu caracter agricol trebuiau predate imediat G.A.S.-urilor 
pe bază de proces verbal; diverse bunuri ca mobilier, instrumente muzicale, 
tablouri, covoare, lucruri de artă, lucruri de uz casnic, bunuri personale care se aflau 
depozitate în capitala județului sau în conacele sigilate trebuiau preluate de 
Comitetul Provizoriu al județului respectiv, dându-li-se următoarea destinaţie: 
mobilierul şi toate lucrurile de uz casnic, tablouri comune, covoare comune trebuiau 
readuse în conace urmând să servească scopului pentru care era destinat conacul; 
lucrurile de artă” se depuneau la instituțiile locale ca muzee, pinacoteci, expoziții 
înştințându-se Ministerul Artelor şi Informaţiilor pentru a decide asupra destinaţiei 
lor; cărțile, după ce erau controlate, urmau să fie predate bibliotecilor locale, cărțile 
rare, manuscrisele trebuiau ţinute la dispoziţia Academiei R.P.R.; armele de 
vânătoare, aparatele de fotografiat trebuiau trimise Ministerului Agriculturii — 
Direcţia Bunuri. Obiectele de uz personal ca: îmbrăcăminte, încălțăminte, lenjerie 
de corp şi pat etc., care, conform art. 3 din decret ar fi trebuit lăsate expropriatilor, 
urmau să fie predate acestora în măsura în care erau reclamate de ei. Actele de orice 
fel, arhivele şi orice fel de corespondență trebuiau aduse la reşedinţa județului 
pentru a fi trimise Direcţiei Organizatorice a C.C. al P.M.R. Produsele şi alimentele 
alterabile trebuiau valorificate înregistrându-se sumele respective. Comitetele 
Provizorii Judeţene au fost autorizate să soluţioneze cererile de restituire a bunurilor 
mobile ale celor expropriati, precum şi cererile diferitelor instituții de repartizare de 


35 Ibidem, dosar 5/1949, f. 116. 

35 Cezar Avram, op. cit., p. 294 

” S-au înregistrat însă şi cazuri de furturi de bunuri chiar de către membrii comisiilor de inventariere, 
de pildă, în județul Dâmboviţa, comuna Petreşti, au fost sustrase o serie de obiecte casnice de la 
moşierul Gheorghe Sotir de către organele de miliţie şi delegaţii trimişi în comisia de preluare (ibidem. 
dosar 87/1949, f. 27), 

** După ce au fost inventariate, obiectele de artă de la conacele expropriate au fost triate de delegaţi 
desemnaţi de Ministerul Artelor şi Informaţiilor. La acest minister s-a constituit un depozit. Cele mai 
valoroase lucrări de artă au fost predate Pinacotecii Nationale, care s-a organizat în cadrul Muzeului de 
Artă al R.P.R., deschis în vara anului 1950; de pildă, 153 lucrări de pictură (printre care lucrări de 
Corneliu Baba, Octav Băncilă, Dărăscu etc.), 52 lucrări de sculptură (Paciurea etc.). Pentru alte detalii 
vezi A.N.I.C., fond Ministerul Artelor şi Informaţiilor 1948—1950, dosarele 201-210/1949, 226/1949, 
238/194. 

bunuri rezultate din aplicarea decretului 83; în timp ce cererile de restituire a 
bunurilor imobile şi terenurilor era de competenţa exclusivă a Comisiei Centrale de 
Expropriere”. 

Bunurile de valoare şi de artă de la moşiile expropriate după ce au fost 
inventariate au fost centralizate la județ şi apoi trimise la Bucuresti. Conform 
ordinului telegrafic nr. 351 din 5 martie 1949 al Comisiei Centrale de Expropriere 
bunurile de valoare au fost preluate de la administratorul moşiei pe bază de inventar 
şi proces verbal semnat de delegatul P.M.R. şi administratorul de la moşia 
expropriată pe de o parte şi membrii echipei de preluare, inclusiv ostaşii de pază, pe 
de altă parte. De pildă, în judeţul Teleorman au fost organizate 4 echipe de preluare 
dotate cu câte un autocamion şi compuse din: un delegat al P.M.R., un responsabil 
gestionar şi 3 ostaşi ca pază. Fiecărei echipe i s-au repartizat câte două plăşi. 
Obiectele din județ se adunau la Turnu Măgurele, predându-i-se unui gestionar de 
încredere, care le primea tot cu inventar şi proces verbal, punându-le într-o casă de 
fier. Aici lucrurile erau păzite de o gardă dată de Centrul de Securitate din Turnu 
Măgurele”, 

Aurul, argintăria şi banii” expropriatilor s-au predat Băncii R.P.R. (Banca 
de Stat). În arhiva Ministerului Agriculturii am găsit un document care prezintă 
situația obiectelor de valoare (piese din aur şi argint, bijuterii, pietre prețioase, 
monezi de argint şi aur) inventariate, analizate şi evaluate în cadrul decretului 83 
din 42 de județe (din 58) cu 1.304 foşti moşieri, încheiată în ziua de 5 septembrie 
1949. Totalul valorilor se ridica la suma de 35. 371.970 lei, gramul de aur şi argint 
fiind socotit la prețul oficial al Băncii de Stat”: 

a. Valori predate definitiv Băncii de Stat: 


36.912 monezi argint ......< see ameaecesonaoeoasaseneene cola Gadea 635.357 lei 
591 monezi aur ooo... ceea eee nene eee nana eee teru enat 691.390 lei 
207 devize .sssevaiscsesoecastcessdatsansedaceatcoscavdeccaesuosncseaesedocecesvecteieste 139.554 lei 
Bani numerar ..........:ccccccsscscccceccsseteecesesessssseeeesssacseeessseneeeees 6.182.600 lei 


Total 7.648.901 lei 
b. Obiecte inventariate, evaluate, resigilate, şi depozitate în tezaurul Băncii: 


19.464 obiecte metal comun cccsccicscscsnsssesescsstssovecenecsscciesnasnsnrecccascases 2.236.832 lei 

24.056 obiecte argint în greutate de 1.424 kg........ cucerea 2.511.181 lei 
6.260 obiecte aur în greutate de 34, 390 kg... nenea cae 3.723.941 lei 

Pietre preţioase evaluate pentru 39 județe ............sumn nenea ceneeearea 13.452.200 lei 

Diferenţa între valoarea metalului bi ca biect de intrebuintare 

la parte din obiectele din aur . vee eee eee aaa 3.119.314 lei 


Diferenţa între metal şi obiect lac o parte dia obiectele 


* Ibidem, dosar 114/1946-1950, f. 373. 

% Ibidem, dosar 54/1949, f. 23. 

* De pildă, în judeţul Timiş-Torontal, la unii proprietari s-au găsit diferite sume de bani totalizând 
1.988.885 lei. Din această sumă s-a cheltuit suma de 100.000 lei cu transportul moşierilor şi a rămas 
1.888.885 lei care s-a predat Băncii de Stat (ibidem, dosar 81/1949, f. 18). 

3 Ibidem, dosar 48/1945-1949, f. 1-2. 

GUI argint asc suitor kine ponies eee adden oe a ta 2.679.601 lei 
Total 27.723.069 lei 

La multe dintre conace s-au găsit biblioteci valoroase. Ele au fost “triate” şi 
apoi afectate căminelor culturale, ““reținându-se cele folositoare şi distrugându-se 
prin ardere cele cu caracter antidemocratic”“, după cum informa prefectul de Brăila 
la Ministerul Afacerilor Interne. Cei chemaţi să hotărască ce anume era “folositor” 
erau lipsiţi de pregătire. Ei s-au condus după acelaşi principiu al luptei de clasă, 
aplicat însă în lumea cărții. La conacul Episcopescu din comuna Buda, satul 
Drăgănescu, jud. Ilfov, de pildă, s-au găsit 8 volume din colecţia de documente 
Hurmuzachi, Conacul lui Dumitru Mazilu din comuna Poenari-Vulpeşti, jud. Ilfov, 
adăpostea 4500 volume de beletristică şi drept, plus cărți vechi (o Biblie cu litere 
chirilice îmbrăcată în piele, un molitvenic, Tratatul de Morală din 1823). În sertarul 
biroului din bibliotecă s-a găsit un document semnat Andrei Şaguna“!. De altfel, 
inventarele proprietăților expropriate sunt mărturii grăitoare privind nivelul de 
dotare al marilor exploatări agricole din România la mijlocul secolului XX. 

Proprietarilor agricoli expropriati le-au fost ridicate şi livretele de economii 
emise de sucursalele Băncii de Stat. Însă, în urma rezoluţiei din 11 martie 1949, 
dată de Vasile Luca, Ministrul Finanţelor, depunerile spre fructificare pe livretele de 
economii au fost exceptate de la dispoziţiile art. 2 lit. c din decretul 83, motivarea 
acestuia fiind următoarea: “Aceasta se sprijină pe considerentele că depunerile spre 
fructificare sunt secrete şi garantate prin lege şi că trebuie depusă toată grija de a nu 
se zdruncina încrederea depunătorilor care au un loc bine stabilit în economia 
noastră generală”? 

Pădurile intrate în proprietatea statului au fost predate spre administrare 
direcțiilor silvice județene. Cele de pe lângă conace, perdele de protecţie, indiferent 
de suprafaţă, şi pâlcurile de arbori sub 10 ha din cuprinsul G.A.S.-urilor rămâneau 
în administraţia acestora“?. 

În şedinţa Secretariatului C.C. al P.M.R. din 18 octombrie 1949 a fost luată 
în discuţie atribuirea clădirilor (conacelor) expropriate de la moşieri. Ministerul 
Agriculturii şi-a ales clădirile de care avea nevoie, circa 5.000, necesare G.A.S.-urilor, 
G.A.C.-urilor, în general cele care au servit la exploatarea agricolă situate în câmp. 
Majoritatea au fost transformate în sedii administrative ale G.A.S.-urilor şi locuinţe 
pentru muncitori. Pentru celelalte 1.317 conace care nu au fost afectate exploatărilor 
agricole s-au făcut propuneri să se împartă Comitetelor Provizorii (377), să devină 
cămine culturale (132), şcoli (86), grădiniţe, creşe (50), case de naşteri (20), 
dispensare umane şi veterinare (90), case de odihnă şi sezioniere (31), spitale şi 
ambulatorii T.B.C. (33), localuri pentru instituții şi organizaţii de masă (320), 


a 


diverse (178). În acest sens, secretarii organizaţiilor județene de partid şi 


49 Ibidem, dosar 95/1949, f. 10. 

4! [bidem, dosar 15/1949, f. 161-164. 
42 Ibidem, f. 167. 

% Ibidem, f. 203. 

44 Ibidem, dosar 48/1945-1949, f. 3-4. 

Comitetele Provizorii au întocmit liste şi s-a format iarăşi o comisie” de repartizare 
a conacelor din reprezentanți ai diferitelor departamente: Sănătate, Învățământ, 
Arte, Agricultură şi pe linie de partid, care trebuia să propună noua lor destinație”. 
Ministerului Sănătăţii i-au fost date în folosință bunuri (clădiri) care urmau a fi 
întrebuințate pentru dispensare medicale şi case de naşteri în mediul rural. De pildă 
în judeţul Satu-Mare, în comunele Livada, Halmeu, Medieşul Aurit, foste 
proprietatea Bleier, Boroş şi Gross; județul Tulcea în comunele Nalhaut, Cârjelan şi 
Hagighiol foste proprietatea Ştefan Ivanciu, G.R. Avram şi S. Cârpăreche; judeţul 
Bacău comunele Beresti-Bistrita şi Tamaş, foste proprietatea Pocitan şi Cristian“. 
De asemenea, Ministerului Muncii şi Prevederilor Sociale — Direcţia Reeducării şi 
Plasării în Muncă a Deficientilor’ i-au fost date spre folosință o serie de conace cu 
terenurile aferente pentru organizarea a noi Centre de Triere şi Reeducare Morală şi 
Profesională, deoarece se avea în vedere că “în cadrul acțiunii de combaterea 
vagabondajului, cerşetoriei şi prostituţiei sunt necesare nu numai imobile ci şi 
terenuri pentru reeducarea agricolă care face parte din planul nostru de reeducare”. 
Ministerului Comerțului şi Alimentaţiei”, de asemenea, i-au fost date spre 
administrare un număr de proprietăţi agricole aşa cum au fost preluate de comisia 
judeţeană de aplicare a decretului 83, pentru a înființa ferme agro-zootehnice. De 
pildă, numai judeţul Ilfov a beneficiat de 51 de proprietăţi agricole totalizând 2.695 
ha“, 

Decretul 83 a dat posibilitatea şi Institutului de Cercetări Agronomice de a-şi 
restructura rețeaua de stațiuni experimentale întrucât rețeaua existentă nu cuprindea 
toate regiunile naturale ale ţării. Acestui institut i s-au repartizat 9 ferme în diferite 
judeţe ale ţării: ferma Țigănești, proprietatea A. Munteanu din comuna Țigănești, 


* Comisia de repartizare a conacelor expropriate era compusă din Macavei din partea Ministerului 
Agriculturii, Caraivanschi (G.A.S.), Teleman Emanoil şi Ionoță Eufrosina (Ministerul Muncii şi 
Prevederilor Sociale), dr. Zahariade (Ministerul Sănătăţii), Fores (C.G.M.), ing. Petruc (S.M.T.), 
Constantinescu Cornelia (Ministerul Învăţământului), Befeanu Viorica (Ministerul Artelor şi 
Informaţiilor), ibidem, dosar 101/1949, f. 3. 

45 Ibidem, fond C.C. al P.C.R. — Cancelarie, dosar 95/1949, f. 14. 

“ Ibidem, fond M.A.D. Reforma Agrară 1945 — Centrala, dosar 101/1949, f. 44. 

* În 20 aprilie 1949 acestui minister i s-au atribuit în 10 judeţe din ţară spre folosință următoarele 
imobile şi terenuri: 1. Jud. Arad — castelul proprietatea fostei Case 1.0.V.R. din comuna Somes-Cris; 
2, Jud. Braşov — imobilul şi terenurile din comuna Budila foste proprietatea contelui Beldy şi Mikeş; 3. 
Jud. Cluj — imobilul şi terenul fost proprietatea Elena Gherman din Colonia Valea Seacă; 4. Jud. 
Prahova — imobilul şi terenurile foste proprietatea Caragea din comuna Nedelea şi Filipeşti-Târg; 5. 
Jud. Teleorman — imobilele şi terenurile foste proprietatea fraţiilor D.A. şi N. Berindei din comuna 
Beuca; 6. Jud. Roman — proprietatea dr. Mihăilescu din comuna C, Negri şi proprietatea Victor Stârcea 
din comuna Văleni; 7. Jud. Mureş — proprietatea Iosif Teleky din comuna Glodeni, 8. Jud. Dorohoi — 
proprietatea fraţii Beraru din comuna Cristinești; 9. Jud. Muscel — imobilul fost proprietatea 
Severineanu din comuna Leresti; 10. Jud. Dolj — imobilul fost proprietatea Marincu din comuna 
Poiana Mare, ibidem, f. 3-4. 

*! Ibidem, f. 35. 

* În 1953 acest minister avea in folosinţă 71.706 ha, din care arabil 48.019 ha, restul fiind păşuni, 
fânețe, vii, livezi etc., ibidem, fond C.C. al P.C.R. — Cancelarie, dosar 52/1953 f. 40. 

“8 Ibidem, fond M.A.D. Reforma Agrară 1945 — Centrala, dosar 12/1949. 

judeţul Ilfov; ferma Garoflid din comuna Smeieni, județul Buzău; ferma inginer 
Konopy, comuna Odvoş, județul Arad; ferma Golgoţi, comuna Lovrin, judeţul 
Timiş-Torontal; ferma Basarabeanu, comuna Soldoneşti, județul Baia; ferma 
Alimănişteanu, comuna Bilceşti, județul Muscel; ferma Ioan Iacob, comuna Bătăr, 
judeţul Bihor; ferma fraţilor Ivanciu, comuna Pogoane, judeţul Tutova; ferma 
Ciuca, comuna Şiriţa, judeţul Covurlui”. Au existat şi cereri de atribuiri de bunuri 
ca mobilier, teren, case etc., aparținând expropriatilor din 1949. De pildă, în judeţul 
Suceava, astfel de bunuri au fost cerute (şi repartizate) de următoarele instituţii cu 
caracter social şi organizaţii de masă: Organizaţia U.F.D.R. judeţeană Suceava, 
Muzeul Regional Suceava, filiala “Crucea Roşie” Suceava, Comitetul Provizoriu, 
Hotelul Comunal, Cantina de copii, Filiala Societăţii de Vânătoare, Baia Comunală, 
etc.” Cu piese de mobilier (bufete, dulapuri, scaune, sobe de gătit etc.) au fost 
înzestrate în judeţul Brăila G.A.C.-urile din comunele Mircea-Vodă, Horia, General 
Poetas, Brateşu, Jugureanu, Şuţeşti, Plopu, Oprişeneşti, Urleasca, Golăşei, Osmanu, 
Valea Cânepii, Perişoru”!. Obiecte de uz casnic, lenjerie, mobilier de calitate 
modestă au fost repartizate organizaţiilor P.M.R. locale, organizaţiilor de masă şi 
instituțiilor cu caracter social. De asemenea G.A.S-urilor li s-au repartizat pe lângă 
bunurile cu caracter agricol şi o serie de alte bunuri (încălțăminte, îmbrăcăminte 
etc.) necesare personalului care deservea G.A.S.-urile. Foştilor salariaţi muncitori 
de la moşiile expropriate li s-a dat o atenţie deosebită. Aceştia, după o prealabilă 
verificare, urmau să fie angajaţi în continuare la gospodăriile preluate sau la alte 
gospodării. Şcolile tehnice şi profesionale ale Ministerului Agriculturii au fost şi ele 
înzestrate cu bunuri ridicate de la proprietățile expropriate: mobilier, obiecte de 
cazarmament şi echipament. Salariatilor nevoiaşi şi “merituoşi” din Ministerul 
Agriculturii li s-au repartizat cearşafuri, fețe de masă, perdele, cămăşi etc., 
aparținând expropriatilor. Ministerul Agriculturii a ţinut evidenţa tuturor bunurilor 
expropriate în martie 1949 până la terminarea operaţiunii de lichidare a acestora. În 
vara anului 1950, la un an şi jumătate de la expropriere, încă se mai aflau bunuri 
mobile nerepartizate. Ca urmare a acestui fapt, în august 1950 Direcţia Evidentei 
Bunurilor din minister emitea o circulară prin care se transmiteau Comitetelor 
Provizorii Judeţene instrucțiuni privind lichidarea bunurilor mobile provenite prin 
aplicarea decretului 83, aflate în custodia G.A.S.-urilor, deoarece “în urma 
constatărilor pe teren ale delegaților noştri asupra modului cum s-au lichidat 
bunurile mobile provenite prin aplicarea decretului 83 şi în scopul de a se pune 
capăt acestei situaţii care dăinuieşte de atâta timp fără a se ajunge la o lichidare 
definitivă, vă rugăm a lua măsurile care au fost discutate şi de dumneavoastră în 
colectiv împreună cu delegatul nostru şi cu care suntem de acord”"?.Măsurile vizau 
desigilarea tuturor camerelor conacelor şi ridicarea de către Comitetul Provizoriu 
Judeţean a tuturor bunurilor, rămânând pe seama unităților G.A.S. numai acelea 


49 Ibidem, f. 25. 

5 Ibidem, dosar 294/1950-1951, f. 61. 
5! Ibidem, dosar 95/1949. 

5? Ibidem, dosar 111/1949, f. 75 si verso. 

care prin natura lor erau necesare exploatării agricole. Bunurile care prin natura lor 
nu erau necesare instituțiilor cu caracter social şi nu se puteau lichida potrivit 
dispozitiunilor date trebuiau valorificate prin Întreprinderea de Stat “Consignatia”. 
Înființată în 1949, mai întâi cu sucursale în oraşele Braşov şi Ploieşti, 
“Consignatia”, întreprindere comercială de stat, retinea 2% comision de manipulare, 
reconditionare şi transport. Expertul de la “Consignatia” avea toată răspunderea în 
ceea ce priveşte estimatia. Astfel, în anii 1949-1951, prin magazinele “Consignatia” 
au fost vândute bunuri comune dintre cele mai diverse provenite din aplicarea 
decretului 83/1949, precum: cupoane metraje, lenjerie, rochii, paltoane, ceasuri, 
încălțăminte, bibelouri, sfeşnice, mobilă, oglinzi venețiene, poşete, umbrele, 
geamantane, perdele, blănuri, veselă, patefoane şi plăci de patefoane etc. Sumele 
rezultate din vânzări se vărsau într-un cont la Banca de Stat în favoarea Ministerului 
de Finanţe la clasificarea bugetară — venituri întâmplătoare. 

Expropriatilor din martie 1949 li s-a fixat domiciliu obligatoriu”, măsură 
nereglementată legal la vremea aceea.. Abia un an şi jumătate mai târziu s-a emis 
H.C.M. nr. 1154 din 26 octombrie 1950, modificat prin H.C.M. nr. 244 din 15 
martie 1951, care rezolva parţial problema stabilirii domiciliului obligatoriu pentru 
unele categorii de persoane. «In următorii ani, alte acte normative reglementau 
măsura dislocării, aceasta extinzându-se de la “foştii exploatatori” (mosieri, 
industriași, chiaburi) ale căror bunuri fuseseră naţionalizate şi asupra altor categorii 
de persoane, de pildă: familiile celor condamnați pentru “trădare de patrie” şi 
spionaj, “elementele care la eliberarea din închisori dovedesc că nu s-au reeducat şi 
prezintă pericol pentru securitatea statului”, sau “cei care prin fapte sau manifestări 
încearcă să primejduiască regimul de democrație populară”»"“.Dar ce însemna 
domiciliu obligatoriu? Proprietarii agricoli au fost evacuaţi din casa’ indiferent de 
vârstă şi de starea sănătăţii, în noaptea de 1 spre 2 martie 1949, de organele de 
miliție şi trimişi în stare de arest la comandamentul miliției pentru a li se face 
formele de incartiruire în localitățile unde au fost repartizaţi, in timp ce la 


55 Ibidem, dosar 196/1950, f. 3-4. 

* Date despre ce a însemnat domiciliul obligatoriu am aflat, în afara documentelor de arhivă, și din 
mărturiile celor care au trecut prin această încercare. Mărturii ce se găsesc publicate în “Analele 
Sighet” editate de Fundaţia Academia Civică sau înregistrate la departamentul de istorie orală a acestei 
fundaţii. 

54 Jon Bălan, Gulagul românesc în documente de arhivă 1945-1965, în Colocviul Naţional de Istorie 
20-22 iunie 1996,Muzeul Naţional Cotroceni, p. 289, n. 12. 

* Constantin Aioanei, Cristian Troncotă, Drama dislocaților, in “Magazin Istoric”, 1994, nr. 6 (327), 
p. 30, prezintă, pe baza unui document din arhiva fostei securitati, situaţia celor dislocati şi cărora li 
s-a fixat domiciliu obligatoriu astfel: «nota cu nr. 0088015 din 14 decembrie 1967, întocmită de 
serviciul “C” din Consiliul Securităţii Statului, ne dezvăluie că, între anii 1949-1961, au fost dislocate 
şi s-au fixat domicilii obligatorii la 59.951 persoane care alcătuiau următoarele categorii: 2.000 familii 
de moşieri cuprinzând 3.000 persoane; 10.099 familii din zona de frontieră, compuse din 43.891 
persoane; 6.000 familii ale “foştilor exploatatori” (bancheri, industriasi, comercianţi), ale 
condamnaților pentru activitate contrarevolutionara, legionarilor şi alte categorii, totalizând circa 9.000 
persoane; 4.052 persoane stabilite prin decizii individuale ale comisiilor MAL.» Însă autorii articolului 
sesizează şi că “autorităţile de stat care au întocmit documentele de dislocare nu făceau referire la cei 
decedați în timpul transportului sau în perioada dislocării, ca şi cum nu ar fi existat astfel de cazuri”, 

proprietatile lor a inceput inventarierea. Proprietarii trebuiau scosi nu numai de pe 
moşii, ci şi din mediul rural, ca o măsură de siguranță pentru regim, “întrucât erau 
persoane cu capacitate de influențare a comunităților rurale”. De aceea domiciliul 
obligatoriu le-a fost fixat în cele mai multe cazuri în oraşe. Puterea politică dorea să 
şteargă din memoria colectivă orice urmă a existenței acestora. Din convorbirile 
avute cu proprietarii expropriaţi cărora li s-a fixat domiciliu obligatoriu a rezultat că 
în noaptea când au fost expropriati se temeau că vor fi deportaţi în Siberia. În 48 de 
ore trebuiau să ajungă la noul domiciliu, cheltuielile de transport fiind suportate de 
ei. Fiecărei familii i s-a fixat domiciliu obligatoriu pe timp nelimitat, în general, la 
câteva sute de kilometri de localitatea de reşedinţă. Celor care nu aveau rude, 
prieteni, cunoştinţe în localităţile unde li s-a fixat domiciliul obligatoriu, militia le-a 
repartizat locuinţe. Trebuie reținut faptul că militia a fixat doar localitatea. Cei 
deportați şi-au găsit singuri locuinţe, pe care le-au închiriat. După găsirea unei 
locuinţe trebuiau să informeze organele de miliție asupra noului domiciliu închiriat 
pentru a fi înregistrați, având în continuare obligația să se prezinte la intervale 
foarte scurte pentru a dovedi că nu au părăsit domiciliul obligatoriu: la început de 
două ori pe săptămână, apoi o dată, duminică dimineața. Apelurile la miliţie s-au 
rărit după moartea lui Stalin, când în regimul de domiciliu obligatoriu s-a simţit o 
oarecare uşurare. De asemenea, nu puteau să se depărteze de localitatea stabilită 
mai mult de câțiva km (de pildă 8 km) fără a anunţa organele de miliţie. Cei care 
părăseau domiciliul obligatoriu erau trimişi în judecată, fiind pasibili de pedeapsă 
de la 15 la 20 de ani închisoare (HCM nr. 1554/1952, art. 9). Pe actele lor se aplica 
o ştampilă cu literele D.O. Cei care aveau serviciu au fost concediati iar elevii şi 
studenţii au fost eliminaţi din şcoli, pensionarilor li s-a retras dreptul de a primi 
pensia. Şedinţa Secretariatului C.C. al P.M.R. din 10 octombrie 1949 a avut pe 
ordinea de zi suspendarea dreptului la pensie pentru foştii moşieri, fiind considerați 
“duşmani de clasă”. Lipsiti de drepturi civice, nu erau primiţi să lucreze potrivit 
pregătirii lor profesionale, ci numai în munci necalificate (la construirea drumurilor 
etc). Alimentele, îmbrăcămintea şi combustibilul se vindeau pe cartelă iar deportații 
nu aveau dreptul la cartelă. Conform rapoartelor informative ale prefectilor şi 
contrar viziunilor partidului, în localitățile fixate de M.A.I., populaţia (chiar 
locuitorii săraci) îi privea pe moșieri cu “simpatie şi compătimire”, ajutându-i cu 
alimente şi găzduire. De pildă, în comuna Țăndărei, țăranii aduceau mâncare 
foştilor proprietari din judeţul Constanţa care aveau domiciliul fixat în acea 
localitate“. Prefectul judeţului Neamt raporta M.A I.-ului că: “din alte judeţe ne-au 
venit 99 de moşieri din care o parte sunt lipsiți de orice lucru strict necesar, fiind 
evacuați fără să poată lua lucrurile prevăzute în instrucțiuni. Unii sunt bătrâni şi fără 
nici o sursă de venit, care creează în sânul populaţiei din oraş o atmosferă de 
compătimire, de aceea propunem ca M.A.I.-ul să aprobe ca aceştia să fie transferați 
cu domiciliul la mănăstirile din judeţ, unde să nu aibă voie să iasă din incinta 


55 Cezar Avram, op. cit. 
56 A NLLC., fond C.C. al P.C.R. — Cancelarie, dosar 92/1949, f. 3-10. 
57 Ibidem, fond MAI. Direcţia Administraţiei de Stat, dosar 5/1949, f. 116. 

mănăstirii”. De asemenea, prefectul județului Prahova raporta aceluiaşi minister 
că: “s-au creat situaţii foarte grele pentru cei cu domiciliu obligatoriu, neavând ce 
mânca şi nici unde lucra pentru a-şi câştiga existența, încât recurg la caritatea 
publică, fapt care produce păreri neplăcute atât Guvernului cât şi Partidului”. 

Pentru a ieşi de sub restricţiile domiciliului obligatoriu, într-o anumită 
măsură, s-au practicat şi următoarele fapte: înfierea copiilor de către rude al căror 
statut social era acceptat de regimul “democrat-popular” (pe baza unei adeverinte de 
muncitor puteau să-şi continue studiile fiind scutiți de neplăceri), sau despărţirea, 
atunci când unul dintre parteneri era, de asemenea, neatacabil din punct de vedere 
social de către regim. 

Deportarea a durat 15 ani, până în 1964, când au fost eliberaţi toți deținuții 
politici”. “Chiar şi după ridicarea domiciliului obligatoriu situația acestei categorii 
sociale a continuat să fie critică. Cei în vârstă şi în incapacitatea de a efectua vreo 
activitate şi lipsiţi de pensie sau de vreun ajutor social au sfârşit în mizerie. Din cei 
mai tineri, puţini şi-au putut relua vechile activități, majoritatea neputând să se 
angajeze decât în activități marginale”. Lui Vasile Petrescu din comuna Livadia, 
județul Prahova, i s-a fixat domiciliu obligatoriu în Piteşti, strada Sfânta Vineri: 
“Am fost ridicat împreună cu mama mea de 68 de ani şi tata de 70 de ani în 
dimineaţa de 2 martie, orele 3% , de către organele miliției locale şi după multe 
peregrinări ni s-a fixat să mergem la Piteşti. Din banii găsiţi în casă (48. 000 lei) ni 
s-a dat numai 5.000 lei, pe care i-am cheltuit până la ajungerea aici cu trenul şi 
maşinile, plus întreținerea “ ' Nu a fost lăsat să-şi ia nici măcar o cămaşă de schimb 
pentru el şi părinţii săi. L.Georgescu din Inoteşti, județul Prahova, cu domiciliu 
obligatoriu fixat în Mizil, județul Buzău, n-a fost lăsat să-şi ia cu el din lucrurile 
personale decât următoarele: o cămaşă ca, rufărie de schimb, o sticlă cu lapte ca 
aliment, o pătură şi o strachină de pământ“?. Cu toate că prevederile decretului 83 
atingeau numai pe proprietarii agricoli de 50 ha, în practică şi angajaţilor acestora, 
administratorii de moşii, li s-a aplicat acelaşi tratament: exproprierea întregii averi 
şi domiciliu obligatoriu. Lui Mihai Schuster, administratorul fermei lui Mircea 
Botescu din Ploieşti, unde s-a ocupat de creşterea porcilor de rasă, i s-a fixat 
domiciliu obligatoriu în oraşul Făgăraş“. Unii din foştii proprietari au cerut să li se 
schimbe domiciliul întrucât au fost repartizaţi în localități unde nu aveau cunoscuți 
sau rude şi deci, nu aveau cu ce trăi. De pildă, Constantin Filipescu din Bucureşti, 


58 Ibidem, f. 141. 

59 Ibidem, f. 158 

* “Ultimele restricții domiciliare au fost ridicate în 1968, când mai existau, cu domiciliu obligatoriu, 
un număr de 6 persoane, din care trei pe termen nelimitat şi trei pe termen limitat” (Ion Bălan, Regimul 
concentrationar din România 1945-1964, Fundaţia Academia Civică, 2000, p. 133). 

% Pentru alte detalii, volumele: Memoria ca formă de justiție. Comunicări prezentate la seminarul de 
la Sighetul Marmaţiei 10-12 iunie 1994, p. 169; “Anale Sighet”, 2, p. 98-102, p. 411-415; “România 
Liberă” (suplimentul Aldine), nr.135, 6 martie 1999. 

$ A.N.LC., fond M.A.D. Reforma Agrară 1945 — Centrala, dosar 72/1945-—1949, f. 239. 

© Ibidem, f. 251. 

© Ibidem, dosar 27/1949, f. 57. 

str. Apolodor nr. 5, proprietar expropriat a suprafeței de 50 ha în comuna Gura 
Bohotin, judeţul Fălciu, solicita permisiunea de a locui în Bucureşti, unde avea 
domiciliul permanent şi nu în Mizil, judeţul Buzău, unde i se fixase domiciliu 
obligatoriu”. Tudor R. Ionescu cu domiciliul obligatoriu în Piteşti, solicita 
schimbarea domiciliului în Bucuresti, unde avea copiii, care puteau să-l îngrijească 
datorită faptului că era în vârstă 65 În unele cazuri, pe considerentul că sunt oameni 
ataşaţi regimului, M.A.I.-ul a dat curs cererilor expropriatilor de a se înapoia în 
localitățile unde avuseseră pământul, pentru a locui la rude sau prieteni, însă nu la 
vechile domicilii, întrucât acestea erau afectate instituţiilor noului regim. Uneori, 
reveniti în spaţii libere ale fostului domiciliu, puteau locui acolo, devenind însă 
chiriaşi de stat în propria casă. 

Exproprierea din 1-2 martie 1949 a costat ceva bani regimul democrat- 
popular, deşi s-a făcut fără despăgubiri acordate proprietarilor; cheltuielile au vizat 
plata activiştilor, întreținerea lor, combustibilul, transportul, salariile delegaților din 
comisiile de inventariere şi administartorii lăsați la moşiile expropriate, furnituri de 
birouri, convorbiri telefonice. În toate judeţele s-a depăşit suma primită pentru 
cheltuielile cu aplicarea decretului. De pildă, județul Teleorman“: suma primită — 
497.000 lei, suma cheltuită — 752.725 lei; județul Turda: suma primită — 186.000 
lei, suma cheltuită — 286.000 lei. În județul Bacău au luat parte la acţiune 105 
oameni, în județul Teleorman peste 200, de la diferite întreprinderi şi fabrici din 
Bucureşti, evident foarte bine verificaţi. În judeţul Muscel au luat parte la acțiune 
91 de P.M.R.-isti musceleni şi 30 P.M.R.-isti damboviteni cu sarcini de 
administrator delegaţi. Pe lângă aceştia, plecaţi de la centru, au mai fost mobilizați, 
de fiecare conac, între 5 şi 10 membri de partid de la țară” 


* 


Prin efectul decretului 83/1949 s-au format, după model sovietic, G.A.S.- 
urile (corespunzătoare sovhozurilor sovietice). Decretul 83 a constituit, de fapt, 
începutul colectivizării agriculturii în România. “Cu pământul luat de la moşieri 
trebuie să întărim G.A.S.-urile şi numai de la caz la caz unde sunt 2-4 ha departe de 
Gospodăriile Agricole de Stat şi pe baza unor hotărâri speciale vor putea fi date la 
colhoz. Hotarele Gospodăriilor Agricole Colective (G.A.C.) le vom putea mări pe 
seama chiaburilor şi vom găsi mijloace pentru aceasta: fie că nu plătesc impozitele, 
că lucrează in dijma etc.” Astfel se pronunța Gheorghiu-Dej în şedinţa 
Secretariatului C.C. al P.M.R. din 21 februarie 1949, “G.A.S.-urile trebuiau să 
devină centru model de înaltă producție, să arate țărănimii avantajele pentru 
producţia agricolă realizată pe mari suprafețe şi dirijată centralizat””. În practică, 


% Ibidem, dosar 23/1949, f. 29. 

65 Ibidem, f. 69. 

% A N.I.C,, fond M.A.D. Reforma Agrara 1945 — Centrala, dosar 70/1945-—1949, f. 134. 
87 Ibidem, dosar 91/1949. 

4 Ibidem, fond C.C. al P.C.R.— Cancelarie, dosar 15/1949, f. 14. 

© Titu Georgescu., România între Ialta şi Malta, Bucuresti, 1993, p. 110. 

G.A.S.-urile s-au dovedit a fi “o pacoste pe capul statului”, înghițind mari sume de 
bani de la bugetul statului. Ceea ce au produs a fost insuficient, nu au dat pieţei şi 
industriei socialiste cantităţile de produse planificate. În Raportul prezentat la 
Plenara C.C. al P.M.R. din 3-5 martie 1949 privind transformarea socialistă a 
agriculturii, Gheorghiu-Dej a arătat că G.A.S.-urile (în accepțiunea de sectorul de 
stat în agricultura României) deţineau 500.000 ha, ceea ce reprezenta 4,3% din 
suprafața arabilă a țării, “la acestea se adaugă suprafețele expropriate recent” (se 
referea la exproprierea din 1-2 martie 1949 care se afla în plină desfăşurare la acea 
dată şi pentru care nu dă nici un fel de informaţie). Suprafața totală de pământ 
expropriată în martie 1949 şi numărul cazurilor de expropriere pe baza decretului 
83 le-am putut afla cercetând la Arhivele Naţionale dosarele din fondul Ministerului 
Agriculturii, unde ca urmare a ordinului telefonic nr. 556.821 din 24 martie 1949 al 
Ministerului Agriculturii — Direcţia Circulatiei bunurilor imobile agricole şi a 
deplasării populaţiei rurale, Direcţiile Agricole Judeţene transmiteau situația 
centralizată a bunurilor expropriate pe baza decretului 83. Suprafaţa totală de 
pământ expropriată din cele 58 de judeţe se prezintă astfel: 464.142,29 ha (vezi 
tabelul) reprezentând teren arabil, fânețe, păşuni, păduri, livezi, vii, orezării, grădini 
de zarzavat, teren neproductiv. Numărul cazurilor de expropriere a fost de 6675. 
Suprafaţa totală de pământ expropriată pe baza decretului 83 înglobează şi suprafața 
terenurilor fermelor model particulare create prin legea de reformă agrară din 1945. 
Este vorba de 110 ferme cu suprafața de 12.281 ha. Trebuie făcută totuşi o 
importantă precizare: suprafața de teren expropriată în martie 1949 nu reprezintă 
numai propritatile de 50 ha. rămase de pe urma reformei agrare din 1945. După cum 
am văzut, prevederile decretului 83 au fost extinse şi la proprietăţi mai mici, chiar şi 
de câteva ha pentru cei care nu aveau ca ocupație principală agricultura sau care 
aveau “atitudine antidemocratică”, adică se opuneau regimului”, În arhiva 
Ministerului Agriculturii se găseşte un document care prezintă cazurile de preluări 
de bunuri, comunicate de judeţe, care n-au făcut obiectul exproprierii în 1945 şi 
deci nu se încadrau în prevederile decretului 83. Documentul prezintă situația din 
36 judeţe” realizată ca urmare a comunicatelor prefecturilor de judeţ la odinul 


* Invitat la sedinta Secretariatului C.C. al P.M.R. din 21 februarie 1949, care avea pe ordinea de zi 
Planul de acțiune peniru lichidarea proprietății moşiereşti, Vasile Vaida, ministrul Agriculturii, 
prezenta numărul proprietăților de 50 de ha teren rămase după reforma agrară din 1945 astfel: 4.340 
proprietăți cu o întindere totală de 228.315 ha. Aşadar aceste proprietăţi şi această suprafață trebuiau 
expropriate prin decretul 83/1949. În realitate, după cum am arătat, lucrurile au stat altfel. În lipsa unor 
documente certe, ne întrebăm dacă nu cumva diferența de 2.335 cazuri de expropriere (de la 6.675 la 
4.340) reprezintă numărul proprietăţilor mai mici de 50 de ha care au fost expropriate în martie 1949, 
deşi nu intrau în prevederile decretului 83/1949, A.N.I.C., fond C.C. al P.C.R. — Cancelarie, dosar 
18/1949, f. 5. 

** De pildă, judeţele Alba — 2 cazuri; Arad — 6; Bacău — 2; Brăila — 23; Covurlui — 27; Cluj — 3; 
Constanţa — 50; Dâmboviţa — 13; Dorohoi — 20; Ialomiţa — 50; Mureş — 4; Mehedinţi — 15; Muscel — 1; 
Neamţ — 18; Odorhei — 1; Prahova — 13; Putna — 7; Roman — 3; Rădăuţi — 2; Rm. Sărat — 5; Sălaj — 21; 
Satu-Mare — 16; Severin — 5; Someş — 3; Suceava — 2; Teleorman — 1; Târnava Mare — 2; Tecuci — 4; 
Tulcea — 1; Turda — 4; Tutova — 8; Vaslui — 5; Vlaşca — 53; Gorj — 1; Arges — 11; Iaşi — 3, ibidem, fond 
M.A.D., Reforma Agrară 1945 — Centrala, dosar 17/1949, f. 64 - 74. 

telegrafic nr. 352 din 5 martie 1949 emis de Ministerul Agriculturii. Este vorba de 
405 cazuri până la data de 9 martie. Judecând putin numărul cazurilor, care nu este 
mic, putem spune că nu au fost cazuri de eroare de aplicare a decretului 83, ci, mai 
degrabă, partidul comunist a dorit şi exproprierea acestor proprietari cu proprietăți 
mai mici de 50 ha, motivele fiind invocate mai sus. Dovadă sunt tocmai 
răspunsurile prefecturilor la ordinul telegrafic, întrucât acestea trebuiau să trimită un 
tabel cu rubrici privind întinderea pământului, originea socială, ocupaţia şi profesia 
actuală a proprietarului, dacă se ocupă personal cu agricultura sau are administrator, 
atitudinea proprietarului față de măsurile economice ale regimului cote şi impozite. 

Proprietăţile agricole expropriate în 1-2 martie 1949 au fost preluate de 
Direcţia G.A.S. din Ministerul Agriculturii. In urma organizarii Ministerului 
Agriculturii, conform decretului nr. 50 din 9 februarie 1949, Administratia Fermelor 
de Stat (A.F.S.) a trecut direct sub conducerea acestui minister, devenind Direcţia 
Gospodăriilor Agricole de Stat. Fermele de stat, devenite astfel G.A.S., rămâneau 
sub administrarea şi supravegherea acestei direcţii. Acolo unde proprietăţile 
expropriate se aflau în imediata apropiere de fermele statului (A.F.S.) se arondau 
acestora iar administratorii desemnaţi pentru aceste proprietăți urmau să se 
reîntoarcă la locul lor în producţie. De pildă, în judeţul Ialomiţa, din cele 418 cazuri 
de expropriere în suprafață de 23.118,50 ha s-au înființat 34 noi ferme de stat 
(G.A.S.) cu 20.726,45 ha, restul de 2.392,14 ha a fost atribuit vechilor ferme (foste 
A.F.S.)”. Ulterior decretului 83, suprafața fermelor de stat (G.A.S.) a sporit prin 
adăugarea pământurilor bisericii, loturi “Mihai Viteazul”, terenurile provenite din 
“donaţii”, de fapt cedări din partea cetățenilor, întrucât nu mai puteau face fata 
sarcinilor impuse de noul regim: impozite şi cote; decretul 115/1959, care “lichida 
rămăşiţele oricăror forme de exploatare a omului de către om în agricultură”. 

După lichidarea moşierilor, Partidul Comunist începea răfuiala cu 
“chiaburii” , deoarece după Gheorghiu-Dej “ei au rămas, de fapt cea mai însemnată 
clasă exploatatoare a satelor noastre, ei dețin însemnate poziţii economice””!. Faţă 
de chiaburime linia partidului se pronunța mai întâi pentru limitarea şi apoi pentru 
“lichidarea” ei, adică desfiinţarea ca o clasă socială. Această poziţie era motivată de 
Vasile Luca în şedinţa Secretariatului C.C. al P.M.R. din 15 februarie 1949 astfel: 
“Nu putem să lichidăm chiaburimea înainte de a asigura pâinea şi să promovăm 
lupta înainte de a asigura alianța hotărâtoare cu țărănimea săracă şi mijlocasa””. 
Poziţia partidului față de chiaburime este explicată şi mai bine de Alexandru 
Moghioroş, în septembrie 1950, cu ocazia instalării secretarilor P.M.R. regionali şi 
raionali. “Nu mergem la lichidarea chiaburului pentru că nu suntem pregătiţi 
economiceşte. Chiaburul are încă un rol în privința producţiei de mărfuri. 


1 Ibidem, fond M.A.D. Reforma Agrară 1945 — Centrala, dosar 97/1949, f. 73. 

* “Problema aceasta a lichidării culăcimii e indisolubil legată de problema colectivizării masive a 
agriculturii”, afirma Miron Constantinescu la Plenara C.C. al P.M.R. din 15-17 mai 1950, ibidem, fond 
C.C. al P.C.R. — Cancelarie, dos. 32/1950, f, 148. 

N “România Liberă”, nr. 1403, 18 martie 1949. 

72 AN.L.C., fond C.C. al P.C.R. — Cancelarie, dosar 15/1949. 

Gospodăriile noastre încă nu pot şi încă nu vor putea un timp prelua această 
misiune. Prin urmare lichidarea înainte devreme, este o lovitură puternică împotriva 
noastră (...). Paralel cu dezvoltarea colhozurilor trebuie începută deschiaburirea 
pentru că avem colhozul care să-l înlocuiască pe producătorul chiabur””’, Moşierii, 
apoi “chiaburii” au fost distruşi în numele unei egalitati sociale false, care s-a 
dovedit a fi numai o egalizare a mizeriei. 


Tabel cu suprafața totală de pământ expropriată pe 
baza decretului 83/1949 comunicată de judeţe * 


Nr. Suprafața totală 
Judeţul cazuri de pământ 
expropriată / ha 


w 


Covurlui 


|___189 | 
Dâmbovița 


i 
| Covurlui | 
| Dâmboviţa | 
| Dolj | 


|16. | 
i8. | 
| 19. | 


a 


N . 

| 35. | Prahova | 169 | 8.947,30 | Nu defalcăpe terenuri | de folosinţă | 
|_37. | Rădăuţi | __6|______ 556,52 | 413,26 | 3851] 
|_40. | Romanați | 185 | 16.056,98 | 10.201,92 [ 4.087,56] 
|_41. | Satu-Mare | 162 | 6.824,35 | 4.431,13 | 771,97] 

464.142,29 | _—251.065,42 | 


aa [Sibiu a 29.81 | 188.56 | 836 
35 | Somes | so] 650671 
ae | Suceava) nf sao] 435,06 | 12.00 
Tärava- Mare 
as | TamavaMia | 7| O zan [258,16 | 925.19] 
49_| Tecuci 7322.07 

4 


* Pentru aceasta vezi la ANIC, fondul M.A.D. Reforma agrară 1945 — Centrala, 
dosarele: 18/1945, 36/1949; 45/1949; 52-55/1949; 58/1949; 66-99/1949. 

** Diferența este constituită din vii, livezi, grădini de zarzavat, orezării, fânețe, 
păşuni, bălți, neproductiv. 


THE BEGINNINGS OF COLLECTIVISATION IN ROMANIA 
Abstract 


Collectivisation in Romania was dictated by the Plenum Session of the 
Central Committee of the RCP of 3-5 March 1949. A first step aiming to “liquidate 
all remnants of estates” (landed properties with a surface of 50 ha, which had 
subsisted after the land reform of 1945) was taken by application of the Decree 83. 

Based on unpublished documentary sources, an X-ray of the confiscation 
process is made. The author points to the fact that the communist regime went far 
beyond the letter of the decre and that the action taken was uncommonly firm and 
even devoid of any traces of humanity. 

ÎN CĂUTAREA DIALOGULUI. 
BISERICA ORTODOXĂ ROMÂNĂ ŞI BISERICA 
ROMANO-CATOLICĂ ÎN PRIMUL DECENIU 
POSTCONCILIAR 


EVANTIA BOZGAN, OVIDIU BOZGAN 


Studierea relaţiilor Bisericii Ortodoxe Române (BOR) cu Biserica romano- 
catolică în anii care au succedat Conciliul Vatican II are valoare în măsura în care 
se surprinde interacțiunea dintre interesele regimului şi cele ale BOR, spațiul de 
manevră pe care autoritățile au înțeles să-l acorde ortodoxiei româneşti şi cum 
ierarhii ortodocşi au căutat să-l valorifice şi impactul pe care contactele, strict 
supravegheate, ale Bisericii Ortodoxe Române cu Biserica romano-catolică l-a avut 
asupra negocierilor dintre statul român şi reprezentanţii Sfântului Scaun, 

Poziția oficială a BOR faţă de dialogul cu Biserica romano-catolică. 
Formula ca atare ar putea să inducă impresia că ierarhia BOR ar avea şi o poziţie 
neoficială. Există luări de poziţie, întotdeauna exprimate într-un cadru confidential, 
inclusiv ale patriarhului, care exprimă insatisfactia BOR față de imixtiunea 
permanentă şi ultimativă a statului român în problema raporturilor cu Biserica 
romano-catolică. Totuşi, ceea ce metodologic are valoare este poziția oficială a 
bisericii, care imprimă anumite reflexe în lumea clericală ortodoxă şi care, stimulate 
şi determinate de autorităţi, fac posibilă funcționarea alianței dintre regim şi BOR. 

Poziţia oficială a BOR în chestiunea dialogului şi raporturilor curente cu 
Biserica romano-catolică se poate reconstitui din diversele documente ale Sfântului 
Sinod, care se pronuntase deja în anii conciliului, din documentare realizate de 
teologi români şi, evident, din declaraţiile publice ale patriarhului Justinian. 

În 1964, aşadar înainte ca lucrările Conciliului Vatican II să se încheie, din 
dezbaterile interne ale BOR a rezultat un document care inventariază condiţiile 
BOR şi chiar ale ortodoxiei în general, care ar crea un cadru favorabil începerii 
dialogului cu Biserica romano-catolică. Pe primul loc, deloc surprinzător, figurează 
renunțarea Sfântului Scaun de a mai sprijini uniatismul şi la ideea de a mai 
considera regiunile ortodoxe drept țări de misiune. Atacul se desfăşoară frontal 
asupra tuturor instituțiilor care erau implicare în activități misionare în zone 
preponderent ortodoxe şi se solicita literalmente desființarea Congregaţiei pentru 
Bisericile Orientale (înfiinţată în 1917), a colegiilor şi seminariilor care formează 
preoți pentru aceste zone (colegiul grec, colegiul rutean, colegiul greco-albanez), a 
şcolilor catolice de aici întreținute de ordinele şi congregatiile catolice, încetarea 
activității acestor ordine şi congregatii în regiunile ortodoxe, suprimarea operelor 


“Revista istorică”, tom XIII, nr. 5 — 6, p. 69 — 95, 2002, 

sociale care urmăreau convertirea ortodocşilor, transformarea Institutului de Studii 
Orientale (creat în 1917 şi integrat Universităţii gregoriene în 1928) în simplu 
institut de cercetare. De asemenea, se cerea Bisericii romano-catolice să nu mai 
pretindă botezarea copiilor rezultați din căsătoriile mixte în credința catolică, 
acceptând fie principiul paritar, fie libertatea părinților pentru a decide asupra 
confesiunii copiilor. În acest mod, catolicismul ar fi recunoscut celorlalte biserici 
dreptul de a asigura mântuirea credincioşilor. Apelurile de revenire la biserica 
romană, catalogate drept prozelitism — se făcea referire directă la declaraţiile lui 
Paul VI la biserica din Betleem din 6 ianuarie 1964 — trebuie să înceteze. Pentru a fi 
admisă ca partener de dialog, Biserica romano-catolică trebuie să recunoască 
Bisericile ortodoxe ca biserici surori, egale în demnitate şi valoare ecleziologică, să 
admită ca dogmele catolice să constituie obiect de dezbatere (în primul rând dogma 
infailibilitatii papale proclamată la 18 iulie 1870), să înceteze să se mai considere 
centrul ecumenismului contemporan, iar dialogul Bisericii romano-catolice cu 
Bisericile ortodoxe nu trebuie izolat de dialogul dintre toate bisericile creștine!. 
Documentul pare să conțină catalogul maximal al pretențiilor pe care Bisericile 
ortodoxe căutau să-l impună ca prealabil al dialogului cu biserica romană, pretenţii 
care nu puteau fi acceptate şi care nu ofereau nici un viitor dialogului 
interconfesional. De altfel ar fi fost complet iraţională menţinerea Bisericilor 
ortodoxe în limitele acestui program de revendicări, care le-ar fi condamnat la 
izolare. BOR va relua sistematic o parte semnificativă din acest catalog, punând 
accentul pe acele condiţii care acopereau o realitate în România. Teologii români 
acuzau unele din documentele adoptate la sfârşitul conciliului că reprezintă 
obstacole majore în calea stabilirii unui dialog teologic. Profesorul Joan G. Coman? 
constata existența in ecleziologia Bisericii romano-catolice şi Bisericii ortodoxe a 
unor elemente comune, dar şi a unor puncte litigioase, în special cele referitoare la 
primatul şi infailibilitatea papale. Dacă Biserica ortodoxă a admis un primat de apel, 
de ultim recurs, ea niciodată nu va admite un primat jurisdictional, de autoritate. 
Conciliul a proclamat colegialitatea episcopilor, iar în perioada următoare vor fi 
convocate la Roma sinoade ale episcopilor, dar primatul papal nu este afectat de 
autoritatea acesteia. Principalul reproş care se aduce Bisericii romano-catolice este 
reafirmarea prin documentele conciliare a dogmei că este singura care deţine 
„plenitudinea mijloacelor mântuirii”, negând prin aceasta ecleziologia celorlalte 
biserici creştine. Spre deosebire de alți teologi şi ierarhi, loan G. Coman consideră 
decretul despre ecumenism ,,Unitatis Redintegratio” un document care avansează 
elemente valoroase (promovarea demnităţii umane, sprijinirea păcii, aplicarea 
principiilor evanghelice în viaţa socială, eradicarea foametei, combaterea sărăciei, a 
inegalităţi, a ignoranței etc), care favorizează stabilirea unui dialog al slujirii, 
singurul dialog admis de BOR în spiritul creştinismului practic, promovat insistent, 


! Arhivele Secretariatului de Stat pentru Culte (în continuare ASSC), Pentru stabilirea unor raporturi 
de egalitate în viitorul dialog dintre Biserica ortodoxă şi cea catolică, nesemnat. 

? ASSC, loan G. Coman, Punctul de vedere al BOR pentru dialogul ecumenic cu celelalte Biserici 
creştine, 15 octombrie 1969. 

aşa cum se va constata, de patriarhul Justinian : „Biserica ortodoxă care predică din 
totdeauna acest ecumenism al slujirii e sigură că mai ales într-un asemenea domeniu 
al umanismului evanghelic cele două Biserici surori (...) vor duce o acţiune fericită. 
(...) E metoda utilă a comuniunii practice care pregăteşte pe cea în credință şi taine 
şi care e preferabilă încorporării celorlalte biserici în Biserica romano-catolică, 
metodă care s-a dovedit ineficace’®. Un alt teolog român priveşte critic decretul 
„Unitatis Redintegratio” precum şi schema despre Bisericile Orientale, documente 
adoptate în aceeaşi zi, la 21 noiembrie 1964, care promovau imaginea uniatismului 
„ca model pentru situaţia pe care ar avea-o Bisericile ortodoxe în eventuala lor unire 
ecumenică cu catolicismul'*. Cum aceste poziţii tradiţionale ale Bisericii romano- 
catolice privind refacerea unității creştine au provocat reacţiile Bisericilor ortodoxe, 
ortodocşii români au putut sesiza schimbarea operată de Sfântul Scaun care caută 
„să atragă pe ortodocşi la unire cu Roma, pe o cale ocolită, oferindu-le comuniunea 
euharistică”. BOR a avut ocazia să respingă această tentativă prin Dumitru 
Stăniloaie la simpozionul desfăşurat la Spindeldorf, RFG, între 17-23 iulie 1972, 
Interesantă este justificarea respingerii intercomuniunii prin euharistie care ar 
„relativiza credința ortodoxă în conştiinţa credincioşilor ortodocşi, care ar putea 
crede că odată cu împărtăşirea comună, ei ar accepta primatul şi infailibilitatea 
papală, de care este legată o întreagă ecleziologie cu totul străină de spiritul 
ortodoxiei. Cât timp apoi Biserica romano-catolică nu renunţă la uniatism, strâns 
legat de primatul papal, şi continuă să-l prezinte ca un model de comuniune între 
ortodocşi şi catolici nu se poate vorbi de comuniune euharistică. Pentru realizarea 
acesteia este nevoie, în prealabil, de o îndelungată şi multilaterală colaborare, spre a 
se ajunge, prin înlăturarea dogmelor catolice străine de spiritul ortodoxiei, la 
unitatea de credință”, 

În aceeaşi epocă, patriarhul Justinian s-a referit pe larg la concepția BOR 
privind relațiile cu Biserica romano-catolică . În septembrie 1967 înaltul ierarh ține 
o expunere consacrată în totalitate poziției BOR față de dialogul cu Biserica 
romano-catolică. Momentul era bine ales tactic, pentru că se plasa după vizita papei 
Paul VI la Constantinopol din iulie si înainte de vizita patriarhului ecumenic 
Athenagoras, care urma să sosească în România în octombrie, cu speranţa că va 
obține adeziunea BOR la demersurile sale. Expunerea patriarhului pleacă de la 
constatarea că lucrările conciliare, prin faptul că au constituit „o tribună deschisă, 
de la care mulţi vorbitori şi-au spus cuvântul cu toată libertatea, arătând 
nenumăratele greşeli săvârşite de această biserică în trecut şi au cerut (...) revenirea 
la tradiţiile Bisericii celei nedespărţite”, au lăsat să se înțeleagă că Biserica romano- 
catolică „are toate posibilitățile unei cooperări intercreştine, pentru realizarea 


3 rus 
Ibidem. 
4 Ibidem, Viorel Ionita, Relaţiile actuale ale Bisericilor ortodoxe şi în special ale BOR cu celelalte 
biserici şi confesiuni creştine (Bisericile vechi orientale, Biserica romano-catolică, Biserica Anglicană, 
Bisericile vechi catolice şi Bisericile protestante). Perspectivele dialogului cu acestea. 
Sri 
Ibidem. 

idealurilor evanghelice pe pământ”. Pornind de la necesitatea unităţii creştine care 
a fost „întotdeauna puternică în sânul BOR”, Justinian evocă dezbaterile din cadrul 
conferinţelor panortodoxe de la Rhodos şi arată motivele pentru care BOR a refuzat 
până la sfârşit trimiterea de observatori la conciliu : „organizarea de expoziţii 
defăimătoare la adresa Bisericii şi statului român, hirotonirea unui cleric fugar din 
țară, Vasile Cristea ca episcop unit deşi în România, după revenirea din 1948 a 
fraților greco-catolici, în masă, la sânul de mamă al BOR, Biserica unită a încetat să 
mai existe”. Patriarhul se opreşte asupra diverselor documente considerate 
incompatibile cu începerea dialogului cu Biserica catolică — constituția dogmatică 
„De Ecclesia” din 25 noiembrie 1964, decretul despre ecumenism, schema despre 
Bisericile Orientale, enciclica „Ecclesia Suam”? din 6 august 1964 — şi denunță 
primatul şi infailibilitatea papală reafirmate în timpul lucrărilor conciliare . Or, 
continuă patriarhul, „Biserica ortodoxă nu poate concepe ca soarta ei şi a credinţei 
ei să fie predate în mâinile unui monarh absolut”. În aceste condiţii a fost elaborată 
hotărârea Sfântului Sinod din 29 octombrie 1964 care stabilea că începerea unui 
dialog poate fi posibilă dacă se abrogă documentele oficiale care intretin 
neîncrederea între cele două Biserici, dacă se renunţă la uniatism ca formulă de 
refacere a unității dintre ortodoxie şi catolicism şi dacă prozelitismul în ţările 
ortodoxe considerate terrae missionis este abandonat. Justinian oferă o alternativă la 
dialogul teologic sub forma creştinismului practic : „considerăm posibil un dialog în 
vederea unei colaborări pe terenul creştinismului practic, fără chemarea unor 
biserici la sânul altor biserici, ci în adunarea tuturor bisericilor creştine, a 
Consiliului Ecumenic al Bisericilor din care lipseşte Biserica romano-catolică. O 
asemenea colaborare ar avea ca scop principal slujirea marilor idealuri creştine şi 
aspirații ale omenirii contemporane, socotind că mesajul evanghelic către lume 
poate fi rodnic (...) putându-se trece de la etapa colaborării pe teren practic la aceea 
a unui dialog al unirii Bisericilor”. Dar chiar şi în cadrul Consiliului Ecumenic, 
BOR se opune începerii unui dialog teologic cu Biserica romano-catolică, instituția 
de la Geneva trebuind să se limiteze la „raporturi fratesti şi de prietenie”. Delegația 
BOR a reuşit să impună la reuniunea Comitetului Central al Consiliului Ecumenic 
al Bisericilor de la Enugu (Nigeria) în ianuarie 1965 blocarea dialogului şi a fost de 
acord cu crearea unei comisii mixte. In ce priveşte demersurile Patriarhiei 
ecumenice de strângere a raporturilor cu Sfântul Scaun ele „rămân acţiuni locale 
chiar dacă ele s-au petrecut la sediul Patriarhiei ecumenice, din iniţiativa şi cu 
conlucrarea celui dintâi în cinste ierarh al Bisericii Ortodoxe”. În mod concret, 
pentru a se crea o atmosferă favorabilă dialogului cu Roma, patriarhul vorbeşte 
chiar de „tratative de unire cu Biserica ortodoxă”, Sfântul Scaun ar trebui să anuleze 
documentele conciliare incriminate, dar cum aceste lucru este greu de imaginat, 


* Ibidem, dosar BDS 11/1967, f. 49. 

7 Ibidem, f. 47-48. În perioada conciliului congregația De Propaganda Fide a organizat expoziţia 
„Biserica tăcerii” dedicată persecuțiilor religioase din Europa de Est şi alta descriind activitatea 
congregatiei de la Conciliul Vatican I până la Vatican II. 

* ASSC, dosar BDS 11/1967, f. 44. 

Întâi Stătătorul ortodoxiei româneşti conchide că nu există premizele unui dialog. 
La 1 ianuarie 1968 patriarhul Justinian fine o cuvântare în fata preotimii din 
Bucureşti, prezentând un bilanț al activității BOR în anul tocmai încheiat, accentul 
fiind pus pe poziţia acestei biserici față de Biserica romano-catolică. Cuvântarea a 
fost interpretată ca un îndreptar al acestei chestiuni şi a devenit un document de 
referință pentru comportamentul bisericii şi pentru teologii care au abordat acest 
subiect. Cuvântarea survine după vizita patriarhului ecumenic Athenagoras (vezi 
infra) care, din perspectiva proiectelor înaltului ierarh constantinopolitan, s-a soldat 
cu un eşec. Patriarhul se opreşte pe larg asupra vizitei patriarhului ecumenic în 
România, care a participat la o şedinţă a Sfântului Sinod ce a dezbătut chestiunea 
dialogului cu Roma. BOR şi-a exprimat din nou opoziţia față de acesta, considerând 
„că nu este cu putinţă un dialog al dragostei fără un dialog teologic care să-l 
preceadă şi că inițierea unui dialog teologic nu este cu putință atâta vreme cât în 
Biserica romano-catolică rămân în vigoare condiţiile fixate în ultimii ani în 
diferitele documente catolice”. Sfântul Sinod respinge dialogul dragostei, concept 
ambiguu lansat de patriarhia ecumenică, deoarece constată că Biserica romano- 
catolică îl interpretează în sensul intercomuniunii euharistice, posibilă prin 
consultarea cu autorităţile bisericeşti ortodoxe locale. Opţiunea BOR este fermă 
pentru un creştinism practic, denumit în documentele bisericeşti „dialog al slujirii”. 
La o lună după vizita patriarhului ecumenic survine cea a cardinalului König, 
primatul Austriei. Comentând acest eveniment, Justinian defineşte strategia 
selectată de BOR în gestionarea relațiilor cu Biserica Romano-catolică în epoca 
postconciliară. Plecând de la efectele deciziilor conciliare, patriarhul crede că 
„Bisericile locale romano-catolice şi-au luat o mai mare libertate de acțiune atât în 
raporturile cu celelalte Biserici creştine cât şi în raporturile cu statele în care se 
găsesc credincioşii acestor biserici catolice naţionale. Încadrându-se în acţiunea 
statelor de a stabili raporturi de fratietate şi colaborare cu diferite popoare, 
Bisericile romano-catolice naționale cauta să întreprindă acțiuni de cunoaştere 
reciprocă cu celelalte Biserici creştine”. Fragmentul merită unele comentarii. În 
rândul teologilor ortodocşi s-a răspândit opinia că deciziile adoptate la conciliu vor 
contraria centralismul Bisericii romano-catolice şi componentele acesteia vor sfârşi 
prin a deveni biserici naționale. Proveniţi dintr-o organizaţie ecleziastică bazată pe 
autocefalie, ierarhii şi teologii ortodocşi asimilau dorinţele drept realităţi şi credeau 
că decizia în Biserica romano-catolică se va distribui difuz în beneficiul periferiei. 
Din punct de vedere politic, această evoluție corespundea cu interesele statului 
comunist, care putea discuta cu romano-catolicismul pornind de la alte raporturi de 
putere. Cum dialogul nu ar mai fi trecut obligatoriu pe la Roma, dialogul BOR cu 
Bisericile catolice naţionale avea mult mai multe şanse să fie acceptat de regim. 
Acesta din urmă primea asigurări din partea patriarhului, care nu întârzia să facă 
precizarea conform căreia „cu Biserica romano-catolică, condusă de Vatican, BOR 


” Ibidem, Cuvântarea ţinută de Anul Nou către preoții din capitală de Prea Fericitul Părinte Patriarh 
Justinian, | ianuarie 1968. 

nu poate avea deocamdată legături şi contacte” deoarece există o incompatibilitate 
între BOR, o biserică naţională, şi Sfântul Scaun care „constituie o formă de 
organizaţie religioasă politică suprastatală cu caracter monarhic”. Un alt obstacol, 
care de fapt este principalul reproş adus de BOR bisericii romano-catolice, 
permanent afirmat, este sprijinirea Bisericii greco-catolice din Transilvania. În 
concluzie Justinian sintetizează normele politicii BOR faţă de Biserica romano- 
catolică : ,,1) (...) nu suntem de acord cu nici un fel de dialog al dragostei care să se 
manifeste prin împreună-trăire şi cu atât mai mult prin comuniune în cele sfinte 
până ce un dialog teologic nu va stabili unitatea de credinţă necesară ca bază (...); 
2) sprijinim un dialog al slujirii omului şi lumii contemporane cu participarea 
Bisericii romano-catolice în cadrul Consiliului ecumenic al Bisericilor; 3) în schimb 
intretinem şi vom întreţine pentru cunoaştere reciprocă raporturi cu orice Biserică 
romano-catolică locală în cadrul stabilirii de relaţii de prietenie şi de colaborare cu 
aceste biserici şi între popoarele în care acestea activează şi poporul român, în 
vederea statornicirii colaborării paşnice între toate popoarele lumii indiferent de 
sistemele lor social-politice”!”. Indiscutabil contaminat de limbajul destinderii 
folosit de autorităţile de la Bucuresti, Justinian stabilea matricea relaţiilor dintre 
BOR şi lumea catolică, perfect în acord cu obiectivele şi interesele regimului 
comunist din România, care în principiu nu putea cere mai mult. 

Evaluarea intervenţiei guvernamentale graţie relaţiilor de alianté/subordonare 
în fixarea politicii catolice a BOR, dincolo de interesele specifice ale ortodoxiei 
româneşti, este actualmente greu de stabilit. Totuşi, pornind de la un caz 
particular, proiectul avortat al unei vizite a episcopului Johannes Willebrands in 
România, se pot constata rezervele autorităților față de contacte cu prelați 
proveniţi din instanțele de elaborare a deciziilor politicii pontificale. La 26 
februarie 1966 Johannes G.M. Willebrands, episcop de Mauriana, secretar al 
Secretariatului pentru unitate creştină, scrie patriarhului Justinian despre intenţia 
sa de a vizita România însoţit de părintele Pierre Duprey, subsecretar al 
secretariatului, pentru a informa BOR despre activitatea instituţiei condusă de 
cardinalul Augustin Bea. Acest proiect provoacă reacţia vigilentă a 
Departamentului Cultelor, care cere să nu se permită venirea prelatului roman 
înainte ca Sfântul Scaun să-şi precizeze poziţia față de problema BRU. Acest 
lucru poate fi cerut fie de Justinian, în scrisoarea sa de răspuns, fie de un delegat 
al BOR care să-l întâlnească în Occident pe Willebrands, ultima formulă fiind 
preferabilă „pentru a evita discuţia în scris în această problemă cel putin la 
început”. Acest delegat ar urma să expună în numele patriarhului un adevărat 
rechizitoriu prin care BOR demonstra ca incompatibile cu declaraţiile Vaticanului 
despre colaborare următoarele fapte : „felul cum a fost prezentată BOR în 
expoziţia tăcerii care a funcţionat în timpul Conciliului Vatican II; stăruința 
Vaticanului în a actualiza fosta uniatie din România, BOR ca toate bisericile 
ortodoxe văd în uniatie o formă de prozelitism şi de subminare din partea 


19 Ibidem. 

Vaticanului; conţinutul emisiunilor zilnice în limba română de la postul Radio 
Vatican, cu dese referiri ostile la BOR şi la fosta uniatie; declarații neprietenoase 
făcute de diferiţi reprezentanţi ai Vaticanului în diferite prilejuri, atât față de 
biserica ortodoxă, cât si față de unii fruntaşi ai ei”. Pentru ca vizita celor doi 
reprezentanţi ai Vaticanului să fie posibilă trebuie precedată de încetarea atacurilor 
prin presă şi radio la adresa BOR. şi României, a activităților episcopului Vasile 
Cristea de la Roma şi de o declaraţie din partea unei personalități romano-catolice, 
cum ar fi cardinalul Bea, că „Vaticanul înţelege să nu opună bisericilor răsăritene 
problema uniaţiei”!!. Cum condiţiile puse de autorități si de BOR, exagerate, nu au 
fost îndeplinite, vizita episcopului Willebrands a eşuat. Tenace, cardinalul Bea 
revine în 1968 cu scrisoare prin care îl felicită pe patriarh cu ocazia împlinirii a 20 
de ani de păstorire şi solicită din nou ca Willebrands şi Duprey să fie primiţi de 
Justinian, care era în principiu de acord să-i primească în august. Departamentul 
Cultelor intervine ferm considerând „că este mai potrivit ca pentru moment 
Patriarhul Justinian să răspundă numai la felicitările ce i-au fost adresate în prima 
parte a scrisorii, pentru rest promițând că va examina cererea cu sinodul”!?. În 1968 
opoziţia autorităţilor se explica prin apariţia iniţiativei episcopului Agostino 
Casaroli de a trimite 2 reprezentanți în România în acelaşi an (vezi infra), or 
regimul considera, în baza informaţiilor pe care le deţinea, că acesta este mai 
flexibil în raporturile cu ţările din est şi mai dispus la concesii decât Secretariatul 
pentru unitatea creştinilor condus de Bea. Oricum, dacă instanțele superioare ale 
regimului acceptau ideea unui contact dintre BOR şi Secretariatul pentru unitatea 
creştină, acesta ar trebui să aibă loc „după serbările jubiliare de la 1 decembrie, 
pentru a evita orice risc de manevre prin unele rămăşiţe ale fostei biserici uniate”. 
BOR, Patriarhia Ecumenică şi problema dialogului cu Biserica romano- 
catolică. Dezacordurile dintre BOR şi patriarhul ecumenic Athenagoras erau deja 
cunoscute din epoca conferințelor panortodoxe de la Rhodos, scena intransigentei 
manifestată de delegaţii ortodocşi din România. Cu toate acestea, Patriarhia 
Ecumenică nu a renunţat la strădaniile sale de a obține un acord al Bisericilor 
ortodoxe autocefale în legătură cu impulsionarea şi aprofundarea dialogului cu 
Biserica romano-catolică. La 8 martie 1966 sosea la Bucureşti Meliton, mitropolit al 
Iliopolei şi Theirelor, principalul colaborator al patriarhului Athenagoras si 
puternică personalitate a lumii ortodoxe. Mitropolitul era la capătul unui turneu 
care-l condusese la Moscova şi Belgrad, unde dezbătuse cu patriarhii Alexei şi 
Gherman principalele probleme care stăteau în față Bisericilor ortodoxe şi este de 
presupus că a fost abordată şi chestiunea dialogului cu Roma. La Bucureşti, prelatul 


Il Ibidem, dosar CC al PCR/1966, Notă din 21 martie 1966 /ss Dumitru Dogaru, f. 183-184. Exact 
aceleaşi pretenţii sunt reluate în cazul proiectului vizitei preotului J.C. Dumond, directorul centrului de 
Studii „Istina” şi redactor al revistei cu același nume. Se propune ca lui Dumond, care era în vizită în 
Bulgaria, să nu i se acorde viză iar dacă totuşi acesta dispune de asemenea viză să nu fie primit de 
patriarh, ci de 2 reprezentanți ai Patriarhiei „bine instruiți asupra problemelor legate de politica 
Vaticanului faţă de BOR”, ASSC, Dosar Consiliul de Miniştri, 11/1966, f. 194-195. 

12 Ibidem, dosar Consiliul de Stat/1968, Notă din 12 iunie 1968 /ss Dumitru Dogaru. 

constantinopolitan a fost prudent în discutarea acestei probleme şi probabil că 
urmărea să cunoască starea de spirit a liderilor BOR. Discuţiile cu patriarhul 
Justinian s-au axat mai mult pe aspectele dialogului cu alte biserici creştine, aşa 
cum se stabilise la ultima conferință panortodoxă de la Rhodos. În general, Meliton 
a căutat să amelioreze relațiile Patriarhiei Ecumenice cu BOR, oferind sprijinul în 
ce priveşte admiterea de noi călugări români la Athos sau asigurând că Patriarhia de 
la Constantinopol nu va întârzia să ridice condamnarea pronunțată împotriva lui 
Antim Ivireanu, act cu valoare simbolică, dar care putea genera bune sentimente 
pentru abordarea altor probleme. Cu ocazia vizitei sale, care s-a încheiat la 11 
martie, a fost discutat şi proiectul vizitelor reciproce dintre Justinian şi Athenagoras, 
primul manifestându-şi disponibilitatea de a merge la Constantinopol în mai 1968 
(de altfel în zilele cât Meliton s-a aflat la Bucureşti, ambasadorul Greciei i-a 
înmânat lui Justinian o invitaţie din partea lui Athenagoras). Vizita lui Justinian la 
Constantinopol nu s-a produs, astfel încât Athenagoras a fost cel care a vizitat 
primul biserica ortodoxă din România, contrar prevederilor protocolare. 
Athenagoras era însă presat să efectueze această vizită în perspectiva accelerării 
dialogului cu Biserica romano-catolică. Paul VI se pare insista ca patriarhul 
ecumenic să viziteze Roma şi ca atare Athenagoras dorea în prealabil să întreprindă 
un turneu la bisericile ortodoxe autocefale în tentativa de a obţine o atitudine 
comună favorabilă contactelor cu biserica romană şi care implicit să-i legitimeze 
demersurile. De asemenea, exista proiectul unei conferințe panortodoxe care ar fi 
trebuit să aibă loc la Viena sau la Bucuresti care să dezbată această problemă”. În 
realitate, cronologia acţiunilor lui Athenagoras va fi alta. În iunie 1967 dinamicul 
patriarh este la Viena la invitația cardinalului König, unul din ierarhii catolici cei 
mai implicaţi în contactele cu ortodoxia, care de altfel îl vizitase pe Athenagoras 
încă din 1961. Între 25-26 iulie 1967 Paul VI merge la Athenagoras cu scopul de a-i 
consolida prestigiul în lumea ortodoxă, unde existau contestări ale politicii 
patriarhului ecumenic (la 19 martie 1967 Biserica Greciei a declarat că nu-i sprijină 
politica şi că respinge dialogul). După vizita suveranului pontif la Constantinopol, 
turneul lui Athenagoras în Europa de Est devenise iminent. Iniţial Athenagoras 
sperase să viziteze Moscova, Belgrad şi Bucureşti, dar ulterior vizita la Patriarhia 
Rusă a fost înlocuită cu alta la Sofia. Autorităţile de la Bucureşti constatau cu 
resemnare că dacă ceilalți patriarhi acceptă vizita lui Athenagoras, Justinian nu-i 
poate refuza sosirea la Bucureşti. „Dată fiind această situaţie, consemna Dumitru 
Dogaru, secretarul general al Departamentului Cultelor, trebuiesc luate măsuri ca 
BOR, în cadrul discuţiilor cu Athenagoras, să-şi reafirme poziţia ei cunoscută față 
de încercările Vaticanului de a trece prin dialog la unirea tuturor bisericilor (BOR 
stă pe poziţia că Vaticanul nu a creat condiţiile unei refaceri a unităţii creştine pe 
baze de egalitate între toate patriarhatele şi cu deplina respectare a autonomiei 
acestora)”, Venind din Iugoslavia, Athenagoras, însoțit de o delegaţie din care nu 


D Ibidem, Notă din 4 aprilie 1967 /ss Dumitru Dogaru. 
14 Ibidem, Notă din 10 iunie 1966. 

lipsea mitropolitul Meliton, soseşte la 16 octombrie 1967 la Bucureşti. Pe lângă 
momentele protocolare obligatorii, între care şi o vizită de curtoazie la Consiliul de 
Stat unde a fost primit de Ilie Murgulescu (în lugoslavia, Athenagoras fusese primit 
de preşedintele Tito), principalul act al vizitei lui Athenagoras a fost participarea la 
19 octombrie la o şedinţă extraordinară a Sfântului Sinod. La sinod patriarhul 
Justinian a expus poziţia BOR în privința dialogului cu Biserica romano-catolică, 
argumentând rezerva bisericii sale față de dialogul dragostei. Interesant de remarcat 
că Athenagoras şi membrii delegaţiei sale s-au declarat de acord cu tezele avansate 
de Justinian. Pe de altă parte, Athenagoras „ar fi dorit desigur ca patriarhul Justinian 
să transmită un salut papei Paul VI — aşa cum a făcut patriarhul Gherman al 
Bisericii Ortodoxe Sârbe — ceea ce l-ar fi ajutat în tentativa sa de a crea imaginea 
unui pretins acord al ortodoxiei române la tezele politicii sale”"5. Pentru a se evita 
orice interpretări ulterioare, BOR a impus semnarea unui comunicat final care 
preciza că ambele bisericii respectă deciziile celei de a treia conferințe panortodoxe 
de la Rhodos. Autorităţile a fost in general mulfumite de prestația patriarhului 
Justinian şi a Sfântului Sinod, dar au sesizat cu iritare faptul că Athenagoras a fost 
salutat cu căldură de episcopul Aron Marton şi că s-a întreținut cordial cu Petru 
Pleşca, ordinar de Iaşi, ceea ce desigur a alimentat prejudecata regimului despre 
sentimentele filocatolice ale patriarhului ecumenic. În consecință, vizita lui 
Athenagoras în România nu a produs nici o modificare în poziţia BOR față de 
Biserica romano-catolică şi s-a soldat cu un eşec, totuşi previzibil, deşi patriarhul 
ecumenic şi-a disimulat insatisfactia. La 20 octombrie 1967 Athenagoras părăsea 
România îndreptându-se spre Sofia. Deşi turneul său nu se soldase cu rezultate 
încurajatoare, Athenagoras va întreprinde între 26-29 octombrie 1967 vizita sa 
programată la Roma, unde patriarhul ecumenic, dar şi suveranul pontif în discuţiile 
purtate trebuiau să țină cont de rezervele şi chiar opoziția explicită exprimate de 
Bisericile ortodoxe autocefale. În aceste condiţii nu trebuie să surprindă tonul 
ponderat al declarației comune semnate de cei doi lideri religioşi: „Recunoscând că 
rămâne încă un drum lung de străbătut pe calea ce duce la unitatea tuturor 
creştinilor şi că între Biserica romano-catolică şi Biserica ortodoxă există încă 
puncte ce trebuie limpezite şi că mai există obstacole de trecut înainte de a ajunge la 
Mărturisirea de credință necesară pentru restabilirea deplinei comuniuni, ei se 
bucură de faptul că întâlnirea lor a putut contribui ca Bisericile lor să se descopere 


sol 


încă mai mult, că sunt biserici surori”1$. 


'5 Ibidem, Notă din 25 octombrie 1967 /ss Dumitru Dogaru. 

15 „Biserica Ortodoxă Română”, an LXXXV, 1967, nr. 11-12, p. 1160. Influența moderatoare a 
Bisericilor ortodoxe asupra politicii catolice dusă de Athenagoras este constatată şi de Departamentul 
Cultelor: „Patriarhul Justinian şi-a manifestat satisfacția în legătură cu conţinutul declarației comune, 
considerând că aceasta este ecoul rezervei manifestate de BOR precum şi de alte biserici ortodoxe. în 
legătură cu dialogul cu biserica romană. Patriarhul Athenagoras a înregistrat, fără îndoială, lipsa unei 
dispoziţii din partea bisericilor ortodoxe vizitate, de a da curs invitaţiilor Vaticanului la dialog şi 
intercomuniune. Acest lucru este de presupus că a fost cunoscut şi de către papă si a determinat tonul 
nou al discuţiilor oficiale de la Vatican”, ASSC, Notă informativă, 13 noiembrie 1967 /ss Dumitru 
Dogaru. 

Poziţia BOR, care risca în continuare să se individualizeze în raport cu 
celelalte biserici ortodoxe autocefale, mai receptive la destinderea care se operase 
de mai multi ani în relaţiile internationale bisericeşti, a fost reconfortată în 1968 cu 
prilejul conferinței de la Chambesy, Elveţia, considerată de unii analişti drept a IV-a 
conferință panortodoxă. La început Athenagoras avea intenţia de a organiza această 
conferință în Grecia, dar patriarhul Alexei, de acord cu ideea, a respins locul de 
desfăşurare din cauza dictaturii militare care se instalase în această țară in 1967. La 
18 martie 1968 patriarhul Justinian cere permisiunea Departamentului Cultelor 
pentru ca BOR să participe la conferință, care este acordată. Lucrările încep la 8 
iunie 1968 şi debutează ca o comisie de lucru pentru pregătirea Marelui Sinod 
Ortodox iar discuţiile erau consacrate dezbaterii temelor din catalogul adoptat la 
prima conferinţă de la Rhodos dar şi altor hotărâri. La început, din partea BOR, a 
participat canonistul Liviu Stan, pentru ca apoi delegaţia românească să-i cuprindă 
şi pe mitropolitul lustin Moisescu şi pe Antim Nica, vicar patriarhal. La Chambesy 
au fost constituite în cele din urmă, la 10 iunie, 4 comisii de lucru, comisia a Il-a la 
care BOR a fost reprezentată de Antim Nica ocupându-se de relațiile Bisericilor 
Ortodoxe cu Biserica romano-catolică. Reprezentantul patriarhiei ecumenice, 
mitropolitul Meliton, a expus în faţa participanţilor un document în care pleda în 
favoarea necesităţii dialogului teologic cu biserica romană. Intervenţia lui Meliton 
se producea însă în circumstanţe care nu lăsau nici o şansă acestui demers. Ca efect 
al liberalizării politice din Cehoslovacia, Biserica greco-catolică din Slovacia, 
suprimată în 1950, a renăscut iar procesul de refacere a fost uneori punctat de scene 
violente, în care credincioşii greco-catolici au preluat cu forța fostele lor biserici, 
care deveniseră ortodoxe, preoții ortodocşi fiind alungaţi. Mai mult, mitropolitul 
bisericii ortodoxe autocefale din Cehoslovacia a protestat public contra acestor 
fapte şi a solicitat ajutorul celorlalte biserici ortodoxe. Ca atare, atmosfera în care se 
desfăşura conferinţa de la Chambesy era de natură să resuscite ostilitatea 
tradițională a ierarhilor ortodocşi față de catolicism, Sfântul Scaun fiind considerat 
responsabil de aceste evenimente. Ba chiar a existat intenţia ca la Chambesy să se 
adopte un protest al participanţilor faţă de situația confesională din Cehoslovacia. În 
acest context „delegația română, fără să excludă ideea unor contacte directe, ale 
bisericilor ortodoxe locale cu biserica romano-catolică, a militat împotriva începerii 
dialogului”!” iar conferința a decis respectarea hotărârii celei de a III-a conferinţe de 
la Rhodos, 

Personalitatea care a militat obstinat în favoarea unităţii creştine şi a 
dialogului cu Biserica romano-catolică, chiar contrariind celelalte biserici ortodoxe, 
a fost Athenagoras. Or, la 6 iulie 1972 acesta decedează şi este urmat de Demetrios 
I (1972-1991), ales la 16 iulie 1972. Acesta, fără a respinge ideea dialogului, a fost 
mai ferm în susținerea condiţiilor Bisericii Ortodoxe față de biserica romană. Acest 
fapt a reieşit limpede din convorbirile care au avut loc la Constantinopol la 29-30 
noiembrie 1973 dintre delegaţia Secretariatului pentru unitatea creştină şi Patriarhia 


'7 Ibidem, dosar Consiliul de Stat/1968, Notă informativă din 6 iulie 1968 /ss Dumitru Dogaru. 


www.dacoromanica.ro 


11 În căutarea dialogului 79 


Ecumenică. În anul următor are loc vizita delegației BOR la Constantinopol. În 
prealabil conducătorul delegaţiei, mitropolitul Iustin Moisescu, a primit indicaţii 
foarte precise de la autoritățile de la Bucureşti în legătură cu ideile pe care urma să 
le susțină. În primul rând delegaţia BOR era autorizată să aprobe poziţia exprimată 
de Demetrios cu prilejul vizitei lui Willebrands din toamna trecută, referitoare la 
principiile de respect mutual al bisericilor, de egalitate deplină şi la opoziţia faţă de 
uniatism şi prozelitism, poziţie care ar fi fost apreciată chiar de conducerea politică 
a statului român. Regimul aprecia că „de pe poziția unor asemenea principii 
dialogul nu favorizează Roma”. Delegaţia urma să arate lui Demetrios că ,,uniatia 
nu este numai o problemă bisericească, de conştiinţă, ci ea este o problemă 
națională, o problemă social-politică; nici statul şi nici BOR nu pot admite 
continuarea acestei forme de prozelitism condamnată de istorie. Ortodoxia trebuie 
să creeze un front de fermitate împotriva uniaţiei”"?. Delegaţia BOR, compusă din 
mitropolitul Iustin Moisescu, mitropolitul Olteniei Teoctist Arăpaşu, vicarul 
patriarhal Antonie Plămădeală şi preotul Vasile Costin, soseşte la Constantinopol la 
8 iulie 1974. În cursul vizitei delegația BOR a putut constata deplina comuniune de 
idei cu noul patriarh ecumenic — opoziţia faţă de pretenţiile Romei de a se considera 
biserică universală, fata de uniatism şi prozelitismul romano-catolic — şi la 15 iulie 
1974 s-a semnat fără probleme un comunicat comun. Ierarhii români au acceptat 
constituirea unei comisii consultative care să exploreze dialogul cu Biserica 
romano-catolică, fără să se impieteze asupra dreptului celorlalte biserici ortodoxe de 
a-şi stabili propriile contacte bilaterale. În plus a fost admis principiul coordonării, 
în problemele panortodoxe şi pancreştine, între Patriarhia Ecumenică şi BOR şi s-a 
decis „că trebuie evitată orice competiţie între biserici şi orice inițiative izolate care 
ar putea duce la ruperea unităţii panortodoxe şi la exploatarea acestui fapt de către 
romano-catolici”, Cu Demetrios I se părea că relaţiile dintre ortodoxie şi 
catolicism intră într-o nouă eră, lipsită de iniţiativele surprinzătoare şi iritante ale 
predecesorului său, dominată de o viziune conservatoare conformă cu concepția 
BOR si rezervele ierarhilor romani”. Sub auspiciile politicii catolice dusă de 
patriarhul ecumenic Demetrios I temerile BOR nu mai erau justificate. De aceea 
patriarhul Justinian transmitea ca răspuns la scrisoarea patriarhului ecumenic din 10 
iunie 1975, prin care era anunțată crearea unei comisii tehnice interortodoxe de 
teologi pentru gestionarea dificilului dialog cu Roma, acordul bisericii sale, urmând 
să fie numiţi reprezentanții ortodoxiei române?!. 


18 Ibidem, dosar Vizita delegaţiei BOR la Constantinopol, Notă din 8 iulie 1974. 

1? Ibidem, Notă din 18 iulie 1974 /ss Gheorghe Nenciu . 

20 Ibidem, Ruptura aparentă operată de Demetrios I în raport cu politica anterioară a patriarhiei 
ecumenice era sesizată în întreaga sa amploare: „Maniera de exprimare a patriarhului Demetrios ! în 
problemele dialogului cu romano-catolicii dovedeşte atât schimbarea orientării patriarhiei ecumenice 
față de Roma, cât şi dorința actualului patriarh ecumenic de a reface în contactele cu celelalte biserici 
ortodoxe un prestigiu vădit deteriorat datorită politicii manifest procatolice urmată de Athenagoras”, 
ASSC, dosar Vizita delegaţiei BOR la Constantinopol. 

2! În decembrie 1975 patriarhul Demetrios I anunță public constituirea comisiei tehnice teologice 
interortodoxe. La rândul său Paul VI anunţă formarea comisiei similare catolice care se va întruni 

Începutul relaţiilor BOR cu lumea catolică. Dacă BOR a fost singura 
biserică ortodoxă autocefală care nu a fost prezentă la Conciliul Vatican II şi s-a 
opus dialogului cu Biserica romano-catolică în maniera pe care o concepea 
patriarhul Athenagoras, în cadrul procesului Rhodos nu au lipsit contactele 
bilaterale, la început modeste, ulterior la un nivel mai înalt, după elaborarea 
strategiei catolice a ortodoxiei româneşti cu romano-catolicii. Ca o constantă a 
derulării acestor contacte a fost supravegherea lor exagerată de către autorităţi şi 
evident dictarea comportamentului ierarhilor şi teologilor ortodocşi în respectivele 
ocazii, 

În octombrie 1963 îşi face apariţia în România, venind din Bulgaria, 
călugărul Boniface, pe numele civil Peter Kurt Manternach, de la mănăstirea 
benedictină Chevetogne din Belgia, unde se afla redacţia prestigioasei reviste 
„Irenikon”. Timp de aproximativ o lună, Boniface, care venise în România prin 
intermediul ONT, va discuta cu diverşi clerici, profesori teologi şi la 18 octombrie 
este primit chiar de patriarhul Justinian. Monahul părea să fie bine informat despre 
situația BOR, una din sursele sale de informaţie fiind teologul Andrei Scrima, care 
rămăsese în străinătate din 1956”. Boniface are ocazia să-l întâlnească la Bucuresti 
pe Francisc Augustin, administratorul Arhiepiscopiei romano-catolice iar la 22 
octombrie încearcă să-l vadă la Căldăruşani pe episcopul Iuliu Hossu, fără să 
reuşească. Pe tot parcursul vizitei sale Boniface a fost strict supravegheat de 
funcționarii Departamentului Cultelor care îngrijorați semnalau că „faptul că un 
asemenea om va circula singur, timp de aproape o lună de zile, pe unde va voi şi va 
lua contacte cu oricine (...) va provoca pe lângă urmări direct negative şi 
nedumeriri în rândurile clerului ortodox şi catolic”? Desigur, neobişnuita libertate 
de mişcare a lui Boniface putea fi contagioasă. Ingrijorarea Departamentului 
Cultelor era accentuată şi de impresiile pe care şi le formase Boniface la finalul 
vizitei şi de criticile pe care acesta nu ezitase să le exprime în legătură cu lipsa 
catehizării tineretului, cu absența libertăţii de decizie a patriarhului, cu declinul 
vieții monahale din nordul Moldovei şi considera spre marea indignare a 
interlocutorilor săi că reunificarea religioasă din 1948 s-a făcut în „mod brutal”. 
Concluzia Departamentului Cultelor a fost că Boniface venise în România ca 


pentru prima dată la Roma în octombrie acelaşi an. Comisia ortodoxă se va reuni de două ori la 
Chambesy în iunie şi noiembrie 1977. Prima reuniune comună, cu caracter preliminar, are loc la Roma 
între 29 martie — | aprilie 1978 (grupul mixt de coordonare al celor două comisii, BOR fiind 
reprezentată de teologul Ioan Bria). În fine, cu ocazia vizitei pe care loan Paul al II-lea o face lui 
Demetrios I la Constantinopol între 28-30 noiembrie 1979 a fost anunțat oficial debutul dialogului 
teologic dintre cele două biserici (în comisia mixtă BOR era reprezentată de mitropolitul Nicolae 
Corneanu şi preotul Ştefan Alexe) . 

22 Într-o discuţie purtată de Boniface cu profesorul Olimp Căciulă acesta din urmă afirma: „Scrima nu 
se găseşte nici în slujba bisericii şi nici în slujba lui Hristos, ci în slujba unor puteri mai întunecate şi 
anume a francmasoneriei”, ASSC, Dosar Cazul Boniface. 

Z Într-o notă din 26 octombrie 1963 Departamentul Cultelor avertiza că „diferiţi agenţi ai unor 
organizații religioase de peste hotare au mai folosit calitatea de turist pentru a masca diferite misiuni în 
țara noastră”, ASSC, Dosar Vizita călugărului romano-catolic Boniface. 

informator al Sfântului Scaun şi că la sfârşitul misiunii sale — din România pleca in 
Ungaria şi Cehoslovacia — va raporta cardinalului Bea. Autorităţile comuniste, dar 
şi BOR, se confruntă din nou cu prezența lui Boniface la sfârşitul anului 1964, de 
data aceasta călugărul benedictin venind din URSS. Vizita sa a fost ocazia pentru 
polemici cu principalele personalități teologice ale BOR. La 2 decembrie 1964 
Boniface se întâlneşte cu Dumitru Stăniloaie, care fusese eliberat din închisoare 
anul precedent, şi susține că Biserica greco-catolică va reapărea iar chestiunea 
uniației s-ar putea rezolva prin unirea dintre Bisericile ortodoxe şi Biserica romano- 
catolică. Replica teologului român a fost promptă: „eu am contestat că ea va 
reapărea la noi pentru că românii foşti uniţi nu ştiau nici înainte că sunt de altă 
credință decât fraţii lor neuniti iar acum după ce au prins gustul unităţii bisericeşti 
practice şi au văzut foloasele ei, nu o vor mai părăsi niciodată”. Într-o altă discuţie 
cu profesorul Liviu Stan în legătură cu neparticiparea BOR la conciliu, canonistul 
român justifică această atitudine prin sprijinul acordat de Vatican foştilor uniţi din 
România care „mulți dintre aceştia erau împotriva unităţii țării, amenințând 
coeziunea naţională, lucru pe care poporul nostru nu-l mai putea îngădui”. Ilustrativ 
pentru suspiciunea BOR fata de catolici şi catolicism este raportul profesorului Ioan 
G. Coman din 4 decembrie 1964 către Departamentul Cultelor: „Boniface vine a 
doua oară in fara noastră, în decurs de 2 ani după ce a trecut de fiecare dată prin 
țările socialiste din centrul şi răsăritul Europei. A stat mai mult la ruşi. Ce urmăreşte 
el prin aceste călătorii? Vorbeşte bine ruseşte şi înțelege deci şi celelalte limbi 
slave, se pare că ştie şi româneşte mai mult decât vrea să arate (...) Sunt reale 
salutările pe care spune că el le-a adus de la cardinalul Bea Prea Fericitului Părinte 
Patriarh? Vrea el numai o simplă dezghefare a raporturilor dintre BOR şi Vatican? 
Poate fi taxat ca un simplu pierde-vară cineva care face de două ori circuitul țărilor 
socialiste în 2 ani, care cunoaşte aproape bine limbile acestor țări, care umblă să 
cunoască cât mai multe lucruri şi care se prezintă la şcolile teologice şi la oamenii 
Bisericii poate pentru a-şi masca alte intenţii decât cele cu care pare a călători? Un 
lucru e sigur: că el duşmăneşte profund regimul din țările socialiste. În consecinţă, 
el nu voieşte binele acestor țări şi deci nici acela al aşezămintelor bisericeşti 
necatolice aflătoare în ele”. Ultima dată Boniface vine în România între 25-27 
martie 1966. Şi acum călugărul benedictin era la capătul unui turneu întreprins în 
Grecia, la muntele Athos, la Constantinopol unde a putut să-l vadă pe Athenagoras, 
Ierusalim, Bulgaria şi Iugoslavia. În scurtul sejur petrecut în țară Boniface a fost 
primit în audienţă de patriarh” şi de episcopul de Alba Iulia, Aron Marton, cu care 


24 Profesorul Ioan G. Coman considera că Boniface „e probabil membru al coloanei a V-a într-un 
eventual conflict armat”. 

75 ASSC, dosar Vizita călugărului romano-catolic Boniface, Raport Dumitru Stâniloaie, 2 decembrie 
1964. 

© Ibidem. 

27 În cursul audienței pe care i-a acordat-o fără asentimentul Departamentului Cultelor, Justinian 
declara că „în ce priveşte relaţiile dintre Biserici (Ortodoxă şi Romano-catolică — n.n.) atunci când 
papa va înţelege că este şi dânsul un slujitor al Bisericii lui Hristos, ca şi toți episcopii creştini din 
lume, fara ambiţii de dominare a celorlalţi şi fără pretenţii de a fi fara greşeală şi că numai Hristos este 

a avut un lung conciliabul. Noutatea acestei vizite sunt declaratiile lui Boniface 
despre problema greco-catolică, făcute lui Hermann Binder, vicarul episcopiei 
evanghelice de confesiune augustană, şi anume că „Vaticanul ar trebui să 
recunoască că restaurarea situaţiei din trecut nu se mai poate înfăptui, integrarea 
acestei biserici (BRU — n.n.) in BOR fiind o necesitate națională. În tot cazul ar 
trebui să se încheie odată această afacere”, Chiar dacă viziunea lui Boniface 
despre uniatie corespundea cu cea a autorităţilor şi BOR, Departamentul Cultelor a 
propus ca acestuia să nu i se mai acorde pe viitor viză de intrare în România. 
Orientarea tot mai pronunţată a regimului de la Bucureşti spre Occident şi 
unele măsuri de relaxare pe plan intern au fost cadrul general care a permis BOR şi 
patriarhului Justinian stabilirea unor contacte directe cu bisericile occidentale. 
Prima personalitate bisericească de anvergură din Occident care a vizitat România a 
fost Michael Ramsey, arhiepiscop de Canterbury şi primat al Angliei. Vizita a avut 
loc între 2-8 iunie 1965 şi primatul Bisericii anglicane a fost primit cu onoruri 
neobişnuite, având ocazia unor audiențe la Chivu Stoica, preşedintele Consiliului de 
Stat, şi la Ion Gheorghe Maurer şi Emil Bodnăraş, la Consiliul de Miniştri. Elogiile 
primatului şi delegaţiei sale la adresa României şi la climatul religios de aici au 
determinat autorităţile să permită patriarhului Justinian să răspundă invitatiei lansată 
de Ramsay, cu atât mai mult cu cât acestea considerau că apropierea dintre 
anglicani şi BOR consolidau poziţiile acesteia din urmă faţă de Biserica romano- 
catolică. Astfel, între 21-28 iunie 1966 Justinian vizitează Anglia, având parte de 
asemenea de onoruri deosebite, fiind primit de regina Elisabeta a II-a în calitatea sa 
de şef al Bisericii Anglicane. Important este faptul că primatul Michael Ramsay a 
intermediat întrevederea din 26 iunie 1966 dintre patriarh şi legatul apostolic Igino 
Cardinale. Acesta din urmă i-a transmis patriarhului salutările papei Paul VI şi a 
repetat dorința cardinalului Bea de a vizita România însoţit de secretarul său J.G.M. 
Willebrands cu „scopul de ajunge la relații mai frățeşti între Biserica romano- 
catolică şi BOR”, cu precizarea că această vizită „n-ar avea nici o legătură cu 
trecutul”?. Justinian a răspuns că nu exclude colaborarea cu Biserica romană dacă 
aceasta se va derula în „spiritul sinceritatii”. Patriarhul „l-a rugat pe arhiepiscopul 
Cardinale să comunice Secretariatului catolic pentru unitatea creştină, că dacă 
intenționează să pună problema fostei biserici greco-catolice nu se va sta de vorbă 
cu nici un emisar al Vaticanului” şi a precizat că unificarea religioasă din 1948 „nu 
reprezintă numai o chestiune bisericească ci şi o problemă de unitate națională”. În 
replică, Igino Cardinale „a dat asigurări patriarhului că în proiectatele discuţii, 
Vaticanul nu ar intenționa să abordeze probleme din trecut”, Acest prim contact 
cu un reprezentant al diplomaţiei pontificale a avut două repercusiuni, în planul 
activităţii diplomatice a statului român şi în stabilirea unei strategii catolice a BOR, 


Capul Bisericii, atunci un pietroi mare va fi înlăturat din calea apropierii dintre Bisericile creştine”. 
ASSC, Dosar Boniface Manternach/1966. 

28 Ibidem, Notă din 14 aprilie 1966 /ss Gheorghe Nenciu, Eugen Munteanu. 

2 Ibidem, Notă informativă din 22 iulie 1966 /ss Dumitru Dogaru. 

* Ibidem, 

care evită deocamdată reprezentanţii Sfântului Scaun pentru a se concentra asupra 
liderilor catolici din statele occidentale. 

Vizita cardinalului Franz König în România. Franz König s-a născut la 3 
august 1905 la Rabenstein. A studiat la Universitatea pontificală gregoriană şi la 
Universitatea catolică din Lille şi în 1933 a fost hirotonit preot. Specialist în istoria 
religiilor, König urmează initial o carieră didactică la Universitatea din Viena 
(1945-1948) şi apoi la cea de la Salzburg (1948-1952). Începutul carierei de înalt 
prelat al Bisericii romano-catolice are loc la 31 august 1952, când este consacrat 
episcop iar la 10 mai 1956 este numit arhiepiscop de Viena şi primat al Austriei, 
fiind promovat de papa loan XXIII cardinal, la 15 decembrie 1958. Cardinalul 
König a fost una dintre personalităţile participante la Vatican II şi era demnitarul 
Bisericii romano-catolice cel mai bine plasat pentru misiuni delicate în statele 
comuniste din Est. A mers în repetate rânduri (aprilie 1963, iunie 1965, martie 
1966, mai şi octombrie 1967) în Ungaria, unde încearcă să rezolve problema 
primatului Jozsef Mindszenty, refugiat în ambasada americană de la Budapesta. În 
noiembrie 1964 cardinalul a creat fundația „Pro Oriente”, consacrată facilitării 
dialogului cu lumea ortodoxă şi în general cu scopuri general ecumenice. În fine, la 
6 aprilie 1965 a devenit preşedintele Secretariatului pentru necredincioşi. Primele 
informaţii despre intenţia lui König de a vizita România datează din 1964. Înaltul 
prelat transmisese această intenție prin ambasada română de la Viena, dorind să se 
întâlnească cu Justinian şi cu Aron Marton. Comentând această intenţie, secretarul 
general al Departamentului Cultelor scria: „Deşi au avut aparenţa unor călătorii 
personale (voiajele sale recente la Budapesta şi Varşovia — n.n.) s-a dovedit ulterior 
că Kânig s-a deplasat din încredințarea Vaticanului cu scopul de a sonda situația şi 
perspectivele bisericii catolice. Desigur acelaşi lucru trebuie presupus şi în cazul 
vizitei la noi. Dat fiind situaţia oarecum deosebită din tara noastră, în raport cu alte 
țări socialiste şi anume atitudinea duşmănoasă a lui Aron Marton, nesupunerea fata 
de legea cultelor a bisericii romano-catolice prin refuzul de a-şi alcătui un statut, de 
a folosi calea oficială în relaţiile ei externe, limitarea prin lege a numărului 
episcopiilor catolice şi nerecunoașterea ei de către Vatican, baza naţională 
minoritară a catolicilor, problema greco-catolică îndeosebi etc., credem că o vizită, 
ale cărei obiective şi dedesubturi ne rămân necunoscute, nu e oportună. În 
consecință propunem ca deocamdată să nu se accepte această călătorie. In caz că se 
va insista propunem să se răspundă că guvernul român doreşte să cunoască exact 
scopul vizitei, după care ar prefera apoi ca, înaintea efectuării ei, să aibă loc o 
discuţie între König şi un reprezentant al ambasadei”. La 4 august 1964 acelaşi 
Dogaru transmitea lui Corneliu Mănescu că „ținând seama de aspectele situaţiei 
bisericii catolice din tara noastră si de metodele folosite de Vatican , atât în trecutul 
apropiat cât şi în prezent, pentru a influența negativ raporturile acestui cult cu statul 
nostru, conducerea superioară a hotărât că o vizită la noi a cardinalului König (...) 


” Ibidem, dosar Consiliul de Miniştri 111/1964, f. 180-181, Notă din 28 iulie 1964. Bodnăraș era de 
acord cu soluţia propusă. 

nu este oportună”. Atitudinea patriarhului Justinian față de perspectiva vizitei lui 
König în România, reconstituită din informaţiile existente, a fost ambiguă. Justinian 
nu putea să fie decât iritat de opoziţia regimului față de venirea lui König în 
România, pe care o dorea, dar pe de altă parte ezita să adopte o decizie fermă. La 
sfârşitul anului 1965 funcționarii Departamentului Cultelor, suspectând că 
patriarhul ar fi la originea unor iniţiative neautorizate privind invitarea lui König, 
încearcă să afle realitatea şi amploarea angajamentului. Se pare că Justinian ar fi 
cerut cardinalului ca acesta să facă declaraţii înaintea vizitei şi să nu abordeze 
problema greco-catolică. Preventiv, Dogaru comunica la 29 decembrie 1965 lui 
Corneliu Mănescu ca ambasada română de la Viena să comunice preotului 
Gheorghe Moisescu, parohul comunităţii române din capitala Austriei din 1960, 
prin care se realizau contactele exploratorii dintre cardinal şi BOR, să înceteze orice 
activitate în legătură cu o posibilă vizită a înaltului prelat în România”. În cele din 
urmă s-a putut perfecta vizita cardinalului König, după ce acesta ar fi declarat, aşa 
cum reiese din spusele reprezentantului BOR la Viena, preotul Gheorghe Moisescu, 
că problema greco-catolică „nu este a sa, nu-l interesează şi nu o abordează sub nici 
o formă”. König declarase că doreşte să vină in România ca arhiepiscop al Vienei şi 
ar dori să-i întâlnească în cursul vizitei pe Petru Pleşca şi Aron Marton „pentru ca 
aceştia să nu creadă că-i ignoră”. Este de presupus că prelatul austriac a admis 
condiţiile puse de patriarhul Justinian pentru ca autorităţile de la Bucureşti să nu 
mai blocheze această vizită. Departamentul Cultelor se menținea pe vechea poziţie 
a amânării vizitei, dar admitea totuşi că „lipsa oricărui contact poate determina 
Vaticanul să treacă la unele acțiuni cu scopul de a inrautati starea actuală a 
raporturilor dintre catolicii din tara noastră şi stat”. Mai mult „o vizită a cardinalului 
Kosig, în condiţiile puse de patriarh, ar putea crea în opinia publică impresia 
favorabilă a unor legături între Vatican şi România” iar această formă de contact cu 
BOR şi nu cu autorităţile „este cea mai puţin dăunătoare din câte s-au propus”. 
Vizita lui König ar putea prezenta şi avantaje, între care şi acela că „sperând că vor 
mai putea fi şi alte contacte, Vaticanul şi toate cercurile legate de el se vor abtine de 
la unele acţiuni şi manifestări negative fata de noi”. Este drept există şi riscuri, mai 
ales apariția unui precedent în perspectiva solicitării şi altor contacte, totuşi „cât ele 
se menţin pe linie ortodoxă, riscul e minim”. În concluzie, Departamentul Cultelor 
propune să se admită vizita lui König în România, dar să nu se includă în programul 
său o escală la Alba-Iulia pentru a conferi cu Aron Marton, numai dacă prelatul 


32 Ibidem, dosar BDS/1964. 

33 „Din cele ce se discută în anturajul patriarhului Justinian, scria Dogaru, rezultă că acesta ar fi dat 
sarcină preotului Gheorghe Moisescu (...) să ia legătura cu cardinalul König (...) cu privire la dorința 
acestuia de a face o vizită BOR. Patriarhul pretinde, destul de neprecis, că această sarcină ar fi dat-o în 
urma unei sugestii care i-ar fi venit telefonic de la MAE, fără să-şi amintească numele persoanei cu 
care a stat de vorbă. Cum pentru această acțiune nu există o aprobare a forurilor de stat şi cel putin 
momentan ea nici nu este oportună, vă rugăm să binevoiti a da dispoziţii ambasadei române din Viena, 
ca să comunice preotului Moisescu să se abțină de la orice demers în legătură cu o eventuală vizită a 
cardinalului König în România”, ASSC, dosar BDS/1965. Episodul este revelator pentru tendinţele 
liberale ale Ministerului român al Afacerilor Externe în raport cu pozițiile Departamentului Cultelor. 

austriac va insista să fie adus episcopul rezistent la Bucureşti“. Consultat asupra 
acestui eveniment, MAE prin ministrul său adjunct Vasile Gliga, transmite la 22 
iunie 1967 acordul său şi chiar consideră că „ar fi indicat ca în măsura posibilităţilor 
să se ia în considerare dorințele sale de program, ceea ce ne-ar scuti de explicații 
ulterioare şi de comentarii defavorabile”. În aceste condiţii patriarhul Justinian 
lansează invitația oficială, datată 3 iunie 1967, în următorii termeni : „Aflând că 
Eminenta Voastră sunteți animat ca şi noi de dorința de a colabora la sporirea 
bunelor raporturi şi prietenii dintre țările noastre şi că pentru aceasta ati dori să 
cunoaşteţi personal fara şi Biserica noastră, vă incredintém că în ce ne priveşte o 
astfel de vizită ne-ar face o deosebită plăcere şi bucurie, căci ne-ar da prilejul să vă 
arătăm instituțiile şi aşezămintele Bisericii noastre, să cunoaşteţi la fata locului 
evlavia credincioşilor români şi să constataţi realizările ecumenismului creştin in 
patria noastră”, Patriarhul propusese ca dată pentru vizită ultima decadă a lunii 
octombrie 1967, dar, pentru că Franz König a trebuit să participe la primul Sinod al 
episcopilor Bisericii catolice de la Roma, vizita a început la 19 noiembrie. 
Programul vizitei a inclus vizita unor mănăstiri precum Cozia, Curtea de Argeş, 
Dealu, Viforâta sau Ghighiu, dar şi obiective strict industriale ca hidrocentrala 
Gheorghe Gheorghiu-Dej sau rafinăria Brazi, care făceau parte din vitrina de 
protocol a regimului. 

Vizita lui König în România s-a derulat sub semnul unei extreme prudenfe, 
pe care ierarhul romano-catolic şi-a impus-o de la bun început. În discuţiile cu 
patriarhul, König a fost interesat să afle organizarea şi funcționarea BOR. 
Informaţiile oferite au fost completate cu altele recoltate de pe teren, astfel încât la 
final Kénig a conchis că în comparaţie cu „BOR, biserica romano-catolică din 
Austria se află într-o situație mai putin bună”. Dincolo de flatarea gazdelor, König 
se gândea în principal la situația materială şi desigur mai puţin la gradul de libertate 
religioasă. În legătură cu cea mai sensibilă problemă a BOR, situaţia BRU, Kénig 
„s-a ferit să lanseze vreo aluzie în legătură cu fosta biserică greco-catolică, cu toate 
că patriarhul Justinian i-a oferit acest prilej, atunci când i-a descris condiţiile în care 
s-a înfăptuit actul unificării BOR în octombrie 1948'%5, Concret, König a propus 
stabilirea de contacte între profesorii de teologie din cele două ţări şi a oferit două 
burse de studiu la facultăţile de teologie din Austria. 

Chiar dacă Franz König a facut o vizită particulară BOR, autoritățile au 
permis acestuia să se intereseze de situaţia bisericii romano-catolice din România. 
In seara zilei de 20 noiembrie 1967 a fost organizată o întrunire la sediul 
arhiepiscopiei romano-catolice din Bucuresti, unde König i-a avut ca interlocutori 
pe episcopii Aron Marton şi Petru Pleşca şi pe Francisc Augustin. Cardinalul s-a 
interesat de numărul episcopiilor şi arondarea lor, de numărul preoților, de repartiția 


4 ASSC, dosar Consiliul de Miniştri 11/1967, f. 29-32, Notă din 6 iunie 1967 /ss Dumitru Dogaru. 

35 Ibidem, dosar Dialog. 

36 Ibidem, Notă din 4 decembrie 1967 /ss Dumitru Dogaru. Cardinalul „a ascultat cuvintele 
patriarhului fără să se observe nici o schimbare a mimicii sale”. Mai târziu s-a aflat că Franz König l-a 
întrebat pe Petru Pleşca dacă este oportun să facă o vizită lui Iuliu Hossu. 

pe naţionalităţi a credincioşilor şi de situația juridică a cultului. După această 
discuţie colectivă cu subiect general, König a solicitat întrevederi separate cu cei 
trei demnitari. În discuţia cu Francisc Augustin, care nu a omis să informeze ulterior 
autorităţile, König a întrebat dacă „s-ar putea descifra în condiţiile actuale o dorință 
din partea guvernului român pentru tratative cu Vaticanul”, aceasta pentru că 
Sfântul Scaun „ar avea unele ezitări de a propune aceste tratative, datorită 
pericolului de a nu se expune unui eventual refuz, care ar putea să creeze o situaţie 
penibila”. Interesul cardinalului pentru această chestiune ar putea să sugereze că a 
fost solicitat în acest sens de Sfântul Scaun, deşi König a asigurat în repetate rânduri 
că venirea sa în România este independentă de politica Romei. În cursul vizitei sale 
autorităţile au făcut un gest conciliant, care putea avea efecte semnificative asupra 
relaţiilor dintre regimul de la Bucureşti şi Sfântul Scaun, La 22 noiembrie 1967 a 
fost ridicat regimul de domiciliu obligatoriu care îi fusese impus lui Aron Marton în 
1957 şi a fost adoptată decizia de a i se acorda de la 1 ianuarie 1968 indemnizaţia 
corespunzătoare rangului său de episcop (1500 lei lunar). De altfel, comportarea 
lui Aron Marton în aceste zile părea să fie radical diferită de atitudinile sale de până 
atunci, refractare la orice colaborare, făcându-l pe Francisc Augustin să aprecieze că 
nu este exclus „ca el să acționeze în acest sens conform unor invitaţii primite din 
partea Vaticanului”, Vizita lui König nu a avut şi nici n-ar fi putut avea rezultate 
spectaculoase. Cardinalul a cules personal informaţii privitoare la BOR şi la 
biserica romano-catolică din România, în vreme ce Justinian a stabilit un prim 
contact cu o mare personalitate a catolicismului, care a acceptat condiţiile puse de 
patriarh şi a putut să evite temporar contactul cu reprezentanții Curiei romane. Într-un 
interviu acordat la 13 decembrie 1967 unui ziarist vest-german, episcopul vicar 
patriarhal Antim Nica a declarat că „vizita cardinalului König a fost şi este socotită 
la noi ca vizita unui Întâi Stătător de Biserică locală şi că nici măcar o clipă nu a 
fost considerat ca un mesager al Romei” şi că nu s-au abordat „probleme litigioase”. 
Existau toate motivele la nivelul instanțelor de decizie din BOR să se creadă că. 
astfel aseptizate, schimburile de vizite între conducerea bisericii ortodoxe şi lumea 
catolică puteau continua fără riscuri de concesii şi cu asentimentul regimului. 

In cursul vizitei sale König l-a invitat pe Justinian să viziteze Austria in 
cursul anului 1968. Departamentul Cultelor estima la 29 ianuarie 1968, pornind de 
la „condiţiile pozitive în care a avut loc vizita cardinalului König în tara noastră”, că 
Justinian poate să meargă în Austria, cu atât mai mult cu cât MAE nu avea 
obiecţii”. La invitaţia oficială a cardinalului König din 8 martie 1968, Sfântul Sinod 
decide la 17 aprilie 1968 să se accepte invitaţia şi s-a constituit o delegaţie, fireşte 
condusă de patriarh, din care făceau parte mitropolitul Nicolae Mladin şi episcopii 
Partenie Ciopron şi Teoctist Arăpaşu. În cursul vizitei, care are loc între 20-29 iunie 


37 Ip: 
Ibidem. 

*% Radio Vatican susţinea la 26 noiembrie 1967 că restricţiile au fost ridicate la intervenţia cardinalului 

König. 

* Ibidem, Notă informativă din 21 noiembrie 1967. 

“0 Ibidem, dosar Consiliul de Stat/1968, Notă din 29 ianuarie 1968 /ss Dumitru Dogaru. 

1968, Justinian este tratat cu multă deferență, fiind primit de cancelar şi de 
preşedintele Austriei. Pe lângă declarațiile conformiste pe care le face patriarhul, 
acesta şi-a exprimat speranța că Biserica romano-catolică va integra Consiliul 
Ecumenic al Bisericilor şi se declară de acord cu reluarea relaţiilor dintre statul român 
şi Sfântul Scaun, Se părea că BOR îşi găsise un interlocutor dacă nu complezent 
măcar prevenitor faţă de aprehensiunile ortodocşilor români şi Justinian a căutat să 
dezvolte această relaţie. La 23 decembrie 1969 Dogaru scria despre dorința 
patriarhului de a-l invita din nou pe König în cursul anului 1970 care opina că „BOR 
trebuie în relaţiile ei cu catolicii să prefere acele biserici care nu au pretenţia de a se 
amesteca în treburile ei interne. Cardinalul Kânig ar fi dintre aceştia”. Deşi atât 
Departamentul Cultelor cât şi MAE erau de acord cu această nouă vizită, opoziţia 
apare de această dată la nivelul Consiliului de Miniştri. Pe nota Departamentului 
Cultelor mai sus-citată, vicepreşedintele Consiliului de Miniştri, Emil Bodnăraş, scria 
la 31 decembrie 1969 următoarele : „Să mai reflectăm asupra acestei propuneri, 
ţinând seama şi de ultimul interviu al cardinalului König. Veţi preveni pe patriarhul 
Justinian să nu se angajeze în vreo invitare™', Bodnăraş avea motive să fie 
circumspect faţă de o nouă vizită a cardinalului König in România, temerile sale 
confirmându-se în cursul anului 1971. Într-adevăr, la 22 aprilie 1971 cardinalul König 
scrie patriarhului Justinian că în cursul posibilei sale noi vizite la Bucureşti ar dori să 
facă „o vizită de politețe” unui reprezentant al BRU. Cardinalul era conștient că 
„atacă o problemă dezagreabilă patriarhului, că lui lucrurile îi sunt clare în urma 
explicaţiilor pe care patriarhul i le-a dat cu prilejul vizitei sale la Bucuresti, dar că, pe 
de altă parte, el se expune la dificultăți dacă ar ignora că în biserica uniată există 
episcopi, preoţi şi credincioşi care se aşteaptă la o vizită de politețe din partea sa”. 
Cardinalul König vrea să-şi decline responsabilitatea pentru această inițiativă, 
recunoscând la 8 aprilie 1971 în fața ambasadorului român la Viena, Dumitru 
Aninoiu, că „i-a fost impusă de Vatican”. La 23 aprilie 1971 König confirmă acest 
fapt în fata preotului Gheorghe Moisescu, spunându-i că ar fi dorit să vină în România 
doar ca primat al Austriei şi nu ca „emisar special al Vaticanului”. Departamentul 
Cultelor comenta îngrijorat că „se confirmă deci că (...) Vaticanul consideră în 
relaţiile sale cu România ca o primă problemă, problema uniată” şi că această 
solicitare este inacceptabilă deoarece ar putea genera „o periculoasă confuzie în 
cadrul căreia să se poată susține că încep discuţii în vederea recunoaşterii de drept a 
acestei biserici (BRU — n.n.)”. În consecință, Departamentul Cultelor propune, iar 
Bodnăraş a fost de acord, să se interzică patriarhului să-l invite pe König şi preotului 
Moisescu i s-a cerut să comunice cardinalului că nu poate fi admisă cererea sa *. Până 
la moartea patriarhului Justinian nu a mai avut loc vreo vizită a cardinalului Kânig, 
totuşi contactele BOR cu înalți ierarhi romano-catolici au continuat. 

Strategia catolică a BOR la începutul anilor '70. Un capitol important in 
relaţiile BOR cu lumea catolică îl constituie contactele cu Biserica romano-catolică 


4l Ibidem, dosar Consiliul de Stat „B”/1969, 
42 Ibidem, dosar Consiliul de Stat/1971, Notă din 17 mai 1971, 

din RFG, favorizate de stabilirea relaţiilor diplomatice dintre România şi statul vest- 
german la începutul anului 1967 şi de interesele economice ale guvernului român. 
Principala personalitate a catolicismului german din acei ani era cardinalul Julius 
Dopfner. Acesta se născuse la 26 august 1913 lângă Bad Kissingen (moare la 24 
iulie 1976) şi şi-a făcut studiile la Universitatea gregoriană de la Roma, unde obține 
titlul de doctor. Hirotonit preot la 29 octombrie 1939, Dâpfner s-a remarcat prin 
actvitatea de asistență de germanilor catolici deportați din Estul Europei. La 14 
octombrie 1948 a fost numit episcop de Wiirzburg, apoi de Berlin in 1957 şi la 3 
iunie 1961 arhiepiscop de München şi Freising. Între timp, la 15 decembrie 1958, a 
primit pălăria roşie de cardinal. Din 1966 cardinalul Dâpfner era preşedintele 
Conferinţei episcopale din RFG. Contactele directe între Dépfner şi Justinian au 
fost precedate de sosirea în România, în calitate de turişti, a mai multor emisari 
catolici din RFG, care au pregătit terenul pentru initiative mai substanţiale si 
comentatorii ortodocşi plasează începutul contactelor dintre BOR şi Biserica 
romano-catolică din RFG în noiembrie 1967. La 21 martie 1968 Dépfner lansează 
lui Justinian invitaţia de a veni în Germania federală. In replică, patriarhul Justinian 
îi scrie la 10 aprilie 1968 pentru a-l invita pe cardinalul german în România. 
Răspunsul lui Dépfner survine la 12 iulie 1968, prin care acesta acceptă vizita în 
România şi anunţă că în prealabil va trimite o delegaţie pentru a discuta condiţiile 
vizitei. Vizita lui Dâpfner în 1968 în România nu s-a putut realiza din cauza 
invaziei Cehoslovaciei din august 1968, care a perturbat grav contactele Est-Vest. 
Departamentul Cultelor sesiza şi alte dificultăţi ale unei vizite a înaltului ierarh 
german în România, aşa cum considera directorul acestei instituţii: „Propunem ca 
vizitele reciproce între patriarhul Justinian şi cardinalul Dépfner să fie analizate cu 
acesta (Justinian — n.n.) în contextul general al ofensivei catolice precum şi al 
politicii noastre faţă de RFG şi RDG. De asemenea este necesar ca patriarhul 
Justinian să fie determinat să nu inițieze invitaţii şi vizite a căror oportunitate nu a 
fost în prealabil, bine studiată şi aprobată de către forurile competente în a se 
pronunța”®. 

Principiul vizitei patriarhului Justinian în RFG a fost în cele din urmă admis 
şi chiar era programată pentru 8-16 noiembrie 1969, la invitația Bisericilor romano- 
catolică, evanghelică şi vetero-catolică. Vizita era viguros recomandată de 


® Ibidem, Notă din 8 august 1968 /ss Ion N.Bărbulescu. Notă acestuia a provocat reacția neobişnuită a 
lui Emil Bodnăraş, care la 13 august 1968 punea următoarea rezoluție: „În ambele situatiuni for 
competent în primă instanţă este Departamentul Cultelor. Actionati neîncetat împotriva acelor tendinţe 
care ar vrea să reducă Departamentul Cultelor la funcțiunea de simplu administrator şi birou de 
registratură. Nu vă împăcaţi cu încercarea unora de a vedea competența dvs. trecută asupra forurilor 
superioare. Uzati din plin de prevederile legii şi impuneti competenţa dvs. faţă de toţi şefii de culte, 
inclusiv fafa de patriarh. Atât relaţiile cu cardinalul Dépfner cât şi invitatiile pe care patriarhul le 
iniţiază trebuie să țină de sfera dvs. de preocupări şi de acțiune normală. Este de preferat ca un şef de 
cult să se plângă de exigenta Departamentului Cultelor în aplicarea prevederilor legii şi în afirmarea 
competenţei sale politice ca organ al guvernului, decât ca Departamentul Cultelor să semnaleze 
călcarea de către un şef de cult a unor norme de conduită... Am în vedere îndeosebi relaţiile externe 
ale cultelor şi reglementările prevăzute la legea cultelor în această materie”, 

ambasada română de la Bonn şi sprijinită de Departamentul Cultelor şi MAE. 
Totuşi, din cauze care ne rămân necunoscute, aceasta nu a avut loc. În schimb 
soseşte în România, la 4 aprilie 1970, episcopul de Regensburg, Rudolf Graber, 
preşedintele secției pentru relaţiile cu Bisericile orientale din cadrul Conferinţei 
episcopale din RFG. Graber nu era doar emisarul cardinalului Dépfner, dar avea 
acordul lui Willebrands, din 1969 cardinal şi preşedintele secretariatului pentru 
unitatea creştinilor. Înainte de a sosi în România, Graber a făcut o scurtă escală la 
Viena unde cardinalul König s-ar fi exprimat admirativ față de România. 
Convorbirile purtate de Graber în România au purtat marca prudentei şi curtoaziei. 
Interesându-se de motivul absenței BOR la conciliu, interlocutorii au avansat 
binecunoscutele justificări referitoare la sprijinirea cauzei BRU de către Sfântul 
Scaun şi prozelitismul catolic. Cu această ocazie episcopul Graber considera că 
uniatia este un ,anacronism şi un obstacol în calea apropierii dintre ortodocşi si 
romano-catolici”. De asemenea Graber a dorit să afle poziţia BOR faţă de decizia 
Patriarhiei Moscovei de a accepta, în anumite condiţii, intercomuniunea cu romano- 
catolicii (declaraţia de la Moscova din 16 decembrie 1969), primind din partea lui 
Antim Nica un răspuns diplomatic, care nu angaja BOR. Dar principala misiune a 
episcopului Graber a fost aceea de a-l invita pe Justinian în RFG. 

Vizita patriarhului Justinian în RFG, cu o delegație compusă din mitropolitul 
Firmilian al Olteniei, Teoctist Arăpaşu, episcop de Arad, profesorul Dumitru 
Stăniloaie şi Antonie Plămădeală, atunci simplu bursier în Marea Britanie, a avut loc 
între 7 şi 20 octombrie 1970. Pe lângă contactele cu personalităţile religioase vest- 
germane, patriarhul a fost primit şi de preşedintele Germaniei federale, Gustav 
Heinemann. Vizita a fost ocazia de a verifica validitatea strategiei BOR în relațiile cu 
lumea catolică. Principalul partener de discuţie al patriarhului, cardinalul Dépfner, a 
recunoscut, spre surprinderea delegaţiei române, că „a avut de întâmpinat numeroase 
presiuni exercitate asupra sa de către transfugii români greco-catolici, pentru a-l 
determina să renunţe la organizarea vizitei” şi ca atare a „a cerut instrucțiuni de la 
Roma şi a acţionat numai după ce a primit un răspuns favorabil în legătură cu 
perfectarea vizitei” *. Surprizele delegației române nu se vor opri aici, deoarece atât 
cardinalul Döpfner cât şi episcopul Graber vor ridica problema BRU, primul 
susținând chiar că „unificarea BOR s-ar fi efectuat cu sprijinul armatelor sovietice şi 
cu amestecul statului român”. Patriarhul a repetat în aţa interlocutorilor săi versiunea 
oficială s-ar părea cu anumite efecte“. În plus Justinian a declarat că atâta vreme cât 


+ ASSC, dosar Consiliul de Stat/1970, Notă din 13 aprilie 1970. Greco-catolicii români de la Roma au 
comentat defavorabil vizita episcopului Graber în România, acuzând strategia lui Justinian de a 
întreţine relaţii strânse cu Biserica romano-catolică din Austria şi RFG pentru a face presiuni asupra 
Sfântului Scaun. De asemenea, revista acestora, „Buna Vestire”, a criticat faptul că Graber l-a vizitat 
doar pe Francisc Augustin, a cărui jurisdicție nu era recunoscută de Vatican şi i-a evitat pe Aron 
Marton si pe Iuliu Hossu, care îşi trăia atunci ultimele zile pe un pat de spital 

“5 ASSC, Notă din 5 noiembrie 1970/ ss Dumitru Dogaru. 

“5 Patriarhul Justinian a prezentat versiunea în legătură cu suprimarea BRU, pornind de la Dictatul de 
la Viena, când Roma nu a dat curs apelurilor episcopatului greco-catolic care i-a solicitat intervenţia în 
favoarea României. După război, potrivit spuselor patriarhului, masele de credincioşi greco-catolici au 

există bisericile greco-catolice nu se poate angaja un dialog cu Biserica romano- 
catolică. Întrebat de Dăpfner care ar fi soluţia pentru ieşirea din acest impas, liderul 
BOR este de acord ca cei care nu doresc să rămână în cadrul ortodoxiei, să treacă la 
romano-catolici, dar în nici un caz existența uniafiei nu mai este acceptabilă. 
Momentul cel mai interesant al vizitei lui Justinian în RFG a fost întrevederea cu 
cardinalul Willebrands, care s-a deplasat special de la Roma la Bonn. În prealabil 
D6pfner îl sondase pe patriarh cu privire la o eventuală discuţie cu acesta şi Justinian 
şi-a manifestat acordul. Întrebat de Willebrands asupra rezervelor exprimate de BOR 
referitor la relaţiile cu Roma, Justinian redă strategia bisericii sale de a dezvolta 
contacte cu bisericile catolice naţionale, dar că totuşi ar accepta o invitaţie a 
episcopatului italian de a veni în Italia, prilej cu care ar fi dispus să-l salute pe 
Suveranul Pontif. Datorită agendei încărcate a patriarhului (era vorba de vizite în 
Belgia şi în Franţa), o astfel de întrevedere ar putea avea loc peste 2 ani. Cardinalul 
Willebrands a ridicat şi el problema BRU iar patriarhul a făcut aceeaşi demonstrație 
pe care i-o înfăţişase lui Dăpfner. Spre satisfacția înaltului ierarh român, Willebrands 
a părut convins de justețea punctului de vedere al BOR şi a regretat că Roma, care 
cunoştea versiunea acreditată de greco-catolicii români din exil, nu a fost informată 
de această realitate“. Vizita patriarhului în RFG a degajat câteva constatări pe care 
BOR trebuia să le prelucreze pentru viitoarele initiative în cadrul strategiei sale 
catolice. În RFG, ca şi în alte state occidentale, Bisericile catolice naţionale sunt mai 
curând o ficțiune, Dépfner mărturisind că l-a putut primi pe patriarh numai in 
condiţiile acordului explicit al Sfântului Scaun. Că decizia continuă să se afle la Roma 
o probează întrevederea patriarhului cu cardinalul Willebrands. Pozitiv, din 
perspectiva BOR, este faptul că în urma acestor contacte personale, ierarhii şi 
demnitarii romano-catolici par să accepte punctul de vedere al BOR în privința BRU, 
recunoscută ca principal obstacol pentru relaţii substanțiale cu Sfântul Scaun. Oricum, 
aceste vizite, la care se vor adăuga şi altele în perioada imediat următoare“, erau 


cerut revenirea la BOR şi în fata acestei situații Petru Groza a încercat să trateze această revendicare 
„populară” cu episcopatul unit, fără succes. Atunci soluționarea problemei a fost dată BOR, căreia 
într-o primă fază 250 de parohii greco-catolice, apoi 470 şi în fine 800, i-au adresat cereri de revenire 
la ortodoxie. În consecinţă „toată lumea a înțeles la noi că uniatismul e o problemă naţională, un 
pericol naţional” a susținut patriarhul, care şi-a asumat întreaga responsabilitate pentru unificarea 
religioasă din 1948. Opinia noastră este că această versiune pentru uz intern şi extern nu reflectă total 
convingerea cea mai intimă a patriarhului Justinian. Versiunea patriarhului este puternic marcată de 
naționalismul tradiţional la care BOR revenise tot mai mult. Justinian accentuează imperativul unităţii 
naționale, posibil numai în condiţiile unităţii confesionale, poporul român fiind constrâns să-şi ducă 
existența „între popoarele slave”. Indiscutabil, patriarhul supralicitează mai mult decât ar fi fost dispus 
regimul să accepte, afirmând că „românii văd dependentă existenţa lor şi de unitatea lor religioasă”, 
ASSC, Vizita în Germania (expunerea patriarhului la Departamentul Cultelor). 

‘7 Ibidem. Willebrands chiar susţine că la Secretariatul pentru unitatea creştinilor, colaboratorii săi sunt 
„terorizaţi de aceşti uniţi”. 

“ În 1971 vin in România cardinalul Dépfner în vizită de răspuns şi cardinalul Francesco Carpino, iar 
în 1972 patriarhul Justinian face o vizită în Belgia, la invitaţia cardinalului Leo Joseph Suenens. Este 
curios faptul că BOR a avut relaţii anemice cu Biserica romano-catolică din Franța, în condițiile în 
care regimul de la Bucureşti întreținea în aceeaşi perioadă relaţii excelente cu statul francez. 

premize pentru BOR de a verifica chiar în centrul catolicismului, în ce măsură 
strategia sa catolică produsese rezultatele scontate. 

Contactele BOR cu Sfântul Scaun. Relaţiile cu ierarhi romano-catolici din 
statele occidentale nu puteau fi un substitut pentru contactele cu Sfântul Scaun, care 
nu a cedat nimic din autoritatea sa asupra Bisericilor care se află în comuniune cu 
Biserica Romei. Relaţiile stabilite de Patriarhia Ecumenică în anii păstoririi lui 
Athenagoras şi de Biserica Ortodoxă Rusă cu Roma demonstrează că dialogul cu 
aceasta era inevitabil. Cu rezerve şi tardiv în raport cu alte biserici ortodoxe 
autocefale, BOR a admis să discute cu reprezentanţii Curiei romane, care deţineau 
mecanismele deciziei în cadrul Bisericii romano-catolice. 

La 8 noiembrie 1968 patriarhul Justinian îl primeşte în audiență pe 
Giovanni Cheli, primul reprezentant al Sfântului Scaun, care va avea pentru câţiva 
ani responsabilitatea politicii pontificale înspre România. Giovanni Cheli, născut în 
1918 la Torino, doctor în drept canonic — aşadar specialist în problemele 
reglementării situaţiei juridice a Bisericii romano-catolice —, preot din 1942, este 
una din personalităţile de anvergură ale diplomaţiei pontificale. Intrat în serviciul 
diplomatic pontifical in 1952, a fost trimis în Guatemala, Spania şi între 1962-1967 
a fost consilier la Nunţiatura apostolică pe lângă guvernul italian. Din 1967 
activează în Consiliul Pontifical pentru Afacerile Publice ale Bisericii (denumirea 
din 1968 a Congregaţiei pentru Afacerile Ecleziastice Extraordinare) iar la 25 iulie 
1973 a fost numit observator permanent al Vaticanului la ONU. Pentru meritele sale 
a fost promovat în 1978 arhiepiscop şi în 1998 primeşte pălăria roşie de cardinal. 
Cheli era aşadar în 1968 subordonat episcopului Agostino Casaroli, care fusese 
numit la 4 iulie 1967 secretarul consiliului. Convorbirea dintre cei doi a decurs fără 
controverse, patriarhul descriind organizarea BOR, relaţiile dintre culte şi concepția 
sa despre ecumenism. În momentul în care patriarhul atrage atenția că Biserica 
romano-catolică din România, spre deosebire de celelalte culte legale, nu are un 
statut aprobat din cauza jurisdicției aflate în afara graniţelor ţării, diplomatul nu 
ripostează. Sunt abordate problema bursierilor români în instituţii teologice catolice 
din Occident şi cea a rămăşițelor pământeşti ale episcopului Inochentie Micu. 
Chestiunea litigioasă a BRU nu a fost abordată explicit, deşi patriarhul nu a omis să 
declare că „noi nu admitem să fim dezbinati, nici pe linie politică, nici religioasă. 
BOR este alături de conducătorii ţării în această privință”. 

Trei ani mai târziu a fost posibilă şi o vizită a unor reprezentanţi ai 
Secretariatului pentru unitatea creştinilor. Între 5 şi 10 octombrie 1971, Jeréme 
Hamer”, secretar, şi Pierre Duprey, subsecretar al secretariatului, s-au aflat în 


% ASSC, Prea Fericitul Părinte Patriarh Justinian a primit pe monseniorul Giovanni Cheli si pe 

rofesorul Petru Tocănel în ziua de 8 noiembrie 1968. 

0 Jean Jerâme Hamer s-a născut la | iunie 1916 la Bruxelles. Intrat în monahism în 1934, este făcut 
pentru câteva luni prizonier de germani în 1940 şi în 1941 este hirotonit preot. În anul 1962 începe să 
lucreze în cadrul Secretariatului pentru unitatea creştinilor unde devine în 1966 subsecretar şi la 12 
aprilie 1969 secretar. Consacrat episcop în 1973, este promovat cardinal în 1985, an în care devine 
prefect al Congregaţiei pentru institutele de viață consacrată, funcţie pe care o deţine până în 1992. 
Decedează în 1996. 

România la invitația BOR. Declaraţiile celor doi emisari par la prima vedere 
contradictorii. Impresia creată a fost că au cedat punctelor de vedere ale BOR „cu 
interesează în prezent Vaticanul”. Iniţial cei doi delegați au manifestat dezinteres 
pentru BRU, declarând că „problema uniafiei este de domeniul istoriei” şi că 
misiunea lor se limitează doar la relaţiile dintre Biserica romano-catolică şi BOR. 
Dar, cu prilejul audienței la patriarh din 6 octombrie 1971, Hamer a remarcat că 
„problema unită şi felul cum a fost ea rezolvată în România a dat naştere la 
suferinţe personale”. Cei doi erau la curent cu demersurile întreprinse în favoarea 
relegalizării greco-catolicismului de Augustin Prunduş şi, revelator pentru 
adevăratele lor sentimente, au cerut să vadă mormântul cardinalului Iuliu Hossu'!, 
Încă un motiv de insatisfacţie, pentru autorități de această dată, a fost atitudinea 
celor doi demnitari romani faţă de Francisc Augustin, precizând că “la Roma acesta 
este considerat prea înregimentat politic şi că în listele Vaticanului nu figurează ca 
ordinarius”*?. Deşi convorbirile nu au ocolit problema BRU, cei doi emisari lăsând 
să se înțeleagă că uniatia din România nu este o prioritate pentru Sfântul Scaun, 
principala lor misiune a fost de a convinge BOR să trimită o delegaţie la Roma, la 
Secretariatul pentru unitate creştină, invitația adresând-o direct lui Antonie 
Plămădeală”. 

Drept urmare, între 14 şi 21 martie 1972 are loc vizita unei delegaţii a BOR, 
condusă de vicarul patriarhal Antonie Plămădeală, compusă din profesorul Dumitru 
Stăniloaie şi preotul Dumitru Popescu, care-şi făcuse studiile la Roma şi era 
considerat specialistul bisericii române în problemele politicii pontificale. Membrii 
delegației au fost primiţi de cardinalul Villot, secretar de stat al Sfântului Scaun 
între 1969-1979, de cardinalul Garrone, de cardinalul Willebrands şi de cardinalul 
Carpino, care vizitase cu un an în urmă România. Delegaţia a mai vizitat 
Accademia di Romania, unde director era Alexandru Balaci, fundaţia lui Iosif 


5! Consultat asupra oportunității ca Hamer si Duprey să meargă la mormântul lui Hossu de la cimitirul 
Bellu, vicepreşedintele Departamentului Cultelor a răspuns că „este mai bine ca reprezentanţii 
Vaticanului să aibă de-a face cu uniţi decedați decât cu cei vii”, ASSC, dosar Vizita reprezentanţilor 
Secretariatului pentru unitate de la Vatican, Notă din 11 octombrie 1971 

52 Ibidem, Notă din 26 octombrie 1971/ ss Dumitru Dogaru. 

53 Participant la convorbirile cu delegații pontificali din 10 ocotmbrie, Antonie Plămădeală făcea 
următoarele constatări: „La masă s-a discutat problema bisericii unite. Mai ales Hamer a spus că 
aceasta e o probiemă a istoriei, că înțelege că nu e numai o problemă religioasă ci şi una naţională şi că 
ei nu doresc să o mai redeschidă. Părintele patriarh a vorbit mult, cu exemple din istorie, arătând cât 
rău ne-au făcut catolicii în trecut şi cum dictatul de la Viena s-a prevalat de existenţa bisericii unite ca 
să ne ia o parte din Transilvania. Cei doi de la Vatican au spus că vor să invite o delegație românească 
în vizită la Secretariatul pentru unitate, care eventual să fie urmată de o vizită a cardinalului 
Willebrands în România (...) În discuţii mereu făceau aluzii la faptul că delegaţi ruşi vin mereu la 
Vatican, că au relaţii foarte bune cu biserica rusă şi că delegaţi catolici sunt invitaţi să viziteze Rusia 
(...) Ei doresc să menţină bune relaţii cu BOR şi au repetat, vor fi de acord cu orice propunere ar face 
biserica română pentru continuarea şi progresul dialogului dintre cele două biserici”, ASSC, dosar 
Vizita reprezentanților secretariatului pentru unitate de la Vatican, Notă din 11 octombrie 1971/ss 
Antonie Ploieşteanul. 

Constantin Drăgan iar la 23 martie ambasadorul Franței pe lângă Sfântul Scaun, 
René Brouillet, i-a oferit un dineu oficial. În cursul convorbirilor delegaţia a respins 
dialogul teologic cu biserica Romei, plasându-se pe poziţiile conferinței 
panortodoxe de la Rhodos din 1964 iar în legătură cu problema BRU, abordată mai 
ales de Willebrands, a afirmat că „restaurarea uniatismului românesc ar duce la 
scormonirea urii dintre ortodocşi şi uniți”. Românii greco-catolici, arătau delegaţii 
români, s-au integrat bine în BOR, această realitate fiind demonstrată de faptul că 
„O populaţie de un milion şi jumătate de suflete nu-şi putea părăsi religia fără 
martiraj, dacă era convinsă că trecea la o altă credință”. Or, „încetarea uniatismului 
a însemnat o simplă schimbare a conducerii bisericeşti” şi „de aceea nu a existat 
martiraj în România”. În concluzie, „uniatismul reprezintă un capitol încheiat odată 
pentru totdeauna”. Delegaţia a respins şi sugestiile interlocutorilor romani privind 
intercomuniunea deoarece, considerau membrii acesteia, credincioşii români „uşor 
pot fi atraşi de grandoarea exterioară şi de organizarea metodică a activităţii 
bisericii catolice care impune multor români ca reprezentanta superioară a 
Occidentului”s$, 

La 18 martie 1972 are loc momentul crucial al vizitei, când delegaţia a fost 
primită în audiență de Paul VI, în fata căruia Antonie Plămădeală a expus pe scurt 
poziția BOR relativă la ecumenism şi la dialogul cu Biserica romano-catolică. 
Suveranul Pontif a citit la rândul său un text stabilit în prealabil, în care îşi exprimă 
convingerea că sosirea delegației BOR la Roma este „semnul unei noi epoci în 
relaţiile dintre Biserica catolică şi BOR”. Mai departe papa s-a referit la 
„dificultățile dintre cele două biserici, care urcă la secolele trecute şi la anii mai 
recenți, fiind astfel cu atât mai resimtite şi cu atât mai dureroase”. Totuşi, 
semnificativ pentru starea de spirit a papei Paul VI, întrerupând lectura textului, 
adaugă că „aceste dificultăți tin de domeniul trecutului”. Delegaţia a insistat, fără 
succes, ca această declarație suplimentară a papei să fie inclusă în textul publicat în 
„Osservatore Romano” şi a aflat că pasajul în care se referea voalat la problema 
BRU a fost introdus ulterior în textul pregătit iniţial, probabil la insistenţele „unor 
elemente conservatoare”. În comentariile Departamentului Cultelor despre 
declaraţiile pontificale se consideră că „Paul VI a căutat să îmbine amabilitatea cu 
intransigenta”. Deşi papa se arăta dispus să rezolve acele dificultăți nenumite prin 
tratative, prin consens („caritabilă compoziţie”), autorităţile subliniau că „stăruința 
papei asupra dificultăţilor dintre cele două biserici indică faptul că Vaticanul nu este 
dispus să considere uniatismul românesc ca un capitol încheiat odată pentru 
totdeauna”Sf. Cu toate că dezacordurile dintre Sfântul Scaun şi BOR au filtrat din 
alocutiunile pronunţate, există şi consecințe pozitive şi ca atare „contactele dintre 
cele două biserici sunt bune şi utile”. Optimist se aprecia că „prin intermediul lor, 
BOR va putea să dea un sprijin tendinţelor progresiste (Sic) din cadrul bisericii 
catolice, iar reprezentanţii bisericii catolice vor putea să ia contact cu realităţile 


54 Ibidem, dosar Vizita delegaţiei BOR la Vatican. 
S5 Ibidem, Dumitru Stăniloaie, Note despre vizita la Roma. 
56 Ibidem, dosar Consiliul de Stat/1972, Notă din 6 aprilie 1972/ ss Dumitru Dogaru. 

noastre, pe care le cunosc prea putin, fără să mai poată stărui în problema unitilor. 
Schimbarea de atitudine psihologică a Vaticanului fata de BOR trebuie folosită in 
interesul nostru propriu, dezarmând progresiv pe unitii din Italia”. 

Bilanţul relațiilor BOR cu lumea catolică în primii ani de după Conciliul 
Vatican II este nuantat. Dacă programul maximal al strategiei catolice a BOR, care 
era determinată şi supravegheată de autoritățile de la Bucureşti, includea obținerea 
unei declaraţii oficiale prin care Sfântul Scaun să recunoască rezolvarea definitivă a 
problemei BRU în România — declaraţie care ar fi fost impusă de personalitățile 
catolice cu care BOR avusese contacte şi care aderaseră la versiunea oficială — si 
stimularea eventualelor tendinţe centrifuge din Biserica catolică postconciliară, 
obiectiv fără dubii fantezist, atunci acest program a eşuat. Dacă minimal se urmărea 
crodarea intransigentei Bisericii catolice în ce priveşte tratarea problemei unite, 
acceptarea parţială a versiunii oficiale a soluționării ei atât la periferie cât şi la 
Roma, atunci acest obiectiv a fost atins. Cel puţin exista impresia la Bucureşti că 
problema unită, fără a fi abandonată, nu era o prioritate şi regimul a acceptat 
negocieri cu Sfântul Scaun în chestiunea reglementării situaţiei legale a Bisericii 
romano-catolice din România, care întâmpina suficiente dificultăți pentru ca efortul 
diplomaţiei pontificale să o privilegieze. Intransigenta BOR in ce priveşte dialogul 
teologic s-a soldat cu acceptarea propriilor ei condiţii şi oricum cu transferarea 
responsabilitatii dialogului către patriarhia ecumenică şi in ultimă instanță 
concertării panortodoxe. BOR a stabilit relaţii curente cu Biserica romano-catolică — 
schimburi de publicaţii, de bursieri, de teologi şi de ierarhi — dar problema BRU a 
reprezentat mereu un element perturbator, manifestându-se cu intensitati diferite, 
până la dispariţia regimului comunist. 


THE QUEST FOR DIALOGUE. 
THE ROMANIAN ORTHODOX CHURCH AND THE LATIN CATHOLIC 
CHURCH IN THE FIRST DECADE AFTER THE SECOND VATICAN 
COUNCIL 


Abstract 


In the first decade after the Second Council, the Romanian Orthodox 
Church maintained the positions adopted at the pan-Orthodox conference of Rhodes 


57 Ibidem, dosar Vizita delegaţiei BOR la Vatican. Pentru evitarea oricăror confuzii s-a dispus ca la 
conferințele de orientare a clerului ortodox din mai 1972 să fie prelucrată vizita de la Roma şi să se 
dezbată poziția BOR fata de relaţiile ecumenice sub semnul cărora se desfăşurase aceasta. Ideile care 
trebuiau discutate erau egalitatea partenerilor în cadrul dialogului teologic, respectul reciproc şi 
independenţa fiecărei biserici, renunțarea la prozelitism (aici era denunțată orice încercare de 
resuscitare a BRU) şi la imixtiune în treburile interne ale bisericilor, realizarea unității în diversitate ca 
principal element al relaţiilor ecumenice şi slujirea omului şi a lumii contemporane în sensul 
creştinismului practic. 

in 1964, rejecting a theological dialogue with the Latin Catholic Church but making 
allowance to the right of each autocephalous Orthodox Church to decide on its 
contacts with Rome. The strategy of the Romanian Orthodox Church in the issue of 
the relations with the Latin Catholic Church, under the significant influence of the 
authorities of the Romanian State, focused on contacts with the national Catholic 
churches cropping up after and as a result of the Second Council in Vatican. The 
underlying purpose of these contacts was the conviction of the Catholic part that the 
issue of the Greek-Catholic Romanian Church had been justly solved in 1948, in the 
hope that the leaders of such imaginary national Catholic churches would influence 
the intransigent position of the Holy See. After several contacts between Patriarch 
Justinian and the Austrian Cardinal König (1967, 1968), the German Cardinal 
Dépfner (1970, 1971), the Belgian Cardinal Suenens (1972), despite several 
attitudes that seemed to be wanting to give satisfaction to the Romanian Orthodox 
Church and, undoubtedly, to the communist regime in Bucharest, it became clear 
that the liberty of action of these catholic leaders was limited, and that a contact 
with the Holy See was inevitable. 

Such a contact occurred in 1972, when for the very first time in history a 
delegation of the Romanian Orthodox Church visited Rome, at the invitation of the 
Secretariat for Christian Unity. Even if some disagreement could be noticed, 
especially in the issue of the Greek-Catholic Romanian Church, the declarations of 
Paul I, faithful to the Ostpolitik led by Rome, were more lenient and open towards a 
reconciliation between the two Churches. The same declarations gave the 
impression to the Romanian authorities that the path was clear for a solution to the 
dispute between the Holy See and the Romanian State, especially in the issue of the 
legal statute of the Latin Catholic Church in Romania, as well as for resuming 
diplomatic links. 

PUTERE SI PROPAGANDA ÎN AL II-LEA RĂZBOI MONDIAL 


O DICTATURĂ BONAPARTISTĂ: 
REGIMUL ANTONESCIAN (1941-1944) 


ALEXANDRU MAMINA 


Părerile analiştilor privind regimul politic antonescian (ianuarie 1941 — august 
1944) au variat între extreme: unii l-au considerat un regim fascist, totalitar, alţii i-au 
pus la îndoială până şi caracterul dictatorial. Larry Watts, de pildă, pornind de la faptul 
că Ion Antonescu a tolerat acțiunile liderilor naţional-țărănişti şi national-liberali, pe 
care i-a protejat inclusiv față de germani, a ajuns să conchidă că Ion Antonescu a fost 
“un dictator foarte netipic”, în timpul căruia a existat o libertate mai mare decât în 
timpul dictaturii regale . La antipodul acestei aprecieri, în viziunea lui Radu Ioanid 
regimul antonescian a reprezentat “o alternativă fascistă de guvernare”, un regim 
totalitar, în ale cărui ideologie şi practică se regăseau toate trăsăturile fasciste: cultul 
statului, al autorităţii ierarhice, al şefului suprem, naționalismul, şovinismul, xenofobia, 
antisemitismul, misticismul, diversiunea socială, anticomunismul, tendintele 
imperialiste, negarea principiilor democratice burgheze’, 

În ceea ce priveşte părerea lui Larry Watts, considerăm că exprimă o 
interpretare superficială a fenomenului politic. Criteriul în funcție de care se 
defineşte o dictatură nu este toleranța dictatorului față de critici, sau altfel spus, 
intensitatea represiunii. Represiunea îşi are importanța ei, gradul în care este 
practicată conferind o anumită specificitate dictaturii respective, dar represiunea nu 
este însăşi dictatura. O dictatură poate exista şi fără teroare de masă, de o dictatură 
poate fi vorba şi atunci când dictatorul este relativ tolerant, pentru că o dictatură 
înseamnă altceva decât un dictator. O dictatură este un regim politic, iar un regim 
politic nu se defineşte după permisivitatea conducătorului, ci după modul în care se 
desfăşoară viata politică, adică deținerea şi exercitarea puterii. 

Din această perspectivă, este neîndoielnic că regimul antonescian a fost o 
dictatură. Întregul sistem instituțional statua concentrarea puterii la nivelul unei 
singure persoane. Ion Antonescu era “conducătorul statului”, calitate în care deţinea 
atât puterea executivă, cât şi pe cea legislativă, guvernarea realizându-se prin 
decretele-legi emise de conducător. Puterea judecătorească, deşi nu a fost asimilată 
de către Ion Antonescu, a fost practic anualtă prin decretul-lege din 23 septembrie 
1940, care prevedea că nici o instanță nu avea dreptul să judece constitutionalitatea 


' Larry T. Watts, O Casandră a României. Ion Antonescu şi lupta pentru reformă, 1918-1941, 
<Bucureşti>, <1993>, p. 432. 

? Radu Ioanid, Sabia arhanghelului Mihail. Ideologia fascistă in România, <Bucuresti>, 1994, p. 193- 
194, 207. 

nici unei legi, nici unui decret-lege sau decret”. Astfel, conducătorul putea să 
acţioneze liber de orice restricție sau control instituțional. Parlamentul era 
desființat, organizaţiile politice interzise, administrația locală subordonată 
Ministerului Afacerilor Interne sau prefectilor* si nu exista nici un act constituţional 
care să înscrie drepturi şi libertăţi cetăţeneşti. Dacă Ion Antonescu a fost permisiv 
cu unii critici ai săi, a fost deoarece a ales să fie aşa; dacă ar fi ales altminteri, nimic 
nu l-ar fi putut împiedica să nu mai fie permisiv, nici o instituţie politică, nici o 
voinţa unui singur om nu poate fi considerat decât o dictatură. 

În ceea ce priveşte părerea lui Radu Ioanid, credem că aprecierea României în 
timpul lui lon Antonescu drept stat totalitar reprezintă un abuz conceptual. 
Totalitarismul nu peate fi identificat cu dictatura, deşi implică o conducere de tip 
dictatorial. Totalitarismul este acel regim în care politicul (statul, partidul-stat) 
anulează prin asimilare societatea civilă. Indivizii, familiile, grupurile socio- 
profesionale îşi justifică rolul numai prin dependenţa faţă de politic. Regimurile 
totalitare nu tolerează nici o asociație care s-ar putea interpune între puterea centrală 
şi cetăţean; partidul-stat multiplică în interiorul său formațiunile care grupează 
femei, tineri sau vechile organizații sindicale”. 

Diferenţa dintre un atare sistem societal şi regimul antonescian este 
evidentă. În România nu a existat un partid care să promoveze o ideologie 
integrativă de tip totalitar şi care să înregimenteze societatea în organizații precum 
“Tineretul hitlerist” sau “Frontul german al muncii” — ca formațiuni componente ale 
partidului respectiv. Anumite veleităţi totalitare manifestase Carol al II-lea, 
creatorul Frontului Renaşterii Naţionale — primul partid unic din istoria politică a 
României —, al “Străjii țării” şi al aşezămintelor “Muncă şi voie bună”. Regimul 
antonescian a însemnat o revenire la formula “statului administrator”, minus 
libertatea si pluralismul politic®. Acesta a menținut exterioritatea fundamentală a 
statului şi societăţii civile, a ordinii publice şi ordinii private. A fost vorba de o 
dictatură de dreapta, dar care a acţionat în societate, impunându-şi dominaţia prin 
intermediul exerciţiului guvernamental, nu asupra societăţii, iar mai apoi fără 
societate, prin intermediul instituţiilor paralele ale partidului-stat. 

Teza potrivit căreia lon Antonescu ar fi fost fascist reprezintă mai degrabă o 
etichetare polemică, decât rezultatul unei analize aplicate. În anii celui de-al doilea 
război mondial şi în cei imediat următori era uzuală calificarea tuturor regimurilor de 
dreapta, apropiate prin interese de Germania sau de Italia, ca fiind fasciste. Lucrețiu 
Pătrăşcanu, de pildă, numea regimul antonescian “dictatură militară-fascistă”, chiar 


? Ioan Scurtu, Viața politică din România. De la Marea Unire din 1918 la revoluția de eliberare 
socială şi națională din august 1944, Bucureşti, 1982, p. 264. 

1 A. Simion, Preliminarii politico-diplomatice ale insurecției române din august 1944, Cluj-Napoca. 
1979, p. 56-57. 

> François Châtelet, Evelyne Pisier, Concepfiile politice ale secolului XX, Bucuresti, 1944, p. 311-312, 
316-317. 

é Ibidem, p. 72-74. 

7 Lucrețiu Pătrășcanu, Sub trei dictaturi, Bucureşti, 1970, p. 274. 

dacă termenul “fascistă” nu se acorda cu restul analizei sale, în particular cu 
apropierea dintre Ion Antonescu şi Louis Cavaignac?. În acelaşi spirit a procedat şi 
propaganda britanică, ce a încercat să-i creeze lui Jon Antonescu o imagine similară 
cu cea a lui Adolf Hitler, Ivor Porter, fostul agent SOE, îşi amintea cum a fost îngrozit 
la auzul ştirilor difuzate de BBC, în ianuarie 1941, care-i prezentau pe legionari drept 
“patrioţi”, pe baza presupunerii că oricine se opunea “quislingului” Ion Antonescu 
trebuia să fie proenglez’. 

Argumentele “de fond” enunțate de Radu Ioanid nu credem că susţin teza 
“fascismului” antonescian. Dacă imaginea unui Ion Antonescu “mistic” ar putea fi — 
la limită — chiar amuzantă, aşa cum poate fi amuzantă o glumă absurdă şi oarecum 
macabră, ideea “imperialismului” românesc nu poate fi tratată decât ca o eroare 
conceptuală flagrantă. România nu se integra realmente modelului capitalismului 
imperialist, teoretizat încă din 1910 de către Rudolf Hilferding, nici în privința 
situaţiei sale economico-sociale, nici în privința politicii sale externe. România a 
intrat în război pentru reîntregirea teritoriului naţional, nu pentru obţinerea de 
colonii sau sfere de influență — asemenea statelor imperialiste. 

“Sovinismul” şi “xenofobia” nu pot fi susținute documentar în mod 
autentic. Enuntarea lor se datorează prezumţiei implicite în întregul discurs al lui 
Radu Ioanid, anume identitatea dintre România lui Ion Antonescu şi Germania lui 
Adolf Hitler. Naționalismul a caracterizat, într-adevăr, regimul antonescian, numai 
că naționalismul în sine nu constituie o trăsătură propriu-zis fascistă, el regăsindu-se 
şi în cazul unor regimuri democratice. Naționalismul antonescian s-a înscris, mai 
curând, în tradiţia retoricii patriotice de secol XIX, invocând argumente precum 
dreptul istoric, nu superioritatea rasială. 

Antisemitismul a existat, de asemenea, atât sub formă legislativă, cât şi sub 
forma deportărilor, cu amendamentul că, după 1943, când a devenit tot mai clar că 
Germania avea să piardă războiul, Ion Antonescu a început să-i protejeze pe evrei 
de excesele Soluției Finale, în speranța că va dobândi astfel bunăvoința Aliatilor'®. 
Antisemitismul, însă, oricât de surprinzător ar părea, nu este deosebit de relevant în 
definirea fascismului în general. Acesta a fost o componentă fundamentală a 
variantei national-socialiste de fascism, dar în Doctrina fascismului a lui Benito 
Mussolini, de pildă, nu se găsea nici un rând care să sugereze măcar opțiuni 
antisemite. În practică, deosebirea a fost la fel de evidentă. În Italia au fost adoptate 
reglementări discriminatorii la adresa evreilor abia din 1938, adică după nu mai 
puţin de şaisprezece ani de regim fascist. Ca pierderi de vieţi omeneşti, Italia s-a 
situat la limita de jos a Holocaustului, conform cifrelor oferite chiar de Josy 
Eisenberg!!. Totodată, forme de antisemitism au existat şi în regimurile politice din 
secolul al XIX-lea, inclusiv în unele liberale. Considerăm că esențială pentru 


? Ibidem, p. 277. 

? Larry T. Watts, op. cit., p, 359. 

19 Ibidem, p. 392-429; A. Simion, op. cit., p. 131-132; Alex Mihai Stoenescu, Armata, mareșalul şi 
evreii. Cazurile Dorohoi, Bucuresti, Iasi, Odessa, <Bucuresti>, <1998>, p, 491-497, 

!! Josy Eisenberg, O istorie a evreilor, Bucuresti, 1993, p, 330. 

definirea fascismului nu este dimensiunea antisemită, ci concepția totalitară asupra 
societăţii. 

“Cultul statului, al autorităţii ierarhice, al şefului suprem” nu a depăşit 
limitele propagandei oricărui regim dictatorial. Mai important însă, diferența fata de 
regimurile fasciste nu a fost atât una cantitativă, măsurabilă în numărul de 
publicaţii, transmisii radiofonice şi manifestații publice, cât una calitativă, natura 
însăşi a mesajului propagandistic fiind alta. Autoritatea “conducătorilor” fascişti se 
legitima printr-o “metafizică”, printr-o concepţie existenţială care afirma 
preexistenta întregului asupra părţii, a colectivitatii asupra individului. Comunitatea 
nu era suma indivizilor, ci un tot organic, cu o viață proprie şi un destin istoric, în 
raport cu care vointele individuale erau anulate; indivizii (”partile”), nu aveau 
identitate decât în măsura în care făceau parte din colectivitate (“întregul”). Prin 
urmare, indivizii pierdeau calitatea de creatori de drept, de “actori” politici care 
delegau puterea politică. Această calitate revenea “conducătorului”, care nu mai 
acționa în temeiul unui mandat; el nu mai era reprezentantul comunităţii, ci 
întruparea ei, liderul mesianic ce asigura înfăptuirea misiunii ei în omenire. 

Mesajul propagandistic antonescian s-a situat într-un alt plan valoric, a 
invocat argumente de un cu totul alt ordin. În primul rând, regimul nu s-a legitimat 
pe baze metafizice, ci pragmatice. lon Antonescu însuşi a afirmat întotdeauna că 
regimul său era strain de orice ideologie (inclusiv de acea Weltanschauung 
nazistă)!?. În al doilea rând, dictatura era susținută într-o manieră “tradițională”, 
proprie epocii “statului administrator”: lon Antonescu dispunea de prerogative 
excepţionale, deoarece situaţia în care se afla tara era una excepțională. Astfel, 
dictaturii îi era conferit un titlu de excepţie. Autoritatea absolută a conducătorului 
era o soluţie necesară într-o conjunctură determinată, putând deveni doar o 
paranteză istorică odată depăşită situaţia excepţională. Regimul nu era promovat ca 


5 
o nouă formulă politică, o nouă etapă istorică în evoluţia societăţii, aşa cum se 
întâmpla în cazul statelor fasciste, Totodată, Ion Antonescu a fost conducătorul 
statului, nu al comunităţii — înțeleasă în sens fascist. 

Negarea principiilor democratice burgheze, anticomunismul şi “diversiunea 
socială” au caracterizat, într-adevăr, regimul antonescian. (Rămâne de lămurit în ce 
măsură politica socială a acestuia a constituit o “diversiune” sau nu. Acceptăm 
deocamdată termenul). Însă critica democraţiei şi a marxismului, propunerea 
rezolvării problemelor sociale în spiritul colaborării de clasă au definit dreapta 
politică încă din secolul al XIX-lea. Aceste elemente singure, fără concepția totalitară 
asupra societăţii, nu înseamnă fascism (după cum existenţa în economie a unui sector 
public şi a unor forme de planificare, sistemul de asigurări şi întreţinerea consensului 
social, fără naţionalizarea mijloacelor de producţie, nu înseamnă comunism). 


'2 Larry T. Watts, op. cit., p. 311-312. 
'3 Benito Mussolini, Doctrina fascismului, Roma, p. 47. 

Regimul antonescian a fost o dictatură, dar ce fel de dictatură? Care a fost 
conținutul acesteia, pe ce forte s-a întemeiat şi ce interese a servit? 

Este la îndemână, dar nerelevantă, ideea că a fost o dictatură militară, 
pentru că la conducere s-a aflat un militar. Împotriva aparentelor, regimul nu s-a 
întemeiat pe armată; armata a fost instrumentul regimului, cu funcţii coercitive, nu 
baza lui politică. În acest sens este semnificativ, în primul rând, faptul că Jon 
Antonescu nu a deținut nici un moment comanda supremă a armatei. În al doilea 
rând, politica “de cadre” a înregistrat o restrângere treptată a ponderii militarilor 
activi în aparatul de stat, atât la nivel central, cât şi local. În ianuarie 1941, militarii 
deţineau preşedinţia Consiliului de Miniştri şi nouă ministere, iar civilii patru 
ministere. În august 1944, militarii dețineau preşedinţia Consiliului de Miniştri şi 
patru ministere, iar civilii vicepresedintia Consiliului şi opt ministere. În februarie 
1941 toţi cei 48 de prefecti erau militari, iar în august 1944 doar nouă prefecti mai 
erau militari, activi, ceilalți fiind militari trecuţi în rezervă, în retragere, precum şi 
câţiva civili'*. În al treilea rând, armata nu poate fi considerată baza regimului, câtă 
vreme atunci când loialitatea ei faţă de Ion Antonescu a fost pusă la încercare, la 23 
august 1944, acesta nu a primit nici un sprijin din partea militarilor. Puterea şi 
legitimitatea regimului nu rezidau în armată. 

Dictatura antonesciană a fost o dictatură bonapartistă, adică o dictatură 

“consensuală” impusă nu prin lovitură de stat sau prin intervenție dinafară, ci ca 
urmare a acordului principalelor forțe politice şi sociale; o dictatură “de 
compromis”, acceptată ca soluție de moment, necesară pentru depăşirea unei situații 
de criză, 

Dictatura bonapartistă nu este o dictatură de clasă, ci una cu susținere 
națională. Chiar dacă o anumită forță socială are rolul principal în impunerea 
dictaturii, regimul este acceptat de societate în ansamblu. Această susținere implică 
atât un demers practic, cât şi o retorică oficială, în sensul reprezentării intereselor 
tuturor claselor şi categoriilor sociale. Subiectiv, bonapartismul se afirmă deasupra 
claselor, a intereselor şi ideologiilor de clasă, pe care le depăşeşte în favoarea 
binelui general. Obiectiv însă, acesta depinde de scopurile şi acțiunea conjugată a 
claselor, acțiune care variază de la impunerea regimului la acceptarea sa relativ 
pasivă. 

Faptul că bonapartismul este rezultatul, expresia politică a acestei acţiuni, 
nu trebuie să creeze impresia unei coabitări perfecte între dictator şi cei care l-au 
impus. Relaţia dintre aceştia nu este liniară, ci sinuoasă şi nu o dată tensionată. 

Bonapartismul se mai caracterizează printr-o dinamică inerentă, care-i 
subminează fundamentul. Pe de o parte, în mod obiectiv, pe măsură ce-şi împlineşte 
menirea, anume depăşirea crizei care l-a impus, regimul bonapartist îşi pierde 
rațiunea de a exista. Forţele politice şi sociale se reorientează spre alte formule 
instituționale şi retrag sprijinul oferit anterior dictatorului. Pe de altă parte, la nivel 


11 A, Simion, op. cit., p. 45-46. 
* Folosim aici conceptul de “clasă” într-o manieră oarecum didactică, pentru o mai mare claritate a 
argumentatiei. Într-o analiză sociologică particulară, însă, funcţia sa operatorie este sensibil diminuată. 

subiectiv, încercarea liderului bonapartist de a se “emancipa” de cei care l-au 
susținut, pentru a conferi regimului o legitimitate proprie, în funcţie de persoana lui, 
îl aduce în conflict cu factorii politici. Aceştia nu doresc un conducător “absolutist”, 
ci un reprezentant informal al intereselor lor conjuncturale. 

Fiind o dictatură a “acordului”, bonapartismul rămâne tipologic în cadrul 
formulei “statului administrator”. Nu numai că menţine exterioritatea statului şi 
societății civile, dar, în pofida absenței libertăţii şi pluralismului politic, prezervă, 
într-o manieră sui generis, funcţia de reprezentant al colectivitatii, al consensului, 
pe care o are “statul administrator”. 

Acestea credem că sunt reperele ideale ale bonapartismului, după modelul 
oferit de Napoleon I şi, poate chiar mai mult, de Napoleon al III-lea, al cărui regim 
nu numai că a fost bonapartist, dar s-a şi afirmat ca atare. Este simptomatic faptul că 
un colaborator al lui Ion Antonescu l-a comparat pe acesta cu Napoleon’. Deşi 
comparatia se întemeia pe alte considerente decât cele pe care le-am enunțat, ea 
indică imaginarul politic în care era integrat tipologic, fie şi numai intuitiv, 
conducătorul statului. 

Ion Antonescu a ajuns la putere într-o perioadă de criză a societăţii 
româneşti, o criză care a debutat în iunie 1940 şi a durat până în ianuarie 1941. 
Timp de opt luni, societatea românească a fost marcată de tulburări şi de căutări în 
scopul găsirii unui nou echilibru. Evenimentele din septembrie 1940 au constituit 
numai 0 etapă a acestui fenomen. 

În primul rând, a fost vorba de o criză politică. Pe plan intern, se 
înregistrase eşecul regimului dictaturii regale, eşec exprimat cel mai elocvent de 
introducerea legionarilor în guvern. În planul relaţiilor internaționale, România 
fusese obligată să se orienteze către Germania, act cu implicaţii mai profunde decât 
cele ale unui simplu exercițiu diplomatic, deoarece se punea problema actorilor 
politici care să realizeze o atare schimbare. Clasa politică românească, în general 
democratică şi prooccidentală, se afla în situația de a se retrage sau de a colabora, 
contrar opţiunilor ei, cu Germania totalitară. 

În al doilea rând, a intervenit o criză morală, ca urmare a pierderilor 
teritoriale din 1940. În conştiinţa colectivă traumatizată s-a ridicat problema 
responsabilitatilor pentru destrămarea statului national unitar, care fusese idealul 
mai multor generaţii şi rezultatul sacrificiilor din primul război mondial. Situaţia era 
tensionată, dar destul de confuză, nefiind foarte clar în ce direcţie avea să evolueze 
sentimentul de nemulțumire al populaţiei. Pentru oamenii politici, însă, era clar că 
pentru a ieşi din conjunctura amenintator revoluţionară trebuia găsită o nouă 
formulă de regim politic, diferită de cele care existaseră şi se compromiseseră până 
atunci — democraţia şi dictatura regală —, care să răspundă aşteptărilor unor cât mai 
mari segmente sociale. 

În al treilea rând, a fost vorba de o criză economică, datorată pierderilor 
teritoriale, care destrămaseră ansamblul economic alcătuit de statul național unitar, 


15 Gheorghe Magherescu, Adevărul despre mareşalul Antonescu, vol. I, <Bucuresti>, 1991, p. 207, 
427. 

precum şi acțiunii distructive a legionarilor. În 1940, România a pierdut regiunea 
industrializată din nordul Transilvaniei şi pe cea agricolă a Basarabiei. Ca urmare, 
multe întreprinderi au rămas brusc fără materii prime şi piețe de desfacere, iar 
producţia agricolă a scăzut cu o treime față de anul 1938, fapt care a provocat o 
creştere a prețurilor la produsele alimentare. Reţeaua de transporturi a fost 
dezorganizată. Numărul refugiaților din teritoriile cedate a atins cifra de 300.000'°. 

Guvernarea legionară nu numai că nu a ameliorat situația, dar chiar a 
agravat-o. În contextul acţiunii de românizare a bunurilor industriale şi comerciale, 
exproprierile violente practicate de legionari au creat panică pe piață, determinându-i 
pe numeroşi patroni să-şi vândă întreprinderile şi prăvăliile ori să arunce la vânzare 
pachete întregi de acţiuni. Dar singurii care-şi puteau permite să le cumpere fără 
teama că vor fi şi ei victimele exproprierilor erau germanii, cei autohtoni, ca şi cei 
din Germania. Astfel, acțiunea de românizare a capitalurilor contribuia mai curând 
la germanizarea acestora, spre nemulțumirea burgheziei române, nemulțumire 
exprimată de Constantin I.C. Brătianu într-o scrisoare adresată lui Jon Antonescu la 
18 decembrie 1940”. 

Pentru a pune capăt acestei crize politice, morale şi economice, burghezia 
română a recurs la soluţia guvernării personale a lui Ion Antonescu. 

Din punct de vedere politic, noul regim urma să fie altceva decât dictatura 
regală, păstrând însă caracterul de regim de mână forte, necesar controlării situaţiei 
din țară. Clasa politică tradițională îşi dădea girul conducătorului, păstrând într-o 
formă sui generis controlul asupra guvernării, în măsura în care regimul funcţiona 
cu acordul şi cu sprijinul său “tehnic”. În plus, guvernarea personală a lui Ion 
Antonescu însemna eliminarea concurenţei legionarilor, care tindeau să creeze o 
nouă clasă politică — o concurenţă cu atât mai amenințătoare, cu cât legionarii 
păreau cei mai îndrituiţi să reprezinte România în noua conjunctură, a orientării spre 
Germania totalitară. 

Faptul că liderii liberali şi national-faranisti nu au sprijinit politic regimul, 
ci doar “tehnic”, nu trebuie să inducă în eroare. Angajarea lor nu a fost mai putin 
relevantă, după cum a reieşit, spre exemplu, din componenţa listelor ministeriale: în 
guvern au intrat foşti liberali georgişti — Mihai Antonescu, Constantin Al. Atta 
Constantinescu —, membri ai grupării “bătrânilor” liberali — Petre Tomescu — si 
oameni legaţi de marea finanţă liberală — Alexandru Neagu, Ion Marian, Constantin 
Buşilă, Ion N. Finţescul'S. 

Ca răspuns la criza morală, noul regim aducea un conducător recunoscut 
pentru cinstea lui şi ostilitatea fata de corupţie şi politicianism, un opozant notoriu 
al lui Carol al II-lea — de numele căruia se lega dezastrul țării din 1940. Totodată, 
fiind vorba de un militar care-şi afirmase dorința de a reface unitatea naţională, 


15 F, Vladimir Krasnosselski, Stânga in România, 1832-1948, tentativă de sinucidere sau asasinat?, 
Arhus, 1991, p. 181. 

"7 A. Simion, op. cit., p. 119. 

'8 jbidem, p. 46. 

personalitatea lui Ion Antonescu era în măsură să refacă orgoliul rănit al armatei şi 
să răspundă aşteptărilor populaţiei, animată de puternice sentimente patriotice”. 

În plan economic, regimul de mână forte al lui Ion Antonescu asigura 
pârghiile necesare stabilizării, inclusiv prin îndepărtarea legionarilor, mai ales în 
condiţiile în care Horia Sima, inspirat de Hermann Neubacher — şeful biroului 
economic german de la Bucureşti —, începuse să agite ideea unei transformări a 
sectorului economic în sens national- -socialist””. 

Modul in care înțelegeau liderii liberali si naţional-ţărănişti noul regim reiese 
din scrisorile adresate de Constantin I.C. Brătianu şi luliu Maniu lui Ion Antonescu, în 
perioada septembrie 1940 — februarie 1941. Aceştia îi cereau conducătorului să pună 
capăt anarhiei legionare, să elimine monopolul politic al Gărzii de Fier, să colaboreze 
cu şefii partidelor politice în acțiunea de reconstrucție, situându-se însă deasupra 
partidelor, ca arbitru al situației”. In fapt, îi propuneau conducerea personală, cu 
condiția cooptării lor, mai mult sau mai puțin formale, la adoptarea deciziilor. Într-un 
discurs rostit la 14 februarie 1941, Constantin I.C. Brătianu a specificat atât faptul că, 
în viziunea sa, noul regim era numai o soluție conjuncturală — impusă de condițiile 
interne şi externe —, urmând ca viitorul să aparțină Partidului Național Liberal, cât şi 
mobilurile pentru care liberalii hotărâseră să îl sprijine pe Ion Antonescu: “pentru 
binele ţării şi în special pentru reorganizarea ei economică”2?, 

Am observat până aici mai ales motivațiile burgheziei mari şi ale elitei 
liberale în susținerea regimului antonescian. Baza social-politică a acestuia nu s-a 
limitat însă doar la marea burghezie şi la elita liberală; nu a fost o dictatură de clasă, 
ci una cu susţinere naţională. 

Categoriile sociale mic-burgheze, reprezentate în general de național- 
ţărănişti, au întrevăzut, de asemenea, în regimul antonescian o soluţie pentru 
problemele lor. Situate între marele capital şi proletariat, acestea erau ostile, în egală 
măsură, dominaţiei exclusive a capitalului monopolist şi revoluției sociale, ambele 
punându-le în cauză existenţa. Prin urmare, ele se orientau politic fie spre democrație 
— care le permitea un anumit acces la funcţiile decizionale —, fie spre dictatura de 
dreapta — deoarece, prin impunerea unei regularizări a activității economice, le proteja 
de concurența ruinătoare a marelui capital. După ce a suferit efectele marii crize 
economice, care a produs o anumită neîncredere în capacitatea democraţiei de a 
depăşi situaţiile de criză, şi a cunoscut vexatiunile guvernării anarhice a legionarilor, 
burghezia mică s-a îndreptat către conducătorul care promitea ordine şi stabilitate. 

La rândul ei, clasa muncitoare a acceptat regimul antonescian, unii 
conducători social-democrati, cum au fost oe Grigorovici, Ion Flueras, Lazar 
Măglaşu etc., susținându-l in mod declarativ”™. 


9 F, Vladimir Krasnosselski, op. cit., p. 181. 
2 Ion Gheorghe, Un dictator nefericit, maregalul lon Antonescu (Calea României spre statul satelit), 
Bucuresti, 1996, p. 145-146, 156. 
?! Mareșal Ion Antonescu, Epistolarul infernului, <Bucuresti>, <1993>, p. 15-16, 32-33, 48-49. 67-68. 
22 

Ibidem, p. 75. 
3 F, Vladimir Krasnosselski, op. cit., p. 200. 

Ralierea unor social-democrati, în numele clasei muncitoare, la dictatura de 
dreapta a lui Ion Antonescu a fost efectul pervers al unei tradiţii politice din 
mişcarea muncitorească românească, încă din secolul al XIX-lea. Social-democratii 
români, după modelul celor germani, au fost rezervaţi față de calea revoluţiei ca 
formă de trecere la socialism, preconizând, în schimb, calea reformelor 
parlamentare. Cu alte cuvinte, socialismul avea să fie realizat “de sus”, prin 
reprezentanţi, nu prin implicarea directă a maselor. O atare opțiune, promovată timp 
de decenii, a indus o anumită cultură politică la nivelul muncitorimii. Proletariatul 
român a fost, în general, adeptul legalismului, al reformismului şi, în ultimă 
instanță, al pragmatismului — atâta timp cât cei care guvernau îi promovau 
interesele, accepta statu-quo-ul social-politic, nu dorea să preia direct puterea prin 
revoluţie, ci era suficient să fie bine reprezentat. Or, deşi regimul antonescian a 
restrâns posibilitățile de acţiune socială ale proletariatului, interzicând sindicatele şi 
grevele, a impus o serie de reglementări constrângătoare pentru patroni şi favorabile 
muncitorilor, cum nu existaseră în vremea regimului democratic. Putem presupune, 
aşadar, că proletariatul a receptat guvernarea de mână forte a lui lon Antonescu într-un 
mod asemănător cu mica burghezie: ca o formă de limitare şi control a acţiunii 
marelui capital. 

Un al doilea resort al acceptării dictaturii de dreapta de către clasa 
muncitoare a fost însăşi compoziția ei la acea dată. Într-o măsură însemnată, 
proletariatul din România era de dată recentă, provenit în principal de la sate, noii 
muncitori păstrându-şi mentalitatea rurală, marcată de idealul proprietăţii, de 
ortodoxie şi de o atitudine relativ supusă faţă de autoritate. Prin urmare, psihologia 
socială a proletariatului român nu era favorabilă radicalismului revoluţionar, ci mai 
degrabă conservatoare, înclinată spre acceptare şi concesii. 

Taranimea, reprezentată politic mai ales de national-{aranisti, a acceptat şi 
ea regimul antonescian, față de care nu a manifestat nici o opoziţie. În schimb, 
regimul i-a susținut interesele — în special pe cele ale țărănimii mijlocaşe şi bogate — 
în maniera consacrată a bonapartismului, am spune. 

Am putea aprecia relația dintre conducătorul statului şi țărănime drept una 
paternalistă, atât din perspectivă socială, cât şi afectivă. Credem că lon Antonescu a 
beneficiat din partea ţărănimii de o simpatie analoagă celei pe care o dobândise 
Alexandru Averescu în primul război mondial şi în anii imediat următori. Amândoi 
erau militari, amândoi erau percepuți ca persoane morale, ca justitiari şi ca patrioți, 
amândoi se declarau împotriva bolşevismului. (Ca o ironie a soartei, amândoi 
fuseseră implicaţi şi în reprimarea țăranilor răsculați, în 1907.) Personalitatea lui Jon 
Antonescu — asemenea celei a lui Alexandru Averescu — părea astfel să se acorde cu 
psihologia tradiționalistă a țărănirnii, întemeiată pe ideile de normă şi dreptate, de 
stabilitate, de ţară şi credință. Conducătorul care promitea să apere pământul — 


” Din cele spuse aici nu trebuie să se înțeleagă că, în ansamblul său, proletariatul român a fost o clasă 
inertă, o clasă în sine, nu şi pentru sine — în termenii lui Karl Marx. Anumite segmente ale sale au 
manifestat conştiinţă de clasă si spirit revoluţionar, după cum s-a văzut mai ales între 1929-1933, în 
perioada marii crize economice. 

înțeles ca proprietate şi ca țară — şi credința românilor împotriva bolşevismului, care 
promitea să-i reprime pe afaceriştii veroşi — percepuți ca străini periculoşi în lumea 
satelor — nu avea cum să nu obțină încrederea țăranilor. 

La stabilirea acestei relații de încredere între Ion Antonescu şi țărănime a 
contribuit şi “vizibilitatea” conducătorului. Prin faptul că Ion Antonescu se afla “la 
vedere” în spaţiul public, prin faptul că transmitea direct ceea ce dorea, era mai 
credibil decât multi miniştri şi parlamentari din democraţie, ale căror înfăţişări şi 
acțiuni nu erau la fel de bine cunoscute. S-a putut crea în acest fel imaginea 
conducătorului paternal, sever, dar drept şi dedicat celor pe care-i avea în grijă. 

Dincolo de ratiunile particulare, cauza generală pentru care Ion Antonescu a 
fost susținut sau acceptat de majoritatea forțelor social-politice a constituit-o 
sentimentul national. Pe fondul crizei morale amintite, națiunea s-a solidarizat firesc 
în jurul conducătorului care îşi propunea să depăşească umilintele încercate şi să 
refacă unitatea pierdută a ţării. Fenomenul nu era specific românesc, el 
caracterizând şi alte ţări care suferiseră înfrângeri militare şi pierderi teritoriale, 
precum Franţa după 1871 ori, mai ales, Germania după 1918. În aceste ţări s-au 
înregistrat apariţia dorinței de revanșă, recrudescenta naţionalismului, solidarizarea 
societăţii în marile probleme naţionale şi ascensiunea liderilor autoritari, care 
păreau mai capabili să ducă o politică de prestigiu national în plan extern. Ion 
Antonescu a fost conştient de sprijinul pe care l-a primit, cel putin o vreme, din 
partea întregii societăţi. „Tot ce ati văzut ca realizări ale regimului actual — afirma el ` 
în aprilie 1943 într-o conferință la Scoala Superioară de Război — au fost posibile 
pentru că am avut în spate poporul şi Armata ţării, întreaga conştiinţă naţională [...] 
poporul m-a urmat, armata m-a sprijinit. Fără acest consens eu nu aş fi făcut 
nimic”. 


În legătură directă cu susținerea generală de care s-a bucurat regimul 
antonescian s-au aflat retorica şi acțiunea acestuia — tipic bonapartiste —, îndreptate 
nu către o clasă socială anume, ci către națiunea întreagă. 

Într-o declaraţie de la 1 februarie 1941, spre exemplu, Ion Antonescu 
proclama preocuparea noului regim pentru problemele tineretului, ale ţărănimii, 
muncitorimii, funcţionarilor, intelectualității şi slujitorilor Bisericii”. În aprilie 
1943 el susţinea în continuare că avea o datorie fafa de întreaga „fiinţă a Neamului”, 
în care erau incluse „elitele” şi „forțele creatoare”?6, 

În acțiunea economico-socială a regimului antonescian interesele 


burgheziei au ocupat un loc central. Statul român a practicat o politică de încurajare 


24 Mareşal Ion Antonescu, Istoria mă va judeca. Scrieri inedite, Bucuresti, 1993, p. 150-154. 
25 A, Simion, op. cit., p. 84. 
26 Mareşal Ion Antonescu, Istoria mă va judeca, p. 148. 

şi de protejare a industriei şi a finantei naționale, inclusiv față de cererile 
Germaniei”. 

Pârghia principală de promovare a intereselor burgheziei române a 
reprezentat-o creditul. La 9 aprilie 1941, prin decret-lege, a fost creat Institutul de 
Credit Românesc, cu scopul de a sprijini întemeirea de noi întreprinderi, preluarea 
fondurilor industriale şi comerciale de la evrei şi dezvoltarea capacităţilor 
existente”. La 5 martie 1941, printr-un Jurnal al Consiliului de Miniştri, au fost 
modificate statutele Băncii Naţionale, permiţându-i-se să achiziționeze acţiuni, 
drepturi şi interese, care să-i asigure controlul întreprinderilor ce lucrau pentru 
apărarea naţională. De asemenea, prin legea din 22 august 1941, statul se obliga să 
preia asupra sa jumătate din pierderile Băncii Naţionale în caz de neplată la 
scadență a unui împrumut şi nerecuperare integrală a sumei prin execuţie silită”. 

Burghezia română a avut de câştigat şi ca urmare a dezvoltării producției de 
armament, beneficiind atât de comenzi masive, cât şi de avansuri din valoarea 
comenzilor şi de facilități la importul produselor necesare. 

Vastitatea programului de înarmare a făcut ca avantajele sale să nu se 
limiteze la nivelul burgheziei mari, ci să se extindă şi asupra celei mijlocii şi mici, 
care a primit spre realizare anumite repere”. 

Față de proletariat, regimul antonescian a manifestat o atitudine 
paternalistă: prin interzicerea grevelor şi a sindicatelor i-a limitat sensibil 
favoarea muncitorilor în relaţiile cu patronii. Prin decretul-lege din 2 octombrie 
1941 asupra regimului muncii în timp de război, patronii întreprinderilor cu peste 
50 de salariați au fost obligaţi, sub amenințarea amenzilor şi a închisorii 
corectionale, să se îngrijească de aprovizionarea angajaţilor şi a familiilor acestora 
cu articole de primă necesitate. De asemenea, întreprinderile cu mai mult de 25 de 
salariaţi trebuia să înființeze cantine pentru angajaţi. S-a ajuns astfel, în 1943, ca în 
cadrul întreprinderilor să funcţioneze 769 de oficii, care aprovizionau 699.272 de 
salariaţi, şi 376 de cantine, în care mâncau 67.805 de salariaţi”! 

Cu supravegherea condiţiilor de muncă şi cu protecția lucrătorilor din 
întreprinderile industriale şi comerciale erau însărcinaţi inspectorii muncii. Este 
relevant pentru caracterul regimului antonescian faptul că, în 1943 de pildă, în cele 
206 conflicte colective şi în cele 3658 conflicte individuale înregistrate la 
inspectoratele judeţene de muncă, majoritatea soluţiilor pronunţate de acestea au 
fost favorabile salariaților”. 


27 Stenogramele şedinţelor Consiliului de Miniştri. Guvernarea Ion Antonescu, vol. II, Bucuresti, 
1998, p. 506-508; Andreas Hilgruber, Hitler, regele Carol şi mareșalul Antonescu. Relaţiile româno- 
germane (1938-1944), Bucuresti, 1994, p. 193. 

% A, Simion, op. cit., p. 120-121, 124. 

* Ibidem, p. 120-122. 

30 Ibidem, p. 127. 

3! Ibidem, p. 96-97. 

32 Ibidem, p. 102-103. 

De asemenea, a fost iniţiat un program guvernamental de construcții de 
case pentru muncitori, până în vara anului 1943 fiind construite 248 de locuinţe 
muncitoreşti, alte 127 aflandu- -se în lucru”, în condiţiile în care România se afla de 
doi ani în război. 

Considerăm, aşadar, că interesul regimului antonescian pentru situația 
proletariatului nu a reprezentat o „diversiune socială” (cf. Radu Ioanid), ci o 
materializare a esenței sale bonapartiste, cu mijloacele dictaturii, în contextul 
războiului. Ca atare, proletariatul a perceput în general favorabil regimul, de la care 
a aşteptat îmbunătățirea situaţiei sale sociale nu prin confruntare, ci prin colaborare. 
Un simptom relevant al acestei atitudini l-a constituit memoriul ceferiştilor de la 
Griviţa, din martie 1942, prin care muncitorii doreau să-l convingă pe Ion 
Antonescu de nedreptatea care li se făcuse prin desființarea sindicatelor”. Aşadar, 
muncitorii se raportau la regim cu încredere, nu căutau să forțeze mâna autorităților, 
ci făceau apel la sprijinul acestora. Nu se adresează memorii unei puteri ostile, de la 
care nu este nimic de aşteptat. Memoriul presupune o relaţie amiabilă sau cel puţin 
imaginată astfel, între expeditor şi destinatar. 

Politica lui Ion Antonescu faţă de țărănime a indicat, o dată în plus, rolul de 
arbitru între clase al conducătorului statului şi preocuparea acestuia pentru 
echilibrul statu quo-ului social — în spiritul bonapartismului. Ion Antonescu a 
respins, în egală măsură, ideea unei noi exproprieri şi pe aceea potrivit căreia numai 
marea exploatare asigura progresul în agricultură. Atât din rațiuni economice 
(producţia), cât şi sociale (stabilitatea), el s-a pronunţat în favoarea proprietăţii 
mijlocii. Bunăstarea țărănimii, în particular a țărănimii mijlocaşe, reprezenta 
condiţia existenței neamului”. În acest sens, Ion Antonescu a preconizat întemeirea 
„bunului de familie”, sub forma unui lot mediu inalienabil, pentru a evita parcelarea 
proprietăţii mijlocii. Totodată, pentru a permite practicarea performantă a 
agriculturii pe suprafețe extinse, păstrând însă proprietăţile mijlocii, a promovat 
înfiinţarea obstiilor agricole — asociaţii ale țăranilor cu loturi învecinate, care puteau 
lucra pământul cu maşinile agricole puse la dispoziţie de către stat'“. 

Politica de înzestrare a țărănimii cu inventar mecanic a reflectat preferința 
regimului pentru clasa mijlocie, preţurile şi dobânzile necesare pentru cumpărarea 
sau fe At inventarului respectiv putând fi achitate numai de „gospodarii 
satelor” 


Ultimul aspect care acreditează regimul antonescian drept o dictatură 
bonapartistă priveşte evoluţia relaţiilor dintre conducătorul statului şi forțele politice 
şi sociale care l-au impus sau l-au acceptat la putere: de la acord şi colaborare se 
ajunge treptat la dezacord şi confruntare. 


33 Ibidem, p. 99. 

* Ibidem, p. 102. 

35 Ibidem, p. 91; Stenogramele şedinţelor Consiliului de Miniştri, vol. Il, p. 94. 
% A. Simion, op. cit., p. 87-88, 92. 

37 Ibidem, p. 92-93. 

O primă cauză, de natură obiectivă, pentru care forțele politice şi sociale fi 
retrag sprijinul conducătorului, o reprezintă modificarea contextului istoric. 
Regimul dictatorial, acceptat ca soluţie conjuncturală, îşi pierde rațiunea de a exista 
odată ce situaţia care l-a produs a fost depăşită. Noile circumstanțe impun noi 
soluţii politice. 

În România, pe măsură ce războiul s-a îndreptat spre o victorie a Aliaților, 
clasa politică nu a mai avut nici un interes să gireze un regim legat de Germania. 
Ocupaţia militară sovietică nu avea să înlăture numai regimul antonescian; ea 
ameninţa să înlăture şi clasa politică burgheză. Din această perspectivă, eliminarea 
lui Ion Antonescu şi semnarea armistițiului cu Naţiunile Unite erau imperioase 
pentru liberali şi naţional-țărănişti. Singura şansă ca România să se menţină şi după 
război în afara sferei de influență sovietice era oferită de situarea sa de partea 
învingătorilor. 

Într-un fel, situația era oarecum analoagă celei din 1940-1941, dar în sens 
contrar: Ion Antonescu nu mai putea fi un promotor şi un garant credibil al 
reorientării externe a României, câtă vreme se afirmase ca un aliat hotărât al 
Germaniei; în termeni sociologici, în cazul lui intervenea un conflict de roluri. Prin 
urmare, pentru a-şi salva existența, clasa politică s-a îndepărtat de conducătorul 
perceput de Aliați ca un Quisling român şi a impus un nou regim, democratic şi 
prooccidental. 

Expresia cea mai clară a îndepărtării liberalilor şi național-țărăniştilor de 
regimul antonescian au constituit-o memoriile adresate de către Constantin 1.C. 
Brătianu şi luliu Maniu lui lon Antonescu, în care aceştia criticau acţiunile 
conducătorului. În replică, în august 1943, Ion Antonescu i-a acuzat că riscau să 
compromită viitorul țării şi că se înconjurau de oameni interesați numai de 
beneficii, nu şi de datorie'*. După înfrângerea de la Stalingrad, tonul amabil a fost 
înlocuit de unul irascibil. 

Din punct de vedere economic, războiul, prin programul de înarmări, a 
reprezentat un limp o afacere profitabilă pentru burghezia română. Situaţia s-a 
schimbat, însă, pe măsură ce inițiativa militară a trecut de partea sovieticilor. 
Economia a fost supusă la un efort de producţie tot mai mare, transformarea țării în 
teatru de operaţiuni a atras riscul distrugerii masive a capacităților industriale iar 
solicitările germanilor au devenit tot mai greu de satisfăcut. La 6 aprilie 1944, 
Constantin I.C. Brătianu îl atentiona pe Ion Antonescu de faptul că situația 
economică şi financiară a ţării era afectată grav de existența unui buget ordinar de 
250 miliarde de lei şi a unuia extraordinar de o importanță egală, de scumpiri şi de 
recrutările care lipseau întreprinderile de forța de muncă. Statul era lipsit de 
mijloace de plată, iar Banca Naţională nu mai putea continua o emisiune care 
conducea la inflaţie şi la dezechilibrarea bugetelor publice si particulare”. 

Ca urmare a acestor evoluţii, susținerea regimului a devenit o afacere 
nerentabilă pentru burghezia română, care i-a retras sprijinul lui lon Antonescu. 


38 Mareşal Ion Antonescu, Epistolurul infernului, p. 404. 
3 Ibidem, p. 418. 

Nivelul de trai al marii mase a populaţiei, deşi era mai ridicat decât în alte 
țări“, a înregistrat o scădere continuă. Scumpirile, de pildă, afectau în special micile 
economii familiale. 

Mai mult decât atât, starea de spirit a populaţiei a fost afectată de 
consecințele războiului: familii despărțite în urma recrutărilor, pierderi de vieţi 
omeneşti şi distrugeri materiale. Acestea au generat o stare de nemulţumire fata de 
război şi, implicit, față de guvernul care-l purta. Nemulțumirea populaţiei fata de 
războiul alături de Germania a fost evidentă la 23 august 1944, când a primit cu 
bucurie anunţul încetării ostilităților cu Naţiunile Unite şi nu a schițat nici un gest 
de solidaritate cu Jon Antonescu. 

În 1941, regimul antonescian fusese impus pe fondul crizei din conştiinţa 
colectivă şi al unei exacerbări a sentimentului naţional. În 1944, sentimentul 
național nu se atenuase, dar se manifesta într-un sens contrar regimului. În noul 
context istoric, interesul naţional impunea României, ca o condiţie a existenţei sale 
ca stat, ieşirea din sistemul de alianţe al Germaniei, ceea ce presupunea înlăturarea 
lui lon Antonescu. 

A doua cauză care determină răcirea relaţiilor dintre conducătorul 
bonapartist şi factorii politici care l-au adus la putere este de natură subiectivă. Ea 
constă în tendința conducătorului bonapartist de a se autonomiza în raport cu cei 
care l-au impus la putere, de a conferi regimului o identitate şi o legitimitate în 
funcție de persoana sa. Acest demers îi nemultumeste pe liderii politici, deoarece le 
anulează calitatea de „patroni” informali ai regimului. 

Mijlocul prin care încearcă dictatorul bonapartist să-şi creeze propria 
legitimitate îl constituie apelul direct la națiune, trecând peste factorii politici mai 
mult sau mai putin oficializati. În acest fel, el devine reprezentant al întregii 
societăți — nu doar al unei parti a ei, cum se întâmplă în cazul partidelor —, 
dobândind o legitimitate care o transcende pe cea conferită de o forță politică 
oarecare. Conducătorul bonapartist se transformă din „instrument” politic în agent 
politic. 

Forma prin care se realizează apelul direct la națiune o reprezintă 
referendumurile, utilizate pentru a-şi legitima puterea atât de Napoleon I, cât şi de 
Napoleon al III-lea. De aici şi rezerva liberalilor clasici şi a marxistilor de primă 
generaţie față de votul universal, pe care-l apreciau drept o modalitate de instaurare 
a tiraniei. 

În România, factorii politici au fost preocupaţi în permanenţă ca nu cumva 
Ion Antonescu să-şi constituie o bază politică proprie. Astfel, la 2 februarie 1941, 
când se punea problema reorganizării Gărzii de Fier cu Jon Antonescu în calitate de 
Căpitan, Constantin I.C. Brătianu i-a adresat acestuia o scrisoare în care a încercat 
să-l convingă de toate „dezavantajele” statutului de şef de partid*’. 


“9 Larry T. Watts, op, cit., p. 380-381, 
4" Mareșal Ion Antonescu, Epistolarul infernului, p. 67-68. 

De asemenea, atunci cand Jon Antonescu a organizat referendumurile de la 
2-5 martie şi 9 octombrie 1941, prin care politica sa a primit girul naţiunii, reacţia 
liderilor politici a fost imediată, Iuliu Maniu contestând legitimitatea lor“. 

În 1941, însă, societatea românească îl susținea pe conducătorul deasupra 
partidelor, care afirma că, impartial şi cu o mână forte, avea să aducă ordinea acolo 
unde exista tulburarea. Potrivit formulei lui Emmanuel Joseph Sieyés, societatea 
avea nevoie de „o sabie”, pe care a găsit-o în persoana lui Ion Antonescu. Atunci 
când contextul istoric s-a schimbat, subminând fundamentul regimului antonescian, 
acesta a fost înlăturat în favoarea unei alte formule politice, adecvată noilor 
împrejurări. 

În încheiere, credem că cea mai sugestivă reprezentare ar fi aceea evocată 
chiar de către Napoleon I, care afirma că simte o forță mai presus de el care-l înalță 
şi că atâta timp cât acea forță nu-l va părăsi, va fi de neînvins. 


A BONAPARTIST DICTATORSHIP : THE ANTONESCU REGIME 
(1941-1944) 


Abstract 


The regime of Ion Antonescu (January 1941 — August 1944) was 
considered in different ways. Some authors saw in it an “atypical dictatorship”, in 
which political leaders could criticise the leader of the state without reprimand, 
other authors ascribed it to the fascist totalitarian regimes. 

The author of the present paper strives to demonstrate that Ion Antonescu’s 
regime was a Bonapartist dictatorship, that is a dictatorship of national consensus, 
established with the support or, to say the least, the consent of the main political and 
social forces as a conjectural solution to a crisis. 

Therefore, a presentation is made of the political, economic and moral crisis 
in which the Antonescu regime was set up, as well as the stand adopted in this 
respect by various political groups and social categories. An analysis is also made 
of the rhetoric and economic and social action taken by a regime striving to serve 
the interests of the entire nation, and not only of a particular class. 

Reference is made to the evolution of the relations between the Bonapartist 
leader and those who had ensured his rise to power. These relations evolved from 
collaboration to confrontation, with the historical background undergoing gradual 
change and the political and social forces losing motivation in supporting the 
Bonapartist leader. 


“2 Ibidem, p. 84-88, 242-246. 

ARMATA ŞI PROPAGANDA 
(22 IUNIE 1941 — DECEMBRIE 1942) 


MIOARA ANTON 


Secolul trecut a fost, în mod indiscutabil, unul al revoluţiei. Inaugurarea 
„societăţii de masă“ — aşa cum bine caracteriza Ortega y Gasset lumea după primul 
război mondial — avea să schimbe radical rolul şi locul- individului în gestionarea 
problemelor cetăţii. Un război (primul mondial) şi o revoluţie (cea bolşevică) au 
fost suficiente pentru ca fenomenul să se dezvolte şi să ia amploare. Regimurile 
totalitare au beneficiat din plin de mutaţiile produse, controlând şi supunând spaţiul 
social prin teroare şi propagandă. Din această perspectivă, cel de-al doilea război 
mondial nu a făcut altceva decât să perfecteze tehnicile de persuasiune şi 
manipulare. Cu deosebirile care se impun de la o ţară la alta, nu se poate neglija 
faptul că o mare parte a efortului de război a fost susținut de propagandă, fapt ce a 
dus, pentru anumite state implicate în conflict — Germania, Marea Britanie, Uniunea 
Sovietică —, la acumularea unei forțe impresionante. 

Declansarea războiului împotriva Uniunii Sovietice la 21 iunie 1941 a 
presupus, dincolo de organizarea propriu-zisă a operaţiunilor militare, şi perfectarea 
metodelor de susținere şi desfăşurare a unei intense propagande. Indiferent de 
direcția imprimată mesajului propagandistic, în elaborarea şi transmiterea lui au fost 
antrenate aproape toate structurile statului: Ministerul Propagandei, direct abilitat să 
organizeze şi să dirijeze, Ministerul Apărării Naţionale, Externele, Ministerul 
Cultelor şi Culturii şi nu în cele din urmă Ministerul de Interne au fost mobilizate 
pentru susținerea efortului de război 

Perioada supusă analizei prezintă aspecte deosebit de complexe. Spaţiul 
românesc este asaltat în această perioadă de serviciile de propagandă germane, 
direct interesate să câştige încrederea opiniei publice interne, precum şi de alte 
servicii similare străine — sovietice, britanice — care aveau atât misiuni de spionaj şi 
de informare, cât şi de propagandă. Totodată, izbucnirea războiului a presupus 
extinderea spaţiului de acțiune şi de observaţie, precum şi sporirea complexităţii 
problemelor pe care organismele româneşti trebuiau să le rezolve. Un teritoriu 
străin — nu ne referim la Basarabia şi Bucovina de Nord, unde trupele eliberatoare 
au fost primite cu entuziasm —, cu o populaţie ostilă, dispusă să rămână fidelă 
regimului sovietic prin organizarea de reţele de rezistenţă si de sabotaj, la care se 
adăugau şi greutăţile inerente condiţiilor de război sunt coordonatele cadrului de 
desfăşurare a activităţii organismelor noastre civile sau militare. 


“Revista istorică”, tom XIII, nr. 5 — 6, p. 113 — 132, 2002 

Istoricii care s-au ocupat de studierea celui de-al doilea război mondial 
insistă asupra erorilor de natură psihologică pe care germanii şi aliaţii lor le-au 
comis pe frontul de Est. Încrederea populaţiei civile nu era greu de câştigat în 
condiţiile în care aceasta fusesă supusă deja rigorilor unui regim opresiv. Dar, odată 
intraţi în teritoriile cucerite, germanii au lansat, din perspectiva ideologiei rasiste, 
noi valuri de teroare. Prin urmare, încercarea de a organiza o mişcare de eliberare 
antisovietică şi anticomunistă, pusă la comanda generalului Vlassov, a fost sortită 
eşecului, din lipsa unui sprijin de masă real. Numeroasele rapoarte trimise de pe 
front pentru informarea factorilor de decizie zugrăvesc metodele germane de 
subminare a încercărilor autorităților române de a organiza adminstrativ noile 
teritorii. În aceste condiţii, tentativele aliaților româno-germani de a atrage 
populaţia locală de partea lor erau, practic, compromise încă de la început . 

Un rol deosebit de important l-a avut, în acest context, organizarea 
propagandei de către armată pentru armată. Documentele de arhivă oferă imaginea 
unui efort impresionant. Ministerul Propagandei în strânsă colaborare cu Marele 
Stat Major nu au precupetit nici timp şi nici oameni pentru obținerea unor rezultate 
conform obiectivelor propuse. Misiunea s-a dovedit a fi însă extrem de dificilă. În 
acelaşi timp, ei trebuiau să convingă şi să învingă. Încrederii soldaţilor că vor avea 
de dus o luptă relativ uşoară şi de scurtă durată — manifestată în timpul operaţiunilor 
de recuperare a Basarabiei şi Bucovinei de Nord — i-a urmat, treptat, o stare de 
incertitudine şi de teamă. Lipsa de echipament adecvat desfăşurării războiului pe 
timp de iarnă, hrana neîndestulătoare, neînțelegerile dintre comandamentele aliate, 
german şi român, comportamentul defectuos al trupelor germane, pierderile foarte 
mari, efectele propagandei inamice şi absența îndelungată din ţară sunt numai 
câteva dintre cauzele care au determinat scăderea considerabilă a încrederii 
soldaţilor în scopul prezenței lor pe câmpul de luptă. 

Numeroase rapoarte emise de agenţii Serviciului Special de Informaţii, 
trimişi pe front cu misiunea de a informa asupra stării de spirit a ofițerilor şi a 
trupei, atrag atenţia, în mod repetat, asupra stării de lucruri proastă existentă pe 
toate teatrele de operaţii. Prin urmare, se poate afirma că propaganda a avut sorți de 
izbândă doar atâta vreme cât moralul soldaţilor a fost susținut de credinţa într-un 
război de scurtă durată şi într-o victorie sigură. 

Dar, până la acel moment, războiul psihologic a fost purtat cu toate 
„armele“ pe care le presupunea desfăşurarea unei astfel de confruntări. Radioul, 
cinematograful, presa cu numeroasele ei publicaţii pentru front, dar şi pentru spaţiul 
intern şi extern, manifestatiile culturale de tot felul, de la spectacole pentru răniți la 
şezători literare, au fost mobilizate şi puse în slujba idealurilor naționale. Românii 
au crezut şi au luptat, într-o primă etapă, tocmai din dorinţa de a învinge şi de a se 
ridica deasupra ideologiei comuniste pe care o respingeau. Barometrul 
creşterii/scăderii încrederii opiniei publice, dar şi a celor care erau direct implicaţi 
în focul luptelor a depins întotdeauna de victoriile/înfrângerile obţinute. Dacă, 
pentru început, propaganda românească, cu toate lipsurile financiare şi materiale 
reclamate de cei direct investiti să o desfăşoare, a obținut reale succese, în a doua 

parte a războiului armele psihlogice adverse — radioul, în special — au avut câştig de 
cauză. Cu toate ordinele emise de MStM pentru păstrarea discreţiei, dar şi a 
încrederii în victoria finală, zvonurile şi înfrângerile zdrobitoare au afectat moralul 
armatei şi al opiniei publice interne. Durata lungă a războiului a dus, aşa cum era de 
aşteptat, la apariția unei stări de saturație. 

Care era totuşi starea morală a ostaşilor şi a corpului ofițeresc în momentul 
începerii războiului? Cât de mult fuseseră interesați guvernanţii din perioada 
interbelică de starea uneia dintre cele mai importante puteri ale statului? Războiul a 
oferit măsura preocupării şi a interesului lori. Prost echipați, fără armament modern, 
cu solde derizorii, soldaţilor români li s-a cerut să se încreadă doar în steaua 
eroismului şi a patriotismului. Stare firească atât timp cât se obțineau victorii. Dar, 
o dată forțele sovietice redresate şi reculul evident al maşinii de război germane, 
situația a început să fie speculată de serviciile străine care îndeamnau la rebeliune şi 
răscoală. Manifestele sovietice şi megafoanele instalate în imediata apropiere a 
liniilor de luptă promiteau respectarea drepturilor prizonierilor, condiţii bune de 
cazare, hrană îndestulătoare, precum şi întoarcerea grabnică acasă. Soldatul român 
devine din ce în ce mai neîncrezător în scopurile prezenţei sale pe front şi este tot 
mai tentat să dea crezare spuselor propagandei inamice de a abandona lupta. 

Reacţiile opiniei publice interne trebuia, de asemenea, canalizate pentru 
susținerea obiectivelor dictate de război. Mesajul propagandistic a vizat categorii 
sociale diferite, prin vehicularea unor teme care corespundeau temerilor sau 
dorințelor lor. Textele difuzate hrănesc de cele mai multe ori aşteptările opiniei 
publice; pământ pentru țărani, condiții mai bune de viață pentru intelectuali şi 
funcționari publici, salarii mai mari pentru muncitori. În general, temele de 
propagandă nu diferă foarte mult de la o categorie socială la alta. Rurală sau urbană, 
populaţia trebuia în egală măsură convinsă de necesitatea sacrificiului şi a 
continuării luptei mai ales după recuperarea Basarabiei şi a Bucovinei de Nord. 


! Edificator, asupra cunoştinţelor istorice pe care le dețineau simplii soldaţi, este un raport înaintat spre 
informarea MStM, la 24 februarie 1941, în care erau prezentate rezultatele unui curs de educaţie 
patriotică desfăşurat pe parcusul a câtorva luni. Concluziile pun în evidență o situație menită să ridice 
mari semne de întrebare asupra impactului viitoarelor activităţi educativ-propagandistice: „Dacă toți 
recrufii ar poseda aceste cunoştinţe de bază (referire la noţiunile de ordin istoric, n.n.), armata ar fi 
foarte fericită în misiunea ei educativă. Ar porni-o direct de aici fără să mai fie nevoie de ședințe 
speciale de istorie, geografie şi religie, care în general, încarcă mintea peste măsură de aglomerată a 
recrutului nostru, încarcă programul în perioada cea mai activă de lucru şi încarcă şi pe ofițeri“. La o 
serie de întrebări referitoare la voievozii şi domnitorii români, recrutii au dat răspunsuri din cele mai 
variate: „(...) pentru Ştefan cel Mare s-a răspuns: «domn al Munteniei» (unul cu cinci clase primare); 
«domn al Poloniei sau al grecilor» (doi cu câte patru clase primare); pentru Mihai Viteazul — «a fost 
un băiat din timpurile vechi» sau «a fost un luptător cu calul»; «a fost domn în Moldova» (trei 
analfabeți infanterişti şi artileristi); Carol I — «a fost grec»; «s-a bătut cu dacii»; «a domnil in 
Transilvania»“. Dintre cei chestionaţi, procentul celor care nu au ştiut nimic despre provinciile istorice 
trecea de 50%. Aceasta era situaţia pregătirii naţional-patriotice a trupei cu numai câteva luni înainte 
de declanşarea războiului; Arhivele Naţionale Istorice Centrale (în continuare ANIC), fond Ministerul 
Propagandei Naţionale, Presa Internă, dosar 541/1941, f. 87-88. 

Spaţiul rural a fost supus în această perioadă unui intens proces de educaţie 
patriotică şi de lămurire asupra scopurilor luptei, măsură explicată prin faptul că cea 
mai mare parte a soldaților provenea din lumea satelor. Promisiunile de 
împroprietărire, în special, a celor care se evidentiau în timpul luptelor, constituiau 
o bună motivaţie pentru continuarea luptei. Întreaga galerie de eroi ai neamului era 
folosită pentru a convinge asupra temeiniciei luptei românilor în Răsărit. Destinul 
personal al unui luptător obişnuit se putea confunda adeseori cu cel al unui 
domnitor ca Ştefan cel Mare, Mihai Viteazul, Ferdinand Întregitorul. Cauza pentru 
care luptaseră cei de ieri ca şi cei de azi era aceeaşi: apărarea integrității ființei 
neamului românesc. 

Starea de spirit a populației, dar şi a armatei se regăseşte în buletinele 

întocmite de SSI. În funcţie de ele, strategiile de propagandă erau reevaluate si 
îmbunătăţite. Agresivitatea caracteristică primei perioade a fost înlocuită în partea a 
doua a războiului cu o propagandă mai nuanțată. Dificultăţile au apărut în special 
după înregistrarea dezastrului de la Stalingrad, noiembrie 1942 — ianuarie/februarie 
1943. În mod semnificativ, propaganda frontului a fost influențată de evoluţia 
operaţiunilor militare. Organizarea propagandei pentru armată a intrat în atribuțiile 
Marelui Stat Major care, în colaborare cu Ministerul Propagandei, a pus mai întâi 
bazele unui serviciu special, numit Agentura secretă de propagandă şi 
contrapropagandă, destinat să pregătească atât teritoriile din est ce urmau a fi 
recucerite, cât şi opinia publică internă, deja bulversată de evenimentele din anul 
precedent — rapturile teritoriale, abdicarea regelui Carol al II-lea şi efectele 
guvernării national-legionare. Nevoile armatei au fost suplinite prin înființarea 
Secţiei Propagandă controlată direct de către Marele Stat Major. 
Agenţii destinaţi pentru Basarabia şi Bucovina erau recrutați în special din rândul 
refugiaților basarabeni şi transnistrieni. Dar, pentru început, rezultatele nu sunt 
mulțumitoare. Lipsei aptitudinilor propagandistice ale celor recrutaţi i se adăuga şi 
activitatea în scopuri similare a serviciilor germane, care puteau oferi condiţii 
financiare mult mai atrăgătoare. 

Pentru interior se prevedea existența a şapte zone, dintre care însă, la | 
iunie, erau active doar trei: Iasi cu 22 misionari; Galati cu acelaşi număr; Botoşani 
cu numai şapte agenți. Instruirea acestora se realiza individual, de către un personal 
specializat şi detaşat în acest scop de la Marele Stat Major, Direcţia Generală a 
Poliţiei şi Ministerul Propagandei. Pentru aprilie — iunie 1941, misionarii au activat. 
potrivit rapoartelor, camuflati ca vânzători de icoane şi de cărţi, fotografi ambulanți, 
muncitori, anchetatori sociali, în general ocupaţii itinerante pentru a nu atrage 
atenția asupra prezenţei lor în anumite zone, şi au difuzat materiale de propagandă, 
broşuri şi manifeste. În rândul! armatei au fost difuzate, în perioada premergătoare 
războiului, 75,000 de broşuri, Totalul materialului de propagandă pentru zonele 
indicate se ridica la 230.000 de broşuri şi 110.000 de manifeste. Conţinutul lor avea 
un pronunțat caracter anticomunist: Căruşe roşii, Basarabia şi Bucovina sub noua 

stăpânire; Indem către toți românii, Adevăratele cauze ale greutăților prin care 
trecem. 

Pentru ridicarea eficienței echipelor de misonari, Ministerul Propagandei a 
elaborat un nou set de instrucțiuni care prevedeau: creşterea numărului misionarilor 
pentru activarea celor şapte zone; utilizarea membrilor Corpului Didactic refugiați, 
care erau puşi la dispoziția Ministerului Cultelor şi Culturii, în misiuni de 
propagandă şi contrapropagandă; utilizarea pentru fiecare departament a unui grup 
de funcționari de „mare încredere care să difuzeze în toate straturile sociale, pe baza 
unor normative — alcătuit şi multiplicat săptămânal sau bilunar — materialele 
Biroului Central al Misonarilor“; folosirea în presă a cât mai multe imagini de 
contrapropagandă — „să se utilizeze imaginea (desenul, cartea poştală, ilustratele) de 
la caricatură până la alegorie pentru combaterea comunismului şi afirmarea 
drepturilor noastre româneşti“; popularizarea anumitor teme cu ajutorul afişajului 
de stradă (măsură care a ridicat probleme agenților de ordine, materialul 
propagandistic oficial fiind adeseori confundat cu cel clandestin); intensificarea 
contrapropagandei prin difuzarea de broşuri bogat ilustrate cu imagini care să 
ilustreze adevărata stare de lucruri existentă în spaţiul sovietic’. Serviciul Central de 
Informaţii a venit cu propuneri suplimentare pentru atragerea unui segment extrem 
de important, cel al muncitorilor, predispus să dea crezare temelor propagandei 
comuniste. Se recomanda ca în fiecare fabrică cu mai mult de 200 de lucrători să 
existe unul sau mai mulți misionari. Ca metodă de contrapropagandă, Serviciul 
propunea realizarea unor manifeste scurte, cu teme inspirate din actualiatea 
imediată şi cu un pronunțat conţinut anticomunist“. 

Misionarii, o dată instruiți, se puteau deplasa pe baza unui Carnet Special 
de Legitimafie emis de Ministerul Propagandei, vizat de Marele Stat Major, 
Inspectoratul General al Jandarmeriei şi de Direcţia Generală a Poliţiei. Pe spatele 
permisului se specifica: „Autorităţile militare, jandarmeresti şi civile vor lăsa 
posesorului acestei legitimatii libertatea de a se deplasa în toată fara, pentru a lua 
contact cu masele populare, în scopul misiunii ce i-a fost încredințată. În caz de 
nedumerire a autorităţii se va lua numărul carnetului şi se vor comunica observaţiile 
făcute, strict confidential, Ministerului Propagandei Naționale“. 

În darea de seamă a activității Marelui Stat Major, Secţia Propagandă, între 
1 iunie si 22 august 1941, se arăta că agentura a trecut printr-un proces de 
reorganizare. În tot acest timp, agenţii misionari secreți, instruiți pentru operaţiunile 
de propagandă pe baza unor normative speciale, au fost încadraţi în patru mari zone 
de acțiune: laşi, Galati, Huşi, Botoşani, fiind atasati armatelor de operaţiuni. 
Conform planului stabilit, agentura urma să activeze în două etape: în prima parte, 
anterioară operaţiunilor propriu-zise, agenţii misionari secreţi urmau să desfăşoare o 


2 ANIC, fond Presedentia Consiliului de Miniştri — Cabinetul Militar al Mareşalului Ion Antonescu, 
dosar 394/1941, f. 59. 

3 Ibidem, f. 61, 

4 Ibidem. 

> Ibidem, f. 76. 

amplă activitate propagandistică antisovietică, organizând şi primele nuclee de 
propagandă româneşti. Ei aveau, totodată, şi misiunea de a initia acţiuni 
contrainformative în scopul depistării şi indentificării potenţialilor inamici. Pe baza 
informaţiilor obţinute, rețelele de sabotaj şi de spionaj inamice puteau fi astfel 
anihilate din timp®. Tot acum se raporta că în Basarabia Agentura îşi desfăşura 
activitatea înainte de începerea războiului cu 75 de agenți misionari secreti. O 
atenţie specială s-a acordat soldaţilor, cărora li s-a explicat rostul războiului de 
„desrobire“ a provinciilor istorice. Buletinele elaborate de SSI pe toată perioada 
conflictului atrăgeau atenţia în mod repetat asupra faptului că sovieticii pregătiseră 
agenţi special instruiți pentru crearea unui climat de insecuritate pentru populația 
locală şi pentru trupele staționate în zonele de conflict. În mare parte, succesul 
operaţiunilor sovietice a fost asigurat de activitatea „armatei invizibile“, denumire 
dată grupurilor de acțiune sovietice în notele informative ale SSI. Activitatea ei a 
stat încă din 1940 în atenţia Agenturii Frontului de Est din cadrul SSI, care semnala 
că echipele partizanilor sovietici pregăteau terenul pentru armata propriu-zisă prin 
propagandă, spionaj, diversiune şi sabotaj”. Fapt confirmat şi de fostul general 
NKVD Pavel Sudoplatov care, în memoriile sale, afirma că succesul operaţiunilor a 
fost asigurat de pregătirea şi trimiterea de echipe specializate în acţiuni de 
dezinformare şi sabotaj. Ele au început să activeze înaintea începerii războiului. 
Potrivit aceleiaşi surse, în componenţa lor intrau si imigranţi politici care luptau 
pentru cauza URSS. Printre ei se aflau şi români: „Misiunile Speciale au devenit 
principala unitate răspunzătoare de operaţiunile de spionaj împotriva Germaniei şi a 
sateliților ei, organizând acţiuni de gherilă, stabilind reţele clandestine în teritoriile 
ocupate de nemți, organizând operaţiuni secrete în Uniunea Sovietică pentru a-l 
păcăli pe inamic şi răspândind zvonuri dezinformatoare”?. 

A doua etapă, declanşată după atingerea graniţelor etnice, era aşa-numita 
fază de consolidare a sentimentelor naționale a populaţiei din Basarabia şi Bucovina 
de Nord. Astfel, în Instructiunile pentru activitatea Agenturii Secrete de 
Propagandă şi Cotrapropagandă în faza a II-a erau stabilite următoarele obiective: 
intensificarea propagandei nationale şi patriotice; paralizarea propagandei dusmane; 
descoperirea agenţilor sovietici lăsaţi în Basarabia şi Bucovina de Nord de către 
trupele sovietice în retragere, precum şi a celor răspândiţi în întreaga fara; 
supravegherea discretă a activității funcționarilor; sugestii pentru o mai bună 
organizare a vieţii economice şi administrative, prin informaţii luate direct de la fata 
locului”. Autorităţile de la Bucuresti, civile şi militare, au acordat o deosebită 
atenţie pregătirii teritoriilor care urmau să intre din nou sub administraţie 


$ Ibidem, f. 139. 

7 Cristian Troncotă, Contribuţia informativă a SSI pe Frontul de Est, în „Revista Istorică“, t. VIII, 
1997, nr. 11-12, p. 774. 

% Gen. Pavel Sudoplatov, acad, Anatoli Sudoplatov, Jerrold L., Leona P. Sheckter, Misiuni speciale. 
Arhitectura terorii, Bucuresti, 1994, p. 129. 

? ANIC, fond Presedentia Consiliului de Miniştri — Cabinetul Militar al Mareşalului lon Antonescu, 
dosar 394/1941, f. 1. 


www.dacoromanica.ro 


7 Armata şi propaganda (22 iunie 1941 — decembrie 1942) 119 


românească. Situaţie complicată, recunoscută şi de Mihai Antonescu, care acuza 
lipsa fondurilor şi pe cea a personalului, care refuza să plece în astfel de misiuni 
dacă nu era motivat din punct de vedere financiar. Secţia Propagandă a MStM a 
reuşit, totuşi, să trimită in zonă agenți camuflați pentru popularizarea intereselor 
româneşti. Activitatea lor avea un cadru larg de acţiune, de la lămurirea scopului 
războiului până la organizarea adminstrativă. Temele de propagandă aveau ca 
subiect lupta împotriva sistemului comunist/sovietic, redobândirea drepturilor 
româneşti asupra teritoriilor răpite în 1940. Ca măsură de liniştire a opiniei publice, 
misionarii secreți promiteau că aparatul administrativ va cuprinde, în general, 
personal recrutat din rândul refugiaților şi mai puţin funcționari din Vechiul Regat — 
decizie luată cu scopul de a limita şi de a corecta cât mai mult abuzurile 
administrației perioadei anterioare, al cărei personal vedea trimiterea în aceste zone 
ca pe un soi de exil. Se dădeau totodată asigurări pentru revenirea la cadrele vieţii 
normale. 

Notele informative întocmite de către agenţii misionari inisistau asupra 
excesului de zel manifestat de unii jandarmi sau funcţionari, exces care avea 
consecințe nefaste asupra eficienței propagandei. Ostilitatea populaţiei minoritare, 
mai ales a celei ucrainene şi ruse, era în continuă creştere. Într-un raport din 
septembrie 1941 se arăta că „în provinciile reocupate se cere severitate şi vigilență, 
dar în cadru perfect legal, căci numai aşa se vor obține rezultatele dorite (...) munca 
noastră propagandistică trebuie să fie dublată pentru a scoate din mintea oamenilor 
sămânța comunistă, aruncată acolo de propaganda sovietică, care la nivelul 
sovietelor a fost ridicată la nivelul uneia dintre cele mai mari necesități de stat“! 

O atenţie deosebită a fost acordată teritoriilor locuite de minoritari. Li se 
dădeau asigurări că administrația românească le va respecta drepturile, dar va fi 
nemiloasă cu cei care au luat parte la consolidarea regimului sovietic. Agenţii 
informau regulat asupra stării de spirit a populaţiei. Toate nemulţumirile erau 
raportate şefilor de zonă care aveau obligaţia să găsească soluţii pentru îndreptarea 
neregulilor. Activitatea de informare şi propagandă, având un caracter secret, se 
desfăşura prin intermediul nucleelor de misonari, constituite din elemente de 
încredere cu reputaţie ireproşabilă — preoți, învățători, medici, militari, profesori. Se 
preciza că „nucleele vor tine îndeaproape supraveghere toate elementele dusmane 
şi, în special, pe evrei, care sunt agenți comunişti sau anglo-americani“!!, 
Rezultatele urmau a fi raportate Birourilor de Siguranță pentru localitățile urbane 
sau Legiunilor de Jandarmi pentru cele rurale. În această perioadă s-au creat nuclee 
de propagandă în regiuni ca Soroca, Orhei, Bucovina, Hotin, Tighina, Cahul, 
Cetatea Albă. Starea de spirit în provinciile realipite nu era însă dintre cele mai 
bune. Războiul crease o situație economică delicată, lipsa unor mărfuri de primă 
necesitate afectând starea de spirit a populaţiei. Misionarii raportau în această 
perioadă şi despre nevoile culturale foarte mari ale populaţiei din Basarabia şi 

Bucovina de Nord, în condiţiile în care bolşevicii distruseseră aproape toate 
producţiile literare româneşti. Ca urmare a acestei cereri, Ministerul Propagandei a 
dispus în septembrie 1941 tipărirea unor serii de broşuri de lămurire, cu caracter 
popular, în care erau zugrăvite efectele dominaţiei comuniste, situația populației din 
Rusia sovietică în comparaţie cu condiţiile din România, precum şi popularizarea 
măsurilor guvernului român în eforturile de organizare a vieţii economice şi sociale. 
Periodicele destinate special pentru Basarabia, „Cuvîntul Mareşalului către țărani“ 
şi „Basarabia“, reprezentau în fapt materiale de propagandă şi educaţie. 

Între 22 iunie — 22 august 1941 materialul propagandistic elaborat în limba 
rusă, ucraineană şi română a fost difuzat prin intermediul radioului sau sub formă 
de manifeste. Aici se preciza că materiale asemănătoare fuseseră pregătite şi înainte 
de 22 iunie. Redăm în continuare tabloul cu materialele difuzate de agenţii Secţiei 
Propagandă a MStM: 1) manifeste radiodifuzate în limba rusă — 138; 2) comentarii 
în limba rusă ale evenimentelor importante — 21; 3) lozinci în limba rusă — 117; 4) 
informaţii de pe front comentate — 257; 5) difuzări imprimate pe plăci la radio în 
limba rusă (apelurile prizonierilor) — 18; 6) manifeste eleborate şi tipărite în limba 
rusă, pentru difuzare din avion — 10; 7 idem, în limba română — 6; 8) idem, în limba 
română şi rusă — 18; 9) idem, in limba rusă şi ucraineană —14; 10) manifeste 
elaborate şi tipărite în limba rusă, înainte de 22 iunie şi difuzate prin avion după 
această dată — 2; 11) idem, în limba română — 6; 12) lozinci elaborate şi tipărite în 
limba rusă înainte de 22 iunie şi difuzate prin avion după această dată — 12; 13) 
idem, în limba română — 7; 14) idem, în limba română şi rusă — 8; 15) lucrări 
tipărite din ordinul Armatei a IV-a — Ordonanța nr.7, în limba română şi 
ucraineană, 10.000 exemplare; Proclamaţia adresată Fraţilor Moldoveni şi 
Ucraineni, 20.000 de exemplare ; Ordonanța nr. 8, 5.000 de exemplare în limba 
română, 10.000 în limba română şi ucratieans şi 10.000 de exemplare din 
Înştiinţare adresată populaţiei din Basarabia”. | 

În octombrie 1941 Preşedinţia Consiliului de Miniştri a analizat 
modalitățile de constituire a nucleelor de propagandă şi de recrutare a agenţilor 
misionari, nu numai în Basarabia şi Bucovina de Nord, ci pentru întreaga fara. 
Temele de propagandă stabilite de MStM în colaborare cu Ministerul Propagandei 
pentru lunile octombrie, noiembrie şi decembrie 1941 se axau pe: descrierea 
succeselor româno-aliate; rolul mareşalului Ion Antonescu în pregătirea 
operaţiunilor de război pentru înfăptuirea drepturilor şi aspirațiilor nationale; 
convingerea opiniei publice că rezultatele războiului sunt definitive; punerea în 
evidență a faptelor de arme a armatelor române; acte individuale de eroism ale 
ofiţerilor şi soldaţilor români şi aliaţi; evidenţierea faptelor de eroism, resemnarea 
în suferință; lipsa mărfurilor de primă necesitate era cauzată de război, dar situația 
nu va dura la nesfârşit; victoria care se prefigura asigura României nu numai 
reîntregirea hotarelor ci şi posibilități de afirmare economică, politică, culturală; 
ilustrarea exemplelor de răbdare şi eroism a celor supuşi stăpânirii sovietice; 

combaterea ideilor şi acțiunilor de propagandă străine; lămurirea populației asupra 
ştirilor false şi alarmiste; organizarea de manifestații naţionale; stimularea şi 
sprijinirea iniţiativelor locale de refacere a distrugerilor provocate de război”. 

În decembrie 1941 Secția. Propagandă raporta că în Basarabia se continua 
operațiunea de clasare a materialului comunist de propagandă. Acesta fusese strâns 
de agenții misionari şi urma să fie studiat de către o comisie formată din delegați ai 
Ministerului Propagandei şi ai Ministerului Culturii. În total, se adunase o cantitate 
impresionantă: opt vagoane. 

Efectele propagandei în primele luni de război nu sunt însă cele scontate. O 
serie de factori au determinat obținerea unor rezultate slabe: dezinteresul presei 
centrale față de problemele acestor provincii, lipsa materialului propagandistic, la 
care se adăuga şi influența propagandei comuniste: „Populaţia din provinciile 
realipite, după ce a fost bombardată timp de un an de zile cu imensitatea literaturii 
sovietice şi bolşevice, are nevoie de răspunsuri la multe întrebări ce pun, care ar 
trebui să fie date prin materialele de propagandă românească, deoarece presa 
românească, urmărind interesele ei profesionale, nu se ocupă într-o necesară măsură 
cu chestiuni de propagandă pur românească în provinciile realipite“!4. 

Greutățile întâmpinate erau în general legate de lipsa mijloacelor de 
transport, a echipamentului necesar pentru perioada iernii, de neplata la timp a 
salariilor. Se aprecia că propaganda orală era destul de eficientă, dar ea trebuia 
completată cu ziare româneşti difuzate în cercuri cât mai largi atât la oraşe, cât şi la 
sate. Rezoluţia lui lon Antonescu pe marginea dării de seamă a activității echipelor 
trimise în Basarabia a fost deosebit de fermă: „Departamentul care a organizat 
acțiunea trebuie să o ducă la bun sfârşit. Este clasic românesc să începem un lucru 
fără a-l organiza pentru a-i da putinţa să funcționeze pentru a-şi atinge scopul 
urmărit. Risipă de idei, bani, energie fără folos“”. 

În structurile Secţiei Propagandă intra un personal specializat pentru 
activități de o asemenea anvergură. Secţia avea în subordinea sa mai multe birouri: 
Biroul 1 — Educaţie, propagandă şi contrapropagandă în armată; Biroul 2 — Presa şi 
cenzura; Biroul 3 — Educaţie, propagandă şi contrapropagandă prin foto, cinema şi 
megafoane; Biroul 4 — Studii şi documentare; Biroul 5 — Colaborare cu serviciile de 
propagandă ale armatelor aliate; Biroul 6 — Propaganda şi contrapropaganda la 
inamic; Biroul 7, cu mai multe atribuţii — Însărcinări speciale: propagandă şi 
contrapropagandă în fabrici şi întreprinderi industriale; desfăşurarea de activități 
similare în rândul populaţiei civile; organizarea serviciilor de propagandă prin 
misionari. Ultimul serviciu al secţiei era Adjuntantura —Registratură. 

Dificultățile materiale sunt cele care îngreunau activitatea secţiei. La 24 
iunie 1941 se raporta Marelui Cartier General că, la acea dată, nu exista în dotare 
decât o camionetă şi, prin urmare, propaganda „fără mijloace“ era practic imposibil 


3 Ibidem, f. 9. 
14 Thidem, f. 22. 
'5 [bidem, dosar 88, f. 10. 


122 Mioara Anton 10 


de realizat!$. Soluţia cea mai la îndemână era rechizitionarea automobilelor de la 
populaţia civilă, în special de la cea evreiască, măsură care a creat însă nemulțumiri. 

La 21 noiembrie 1941 Secţia Propagandă raporta aceeaşi situaţie dificilă, 
activitatea plutonului de propagandă de pe front, a celor două centre de la Chişinău 
şi Cernăuţi şi a detaşamentului existent la Odessa fiind mult îngreunată de lipsa 
mijloacelor de deplasare. Pentru nevoile interne, se aprecia că plutonul de 
propagandă din zona interioară are nevoie de cel puţin un autoturism şi trei 
motociclete pentru deplasările zilnice la Ministerul Propagandei, redactiile ziarelor 
din Capitală, spitalele cu răniţi, Societatea de Radiodifuziune, laboratoarele cinema 
şi foto şi, nu în ultimul rând, la aeroport pentru preluarea materialului trimis de pe 
front. Pentru o bună informare, şeful serviciului avea obligaţia de a tine permanent 
legătura cu toate instituţiile abilitate pentru organizarea propagandei: Preşedinţia 
Consiliului de Miniştri, Direcţia Cinematografică din Ministerul Propagandei, 
MStM -— Secţia II-a, Ministerul de Interne, Direcţia Generală a Poliţiei. Propaganda 
destinată frontului intra în atribuţiile plutoanelor de propagandă special constituite 
în acest scop. 

Cea mai amplă activitate a desfăşurat Plutonul 4 Propagandă, în a cărui 
subordine intrau mai multe echipe: echipa de administraţie formată din interpret, 
subofițer adjuntantură, secretar dactilograf, curier, motociclist, om de serviciu; 
echipa reporteri presă — ziarist reporter-şef echipă, ziarist-reporter; echipa misionari 
propagandişti — misionar propagandist-şef echipă, misionar propagandist; echipa 
foto-cinema — şeful echipei, fotograf reporter (mai mulţi fotografi laboranti, 
operatori cinema, asistenţi şofer, motociclişti, curieri filme); echipa cinema 
difuzare, şef-echipă, maşină cinematograf, operator proectionist, şofer maşină; 
echipa de teatru, şef-echipă, regizor teatru, regizor muzică, cântăreţ, recuziter, şofer; 
echipa pictori desenatori, şef echipă, pictor decorator”. 

Deosebit de interesante sunt informațiile care se regăsesc în raportul de 
activitate al Plutonului, din 16 iunie 1942. Limitele cuprindeau intervalul de timp 
dintre debutul războiului şi cucerirea Odessei. La capitolul „Activitatea pe front“ se 
arăta că grupele de agenţi misionari au acţionat înainte de începerea războiului cu 
scopul de a combate mişcarea comunistă şi propaganda sovietică în regiunile aflate 
de-a lungul frontierei româno-sovietice. Ele au urmat apoi plutoanele de 
propagandă ale Marilor Unităţi, având misiunea de a lămuri populaţia şi de a 
depista agenţii sovietici. Ajuns la Odessa, plutonul a organizat propaganda 
radiofonică destinată trupelor sovietice. Convingerea/liniştirea populaţiei locale a 
rămas în sarcina plutonului: „Tendinţa noastră a fost să arătăm populaţiei că suntem 
eliberatorii lor cu care ei trebuie să colaboreze si în care ei trebuie să se încreadă“!8, 

Pentru îndeplinirea acestui important obiectiv s-au urmărit mai multe 
direcții: organizarea unui serviciu de propagandă prin recrutarea localnicilor; 


16 Arhivele Militare Române, fond Microfilme, rola P H 12.743, cadrele 9-10. 

organizarea propagandei anticomuniste şi antisovietice şi încercarea de a obține 
încrederea populației locale; organizarea serviciului de informatie şi 
contrainformatie pentru combaterea şi paralizarea activităţii inamice: „În primul 
rând, am luat contact cu toate elementele din sânul populaţiei, din diferite categorii 
sociale, cunoscute ca duşmane regimului, organizând echipe de agenţi misionari cu 
ajutorul cărora am pornit o acţiune de propagandă antisovietică şi anticomunistă, 
trimițându-i în diferite cartiere ale oraşului pentru a răspândi literatura noastră de 
propagandă şi de a ridica moralul populaţiei. În acelaşi timp, am cerut acestor agenţi 
de a culege informaţii asupra stării de spirit a populaţiei şi acţiunii elementelor 
duşmane, spioni, partizani, propagandişti comunişti, jidani etc. rămaşi în oraş pentru 
acţiuni antiromâneşti“!”. Numărul celor recrutaţi se ridica la 362. Singurul beneficiu 
a fost acordarea unei ratii de pîine de către primăria Odessa şi de către 
Comandamentul Militar. 

O altă realizare a plutonului a fost organizarea unui serviciu de radio- 
amplificare necesar pentru 6.000 de difuzoare casnice şi 55 de megafoane de stradă. 

Activitatea s-a desfăşurat cu ajutorul a 14 funcționari, 11 artişti dramatici, 
două orchestre formate din 42 de muzicanți, la care se adăuga personalul tehnic 
necesar: „Acest serviciu ne-a servit foarte mult deoarece am putut face propagandă 
directă prin difuzare de ştiri de pe front, care au servit la combaterea zvonurilor 
alarmiste, răspândite de agenţii sovietici, prin articole, conferinţe şi lecţii 
anticomuniste şi antisovietice şi prin ştiri asupra organizării statului român, pentru 
popularizarea țării noastre şi apropierea populaţiei către noi”. 

Pe lângă organizarea de expoziţii fotografice şi răspândirea materialului 
românesc de propaganda — broşuri, afişe, calendare — plutonul s-a implicat şi în 
apariţia primului ziar românesc la Odessa, „Glasul Nistrului“, precum şi în 
deschiderea unor cinematografe ca „Doina“, „Axa“, „Dacia“, unde spectacolele 
erau gratuite: „Am organizat societatea pictorilor din Odessa cerându-le să execute 
portretele familiei regale, a conducătorului României şi a conducătorilor Axei, care 
portrete au fot plasate în tot oraşul“. Toată această desfăşurare impresionantă de 
forte a avut ca rezultat „crearea unei sincere atmosfere de cordialitate şi înțelegere 
între români şi localnici. Datorită acțiunii noastre am putut schimba atitudinea 
populaţiei față de România care înainte era favorabilă germanilor, iar acum este de 
partea noastră“?! 

Dar, rezultatele atât de promițătoare la început, au fost treptat umbrite de 
neînțelegerile ivite între conducerea plutonului şi Direcţia Propagandei a 
Guvernământului Transnistriei. Militarii acuzau autorităţile civile de sabotarea cu 
bună-ştiință a rezultatelor obținute printr-o serie de măsuri abuzive, care au dus la 
căderea reţelelor de agenţi misionari, activitatea de informare fiind în acest caz 
paralizată. Aparent, organismele propagandei civile şi militare existau, dar ele nu 
mai activau. Din momentul plecării plutonului de la Odessa, eveniment survenit la 

23 aprilie 1943, campaniile lămuritoare au încetat. Raportul zugrăvea o stare de 
lucruri alarmantă: „Domnii directori de la Tiraspol se ocupă atunci când vin la 
Odessa numai cu comerț şi certuri personale. Unii dintre funcţionarii civili ai 
propagandei aflaţi la Odessa în loc să atragă populaţia civilă de partea noastră, prin 
purtarea lor nechibzuită şi uneori brutală ațâță populaţia contra României. Din 
această cauză atât la oraş, cât şi la sate domneşte o stare foarte periculoasă de 
lucruri. Agenţii sovietici şi elementele duşmane activează în voie, iar populația 
neavând de la cine afla adevărul dă crezare acestor propagandişti şi este într-o stare 
de mare îngrijorare. La sate, nu pătrunde nici un material de propagandă şi nici 
ziarele care se scot la Odessa. De multe ori, ziarul «Glasul Nistrului» este restituit 
de către prefecturile de județ pe motiv că lipsesc mijloacele de transport. Pe de altă 
parte, felul cum înţelege propaganda civilă de a scrie acest ziar nu corespunde deloc 
scopului nostru“. 

Starea de lucruri gravă era dublată de activitatea agenţilor germani, care 
încercau să-i convingă pe locuitorii Odessei de incapacitatea românilor de a 
organiza administraţia. În acţiunea lor germanii se sprijineau pe segmentul foarte 
puternic al ucrainenilor, care doreau să creeze, după terminarea războiului şi 
redesenarea granițelor, o Ucraină mare şi independentă. În astfel de condiții,- 
administraţia românească părea lipsită de orice şanse de a-şi impune autoritatea şi 
controlul. 

Pentru redresarea situației, conducerea plutonului sugera reorganizarea 
propagandei de către cadre ale armatei: „În acelaşi timp, se impune coordonarea 
acţiunilor propagandistice civile cu acțiunea propagandei militare, astfel ca militarii 
să coordoneze activitatea organelor civile, dat fiind situația specifică a 
Transnistriei”, 

În darea de seamă asupra activităţii în prima lună a războiului, Biroul 5 
Tehnic (altă structură MStM însărcinată cu probleme de propagandă) îşi evalua 
rezultatele în funcție de modul în care au activat subbirourile aflate în subordinea sa 
— radio, foto, cinema, pictori desenatori, difuzare, Subbiroul radio avea misiunea de 
a asigura dotarea unităților militare cu aparate radio, metoda de procurare fiind 
aceeaşi ca şi în cazul automobilelor: rechizitionarea de la populaţia evreiască. Se 
raporta că, până la 22 august 1941, au fost procurate 1.073 de aparate care au fost 
distribuite unităților armatei — batalioane, divizioane, şcoli militare şi centre de 
instrucție sau de recrutare, depozite de muniții, arsenale, fabrici de materiale de 
război. Starea lor nu era foarte bună, motiv pentru care unele nu puteau fi utilizate. 

Pentru a stopa curiozitatea locuitorilor din ţinuturile eliberate se recomanda 
ca „în fiecare sat din Basarabia şi Bucovina de Nord, precum şi în satele româneşti 
transnistrene să se instaleze câte un aparat de radio cu un difuzor suplimentar la 
primărie sau şcoală““, Ca măsură de siguranță aparatele erau prevăzute cu un 
dispozitiv de blocare, pentru a se audia numai posturile de radio româneşti. La 

capitolul „greutăţi întîmpinate“ se acuza lipsa de pregătire tehnică a reporterilor 
recrutați şi trimişi în pripă pe front, precum şi lipsa unei aparaturi adecvate, fapt ce 
dus la realizarea unor reportaje slabe. De asemenea, era acuzată „lipsa de înțelegere 
a utilității propagandei“, cu care reporterii se confruntau la diferite unităţi unde 
activau, Şi din nou, lipsa de fonduri: „Cu ceea ce am avut la dispoziţie, s-a realizat 
maximum posibil de propagandă prin fotografii în presă, reviste, vitrine, albume în 
țară şi străinătate”. 

Activitatea biroului cinema era îngreunată din aceleaşi motive: „Atât 
personalul cât şi aparatura sunt insuficiente cantitativ pentru necesitățile enorme ale 
unei acţiuni în caz de război““5. Pentru perioada în care a fost realizată nota de 
activitate existau pentru nevoile frontului şi pentru zona interioară doar opt 
operatori de filmare. 

În primele două luni de război se raporta realizarea următoarelor filme: 
Războiul nostru sfânt, Ostaşi treceţi Prutul (cu imagini — generalul Ion Antonescu 
şi Statul Major la biserici din Moldova; vitrine din Bucuresti; copii evacuaţi; 
efectele bombardamentului sovietic la Bucureşti şi la Constanta; hidroaviatie în 
misiune; prizonieri sovietici de pe vasul „Moskva“; prizonieri sovietici de pe front; 
conducătorii țărilor care luptă împotriva bolsevismului; scene de la un 
comandament româno-german; atac la Sculeni; trecerea cu bacul; avioane peste 
Prut); Desrobirea Bucovinei (înaintări de trupe în Bucovina; avioane distruse; 
ocuparea Unghenilor şi Sculenilor de trupele române; inspecția generalului Ion 
Antonescu pe front); Desrobirea Basarabiei; Trupele române dincolo de Nistru. 
Străpungerea liniei Stalin“. Activitatea cinematografică era apreciată ca mult mai 
eficientă pentru zona interioară, unde dificultăţile de deplasare nu erau atât de mari 
ca pe front. 

Starea de spirit a armatei, trupă şi ofițeri, era atent supravegheată prin 
numeroase inspecții realizate de mareşalul Antonescu sau de alte personalităţi 
militare. O astfel de misiune a avut si Ion Gheorghe, ataşat militar la Berlin, care 
vizitat frontul de est între 28 iulie — 4 august 1941. Impresiile au fost adunate într- 
un Raport special privitor la vizitarea Frontului de Est. Impresii şi reflectiuni. Se 
arăta sceptic în privinţa duratei războiului. Duşmanul cel mai mare al trupelor aliate 
era, în opinia lui, calitatea proastă a drumurilor ruseşti, care făcea imposibilă 
deplasarea armamentului: „Nori de praf fără sfârşit îneacă într-o beznă de nepătruns 
drumurile sovietice, presărate cu gropi de un metru adîncime. (...) Când plouă, 
praful acestor drumuri, aşezat până la o jumătate de metru, se transformă într-o 
mare de noroaie din care nu se mai poate ieşi. Însuşi robustele maşini de război 
germane nu pot rezista pe aceste drumuri; proba sunt miile de maşini stricate şi 
aruncate pretutindeni in șanțurile acestor drumuri, părăsite acolo definitiv”. 
Observator atent al realității frontului, Ion Gheorghe atrăgea atenția asupa 
înverşunării cu care sovieticii îşi apărau poziţiile şi caracterului de război total pe 


25 Ibidem, cadrul 423. 
26 Ibidem, cadrul 425. 
27 Ibidem, rola P II 1.824, cadrele 10-11, 

care aceştia îl imprimau luptelor. Războiul-fulger părea să-şi epuizeze forțele in fata 
unei astfel de tactici: „Lupta unităților ruseşti a fost pretutindeni foarte dârză. 
Soldatul s-a bătut bine şi conducerea a ştiut să-l țină în majoritatea cazurilor în 
mână, Ruşii au avut pierderi colosale, dar acesta este prețul plătit voit în mare 
măsură de ei pentru hotărârea de a duce un război total. Organizarea unui astfel de 
război cere timp, acest timp a trebuit câştigat în cât mai mare măsură chiar față de 
extraordinara putere de izbire şi pătrundere a forțelor germane‘, 

Concluziile lui Ion Gheorghe nu par să împărtășească entuziasmul si 
încrederea germană într-o luptă de scurtă durată. Atrăgea atenţia că succesele 
germane aveau mai mult un carater zonal, importantă fiind obținerea unor victorii 
sigure pe zone mai întinse. Observațiile ataşatului militar român erau confirmate si 
de numeroase buletine şi note informative care descriau modul în care ruşii 
înțelegeau să poarte propriul război. Un buletin informativ din 4 iulie 1941 informa 
că „la apropierea trupelor române, soldaţii ruşi ridică mâinile în sus în semn că se 
predau. Când unitățile noastre ajung la circa 100-200 m, ruşii deschid foc puternic 
de arme automate’, Tot aici se preciza că prizonierii ruşi erau instruiți de către 
instructorii politici ca în situații disperate să se sinucidă, deoarece tratamentul 
aplicat de români întrecea orice imaginaţie. 

Interesant pentru starea de spirit în armată este un raport emis de Secţia a 
Il-a Informaţii în urma unei inspecții realizată la sfârşitul lui 1941 şi care avea ca 
obiectiv testarea trupelor încadrate la Armata a III-a, Corpul 2 Armată, Corpul 6 
Armată, Corpul Vînători de Munte, Corpul de Cavalerie. Cu acest prilej au fost 
verificate hrana trupei şi a animalelor, cazarea soldaților, spitalizarea răniților, 
starea igienică şi morală a trupei şi a ofiţerilor, verificarea echipamentelui de iarnă, 
raporturile dintre autorităţi şi populația locală, precum şi relaţiile cu 
comandamentele germane, Itinerariul comisiei a insumat 4.000 de km dus-întors. 
Concluziile nu erau îmbucurătoare. Chiar dacă se afirma că starea morală este bună, 
se preciza că „o dată cu încetarea operaţiilor, lipsa îndelungată din tara, precum şi 
diferitele ştiri primite de la familie sunt elemente care pot influența nefavorabil 
moralul trupei”. 

Situaţia nu era mai bună nici pentru corpul ofițerilor. Scumpirea excesivă, 
cumulată cu o inflație galopantă, absența îndelungată din fara, corespondența 
defectuoasă, lipsa echipamentului de iarnă şi a articolelor de primă necesitate pentru 
întreținerea igienei creau stări de iritare şi de nemulțumire. Ele erau accentuate şi de 
obligativitatea de a contribui la plata împrumutului reîntregirii, măsura fiind 
considerată abuzivă, deoarece ei îşi aduceau deja contribuţia la refacerea ţării prin 
prezenţa pe front. Pentru remedierea situaţiei se sugera trimiterea din fara a cât mai 
multe decoraţii ca recompensă pentru actele de eroism, îmbunătăţirea stocurilor de 
săpun, zahăr, ceai, petrol pentru iluminat şi dezinsectie, cărți poştale pentru 
corespondenţă, 


28 Ibidem, cadrul 16. 
% Ibidem, rola P II 1.823, cadrele 673-674. 
3° Ibidem, rola P II 1.823, cadrul 455. 

Sentimentul uitării şi al abandonului a pus repede stăpânire pe cei de pe 
front. De aceea se propunea ca ofițerii şi subofiterii să fie scutiți de plata 
împrumutului reîntregirii, echipamentul de iarnă să fie acordat gratuit, iar ca măsură 
de redresare morală, trimiterea de echipe cinematografice „utilate“ cu filme cu 
subiect istoric, dar şi cu jurnale informative. Pentru o mai bună informare a celor de 
pe front, se cerea normalizarea difuzării gazetelor specifice frontului „Sentinela“ şi 
„Ostaşul“. Lipsa materialului informativ este tot mai mult reclamată pentru această 
perioadă. Nesiguranta şi teama îşi făceau simţite prezența. 

La 2 februarie 1942, generalul Pantazi, ministrul Apărării Naţionale, emitea 
o directivă pentru educaţia în armată prin imagini — fotografii, cinematograf. La 
punctul 1, se preciza că una dintre atribuţiile Secţiei Propagandă era de a 
confectiona fotografii (format 30/40, dar şi mai mari) cu subiecte educative 
national-patriotice, ostăşeşti, eroice: originea poporului român, formarea statelor 
româneşti, războaiele marilor domnitori (Mircea, Ştefan cel Mare, Mihai Viteazul), 
războiul de independenţă, războiul pentru întregire şi războiul sfânt. Materialele 
urmau a fi distribuite, pentru început, la şcolile de ofiţeri şi de subofiţeri, centrele de 
instrucție şi liceele militare. Prin aceeaşi directivă, Secţia Propagandă urma să 
organizeze un serviciu foto-cinema, destinat numai nevoilor armatei. Dotarea urma 
să se realizeze cu materialul capturat la Odessa. Serviciului îi erau prevăzute două 
secţiuni, una de producţie (filme de instrucţie, educative, national-patriotice), iar 
alta de difuzare. În finalul ordinului se stabilea: „În viitor armata va trebui să se 
ocupe de educaţia national-patriotica, ostăşească şi eroică nu numai pentru ostaşii 
de sub arme, ci şi pentru tineret şi armata de la vatră. Această operă educativă 
revine Marelui Stat Major — Secţia Propagandă şi se va aplica după un plan de 
lucru, folosindu-se ca mijloace: fotografia, cinematograful, literatura specială 
editată de Marele Stat Major — Secţia Propagandă“, 

Pe proiectul documentului, generalul Şteflea a adăugat: „Să terminăm cu 
promisiunile şi să trecem la realizări, Să se înceapă, urgent, redactarea broşurilor de 
propagandă stabilite cu şeful Secţiei Propagandă. Dacă Ministerul Instrucțiunii nu 
începe redactarea conferințelor pentru preoți şi învăţători, ele vor fi redactate tot de 
Secţia Propagandă“ că 

Militarii au înţeles că singura soluţie pentru a rezista cât mai mult într-un 
teritoriu ocupat era atragerea simpatiei localnicilor. Armata avea posibilități şi 
mijloace de convingere, dar dincolo de ostilitatea spaţiului ocupat se lovea şi de o 
adminstratie dezordonată şi incapabilă să guverneze. 

Sfârşitul lui 1942 şi începutul lui 1943 a adus modificări importante în 
evoluţia operaţiunilor militare. Forţele aliate româno-germane sunt nevoite să se 
retragă şi să se replieze. Controlul asupra informaţiei se accentuează. Activitatea de 
propagandă este reevaluata. Se preciza că, dacă propaganda bolşevică pe front putea 
fi neutralizată, cea desfăşurată în fara de puterile străine trebuia combătută prin 


31 [bidem, rola P II 12 743, cadrele 439-441. 
32 Ibidem. 

măsuri speciale, deoarece „se constată că mulți dintre ostaşii care se duc în 
concediu, se întorc pe front cu mai puţină ardoare şi convingere pentru a continua 
lupta noastră în răsărit” 

Biroul 2 informa, în noiembrie 1942, că numărul celor care erau tot mai 
mult convinşi de netemeinicia luptei în Răsărit se afla în continuă creştere. 
Broşurile, conferințele, ziarele nu mai convingeau. Nu de puţine ori cei care lucrau 
cu materialele de propagandă acuzau caracterul mult prea sofisticat al acestora, 
soldaţii nefiind preocupați să le cunoască şi cu atât mai mult să le înțeleagă 
conţinutul. Momentele de repaos puteau fi folosite pentru alte activități domestice. 
Observațiile erau întemeiate. Cea mai mare parte a soldaţilor provenea din mediul 
rural, iar cititul nu intra în preocupările lor. Se insista foarte mult să se imprime un 
caracter popular tuturor tipăriturilor. 

Scăderea dorinţei de a lupta a celor c care se întorceau pe front avea ca 
motivație, potrivit unor rapoarte ale SSI, două cauze: propaganda britanică, mult 
mai credibilă şi mai puţin agresivă, ceea ce-i sporea credibilitatea; propaganda 
sovietică, care prin manifeste sau emisiuni radiofonice îndemna la dezertare. Pentru 
apărarea intereselor superioare de stat se solicita intervenția Ministerului 
Propagandei Naţionale în combaterea propagandei duşmane şi pentru convingerea 
marelui public de dreptatea cauzei şi de necesitatea continuării războiului în Răsărit 
prin articole scurte publicate în marile ziare, „repetate zi de zi“, afişe sugestive 
amplasate pe marile artere şi în mijloacele de transport în comun, „îndemnuri 
ingenioase“ î în cinematografe, predici î în biserici, conferinţe prin care să se arate că 
ruşii erau duşmanii de veacuri ai neamului”. 

În acest sens, Biroul Adjuntanturii a înaintat, în decembrie 1942, noi 
propuneri pentru controlul mai strict asupra mijloacelor informaţionale. MStM a 
dispus măsuri foarte aspre fafa de cei care comiteau indiscretii. Pentru oraşe se 
propunea bruierea posturilor de radio occidentale, chiar dacă acestea emiteau în 
limba română. Intelectualii, în special iterații, trebuia să-şi pună condeiul în slujba 
neamului şi să zugrăvească la radio, în ziare sau în reviste realitățile sovietice. 
Pentru sate se recomanda eleborarea unor materiale lămuritoare asupra pericolului 
comunist, suplinite cu expoziitii de localități sovietice distruse, holde arse, săteni 
ucişi, hambare în ruină. Pentru a fi mai convingătoare, panourile erau însoțite de 
texte ca: „Ce mai rămâne pe urma războiului; luptăm să-l ţinem cât mai departe de 
vetrele noastre“.*% 

Configuraţia cărților poştale era modificată, coroana ţării fiind înlocuită cu 
noua hartă în care se regăseau teritoriile de la Nistru până la Bug, cu un mic text 
explicativ în care se menţiona că războiul sfânt a avut drept scop eliberarea tuturor 
teritoriilor ocupate de români. Aceste imagini trebuiau reproduse în toate ziarele şi 
revistele. Celor care proveneau din mediul rural li se promitea o dată cu primirea 


ANIC, fond Presedentia Consiliului de Miniştri — Cabinetul Militar al Mareșalului Ion Antonescu, 
dosar 124/1943, f. 25. 

4 Ibidem, f. 21. 

35 Ibidem, f. 123. 

brevetului „Virtutea Militară“ acordarea între 10-15 pogoane de pământ în 
Basarabia: „Această diplomă dă siguranță şi stimulează şi nu crează diferențe între 
ofițerii decoraţi cu «Mihai Viteazul» şi cei decoraţi cu «Virtutea Militarăy»“56, 

Pentru stoparea scurgerii de informaţii de pe front a fost emis un ordin la 6 
octombrie 1941, prin care se atrăgea atenţia răniților, curierilor, delegaților să nu 
ofere nici un fel de amănunte asupra teatrelor de operaţii, iar personalului din 
spitale i se ordona „să-şi înfrîneze curiozitatea“, abaterea fiind sancţionată cu 
închisoare de la o lună la doi ani şi 20.000 de lei amendă”. Astfel de ordine au fost 
date pe tot parcursul perioadei de război, cei găsiţi vinovaţi fiind acuzaţi de trădarea 
intereselor nationale şi trimişi spre judecată in fata Curţii Marţiale. În decembrie 
1942 Secţia a Il-a Informaţii arăta că „militarii care vin de pe front, istorisesc în 
familie, cunoscuţilor şi necunoscutilor, informaţii în legătură cu mersul operaţiilor 
militare şi cu armata, exagerează faptele, le denaturează şi le generalizează în mod 
inconştient. Alți militari dau atenţie zvonurilor şi şoaptelor pe care agenții, duşmanii 
țării noastre, ştiu să le strecoare cu dibăcie în urechile lor şi fără să le supună 
judecății, le iau drept bune şi le transmit mai departe, de cele mai multe ori sub o 
formă exagerată“, 

Lipsa de discreție ducea, potrivit raportului, la scurgerea de informaţii care 
apoi ar fi fost utilizate de inamic, pentru demoralizarea populaţiei şi slăbirea unifatii 
rândurilor armatei. MStM a interzis militarilor de orice grad să vorbească în familie, 
cu prietenii, cunoscufii sau necunoscutii, chestiunile legate de armată sau de mersul 
operaţiilor. În numele apărării intereselor naţionale se interzicea de asemenea 
răspândirea zvonurilor. 

În condițiile în care presa şi comunicatele oficiale ofereau informaţii 
insuficiente, soldații sosiți în fara în permisii sau concedii reprezentau sursa cea mai 
sigură de informare, dar şi de răspândire a zvonurilor alarmiste. Pentru a testa starea 
de spirit a celor veniţi de pe front, Ministerul de Interne, la propunerea Marelui Stat 
Major, a pregătit agenţi pe care i-a plasat în punctele special amenajate pentru 
odihna soldaţilor. Într-o notă a SSI din 18 ianuarie 1943 se arata că „militarii care 
vin de pe front — datorită faptului că nu sunt perchezitionati — aduc familiilor şi 
camarazilor lor din fara scrisori în care se destăinuiesc lucruri şi fapte petrecute 
acolo şi care sunt, apoi, difuzate în marea masă a populaţiei. La aceste ştiri, spiritul 
inventiv al cetățeanului adaugă elemente care constituie argumentul convorbirilor 
cotidiene, creind astfel o stare de spirit favorabilă propagandei democrate’, 

Pentru a stopa scurgerea de informaţii, Radu Davidescu, şeful Cabinetului 
Militar al Mareşalului, propunea ca în toate căminele militare să se afişeze 
instrucțiuni pentru soldaţii veniţi de pe front: „La Bucureşti şi în alte centre, pe unde 


% Ibidem, f. 124. 

37 Arhivele Militare Române, fond Microfilme, rola P II 12.743, cadrul 103. 

38 ANIC, fond Presedentia Consiliului de Miniştri — Cabinetul Militar al Mareşalului Ion Antonescu, 
dosar 129/1943, f. 14. 

sunt în trecere ostaşi care vin de pe front, este bine să li se dea lămuriri prin viu 
grai, publicaţii şi chiar scurte filme de propagandă națională, jurnale de război“. 

SSI a înaintat MStM informaţiile culese de agenții trimişi să supravegheze 
locurile de cazare. La 16 decembrie 1942 un raport al SSI relata una dintre 
numeroasele discuţii despre problemele frontului: ,,(...) Un ostaş din Regimentul 26 
Infanterie care venea din jurul Stalingradului, fiind uşor rănit în luptele din 16 
noiembrie, spunea că la atacul Stalingradului au luat parte Corpul 5 şi 6 Armată, 
care au fost în întregime decimate. Mai spunea că ruşii au avut aici 1.000 de tancuri 
căutând a împiedica înaintarea româno-germană, care tindea să cucerească 
Stalingradul. Ostaşul a adăugat că spitalul român de campanie a fost incendiat de 
către populaţia locală, toți răniții aflători în el, arzând. Ostaşul se mai plângea de 
tratamentul la care sunt supuşi prizonierii români care cad la ruşi. Din cauza 
barbariilor comise de ruşi, ostaşii români sunt demoralizati şi, atunci când cad 
prizonieri, se sinucid““!. 

Informaţiile furnizate nu erau departe de adevăr. Secţia a II-a a Armatei a 
III-a raporta în februarie 1943 că starea morală a trupei nu era foarte bună din cauza 
înfrângerilor repetate, a forţei de lovire a sovieticilor şi a promisiunilor acestora că 
vor respecta drepturile prizonierilor, lipsei de echipament, precum şi lipsei unei 
legături strânse între ofiţeri şi soldaţi. Era acuzat totalul dezinteres al ofiţerilor fata 
de trupă, ceea ce, potrivit raportului, asigura succesul propagandei sovietice. 
Situatiile dificile nu erau recunoscute de comandafii unităților la care se semnalau 
neregulile, totul fiind rezumat la o simplă problemă de imagine. Secţia a II-a mai 
găsea un motiv pentru care propaganda era ineficientă: caracterul prea savant al 
broşurilor aruncate cu toată generozitatea pe front. Acuzaţia era respinsă. Potrivit 
MStM, era firesc ca ele să se adreseze doar ofițerilor şi nu soldaţilor. Mare parte 
dintre ultimii nu ştiau să citească, revenind ofiţerilor sarcina de a explica temele 
prezentate în materialele propagandistice. 

Recepţionarea posturilor de radio britanice a accentuat şi mai mult 
sentimentul de îndoială fata de viitorul operațiunilor militare. Opinia publică trebuia 
convinsă că lupta alături de germani era o luptă pentru drepturile naţionale. Criza, 
teama, suspiciunea, zvonurile defetiste îşi găsesc originea, potrivit comunicatelor 
oficiale, în activitatea desfăşurată de elementele comuniste evreieşti. 

Mareşalul Antonescu a intervenit şi a ordonat intensificarea acţiunilor de 
„lămurire a maselor si de combatere a ştirilor tendeţioase*“?. Cabinetul militar al 
Conducătorului Statului a elaborat în martie 1943 Instrucţiunile pentru combaterea 
propagandei inamice şi lămurirea publicului (în special, muncitorii şi ţăranii), 
despre nevoia de a lupta pe frontul de Est, alături de germani contra bolşevicilor, 
Scopul deelarat fiind anihilarea propagandei inamice şi convingerea opinie publice 
interne”. 


% Ibidem, f. 21. 

“2 Ibidem, f. 55. 

Primul obiectiv era descoperirea şi distrugerea organizațiilor subversive sau 
a persoanelor izolate, care interesat/dezinteresat lansau zvonuri alarmiste sau 
defetiste, ştiri false, sancţionarea mergând până la aplicarea pedepsei capitale, ea 
fiind justificată de condiţiile create de război. Activitatea informativă se dubla prin 
cooptarea foştilor luptători sau a elementelor naționaliste, de încredere, pentru 
supravegherea şi descoperirea suspectilor. Se interzicea cu desavirsire ascultarea 
posturilor de radio străine, în special a celor britanice: „Propaganda inamică 
încearcă a propaga defetismul prin exploatarea urii contra ungurilor, lipsei de 
simpatie pentru germani, greutățile inerente războiului şi nepriceperea de masa 
populaţiei de a ne bate până la înfrângerea armatei ruseşti“. Redresarea spirituală 
presupunea o intensificare a campaniilor lămuritoare conduse, pentru sporirea 
formatori de opinie. 

Maresalul Ion Antonescu sesiza existenţa unei situaţii îngrijorătoare: „Se 
constată cu tristețe că în Basarabia, ruşii câştigă mai mult într-un an de zile, decât 
noi în aproape doi ani de zile. Dacă ruşii sunt cunoscuţi ca buni propagandişti, noi 
ne dovedim inexistenti în multe regiuni“““. Pentru liniştirea opiniei publice asupra 
viitorului operaţiunilor se prevedea adoptarea metodei britanice de difuzare în 
fiecare zi a unui comunicat sau a unui scurt comentariu „cu un substrat bine 
camuflat de propagandă“. 

Totodată se luau măsuri menite să pună capăt stării de huzur din Capitală: 
„să fie trimişi pe front toţi cei care în mod regulat şi-au «aranjat situația» şi stau în 
interior (sub 36 ani trupă, sub 40 ani ofițerii de rezervă); sobrietate mai mare în 
localuri; taxe suplimentare pe lux“. 

Pentru a feri trupele nou trimise în Transnistria de contaminarea cu spiritul 
defetist s-a dispus reorganizarea activităţii de propagandă, direct implicate fiind 
Secția Propagandă a MStM, Corpul 3 Armată şi Servicul Militar de la Odessa. În 
acest scop, s-au prevăzut trei mari zone de acțiune: zona nr. | cuprindea punctele de 
trecere in Transnistria dinspre est — Nicolaev şi Woznessensck —, unde echipele de 
misionari propagandişti distribuiau materiale de propagandă şi daruri din partea 
Guvernământului Transnistriei. Zona nr. 2 era prevăzută pentru interiorul 
Transnistriei, divizată la rândul ei în trei regiuni corespunzătoare punctelor de 
concentrare a trupelor — aici agenţii misionari urmau să încurajeze şi să convingă 
trupele asupra iminentei victorii prin activități educativ-patriotice, spectacole oferite 
de echipele de teatru şi de cinematograf, programe de muzicale. Pentru siguranță, 
personalul trimis în zonă era verificat înainte de organele de Siguranță. Efortul 
echipelor prezente deja în zonă urma să fie suplinit prin trimiterea din fara de 
caravane cinematografice, de noi echipe de teatru, precum şi a corului armatei. 
Zona nr. 3 era prevăzută pentru regiunea Tighina, unde se organizase Centrul de 


1% Ibidem. 
45 Ibidem, f. 5. 
46 Ibidem. 

deparazitare şi Centrul Ostaşilor Gară. Pentru acest punct se recomanda ca 
propaganda să aibă un caracter insinuant, fiind distribuite doar materiale cu caracter 
informativ. 

Condiţiile existente la sfârşitul anului 1942 au presupus nu numai 
reevaluarea operaţiunilor militare, ci şi a celor de propagandă. Efortul depus în 
acest sens de structurile armatei direct abilitate să organizeze şi să susțină 
campaniile propagandistice a fost impresionant. Meritoriu este faptul că în ciuda 
tuturor dificultăților — prelungirea războiului, campania pe timp de iarnă, atacurile 
bandelor de partizani, lipsa de echipament — Secţia Propagandă a reuşit să menţină 
ridicat moralul celor aflaţi pe front. 


Implicarea României în al doilea război mondial a presupus organizarea 
unor ample campanii propagandistice, În cadrul efortului general, o atenţie 
deosebită a fost acordată problemelor frontului. Organismele noastre abilitate — 
Ministerul Apărării, Ministerul Propagandei, Ministerul de Interne — au încercat să 
susțină, dar şi să răspundă, provocărilor războiului psihologic. Din momentul în 
care a devenit evident că starea de neutralitate va înceta au fost elaborate şi puse în 
aplicare planuri de pregătire psihologică a teritoriilor ce urmau a fi redobândite. În 
acelaşi cadru a intrat şi pregătirea morală a celor trimişi direct în focul luptelor. 
Structuri speciale ale armatei, dacă este să amintim numai Secţia Propagandă a 
Marelui Stat Major, au avut dificila misiunea de a menţine la cote cât mai ridicate 
moralul trupelor. Cu toate greutăţile întâmpinate — în special, fondurile insuficiente 
— pentru primii ani de război se aprecia că activitatea de propagandă a avut o serie 
de rezultate considerate mulțumitoare de către factorii de decizie. Dificultăţile au 
apărut după dezastrul de la Stalingrad (decembrie 1942 — februarie1943), când 
strategiile războiului psihologic pentru armată, şi nu numai, au fost reevaluate, 
încercându-se adaptarea la noile condiţii. 


ARMÉE ET PROPAGANDE (22 JUIN 1941 — DÉCEMBRE 1942) 
Résumé 


Alliés ou ennemis, les “acteurs” de la Seconde Guerre Mondiale ont montré 
un grand intérét pour le facteur moral (éthique), Le Grand Commandement de 
l’Armée Roumaine a institué un nombre de structures - Section de Propagande, le 
Bureau des Missionnaires, l? Agence Secréte de Propagande et Contre-propagande 
dont la mission était de contrecarrer la propagande des adversaires, les Soviétiques 
et les Anglo-A mericains. 

En parlant des premières années de la Seconde Guerre Mondiale, la 
mémoire collective devra retenir |’effort impressionnant donné par les soldats et le 
Grand Commandement. 


SCHIMBUL DE POPULAȚIE ÎN VIZIUNEA LUI 
SABIN MANUILĂ 


VIOREL ACHIM 


Schimburile de populaţie au devenit în ultima vreme un subiect de mare 
interes în istoriografia europeană şi nord-americană. Conflictele etnice din deceniul 
trecut din spațiul fostei Iugoslavii şi din alte parti ale lumii au fost de natură să 
stimuleze istoricii să reia investigația într-un domeniu în care în primii ani de după 
cel de-al doilea război mondial s-au publicat lucrările devenite clasice ale lui Joseph 
B. Schechtman şi Eugen M. Kulitscher.. 

În perioada celui de-al doilea război mondial şi în primii ani postbelici 
milioane de oameni şi-au părăsit tara în care s-au născut ca urmare a unor schimburi 
de populaţie convenite între diferite state europene sau a unor aşa-numite repatrieri 
— adică aducerea în fara de origine a unor grupuri etnice stabilite în alte parti, uneori 
cu secole în urmă. Nu a fost vorba doar de etnicii germani din Răsărit — a căror 
repatriere a fost începută de Reich în octombrie 1939, imediat după declanşarea 
războiului, şi care a continuat pe parcursul războiului, dar şi după încetarea acestuia, 
acum ca urmare a deciziilor puterilor învingătoare; acestea au luat în considerare în 
planurile lor de reorganizare postbelică şi „curățirea“ țărilor est-europene de etnicii 
germani. Şi alte populaţii sau grupuri de populaţie, din mai toate ţările din Europa 
Centrală şi de Sud-Est, au cunoscut astfel de deplasări la sfârşitul deceniului al 
patrulea şi în deceniul al cincilea. Au avut loc schimburi de populaţie între România 
şi Bulgaria, Ungaria şi Cehoslovacia, Ungaria şi Iugoslavia, Polonia si U.R.S.S., 
Cehoslovacia şi U.R.S.S. Au avut loc repatrieri ale unor grupuri de populație din 
şi/sau in Polonia, Germania, Cehoslovacia, Ungaria, Iugoslavia, România, Bulgaria, 
U.R.S.S. Drept consecinţă, compoziţia etnică a multor {ari a suferit atunci 
modificări importante’. 

S-a practicat în acea perioadă în multe țări o politică de omogenizare etnică. 
Omogenizarea etnică era văzută ca soluția cea mai durabilă la disputele teritoriale 


! Joseph B. Schechtman, European Population Transfers, 1939-1945, New York, 1946; Eugen M. 
Kulitscher, Europe on the Move. War and Population Changes, 1917-1947, New York, 1948. 

? Pentru schimburile şi transferurile de populaţie in Europa Centro-Orientală in perioada celui de-al 
doilea război mondial şi anii imediat postbelici, alături de titlurile din nota 1, Gotthold Rhode, Vé/ker 
auf dem Wege... Verschiebung der Bevălkerung in Ostdeutschland und in Osteuropa seit 1917, Kiel, 
1952; Hans Lemberg, ,, Ethnische Săuberung “: Ein Mittel zur Lösung von Nationalitătenproblem?, în 
„Aus Politik und Zeitgeschichte“. Beilage zur Wochenzeitung „Das Parlament“, B 46/92, 6.11.1992, 
p. 27-38; Norman M. Naimark, Fires of Hatred: Ethnic Cleansing in Twentieth-Century Europe, 
Cambridge MA, 2001. 

dintre țările din această parte a continentului, ca şi la problemele minoritare din 
aceste țări. Conferinţa de pace de la Paris din 1919-1920 a consfințit pe plan juridic 
desfiinţarea imperiilor multinaționale şi crearea statelor naţionale, pe baza dreptului 
popoarelor la autodeterminare şi a principiilor enunțate de preşedintele american 
Thomas Woodrow Wilson în ianuarie 1918. A fost, cu siguranţă, un triumf al 
principiului naționalități. Însă, dată fiind distribuţia etniilor în această parte a 
Europei şi, în unele cazuri, modului în care au fost fixate frontierele, milioane de 
oameni au rămas în afara statelor lor naţionale. Aşa a apărut problema minoritară în 
țările Europei Centrale şi de Sud-Est. Istoria acestor ţări în perioada interbelică a 
fost punctată nu numai de încercarea de a se asigura un anumit regim de drepturi 
pentru minorităţi, de a le integra în noul stat şi de a le câştiga fidelitatea, ci şi de 
conflicte interetnice, măsuri şi politici discriminatorii la adresa minorităților, 
proteste şi petiţii ale acestora la Liga Naţiunilor, dezvoltarea unor mişcări 
iredentiste, pretenţii de revizuire a frontierelor din partea țărilor care aveau 
conafionali peste graniță. Situaţia minorităţilor în aceste țări a devenit o problemă 
majoră la nivel european. Ea s-a agravat în deceniul al patrulea, când Germania 
nazistă a sprijinit deschis statele revizioniste. 

În aceste împrejurări a câştigat teren ideea creării unor state cât mai 
omogene sub aspect etnic, ca o condiţie a stabilității interne şi a unor relaţii normale 
între țările din regiune. „Rezolvarea“ problemei minorităților era văzută fie prin 
modificarea frontierelor — mergându-se mai departe decât făcuse Conferinţa de la 
Paris, în aşa fel încât să rezulte o mai riguroasă separare a diferitelor etnii —, fie prin 
aducerea respectivelor minorități în ţara-mamă, prin intermediul repatrierilor şi al 
schimburilor de populaţie. Precedentul schimbului de populaţie între Grecia şi 
Turcia de la începutul anilor '20 — aprobat de Liga Naţiunilor şi consfințit prin 
Tratatul de la Lausane din 30 ianuarie 1923, schimb considerat un mare succes, în 
sensul că a pus capăt conflictului dintre cele două {ari — era des invocat. 

În anii celui de-al doilea război mondial ideea creării unor state omogene 
etnic a fost împărtăşită de guvernele şi în general de elita politică a tuturor ţărilor 
din Europa centro-orientală, indiferent de opţiunea ideologică. Cum o demonstrează 
interesul care a existat în aceste țări pentru omogenizarea etnică, precum şi 
amploarea mişcărilor forțate de populaţie care s-au petrecut aici între 1939 şi 
sfârşitul anilor '40, purificarea etnică a fost una dintre ideile dominante ale epocii. 
În cancelariile statelor din regiune (începând cu Germania şi continuând cu 
celelalte) sau în alte locuri unde se elabora politica statelor respective — avem în 
vedere în primul rând guvernele din exil (polon, cehoslovac, iugoslav) — se căutau 
soluții pentru realizarea omogenitafii etnice. La această idee au subscris şi 
cancelariile puterilor occidentale. În planurile lor de reorganizare postbelică a 
Europei centro-orientale, Marea Britanie şi Statele Unite ale Americii au considerat 
că soluţionarea problemelor etnice din regiune se poate face prin expulzări şi 

schimburi de populație. Schimbările etnice petrecute aici în primii ani de după 
încheierea războiului au stat în legătură cu planurile anglo-americane’. 

În ce priveşte politica de omogenizare etnică şi schimburile de populaţie, 
România nu a fost o excepţie. Istoricii români s-au preocupat prea puţin de acest 
aspect, deşi este evident că omogenizarea etnică a fost un domeniu a! politicii 
guvernului Antonescu. În materialele de epocă şi chiar în discursurile (publice) ale 
liderilor români (mareşalul Ion Antonescu, Mihai Antonescu ş.a.) se fac destule 
referiri la această problemă. Au existat unele realizări în domeniu, chiar dacă ele au 
fost departe de ceea ce s-a urmărit. În orice caz, România de după 1940 a câştigat 
mai multă omogenitate etnică, comparativ cu România Mare, nu numai ca o 
consecință a pierderilor teritoriale — au fost pierdute teritorii unde ponderea 
populațiilor minoritare era mare —, ci şi ca urmare a politicii de omogenizare etnică 
promovată în timpul războiului. Există câteva abordări ale politicii față de (unele) 
minorități etnice din România acelei perioade, uneori chiar şi ale mişcărilor de 
populaţie“. În general, însă, istoricii care s-au ocupat de aceste aspecte nu au sesizat 
faptul că măsurile pe care guvernul Antonescu le-a luat față de diferitele minorități 
s-au subordonat, direct sau indirect, ideii de purificare etnică a țării. Istoriografia 
românească a fost preocupată mai mult să justifice politica față de minorități din 
România acelor ani, tonul predominant al acestor abordări fiind acela al persecuției 
ca răspuns la lipsa de loialitate a populațiilor minoritare față de statul român. În 
aceste împrejurări este explicabil de ce se ştie încă foarte putin despre planurile de 
omogenizare etnică ce au existat atunci în România. 

Principalul teoretician român al politicii de omogenizare etnică şi, în acelaşi 
timp, persoană implicată direct în elaborarea acestei politici a fost Sabin Manuilă. 

Sabin Manuilă (1894-1964) este cunoscut mai mult pentru activitatea sa 
ştiinţifică. Manuilă a fost un mare demograf. Studiile sale despre compoziţia etnică 
a Transilvaniei şi perspectivele raporturilor etno-demografice în această provincie 
sunt importante şi exemplare ca metodă. El a sesizat tendinţa de creştere a ponderii 
populaţiei româneşti ca urmare a fertilității ei mai ridicate comparativ cu 
minoritățile etnice; precum şi procesul de românizare a oraşelor care se producea 
prin imigrări în oraşe şi în condiţiile în care în hinterlandul rural elementul 
românesc era preponderent. De asemenea, Manuilă are contribuții în domeniul 
medicinei şi igienei sociale, Manuilă este considerat a fi organizatorul statisticii 
ştiinţifice în România. În ce priveşte orientarea sa politică, Manuilă a fost un 
apropiat al liderilor Partidului National-Taranesc. După 23 august 1944, la 


3 Mai ales Alfred M. de Zayas, Nemesis at Potsdam. The Anglo-Americans and the Expulsion of the 
Germans, revised edition, Rockport ME, 1998. 

1 Câteva titluri: Dumitru Şandru, Bucovina şi nordul Basarabiei în planurile iredentei ucrainene 
1940-1944, în „Revista istorică“, t. VIII, 1997, nr. 3-4, p. 203-218; Viorel Achim, Jiganii din 
România în timpul celui de-al doilea război mondial, ibidem, nr. 1-2, p. 53-59; Dorin Bancoş, Social 
şi naţional în politica guvernului Ion Antonescu, Bucureşti, 2000; Lya Benjamin, Prigoană si 
rezistență în istoria evreilor din România. 1940-1944. Studii, Bucureşti, 2001. Util este mai vechiul 
studiu al lui Dimitrie Gherasim, Schimbul de populaţii între state, Bucureşti, 1943, care la p. 69 şi 
urm. se ocupă de România. 

propunerea lui Iuliu Maniu, Manuilă a fost numit Subsecretar de Stat la Preşedinţia 
Consiliului de Miniştri. Din 1948 el a trăit în exil (în S.U.A.), unde şi-a continuat 
activitatea ştiinţifică si politică. În ultimii ani au apărut mai multe studii referitoare 
la viaţa şi activitatea lui Manuila’. Meritul cel mai mare în repunerea în circuitul 
ştiinţific a valoroaselor contribuţii ale lui S. Manuilă îl au doi cercetători din Cluj, 
specialişti în demografia istorică: Sorina Bolovan şi loan Bolovan. Ei au republicat 
o parte din opera lui Manuilă din anii '30 ~40°, 

Sabin Manuilă nu a publicat lucrări speciale pe problema omogenizării 
etnice şi a schimbului de populaţie ca mijloc de realizare a acestei omogenizări”, dar 
aceste chestiuni sunt atinse în lucrările lui de demografie etnică publicate după 
19405. Cele mai importante pentru acest domeniu sunt însă materialele elaborate de 
el şi păstrate în arhive, îndeosebi în fondul Sabin Manuilă de la Arhivele Naţionale 
ale României — materiale la care vom face referire în acest studiu. Dintre aceste 
materiale unul a fost publicat de istoricii clujeni amintiți, în anexa unui studiu 
privitor la contribuţia lui Manuilă la demografia etnică a Transilvaniei. E vorba de 
un memoriu, datat 15 octombrie 1941, pe care Manuilă l-a adresat mareşalului Ion 
Antonescu, conducătorul Statului Român”. Acest memoriu este de fapt un proiect de 
schimb de populaţie cu ţările vecine. A fost cel dintâi material de acest fel elaborat 
în România şi primul publicat. 

Sabin Manuilă a avut un rol important în introducerea ideii schimbului de 
populaţie în mediile intelectuale de la noi şi, apoi, în vara anului 1940, pe agenda 
guvernului român. El a sesizat progresul pe care îl întregistra în gândirea epocii 
ideea schimbului de populaţie ca mijloc de soluţionare a conflictelor între state. 
Despre schimbul de populaţie cu ţările vecine Manuilă a scris încă din 1929, în 


5 Pentru viata şi activitatea lui Sabin Manuilă, îndeosebi în domeniul demografiei, Sorina şi loan 
Bolovan, Introduction, în S. Manuilă, Studies on the Historical Demography of Romania / Etudes 
sur la démographie historique de la Roumanie, ed. Sorina and Ioan Bolovan, Cluj-Napoca, 1992, p. 
7-17; Sorina Bolovan, Sabin Manuilă's Contribution to the Research of Urban Population of 
Romania, în „Transylvanian Review“, t. I, 1992, nr. 1, p. 56-64; Louis Roman, Sabin Manuilă et la 
démographie historique, ibidem, t. III, 1994, nr. 1, p. 47-68; idem, Demografia istorică in opera lui 
Sabin Manuilă, în Sabin Manuilă. Istorie şi demografie. Studii privind societatea românească între 
secolele XVI-XX, coord. Sorina Bolovan, loan Bolovan, Cluj-Napoca, 1995, p. 26-40; Vladimir 
Trebici, Dr. Sabin Manuilă, organizatorul statisticii ştiinţifice în România, ibidem, p. 7-25; 
Gheorghe Buzatu, Noi informaţii privind viaţa şi opera lui Sabin Manuilă, ibidem, p. 41-55; Sorina 
Bolovan, loan Bolovan, Problemele demografice ale Transilvaniei între ştiinţă şi politică (1920- 
1945). Studiu de caz, în Transilvania între medieval şi modern, coord. Camil Mureşan, Cluj- 
Napoca, 1996, p. 119-131. 

$ Îndeosebi in S. Manuilă, Studies on the Historical Demography. 

7 De fapt, în acel timp nu existau nici pe plan mondial publicaţii pe această temă, dacă facem abstracție 
de studiile de drept internaţional privitoare la schimbul de populaţie. Aici este prezentă şi o contribuţie 
românească, D. Gherasim, Schimbul de populaţii între state, Bucureşti, 1943. 

3 Vezi S. Manuilă, Structure et évolution de la population rurale, Bucarest, 1940, p. 9-10, 21-22, 
62-63. 

? Sorina Bolovan, 1. Bolovan, Problemele demografice ale Transilvaniei, p. 125-131. Proiectul este 
comentat sumar, ibidem, p. 123—124; loan Bolovan, Sorina Bolovan, România şi problema schimbului 
de populație în perioada interbelică, în „România km. 0“, an I, 1999, nr. 1, p. 101-102. 

concluziile unui studiu despre evoluția demografică a oraşelor şi minorităţilor din 
Transilvania. Chiar dacă prognoza în ceea ce priveşte raporturile etnice din 
Transilvania era optimistă — studiul constatând curentul de asimilare naturală a 
minorităților —, autorul pleda aici pentru o politică demografică, ce urma „să 
corespundă intereselor neamului românesc“. Vorbeşte de oprirea cu orice preţ a 
curentului de emigrare şi de favorizarea intrării în ţară a elementelor româneşti, de 
întărirea elementului românesc la graniță şi slăbirea „elementelor cu tendințe 
centrifugale“ din aceste regiuni; de asemenea, de „necesitatea organizării unui 
schimb de populaţie cu ţările unde avem consângeni rupfi din trupul neamului 
nostru“. Într-un material din 1932 Manuilă menţionează colonizările în centrele 
minoritare şi la graniţele țării, precum şi organizarea schimbului de populaţie cu 
Iugoslavia, Ungaria, Grecia, Cehoslovacia şi U.R.S.S. ca probleme actuale de 
politică etnică!!. În 1935, în cadrul unei consfătuiri organizată de Ministerul 
Instrucțiunii Publice, Manuilă propunea purificarea graniței de vest pe o zonă de 
100 km, prin colonizarea zonei şi prin schimb de populaţie, aducând aici pe românii 
din Ungaria™, 

În perioada interbelică Sabin Manuilă s-a numărat printre puținii 
intelectuali care vorbeau de „purificare“ etnică. Ideea era împărtăşită şi de alții — de 
exemplu, Nichifor Crainic, cu teoria sa despre statul etnocratic, conform căreia 
România trebuia să fie „statul etnic al românilor“; Programul statului etnocratic, 
publicat în 1937, în subcapitolul privitor la politica etnică a statului etnocratic, 
prevedea schimbul de populaţie cu ţările vecine, repatrierea românilor din America, 
colonizări masive de-a lungul granițelor şi colonizări în locul evreilor scoşi din 
proprietăţile rurale'?. Dar circulaţia acestor idei a fost limitată la unele cercuri 
intelectuale restrânse". La nivelul factorilor politici nu a existat atunci o preocupare 
de acest fel. Problema minoritară nu era gândită în termeni de purificare etnică. Nu 
a existat un program al guvernelor române pentru românizarea forțată, migrații 
externe, colonizări interne etc., de natură să ducă la modificarea radicală a structurii 
etno-demografice a ţării. Ideea predominantă la nivelul clasei politice româneşti era 
aceea a integrării şi asimilării minorităţilor!?. 

Percepția asupra problemei minoritare s-a schimbat însă în mod radical în 
anul 1940, România a trecut în acel an printr-o experienţă dramatică. A fost victiina 
aranjamentelor teritoriale făcute în spaţiul lor de hegemonie de către Germania 


10 S. Manuilă, Evoluţia demografică a oraşelor şi minorităților etnice din Transilvania, în „Revista 
pentru Stiinta şi Reforma Socială“, t. VIII, 1929, p. 208, 210-211. 

! Arhivele Nationale Istorice Centrale (ANIC), fond Sabin Manuilă, dosar X/95 bis („Politica de 
populație a statului şi problema minorităţilor etnice“). 

? Biblioteca Academiei Române, Arhiva Dr. C, Angelescu, II Mss. 8 („Note luate în consfătuirea din 
19 noiembrie 1935, ținută la Casa Şcoalelor“), f. 7-8. 

'3 Nichifor Crainic, Ortodoxie şi etnocrafie. Cu o anexă: Programul statului etnocratic, Bucureşti, 
1937, p. 288. 

41. Bolovan, Sorina Bolovan, România şi problema schimbului de populaţie, p. 99-100. 

'S Pentru politica faţă de minoritățile etnice în România Mare, îndeosebi Irina Livezeanu, Cultură şi 
naționalism în România Mare. 1918-1930, Bucureşti, 1998. 

nazistă şi Uniunea Sovietică. În condiţiile internaţionale din vara anului 1940, 
România a pierdut aproximativ o treime din teritoriu şi populatie'®. Provinciile 
pierdute — Basarabia şi nordul Bucovinei, ocupate de U.R.S.S. în urma notelor 
ultimative din 26 şi 28 iunie 1940; nordul Transilvaniei, intrat în stăpânirea 
Ungariei în urma celui de-al doilea „arbitraj“ de la Viena (30 august 1940); 
Cadrilaterul, cedat Bulgariei prin tratatul de la Craiova (7 septembrie 1940) — erau 
teritorii unde trăiau puternice minorităţi etnice. Revendicarea acestor teritorii de 
către țările vecine s-a făcut şi în numele principiului etnic”. Prezența populațiilor 
minoritare a ocazionat revendicarea respectivelor teritorii de către statele vecine. 

Atunci, în 1940, în împrejurările în care integritatea ţării era grav 
amenințată şi, până la urmă, distrusă, românii descoperă gravitatea problemei 
minoritare. Dacă minoritățile s-au dovedit a fi factor de disolutie a statului, soluţia 
trebuia să fie omogenizarea etnică. Omogenitatea etnică dă coeziune statului. 
România trebuie să devină un stat omogen etnic. Aceasta era concepţia care anima 
clasa politică, în general elita românească începând cu 1940. 

Acestea au fost condiţiile în care factorii politici români au luat în calcul 
soluţia schimbului de populaţie. În iulie 1940, când puterile Axei obligă guvernul 
român să înceapă tratative cu Ungaria şi Bulgaria, Bucureştiul se gândeşte la o 
„rezolvare definitivă“ a problemei minorităţilor, prin schimbul de populaţie. În 
declaraţia făcută în fața presei de ministrul de externe Mihail Manoilescu, la 30 
iulie 1940, se spune: ,,[...] guvernul ar dori să păşească cu mijloace mai radicale la 
rezolvarea definitivă a problemei minorităţilor de acelaşi sânge cu popoarele 
învecinate cu noi, prin măsuri noi, luate în spiritul şi cu metodele timpului nostru. 
Între acestea, măsura care a dat foarte bune rezultate în toate țările este schimbul de 
populaţie.“!* A fost pentru prima dată când un înalt oficial român a făcut referire la 
schimbul de populaţie. 

Desigur, conjunctura internaţională a jucat şi ea un rol în impunerea ideii de 
purificare etnică în România şi mai ales în politica statului român. Ne referim la 
popularitatea ideii statelor monoetnice şi la mişcările de populaţie care s-au produs 
în Europa Centrală şi de Sud-Est începând cu 1939. 

În cadrul tratativelor româno-ungare desfăşurate la Turnu Severin în august 
1940, partea română a propus ca bază de discuţie principiul etnic iar nu cel 
teritorial, cum a făcut partea ungară. Pentru români scopul care trebuia urmărit de 
cele două părți era de a rezolva in mod radical chestiunea minorităţilor nationale şi 
de a face cele două țări, România şi Ungaria, cât mai omogene cu putinţă din punct 
de vedere etnic. Mijlocul de realizare era schimbul de populaţie. Modificarea 
frontierei era acceptată doar ca o consecință teritorială a aplicării principiului etnic 


16 Pentru prăbuşirea hotarelor României in 1940 si participarea țării la cel de-al doilea război mondial, 
între altele, Dinu C. Giurescu, România în al doilea război mondial (1939-1947), Bucureşti, 1999. 

17 Chiar şi sovieticii au invocat principiul etnic. Nota ultimativă din 26 iunie 1940, prin care guvernul 
sovietic cerea să i se „restituie“ Basarabia şi nordul Bucovinei, conţinea alegatia că Basarabia ar fi 
„populată în principal cu ucraineni“; cf. Valeriu-Florin Dobrinescu, lon Constantin, Basarabia în anii 
celui de-al doilea război mondial (1939-1947), laşi, 1995, p. 39. 

1 Cf. A. Simion, Dictatul de la Viena, ed. a Il-a revăzută şi adăugită, Bucuresti, 1996, p. 217-218. 

şi a schimbului de populație. Teritoriul ce urma să fie cedat trebuia să fie str ict 
limitat la cât era necesar pentru adăpostirea maghiarilor plecați din România”. La 
cel de-al doilea arbitraj de la Viena (30 august 1940), unde miniştrii de externe ai 
Germaniei şi Italiei au tranşat disputa în favoarea Ungariei, delegația română a 
reiterat propunerea schimbului de populație însoțit de un corectiv teritorial”. 
Ungaria a respins acest principiu a cărui realizare ar fi însemnat restrângerea 
pretențiilor sale teritoriale la o mică parte a provinciei, corespunzător ponderii 
maghiarilor în populația Transilvaniei. 

Prima punere în practică a acestei idei a avut loc în septembrie 1940, odată 
cu cedarea Cadrilaterului în favoarea Bulgariei, prin tratatul de la Craiova din 7 
septembrie 1940. Această cedare teritorială a fost însoțită de un schimb de populație 
obligatoriu şi complet în Dobrogea. Au plecat din nordul Dobrogei cca 61.000 
bulgari, iar din sudul Dobrogei cca 100.000 români?!. Ca urmare a acestui schimb 
de populaţie a dispărut aproape complet elementul românesc din sudul şi cel bulgar 
din nordul Dobrogei. Frontiera politică între cele două state în Dobrogea a devenit 
astfel frontieră etnică. 

Tot în toamna anului 1940 a fost strămutată populaţia germană din sudul 
Bucovinei şi din Dobrogea. Acordul între guvernele român și german privitor la 
aceasia repatriere a fost semnat la 22 octombrie 1940. Din, sudul Bucovinei s-au 
strămutat 52.400 persoane, iar din Dobrogea 13.968 persoane”. 

Începând cu toamna lui 1940 până în toamna lui 1941 a fost repatriată, în 
baza unor acorduri cu Ungaria, populația maghiară din sudul Bucovinei şi din 
Basarabia, Strămutarea maghiarilor (secuilor) din Bucovina (15.593 persoane) a 
fost încheiată la mijlocul lunii iunie 1941, iar cei 829 maghiari care trăiau în 
Basarabia au plecat la începutul lunii octombrie 1941”. 

Sabin Manuilă a făcut parte din delegația română la Conferința de la Turnu 
Severin şi apoi la „arbitrajul“ de la Viena. El a fost cel care a venit cu propunerea 
schimbului de populaţie româno-ungar. Începând cu acest moment S. Manuilă a 
studiat datele etnice ale teritoriului românesc nu numai pentru a demonstra 


19 Ibidem, p. 262-303; Valeriu Pop, Bătălia pentru Ardeal, ed. Sanda Pop, Nicolae C. Nicolaescu, 
Bucureşti, 1992, p. 80-133. 

% A, Simion, op. cit., p. 306 şi urm.; V. Pop, op. cit., p. 134 şi urm. 

21 Acest schimb de populație la D. Gherasim, op. cit., p. 93-115; J.B. Schechtman, op. cit., p. 404- 
415; A. Simion, op. cit., p. 303-305. 

2 Dirk Jachomowski, Die Umsiedlung der Bessarabien-, Bukowina- und Dobrudschadeutschen: Von 
der Volksgruppe in Rumänien zur ,, Siedlungsbrticke" an der Reichsgrenze, Munchen, 1984, p. 88- 
110; D. Gherasim, op. cit., p. 81-86. Cifrele sunt preluate din D. Jachomowski, op. cit., p. 100. 
Aproape simultan cu această operaţiune erau repatriați în Reich germanii din Basarabia si nordul 
Bucovinei, în baza unui acord germano-sovietic semnat la 5 septembrie 1940. Din Basarabia au plecat 
93.318 germani, iar din nordul Bucovinei 43.500. Vezi D. Jachomowski, op. cit., p. 64-87. Cifrele, 
ibidem, p. 80. 

3 Cf. J.B. Schechtman, op. cit., p. 435-436. Aceste grupe de populaţie maghiară au fost colonizate de 
autorităţile ungare in Bačka, teritoriu iugoslav ocupat de Ungaria în aprilie 1941. 

majoritatea românească a populaţiei în teritoriile cedate”, ci şi prin prisma 
posibilităţii de realizarea în viitor a omogenitafii etnice a ţării. In timpul guvernului 
condus de generalul (apoi mareşalul) Ion Antonescu, Manuilă a fost angajat în 
elaborarea politicii de populaţie a statului român, politică ce avea drept componentă 
de bază omogenizarea etnică. Importantă în acest sens a fost calitatea lui Manuilă 
de director al Institutului Central de Statistică. (El a deţinut această funcţie între 
1937 şi 1947.) Institutul se afla în subordinea directă a Președinției Consiliului de 
Miniştri şi a avut un rol important în fundamentarea deciziilor guvernului. Ştim că 
Manuilă a fost consultat de mareşalul Antonescu şi de alţi înalți oficiali in toate 
problemele de politică de populaţie. Ca director al Institutului Central de Statistică, 
Manuilă a fost implicat în activitatea de pregătire a materialelor documentare 
necesare susţinerii frontierelor României la viitoarea conferință de pace. Biroul 
Păcii, înființat în iunie 1942 la Ministerul Afacerilor Externe, a avut tocmai acest 
scop. O secţie a Biroului Păcii se ocupa cu problemele de frontieră şi cele etnice”. 

În 1940 şi 1941 Sabin Manuilă a elaborat mai multe materiale care se ocupă 
de politica de populaţie. Aceste materiale, purtând titlul Politica de populație, au 
fost elaborate, cele mai multe dintre ele, pentru uzul guvernului. 

În primul dintre aceste materiale, datat 6 august 1940, Sabin Manuilă îşi 
expune concepţia în legătură cu omogenizarea etnică şi schimbul de populaţie. Aici 
schimbul de populaţie este tratat ca unul dintre factorii importanţi ai politicii de 
populaţie. Manuilă sesizează că ideea schimbului de populaţie a apărut după primul 
război mondial. Acesta „a ridicat problema etnică la rangul de problemă 
internațională primordială, preconizând desființarea conglomeratelor istorice 
poliglote şi înlocuirea lor cu state naționale“. Crearea unor state naţionale pure nu a 
fost însă posibilă atunci. Unele grupuri etnice s-au încadrat în structura statului, pe 
când altele au devenit „simple instrumente politice în mâna unor țări străine, care le 
dirijează acţiunea, le dozează violența limbajului şi le dă sprijin moral şi material 
pentru întreținerea unei mişcări politice cu tendințe centrifugale“. Aceasta ar fi 
cauza frământărilor care există în aceste țări şi între țările din regiune. Referindu-se 
la România, Manuilă afirmă: „Minoritatea maghiară din Transilvania este 
revendicată (de către Ungaria — n. V.4.) pe temeiul unor drepturi etnice. Dar aceste 
drepturi etnice nu pot fi valorificate fără a se călca în picioare drepturile etnice mult 
mai mari ale românilor. Nici un judeţ nu poate fi luat din Transilvania fără a se lua 
cu el populaţie românească care constituie majoritate absolută, oriunde s-ar încerca 
o astfel de operațiune.“ Concluzia lui Manuilă este că unica soluţie care se impune 
este schimbul de populaţie cu toate ţările vecine. „El va duce la omogenizarea 


24 Vezi S. Manuilă, Die Folgen der Teilung Siebenbiirgens in demographischer Hinsicht, Bukarest, 
1943 (extras din „Siebenbirgen“); versiunea în limba engleză, The Vienna -Award and its 
Demographical Consequences, Bucharest, 1945 (reeditare în S. Manuilă, Studies on the Historical 
Demography, p. 135-165). 

$ Câteva date despre această instituţie, Ion Ardeleanu, Biroul Păcii: proiecte privind soluționarea 
problemei frontierelor României şi realizarea unor bune relaţii în Balcani (1942-1943), în „Europa 
XXI“, t. IL, 1992—1993, p. 128-132. 

etnică a populaţiei noastre, eliminând frictiunile care astăzi duc la tensiuni 
internaţionale.«2$ 

Într-un material datat 19 decembrie 1940 şi intitulat Politica de populaţie a 
României, Manuilă scrie despre preocuparea care trebuie să existe pentru soarta 
celor aproape cinci milioane de etnici români care se află dincolo de graniţele ţării 
şi de necesitatea aducerii în ţară a conationalilor care trăiesc în regiuni care 
niciodată nu vor putea fi revendicate de România. De asemenea, el consideră că „se 
pune tot mai acut problema emigrării unor minorități din fara“, în primul rând a 
elementului german, care „în scurtă vreme va forma obiectul unei revendicări 
germane de evacuare şi de transplantare în Germania“. Locurile rămase libere prin 
plecarea minoritarilor urmează să fie destinate unei acţiuni de politică de populație 
sistematică”. 

Într-un alt material, intitulat Politica de populație, elaborat în aprilie 
1941, Manuilă pledează pentru o politică de populaţie care să se desfăşoare după un 
program stabilit în prealabil şi care să îşi propună realizarea unor puncte precise de 
program la termene optime. Convingerea lui este că „epoca istorică pe care o 
străbatem ne oferă pas cu pas momente pentru rezolvarea câte unui aspect al 
problemelor noastre de populaţie“. El atenționează asupra ocaziilor care se ivesc şi 
care nu trebuie pierdute. Un astfel de moment istoric pierdut a fost tratatul de la 
Craiova, când s-ar fi putut obține eliminarea tuturor bulgarilor din România şi 
aducerea în țară a tuturor românilor din Bulgaria. În acel moment (aprilie 1941) 
exista ocazia de a rezolva problema românilor din Iugoslavia. Concepţia lui 
Manuilă era că însăşi situația alianțelor României trebuia folosită pentru a rezolva 
unul sau altul din punctele politicii de populaţie: „Noi avem minorități aparținând 
ambelor forțe externe între care ne-a aşezat destinul. Fiind încadraţi în politica 
uneia, vom putea face totul pentru a vida (rezolva — n. V.A.) problema minoritară 
privind cealaltă putere.“ Cu alte cuvinte, alianța cu Germania trebuia să fie 
folosită de România pentru a rezolva problemele de populaţie privitoare la țările 
vecine României aflate în război cu Germania (în acel moment Iugoslavia, mai 
târziu Uniunea Sovietică). 

Tot aici Manuilă cere elaborarea de studii asupra tuturor problemelor care 
tin de politica de populaţie şi crearea Academiei Biopolitice, care, între altele, ar 
avea menirea de a elabora un ghid tehnic în problemele de populaţie. Dată fiind 
importanţa politicii de populaţie, el propune ca în Cabinet să existe un ministru care 
să se ocupe de acest domeniu. 

În proiectul de schimb de populaţie conţinut de memoriul adresat 
mareşalului Ion Antonescu la 15 octombrie 1941, Sabin Manuilă porneşte de la 
ideea că rezolvarea problemelor etnice ale României, cu implicaţii în ce priveşte 


26 ANIC, fond Sabin Manuilă, dosar XII/195 („Politica de populaţie“). Partea care ne interesează, f. 
5-7. 

2 Ibidem, dosar XI1/204. 

2 Ibidem, dosar XII/213. 

% Ibidem, f. 1. 

relaţiile cu țările vecine, se poate face prin dobândirea de către statul român a 
omogenitatii etnice, Guvernul român trebuie să urmărească nu numai refacerea 
frontierelor de dinainte de 1940, ci şi omogenizarea etnică a ţării. Idealul naţional — 
scrie Manuilă — trebuie să fie o „Românie etniceşte omogenă, curprinzându-i pe toți 
românii“ sau o „Românie românească“, o ţară in care „graniţele politice să se 
suprapună exact cu limitele etnice“. Omogenizarea etnică se va putea realiza prin 
trecerea peste graniță a minorităților etnice şi aducerea in țară a „românilor de 
sânge“, Trebuia să se procedeze la „un schimb total şi obligatoriu de populație“ cu 
țările vecine”, 

Între toate scrierile lui Sabin Manuilă în domeniul politicii de populație, 
proiectul din octombrie 1941 este cel mai elaborat. Proiectul are în vedere 
multitudinea de aspecte care trebuiau rezolvate pentru înfăptuirea omogenitatii 
etnice a țării. Şi aici Manuilă vorbeşte de oportunități. El consideră că „politiceşte, 
momentul este sosit, sau foarte apropiat“ pentru realizarea omogenizării etnice, 
Aceasta presupunea trecere peste graniță a tuturor „minorităţilor cu tendinţe 
centrifugale“ şi aducerea in ţară a etnicilor români, de oriunde s-ar găsi. Când 
vorbeşte de moment favorabil, Manuilă are în vedere, desigur, situaţia politică a 
României în acel moment (toamna anului 1941), ca şi conjunctura internaţională 
care părea să încurajeze astfel de întreprinderi. România era aliata Germaniei în 
războiul împotriva U.R.S.S. Ea redotândise deja provinciile ocupate de sovietici în 
1940. Serbia şi Ucraina sovietică — ce urmau să fie afectate de mişcările de 
populaţie pe care le propune Manuilă — se aflau sub ocupaţie militară germană, iar 
în cazul Ucrainei şi românească (e vorba de teritoriul dintre Nistru şi Bug, sau 
Transnistria, ocupat de români). Chiar se spune în memoriu că Iugoslavia oferă 
punctul de plecare pentru operațiunile de transfer de populație. Conjunctura 
internaţională era favorabilă şi în sensul că în cei doi ani care trecuseră de la 
declanşarea războiului în Europa Centrală şi de Est s-a recurs deja la transferuri şi 
schimburi de populaţie şi se părea că statul omogen din punct de vedere etnic este 
formula cea mai potrivită. România se afla în sfera politică a Germaniei, iar 
conceptul german de nouă ordine includea şi ideea statelor omogene. 

Cadrul geografic al operaţiunilor de schimb de populaţie trebuia să fie 
România Mare, cu granițele de dinainte de pierderile teritoriale din 1940. Din 
interese strategice (vizând obţinerea unei granite strategice) şi raţiuni etnice (ţinând 
seama, într-o anumită măsură, de raportul numeric între etnicii români care urmau 
să intre în România şi minoritarii care urmau să părăsească ţara), granițele din 1940 
urmau să fie supuse unei revizuiri. Se avea în vedere cedarea de către România a 
unor teritorii: teritorii în nordul judeţelor Hotin (în Basarabia), Cernăuţi şi 
Storojineț (în Bucovina), care urmau să revină Ucrainei; fasia de teritoriu de la 
granița de nord-vest a țării (în Crişana), cuprinzând oraşele Salonta, Oradea, Carei 
şi Satu Mare, cu populație maghiară numeroasă, care urma să fie cedată Ungariei; la 
fel, colțul de nord-vest al judeţului Timis-Torontal (în Banat). Din raţiuni strategice 


% Sorina Bolovan, I. Bolovan, Problemele demografice ale Transilvaniei, p. 126. În continuare 
referirile la acest material nu mai sunt însoţite de note. 

România urma să anexeze un colt din Pocuția (teritoriu care înainte de 1939 
aparținuse Poloniei, iar după acest an făcea parte din Generalgouvernement) şi o 
mică porţiune din Rusia Subcarpatică (teritoriu ce aparținuse în perioada interbelică 
Cehoslovaciei, iar în 1939 a fost anexat de Ungaria). Această anexiune ar fi dat 
României calea ferată Sniatyn-Delatyn-Frasin-Sighet, care ar fi asigurat legătura 
directă între Bucovina şi nordul Transilvaniei”. De la Ungaria propriu-zisă ar fi 
urmat să fie anexat oraşul Békéscsaba, iar de la Bulgaria o parte din Cadrilater — 
anume, din judeţul Caliacra, plasa Balcic şi o parte din plasa Ezibei (deci, litoralul 
Mării Negre), şi o fâşie îngustă de-a lungul Dunării, cu oraşele Silistra şi Turtucaia, 
Unele din aceste rectificări de frontieră sunt idei mai vechi, urmărite de guvernele 
române din perioada interbelică”? România viitoare ar fi urmat să aibă o suprafață 
de 290.126,5 kmp (față de 295.049 kmp cât avusese România Mare, 194.756 kmp 
cât avea România după pierderile teritoriale din 1940 sau 245.885 kmp cât avea 
România în momentul octombrie 1941). 

Programul urma să fie realizat în etape. Trebuia să fie făcut schimbul de 
populaţie total şi obligatoriu cu fiecare dintre țările vecine. Manuilă propune chiar o 
succesiune, necesară mai ales pentru că uneori schimbul de populaţie cu o ţară 
afecta direct şi altă ţară. 

Schimbul de populaţie între România şi Iugoslavia avea în vedere 
evacuarea sârbilor din Banatul românesc (42.472) şi aducerea în România a 
românilor din Serbia: românii din Banatul sârbesc (67.897) şi românii din Timocul 
sârbesc, în nordul Serbiei (cca 400.000), în total 467.897 persoane. 

Schimbul de populaţie între România şi Bulgaria urma să aibă ca punct de 
pornire recuperarea de către România a unor părți din Cadrilater. Alături de 
populaţia din acest teritoriu, toți bulgarii din România (în total 179.046) urmau să 
treacă în tara de origine: bulgarii din Banat (10.012), cei din Basarabia (136.726), 
dar şi cei din Muntenia şi Moldova (5.308). Bulgaria va ceda României pe românii 
din regiunea Vidin şi din valea Dunării, în număr de aproximativ 85.000. Teritoriul 
din Cadrilater cedat de Bulgaria urma să fie compensat pe seama Iugoslaviei, prin 
anexarea de către Bulgaria a unui teritoriu corespunzător în valea Timocului, care 
urma să fie evacuată de români. 

Schimbul de populaţie cu Ungaria urma să se desfăşoare de-a lungul 
graniţei pe care o proiecta Sabin Manuilă. Pentru că numărul ungurilor care urmau 
să plece din România ar fi fost raai mare decât cel al românilor care veneau din 
Ungaria (1.353.276 unguri contra 181.971 români retraşi de la graniţa de vest, plus 


3! S, Manuilă nu menţionează expres în materialul său acest teritoriu fost cehoslovac pe care îl străbate 
linia ferată de care vorbeşte. Frasin este numele românesc al oraşului cehoslovac/slovac de dinainte de 
1938/1939 Jašina sau Jasiăe. În 1941, sub administrație ungară, el avea numele Kõrösmező. Azi, 
Yasinya în Ucraina. 

32 În anii '20 s-au purtat negocieri între România şi Polonia pentru un eventual schimb de teritorii care 
să asigure legătura strategică dintre Bucovina şi Maramureş. Partea română a cerut capătul de sud al 
regiunii Kos6w, o limbă de pământ între România şi Cehoslovacia, prin care se făcea legătura între 
Bucovina şi Maramureş, Florin Anghel, Despre o problemă aproape necunoscută: frontiera româno- 
polonă în perioada interbelică, 1918-1939, în „Revista istorică“, t. VIII, 1997, nr. 3—4, p. 255-270. 

44.688 români din Ungaria propriu-zisă), urma ca primilor să li se pună la dispoziţie 
şi alte teritorii în afara celor ce urmau să fie cedate de România. E vorba de Carpaţii 
Păduroşi — de unde populaţia locală (rutenii sau ucrainenii) urma să fie colonizată în 
Transnistria — şi de Banatul sârbesc — care urma să revină şi el Ungariei, eventual 
fără o mică fâşie din dreptul Belgradului. Se prevedea, de asemenea, plecarea 
sârbilor din Bačka şi din Banatul sârbesc, în număr de 502.415, pentru a face loc | 
ungurilor. Aceşti sârbi ar fi urmat să fie duşi în Timoc, în locul românilor strămutați 
în Ardeal. România ar putea mări posibilităţile de colonizare a ungurilor prin 
cedarea coltului de nord-vest al judeţului Timiş-Torontal. 

În ultima etapă a schimbului de populație, ruşii şi ucrainenii din România 
(de fapt, în cvasitotalitate din Basarabia şi Bucovina), în total 991.265, urmau să fie 
schimbaţi pentru românii de dincolo de Nistru (din U.R.S.S.), al căror număr 
Manuilă îl evaluează la cca 800.000. Această mutare urma să afecteze şi pe cei cca 
60.000 de ucraineni din partea Pocutiei ce urma să fie alipită la România. 
Rectificarea de frontieră în judeţele Cernăuţi şi Hotin se făcea ca o compensație 
pentru această parte a Pocutiei. 

Sunt avute în vedere şi implicaţiile regionale ale fiecăruia dintre 
schimburile preconizate. Uneori e vorba de acțiuni care afectează şi alte țări, nu 
numai pe cele care fac respectivul schimb de populaţie. Pierderea suferită de 
Bulgaria prin cedarea către România a aproximativ unei treimi din Cadrilater urma 
să fie compensată prin extinderea pe seama Iugoslaviei, în valea Timocului, părăsită 
de români. Ungaria urma să obțină şi alte teritorii de la Iugoslavia, în afară de 
Bačka, pe care o stăpânea din aprilie 1941; anume, Banatul sârbesc, eventual fără o 
fâşie din dreptul Belgradului. Pentru a face loc ungurilor evacuaţi din Transilvania, 
sârbii din Bačka şi Banatul sârbesc urmau să fie mutaţi în valea Timocului părăsită 
de români. Pentru a se face loc ungurilor din Transilvania (sunt avuti în vedere 
secuii din estul Transilvaniei), rutenii (ucrainenii) din Carpaţii Păduroşi (Pocuția) 
urmau să fie şi ei transferați în Transnistria. Reglementarea se face pe seama 
Iugoslaviei, „care nu pierde decât un teritoriu locuit de minoritari“. Schimburile 
inegale de populaţie sunt însoţite de corecturi teritoriale. Observăm că în această 
privinţă Manuilă exprimă, de fapt, principiul care a fost avansat de partea română la 
tratativele cu Ungaria din vara lui 1940. 

Problema celorlalte minorități naţionale din România, altele decât cele „cu 
tendinţe centrifugale“, nu putea fi rezolvată prin schimb de populaţie. Manuilă le 
menţionează în proiectul său şi expune soluția, fără să ofere însă un plan de acțiune. 

În ce-i priveşte pe germani (saşii din Transilvania şi şvabii din Banat), 
Manuilă arată că toate indiciile pledau pentru repatrierea lor în Reich, la încheierea 
războiului. El tinea seama, evident, de politica de repatriere a etnicilor germani 
promovată de Germania nazistă. În cadrul acesteia se realizase anterior plecarea în 
Reich a germanilor din Basarabia, Bucovina şi Dobrogea. Problema turcilor „se va 
soluţiona definitiv prin transferul treptat, operat de guvernul turc“. Era vorba de 
convenţia încheiată între guvernele României şi Turciei la 4 septembrie 1936, care 
stipula posibilitatea emigrării voluntare pentru minoritatea turcă musulmană din 

Dobrogea. Convenţia a funcţionat şi în anii războiului si până la 15 aprilie 1941 
plecaseră deja 70.000 de etnici turci”. 

Pentru populația evreiască şi cea țigănească Manuilă foloseşte termenul de 
„transfer unilateral“: „Problema evreiască şi cea țigănească nu intră în cadrul 
solutiunilor de schimb de populaţie, ci de transfer unilateral şi va fi expusă într-un 
memoriu special.“ Nu cunoaştem memoriul la care se referă Manuilă, pentru a ne da 
seama de semnificația termenului „transfer unilateral“. E clar însă că el tine seama 
de situaţia specifică a acestor populaţii, care nu aveau un stat „al lor“. Nu este 
exclus ca Manuilă să fi avut în vedere Transnistria, unde deportările începuseră deja 
în septembrie 1941. Mai degrabă însă, cel puţin în ce priveşte populaţia evreiască, 
el preconizează emigrarea forțată, idee larg răspândită în epocă în rândurile clasei 
politice româneşti. 

Calculele privind populaţiile care urmau să facă obiectul schimburilor sau 
transferurilor de populaţie sunt făcute, în ce priveşte România, pe baza datelor 
recensământului populaţiei din anul 1930. Acest recensământ, care a fost realizat 
sub directa conducere a lui Sabin Manuilă (atunci director al Institutului de 
Demografie şi Recensământ), redă fidel compoziţia etnică a țării în acel moment. 
Când se referă la populaţia viitorului stat în graniţele preconizate de el, Manuilă ia 
în calcul şi creşterea estimată a populației României între 1930-1941, anume 
2.000.000 persoane. În ce-i priveşte pe românii din ţările vecine, cifrele lui Manuilă 
sunt mai mult estimări. Pentru românii din U.R.S.S. el dă cifra de 800.000. 
Reprezentanţii Institutului Central de Statistică ce s-au ocupat in 1942-1943 de 
recenzarea românilor din teritoriile sovietice au găsit însă aici doar 400.000 de 
români (250.000 în Transnistria şi 150.000 la est de Bug). Cifrele pentru celelalte 
comunități româneşti din străinătate sunt, desigur, mai apropiate de realitate. Sunt 
mai mari decât datele oficiale ale recensămintelor datorită tendinței din aceste tari 
de minimalizare a numărului minoritarilor. 

Proiectul lui Sabin Manuilă are în vedere plecarea din România a unui 
număr de 3.581.618 minoritari şi sosirea unui număr de 1.602.359 români din țările 
vecine. Această din urmă cifră însemna, practic, totalitatea populaţiei de origine 
română din ţările vecine. România viitoare ar fi urmat să aibă o suprafață de 
290.126,5 kmp (față de 295.049 kmp, cât avusese România Mare) şi o populaţie de 
18.036.087 locuitori (față de 18.057.028 locuitori, cât avusese România Mare în 
1930). Din totalul populaţiei românii urmau să fie — luându-se în calcul şi creşterea 
populaţiei în intervalul 1930-1941 — în număr de 16.402.966 (90,9% din populaţia 
totală); germanii — 819.963 (4,5%), turcii şi tătarii — 194.604 (1,1%); alţii — 618.554 
(3,4%). Dacă România Mare avusese un procent al populaţiei minoritare de 28,1% 
(la recensământul din 1930), România din proiectul lui Manuilă urma să aibă doar 
9,1% minoritari. Aceste cifre urmau să sufere modificări odată cu plecarea 
germanilor, a turcilor (şi tătarilor) şi cu „transferul unilateral“ al țiganilor (care erau 
incluşi la rubrica „alţii“). Procentul românilor s-ar fi apropiat atunci de 100%. 


3 D, Gherasim, op. cit., p. 69-72. 

Vedem, aşadar, că omogenizarea etnică a României în graniţele pe care le 
are în vedere Sabin Manuilă presupunea un şir de mişcări de populaţie. Aproximativ 
şase milioane de persoane urmau să fie dislocate din zonele lor de baştină. 

Observăm că, cu unele mici excepții, proiectul lui Manuilă se circumscrie 
spaţiului etnic românesc. Nu se vorbeşte de încorporarea la România a unor teritorii 
neromâneşti sub aspect etnic. Nu este avută în vedere nici anexarea Transnistriei 
(cerută de unele voci în primele luni de după declanșarea războiului împotriva 
U.R.S.S.), nici a Banatului iugoslav (de asemenea, cerută de unii). Modificarea 
vechilor frontiere statale şi etnice preconizată de Manuilă este motivată prin rațiuni 
strategice sau ţinându-se seama de decalajul numeric între populaţiile care urmau să 
facă obiectul unui schimb. Există şi replieri ale frontierei etnice în defavoarea 
românilor. Sub acest aspect, proiectul lui Manuilă se deosebeşte fundamental de 
unele proiecte româneşti din acel timp — care propuneau anexarea unor teritorii 
locuite majoritar de alte popoare — şi de proiectele elaborate în alte țări, care ridicau 
pretenţii asupra unor teritorii străine sub aspect etnic. Dacă facem abstracţie de 
ajustările de frontieră, inclusiv în Cadrilater, proiectul lui Manuilă nu arată ambiţii 
imperialiste. 

În acelaşi timp, proiectul lui Manuilă nu este rasist, cum a fost cazul cu 
Generalplan Ost — planul german vizând restructurarea etnică a Europei de Est. De 
asemenea, în formulările acestui proiect nu există nimic genocidal. Credem că nu 
avem motive să afirmăm că, în viziunea lui Manuilă, „transferul unilateral“ al 
evreilor şi ţiganilor — era avută în vedere, probabil, Transnistria — trebuia să 
însemne distrugerea fizică a acestor populaţii — aşa cum se va întâmpla în realitate 
cu o mare parte dintre evreii din Basarabia şi Bucovina, precum şi cu mulți dintre 
țiganii deportaţi acolo. 

Proiectul pe care l-am analizat în detaliu, din octombrie 1941, este cel mai 
important material elaborat de Sabin Manuilă în chestiunea schimbului de 
populaţie. Proiectul este important şi pentru că a fost primul care a oferit guvernului 
Antonescu un plan de acțiune în domeniul politicii de populaţie. El nu a devenit 
stricto sensu un program oficial al guvernului Antonescu. Nici nu a existat un text 
care să fi fost adoptat de guvern ca program în acest domeniu. Însă politica 
promovată de statul român în anii 1941-1944 față de minoritățile aparţinând 
naţiunilor titulare în țările vecine şi fafa de etnicii români de peste graniţă a fost în 
mare parte în concordanţă cu ideile expuse de Manuilă. 

Proiectul lui Manuilă a fost urmat de alte materialele cu conţinut similar sau 
care se circumscriau politicii de omogenizare etnică. Dintre acestea a fost publicat 
recent un proiect elaborat de guvernul de la Bucureşti în toamna anului 1943 pentru 
schimbul de populație româno-ruso-ucrainean. Obiect al acestui schimb de 
populaţie urmau să fie cei 930.000 de ruşi şi ucraineni din Basarabia, Bucovina şi 
Delta Dunării şi cei cca 400.000 de români din teritoriile sovietice". Proiectul din 


% V, Achim, Proiectul guvernului de la Bucureşti vizând realizarea schimbului de populație româno- 
ruso-ucrainean (1943), în „Revista istorică“, t. XI, 2000, nr. 5-6, p. 395-421; textul propriu-zis al 
proiectului, p. 405-420. 

1943 este mai detaliat decât cel al lui Manuilă, referindu-se la toate aspectele 
acestui schimb de populaţie, inclusiv la transport, finanţare, averea celor strămutați, 
îngrijirea sanitară, propagandă ş.a.m.d. 

Şi acest proiect şi cel elaborat de S. Manuilă aveau ca scop ultim obținerea 
unei legitimitati etnice 100% pentru graniţele ţării. În acei ani factorii politici 
români considerau că recunoaşterea internațională a apartenenţei la România a 
provinciilor pierdute în 1940 nu putea veni decât de la o conferință de pace care să 
aplice principiul etnic la stabilirea frontierelor. Numai că aplicarea cu rigoare a 
principiului etnic nu era întrutotul favorabilă aspirațiilor româneşti. România nu ar 
fi putut justifica din punct de vedere etnic păstrarea în întregime a respectivelor 
provincii. Existau zone in care minoritățile etnice erau în majoritate absolută sau 
relativă. În plus, unele astfel de zone erau situate la frontieră, în prelungirea 
teritoriului etnic vecin. Soluţia era cea pe care o exprima Vasile Stoica, ministru 
plenipotenţiar la Ministerul Afacerilor Străine şi preşedinte al Comisiei de 
Coordonarea Lucrărilor pentru Pregătirea  Documentării privind Poziția 
Internaţională, Drepturile şi Interesele României, într-o notă de serviciu prezentată 
preşedintelui Consiliului de Miniştri la 1 mai 1942: „Pentru noi este deci o 
necesitate inexorabilă ca în teritoriul românesc ce revendicăm să creiem, până la 
sfârşitul războiului, prin schimb de populatiune, o astfel de situaţie etnică încât prin 
nici o interpretare a „Chartei“ („Charta Atlanticului“ — n. V.A.) sau a declaratiunilor 
Domnilor Hitler şi Mussolini revendicările noastre să nu poată fi contestate şi 
amputarea patrimoniului românesc să nu fie posibilă.“ Altfel spus, România 
trebuia să opereze în teritoriul pe care îl controla modificările etno-demografice 
dorite, astfel încât sfârşitul conflagrației să găsească România cu problemele 
„rezolvate“. Aceasta însemna eliminarea enclavelor minoritare de pe teritoriul 
României şi aducerea în ţară a etnicilor români de peste graniță. Mijlocul principal 
de realizare erau schimburile de populaţie cu ţările vecine. 

Scenariul elaborat de Sabin Manuilă şi politica de omogenizare etnică a 
României promovată de guvernul Antonescu nu s-au materializat în anii războiului 
decât într-o mică măsură. Nu era vorba doar de problemele financiare şi de 
organizare deosebite pe care le presupuneau astfel de operaţiuni de mare amploare, 
dificile pentru o ţară angajată în război, cum era România. Realizarea schimburilor 
şi transferurilor de populaţii depindea şi de o serie întreagă de factori externi: 
încheierea unor acorduri cu acest conţinut cu țările vecine, obținerea sprijinului 
Germaniei pentru modificări teritoriale şi etnice în zona sa de dominație, obținerea 
unor garanţii că modificările operate de guvernul român vor fi recunoscute 
internaţional în cazul că pacea va fi impusă de anglo-americani, etc. În acelaşi timp, 
politica guvernului nu a fost întotdeauna coerentă şi consecventă. Abordarea unei 
probleme s-a schimbat uneori în funcție de conjunctură. 

Ceea ce s-a realizat efectiv din programul de omogenizare etnică al 
guvernului român au fost în general chestiuni mărunte, care au privit grupuri 


35 ANIC, fond Vasile Stoica, dosar 1/11, f. 33-35. 

restrânse de populaţie. Aici intră: repatrierea în Ungaria a unei părți a populaţiei de 
limbă maghiară (ciangăi) din Moldova; continuarea plecării populaţiei turce din 
Dobrogea; colonizarea în Bucovina şi Basarabia, pe terenurile rămase libere prin 
plecarea etnicilor germani, a unora dintre românii evacuaţi din Cadrilater; 
repatrierea unor grupe etnice româneşti din U.R.S.S.*° Deportarea in Transnistria a 
evreilor din Basarabia şi Bucovina, precum şi cea a unei parti a populaţiei ţigăneşti 
din ţară au fost componente ale politicii de omogenizare etnică. 

Marile schimburi de populaţie plănuite de Manuilă, în care urmau să fie 
cuprinse sute de mii, în unele cazuri chiar peste un milion de oameni, nu au avut 
loc. Aceasta mai ales datorită implicatiilor la nivel international. Guvernul român a 
trebuit să fie atent la încercările Ungariei şi ale unor cercuri politice şi diplomatice 
germane de a prezenta „extinderea“ spre răsărit a României (prin realipirea 
Basarabiei şi a nordului Bucovinei) ca o compensație pentru pierderea nordului 
Transilvaniei. În plus, Ungaria s-ar fi putut folosi de precedentul creat de România 
pentru a duce la capăt ceea ce începuse încă în toamna lui 1940: eliminarea 
elementului românesc din nordul Transilvaniei. Unele planuri germane şi ungare 
preconizau o împingerea spre est a granițelor etnice şi politice din această parte a 
Europei”. Nici în perioada de sfârşit a războiului şi nici în anii imediat postbelici în 
România nu s-au luat măsuri de purificare etnică, aşa cum a fost cazul altor țări est- 
europene. Aceasta s-a datorat, desigur, în primul rând conjuncturii internaționale, 
dar şi soluţiilor care au fost găsite în acel moment în România pentru problema 
minorităţilor naţionale. 


POPULATION EXCHANGE IN SABIN MANUILA’S VIEWS 
Abstract 


During World War Two, the idea to create ethnically homogeneous states 
was thought out by all the governments of the countries in Central and South- 
Eastern Europe. In their plans of post-war reorganisation, the western powers 
including Great Britain and the United States also believed that ethnical problems 
could be solved by expulsion and population exchange. Romania was not an 
exception in this respect. The policy of the Antonescu government towards ethnical 
minorities, as well as a good number of his internal and external acts were 
subordinated directly or indirectly to the idea of ethnical purification of the country. 
After Romania had lost in the summer of 1940 almost a third of its territory and 
population, the Romanian political class believed that minorities were a factor of 
dissolution, while ethnical homogeneisation was liable to secure cohesion. 

The main Romanian theoretician of ethnical homogeneisation was Sabin 
Manuilă (1894-1964). A demographer and a statistician, Manuilă became aware 


35 Date sumare despre aceste aspecte la J. B. Schechtman, op. cit., passim; D. Bancos, op. cit., passim. 
37 Aceste consideraţii la V. FI. Dobrinescu, I. Constantin, op. cit., p. 247-252. 

that the concept of population exchange as a means to solve conflicts between states 
was steadily making progress in the thinking of the time. He was the first to write in 
Romania about the population exchange with neighbouring countries in 1929. 
Manuilă held an important part in introducing the idea of population exchange to 
the Romanian intellectual milieu, and, in the summer of 1940, on the agenda of the 
Romanian government. As an expert in ethnical issues and director of the Central 
Institute of Statistics, Manuilă contributed to laying the bases of the ethnic policy of 
the Antonescu government. 

Manuilă did not publish any specific works on the issue of ethnical 
homogeneisaiton and population exchange as a means to accomplish this 
homogeneisation, but these issues are tackled in his demography writings published 
after 1940. Of great importance in this field are a number of studies and papers 
drawn up during the war and preserved in the archives, especially in the Sabin 
Manuilă Fund of the National Archives of Romania. These writings, most of them 
under the name of Population Policy, were addressed to the government. They 
show Manuila’s views on ethnical homogeneisation and population exchange, 
including his recommendations for a government policy in the field. 

The present study makes an analysis of this material dating to 1940-1941. 

Among the writings of Sabin Manuila on the issue of population policy, the 
most elaborate piece is a project of population exchange between Romania and the 
neighbouring countries, addressed to Marshall Ion Antonescu on 15 October 1941 
under the form of a memoir. It is a new occasion for Manuilă to assert that the only 
solution to Romania’s ethnical problems was the ethnical homogeneisation of the 
country. The Romanian government had to pursue not only the goal of recovering 
the borders from before 1940, but also the ethnical homogeneisation of the country. 
The national ideal, writes Manuila, should be “an ethnically homogeneous 
Romania, encompassing all the Romanians,” or a “Romanian Romania,” a country 
in which “political and ethnical borders should overlap.” Ethnical homogeneization 
could be achieved by taking out ethnical minorities and taking in “Romanians by 
blood.” A “total and compulsory exchange” should have been made with each of 
the neighbouring countries. 

The program would have been implemented in several steps. Manuila even 
offered a succession of these steps, given the fact that population exchange with one 
country was liable to also affect a third party. Figures are given for each particular 
population exchange with Yugoslavia, Bulgaria, Hungary, and Ukraine. Several 
factors are taken into consideration. The borders of Greater Romania were to be 
reconsidered out of strategic and ethnical reasons — in this latter case, the ratio 
between the number of individuals belonging to the minorities who were supposed 
to leave Romania and the ethnic Romanians that would have been taken in. As to 
other ethnical minorities, Manuilă suggests only a general solution; he speaks of a 
transfer of these populations into their countries of origin (the Germans and the 
Turks) or a “unilateral transfer” (the Jews and the Gypsies). 

Manuila’s project had in view the departure from Romania of 3,581,618 
individuals belonging to the minorities and the coming in of 1,602,359 Romanians 
from the neighbouring countries. Within the borders contemplated by Manuila, 
Romania would have had a surface of 290,126.5 sq. km (as compared to the 
295,049 sq. km of Greater Romania), and a population of 18,036,087 inhabitants (as 
compared to 18,057,028 inhabitants in 1930). Out of the total of the population, the 
Romanians would have accounted for 90.9 %, and the minorities for 9.1 % (as 
compared to a 28.1 % ratio for the minorities in 1930). However, these figures 
would have changed still further after the departure of the Germans, the Turks and 
Gypsies, included in the 9,1 %. 

ROMÂNIA INTERBELICĂ - COMUNIŞTII 


OPȚIUNI DE POLITICĂ EXTERNĂ ALE 
PARTIDULUI COMUNIST ROMÂN 


FLORIN MULLER 


Naşterea Partidului Comunist din România a marcat prima integrare a unui 
partid politic din România în sistemul ideologic şi politic al unei organizaţii străine. 
Pentru prima dată în istoria naţională o grupare politică românească depindea 
nemijlocit de un centru de putere situat în afara teritoriului national. Orice partid 
politic, cu atât mai mult un partid de structură totalitară care promovează deschis 
răsturnarea orânduirii sociale, care se articulează ca o forță de structură totalitară, 
trebuie să-şi găsească un corespondent, un model într-un partid exterior de unde să 
copieze strategiile, tacticile şi ideologiile. Acest fapt este o consecință directă a 
adoptării originare a internationalismului de tip leninist. Internationalismul leninist 
a devenit foarte repede un sovinism panrusist (sau velicorus, cum era denumit în 
epocă), o exaltare a istoriei şi realizărilor primei patrii a socialismului. Familia 
politică a Partidului Comunist din România era astfel conturată. Fără a intra în 
detaliile politicii interne a Partidului, trebuie amintit că ruptura de socialismul 
reformist, de Internaționala a doua şi de linia naţională care precumpănise în 
mişcarea socialistă în primul deceniu al secolului XX a constituit condiția 
obligatorie a primirii comuniştilor români în corpul politic bolşevic. Condiţiile 
draconice în care s-a făcut afilierea!, naşterea comunismului ca refuz al istoriei şi 
statului național, al unei întregi culturi politice alimentată de valorile naţionale, 
tocmai în situația când se vedeau cel mai evident rezultatele benefice ale lor pe plan 
intern şi extern, toate acestea au blocat emergenfa structurilor partidiste de stânga în 
spectrul politic românesc. Cu siguranță nu trebuiesc neglijate discursurile 
maximaliste ale comuniştilor, care prevedeau o redistribuire largă pe model sovietic 
a avutiei nationale, a poziţiilor în câmpul politic, demantelarea dominaţiei 
economice liberale, revoluţia în interiorul culturii prin eliminarea reperelor 
nationale şi impunerea internationalismului comunist, de fapt o variantă mascată de 
şovinism şi nationalism sovietic. Toate aceste tendințe sunt recognoscibile pe scara 
scurtă, medie şi lungă a istoriei comunismului în România. 

Virulenţa  autoimpunerii modelului sovietic, exaltarea  mitologiilor 
sovietice, grilele dogmatice în care era gândită Uniunea Sovietică şi lumea 
internațională, în primul rând vecinătatea imediată, cu deosebire statele nou 
constituite, sau cele desăvârşite după război au fost privite în epocă cu ostilitate de 


! Joan Scurtu, Dispută ştiinţifică, dispută politică. Partidul Socialist Român şi Internaționala a Il-a 
Comunistă, în “Dosarele Istoriei”, 1998, nr. 10 (26), p. 17-18. 


“Revista istorică”, tom XIII, nr. 5 — $ p; Yal — ELA 2002 


tN 


152 Florin Miiller 


la sine înțeleasă, iar de istorici, până in 1990, prin canoanele politice ale 
totalitarismului comunist, care împiedicau orice discuţie serioasă asupra naturii 
interne şi a influențelor externe exercitate asupra Partidului Comunist din România. 

Metodologic credem că ar fi o greşeală să adoptăm forțat modelul 
consecintei directe, a silogismului între politica externă şi cea internă a statului şi 
partidului din Uniunea Sovietică. Politica externă sovietică, ideologia care merge 
treptat de la izolationismul antiversaillez la integrarea Uniunii Sovietice în grilele 
consacrate de politică europeană, în canoanele raționale ale lumii capitaliste, sunt 
realități dominante care nu au avut o consecință directă asupra discursului şi 
acţiunilor externe ale comuniştilor. Dar latura actionala, real-politikul sovietic, 
cuprinde dimensiuni care depăşesc în spaţiu, timp, dar mai ales natură, confuziile şi 
resentimentele comuniştilor din România. Pragmatismul sovietic surclasează şi de 
multe ori apare mai rațional istoricilor decât angoasele şi exaltările misticilor 
revoluționari comunişti. Ideologiile, mai bine zis clişeele şi locurile comune ale 
comuniştilor din România, nu se pot compara, în acest stadiu al cercetării cel puţin, 
cu ratiunile machiavelice de care dădeau dovadă comisarii de la Kremlin. 
Internaționala a 3-a nu depăşeşte în importanţă statul, dar judecând evenimentele pe 
o durată şi mai lungă putem spune că ambele instrumente nu au transmis decât acele 
cutume politice pe care le puteau înțelege sovieticii, fie că ei participau la discuţiile 
Biroului politic, fie că făceau birocratie în orăşelele de graniţă pline cu activişti 
educați ca nişte partizani pe front, care nu aşteptau decât să dea lovitura de graţie 
vecinului capitalist. Perceptiile asupra statului intern, a vecinatatii versailleze, a 
capitalismului în general, reprezintă coordonata metodologică care ne va ajuta să 
surprindem contururile temei propuse. Departe de diplomaţia oficială, comuniştii nu 
sunt mai puţin importanţi pentru statul şi regimul românesc în gândirea şi acțiunea 
de politică răsăriteană. Cum puteau gândi altfel decât Uniunea Sovietică, dar şi ce 
puteau înţelege din politica externă sovietică cei 1000 — 1200 de comunişti aflaţi la 
sfârşitul anului 1934 în închisorile politice din România?? La Doftana, Suceava, 
Mislea, Văcăreşti, Cluj, Braşov, Iaşi, se aflau în închisori comunişti care în nici un 
caz nu se puteau îndepărta de şabloanele de politică externă stabilite încă de 
Rezoluția asupra chestiunii naționale în România, adoptată la Congresul al 3-lea 
(septembrie 1924, Viena)’: apariţia României Mari a “fost cumpărată cu prețul 
renunţării din partea clicii stăpânitoare şi la ultimul rest de independență naţională a 
țării”. “Jandarm devotat şi credincios al politicii anglo-franceze împotriva primului 
stat proletar”, “stat tipic cu mai multe naţiuni”, România nu devenise un referential 
pozitiv al acestui grup politic. Clişee aberante, psihoze, incultură, dar înainte de 
toate frustrări periculoase se revărsau in şi din “conştiinţa” proletară a deținuților 
comunişti. Cei rămaşi în afara gratiilor de fier ale Doftanei gândeau cu siguranță 
foarte apropiat de tovarășii lor. Dintre toți condamnatii politic 45-50% erau evrei. 


? Arhiva Naţională Istorică Centrală, Fond Microfilme Rusia — Comintern, rola 174, Raportul “Cum se 
prezintă în linii generale situaţia din închisori”; restul citatelor din documente provin din acelaşi fond, 
rolele 174-175. 

3 Documente privind istoria Partidului Comunist Român, vol. 1-4, Bucuresti, 1954-1957. 

Ei aduceau urii lor viscerale față de românism motivațiile spiritului coeziv specific 
comunităților refuzate integrării atât de români, cât şi de propria comunitate etnică. 
Refuzul României era refuzul propriei lor anxietati, era complexul lor de 
inferioritate metamorfozat în conştiinţa de clasă, în intransigență revoluţionară. Cei 
15-20% de unguri, recrutați din fabricile de încălțăminte, sau de altă natură, în 
principal din Ardeal, erau intoxicaţi de sabotajul politic şi intelectual permanent pe 
care-l duceau împotriva României, în haine europene, duşmanii lor de clasă: clasa 
conducătoare maghiară, în limbajul comuniştilor, “magnații unguri”. Frustrări, 
resentimente provenite din anii de dominație politică de dinainte de 1918, dar mai 
ales memoria “glorioaselor acte de vitejie în gărzile roşii” din Ardeal şi Ungaria din 
timpul Republicii Ungare a Sfaturilor erau foarte puternice. Poate va fi fost şi acesta 
un motiv ascuns al urii lui Dej şi a “camarazilor” săi împotriva lui Foriş, liderul de 
dinaintea acelei fantomatice ““conduceri operative” a partidului din aprilie 1944, ură 
care a dus la lichidarea în stil mafiot a acestuia. Nici cei 15% de condamnaţi . 
ucrainieni şi ruşi nu aveau motive “să iubească” România şi Tratatul de Versailles. 
În Basarabia şi Bucovina comuniştii se ciocneau prea des cu noile autorităţi 
româneşti, care încercau, uneori stângaci, să “românizeze”, adică să civilizeze o 
zonă de periferie a Imperiului rus sau zona de nord a țării, cunoscută şi astăzi destul 
de idilic. Se adăugau aproximativ 10-12% români, pentru care critica violentă a 
realitatilor din tara lor era reflexul predominării educaţiei staliniste, a fragilitatii 
intelectuale, a primatului clişeelor sociale în faţa celor naţionale. 

Cea mai subversivă teză a comunismului sub aspect national era 
autodeterminarea naţională până la despărțirea de stat. Congresele partidului în 
variate forme au sustinut-o în rezolutiile adoptate cu aceste ocazii. Chiar şi la 
Congresul al V-lea teza autodeterminării până la despărțirea de stat a reprezentat 
fundamentul ideologiei Partidului. Partidul nu urma însă mecanic în totalitatea sa 
această linie. Eugen Rotvany*, una dintre victimele de mai târziu ale stalinismului, a 
fost exclus din Partid în 1933 pentru că încercase să oprească, în interiorul B.M.Ţ. 
(Blocul  Muncitoresc-Ţărănesc) impunerea liniei  autodeterminării până la 
despărțirea de stat. “Nihilismul national” şi “naționalismul burghez” deveniseră 
adversarii cei mai feroci al comuniştilor. 

La 8 mai 1936 când încă se mai putea vorbi de un climat de relaxare 
ideologică şi de relativă stare de calm în relaţiile româno-sovietice, cuvântarea lui 
Gheorghi Dimitrov era luată ca un referential în prezentarea poziţiei P.C.R. asupra 
problemei nationale. “Politica naţională a lui Lenin-Stalin” era arma teoretică si 
ideologică în lupta împotriva “şovinismului”, în fapt a conceperii politicii statale în 
direcția protejării intereselor naţionale, a securității naționale a României Mari. 
Activiştii de partid care concepuseră un material informativ cu ocazia aniversării a 
15 ani de la întemeierea Partidului instrumentalizau istoria recentă. Ei îşi asumau 
integral întregul arsenal ideologic şi politic al revizionismelor locale (maghiar şi 
bulgar), sau tezele de politică externă mascate ale Uniunii Sovietice. Comuniştii 


* Fişă biografică în “Dosarele Istoriei”, 1998, nr. 10 (26), p. 26-27. 

realizau o sinteză ad-hoc între naționalismul şi revanşismul local şi lupta de clasă, 
pandantul şi nota specifică a revoluţiei comuniste. În mod direct se făcea referire la 
“teritoriile Basarabiei, Bucovinei, Transilvaniei şi Dobrogei, care au fost ocupate cu 
forța armată de imperialismul român în cursul anului 1918”. Social-democratia, 
forța politică cea mai reprezentativă a muncitorilor în spaţiul politic românesc, era 
acuzată că s-a integrat în teoriile naționaliste ale burgheziei, susținând teza unităţii 
poporului român. Pentru comunişti nu putea exista ceva mai eretic din punct de 
vedere doctrinar şi ideologic pentru teza autodeterminării până la despărțirea de 
stat decât această unitate a românității. Dacă existența unei minorități foarte 
importante in România poate susține ideea inexistenței acestei unități, maniera 
reducţionistă antisocial-democrată nu putea avea ca efect decât menținerea cvasi- 
permanentă a comuniştilor într-un statut de periferie politică. “România de astăzi, 
după aşa zisa unire (anexiunea Basarabiei, Transilvaniei, Bucovinei şi Dobrogei) 
rezultat al sistemului tratatelor de pace de la Versailles este un stat multinațional. 
Imperialismul român, ocupând aceste teritorii cu națiuni numeroase neromâne, a dus 
timp de 18 ani o politică curat colonială de cea mai sălbatică subjugare politică”, 
Izbucnirea celui de-al doilea război mondial, prin atacarea Poloniei de către 
Germania şi mai apoi de către Uniunea Sovietică, va prilejui comuniştilor români 
să-şi exprime aprehensiunile fata de alt stat, de data aceasta integral rezultat în urma 
Tratatului de la Versailles. Într-un manifest intitulat “Către poporul român şi 
popoarele conlocuitoare din România Muncitori! Tarani! Cetăţeni!” era atacat statul 
polon, plecându-se de la o determinare suprasaturată de tezism. Clasa politică 
polonă era condamnată fără nici cea mai sumară reţinere morală sau cât de puţin 
rațională: “Guvernul polon, al celor mai mari reactionari capitalişti şi mosieri, 
refuzând ajutorul U.R.S.S. contra Germaniei fasciste, a aruncat popoarele din 
Polonia într-un război nenorocit. Statul polon s-a prăbuşit fiindcă a fost o dictatură a 
celor mai mari capitalişti şi mogieri îndreptată împotriva popoarelor din Polonia. 
Toate libertățile poporului au fost sugrumate. Clasa muncitoare şi țărănimea au trăit 
sub jugul exploatării şi asupririi celei mai feroce. Stăpânii Poloniei au dus un război 
de exterminare împotriva popoarelor conlocuitoare. 7 milioane de ucrainieni, 3 
milioane de ruşi albi, 3 milioane şi jumătate de evrei n-aveau drepturi naţionale. 
Ţăranii ucrainieni şi ruşi albi erau măcelăriți, când luptau împotriva exploatării 
sălbatice a moşierilor şi pentru drepturile lor naționale. Pogromurile sângeroase 
contra maselor evreieşti se țineau lant. Această politică de trădare naţională este 
principala cauză a prăbuşirii fulgerătoare a statului polon in fata superiorității 
tehnice şi numerice a armatei germane şi fafa de lipsa de ajutor din partea Angliei şi 
Franţei imperialiste. Popoarele ucrainian şi ruso-alb au rămas la voia întâmplării şi 
pradă fascismului năvălitor. Guvernul sovietic a sărit în ajutorul popoarelor din 
Polonia. Glorioasa Armată Roşie, care a oprit marşul barbarilor fascişti, este primită 
cu un entuziasm fără margini”. După ce avertiza asupra consecințelor care ar fi 
decurs din politica internă şi externă a guvernului Armand Călinescu şi căuta să 
mobilizeze societatea românească împotriva dictaturii regale, comuniştii români 
declanşau atacurile şi împotriva Angliei şi a Franţei, vinovate în concepţia lor de a 

fi căutat să “arunce Uniunea Sovietelor într-un război cu ţările fasciste”. După încă 
o condamnare a social-democratiei, privită drept “un aliat al guvernelor reacționare 
englez şi francez” în lupta împotriva comunismului intern, venea partea cea 
interesantă a manifestului — imaginea pe care o aveau comuniştii români față de 
recentul Pact Ribbentrop-Molotov: “Prin încheierea pactului de neagresiune cu 
Germania, guvernul sovietic a dat o lovitură puternică ţărilor fasciste agresoare şi 
imperialiştilor englezi şi francezi aţâțători de război şi prin asta a limitat războiul”. 

În aprilie 1940, într-un material intitulat Lumea socialistă şi lumea 
capitalistă, este exaltată politica de pace a U.R.S.S.: “Uniunea Sovietică este un 
sprijin puternic al luptei contra războaielor de cucerire, apărătorul neclintit al 
popoarelor mici şi al ţărilor mici în fata agresiunii fasciste şi a robiei imperialiste. 
Dacă acest al doilea război imperialist nu a devenit încă un veritabil război mondial, 
e pentru că în acest război nu ataca decât o tabără, tabăra țărilor fasciste agresoare, 
pe când cealaltă tabără, cea a ţărilor zise democratice, cedează şi dau înapoi sub 
firma «neintervenţiei». Cauza acestui fenomen este frica clicii reacționare din ţările 
capitaliste față de mişcarea revoluționară, ura lor față de U.R.S.S., iluzia pe care o 
au că în acest fel vor face să se istovească ţările agresoare pe de-o parte, vor reuşi să 
provoace o ciocnire între aceste țări şi U.R.S.S. pe de altă parte”. Convingerea că 
izolarea Uniunii Sovietice față de conflictul mondial, evitarea angajării în conflict 
înainte de epuizarea capitalismului erau chiar esența politicii staliniene de a nu se 
angaja decât în conflicte limitate zonal, de a nu provoca un conflict între “tara 
socialismului” şi “lagărul capitalist”. Linia politică comunistă se dovedea a fi 
extrem de labilă şi conjuncturală. Dogmatismul clasist îi impunea condamnarea sau 
cel puţin ironizarea țărilor democratice. Germania, deşi principalul agresor, în ciuda 
rigorilor pactului Ribbentrop-Molotov, era, de asemenea, incriminată pentru 
politica sa expansionistă: “Germania are neapărată nevoie de grâul şi petrolul ţării 
noastre. Ea luptă sistematic şi cu înverşunare pentru a ne monopoliza comerțul 
extern. Ea doreşte să devină stăpâna Dunării. Ea unelteşte prefacerea României într-o 
bază de atac împotriva U.R.S.S. Ea sprijină revendicările revizioniste ale Ungariei 
şi Bulgariei pe seama țării noastre”. Maniera de prezentare a Germaniei surprinde 
prin sensul antirevizionist. Dacă însă Germania putea fi condamnată într-un registru 
clasic democratic (de inspiraţie anglo-franceză, deşi — în această perioadă — el este 
atipic, dat fiind Pactul), mai neobişnuită apare condamnarea revizionismului 
maghiar şi bulgar, în acest caz comuniştii intrând, fără să vrea, în linia oficială a 
regimului carlist: antirevizionism, rezistență. 

Cu atât mai paradoxală apare schimbarea de linie după începutul campaniei 
germane în Apus. Într-un document al P.C.R., databil oricum după 10 mai 1940, 
intitulat România focar de război, se operează o schimbare a sensului noţiunii de 
agresor. Deşi conceptul de război imperialist rămâne încă valabil, conflictul este 
înțeles ca un război împotriva celui mai reactionar dintre imperialisme: “partidul 
nostru a înțeles schimbarea noțiunii agresorului. Partidul nostru a îndreptat focul 
principal împotriva imperialismului celui mai agresiv şi celui mai reactionar în 
situația internaţională actuală — imperialismul anglo-francez. Războiul imperialist al 

Angliei şi Franței contra Germaniei are ca scop nimicirea Germaniei şi asigurarea 
supremaţiei mondiale a imperialismului anglo-francez. Credincioşi principiului lor 
de a duce războiul cu mâinile altora şi suferind un fiasco total de a provoca un 
război între Germania şi Marea Patrie a Socialismului, imperialiştii Angliei şi 
Franţei au creat şi crează focare noi de război imperialist şi antisovietic, Un astfel 
de focar a fost Polonia panilor şi Finlanda. În fabrici, uzine, pe câmpii masele 
populare au aprobat pactul de neagresiune sovieto-german şi au primit cu entuziasm 
eliberarea de către eroica Armată Roşie a Ucrainei occidentale şi a Bielorusiei 
Occidentale. Ele au aprobat pactele U.R.S.S. cu statele baltice şi cu o bucurie 
adâncă au primit ştirea despre nimicirea focarului de război din Finlanda şi pactul 
de pace între U.R.S,S. şi Finlanda”, 

Există câteva trasee raţionale pe care le putem străbate pentru înțelegerea 
acestor volte ale ideologiei şi strategiei comuniste în materie de reprezentări de 
politică externă. Una ar fi activarea suficient de târzie a unor centri de creaţie 
ideologică şi control politic prin care comuniştii sovietici controlau sigur Partidul 
Comunist din România şi, probabil, şi alte partide comuniste. Este vorba de centrala 
de la Viena, pe care o cunoaştem ca fiinfand încă de la începutul anilor '30. 
Trecerea sub controlul german a Austriei, prin Anschluss, în martie 1938, a permis 
activarea unui contact între Comintern şi serviciile de spionaj şi propagandă ale 
statului şi partidului national-socialist. Mă întemeiez în aceste consideraţii pe rapida 
asimilare de către comuniştii germani aflați la Moscova a teoriei compatibilitatii 
între statul muncitorilor germani (Germania național-socialistă) şi Marea Patrie a 
Socialismului, fapt autentificat de curând prin lucrarea istoricului ieşean Emilian 
Bold, Pactul Ribbentrop-Molotov. Mai importantă decât aceasta filiatie este 
congruenta aproape perfectă dintre discursurile Fiihrerului cu privire la politica de 
încercuire dusă de Anglia şi Franţa față de Germania, care seamănă izbitor cu aceste 
tribulatii ale comuniştilor români. Este posibil ca prin Austria să fi ajuns la 
Bucureşti teza modificării acestor direcţii politice, date fiind condiţiile aproape 
imposibile de traversare directă a frontierei pe Nistru. Încă un argument în această 
ipoteză este numărul foarte mare de documente în limba germană pe care le emitea 
Partidul Comunist, ce erau negreşit adresate evreilor comunişti din Bucovina şi 
Transilvania intraţi în Partid şi care stăpâneau limba germană. Sigur că aceasta este 
numai 0 perspectivă incitantă, care rămâne a fi verificată, Repartizarea comuniştilor 
în România autentifică luarea în consideraţie a canalului german: 780 de comunişti 
se concentrau la 8 iulie 1940 în 3 judeţe (Someş, Timiş, Mureş); Basarabia venea pe 
locul 4, după Ardeal, Bucureşti şi Bucovina, urmată îndeaproape de Dobrogea (280, 
respectiv 260), Aceste argumente sunt toate indirecte, dar ele pot fi luate în 
considerare într-o analiză viitoare, 

Cel mai important examen în privința fidelității comuniştilor români față de 
Uniunea Sovietică va fi dat în iunie 1940, cu ocazia pierderii Basarabiei şi 


$ Constantin Moraru, Documente noi din arhivele ruseşti (foste sovietice) referitoare la Partidul 
Comunist Român, în “Erasmus”, 1997, nr. 8, p. 61. 

Bucovinei de Nord. Acum nu va mai fi vorba numai de clişee dogmatice, iraționale, 
clasiste etc. Mişcarea Uniunii Sovietice spre interiorul Europei lovea direct 
teritoriul național. Argumentele comuniştilor în favoarea acestui act de politică 
externă a Sovietelor apar crispate. Revin vechi clişee, sunt create altele noi. Reacţii 
de spaimă şi ostilitate apărute spontan în lunile de vară ale anului 1940 sunt 
răstălmăcite: “Uniunea Sovietică, patria celor ce muncesc din lumea întreagă, a 
eliberat fără război Basarabia şi Bucovina de Nord de sub jugul bestial al 
imperialismului român. Politica genială staliniană a stins focarul de război format la 
Nistru de stăpânirea imperialistă. Dar dictatura regală trebuind să evacueze 
Basarabia şi Bucovina de Nord, deşi litigiu sovieto-român s-a lichidat, n-a renunțat 
la politica ei provocatoare antisovietică. La noile hotare sovieto-române, dictatura 
regală tine sute de mii de concentrați, a pus să se sape transee, construieşte 
fortificaţii cu vădite scopuri de provocare. Pe teritoriul României au luat ființă o 
puzderie de organizaţii fățiş antisovietice. Trebuind să înapoieze Basarabia si 
Bucovina de Nord ţării socialismului imperialismul român caută să-şi întărească 
domnia măcar asupra popoarelor Ardealului şi Dobrogei, să-şi păstreze prada 
acaparată în timpul războiului imperialist mondial din 1914-1918”. 

Cu eforturi disperate, conducerea centrală a Partidului căuta să frâneze însă 
tendinţele foarte puternice apărute în special în Comitetul regional de partid Ardeal, 
care încerca deja în august 1940 să se substituie C.C. al P.C.R. şi să lupte pe cont 
propriu pentru “independenţa Ardealului”. Documentul la care fac referire este emis 
de C.C. al P.C.R. şi demonstrează că este vorba de lupta unor comunişti din 
conducerea centrală nu de a renunța la lozinca “autodeterminării până la despărțirea 
de stat”, ci mai curând de a găsi un modus vivendi între aceasta şi revoluţia 
proletară, care trebuia să coordoneze “mişcarea național-eliberatoare”. Maniera în 
care este scrisă această parte a documentului demonstrează existența cu siguranță a 
unei opoziții la nivelul cel mai înalt al conducerii de partid, aflată la Bucuresti, 
antilocalistă. Cu siguranță era vorba de o conducere epurată natural de comunişti 
basarabeni, care plecaseră în număr mare după iunie 1940 în zona ocupată. 
Paradoxal este că în acel moment în fruntea Partidului se afla Stefan Foris, care il 
înlocuise în aprilie 1940 la conducere pe Eugen Iacobovici. Foriş, dacă îşi va fi dat 
acordul, şi există puţine elemente care să ne facă să credem că documentul semnat 
de C.C. s-a adoptat împotriva voinţei secretarului C.C., căuta poate ieşirea dintr-o 
politică catastrofală. l 

La 9 iunie 1940 avusese loc la Cluj o manifestaţie, probabil ilegală, în care 
se amestecaseră şi comunişti locali, unde aceştia strigaseră lozinci în favoarea unui 
guvern popular, pentru “dreptul naționalităților asuprite la autodeterminare până la 
despărțire de stat”. În condițiile tratativelor româno-maghiare şi ale Dictatului de la 
Viena, Partidul a lansat lozinca “autodeterminării până la despărțire şi protecția 
Uniunii Sovietice”. Ea se va pierde în marasmul moral, politic şi teritorial care a 
dus la prăbuşirea regimului carlist. Pentru Partidul Comunist ora independenței în 
politica externă era încă departe. 

Câteva concluzii finale se impun: concepția dogmatică şi exclusivistă a 
comuniştilor în materie de politică externă este consubstanțială cu aceea asupra 
naturii statului român şi a problemei naționale; ea este foarte asemănătoare cu cea a 
revizionismelor clasice maghiar şi bulgar de nuanță anticomunistă (conservatoare); 
nu există totuşi o unanimitate în problemele principale de doctrină şi strategie; 
tezele comuniste sunt prin definiţie distructiviste, internationaliste în sensul alinierii 
la comandamente de politică externă ale altor state; se foloseşte în argumentare 
supralicitarea haotică a unor insuficiențe reale în situaţia muncitorimii în raport cu 
alte categorii profesionale (în fapt situația materială a unui muncitor român era 
infinit mai bună decât cea a unuia sovietic); limbajele ideologice subminează în 
această perioadă orice posibilitate de penetrare a corpului social românesc. 


STANDS OF EXTERNAL POLICY 
ADOPTED BY THE ROMANIAN COMMUNIST PARTY 


Abstract 


The ideologies and strategies adopted in the external policy of the 
Romanian Communist Party (RCP) in 1919-1944 are analysed. A peripheral 
political group on the backdrop of the Romanian politics of the time, the RCP 
gravitated from its very beginnings to the political orbit of Moscow, which caused 
estrangement among the electorate and growing tension in the main issue of 
political tactics, strategy and ideology: the national issue. The communist discourse 
and practice were plagued to the utmost degree by the thesis of self-determination 
until the breaking off from the State of a number of historical Romanian provinces: 
Bessarabia, Bucovina, Transylvania and Dobrogea. Despite several voices taking 
issue with the directives of the Third International, RCP fell short of elaborating a 
pro-national external policy that would have lessened the virulence of the 
communist principle of class struggle. 


ACȚIUNI SUBVERSIVE ALE KOMINTERNULUI 
ÎN ANII '20 ÎN ROMÂNIA 


CEZAR MATA 


În pofida deschiderilor “etalate” şi “trambitate” imediat după decembrie 
1989 de a scrie istoria aşa cum a fost, pentru un observator atent şi avizat este lesne 
de sesizat şi de perceput o oarecare “opintire” şi “căznire” în abordarea problemelor 
sensibile din istoria României, îndeosebi a celei contemporane, cu evidente şi 
“impertinente” răstălmăciri ale acestora, în care politicul şi influenţele de altă natură 
au avut marja lor de contribuţie în eludarea principiului “fără ură şi părtinire”. 
Faptul este oarecum regretabil, din moment ce accesul la arhive nu mai este 
restrictiv, iar cenzura şi “indicaţiile prețioase” par de domeniul fanteziei şi ficţiunii. 
Ne întrebăm dacă, în clipa de fata, s-au ivit alte “indicaţii”? 

Una din temele cu un grad ridicat de sensibilitate, abordată fie timid, fie 
unilateral, atât înainte cât şi după decembrie 1989, o reprezintă analiza acțiunilor şi 
diferitelor influenţe pe care Kominternul, cu istoria sa, a avut-o asupra ţării noastre!. 

Într-o apreciere succintă, pe care ne-o putem permite, se poate avansa ideea 
că România (după realizarea marelui ideal secular — unirea — potrivit spaţiului etnic) 
a fost frustrată de marile puteri chiar În timpul tratativelor păcii de la Versailles, 
“bucurându-se” de “bunăvoința” acestora de a fi considerată un stat cu “interese 
limitate”, deşi făcuse parte din tabăra Antantei şi cu o reală contribuţie la 
înfrângerea Puterilor Centrale. 

Concomitent cu aceste tratative “se năştea” la Moscova, la 2 martie 1919, 
un alt “prieten”. Aici, capii revoluţiei bolşevice Lenin, Troțki, Zinoviev, Buharin, 
Stalin etc. au reunit “o mână de oameni™ din 19 ţări (cinci finlandezi, un suedez, un 
norvegian, doi elveţieni şi alți adepți comunişti — “nişte impostori care nu 
reprezentau pe nimeni în afară de ei înşişi”), proclamând Conferința Comunistă 
Internaţională“. După trei zile de dezbateri, la 4 martie 1919’, aceşti reprezentanţi, 
pentru a se legitima ca unici moştenitori şi succesori ai tradițiilor mişcării 


' Marin C. Stănescu, Moscova, Kominternul, Filiera Comunistă Balcanică şi România (1919-1944), 
Bucuresti, 1994; Paul Niculescu Mizil, De la Komintern la Comunismul național, Bucureşti, 2001. 

2 Ioan Scurtu, Gh. Buzatu, Istoria Românilor în secolul XX (1918-1948), Bucuresti, 1999, p. 9. 

? Arkadi Vaksberg, Hotel Lux — Partidele frățeşti în slujba Internaționalei Comuniste, Bucuresti, 
1998, p. 13. 

* Ibidem. 

5 Ibidem. 

6 Ibidem. 

7 Ibidem, p. 14. 

muncitoreşti si revolutionar-marxiste (inclusiv ale Internationalelor I şi a II-a, 
initiate de Marx şi Engels), l-au denumit Congresul I al Internationalei Comuniste, 
iar Internaționala, a treia. La zece zile după încheierea acestui Congres (16 martie 
1919), Zenoviev? » pe atunci preşedintele Sovietului din Petrograd, a fost ales, la 
propunerea lui Lenin! , în funcţia de preşedinte al Kominternului (consacrarea 
rusească a denumirii şi care va semăna groază in viitor)!!. 

Temuta organizație, care pentru români, ca şi pentru celelalte naţiuni, va 
inspira şi provoca teamă numai prin simpla pronunțare a odiosului nume, îşi avea 
“adăpostul” — birourile, cazarea funcţionarilor şi membrilor de frunte — într-o 
clădire centrală a Moscovei, situată pe Bulevardul Tverskaia, devenit Gorki, la nr. 

10!?, Se numea Hotel Lux, iar azi Central (Tentralnaia)”. fn anii '60, beneficiind de 
o invitaţie din partea Institutului de marxism-leninism din capitala sovietică pentru 
o discuţie “cu vreo 15 istorici sovietici”'*, cunoscutul istoric francez Jacques de 


8 Ibidem. 

° Grigorii Evseevici Radomilsky sau Apelbaum (1883-1936), zis Zinoviev, născut într-o familie de 
evrei mic-burghezi, a luat parte din 1900 la formarea grupurilor socialiste în Rusia Meridională; in 
1902 se înscrie în facțiunea bolşevică a Partidului Muncitoresc Social-Democrat din Rusia 
(P.M.S.D.R.). Din 1903 urmează Facultatea de Chimie din Berna unde îl întâlneşte pe V.I. Lenin de 
care se ataşează; de altfel atât mama cât şi soţia lui Lenin, Krupskaia, (amândouă evreice) îl plac foarte 
mult pe Zenoviev. A participat la revoluţia din 1905 la Sankt-Petersburg, a rezidat în Rusia până în 
1908, având un important aport în organizarea Partidului bolşevicilor din capitala țaristă. Fortat să se 
exileze (1908-1917) şi urmărit de poliţia ţaristă, a participat la Conferinţa Internaționalei a Il-a de la 
Zimmerwald (1915). După revoluţia din februarie 1917, însoţindu-l pe Lenin în celebrul tren 
supravegheat, revine la Petrograd. Ca o ciudăţenie, împreună cu Kamenev, se opune declanşării 
insurecției armate (octombrie 1917), cerând, ca şi alți revoluționari bolşevici, un guvern socialist al 
bolşevicilor şi menşevicilor, fiind şi adeptul continuării războiului contra germanilor. Cu toate acestea, 
şi-a păstrat posturile de conducere (probabil un rol decisiv l-a avut simpatia lui Lenin şi a familiei 
sale): preşedinte al Sovietului din Petrograd (dec. 1917-1926), preşedinte al Comitetului Executiv al 
Internaționalei Comuniste (Komintern) (1919-1926), membru supleant al Biroului Politic (Politbirou) 
al C.C. al P.C. (b) din Rusia (1919-1924), apoi membru plin (1924-1926). În timpul bolii lui Lenin şi 
după moartea lui (1924), din oportunismul ce-l caracteriza, îl sprijină pe Stalin în funcţia de Secretar 
general, opunându-se totodată citirii scrisorii-testament a lui Lenin la Congresul al XIII-lea al P.C. (b) 
din Rusia (mai 1924). Alături de Kamenev şi Stalin formează “troika” ce-l înlătură pe Troțki de la 
conducerea P.C. (b) din Rusia şi din celelalte funcţii importante. După acest succes, Stalin a căutat să 
se debaraseze de Kamenev şi Zinoviev. Cei doi, împreună cu Troțki, au format “troica celor puri” care 
s-au opus lui Stalin şi acolifilor lui. A urmat sarabanda decăderii; Zinaviev a fost revocat din postul de 
preşedinte al Kominternului după Congresul al XIV-lea al P.C. (b) din Rusia, exclus din partid în 
1927, apoi, la jumătatea anului 1928, reprimit în urma “autocriticii”, însă fără a mai avea influenţa şi 
rolul de până atunci. În ianuarie 1935 este implicat în procesul liderilor “ noii opoziții” (grup incluzând 
16 persoane) şi condamnat la 10 ani închisoare, dar în august 1936 a fost judecat din nou în “procesul 
public al centrului terorist trofkisto-zinovievist” şi condamnat la moarte alături de alți bolşevici printre 
care şi Kamenev. 

19 Arkadi Vaksberg, op. cit., p. 14. 

1! Jacques de Launay, Istoria Secretă a Kominternului (1919-1943). Eşecul unei speranțe, Bucureşti, 
1993, p. 14. 

2 Arkadi Vaksberg, op. cit., p. 35. 

'3 Ibidem. 

4 Jacques de Launay, op. cit., p. 7. 

Launay face publică — prezentând-o ca o picanterie, dar cu o anume semnificație — 
aserțiunea prilejuită de dialogul avut cu generalul Eugen Boltin (fost şef al 
informaţiilor din STAVKA — Statul Major al Armatei Roșii). Când au ajuns în 
dreptul clădirii cu pricina, preopinentul i-a arătat-o spunându-i: “Acesta este Hotel 
Lux care a adăpostit birourile şi pe conducătorii Kominternului. O parte din istoria 
lumii s-a născut aici”!$. Nu departe de adevăr este constatarea că România a 
suportat imixtiuni, chiar si dupa ce sinistrul organism s-a autodesfiinţat (10 iunie 
1943)". Centru revoluționar mondial, Moscova şi-a continuat acţiunile şi după, sub 
“firma Kominformului”!5, iar “cizma bolşevică” a trebuit să fie suportată mult timp 
de ţările estului şi centrului Europei. 

Cu rolul său politic, militar, social, dar mai ales de spionaj — astăzi 
aproape imposibil de evaluat!” —, Kominternul a reprezentat fațada şi masca prin 
care statul sovietic a continuat vechile țeluri ţariste de a cuceri noi teritorii şi de a- 
şi asigura hegemonia în lume. În acest scop, s-au utilizat doi piloni de bază: 
propaganda (Occidentul ştia foarte bine ce se întâmplă în “fara revoluţiei”) şi 
spionajul (elita spionilor sovietici a fost recrutată, în majoritatea cazurilor, dintre 
activiştii şi membrii Kominternului; elvetianul de origine italiană Artur Artuzov- 
Fraucci, letonul lan Berzinalios-Peteris Kiuzis, germanul Richard Sorge, 
comunistul polonez Leopold Trepper — agent în Belgia unde asigura legătura cu 
faimoasa rețea din Germania nazistă, “Orchestra roşie”-, comunistul ungur 
Sândor Râdo, eroul cărții Războiul a fost câştigat în Elveţia, iar lista poate 
continua). 

România deceniului al treilea al secolului XX a fost una din principalele 
ținte ale acţiunilor subversive kominterniste, incriminată adeseori ca “stat 
multinational” ce ““răpise”, în vederea realizării unirii sale nationale, teritorii râvnite 
şi de marele vecin de la răsărit. Principalii actori în aceste acţiuni subversive şi de 
spionaj erau o “serie de cetățeni români”, comunişti, membrii ai Internaționalei 
Comuniste încă de la începuturile ei: Cristian Rakovski, Marcel Pauker (alias Piriu 
sau Popescu), Elek Kéblés (alias Balthazar sau Dănilă), Ana Pauker (alias Marina), 
Alexandru Dobrogeanu-Gherea, fiul lui Constantin Dobrogeanu-Gherea (alias 
Solomon Katz), David Finkelstein-Fabian (alias Bela), Moscu Kohn (Gheorghe 
Stoica), Lazăr Aron (alias Ernst Arnoldi sau Alexandru Buican) etc. Pe lângă 
aceştia acționau şi cetățeni străini bulgari, unguri, polonezi, ucrainieni ce făceau 
parte din Secţia Kominternului, numită Federaţia Comunistă Balcanică, al cărui 
sediu initial se afla la Sofia?!, iar în urma înfrângerii “insurecției antifasciste”? — 9 


15 Ibidem. 

16 jbidem, p. 8. 

17 Marin C. Stănescu, op. cit., p. 55. 

18 Ibidem, p. 56. 

1 Ibidem, p. 14, 

2 Arkadi Vaksberg, op. cit., p. 36-37. 
7! Marin C. Stănescu, op. cit., p. 34-35. 
? Ibidem. 

iunie 1923 — mutat, in luna august a aceluiasi an, la Moscova, apoi Viena, unde 
deja funcţiona un birou al său, alături de o puternică rezidenţă a serviciilor speciale 
sovietice pentru această zonă europeană. 

Această secție a Kominternului considera România nu numai “un stat 
multinațional”, dar şi “o închisoare a popoarelor”, unde activau forme ale “social- 
fascismului” sau “fascismului agrar”, afirmaţii departe de realităţile politice 
româneşti. 

Pentru a edifica şi exemplifica modalitățile şi practicile de propagandă 
subversivă a acţiunilor de sabotare, de spionaj sau altă natură, “ticluite” şi 
întreprinse de vecinul de la răsărit, prin intermediul agenţilor kominternişti pe 
teritoriul României şi în această parte a Europei, tipărim o serie din documentele 
aflate în Arhiva Militară, ilustrative, din .Fondul Inspectoratul Tehnic al 
Aeronauticii, dosar nr. 7, anul 1928. Aceste materiale (Note informative) 
subliniază un fapt demn de remarcat, anume că şi organele informative şi 
contrainformative româneşti nu erau mai prejos decât ale adversarului (Serviciile 
Secrete Sovietice). Reactionand prompt vor surprinde momentul conceperii şi 
desfăşurării lor. 


ANEXĂ 


Bucureşti 1926 Februarie 12 
Nr. 46 


Diviziaa4-a 
Biroul II Informaţii 


Către 
Depozitul Central Muniţii Război 


În conformitate cu ordinul Corpului 2 Armată sub Nr. 325 din 8 Februarie 
1926. 

Am onoare a trimite mai jos, în copie, Ordinele Nr. 61/926, şi Nr. 63/926 
ale Ministerului de Interne, Direcția Presei spre ştiinţă şi executare. 

Din Ordin 

Şef de Stat Major 

Colonel (ss) Bolintineanu 


% Ibidem. 

Copie după adresa Nr. 61 a Ministerului de Interne. 


Avem onoare a vă aduce la cunoştinţă că Ministerul [de] Interne ne-a 
confirmat măsura Guvernului Averescu de a nu se îngădui intrarea în tard a 
tipăriturilor ungureşti şi a luat dispoziţia, cerută de interesele Basarabiei, de a nu se 
permite importul imprimatelor ruseşti din străinătate. 

Cu prilejul cenzurei ziarelor străine ce facem acum la poştă am avut ocazia 
să constatăm că, până în prezent, ziarele unguresti şi ruseşti soseau în ţară obişnuit. 

Vă rugăm să binevoiti a da ordine tuturor oamenilor Dvs., subalterni din 
întreaga ţară, să ia cele eficace măsuri ca ziarele ungurești şi cele ruseşti, în afară de 
cele autorizate [şi] notate mai jos, să nu mai poată intra în țară. 


Copie după adresa 63/926 a Ministerului de Interne. 


Avem onoare a vă aduce la cunoştinţă că Ministerul Ministerul de Interne a 
interzis intrarea şi răspândirea în țară a ziarului “Viener Allgemeine Zeitung” ce 
apare la Viena în limba germană. 

Vă rugăm, deci, să binevoiti a da ordine în consecință tuturor organelor 
Dvs. subalterne, pentru oprirea la intrarea in fara a acestui ziar şi pentru confiscarea 
numerelor ce, eventual, s-ar întoarce pe căi lăturalnice. 

Director (ss) Raulet 


Nota 


De[spre] ziarele ruseşti si ungureşti autorizate a intra în țară, prevăzute în adresa 
Ministerului de Interne Nr. 61/926: 

1) “Novoe Vremess”, rusă, apare la Belgrad. 

2) “Aller Kepessladi Lapje”, revistă săptămânală maghiară, apare la Budapesta. 

3) “Therapiz”, revistă ştiinţifică medicală ungară din Budapesta. 

4) “Maghiar Grafica”, revistă tratând despre artele grafice ungare din Budapesta. 

5) “L’Echo de Danube”, foaia economico-politică maghiară scrisă în limba franceză 
din Budapesta. 

6) “Pesti Tozsde” foaia economică maghiară din Budapesta. 


pentru conformitate, 
Şeful Biroului II Informaţii 
Maior (ss) Indescifrabil 


pentru conformitate 
Şeful Biroului Informaţii 

I 


Nr. 71 
Bucuresti 1926 Februarie 27 


Diviziaa4-a 
Biroul II Informatii 
Catre 
Depozitul Central Munitii 


În conformitate cu ordinul Corpului 2 Armată, sub Nr. 486, secret, din 25 
Februarie 1926. ` 3 

Am onoarea a trimite mai jos, în copie, ordinul Marelui Stat Major, sub 
Nr. 443/926 spre ştiinţă şi executare în ceea ce priveşte stricta şi continua 
supraveghere, în special, a elementelor minoritare. 

Din Ordin 

Şef de Stat Major 

Colonel (ss) Bolintineanu 


Copie 


Am onoare a face cunoscut că serviciul de siguranță din Oradea Mare a 
descoperit o puternică organizatiune comunistă în acea localitate din care făceau 
parte şi mulți soldaţi minoritari din regiunea acelei garnizoane. 

Din ancheta întreprinsă am constatat următoarele: 

1) În toate oraşele mari din țară se află astfel de organizatiuni comuniste ale căror 
conducători au însărcinarea să organizeze celule comuniste în armată, în fabrici şi 
printre tineretul de la sate. 

2) Acţiunea este condusă de comitetul central din Bucureşti, sub supravegherea 
sovietelor ruseşti şi [sunt] în legătură cu alte organizatiuni din țările vecine. 

3) Arhiva comunistă descoperită şi confiscată cu această ocazie este compusă din 
cărți, manifeste, reviste, registre etc., precum şi din corespondența venită ori 
adresată la Moscova. 

4) Organizatiunea comunistă se îndreaptă spre rândurile recrutilor aparținând 
contingentului 1926 în scopul de a-i pregăti pentru misiunea comunistă în armată şi 
a le dezvolta spiritul antimilitarist. 

Faţă de cele arătate mai sus, cu onoare, vă rugăm să binevoiti a pune în 
vedere tuturor unităţilor de subordine ca organele informative de care acestea 
dispun să depună cea mai mare activitate în contra [lor] şi supravegherea oamenilor 
aflați în subordine, în special, a elementelor minoritare. 

p. Şeful Diviziei a II-a 

Colonel (ss) Radulescu 

m 
21 Aprilie 1926 


Directiunea Poliției şi Siguranța Generală 
Notă 


Ni se comunică din Viena. 

În ultimul timp circulă versiunea în localitate că Guvernul Sovietic a hotărât 
intensificarea propagandei comuniste în armatele străine cu indicatiunea de a 
provoca revolte locale, atentate asupra Depozitelor de muniții, dezertări în mase etc. 
Această versiune fiind controlată, mai aļes că se vorbea ca aceste acțiuni 
revoluționare sunt în special îndreptate în contra diferitelor armate din Balcani, 
cercetările au stabilit următoarele: 

În cursul lunii Februarie anul curent a avut loc la Moscova o serie de 
conferințe secrete între reprezentanții Internaționalei a treia şi Marele Stat Major 
Sovietic. La aceste conferințe, din îndemnul lui Zinoviev, s-a hotărât creearea 
Legiunilor străine Ruseşti pentru a servi în plus la propagandă în armatele străine, a 
intensifica dezertările şi la creerea unei legiuni, în urma dezertării ofițerilor şi 
soldaților din armatele străine în Rusia. 

Comitetul Mixt Sovietic care s-a ocupat în şedinţele secrete cu organizația 
de mai sus, era compus din reprezentanții Internaționalei a III-a: Kamenev, 
Zinoviev, Buharin, Râkov, Troțki, Piatnitki, Sokolnikov şi Stalin; reprezentanții 
armatei roşii: Voroşilov, Tuhacevski, Şeful Statului Major Rus, Vasileviscki, 
Comandantul Militar al Moscovei, Şapoşnikov, Comandantul Militar al 
Petrogradului, Petin, Comandantul Militar al Siberiei, Levandoski, Comandantul 
Armatei din Caucaz, Auksentievski, Comandantul Militar al Turchestanului, Jakin, 
Comandantul Militar al Ucrainei. 

Odată principiul stabilit şi hotărârea luată, s-a hotărât publicarea de scrisori 
şi broşuri de propagandă, de toate limbile străine, care urmează să fie predate 
misiunilor diplomatice sovietice din străinătate care, la rândul lor, să le distribuie în 
armatele străine prin acțiunile de propagandă de care dispun. 

Un document secret, emanat dela Comandantul Armatei austriece, confirmă 
cele de mai sus arătate. Acest ordin confidential precizează următoarele: s-au creat 
4 legiuni străine, dintre care legiunea străină Basarabia, precum şi o serie de 
lămuriri prin care se atrage atenţia asupra pericolului acestei propagande, dându-se 
şi ordine inspectoratului armatei ca aceste broşuri de propagandă să fie confiscate 
(de inspectoratul armatei austriece — n.n.). 

Urmează copia ordinului secret iscălit de Generalul Vitass, împreună cu 
anexele lui traduse în limba română. 

Este de remarcat că în ordinul secret austriac se specifică, în paranteză, că 
sursa informatiunilor este Serviciul de Spionaj german, deci şi Statul Major german 
are cunoştinţă de crearea legiunilor străine de mai sus. 

Comunicat D-lor. Prim-ministru, Ministrului de Interne, Ministrului de 
Război /Ministrului de Externe. 

pentru conformitate 

Seful Biroului Informatii/8.C.M. 

Cpt. Georgescu Theodor 


1 
Confidential 


Sectia I-a Nr. 1836/b din 26 Rezervat. 
Supliment la ordinul Ministerului 4796 res. din 26. 


Planul de organizare 
a Legiunilor Straine Rusesti 


Nr. de evid. 1836/b. din 26 
Viena la 11 Aprilie 1926 


Rapoartele verificate de mai multe ori, relativ la înființarea celor 4 legiuni 
străine, sunt dovedite prin prezentul regulativ, respectiv prin dispozitiunile 
organizatorii pentru formarea lor prin Nr. Serviciului de Informaţii Germane 789/r. 
din 10.2. 1926. 

Dispozitiunile au un caracter provizoriu şi, după toate probabilitățile, | 
formulate în mod mai detaliat, se presupune că s-au lansat lozinci din partea secției . 
de propagandă G.P.U. a Republicii Sovietice. Aceste scrisori de propagandă traduse 
în toate limbile de cultură şi completate cu nişte ilustratiuni colorate prezintă viata 
în Legiunile Streine în culorile cele mai favorabile. Aceste scrisori mai prezintă încă 
o misiva de propagandă, extrem de periculoasă prin tonul lor de revoluționare şi 
prin declararea războiului contra tuturor inamicilor proletariatului. 

Inspectoratul Armatei va lua dispozițiuni ca astfel de imprimate să fie 
confiscate la formațiunile armatei federale şi emisarii arestaţi pentru a da [de] urma 
izvoarelor acestei propagande. 

Dispoziţiunile organizatorice pentru înființarea Legiunilor streine dau 
dovadă că principiul radical predomină şi acum în Centrala Executivă. 

Aceste dispozitiuni, prin devierea lor organizatorică, mai sunt menite de a 
provoca conflicte de natură externă. 

Având in vedere importanța acestor informatiuni este util a fi cât se poate 
de atent fata de perfecționarea şi dezvoltarea lor pe viitor. 

Vitass M P 

General de Brigadă 

pentru conformitate 
Şeful Biroului Informatii/8.C.M. 
Cpt. Georgescu Theodor 

2 
Principiile fundamentale pentru efectuarea cadrelor legiunilor streine — RSSSR. 


Se formează patru legiuni şi anume: 
1) Legiunea streină Internaţională 
2) Legiunea streină Transbaicală 
3) Legiunea streină Basarabia 
4) Legiunea streină Poloneză. 

Fiecare din aceste patru legiuni se împarte milităreşte în câte o divizie de 
infanterie cu artileria respectivă şi formațiunile technice auxiliare. 

La fiecare din aceste patru legiuni se înființează un Regiment de cavalerie, 
formând împreună Divizia de Cavalerie a Legionarilor. 

Ca stațiune de depou (reşedinţă, garnizoană — n.n.) pentru înființarea 
legiunilor se fixează: 

Pentru Legiunea Internaţională la Leningrad, pentru Legiunea Transbaicală: 
Nijni-Novgorod, pentru Legiunea Basarabeană: Odesa; pentru Legiunea Poloneză: 
Moscova. 

Pentru toate patru legiuni se înfiinţează un mic Comandament Suprem care 
depinde, în mod direct, de dispozitiunile Comandamentului Suprem al Armatei. 

Corpul ofițerilor de trupă, precum şi a Statelor Majore Divizionare a 
legiunilor este recrutat din Corpul ofiţerilor activi. De abia în cursul timpului, 
materialul de înlocuirea de ofițeri subalterni pentru legiune va fi recrutat dintre 
Legionari înşişi pe baza meritelor. 

Reşedinţa Comandamentului Suprem este Moscova. Echiparea legiunilor se 
face de către institutiunile armatei active. Ofițeri şi soldaţi sunt puşi pe picior de 
egalitate cu cei din armata activă. 

Numai pentru timp de serviciu mai îndelungat soldele vor fi argumentate 
după o normă fixă. 

pentru conformitate 

Şeful Biroului Informatii/8.C.M. 

Cpt. Georgescu Theodor 


3 
Ordinea de bătaie a unei legiuni străine 
Comandantul de Legiune (diviz.) 
Batalionul Technic 


Şi de legătură. 
Batalionul motric 

IV. Regimente de Infanterie cu formaţiuni de mitraliere ca la armata de 
campanie 


Grupa I-a şi a Ii-a de Art. a Legiunei 
Regiment de cavalerie si I Excadron Mitr. 
Excadrila de avioane 

Formațiunile auxiliare 

Coloana de Camioane a Legiunii 

Coloana sanitară a Legiunii 


Toate celelalte instrucțiuni vor fi formate de către armata de Companie. 
pentru conformitate 

Şeful Biroului Informatii/8.C.M. 

Cpt. Georgescu Theodor 


4 
Principiile pentru primirea în Legiune 


1) Numai aderenţi[i] convinşi ai comunismului pot deveni legionari şi 
fiecare reflectant (recrut — n. n.) va presta jurământ că va lupta si va lucra şi va muri 
pentru doctrina comunistă. 

2) Termenul de vârstă între 20-50 ani. 

Validitatea se va dovedi prin expertiza medicală ca la armata activă. 

3) Angajamentul se face cel puţin pentru 5 ani. 

4) Recrutarea se face contra plății de 200 ruble aur şi semnarea unui Revers 
(probabil contract — n. n.). 

Neindeplinirea obligatiunilor luate se consideră dezertare şi predare, pedepsindu-se 
sever (în mod individual). 

5) Legiunile sunt considerate ca formaţiuni proletare de elită şi au 
motivarea, prin baza lor internaţională, de a reprezenta pe cale militară ideea 
înfățişării proletare. 

6) Fiecare reflectant (recrut — n. n.) este în drept, după predarea datelor sale 
biografice în mod exact, a-şi lua un nume oarecare (un nume de cod — n. n.). 

7) După 3 ani de servicii, lipsite de delicte, legionarul dobândeşte dreptul la 
cetățenia rusă. 

8) Legionarul posedă față de urmărirea pentru orice delict dintr-un stat 
strein dreptul de azi] in mod absolut. 

9) Orice legionar poate dobândi gradul de ofițer după absolvirea cursurilor 
necesare. 

10) Trecerea [dJin legiune la armata activă este exclusă. 

11) Legiunile au datoria de a apăra puterea executivă a Sovietelor față de 
dusmani{i] interni şi externi până la ultima picătură de sânge. 

Acest extras din principiile de adeziune evidențiază că, conducerea 
partidului intenţionează înființarea unei trupe de elită, ca un corp selecționat, şi ca o 
gardă comunistă. 

pentru conformitate 

Şeful Biroului Informaţii/8.C.M. 

Cpt. Georgescu Theodor 


Nr. 141 
Bucuresti 1926 Aprilie 12 


Diviziaa4-a 
Biroul II Informatii 
Către 
Depozitul Central Muniţii 


În conformitate cu ordinul Corpului 2 Armată sub Nr. 133, secret, din 9 
Aprilie 1926, am onoarea [a] trimite, in copie, după ordinul Nr. 1165/26, secret, [al] 
Marele Stat Major, rugându-vă să binevoiti a lua cunoştinţă de organizarea 
spionajului Sovietelor şi scopurile de urmărire pentru ca unitatea, şi atât 
stabilimentele, să ia măsuri necesare de pază în [...] a vreunei propagande printre 
trupe, in special, recruți. 

Din ordinul 

Şef de Stat Major 

Colonel (ss) Bolintineanu 


Copie 


Cu onoare se face cunoscut spre ştiinţa Dvs. că din informatiunile primite la 
Marele Stat Major rezultă că Sovietele au organizat spionajul prin direct având 
fiecare [câte un] decretor care este detaşat pe lângă fiecare delegaţie. 
Internaționala a 3-a ar avea la Paris scopul a 2-ă secțiuni. 

Una pentru spionajul militar, economic, financiar. 

A doua pentru propagandă şi terorizarea s[atelor]. 

Spionajul se face în primul rând prin artişti de vareteu de naţionalitate 
germană, maghiară şi prin emigranții ruşi, mai ales evrei de origine. ` 

Internaţionalii se dau [numele] sub forme de anunţuri prin mica publicitate, 
ziaristică contidiană, care sunt trimise în străinătate pe numele unui restaurant, 
cafenea comercială etc. Secţia de propagandă şi terorism a trimis în România două 
circulare. Din prima circulară rezultă că Sovietele vor să cunoască: 

Unde se află depozitele statului. 

Unde se mai găsesc depozite militare particulare. 

Care depozite servesc trebuintele curente. 

Care sunt depozitele generale care alimentează depozitele mici. 

Care sunt cantităţile depozitate. 

De cine sunt păzite depozitele. 

Ce depozite particulare primesc subvenții de la Stat. 

Unde sunt rafinariile de (petrol, probabil]. 

Unde sunt hangarele de avioane. 

Unde sunt şantierele navale. 

Unde sunt marele ateliere de reparat avioanele. 

Unde s-au înfiinţat fabrici de muniţiuni etc. 

Prin culegerea datelor de mai sus se vede clar ce idei urmăresc Sovietele. 

Aceste date asupra organelor vitale ale Statului la care se găseşte, produce la un 
moment dat teamă. 

Din circulara a doua rezultă ca sovietele vor să intensifice activitatea lor de 
propagandă, în care scop îndeamnă pe agenţii lor să ia legătura cu minoritățile 
nemultumite de regimul actual. 

Parole pentru cel mai apropite timp să fie. 

Refacerea tuturor organizatiunilor de propagandă existente. 

În Bucovina şi Basarabia se va acorda atenţie organizatiunei tineretului muncitoresc 
din întreprinderile mari şi mici. 

Activitatea, conform planului, trebuie să înceapă cu formarea celulelor la sate, mai 
ales în părţile locuite de ruşi în Bucovina. 

Se va comunica: [să] se atragă şi tineretul țărănesc din Bucovina si Basarabia. În 
Bucovina, unde organizarea comunistă nu există, trebuie lucrat cu mare pricepere şi 
activitate. În Transilvania, unde organizarea comunistă este completă, trebuie dublat 
numărul membrilor. 

Lupta trebuie dusă pentru frontul unitar revoluţionar. 

Conspiratorii să aibă în seamă nemulţumirile şi fermentatiunile din armată, mai ales 
printre recruți. 

Rugăm a se lua măsuri pentru a se impune asemenea acţiuni şi pentru a 
supraveghea serios mai ales pe recruți. 

Din ordin 

Şeful Diviziei a Il-a, 

Colonel (ss) Rădulescu 

pentru conformitate 
Şeful Biroului Informatii/8.C.M. 
Cpt. Georgescu Theodor 

y 
Notă 


În ziua de 25 Decembrie 1926, a avut loc în mica localitate austriacă 
Deutsch Wagram, la căminul partidului comunist denumit Bocsk, o importantă 
conferință secretă a delegaților Kominternului, cu reprezentanții balcanici şi cei din 
România. 

Delegații Români au fost reprezentaţi prin Marcel Pauker, Fabian 
Filkelstein şi Eleck Köblös. 

În ceea ce priveşte România, delegatiunea românească, după ce a citit dari 
de seamă a stadiului organizatiunilor, în special din Ardeal şi Basarabia, apoi a 
chestiunilor de politică internă de partid în legătură cu mişcarea, au dovedit ca 
mişcarea din regat este aspru reprimată, iar cele din Ardeal şi Basarabia continuă 
organizarea cu mai mari succese, alimentate de propaganda burgheză, național- 
țărănistă, de care ei profită şi sub scopul (acoperirea — n.n.) căria pot opera liniștiți. 

Goldstein Cersky, delegatul Kominternului şi în numele celor prezenți, a 
dat citire următoarelor hotărâri fixate de Moscova, pe care delegaţii români să le 
pună imediat în aplicare. 

Cuvântul de ordine al grevei Generale ce se va da, trebuie însoțit prin 
hotărârea fermă de transformarea grevei generale, chiar imediat după declararea ei, 
în războiul civil, 

Directiunea grupului special, adică acţiunea teroristă, [va fi] împărțită în 
două sub-sectiuni: secțiunea economică pentru incendierea în momentul dat a 
depozitelor, distrugerea podurilor, atentatele de Cale Ferată, precum orişice artere 
economice. 

Secțiunea politică pentru acţiuni violente, de orice natură ar fi ele, şi 
socotite utile pentru enervarea maselor populare şi ațâțarea lor contra organelor 
constituite, contra actualei organizatiuni de stat. 

pentru conformitate 

Şeful Biroului 2 Informaţii 

Maior (ss) Indescifrabil 

pentru conformitate 
Şeful Biroului Informatii/8.C.M. 
Cpt. Georgescu Theodor 


Viena, 4/1V/927 


O serie de conferințe secrete au început în ziua de Joi, 31 Martie, la 
misiunea sovietică din Viena, sub conducerea lui Gheorghe Dumitrov, Secretar 

General al Federatiunei Balcanice din Moscova (secţie a Kominternului — n. n.) El 
se află însoțit de Boscovitz, Bilov Nasov si [alti] delegaţi [ai] comitetului. 

Odată cu el a sosit Alexandru Nicolau, cunoscutul terorist român. 

Scopul conferintilor este noua atitudine creată în Balcani şi schimbarea de 
front față de guvernele reacționare. 

Exceptând problemele balcanice care se discută pe secțiuni cu delegaţii, o 
importanță capitală se acordă României muncitoare, dată fiind situaţia internă 
prezentă. 

Chestiunea românească este prezidată de Alexandru Nicolau, asistat de 
Gheorghe Dimitrov, Gita Moscu, David Fabian Filkelstein şi Iosif Hutch Neker. 
Fostul ambasador Joffe a cerut rapoarte zilnice pentru eventualele modificări şi 
hotărâri cu privire la România, în special. Teza principală a lui Nicolau este de a 
aduce la cunoştinţă tuturor comitetelor şi grupurilor legale şi ilegale din România, 
să fie gata de a trece la un moment dat, de la propaganda culturală şi politică, la 
mișcări violente, acțiuni teroriste, individuale, directe. Terorarea urmează a fi 
executată pe două fronturi: economic şi politic. Economic prin săvârşirea de 
atentate pe C.F.R., poduri, precum şi oricare arteră economică. Politic prin teroarea 
exercitată de atentate în contra agenţilor forţei publice, justificând aceasta ca 
protestare violentă contra măsurilor represive ale guvernului, exercitate prin 
autorităţile civile şi militare, în general teroarea de orice natură ar fi ea, socotită ca 
utilă pentru enervarea maselor populare şi aţâţarea lor contra organelor constituite, 
contra organizatiunei de stat, contra autorităţilor şi Familiei Regale. 

[az] 

pentru conformitate 

Şeful Biroului Informatii/8.C.M. 
Cpt. Georgescu Theodor 


VII 
Notă 


În ziua de 25 Decemvrie 1926 a avut loc în mica localitate austriacă 
Deutech Wagram, la căminul partidului comunist denumit Bocsk, o importantă 
conferință secretă a delegaților Kominternului; reprezentanții (Kominternului din 
Balcani — n.n.) s-au întrunit în cafeneaua Renaissence din Viena şi au hotărât, prin 
surprindere, ca comferinta să aibă loc în localitatea Deutsch Wagran si nu [in] 
Wiener Teusdt, după cum era anunţată. 

Au luat parte 2 colonei delegaţi ai secțiunii Rew Wojeni Sovietic, [veniţi] 
direct din Moscova, adică secţiunea operațiunilor dela Marele Stat Major, Pustuhov, 
Şeful sub-sectiunei Orientului Apropieat dela Moscova; Goldstein Cersky din 
partea Kominternului, Takanaev, agent naval si Schmidt, Seful G.P.U.-ului, ambii 
sosiți din Constantinopol, unde au reşedinţă. 

Delegatii români au fost reprezentați prin Marcel Pauker, Fabian 
Finkelstein şi Eleck Köblös. 

Comferinta a durat 2 zile şi discuţiunuile au avut loc pe secţiuni, ale statelor 
reprezentate, nu toţi la un loc. 

Această comferință este urmarea celei ținută la 17 Aprilie în localitatea 
Biiyiik-Dere, de lângă Constantinopole, în vila delegatiunei ruse. 

În ceia ce priveşte România, delegatiunea românească, după ce a cetit dări 
de seamă a statutului organizatiunilor, în special din Ardeal şi Basarabia, apoi a 
chestiunilor de politică interna, de partide, în legătură cu mişcarea, au dovedit că 
mişcarea din regat este aspru reprimată, iar cele din Ardeal şi Basarabia continuă 
organizarea cu mari succese, alimentate de propagandă burgheză, națională- 
țărănistă, de care ei profită şi sub scutul căreia pot opera linistiti. 

Goldstein Cersky, delegatul Kominternului şi în numele celor prezenţi, a 
dat citire următoarelor hotărâri, fixate de Moscova, pe care delegaţii români trebuie 
să le pună imediat în aplicare; 

Comuniştii români trebuie să prepare terenul pentru orice întreprinderea a 
şefilor opoziţiei burgheze pentru readucerea lui CAROL, ca mişcarea revoluţionară 
sau declararea republicei să fie imediat transformată în războiu civil. 

Pentru a ajunge la scop trebuie urgent redusă activitatea la conspiratiuni în 
secret, [iar] masele trebuie preparate la războiul civil, în special în Ardeal, Bucovina 
şi Basarabia, 

Prin demostratii de stradă, pe măsura ocaziunilor ce se ivesc, aceste 
demostratiuni trebue să aibă cuvântul de ordine: dărâmarea Guvernului şi luarea 
puterei de către proletariat prin stabilirea dictaturei comuniştilor, în forma unei 
repubici de muncitori şi țărani. 

Cuvântul de ordine al grevei generale ce se va da trebue însoţit prin 
hotărârea fermă de transformare [a] grevei generale, chiar imedieat după declararea 
ei, în războiu civil. 

Este încă util organizarea imedieată a vechilor combatanți pentru a contra- 
balansa eforturile fasciste. 

[Ei se vor ocupa] de activarea şi intensificarea propagandei în cercurile 
tinerilor care formează contigentul de clasă [si] care urmează să fie incorporati sub 
drapel; de a sugestiona soldaţilor că datoriea lor este a fraterniza cu ceilalți soldaţi, 
cari li se vor opune într-un eventual război, si că dacă vor fi îndemnați a combate 
Sovietele sau Ungaria, ei trebuie să treacă în armatele revoluţionare de îndată ce 
prima ocazie s-ar prezenta. 

S-a fixat apoi aşa zisa secție specială pentru supraveghere înăuntru [a] 
partidului, de a preveni acțiunea agenților forțelor inamice şi apoi: 

Directiuniea grupului special, adică acţiunea teroristă, împărțită în două 
sub-sectiuni; Secţiunea economică, incendierea la momentul dat a depozitelor, 
distrugerea podurilor, atentate pe căile ferate, precum şi orice arteră economică; 
Secţiunea politică pentru acţiuni violente, de orice natură ar fi ele, şi socotite utile 

pentru enevarea maselor populare şi afafarea lor contra organelor constituite contra 
actualei organizatiunei de Stat. 


pentru conformitate 
Căpitan (ss) Sinulescu 
Şeful Biroului II Instructii 
pentru conformitate 
Şeful Biroului Informatii/8.C.M. 
Cpt. Georgescu Theodor 


Nr. 150 
Bucureşti 1926 Aprilie 20 


Diviziaa4-a 
Biroul II Informaţii 
Către 
Depozitul Central Munitii 


În conformitate cu ordinul Corpului II Armată, sub Nr. 1184 din 15 Aprilie 
1926. 

Se trimite mai jos copie după ordinul Marelui Stat Major, Secţia 
contrainformatiei Nr. 1251/926 împreună cu un extras din buletinul informativ 
“Bolşevismul” spre ştiinţă şi executare. 

Din Ordin 

Şef de Stat Major 

Colonel (ss) Bolintineanu 


Copie 


Marele Stat Major este informat că curierul comunist Nandor s-a transportat în 
Bârlad, laşi şi Cernăuţi şi a răspundit numeroase exemplare din Buletinul 
informativ “Bolşevismul”, precum şi altă broşură cu titlu “Pentru bolşevizarea 
Partidului Comunist din România”, al cărui extras se trimite în copie, rugându-va să 
binevoiti a lua măsuri [ca] să se cerceteze şi să se împedice răspândirea acestora 
printre trupe. 

Din studiul acestui buletin reiese un întreg plan de lucru al propagandei 
comuniste; cunoaşterea felului de a lucra va uşura organele Dvs. de a paraliza 
această acțiune. 

Este curios însa că documentul nu confine nimic privitor la arinate, [şi] 
totuşi este cerut, [iar] pentru acesta s-a prevăzut un întreg plan de acțiune care 
rămâne însă [de] descoperit. 

Din ordin 

pentru Şeful Secţiei 10-a 

Contra Informaţii 
Colonel (ss) Vladz 

pentru conformitate 
Şeful Biroului Informatii/8.C.M. 
Cpt. Georgescu Throdor 


Extras din broşura “Pentru bolşevizarea Partidului Comunist Român” întipărită 
ilegal, [la] Editura Partidului Comunist Român şi distribuită clandestin. 


Bolşevizarea partidului şi câştigarea de aliaţi proletari. 

I) Care pot fi aliaţii proletariatului. 

În etapele succesive ale luptelor sale contra oligarhiei şi pentru care [...] era puterii 
proletariatul şi având o gardă vor trebui să ştie a-şi alege aliaţii pentru a combate pe 
dumşamanul cel mai mare în situația actuală când, prin Guvernul liberal şi 
Parlamentul constituit de acest guvern, oligarhia a izbutit sa voteze Constituţia 
rațională şi legile prin care răpeşte libertăţile cetăţeneşti ale maselor muncitoare, 
întăreşte şi întinde regimul neoiobag şi în teritoriile anexate, jefueşte mionoritatile 
naționale de orice putințe de desvoltare culturală, urmând fără milă 
desnationalizarea lor; pune toate sarcinele Statului impozite, taxe etc. pe spinarea 
celor ce muncesc, măreşte cheltuelile neproductive ale Statului prin sporirea 
aparatului de asuprire şi prin pregătirele de rezboi, că în acelaşi timp concentrează 
toată puterea economică şi politică [d]in Stat, judeţ şi comună în mâinile vârfurilor 
oligarhiilor, consiliilor de ministri, palatului şi birocraţiei civile, militare si 
bisericească. În această situaţie, pentru proletariatul român şi avangarda lui aliaţii 
sunt: 

a) Taranimea, nu numai cea săracă neoiobagă, dar şi cea mijlocie si chiar şi 
o parte din chiaburime, în parte aşezaţi în partidul țărănesc care se luptă pentru 
dobândirea proprietăților mari a moşierilor, pentru trecerea întregului pământ în 
mâinele țăranilor, contra înarmărilor şi pentru pacea cu toate popoarele. 

b) Mica burghezie de la oraşe şi sate, organizate în partea partidului 
țărănesc şi cel naţional, care nu poate suporta greutaţile puse pe spinare ei, care este 
amenințată la tot pasul de faliment, în permanent jefuită prin politica fiscală a 
oligarhiei şi care îşi vede existenţa fizică pusă pe ascutisul de baionetă a politicei 
imperialiste şi războinice a claselor stăpânitoare. 

c) Naţionalităţile asuprite si subjugate, organizate în partidul maghiar, 
german sau în partidul naţional, în cel țărănesc, ori stau neorganizate în nici un 

partid, care îşi văd ameninţată existența națională prin politica de asuprire şi 
desnationalizare forțată şi brutală. 

d) Intelectualii al căror număr creşte mereu, pe când putinţa de a-şi exercita 
profesiunea şi funcțiunea socială mereu se micşorează, şi care într-o mizerie ce 
înpinge pe unii din ei spre corputie, împinge pe ceilalţi spre luptă. Programul 
minimal al Partidului Comunist Român (punctul 13 din aceste teze), care trebuie să 
stea la baza formării frontului unic, corespunde astăzi intereselor acestor pături şi le 
poate uni în lupta pentru doborârea monarhiei. 

II) Bolşevizarea Partidului Comunist şi politica proietariatului fata de 

țărani. 

Deşi Partidul Comunist Român este, şi trebuie să rămână, partidul 
proletariatului, el trebue să țină socoteală, îndeosebi în România unde 82% se ocupă 
cu agricultura, [de țărani]. Biruința proletariatului depinde de tactica ce o va 
întrebuința față de țărani pentru a-i pune sub influența sa [...]. 

Proletariatul devine clasa care activează cu adevarat [în] mod revoluționar, în mod 
socialist numai când se ridică şi se activează ca avangardă a tuturor celor care 
muncesc şi a tuturor celor care sunt exploataţi, de conductorul lor, în lupta pentru 
doborârea exploatatorilor. Dar aceasta este imposibil de realizat fără transbordarea 
luptelor de clasă şi la țară, fără strângerea şi a maselor muncitoreşti dela fara, 
[adunate în] jurul partidului proletariatului, şi fără instruirea lor de către acesta. 
Teze în chestiunea agrară adoptată de Congresul al II-lea al [Kominternului]. 

Cu alte cuvinte, Partidul Comunist fiind partidul proletariatului, adică al 
clasei celei noi, merită, istoriceşte, să prefacă societatea de clase în societate 
comunistă, este conducătorul firesc în luptă ale tuturor claselor şi păturilor asuprite 
şi explotate. Tocmai de aceia el trebuie, în acelaşi timp, să-şi păstreze curăţenia 
ideologică (marxist-leninistă) luptând neîncetat cu energie şi gelozie contra 
infiltrantiunilor ideologige ale celorlalte clase şi pături. 

Oligarhia, pentru a potoli fierberea revoluţionară a făgăduit țăranilor în 

timpul războiului reforma agrară şi votul obştesc. Pentru a hrăni în sufletele lor 
iluzia că vor căpăta pământ şi vor scăpa de mizerie le făgăduieşte şi alte expropieri 
şi împroprietăriri, în timp ce pe cele în curs, însă, le sabotează, revizueşte “si 
falşifică”, împroprietărind cu 25-50 hectare pe agenții săi (popi, ofiţeri reangajati, 
învățători, agronomi, notari etc), 
Oligarhia a căutat să creeze din aceste elemente apărători şi susținători, la ţară, a 
regimului neoiobag. Prin înrîurirea acesteia cu aceste elemente [ce] o vor avea 
asupra țărănimei, burghezia urmăreşte să tie sub înrîurirea sa masa întreagă a 
țărănimei. Acelaşi scop a urmărit şi prin vânzarea unei însemnate părți din pământul 
cel mai bun către chiaburi sau burghezia orăşenească. 

Cei mai mulți din țărani, însă, care vor ajunge să primească pământ nu vor 
putea, în nici un caz, primi după lege mai mult de 5 hectare (în realitate ei vor primi 
mult mai puţin, 3-2 sau chiar niciodată). Întinderea cu totul neîndestulatoare, în 
conditiunile actuale, pentru asigurarea unui trai omenesc, dar destul pentru a lega pe 

un țăran de pământul boerului, mai ales vânzarea pământului cumpărat pe baza 
legelor pentru reforma agrară, este interzisă. 

Această masă a ţărănimii este în situaţia cea mai mizerabilă, şi pe spinarea 
ei cad toate sarcinele statului. 

O altă parte a țărănimii, mai mică la numar, din vechiu regat, dar destul de 
numeroasă în Ardeal, Basarabia şi Cadrilater sunt muncitori agricoli care îşi câştigă 
existența lucrând în fermele capitaliste sau în întreprinderile industriale, legat[i] 
nemijlocit cu agricultura. 

Organizarea lor în sindicate profesionale care să stea în strânsă legatură cu 
mişcarea sindicală unitară de la oraşe, precum şi selectionarea din sânul lor a 
claselor de partid şi organizarea pe secţiuni a partidului la ţară, prin care partidul să 
fie în strâns şi [în] permanent contact şi cu masa {4ranimei sărace şi a celei mijlocii, 
este o sarcină de la sine înțeleasă. 

Țărănimea săracă, cu pământ prea putin pentru câştigarea existenţei, şi silită 
a munci 2-3 sau mai multe luni, însă ca salariată şi nu ca neoiobagă pe pământul 
chiaburimei sau al moşierilor, este deasemenea apropiată de proletariatul agricol şi 
poate fi cuprinsă în sindicatele profesionale. 

Taranimea mijlocie, care nu are pământ suficient sau inventare suficiente şi 
ca să complecteze pământul necesar, ia [in] arendă pământ, iar băncile cămătăreşti, 
prin politica imperialistă şi războinică a oligarhiei ei, [nu] poate fi un aliat nepretuit 
al proletariatului, 

Țărănimea care are pământ suficient pentru a procura de lucru întregei 
familii, şi îşi asigură existența numai prin cultivarea acestui pământ, trebuie câştigată. 

Taranimea mai înstărită şi chiaburimea care se foloseşte şi de munca 
salariată în timpul sezonului, cu toate că va deveni aliat sigur numai după biruința 
revoluţiei, trebuie eliberată, făcând toate straduintele posibile, de sub influenţa 
marilor proprietari, bancherilor şi fabricantilor şi câştigată sau neutralizată. 

III) Bolşevizarea şi politica proletariatului față de minoritățile nationale. 

Congresul al III-a al Partidului Comunist Român a elaborat directivele în 
chestiunea naţională. De atunci ofensiva contra minorităților naționale pornite de 
oligarhie (aplicarea legilor pentru verificarea incetatenirei în teritoriile anexate, pentru 
verificarea titlurilor de proprietate în Basarabia şi Cadrilater, expropierea țăranilor 
muncitori, colonizările, legea bacalauriatului, proectul de lege al şcoalelor particulare 
şi stabilirea limbei de stat, aţâțarea maselor studenţeşti etc.) a facut şi mai evidente 
maselor minoritare nevoile luptei lor hotărâte pentru apărarea existenței lor 
economice, politice şi a posibilităţii de desvoltare culturală, Tratativele şi acordul 
claselor stăpânitoare din țările vecine cu oligarhia română au arătat, şi mai luminos 
minorităților nationale din România, [că] aliaţii lor nu pot fi găsiţi la burgheziile 
nationale de peste graniță, că singurii lor aliați în lupta de desrobire sunt masele 
muncitoare din România, care luptă sub conducerea partidului comunist. 

Partidul Comunist, la rândul său, trebuia să facă totul pentru apărarea 
minorităților şi pentru cucerirea drepturilor lor de autodeterminare până la deslipire. 

În acestă luptă, Partidul Comunist nu trebue să se simtă impedicat de faptul că, în 
regimul capitalist, nu se poate realiza autodeterminarea şi, dimpotrivă, tocmai 
ajutând lupta minorităților, luptând cu ele în frontul unic va reuşi să doboare clasele 
muncitoare. 

Oligarhia caută să afate masele înapoiate împotriva populaţiei evreesti, 
numind-o pe aceasta ca singura vinovată pentru creşterea, scumpetea şi înrăutățirea 
situaţiei materiale a maselor populare, a celor mijlocii şi a păturilor intelectuale. 

Aţâţând ura de rasă şi de religie, oligarhia vrea să sape prăpastia între 
muncitori şi țăranii de naţionalitate şi religie deosebită pentru a-i putea ţine pe veci 
în robie. 

Ea organizează liga de apărare creştină, ca centrul de raliere al tuturor 
elementelor fasciste, încurajate şi ajutate de oligarhie şi de autorităţi, pentru ca sub 
pretextul luptei antisemite să înăbuşe cu violență orice organizare şi manifestare a 
maselor muncitoare împotriva exploatărei, asupririi şi înrobirii oligarhiei. 

Partidul Comunist. trebuie să ducă la o luptă [nelcruțătoare împotriva 
antisemitismului şi fascismului care nu sunt numai o încercare de a abate atenţia 
maselor în contra mişcărilor muncitoreşti. 

IV) Bolşevizarea Partidului Comunist şi chestiunile organizaţiei. 

Prima şi cea mai importantă chestiune pentru bolşevizarea partidului este o 
politică justă, care [să] ducă la cucerirea maselor [prin] politica bolşevică. Fără o 
politică stabilind bine şi just raporturile între partid şi clasa muncitoare, între partid 
şi păturile ţărăneşti, între partid şi nationalitatile asuprite, în[tre] partid, celelalte 
organizatiuni muncitoreşti, ţărăneşti şi alte minorităţi nationale pe de o parte iar pe 
de altă parte între partid şi organizatiunile de tot felul ale claselor dominate nu poate 
exista un partid bolşevic. 

Dar fără o organizație corespunzătoare, nici cea mai bună politică a 
Partidului Comunist nu poate să pătrundă până la toți membrii partidului şi, prin ei, 
până la masele muncitoare, devenind politica lor. 

Nuclee şi fracțiune. 

Experiența Partidului Comunist Rus (bolşevic) ne-a arătat că cea mai bună 
organizare, care dă posibilitatea Partidului Comunist de a fi şi rămâne şi în momentele 
celor mai grele prescripţiuni în strâns contact cu masele muncitoare şi de a conduce şi 
duce luptele lor legale, este organizarea pe baza nucleelor de întreprinderi, de fabrică, 
iar pentru a putea lucra în chip sistematic şi cu maximum de succes în toate felurile de 
organizaţie, trebuie să [se] constituie în fracțiuni pentru a organiza şi duce la luptă 
deosebitele categorii de muncitori, țărani, mici burghezi etc. 

Partidul Comunist creiase organizatiuni speciale de mase în care comuniştii 
constituiau fracțiuni, căutând să capete sau să păstreze conducerea organizatiunilor 
în mâinile lor. 

Partidul Comunist trebuie să se folosească de orice eveniment sau de orice 
chestiune, pusă la ordinea zilei, pentru a creia organizatiuni legale, libere în care să 
se strângă masele şi să lupte pentru deslegarea chestiunilor respective în folosul lor, 

inițiativa luând C.C. prin organele subordonate şi prin membrii partidului care 
trebuie să ia conducerea în mâinile lor. 

Nucleul este primul organ prin care Partidul Comunist intră în contact cu 
masele muncitoare şi, tot prin el, capătă partidul membrii noi. 

De asemenea, organizarea partidului pe baza nucleelor de fabrică şi, acolo 
unde nu sunt întreprinderi mari, pe nuclee de stradă sau cartiere este sarcina 
organizatorică cea dintâi, cea mai importantă şi cea mai grabnică. 

Fractiuni comuniste trebuie constituite fără întârziere. 

a) în sindicatele profesionale de tot felul unitar-amsterdamist, galbene etc. 

b) în partidele Federaţiei sociale democrate pentru eliberarea muncitorilor 
de acolo de sub influenţa burgheziei şi a ideologiei sociale democrate. 

c) în Partidul Ţărănesc pentru sprijinirea şi întărirea stângei care trebuie 
impusă să ia conducerea şi pentru nimicirea influenţei elementelor burgheze asupra 
țărănimei, micii burghezii şi minorităţilor care sunt în acest partid. 

d) în sfaturile sau comitetele ţărăneşti care trebuiesc folosite ca 
organizatiuni prin care Partidul Comunist intră în contact cu masele largi ale 
țărănimei şi realizează frontul unic al muncitorilor şi țăranilor. 

€) în organizatiunile legale şi [ilegale] ale minorităţilor asuprite pentru a le 
elibera de sub influenţa burgheziilor respective, care vor să [se] servească de aceste 
organizații pentru realizarea politicii lor şovine şi imperialiste, şi pentru a lua în 
mâinile lor (a comuniştilor) conducerea şi a coordona luptele minorităţilor asuprite 
cu luptele maselor muncitoare din Balcani. 

f) în cooperativele de tot felul pentru a le elibera de sub influența 
burgheziei, a chiaburimii şi a intelectualilor burghezi şi a le pune sub conducerea 
comuniştilor in front unic cu stânga țărănistă. 

8) în toate organizaţiile: neutre, culturale, religioase, confesionale, liga 
culturală, liga pentru cultura evreească, liga chiriaşilor, controlul cetăţenesc, 
societatea invalizilor de război, liga dreptului omului, comitetul contra bătăii etc. 

h) în toate organele constituite prin alegeri: în Parlament, consilii judeţene 
şi comunale, în comunităţile minoritare (israelite etc. comitete şcolare etc.). 

i) în societăţile studenţeşti. 

j) în organizaţiile sportive pe care oligarhia le sileşte a fi subordonate 
federaţiei societăților sportive din România, quasi monopolistă prin lege, puse sub 
conducerea ofiţerilor activi cu scopul de a face prin organizaţiile sportive educaţie 
patriotică şi şovină tinerilor muncitori şi mici burghezi. 

În conditiunile de ilegalitate în care se află Partidul Comunist nucleele si 
fractiunile trebuie să fie ilegale (adică conspiratoare), fără ca prin asta să înțeleagă 
că şi activitatea lor trebuie să fie ilegală, aceasta fiind o activitate de masă prin masă 
şi [în] mijlocul masei. 


pentru conformitate 


Şeful Biroului Informatii/8.C.M. 
Cpt. Georgescu Theodor 

IX 


Nr. 227 
Bucureşti 2 Septembrie 1926 


Diviziaa4-a 
Biroul II Informatie 
Catre 
Depozitul central munitii 


Conform ordinului Corpului 2 Armată, Nr. 2027, secret, din 23 August 1926, se 
trimite mai jos copie după ordinul circular secret Nr. 6046 din 14. August 1926 al 
Marelui Stat Major. 

Din ordin 

Şeful de Stat Major 

Colonel (ss) Bolintineanu 


Copie 


Din declaraţiile spionilor şi agenţilor comunişti prinşi şi arestați de Marele Stat 
Major Cehoslovac s-a constatat următoarele: 

a) Centrul întregii activități de propagandă ilegală comunistă pentru țările 
din Balcani şi Republica Cehoslovacă este Viena, unde se fac paşapoarte false şi 
orice fel de acte necesare agenţilor comunişti. 

b) Centrala comunistă din Viena întreţine legături cu agenții comunişti din 
România. 

c) Centrele comuniste din România intretin raporturi regulate prin scris. 

Se fac schimburi de reviste de la un centru la celălalt; astfel din România se trimit la 
Viena, prin diferite adrese, ziarele “Elvira”, ce apare în mod ilegal la Tg.Mureş, 
“Viaţa Românească” şi “Desrobirea”. 

Materialul pentru aceste reviste este trimis de un oarecare Elek Köblös care este în 
serviciul de propagandă al sovietelor din Viena. 

În ultimul timp au fost trimise în România 2 scrisori cu bani, în sumă de 5000 
(probabil dolari), pentru a susţine acţiunea de propagandă comunistă. 

d) În legătură cu cele de mai sus, siguranța generală a Statului este 
conformă ca în urma eşuării revoluţiei proiectate în Bulgaria Sovietele ar fi hotărât 
să mute toată activitatea sovietică din Bulgaria în România. 

În acest scop au ales oraşul Constantinopol, ca centru al acestor acțiuni, cu 
conducerea căruia a fost însărcinat un grup de 5 persoane care au primit şi mijloace 
băneşti suficiente pentru începerea activităţii în România, precum şi în celelalte țări 
balcanice. 

Pentru ca acţiunea din România să fie eficace, tara a fost împărțită în 4 secțiuni: 
Transilvania, Dobrogea, Basarabia şi Vechiul Regat, primele trei secțiuni sunt sub 

ordinele organizaţiei conspirative din Bucuresti, iar aceasta, la rândul său, sub 
ordinele celei din Constantinopol. 

Scopul urmărit este descompunere a armatei române, propaganda comunistă in 
mijlocul clasei muncitoare, spionajul militar şi organizarea de nuclee.- 

e) Legătura din Constantinopol la Bucureşti se face prin curieri prevăzuţi cu 
paşapoarte străine falsificate la Viena. 

f) Corespondenţa şi informaţiile din România se expediază prin Brăila cu 
bărci cu motor, care au stabilite puncte de întâlnire în vapoare italieneşti, pe care se 
îmbarcă spionii cu ele. 

Pentru ca în viitor să se evite expedierea corespondenței clandestine Marina 
Militară şi Civilă va lua măsuri de a controla transportul de corespondenţă efectuat 
de bărcile cu motor la vasele italiene. 

Organele Informative ale Comandamentelor militare Brăila şi Constanţa vor lua 
contact, în acest scop, cu unităţile navale respective. De asemenea Comandamentele 
sunt rugate de a lua măsuri de a împiedica acțiunea comunistă şi de a preveni 
eventualele atentate proiectate de Soviete. 


Şeful Statului Major 
General (ss) Panaitescu 
pentru conformitate 
Şeful Biroului Informatii/8.C.M. 
Cpt. Georgescu Theodor 


X 


Copie de pe nota primită cu ordinul Marelui Stat Major, Secția X-a, No. 402 din 28. 
I. 927. 


Notă 


În noua tactică de luptă a Internaționalei a 3-a se prevede și modul cum 
urmează să fie organizate, pe baze conspirative, partidele comuniste, unde au fost 
desființate sau împiedicate să desfăşoare o intensă activitate revoluționară. 

În conformitate cu aceste Instrucţiuni pentru refacerea pe bază conspirativă a 
` partidelor comuniste din România, Jugoslavia şi Bulgaria, urmează să se procedeze 
astfel: 

Fruntaşii acestor partide/Români, Jugoslavi şi Bulgari/, refugiați în 
străinătate sau aflați in Rusia, se vor constitui în comitete centrale care vor avea 
însărcinarea să conducă opera de reorganizare a partidului comunist din statul 
respectiv. 


182 Cezar Mata 24 


Prin agenţii de care dispune, comitetul central, odată constituit, va intra în 
legătură directă cu comunişti Români, credincioşi mişcării revoluţionare, invitându-i 
să formeze un comitet executiv care să lucreze pentru refacerea partidului pe baze 
conspirative. 

Comitetele executive înființate în România, Jugoslavia şi Bulgaria au 
însărcinarea să lucreze, la început, pentru organizarea tinerimii comuniste prin 
înființarea asociaţiunei conspirative comsomol, iar apoi pentru crearea de nuclee 
teroriste în toate institutiunile statului şi particulare şi, în special, [in cele] de care 
depinde apărarea naţională: poştă, telegraf, căi ferate, arsenale, Pyrotehnie, fabrici, 
vapoare, ca şi în rândurile armatei. 

Instrucţiunile internationalei a 3-a prevăd ca comitetele executive din 
România, Jugoslavia şi Bulgaria să procedeze de aşa manieră, încât reorganizarea 
politică a vechilor cadre comuniste să pară că se face în cadrul celei mai stricte 
legalitati. 

De asemenea comitetele executive în chestiune trebuieste să lucreze 
pentru ca partidele comuniste, rezultate din reorganizarea vechilor cadre, să fie 
considerate de autorităţile statelor respective ca organizatiuni politice legale. 
Rămânând ca numai Consomolul şi nucleele teroriste să aibă permanent caracter 
conspirativ. 

În refacerea vechilor partide comuniste, comitetele executive se vor servi şi 
de concursul alianțelor sau uniunilor sindicatelor profesionale, adică în România, de 
Consiliul General Sindical unitar, afiliat Internaționalei a 3-a. 

După ce partidele comuniste din România, Jugoslavia şi Bulgaria capătă un 
început de reorganizare, comitetul executiv respectiv intră în legături directe cu 
centrala Bolşevică din Viena, de la care urmează să primească apoi sumele necesare 
reorganizării. 

Din informatiunile obținute până acuma, comitetul central de reorganizare 
pe baze conspirative ale partidului comunist de la Viena, iar unul sau mai multi 
reprezentanţi ai acestui comitet vor fi atasati pe lângă subcentrul de propagandă 
comunistă din Constantinopol care, în conformitate cu noua tactică de luptă a 
Internaționalei a 3-a, are însărcinarea să dedirijeze propaganda comunistă în 
România. 


pentru conformitate 
Şeful Biroului 2 Informaţii Divizia 4-a 
Maior (ss) Indescifrabil 
pentru conformitate 
Şeful Biroului Informatii/8.C.M. 
Cpt. Georgescu Theodor 


25 Acţiuni subversive ale Kominternului în anii '20 183 


XI 


Copie de pe nota informativă comunicată de Marele Stat Major cu ordinul No. 1470 
din 11.7.1927. s 


Ni se comunică din sursă engleză: 

Conferința convocată de Federația Comunicată Balcanică pentru a discuta 
chestiunile informațiilor sau a spionajului în Balcani s-a întocmit la Stema 
Constantinopole în ziua de 9-12 Febroarie 1927. 

Conferința a avut mai mult caracterul unei discutiuni a chestiunii 
spionajului în fara, [în]cât, delegatiile care au asistat, sunt considerate ca foarte 
specialiste în materie şi fac parte din partidele comuniste cărora trebuie să le revină, 
de acum înainte, sarcina de a conduce spionajul. 

Chestiuni politice nu s-au discutat. 

Printre delegaţii care au asistat sunt următori: din partea comitetului [Federaţia 
Balcanică] Sipsici, din partea Partidului Comunist Grec Volgas şi Kosolovi, din 
partea Partidului Comunist Bulgar Pecov şi Vlahov. 

Conferinţa s-a intitulat “Preconformitatea nucleelor unite de conformitate în 
Balcani”, şi a luat următoarele hotărâri: 

1) înființarea la Cospoli a unui secretariat al nuclelor comuniste [de] contra- 
inforțiunii în Balcani, cu secţii nationale bulgra, română, greacă şi sârbă. 

2) pentru organizarea acestui secretariat s-a numit un comitet compus din 
Dumitrov, Sipsici, Galiţa, Vlahov şi Volgaş; 

3) s-au organizat, în primul rând, nucleele în forțele militare ale puterilor 
balcanice; 

4) să [se] organizeze câte 3 în armată printre soldaţi, câte 5 în flote, adică 
[a] troiei petiorce Transcriere din lb. Rusă —n.n.); 

5) [s-]a organizat informatori pentru reţelele balcanice; 

6) [s-]a organizat cadre de informaţi şi provocatori printre instituţiile civile 
şi militare ale Statului din țările balcanice. 

a) a cere un credit special de la Komintern; 

b) a convoca la Viena sau Sofia, în viitor, o nouă conferinţă peniru 
a asculta rapoartele reprezentanţilor tuturor naţiunilor privitoare la măsurile ce 
trebuie să [se] ia în tara unde lucrează şi şansele succesului, iar în primul rând, 
modalitățile de conlucrare cu organizaţia partidelor comuniste balcanice. 

După conferință fiecare din membrii asistați au depus la secretariat rapoarte 
speciale de natură militară. Aceste rapoarte conţineau dislocatia armatei şi a flotei, 
depozitele militare, Statele Majore ale Infanterei şi Marinei, docuri, autorităţile 
superioare şi altele. 

Conferința de la Cospoli este ultima încercare ce o face Kominternul de a 
centraliza lucrul organelor de informatiuni “S.S.R.”. În Balcani, ideia principală 
este de a înlocui rezidentele separate de spioni cu o reprezentanță acreditată pe 
lângă nucleul de contrarinformaţii, şi reprezentații săi vor avea dreptul să-şi 

lărgească câmpul de activitate şi să-şi numească informatorii săi care să organizeze 
nucleele locale, să aranjeze legătura cu Cospoli, sediul principal, şi să controleze 
cheltuielile făcute. 

În felul acesta agenţii subordonați Statului Major din Moscova, 
Comandamentelor districtuale sau biroului militar din Viena trebuie să plece sau să 
fie subordonați acestei organizații. În schimb, însă, vor fi lăsaţi să lucreze rezidentei 
vechi, care au legături multe şi solide pentru a nu strica lucrul. 

pentru conformitate 

Şeful Biroului 2 Informaţii 

Căpitan (ss) indescifrabil 


THE SUBVERSIVE OPERATIONS OF THE KOMINTERN 
IN ROMANIA DURING THE TWENTIES 


Abstract 


After having achieved the complete union at the end of World War One, as 
soon as the early twenties Romania was faced with numerous and varied forms of 
aggression on the part of the USSR, turned communist in November 1917. 

The big eastern neighbour developed and employed a large range of means 
to destabilise the unitary Romanian State, labelled multinational. From paramilitary 
challenge of the Tatar-Bunov type, Soviet Russia set up an unusual arsenal of 
propaganda, corroborated with intelligence and espionage operations, which 
strongly resembled a spider web. It is a well-known fact that the odious body, hid 
under mask of internationalism and its “benefits” to all the peoples in the world — to 
which the Romanian communists joined in enthusiastically — served in fact the 
expansionist ambitions and interests of Bolshevik Russia. 

The informative notes published in annexe to the present study can throw 
light into the goals pursued in Romania in 1926-1928, on the background of a 
political and economic crisis beginning to show its ugly head, by Soviet Russia and 
the Komintern, managed and housed in Moscow. 

1. Economiile României şi Poloniei în context european la sfârşitul 

primului război mondial 

Restabilirea independenţei statului polon — în urma complicatelor mecanisme 
politice, militare şi diplomatice din ultima parte a primului război mondial — nu a 
produs, de la bun început, doar satisfacţie pentru triumful adevărului istoric rupt în 
mod nedrept la sfârşitul secolului al XVIII-lea. Incapacitatea cronică a noilor 
autorități de la Varşovia de a dezlega încâlcitele situaţii din diferitele regiuni ale 
statului dar, mai ales, încrâncenarea şi consecvenfa cu care liderii politici şi militari 
poloni doreau recrearea Republicii nobiliare polono-lituaniene, fără a ţine seama de 
schimbările fundamentale petrecute în decurs de mai bine de un secol, au tulburat şi 
chiar speriat factorii responsabili de decizie din capitalele Aliate, şi în special din 
pragmatica Mare Britanie. La Conferinţa de pace de la Paris, în toate problemele care 
au abordat viitorul statului polon, a reieşit clar reținerea şi chiar ostilitatea primului 
ministru Lloyd George — dar şi a colaboratorilor lui — pentru rezolvarea favorabilă a 
cererilor Varşoviei şi prietenilor ei. Mai mult, participant şi raportor în cadrul 
şedinţelor Comisiei economice ale Conferinţei, un delegat britanic, celebrul 
economist de mai târziu John Maynard Keynes, a încercat să convingă într-o lucrare 
care a făcut carieră că, în Europa Centrală, statul polon constituia de-a dreptul “o 
imposibilitate economică”, “fără altă industrie decât pogromurile evreilor” . J.M. 
Keynes, ca şi o altă parte a confrafilor lui, concepea cu greu un sistem economic care 
să poată funcţiona eficient într-o nouă realitate politică: în locul a trei mari imperii 
istorice (Germania, Austro-Ungaria şi Rusia) au apărut nu mai putin de 11 noi state 
(sau, dintre ele, din cele care şi-au redobândit unitatea naţională). Tot în Urmările 
economice ale păcii, acelaşi J.M. Keynes atrăgea atenţia asupra faptului că, după o 
zguduire atât de puternică precum s-a produs în 1914-1918, nu putea urma decât o 
clătinare a spiritualității, o disolufie fără precedent a culturii asa cum fusese ea 
percepută până la începutul secolului XX şi o recompunere a ei după alte criterii. 
“Glasul adevărat al oamenilor din vremea noastră nu a vorbit încă”? — profetiza 
Keynes; aceasta în condiţiile în care pacea de la Versailles şi retrasarea hărții 


! John Maynard Keynes, Urmările economice ale păcii, Bucureşti, 1921, p. 219-220. 
2 Ibidem, p. 224. 

europene după criterii etnice nu au asigurat, în mod automat, revenirea la stabilitatea 
economică antebelică. 

Prin destrămarea imperiilor anacronice ale Europei, fiecare din noile state s-a 
găsit în faţa unor probleme economice fără precedent, motiv pentru care, chiar la un 
deceniu de la semnarea tratatelor de pace din 1919-1920, în unele dintre ele era 
evidentă absenţa revirimentului aşteptat (Ungaria, Germania sau Austria). Produsele 
care, altădată, găseau un debuşeu sigur a trebuit să fie îndreptate spre alte pieţe, pe 
bază de noi convenţii. Estonia, de pildă, care îşi exporta aproape în întregime 
producţia de peşte prelucrat, de carne, lapte şi ouă pe pieţele marilor oraşe ruseşti a 
trebuit să se confrunte — până în 1933/34 — cu o criză economică de sistem, aflându-se 
în incapacitatea de a valorifica mare parte a producţiei de bază şi, în felul acesta, de 
a-şi finanța noile structuri administrative şi de stat. Marile capitale ale Imperiului 
austro-ungar, Viena şi Budapesta, deserveau — prin marile lor platforme industriale 
— o piaţă de peste 50 milioane de consumatori, primind materii prime la prețuri 
avantajoase, printr-un sistem eficient de transport naval şi feroviar, din 
Transilvania, Slovacia, Croaţia sau Galiţia. Dispariţia Dublei Monarhii a redus 
teritoriile Austriei, respectiv Ungariei, dând lovituri fără precedent celor două 
capitale: prea mari, cu o forță de muncă prea numeroasă, cu un potenţial industrial 
cu mult peste posibilitățile de desfacere şi aprovizionare ale celor două noi state. 
Există, evident, şi cazuri absolut dramatice, relevate şi în contextul românesc: 
separarea Banatului între România şi Regatul Sârbo-Croato-Sloven a adus prejudicii 
majore în ceea ce priveşte traiul material al locuitorilor din regiune. Bogata regiune 
cerealieră din zona Vârşeţului şi Bisericii Albe asigura, până la 1918, necesarul 
populaţiei din regiunea muntoasă a Banatului şi din clisura Dunării; la rândul lor, 
aceste ultime zone asigurau pe locuitorii câmpiei cu lemn şi produse specifice 
arealului montan. Noua graniță a consacrat — fără doar şi poate — o realitate dar, în 
planul activităţilor economice locale, a provocat un dezastru’. Statele succesoare au 
fost obligate, în felul acesta, să-şi dezvolte resursele şi capitalul prin apelul la 
remedii proprii; liberalii români au inițiat aceasta din 1922, prin implementarea 
politicii economice “prin noi înşine”, în vreme ce în Polonia soluţia a fost aplicată 
numai de către guvernele sanatiste, după lovitura de stat din mai 1926. 

Pe fundalul confruntării ideologice între protectionism şi liber schimbism, 
confruntare declanşată şi susținută cu putere imediat după sfârşitul războiului, au 
evoluat teoretic şi practic preocupările şi doctrinele sau modelele de organizare a 
producţiei şi a muncii, ca pârghii ale modernizării, care au interesat toate statele 
europene, indiferent de stadiul lor de dezvoltare; pentru România, interesant, 
regăsim două dintre ideologiile de marcă ale curentelor europene cantemparane; 
neoliberalismul gi, din anii '20 chiar, aşa numitul “stat țărănesc”. = 


> Jovan Cvijić, Le Banat, Paris, 1919; Gligor Popi, Românii din Banatul iugoslav între cele două 
războaie (1918-1941), Timişoara, 1996. 

1 Stefan Zeletin, Burghezia română. Originea şi rolul ei istoric, Bucuresti, 1925; Idem, 
Neoliberalismul, Bucureşti, 1990, Teoria statului țărănesc a fost elaborată de ideologi ai Partidului 
Naţional Ţărănesc, precum Virgil Madgearu sau Ion Mihalache, pornind de la anumite realităţi ale 

O copiere fără discernământ a unor modele sau continuarea aplicării lor fără a 
se tine seama de contextul geopolitic de după Versailles putea conduce, cu siguranţă, 
la eşec. Ceea ce, de altfel, s-a şi întâmplat în practică în spaţiul regional de care ne 
ocupăm: cazul dezastrului economic din timpul Republicii Ungare a Sfaturilor (martie 
— august 1919) şi, la fel de concludent, disoluția economiei şi administraţiei financiare 
bulgare în timpul “dictaturii ţărăneşti” a primului ministru Aleksandar Stambuliiski 
(1919-1923). Majoritatea statelor succesorale din centrul şi sud-estul Europei au 
dorit, însă, să urmeze un model liberal, chiar al neoliberalismului economic, având în 
plan politic un model al democratiilor occidentale consacrate. 

După tratatele de pace din 1919-1920, modelul liberal — fără a-şi fi 
abandonat preceptele de început în baza cărora a activat — a devenit mai prudent şi 
chiar mai conservator în fata asaltului altor doctrine (in special cea comunistă, 
sovietică, şi cea corporatistă, de influență fascistă italiană). Liberalismul interbelic 
şi-a accentuat sau şi-a adăugat câteva particularități între care: sporirea 
interventionismului etatist în economie, sublinierea scopului de utilitate publică, 
organizarea producţiei industriale, comprimarea principiului individualismului în 
folosul statului si al colectivitatii’. 

În România, imediat după Marea Unire, capitalul naţional a probat 
capacitatea de expansiune în cadrul propriei economii; semnele sunt vizibile încă 
din timpul guvernului liberal din 1922-1926. Economia naţională, în pofida 
greutăților determinate de catastrofa în care o aruncase prima conflagrație mondială, 
în ciuda prezervării erorilor politicilor guvernamentale (în care, poate, risipa şi 
corupția ar fi pe primul plan) şi a integrării accelerate a provinciilor unite cu Țara în 
1918 (si care aduceau, fiecare, probleme specifice) a străbătut o perioadă de . 
dezvoltare, diversificare şi extindere în planul comerțului extern. Indubitabil, 
România s-a înscris pe o cale modernă de dezvoltare, economia ei atingând, în 
1924, nivelul antebelic; multe state din regiune — printre care Polonia, Ungaria, 
Austria sau Bulgaria — nu au depăşit momentul 1913/14 decât odată cu ieşirea din 
marasmul crizei economice mondiale din 1929-1933. Cataclisme economice de 
genul celor întâlnite frecvent în Europa Centrală în primul deceniu interbelic 
(hiperinflatia din Germania şi Polonia, criza alimentară fără precedent din Austria, 


României. Bazată pe primatul țărănimii în cadrul unei “democraţii ţărăneşti”, această teorie nu a 
coincis în totalitate cu orientarea P.N.Ț., existând deosebiri destul de pronunţate între economişti! şi 
sociologii ţărănişti, apărând nuanțări si corecturi chiar în gândirea celor care au elaborat-o. Într-una din 
lucrările programatice (Țărănismul, Bucuresti, f.a.), Virgil Madgearu sublinia că “statul țărănesc nu 
poate fi realizat decât în România, ţară cu caracter agricol, țărănesc. Astfel, poporul român va realiza 
ceva original, ceva specific, El este dator să facă acest lucru pentru a pune capăt imitării obişnuite a 
formelor străine”. Vezi, la fel, Zigu Ornea, Țărănismul. Studiu sociologic, Bucuresti, 1969; Mircea 
Muşat, Jon Ardeleanu, România după Marea Unire, vol. II (1933-1940), Bucureşti, 1986. Pentru 
întreaga problematică, relevante ni s-au părut: Florin Codrescu, /nteresele economice ale României în 
cadrul alianțelor sale politice, Bucureşti, 1933; Virgil Madgearu, Agrarianism, capitalism, 
imperialism, Bucureşti, 1936; loan Saizu, Politica economică a României între 1922 şi 1928, 
Bucureşti, 1981. 

> loan Saizu, Al. Tacu, Europa economică interbelică, Bucuresti, 1997, p. 61. 

blocarea întregului angrenaj industrial şi financiar in Ungaria) nu se vor întâlni în 
România, deşi premisele nu ar fi fost deloc îmbucurătoare. În afara distrugerilor de 
război şi a cheltuielilor împovărătoare pentru întreținerea în bună stare a armatei, în 
perioada 1918-1920, statul român avea, după cum se ştie, tezaurul sechestrat încă 
din 1916/17; Banca Naţională, celelalte bănci comerciale şi instituţii financiare 
româneşti au dat un sacrificiu fără precedent dar, ceea ce este important, nu au intrat 
nici un moment în colaps sau incapacitate temporară de plată. 

Este departe de noi ideea de a acredita că structura economică a României 
(chiar şi pentru anul 1938) era comparabilă cu cea a statelor dezvoltate din Europa 
Occidentală. La sfârşitul mandatului liberal, în 1926, valoarea producţiei industriale 
în România nu depăşea 37% î în ansamblul economiei, în vreme ce agricultura şi 
silvicultura reprezentau 63%°. Datele existente indică faptul că în perioadele cele 
mai active ritmul mediu anual de creştere a venitului national nu depăşea 4-5%; 
totuşi, raportat pe locuitor, în 1928, înaintea crizei economice, venitul crescuse cu 
59% faţă de 19137. 

La o populaţie de 26.282.000 locuitori în 1919 şi 34.849.000 în 1929, 
Polonia reprezenta — ca, de altfel, şi vecina ei România — un exemplu tipic de stat 
agrar cu încercări vizibile de a-şi dezvolta şi moderniza industria, cu peste 178.000 de 
mari proprietari de pământ (împreună cu familiile lor, în special în zonele răsăritene), 
15.550.000 de fermieri cu proprietăți mici şi mijlocii şi cu 3.217.000 muncitori 
agricoli fără nici un fel de proprietate rurală” (datele sunt pentru anii 1927/1928). 

Până la începutul anului 1926 chiar, Polonia s-a confruntat cu una dintre cele 
mai devastatoare crize economice pe care le-a cunoscut continentul european după 
primul război mondial. Noul stat, organizat în pripă, nu a avut de la bun început nici o 
monedă națională, nici o bancă centrală. Predictiile economice şi legile fireşti ale 
ştiinţei economice nu puteau acționa într-un spațiu haotic, neorganizat şi — mai ales — 
neunificat şi necentralizat la nivelul unei autorități de stat. Se creau, astfel, situaţii fără 
precedent, paradoxale: in 1923-1924, pentru prima dată, datorită unei conjuncturi 
internaționale, s-a înregistrat o creştere a producţiei şi a exportului (în special 
cărbunele din Silezia) şi, simultan, devalorizarea accelerată a mărcii polone’®, moneda 
care nu mai inspira nici un fel de incredere in nici un mediu financiar. 

Recesiunea economică din Polonia — stabilizată oarecum după încheierea 
victorioasă a războiului cu Rusia Sovietică (în toamna — iarna anului 1920), dar 


? Enciclopedia României, Bucureşti, 1940, vol. 4, p. 964. 

7 loan Saizu, op. cit., p. 192. 
? Marian Marek Drozdowski, Spoleczenstwo, państwo, politicy Drugiej Rzeczypospolitej, Krakow, 
1972, p. 2. 
? Antony Polonsky, Politics in Independent Poland, 1921-1939. The Crisis of Constitutional 
Government, Oxford, 1972, p. 24-25. 

© Corneliu Olaru, Echilibre monetare europene, 1918-1939, Bucureşti, 1995, p. 61-62; Zbigniew 
Landau, Industrial Recession in Poland, 1924-1925, în “Acta Poloniae Historica”, 1981, nr. 43, p. 
171-173. 

reluată aproape imediat — a avut drept cauze atât elemente interne cât şi, evident, 
conexiunile (cele care erau) cu vecinii. Este vorba, în principal, despre: 

1. lipsa instrumentelor independenței financiare naționale, cel puțin până în 
1924 (monedă, bancă națională, servicii naționale de credit); 

2. lipsa unificării şi centralizării administrative: legăturile greoaie între cele 
trei zone distincte care constituiau noua Polonie, tipul diferit de economie şi de 
practică economică din fiecare regiune, dezagregarea aproape totală a transportului 
feroviar în lipsa materialului rulant şi a combustibililor, incapacitatea guvernului de a 
construi un buget anual (până în 1926, datorită tensiunilor politice insurmontabile 
dintre partide şi liderii lor, statul polon a avut doar bugete lunare, rareori trimestriale); 

3. disoluția pieţelor de aprovizionare şi de desfacere, în condiţiile unificării 
în cadrul statului polon a trei regiuni din administrații complet diferite (rusă, 
austriacă şi germană). Nu era cazul, ca în Vechiul Regat al României, de o matcă 
naţional-statală ci de construirea, peste noapte, a unei Republici. Între cele trei foste 
zone de ocupaţie nu existau legături directe şi era costisitor să transporti marfă de la 
Poznan, spre exemplu, la Lwów, Mai mult, fiecare zonă avea deja un anumit circuit 
economic şi o percepţie aparte despre bani, muncă şi productivitate. Era aproape 
imposibil să realizezi imediat o comuniune de interese între țăranul bielorus 
analfabet, izolat şi superstitios, incapabil de a-şi declina măcar o etnicitate, traitor în 
nesfârşitele spaţii ale Volâniei (în răsăritul Poloniei) şi muncitorul polon educat în 
spirit civic, democratic şi religios, foarte conştiincios şi foarte aplecat spre 
modernitate (în fapt, spre ceea ce îi aducea un profit material şi spiritual) din zonele 
occidentale sau nordice ale țării (Poznania, Silezia sau Pomerania); 

4. hiperinflatia din Germania, declanşată in 1923, care a comprimat la 
minimum cererea de produse agricole şi de cărbune din Polonia. Totodată, datorită 
legăturilor intrinsece şi nefericite dintre marca germană şi marca polonă, prăbuşirea 
monedei germane a antrenat şi o diminuare drastică a valorii monedei polone. În 
felul acesta, orice efort de redimensionare internă în Polonia era spulberat din cauza 
situaţiei catastrofale din Republica de la Weimar. Abia în februarie 1926, după 
intervenţia financiară străină din Germania şi măsurile drastice luate de către 
guvernele de dreapta din Polonia, economia Republicii înregistra o firava dar 
continuă creştere economică, debutul acestui an fiind socotit de către analiștii 
economici drept “perioadă de depresiune post-recesiune”"!. 

Călătorii români întâmplători în Polonia la începutul anilor '20 erau 
consternati de starea reală şi de efectele pe care inflaţia, foametea, distrugerile și 
lipsurile de tot felul le provocaseră în toate categoriile sociale. Oraşe fără iluminat 
decent, serviciul transportului urban complet dezorganizat, calea ferată o adevărată 
aventură, cozile din faţa magazinelor alimentare, produse puţine, de proastă calitate 
şi exorbitante (nici un fel de comparaţie cu ceea ce se putea vinde şi cumpăra pe 
pieţele din oraşele româneşti în aceeaşi perioadă). Paradoxal, într-o Varşovie 


U Arhivele Ministerului Afacerilor Externe (în continuare A.M.A.E.), fond 71/1920-1944, Polonia, 
vol. 16, f. 2-3; Zbigniew Landau, op.cit., p. 174. 

pustiită de lipsuri, “obiectele cele mai ieftine sunt bijuteriile scumpe, diamantele”. 
În 1923-1924 acest lucru era perfect explicabil pentru că “vechile familii de nobili 
şi bogătaşi au trebuit să-şi vândă obiectele inutile ca să aibă ce mânca... În 
Varşovia, comori adunate cu trudă timp de sute de ani sunt vândute pe nimic 
anticarilor, in zile de disperare”? 

Cel mai longeviv guvern polon până în anii '30, cel de dreapta condus 
aproape doi ani de către Wladyslaw Grabski, între 1923-1925, a iniţiat necesara şi 
mult aşteptata reformă economică prin care se realiza: 

1. refacerea tezaurului statului, devalizat de numeroasele războaie, acțiuni 
politice şi militare externe, menţinerii unei armate peste capacitățile de rezistență 
financiară, plăţilor nesăbuite în sectoare perdante; 

2. introducerea monedei naționale, zlotul; 

3. înființarea Băncii Poloniei, Bank Polski, cu rostul de a tezauriza, emite 
monedă şi a fi parte tranzacţionantă la operaţiunile de comerţ exterior sau de 
finanţare ale statului polon. Din aprilie 1924, noul zlot putea fi cumpărat pentru 
ceva mai mult de 1,8 milioane marci polone vechi" 

Creşterea preţurilor la anumite produse industria] (inclusiv la cărbunele 
silezian şi la petrolul galitian), un program coerent de încurajare a exporturilor prin 
acordarea de prime băneşti speciale, reducerea drastică a cheltuielilor bugetare 
pentru apărare (ceea ce a şi dus, în 1923, la retragerea din viata politică a 
mareşalului Józef Pilsudski), poliţie şi administraţie publică, reorganizarea 
sistemului de încasare a taxelor şi impozitelor au avut, în mare parte, efectele 
scontate. La sfârşitul mandatului Grabski, în a doua parte a anului 1925, şomajul a 
scăzut semnificativ (circa 300.000 de persoane asistate în decembrie 1925) şi, în 
acelaşi timp, la o rată favorabilă de schimb între zlot şi dolarul S.U.A.: 7,50/1'*. 

Mai trebuie adăugat că, spre deosebire de România, țară care dispunea de 
deschidere la Marea Neagră şi Dunăre prin porturi mari (Galaţi, Brăila, Constanţa, 
Sulina), legate prin sisteme de cale ferată, şosele şi conducte petroliere cu 
principalele regiuni furnizoare de materii prime sau produse pentru export, Polonia nu 
a deţinut, până la începutul anilor ’30, un port maritim care să-i aparțină propriu-zis. 
Totodată, statul polon nu avea, în anii '20, decât o flotă simbolică (militară sau 
comercială) iar sistemul de căi ferate era inegal repartizat: foarte dens în zonele 
foste germane, extrem de rar şi de ineficient în zonele foste ruseşti. 

Alături de aceste caracteristici mai trebuie adăugate şi constatările generale 
potrivit cărora, după primul război mondial, în ambele state aflate în analiza noastră 
s-a accentuat programarea dezvoltării industriale şi de transport în dauna sectorului 
traditional, agricol. Baza economică a cunoscut, în perioada interbelică, mutații 
importante care au implicat restructurări (modernizări) cantitative şi calitative. 


'? Petre Sergescu, Scrisori din Varşovia, Craiova, 1925, p. 26-27. 
B 
Corneliu Olaru, op. cit., p. 62. 
Ibidem; Zbigniew Landau, Impact of the May 1926 Coup d'Etat on the State of Polish Economy, în 
“Acta Poloniae Historica”, 1977, nr. 35, p. 175-177. 
WWW. 

Rămân de semnalat, totuşi, diferențele de doctrină aplicate în cele două 
economii: România a optat, în special în timpul guvernului liberal al lui Ion I.C. 
Brătianu (1922-1926) pentru “prin noi înşine”, cu accent pe capitalul şi resursele din 
interior, în vreme ce Polonia nu a avut ce alege ci a fost obligată să accepte soluțiile 
cointeresării în orice condiţii a capitalului străin 'şi a atragerii fără menajamente a 
ajutoarelor umanitare şi financiare internaționale nerambursabile sau cu dobândă 
simbolică. Din punctul de vedere al pieţelor de desfacere şi de aprovizionare, însă, 
diferenţele nu mai sunt tot atât de vizibile: ele se restrâng, cu precădere, la Europa 
Centrală, Balcani şi Europa Occidentală. Partenerii tradiționali ai României, de până 
la 1914, au rămas şi în continuare: Germania, Italia, Franța, Olanda, Marea Britanie. 
Lor li s-au alăturat, pe parcurs, doar câțiva nou-veniti, rezultați însă din fostul Imperiu 
austro-ungar (si el un partener traditional până în 1914): Cehoslovacia, Austria si 
Ungaria. Polonia, în schimb, pe lângă pieţe apropiate din punct de vedere geografic, 
în special Germania, statele baltice, Olanda, Belgia şi Marea Britanie, a dezvoltat şi 
un comerţ extraeuropean, fie în Orientul Apropiat şi Mijlociu (Egipt, Palestina, Iran), 
fie în zone şi mai îndepărtate: S.U.A., Canada, Australia, China (cu ultima semnând 
chiar şi un tratat comercial prin care se acorda reciproc clauza națiunii celei mai 
favorizate). În acelaşi timp, în alcătuirea planurilor sale politico-diplomatice de 
construire a unei "a treia Europe", Varşovia a dovedit un interes vital pentru zona sud- 
estului european: Balcanii şi Marea Neagră. 

Este, în acest interes, un obiectiv (sau chiar mai multe) mai profund decât ar 
părea la prima vedere, oricum dincolo de cel pur comercial. Avem în vedere, în 
esenţă: 

1. constituirea unei axe strategice, comerciale, politice şi militare între 
Marea Neagră şi teritoriul polon; situaţiile dramatice din 1919-1920, când 
frontierele polone au fost blocate de către vecini în timpul conflictului cu Rusia 
Sovietică, nu trebuiau să se mai repete. La fel, în principal prin porturile românești, 
puteau sosi ajutoarele occidentale; 

2. este vorba, până la urmă, şi de un cordon sanitaire politic; statele 
balcanice, cu multe diferende între ele, puteau fi ajutate — în planurile polone — de 
către diplomaţia polonă. O influență politică şi diplomatică ducea, inevitabil, la o 
sporire a exporturilor; 

3. influenţa polonă în Balcani, dar mai ales în Marea Neagră, ar fi însemnat, 
totodată, nesperate avantaje economice, cele mai importante fiind implicarea 
capitalului polon în tot mai eficienta afacere cu petrol din zona Orientului Mijlociu şi 
a Caucazului. Materia primă trebuia exportată, fireşte, spre Europa şi, din acest punct 
de vedere, porturile turceşti şi româneşti, drumurile din Balcani şi Dunărea căpătau 
noi valenţe. 


2. Drumuri comerciale şi axe strategice de extindere a influenţei polone în 

Balcani şi regiunea Mării Negre 

Ideea şi practica drumurilor comerciale de la Marea Baltică spre Marea 
Neagră, prin Lw6w şi Cetatea Albă, datau din începuturile existenței statalității 

româneşti. Regatul polon a fost interesat de păstrarea influenţei; acest lucru a rămas 
valabil până la sfârşitul secolului al XVIII-lea!“ 

Perenitatea a fost dovedită imediat după 1918 când, tot dinspre partea polonă 
(precum, odinioară, în perioada medievală) au venit insistente oferte de cointeresare a 
partenerilor politici şi militari români în amplul proiect de deschidere a unei axe 
strategice dinspre Baltica spre Marea Neagră şi, de aici, mai departe, spre Orient şi 
Mediterana. Este, până la urmă, ceea ce senatorul Jerzy Iwanowski, preşedintele 
Camerei polone de Comerţ, restrângea la nivelul unei singure idei: “Fiinţa celui mai 
înalt interes politic al ambelor state, România şi Polonia, este controlul nelimitat din 
partea lor, ca aliaţi, a întregului drum de la Baltica la Marea Neagră”!, 

Expresia economică a alianței politico-militare româno-polone trebuia să o 
constituie, fără îndoială, renaşterea drumului comercial baltico-pontic în condițiile 
în care fluxul produselor provenite din şi spre spaţiul polon a fost îndreptat în mod 
artificial, în cursul secolului al XIX-lea, din interese politice şi economice înțelese, 
spre Marea Nordului şi Adriatica, în loc de Baltica şi Marea Neagră. 

Un drum comercial polon spre Balcani îşi propunea, evident, componente 
economice, financiare şi strategice. Una din ele se referea la construirea unei 
variante la rutele continentale dominate de către Germania (Rin-Main-Dunăre); se 
dorea, cu precădere, spargerea unui monopol periculos în regiunea Europei Centrale 
şi a zonei baltice. 

Imediat după semnarea Conventiilor politică şi militară din 3 martie 1921 (si 
aşa cum era înscris şi în Protocolul secret C al Convenţiei politice), partea polonă a 
demarat negocierile cu partea română pentru încheierea unei Convenții comerciale. 
Între 21 mai şi 1 iulie 1921, la Bucureşti s-au întâlnit cele două echipe de negociatori 
care, pentru agenda de discuţii, au pornit tocmai de la dezideratele înscrise de către 


'5 Fără a avea pretenţia nici măcar a unei bibliografii selective minimale, nu putem să ocolim 
următoarele lucrări: N. Iorga, Studii istorice asupra Chiliei şi Cetăţii Albe, Bucuresti, 1899; Idem, 
Relațiile comerciale ale ţărilor noastre cu Lembergul, Bucuresti, 1900; Idem, Polonais et Roumains. 
Relations politiques économiques et culturelles, Bucuresti, 1921 ; Idem, Drumurile de comerț 
creatoare ale statelor româneşti, Bucureşti, 1928; C.C. Giurescu, Târguri sau orașe şi cetăți 
moldovene din secolul al X-lea până la mijlocul secolului al XVI-lea, Bucureşti, 1967; Gheorghe I. 
Brătianu, Marea Neagră de la origini până la cucerirea otomană, 2 vol., Bucureşti, 1988; Şerban 
Papacostea, Începuturile politicii comerciale a Țării Româneşti şi Moldovei (secolele XIV-XVI. Drum 
şi stat, în vol. Geneza statului în evul mediu românesc. Studii critice, Cluj Napoca, 1988, p. 151-204; 
Virgil Ciocâltan, Raporturi moldo-lituaniene (1420-1429), în vol. Românii în istoria universală, laşi, 
1988, p. 129-143; Alexandru Boldur, {storia Basarabiei, Bucureşti, 1992; Victor Spinei, Comerţul si 
geneza orașelor din sud-estul Moldovei (secolele XIII-XIV), în “Analele Brăilei”, 1993, nr. 1, p. 171- 
237, P.P. Panaitescu, Drumul comercial al Fojâniei spre Marsa Neagră în Evul Mediu, în vol. 
Interpretări româneşti, Bucureşti, 1994, p. 83-98; Ştefan S. Gorovei, Întemeierea Moldovei. Probleme 
controversate, laşi, 1997; Mariana Şlapac, Cetatea Albă. Studiu de arhitectură militară medievală, 
Chişinău, 1998; Şerban Papacostea, Drumurile comerciale internaţionale şi geneza statelor româneşti 
în viziunea lui N. Iorga şi în istoriografia zilelor noastre, în “Studii şi materiale de istorie medie”, 
XVIII, 2000, p. 45-56. 

16 Jerzy Iwanowski, România — Polonia. Perspective economice, în “Buletinul Uniunii Camerelor de 
Comerţ şi de Industrie” (în vunlinuure BUCCI), an XI, 1936, nr. 9, p, 361, 

cei doi miniştri de Externe, Take Ionescu şi Eustachy Sapieha. De fapt, în condiţiile în 
care fluxul exporturilor şi importurilor româneşti urmărea calea navigabilă (Dunărea) 
spre Germania sau calea ferată prin Budapesta—Viena, guvernul de la Bucuresti era 
atras nu atât de valoarea în sine a Convenţiei comerciale cât de simbolul de întărire a 
alianței pe care ea ar fi dat-o în planurile politic şi militar. Polonia, în schimb, în 1921 
era preocupată in special de aspectul pur comercial al documentului; delegaţii 
guvernului de la Varşovia au şi venit, de altfel, cu un set de trei propuneri de bază (şi 
minimale, în opinia lor, în acelaşi timp). Era vorba despre: 

1. legiferarea (prin Convenţia comercială şi prin acorduri ulterioare) a 
tranzitului între Baltica şi Marea Neagră, pe calea ferată şi râuri navigabile; 

2. asigurarea de către partea română, pentru statul polon, a unui regim de 
porto-franco la Galaţi sau Brăila şi, totodată, facilități fiscale pentru tranzitul pe 
calea ferată de la porturile Dunării maritime spre Polonia; 

3. construirea, pe baza unor proiecte şi investiții comune, a unui canal 
navigabil între cele două state”. 

În timpul negocierilor, partea polonă a mai adus în discuţie şi un proiect 
complex privind închirierea, la Galaţi sau Brăila, a unei suprafeţe de teren de 2.400 
m? (pentru depozite, magazii şi birouri) şi a unei alte suprafețe de 20.000 m? pentru 
depozitarea mărfurilor neperisabile. De asemenea, polonii ar fi dorit să obțină, prin 
contracte avantajoase, dreptul de a folosi necondiţionat instalaţiile portuare existente. 
În schimbul acestor facilităţi, guvernul de la Varşovia era dispus să acorde statului 
român asigurări privind tranzitul fără taxe al mărfurilor româneşti spre Germania şi a 
celor germane pentru România, ceea ce ar fi redus considerabil prețul de cost!8. 

Toate aceste puncte au fost analizate de partea română; cu toate acestea, 
potrivit textului procesului verbal al discuţiilor din ultima zi a negocierilor, | iulie 
1921, nici unul nu fusese explicit acceptat de către delegaţii români”. 

Convenţia comercială dintre România şi Polonia a fost semnată la 2 iulie 
1921, la Bucureşti şi ea reglementa, în principiu, raporturile economice dintre cei doi 
aliați militari şi politici. Trebuie adăugat, de asemenea, că pentru ambele state o 
asemenea convenție constituia o premieră în practica economică şi comercială 
regională după primul război mondial. România şi Polonia porneau de la un principiu 
fundamental pentru alcătuirea unei relații economice sănătoase şi dinamice: acordarea 
reciprocă a clauzei naţiunii celei mai favorizate (art. 1). Foarte important, tot o 
premieră în regiunea Europei Centrale, era reglementat dreptul de dobândire de 
bunuri, de către cetăţenii unei ţări, pe teritoriul celeilalte precum şi dreptul de a 
recurge, în caz de litigiu comercial sau financiar, la justiția țării unde s-a stabilit (art. 2). 
Extrem de important pentru esenţa acestei Convenții erau prevederile potrivit cărora, 
în condiţii de război, părțile contractante îşi rezervau dreptul de a aplica restricţii şi 


U Nicolae Dascălu, Relaţii româno-polone în perioada interbelică (1918-1939), Bucureşti, 1991, p. 
101-110. 

'8 A.M.A.E., fond Convenții, P3, vol. 1, nepaginat. 

'9 Archiwum Akt Nowych (în continuare A.A.N.), Warszawa, fond Minister Spraw Zagranicznych, 
vol. 6409, f. 3-9. 

prohibitii comerciale fară a afecta interesele celeilalte părţi (art. 4) şi, mai ales, că îşi 
garantau în orice condiţii — de pace sau de război — tranzitul de persoane, bagaje şi 
mărfuri (art. 129. Convenţia comercială a rămas în vigoare până în 1929 când a fost 
încheiată o alta; de asemenea, în 1925, o Convenţie specială încheiată între România, 
Polonia şi Regatul Sârbo-Croato-Sloven reglementa tranzitul de armament, muniții şi 
trupe între Marea Neagră, Adriatica şi Baltica. 

O remarcă este absolut necesară în contextul conturării unei relații comerciale 
bilaterale şi anume aceea că, pentru început, se constată o îngemănare între activitatea 
comercială polonă în România (sau, ca să fim mai exacti, intențiile) şi cea consulară. 
Pe lângă importantele consulate generale de la Cernăuţi şi Chişinău (cu rolul de a 
media apropierea de importantele comunități polone din Bucovina şi Basarabia), în 
anii ’20 au apărut consulate polone la Brăila şi Galaţi iar în 1934, la Constanta. 
România, în schimb, s-a rezumat la a deschide un singur consulat general în Polonia — 
la Lwów, în 1927 — pentru ca, în anii '30, să accepte înființarea de misiuni consulare 
onorifice la Danzig, Gdynia, Poznan, Łódz, Wilno şi Katowice”. 

Comerţul extern pe cele două relații nu s-a bucurat, in nici o perioadă între 
cele două războaie mondiale, de o evoluţie spectaculoasă, nici nu a atins vreodată 
un punct important. Argumentele au la bază elemente strict economice şi financiare: 

1. România şi Polonia produceau, în cea mai mare parte, acelaşi tip de 
marfă: la bază erau materii prime asemănătoare (cereale, cărbune, petrol), produsele 
aveau un grad de prelucrare scăzut, se câştiga mai bine şi mai sigur cu produsele-tip 
de export pe pieţele tradiţionale (în special Europa Occidentală); 

2, chiar dacă ar fi existat un interes deosebit pentru un partener sau un 
produs pe cealaltă piață, transportul acestuia se făcea extrem de greoi. Între 
Varşovia şi Bucureşti exista o cale ferată simplă, ineficientă şi nesigură; nu a existat 
o preocupare, în anii '20, pentru remedierea şi modernizarea infrastructurii de 
transport şi servicii (telefonie, telegraf, poştă) între cele două state; 

3, nu în ultimul rând, deşi cele două state aveau o populaţie numeroasă — şi, 
deci, un potențial de cumpărare şi de consum important — potenţialul era net 
dezavantajat de nivelul de trai. Nici în Polonia, nici în România veniturile medii 
lunare nu au permis o mai mare capacitate de consum a bunurilor şi serviciilor din 
exterior; mai mult decât atât, produsele fiecărui stat nu erau deloc cunoscute (sau 
prea putin) pe piaţa celuilalt iar campaniile de publicitate au fost, practic, 
inexistente. Spre comparație, produsele cehoslovace au fost mediatizate intensiv şi 
dinamic în rândul opiniei publice româneşti: exporturile cehoslovace au crescut 
constant, pe piața românească, de-a lungul întregii perioade interbelice. 

În 1922, Polonia a exportat în România mărfuri în valoare de aproximativ 20 
milioane franci elveţieni iar în 1923 de aproape cinci ori mai mult — 90 milioane 
franci elveţieni (leul românesc şi marca polonă erau într-un continuu proces de 


% Ibidem, f. 16-23. Textul în “Monitorul Oficial”, nr. 182, 19 noiembrie 1922, p. 8449-8481. Vezi şi 
N. Dascălu, op. cit., p. 24. i 
21 N. Dascălu, op. cit., p. 24. 

devalorizare, precizarea cuantumului într-una din aceste două valute neavând o 
relevanţă). La rândul ei, România îşi dovedea dezinteresul total pentru piața polonă, 
exportând în 1922 mărfuri în valoare de numai 4,5 milioane franci elveţieni iar în 
1923 în valoare de aproape 8 milioane franci elvețieni”. Exportul polon era, aproape 
în întregime, compus din textilele fabricilor de la Łódz, Bialystok şi Bielsk. Uneori, 
importatorii români nu făceau decât oficiul de intermediari pentru că aceste textile 
polone erau îmbarcate în portul Galaţi şi trimise în Bulgaria, Grecia, Turcia, Egipt şi 
Palestina”. Produsele textile reprezentau aproape 60% din valoarea exportului polon 
in România: în 1930, dintr-un total de 44,77 milioane zloți, textilele singure însumau 
28,28 milioane zloți”. Pe piața românească mai soseau din Polonia: fier turnat şi 
prelucrat primar, mașini-unelte şi instrumente agricole, sticlărie, faianță, produse de 
galanterie, cărbune, heringi, şi zahăr. Modestele exporturi româneşti în Polonia 
constau în produse cu prelucrare redusă şi, deci, cu valoare minimală: cereale, 
legume, fructe, vin, seminţe agricole, piei neprelucrate, îngrăşăminte, cherestea. 

Din punct de vedere al evoluţiei valorice a exportului din România în 
Polonia, situaţia — reflectată în milioane zloți — era următoarea: 


EXPORT ŞI IMPORT PENTRU ROMÂNIA” 
în milioane zloți 


| Anul | Tone | Import | Export | Balanța | 
1919 | 1512| 91| 25|  - 66 
1053| + 40,9] 


1920 46 994 64,4 105,3 + 40,9 
1921 182 885 162,8 627,8 + 465,6 
1922 127 479 1 517,6 453,6 - 1 064,0 


1923 293 569 2 699.1 594,6 -2 104,5 
1924 277 849 1 720,9 618,7 - 1 102,1 
1925 247 536 2 043,9 563,0 - 1 507,8 


POZIȚIA DIFERITELOR STATE ÎN CADRUL EXPORTULUI ŞI IMPORTULUI 
ROMÂNIEI ÎN ANUL 1928-1929” (evaluări valorice) 


EXPORT 
[Țara | % |] 
| Germania | 276 
| Ungaria | n1 | 
| Austria | 94 | 


2? Gheron Netta, Relatiunile economice polono-române, Bucuresti, 1924, p. 13-14. 

3 Structura comerțului româno-polon, în “BUCCI”, an III, 1928, nr. 9, p. 382-383. 

a Comerțul româno-polon în 1930, in “BUCCI”, an VI, 1931, nr. 3, p. 209. 

25 Gheron Netta, op. cit., p. 14. 

2 A.M.A.E., fond Convenții, P3, vol. II, nepaginat. 

27 Gheorghe Iacob, Luminiţa Iacob, Modernizare — europenism, vol. |, Ritmul şi strategia 
modernizării, laşi, 1995, p. 144-145. 

Egipt 
Franţa 
| 06 | 


% 
7,3 


=! 


Aşa cum reiese clar din tabelele de mai sus, comerţul exterior al României 
era eminamente european, cu rare ieşiri în afara continentului (S.U.A., Egipt, 
Palestina, Turcia): aproape 85% din exporturile şi importurile cu primii 10 parteneri 
comerciali era în şi din Europa. La fel, aşa precum am mai adăugat, poziţia Poloniei 
nu a fost — şi nici nu va fi, până în 1939 — una de marcă. Sigur, situaţia se repetă şi 
în cazul Poloniei: nici România nu a reuşit să deţină în comerțul exterior polon un 
loc privilegiat precum acela al Ungariei sau al Turciei, de pildă. 

Ce era de făcut? Într-un discurs ţinut în plenul şedinţei Uniunii 
comercianților poloni, la Varşovia, în iunie 1928, consulul general al Legatiei din 
Bucureşti, Feliks Chiczewski, încerca să găsească o explicaţie, dar absolut 
extravagantă din punctul de vedere al oamenilor de afaceri poloni. Chiczewski 
nominaliza, fără ocolişuri: slaba dezvoltare industrială a României (dar, am 
întrerupe noi, cum reuşeau produsele cehoslovace, mult mai reuşite din punct de 
vedere calitativ, să se bucure de o apreciere şi o vânzare atât de largi?), lipsa 
creditului şi a ofertelor polone alternative pe pieţele româneşti (ceea ce era perfect 
adevărat). “Piaţa românească este foarte răsfăţată — explica mai departe diplomatul 
polon. Comerciantul român este obişnuit ca reprezentantul firmei străine să vină în 
prăvălia sa, să-i arate mostrele respective, să stea de vorbă cu el în prăvălia sa şi să-i 

facă toate reducerile pe care le cere. În această privință, Germania şi Cehoslovacia 
au sesizat acest procedeu şi lucrează intensiv în acest spirit”. 

Mai departe, invocându-se “comunitatea de interese” rezultată din alianța şi 
din cooperarea bilaterală politico-militară, partea polonă a insistat pentru o implicare 
cât mai însemnată: un pas important ar fi trebuit să fie constituirea, la 25 ianuarie 
1929, la Varşovia, a Camerei de Comerţ româno-polone”. În funcția de preşedinte al 
noului organism de colaborare bilaterală a fost ales ataşatul comercial al legatiei 
României la Varşovia, economistul Corneliu Bălăcescu, iar drept vicepreşedinţi au 
fost numiţi doi influenţi oameni de afaceri poloni, Wladyslaw Ewert şi Jan Miacinski. 
Camera de Comerţ a organizat, printre altele, expoziția de vinuri româneşti de la 
Varşovia, din 1929, şi a finanţat un proiect (rămas, din păcate, nepus în practică) prin 
care se organiza aprovizionarea porturilor româneşti de la Dunărea maritimă şi Marea 
Neagră cu cărbune polon din Silezia”. În felul acesta, ambele ţări ar fi fost obligate 
să-şi eficientizeze infrastructura de transport şi de comunicații şi, pe de altă parte, ar fi 
sporit interesul părţii române pentru statutul de porto-franco acordat statului polon în 
unul sau mai multe porturi româneşti. Tot Camerei de Comerţ româno-polone i se 
datorează un amplu proiect de realizare a unei uniuni tarifar-vamale între România, 
Polonia şi Bulgaria, menită să uşureze transporturile şi comerțul dintre Baltica şi 
Egee, pe uscat sau chiar pe Marea Neagră. La fel, parte integrantă a proiectului 
uniunii vamale, se preconiza construirea unui pod de cale ferată şi rutier peste Dunăre 
în zona Giurgiu-Ruse”!: proiectul podului ar fi fost finanțat de cele trei țări iar 
amortizarea şi exploatarea ar fi căzut în sarcina unei companii cu participarea 
financiară a guvernelor de la Bucureşti, Varşovia şi Sofia. 

Aceste ultime planuri polone, costisitoare şi ambitioase în acelaşi timp, 
deconspiră programul mult mai amplu, amintit deja, de extindere în spaţiul pontic şi 
balcanic. Din acest punct de vedere, cu un cap de pod stabilit temeinic în România 
(prin multiple pârghii), diplomaţia de la Varşovia a perceput importanța excepțională, 
din toate punctele de vedere, a noii Republici Turcia, condusă de Mustafa Kemal. 
Turcia, în viziunea obiectivelor şi strategiilor polone pe termen mediu şi lung, era 
indispensabil legată de câteva puncte majore în conturarea şi stratificarea zonelor de 
influenţă politică sau economică. Polonia se dorea ajutată şi de partenera ei, România, 
atunci când îşi elabora obiectivele procesului de pătrundere în spaţiul turcesc: 

1. drumurile comerciale care străbăteau Turcia, chiar în condiţiile de 
înapoiere din anii '20, făceau legătura cu zonele petroliere din Iran, Irak şi teritoriile 
arabe, unde s-ar fi putut îndrepta produsele agricole şi industriale polone. Fără 
îndoială că Varşovia spera şi în obținerea unei influențe politice oarecare în aceste 
regiuni în cazul unei reuşite; 


8 “BUCCI”, an III, 1928, nr. 7, p. 305. Pentru o imagine generală, Victor Axenciuc, Evoluția economică 
a României. Cercetări statistico-istorice. 1859-1947, vol. | (Industria), Bucuresti, 1992; Victor 
Axenciuc, I. Tiberian, Premise economice ale formării statului naţional unitar român, Bucuresti, 1979. 

2. Republica lui Kemal avea, încă din 1921, relaţii foarte apropiate de 
U.R.S.S. Polonia a demarat, din anii *20, un program costisitor de atragere într-un 
proiect comun de politică externă a tuturor vecinilor, europeni şi chiar asiatici, ai 
Sovietelor. Pe lângă relaţiile speciale cu statele baltice şi cu România, guvernul de 
la Varşovia a stabilit contacte la cel mai înalt nivel cu Persia (Iran) şi Afganistan; cu 
siguranță, Turcia deținea “cheia” succesului unei asemenea politici si Varşovia a 
abordat relaţia cu Ankara în consecinţă. 

Reglementarea definitivă a raporturilor dintre Polonia şi Turcia s-a făcut 
relativ târziu, după proclamarea Republicii turce şi închegarea alianței politico- 
militare polono-române şi în paralel cu obținerea de avantaje strategice în raporturile 
cu un alt important stat balcanic: Regatul Sârbo-Croato-Sloven. Scrisorile de 
acreditare ale ministrului Turciei la Varşovia, Yahia Kemal, au fost primite de către 
preşedintele Ignacy Moscicki la 22 iunie 1926, la mai putin de o lună după lovitura de 
stat de la Varşovia. Noul preşedinte al Republicii, instalat de doar trei săptămâni, a 
redat într-un mod extrem de concis şi de convingător interesul deosebit al ţării sale 
pentru un parteneriat de durată cu statul balcanic: “Turcia înseamnă pentru Polonia 
cheia Strâmtorilor, aliata ei contra oricărei Rusii care ar deveni imperialistă”*?. 

Dimensiunea balcanică a ambiţioaselor obiective polone a fost mult 
clarificată după reaşezarea raporturilor cu Bulgaria, imediat după încheierea primului 
război mondial şi semnarea tratatului de pace de la Neuilly. Acest fapt s-a petrecut în 
timpul vizitei primului ministru bulgar, Aleksandăr Stambuliiski, la Varşovia, la 
sfârşitul anului 1920. Dictatorul bulgar a încercat să convingă pe liderii poloni de 
necesitatea aderării partidelor agrariene la o aşa-numită Internaţională Verde (şi s-au 
purtat discuţii în acest sens, cu preşedintele Partidului Țărănesc, Wincenty Witos) şi, 
pe de altă parte, de o intervenție a Varşoviei la Bucureşti pentru a solicita deschiderea 
unor runde de negocieri româno-bulgare, supravegheate de mediatori poloni, menite 
să rezolve — în opinia Sofiei — problema Dobrogei prin, cel puţin, cedarea de către 
România a Cadrilaterului. A existat, în această acțiune a impetuosului lider bulgar, o 
Oarecare şansă pentru România: aşa cum am mai spus-o, şeful statului polon, 
mareşalul Pilsudski, nu agrea deloc zvonurile, bârfele şi mai ales nerespectarea 
cuvântului dat, fiind, dincolo de cerbicia care îl caracteriza, un om de onoare. Or, în 
cele câteva întrevederi pe care Stambuliiski le-a avut la palatul Belwedere în 
decembrie 1920, mareşalul a fost pur şi simplu consternat de faptul că premierul 
bulgar i-a relatat, de-a fir a păr, discuţiile confidentiale pe care delegaţia de la Sofia le 
avusese la Praga cu preşedintele Republicii Cehoslovace, T.G. Masaryk”. Fără a-și 
mai face, la rândul său, scrupule diplomatice, Pilsudski a repudiat pe loc acest tip de 
diplomaţie şi, până în 1923, relaţiile polono-bulgare au fost, practic, îngheţate. 
Aceasta cu atât mai mult cu cât, în momentul semnării alianței polono-române (care a 
corespuns cu semnarea tratatului de prietenie şi alianță dintre Ruşia Sovietică şi 


32 A.M.AE,, fond 71/1920-1944 Polonia, vol. 45, f. 345-346; Wladyslaw Stepniak, Dyplomacjia 
polska na Balkanach, 1919-1926, Warszawa, 1998. 
3 A.M.A.E., fond 71/1920-1944 Polonia, vol. 33, f. 339-340. 

Turcia Kemalistă), Bulgaria a demarat un proces sfidător de apropiere de Moscova. 
Astfel, la 24 februarie 1921, în Sobranie (Parlamentul bulgar), premierul Stambuliiski 
a elogiat revoluţia bolşevică, guvernul bulgar acceptând — câteva zile mai târziu — ca 
Partidul Comunist Bulgar să facă publică o campanie de colectare de fonduri pentru 
victimele secetei din regiunea Volgăi. Guvernul de la Moscova a obținut permisiunea 
de a cumpăra, la un pret minimal, 1200 de vagoane de cereale de pe piața bulgară. 
Mult mai grav, Varşovia a fost informată că Stambuliiski a cerut stabilirea de relaţii 
diplomatice între Bulgaria şi Rusia Sovietică; au fost deschise chiar contacte discrete 
între ministrul bulgar la Praga şi şeful delegației comerciale sovietice în 
Cehoslovacia. Oficialul sovietic, P.N. Moslovento, aprecia că graba bulgarilor se 
datora, în principal, noilor alianțe încheiate de vecina ei, România, cu Polonia (3 
martie 1921) şi Regatul Sârbo-Croato-Sloven (7 iunie 1921). 

Instalarea guvernului Al. Tankov la Sofia (în iunie 1923, în urma unei 
lovituri de stat) a determinat factorii responsabili de la Varşovia să-şi reconsidere 
politica față de Bulgaria. Noile obiective polone pentru statul balcanic erau extrem 
de ambitioase, ne-o mărturiseşte chiar ministrul polon la Sofia, W1. Baranowski 
(unul dintre cei mai apropiaţi prieteni ai mareşalului Pilsudski): “Apropierea noastră 
de Bulgaria ne este absolut necesară pentru a supraveghea împreună atitudinile şi 
gesturile Micii Înţelegeri şi a controla scopurile ei””. 

În acest sens, este absolut evident că Polonia a luat cunoştinţă (fără a 
reacţiona oficial) de faptul că guvernul bulgar al lui Aleksandar Tankov — pe care l-a 
sprijinit de la bun început — a sprijinit mai mult sau mai putin discret “cauza 
macedoneană”, antiiugoslavă. Comitetul de acţiune al organizației teroriste ORIM a 
avut o reprezentanţă specială la Tirana — de unde primea bani şi arme şi din partea 
guvernului italian — cu şef de legătură pe bulgarul Anghel Popvasilev, sprijinit 
direct de către consulul general al Bulgariei la Tirana, Toma Karaiovov”. 

Pentru a umple conţinutul strategiilor sale balcanice referitoare la Bulgaria, 
guvernul de la Varşovia a declanşat, după 1923, un proiect costisitor şi de lungă 
durată menit să atragă guvernul de la Sofia în cel puţin trei puncte principale: 

1. constituirea unei politici externe comune în Balcani şi faţă de U.R.S.S. În 
schimbul “supravegherii” acțiunilor României şi Regatului Sârbo-Croato-Sloven de 
către Polonia, Bulgaria promitea respectarea statu-quo-ului până la apariția unor 
condiţii externe favorabile. Totuşi, Sofia a trimis la Varşovia mai multe sugestii 
privind o mediere polonă în problema Dobrogei de sud; 

2. Polonia a accentuat curentul propagandistic slavofil în Bulgaria, prin 
exacerbarea unui trecut istoric comun — slav — şi prin legăturile fratesti dintre cele 
două popoare. Era, fără nici o îndoială, un efort polon de substituire a influenţei 
ruseşti în Bulgaria; 


%4 Constantin Iordan, România si relaţiile internaționale din sud-estul european: probleme ale păcii, 
securității şi cooperării (1919-1924), Bucureşti, 1999, p. 123. 

www.dacoromanica.ro 


200 Florin Anghel 16 


3. conturarea unor programe economice care să permită intrarea capitalului 
polon în Bulgaria şi, în felul acesta, a influenţei Varşoviei la sud de Dunăre. 

În ceea ce priveşte ultimul punct, Polonia viza concret constituirea unei 
societăți economice bulgaro-polone care să acorde facilităţi comerciale companiilor 
polone în porturile bulgare de la Dunăre şi Marea Neagră (Ruse, Varna, Burgas) şi 
scutirea de taxe pe căile ferate care traversau teritoriul bulgar şi se îndreptau spre 
Grecia şi Turcia. Portul Varna era proiectat drept o ieşire intermediară la mare pe 
marea axă strategică Gdynia-Salonic; scopul principal al acesteia era crearea unui 
debuşeu al industriei polone de armament şi muniție, în plină expansiune, în 
Bulgaria, Grecia şi Egipt”. 

În a doua parte a anului 1928, aşa cum va proceda Germania lui Hitler 
câţiva ani mai târziu în Grecia, Monopolul polon de Stat a înființat la Sofia şi în alte 
oraşe bulgare birouri de cumpărare a tutunului brut; cum statul bulgar nu putea să 
plătească importuri, tutunul era dat la schimb cu produsele fabricilor polone de 
textile, maşini agricole şi metalurgice™. În anii ’30, deja, spre Bulgaria şi Grecia se 
îndrepta mare parte a producţiei polone de avioane de vânătoare, armament de 
infanterie, textile, maşini agricole şi industriale, sare şi petrol. Conform unor planuri 
elaborate la Varşovia, mai ales după instituirea Regentei in România şi complicarea 
vieţii politice de aici, responsabilii economiei polone ar fi dorit ca Varna — legată 
printr-o construcție ulterioară a podului de cale ferată Giurgiu-Ruse — să constituie 
noul cap de pod al comerțului polon la Marea Neagră”. Intenția aceasta mai avea în 
vedere şi faptul că, oricum, relația cu România era asigurată din punct de vedere 
militar şi politic; o mutare a interesului polon pentru Balcani spre Bulgaria ar fi 
putut să devină o reuşită, mai ales că produsele bulgare — spre deosebire de cele 
româneşti — nu puteau fi în nici un moment concurentele produselor polone (şi nici 
piețele de desfacere de altfel, nu coincideau). 

Polonia a luat în considerare, între opțiunile politicii sale balcanice, şi 
poziţia privilegiată din punctul de vedere geostrategic şi al alianțelor încheiate 
reprezentată de Regatul Sârbo-Croato-Sloven (din 1929, Iugoslavia). În urma unor 
investigaţii şi analize minutioase, diplomaţia de la Varşovia a conturat, la începutul 
anilor '20, câteva elemente pe care trebuia să le abordeze în construirea obiectivelor 
sale în sud-estul Europei: 

1. posibilitatea ca Belgradul să poată deveni un centru de observare 
excelent în ceea ce priveşte Bulgaria şi Ungaria. Diplomaţia polonă avansa ideea, 
fără justificare credem noi, că liderii politici şi militari iugoslavi erau mai deschişi 
unei înțelegeri cu Sofia şi Budapesta decât omologii români; 

2. Regatul Sârbo-Croato-Sloven era singurul stat balcanic care avea 
raporturi foarte bune şi chiar o alianță cu cel mai important partener regional al 
Poloniei: România. Se putea ajunge, în cadrul unei alianţe trilaterale, de la Baltica 


37 A.M.A.E., fond 71/1920-1944 Polonia, vol. 33, f. 344. 
38 Ibidem, f. 346. 
3 Ibidem, f. 351-352. 


www.dacoromanica.ro 


17 Drumuri comerciale polone spre Balcani şi Marea Neagră 201 


la Marea Neagră şi Adriatica, la o contrapondere față de Mica Înţelegere Şi, în caz 
contrar, la o forță demnă de luat în seamă, în special de către U.R.S.S.; 

3. Belgradul şi familia regală Karagheorghevici nu se sfiau să afişeze o 
atitudine profund ostilă Sovietelor şi să permită, de asemenea, existența pe teritoriul 
Regatului a numeroase comunități şi organizaţii ale emigrației albe ruse“. 

Cu toate acestea, atât Iugoslavia, cât şi Cehoslovacia, aliatele României în 
cadrul Micii Intelegeri, au refuzat constant să ia în discuţie cooperarea cu guvernul 
de la Bucureşti în eventualitatea unui atac neprovocat la granița de pe Nistru. 
Regele Alexandru insista în discuţiile cu diplomaţii români că fara sa nu se va 
“apropia” de Soviete în nici un fel de condiții“!. Polonia a încercat să convină cu 
partenerii români că o astfel de atitudine politică personală se putea extinde asupra 
întregii politici de stat dacă alianța cu Cehoslovacia nu ar exista şi, dacă, în locul ei, 
s-ar crea una dirijată de la Varşovia. Realizarea legăturilor dinastice balcanice — 
căsătoria prințesei Mărioara cu regele Alexandru, a prinţesei Elisabeta cu regele 
George al II-lea al Greciei şi a prinţului Paul (regentul Iugoslaviei între 1934-1941) 
cu prinţesa greacă Olga — ar fi urmat, fără doar şi poate, controlul politic. Guvernele 
de la Varşovia abordau influența pe care o proiectau în spaţiul balcanic sub aspectul 
prim, al creşterii importanţei politice şi economice şi, la fel de important, în efortul 
de a realiza programul de încercuire a U.R.S.S. printr-o alianță de state europene şi 
asiatice, alianţă condusă — fireşte — de către diplomaţia polonă. Aşa ne explicăm, pe 
lângă importantele contacte din Balcani, realizarea exoticelor vizite în capitala 
polonă ale regelui Afganistanului (în 1927) şi, în anul următor (1928), a ministrului 
iranian de Externe, Ali Gholi Amsarim®. 

Convenţia comercială semnată la 18 ianuarie 1924, la Varsovia, intre 
Polonia si Regatul Sârbo-Croato-Sloven“ era o replică a aceleia semnate trei ani 
înainte cu România. Faptul că, dintre toate statele balcanice, a fost ales Belgradul 
nu poate decât să ne întărească afirmaţiile anterior: prin Belgrad şi București, 
Varşovia încerca să obțină influenţa în Balcani şi, la fel de mult, să diminueze rolul 
Cehoslovaciei în regiune şi al Micii Înţelegeri ca alianță defensivă. Prin Convenţia 
comercială, ambele state reglementau acordarea reciprocă a statutului naţiunii celei 
mai favorizate (art. 7) şi îşi garantau unul altuia libertatea tranzitului de mărfuri şi 
călători (art. 12), inclusiv facilități fiscale pentru companiile de navigaţie din cele 
două state care operau pe apele sau în porturile celeilalte părți semnatare (art. 15). 
Declaraţia politică comună, care a precedat textul Convenţiei comerciale, 
reglementa în condiţii favorabile încheierea unui acord bilateral referitor la tranzitul 
feroviar şi la colaborarea privind transportul pe calea ferată (art. 1)“. O clauză 


“ Anna Garlicka, Polska-Jugoslawia, 1918-1939, în “Studia z dziejów Z.S.R.R. i Europy 

Srodkowej”, XII, 1976, p. 97-98. 

^l A.M.A.E., fond 71/1920-1944 Iugoslavia, vol. 1, f. 44. 

*2 Wieslaw Balcerak, Koncepcje integracyjne w polskie polityce zagranicznej, 1918-1939, în “Dzieje 

Najnowsze”, 1970, nr. 1, p. 46-47. 

Textul reprodus în “Dziennik Ustaw Rzeczypospolitej Polskiej”, 25 aprilie 1924, nr. 35, p. 530-539. 
Ibidem. 

secretă, anexată Convenţiei, garanta Poloniei tranzitul, în orice condiţii, 
materialului de război pe teritoriul iugoslav, lucru confirmat şi de Acordul e 
polono-româno- -iugoslav semnat în noiembrie 1925% , 

La fel ca şi în cazul Convenţiei comerciale româno-polone din 1921, cea 
semnată în 1924 între poloni şi iugoslavi nu privea, în mod direct, relaţiile 
comerciale propriu-zise cât garantarea prin documente internaţionale a tranzitului 
spre Polonia şi, dacă era posibil, acordarea de facilități companiilor polone. 
Problema tranzitului — şi în special a celui militar — a fost determinantă în 
conturarea celor două Convenții comerciale, din punct de vedere polon. 

În continuarea acestei idei, guvernul de la Varşovia s-a dovedit extrem de 
activ în realizarea de proiecte privind eficientizarea şi modernizarea sistemului de 
transport în Balcani, pe marile axe comerciale..Astfel, pe lângă un pod feroviar şi 
rutier peste Dunăre, între România şi Bulgaria, la Giurgiu-Ruse, inginerii şi 
diplomaţii poloni au adus în discuţie proiectul construirii unui alt pod feroviar şi rutier 
peste Dunăre, la Turnu Severin-Kladovo“$, pentru a facilita drumul comercial dinspre 
Baltica spre Grecia, în special Salonic şi spre porturile iugoslave de la Adriatica. 

În ceea ce priveşte spațiul iugoslav, strategii poloni au găsit cel putin două 
coridoare de transport pentru tranzit şi interese politico-militare: 

1. Salonic — Nis — Belgrad — Subotica — Budapesta — Varşovia; 

2. Salonic — Nis — Prahovo — România - Polonia”. 

Atragerea partenerului iugoslav în orbita unor viitoare interese regionale 
polone nu s-a oprit la nivelul intentiilor: materializarea s-a produs la Geneva, la 18 
septembrie 1926, prin semnarea de către miniştrii de Externe ai celor două țări a 
Pactului de amicifie şi colaborare cordială dintre Polonia şi Regatul Sârbo- 
Croato-Sloven” . Fără a se angaja politic sau militar în vreun fel — Belgradul nu 
dorea să colaboreze la o politică antisovietică iar Varşovia nu avea intenţia de a da o 
lovitură diplomatică în plus Ungariei — cele două state au dorit, mai degrabă, să 
desemneze un simbol; este, de altfel, şi ideea desprinsă din textul Pactului, 
prevederile fiind extrem de generoase, dar şi foarte echivoce. Ce altceva poate 
însemna faptul că “cele două părți se angajează, în caz de dificultăţi internaţionale, 
să procedeze imediat la schimburi de opinii”? Nu erau specificate nici condiţiile în 
care ar fi apărut “dificultăţile internaţionale”, nici în ce ar fi constat consultările şi 
nici măcar dacă acest prim pas ar fi putut avea urmări concrete, politice, economice 
sau militare. Ambiguitatea era totală în ceea ce priveşte destinaţia concretă a 
Pactului, deoarece nici unul dintre cele două state nu dorea să se implice în 
problemele externe ale celuilalt. Varşovia considera că alianța cu România era 


45 Anna Garlicka, op. cit., p. 99. 

îndeajuns pentru o eventuală implicare în complicatele probleme balcanice şi, mai 
mult, nu mai dorea să încheie acorduri cu statele declarat ostile Ungariei; ar fi 
participat, în acest mod, la izolarea regională a Budapestei. Regele Alexandru. la 
rândul său, foarte experimentat om politic, nu îşi putea propune o alianță cu Polonia 
în genul celei româno-polone deoarece acest lucru ar fi implicat transferul 
tensiunilor de la graniţele polone în contextul politicii externe iugoslave; şi nu era 
cazul: cu U.R.S.S. Belgradul nu avea relaţii diplomatice, Germania era prea departe, 
relaţiile cu Cehoslovacia aveau aceeaşi menire regională. 


3. Proiecte polone de transport-tranzit între Marea Baltică şi Marea Neagră 

Aşa cum rezultă din prezentarea anterioară, guvernele polone au abordat 
problematica strategică şi comercială balcanică în două mari etape, legate între ele 
intrinsec. Prima, şi poate cea decisivă, a reprezentat-o crearea şi dezvoltarea cadrului 
politico-juridic al procesului. Este vorba despre convențiile şi acordurile comerciale 
sau privind tranzitul pe care Polonia le-a semnat, între 1921-1925, cu România 
(1921), Grecia (1922), Regatul Sârbo-Croato-Sloven (1922) şi, în 1925, cu România 
şi Regatul Sârbo-Croato-Sloven. Totodată, rămân de adăugat eforturile privind 
încheierea unei convenţii comerciale cu Turcia şi crearea de societăți economice 
mixte în Bulgaria. În sfârşit, a doua etapă este reprezentată de proiectarea şi punerea 
în practică a marilor axe şi coridoare de transport care urmau să lege — pe uscat sau pe 
apă — Baltica de Marea Neagră, Egee şi Adriatică. Trebuie adăugat că, în anii 
guvernărilor liberale din primul deceniu interbelic, România a acceptat de foarte 
puţine ori şi în cazuri izolate acordarea clauzei naţiunii celei mai favorizate. De altfel, 
în contextul regimului vamal protectionist al liberalilor, numărul statelor cu care 
guvernul de la Bucureşti a încheiat convenţii comerciale a fost de numai trei: 
Cehoslovacia, Polonia şi Turcia; în general, se preferau înțelegeri provizorii (aşa cum 
au fost cele cu Austria, Ungaria sau Spania) sau să se lase lucrurile de la sine. În unele 
cazuri chiar, relaţia economică cu S.U.A. de pildă, guvernele liberale au abrogat 
clauza naţiunii celei mai favorizate pentru a nu perturba dezvoltarea industriei 
naţionale“. Devin evidente, deci, concesiile şi regimul de favoare excepțională 
acordate Poloniei prin Convenţia comercială din 1921 ca, de altfel, rezultate din 
întreaga activitate a comerțului bilateral, cel putin pentru anii ’20. 

Coridoarele de transport gândite de poloni să lege Baltica de Marea Neagră 
trebuia să dovedească eficienţă, rapiditate, siguranță şi, mai ales, să aibă şi calitatea 
de a nu fi periclitate de intervenţii neprovocate din partea U.R.S.S. (mai ales că 
drumul feroviar străbătea, în întregime, regiuni de frontieră). Cele două trasee 
purtau denumirea de: 1. Rompol şi 2. Polrom; ele aveau să lege portul baltic 
Gdynia de Cernăuţi şi Bucureşti şi, de aici, să se îndrepte fie spre portul Constanţa, 
fie spre porturile Galaţi şi Brăila. O ramificaţie feroviară ar fi dus şi în Basarabia, la 


59 loan Saizu, op. cit., p. 145; Florin Codrescu, op. cit., Gheorghe Christodorescu, Politica noastră 
comercială. Regimul exportului României în timpul neutralității şi după război, vol. II, Bucuresti, 
1928, p. 360-380. 

Chişinău. Durata transportului pe ruta Gdynia—Constanta era calculată la 129 ore si 
pe ruta Gdynia-Chişinău la 116 ore! (calculat la nivelul sfârşitului anilor ’20). 

Un alt tip de canal comercial-strategic a fost considerată ruta navală, pe 
râurile navigabile din interior, pe Dunăre şi Marea Neagră, printr-o complexă rețea 
de canale, dublată de şosele şi căi ferate. Imediat după primul război mondial, la 
iniţiativa câtorva ministere de la Varşovia (Industrie şi Comerţ, Lucrări Publice, 
Război, Externe), inginerul Alfred Konopka a elaborat proiectul unui canal care să 
lege Baltica de Marea Neagră folosindu-se cursurile Vistulei, Sanului, Nistrului, 
Prutului şi Dunării. Director în Ministerul Lucrărilor Publice, Alfred Konopka a 
pornit de la premisa că “Polonia trebuie să aibă în vedere, în primul rând, 
executarea acelor lucrări menite să dea impuls propriei sale vieţi economice”? 
Proiectul Konopka propunea construirea a cel puțin trei tronsoane fluviale succesive 
între Baltica şi Marea Neagră: 

1. legarea între ele a râurilor Vistula, San, Pripet şi Nipru, pe o lungime de 
2160 km; 

2. construirea canalului Vistula—San care, în apropiere de oraşul polon 
Przemysl, s-ar fi legat cu Nistrul — o lungime totală de 2070 km; 

3. construirea canalului Vistula-Nistru-Prut-Dunăre, până la micul port 
basarabean Reni, pe o lungime de 1560 km” 

Convingerea lui Alfred Konopka era aceea că proiectul nr. 3, ultimul, era cel 
mai avantajos din motive strategice şi de securitate deoarece trecea, în întregime, prin 
teritoriile celor două ţări şi ocolea frontiera cu U.R.S.S. Pe de altă parte, dincolo de a 
propune construirea de noi infrastructuri portuare, industriale şi de transport, această a 
treia variantă se centra pe modulele existente deja: porturile Danzig, Gdynia, 
Constanta, Galati, Brăila şi pe puterea industrială şi comercială a oraşului Lwów. 

Un alt proiect a fost prezentat oficial în mai 1926, la Galati, în cadrul unei 
întruniri oficiale româno-polone. Ministrul Tadeusz Gabrowski dorea crearea unui 
tronson comun de cale ferată între Gdynia şi Constanta—Galati, cu obligaţia părților de 
a dubla şi moderniza porțiunea Lw6w—Cernauti—Marasesti. Lwów ar fi căpătat, în 
cadrul acestui proiect, rolul de a supraveghea, dimensiona şi directiona fluxurile de 
mărfuri”. În acelaşi timp Gabrowski cerea părții române să urgenteze modernizarea, 
în paralel, a tronsoanelor rutiere care legau România de câteva capitale europene. 
Statisticile Ministerului român al Lucrărilor Publice arată că, la sfârşitul anilor '20, 
din totalul şoselelor României doar 8% erau construite la nivel european. Dintre 
acestea, existau doar trei tronsoane care legau direct cu state europene: 

1. Bucureşti — Craiova — Orşova — Belgrad; 

2. Bucureşti — Braşov — Sibiu — Cluj — Satu Mare — Halmeu — Bratislava — 
Praga (cu ramificații spre Budapesta şi Viena); 


“BUCCI”, 1936, nr. 9, p. 566. 
Gheron Netta, op. cit., p. 15. 
Florin Anghel, Un model strategic româno-polon: canalul Marea Baltică — Marea Neagră in 
'rioada interbelică, în “Revista Istorică”, VII, 1996, nr. 7-8, p. 581-590. 
A.A.N., fond Minister Spraw Zagranicznych, vol. 450, f. 3. 

3. Bucureşti — Focşani — Roman — Cernăuţi — Lwów — Varşovia”, 

Programele Rompol şi Polrom implicau, deci, dublarea şi modernizarea căii 
ferate Varsovia—Bucuresti, a tronsonului rutier paralel şi demararea lucrărilor la un 
sistem de comunicaţii pe apă, prin canale care să lege Vistula, San, Nistru, Prut şi 
Dunăresf. 

Un rol deosebit în fluidizarea traficului de mărfuri, persoane şi servicii pe 
marile axe Baltica — Marea Neagră (pe uscat sau pe apă) era repartizat oraşului 
Lwow. Importantul centru industrial, comercial şi cultural din Galiţia era propus drept 
coordonator şi mijlocitor de produse — prin crearea unei burse, a unor bănci, depozite, 
facilități de transport şi înmagazinare — astfel încât vechea tradiţie, din perioada 
medievală, să renască şi, totodată, spiritul polon să devină dominant într-o regiune 
unde demografia era favorabilă alogenilor (ucrainieni, evrei, germani, ruşi). Lwów 
constituia, în acelaşi timp, un simbol al cooperării şi raporturilor politice, economice 
şi culturale dintre Republica nobiliară polonă şi, în special, principatul Moldovei în 
secolele XIV-XVIII. A existat în oraş, vreme de secole, o comunitate românească 
importantă — de negustori, nobili, intelectuali — care şi-a pus amprenta asupra unor 
zone ale localității: biserică românească, şcoli, clădiri în stil românesc, prăvălii şi 
localuri cu specific etc. Totodată, în perioada înfloririi culturale polone, în veacurile 
de aur ale medievalului Republicii, importante figuri ale culturii moldoveneşti (şi ale 
spaţiului românesc) şi-au făcut ucenicia la Lwow; de-ar fi de amintit doar Miron 
Costin, pentru secolul al XVII-lea. După proclamarea independenței Poloniei, oraşul 
Lwów şi-a recăpătat — încetul cu încetul — rolul său important în apropierea polono- 
română. În jurul celebrei Universităţi de aici au fost create asociații culturale si de 
tineret polono-române, fiind asociate personalităţi ale intelighentici locale şi 
nationale. Astfel, unul dintre cei mai reputați profesori ai Universităţii din Lwów, dr. 
Emil Biedrzycki, unul dintre cei mai buni specialişti poloni în istoria, lingvistica şi 
civilizaţia românilor, dădea publicităţii un articol intitulat Rolul oraşului Lwow în 
comerțul polono-român“. Profesorul Biedrzycki, autorul unei masive istorii a 
comunităţii polone din Bucovina, isi exprima deschis convingerea ca oraşul Lwow să 
redevină ceea ce fusese cu câteva secole în urmă, anume "capitala comerțului polono- 
român”. El solicita, pentru realizarea acestui deziderat, ca ambele guverne să se 
implice şi mai mult şi, pentru început, să se demareze lucrările necesare pentru 
dublarea căii ferate Lwow-Cernăuţi-Galaţi/Constanţa. 

Mai trebuie amintit şi faptul că statul român a acceptat, încă din 1921, 
deschiderea unui consulat general la Lwów; din motive financiare, abia în 1927 
consulul general Traian Gr. Gallin îşi va prelua mandatul în noul post. Consulatul 
general de la Lwów a rămas, până în 1939, singura misiune consulară românească, 
toate celelalte având statut onorific. 


55 N. Moisescu, În ce măsură se pune pentru România problema şoselelor moderne, Cluj, 1928, p. 6 
se La Presse Polono-Roumaine, Proces verbaux, rapports, voeux et statut, Galaţi, 1926, p. 161-167. 

51 Emil Biedrzycki, Rolul oraşului Lwów în comerțul polono-român, in “BUCCI”, an IV, 1929, nr. 11- 
12, p. 485-486. 

Aşa cum am mai arătat, pe lângă revitalizarea funcţiilor comerciale ale 
Lw6w-ului, autoritățile polone erau direct interesate — şi au exprimat-o prin 
Protocolul secret C al Convenţiei de alianță defensivă din 3 martie 1921 şi prin 
Convenţia Comercială din acelaşi an — de obţinerea şi utilizarea regimului de porto- 
franco într-unul dintre porturile româneşti la Dunărea maritimă. Discuţiile au 
avansat numele portului Brăila care, conform autorităţilor polone, întrunea 
oportunitățile cerute. Explicând această alegere, în dauna portului vecin Galaţi, un 
raport al ataşatului economic al Legatiei polone de la Bucuresti, datat 17 ianuarie 
1925, arăta că oraşul-port moldovean nu putea fi luat în considerație datorită 
infrastructurii portuare învechite, taxelor dezavantajoase, lipsei societăţilor 
financiare care să asigure un tranzit rapid de capital şi, mai ales, personalului 
numeros, birocratic şi necalificat. Varianta portului Galaţi nu trebuia exclusă de-a 
întregul — atrăgea atenţia, în continuare, raportul amintit; ea trebuia păstrată şi chiar 
analizată în condiţiile coordonării eforturilor pentru “închegarea unei căi navigabile 
între Baltica şi Marea Neagră care ar cere, desigur, un efort de tehnică dar care ar 
deschide perspective minunate şi ar avea consecințe nebănuite”. 

Antreprenorii galateni au reacţionat vehement la aflarea deciziei polone, 
acuzând autoritățile române pentru slabul interes cu care au privit disputa cu Brăila. 
Nu este mai puţin adevărat, însă, că la acea dată nu existau oportunităţi materiale 
din partea Poloniei pentru a pune în aplicare vreunul dintre proiectele avansate. 
Administraţia locală gălăţeană a acuzat, însă, într-o campanie de presă fără 
precedent, factorii responsabili de la nivel central pentru faptul că “portul nostru e 
ocolit, e concurat, e lipsit de o bună organizare tehnică şi zace încercuit de 
principiile unei politici de nationalism retrograd şi primejdios" (aluzie evidentă la 
politica protectionista promovată de către guvernul liberal al lui Ion I.C. Brătianu). 

Demersurile polone privind utilizarea porto-franco a Galatiului sau a Brăilei 
erau legate, evident, de mai multe aspecte; era vorba, în primul rând, despre 
realizarea — în paralel — a unei înțelegeri bilaterale privind facilitățile acordate şi pe 
calea ferată, de intrarea in România, fara plata taxelor vamale, a unui număr 
nestabilit (dar, oricum, foarte mare) de vagoane de marfă polone. Ministrul polon la 
Bucureşti, Jozef Wielowieyski, explica autorităților competente române, la sfârşitul 
anului 1923, că scutirea de taxe vamale a produselor polone atât la intrarea în 
România (pe calea ferată) cât şi la ieşirea din fara (prin porturi) ar putea intensifica 
raporturile comerciale bilaterale. Wielowieyski recunoştea, totuşi, că statutul de 
porto-franco era dorit de către statul polon mai mult pentru “a fi folosit în comerțul 
Poloniei cu Orientul, în special pentru comerțul textilelor”. Ministrul polon 
atrăgea atenţia, pe un ton deloc diplomatic, că anularea facilităților acordate 
comerțului polon în România, respingerea propunerilor avansate (între care şi 


A.A.N., fond M.S.Z., vol. 450, f. 2-3. 

“Vocea Galaţiului”, 14 octombrie 1925. Pentru o completare a imaginii, Ştefan Zeletin, “Prin noi 
şine” (Istoria unui principiu), în “Viaţa românească”, an XXI, 1929, nr. 1; Virgil Madgearu, 
„oluția economiei româneşti după războiul mondial, Bucuresti, 1940. 

A.M.A.E., fond 71/1920-1944 Polonia, vol. 52, f. 109-110. 

concesiunea de terenuri pentru construirea de depozite ale societăţilor polone) ar fi 
putut produce în rândul opiniei publice polone “o impresie penibilă”*!. 

Accesul la coridoarele strategice feroviare şi navale, dintre Baltica şi Marea 
Neagră, Egee şi Adriatica, cu prelungire până în Mediterana, Africa de Nord şi 
Orientul Apropiat, a constituit unul dintre obiectivele fundamentale ale politicii 
polone balcanice în întreaga perioadă interbelică. De la bun început trebuie precizat 
că volumul comerțului exterior cu anumite state balcanice (avem în vedere strict 
România şi Regatul Sârbo-Croato-Sloven) a fost de departe unul foarte redus; era, 
totuşi, un pretext valabil pentru o pătrundere agresivă într-o zonă — şi prin intermediul 
a două state foarte importante — extrem de atrăgătoare şi de necesară pentru realizarea 
obiectivelor propuse. Realizarea drumurilor comerciale — proiectate a trece prin cele 
două țări — nu a avut la bază o justificare financiară; la capătul lor s-ar fi găsit, însă, 
fabuloase regiuni bogate în materii prime, pieţe de desfacere excelente şi, mai ales, 
zone de influenţă vitale pentru marea politică mondială. 

Ruta comercială cea mai utilizată de către România, pe care se indreptau 
peste 70% din importurile şi exporturile interbelice, lega Bucureştii de Budapesta, 
Praga, Viena şi Berlin; din această axă porneau ramificații spre Italia, Franţa, 
Belgia, Olanda şi Marea Britanie, Comerţul balcanic şi cel extraeuropean se situa, 
pentru România, la cote insignifiante; de altfel, nu existau nici rute feroviare sau o 
flotă care să permită o înviorare dorită şi asteptata. Investiţiile în lucrări publice şi 
infrastructură — făcute de către guvernele române în anii '20 şi ’30 — s-au îndreptat 
cu precădere spre modernizarea şoselelor, căilor ferate şi flotei fluviale care 
traversau Europa Centrală, spre Germania şi Europa Occidentală. Rutele spre 
Baltica, prin Polonia, nu au avut nici şanse de finanțare şi nici un fundament 
economic pentru România; la jumătatea anilor *30, exporturile româneşti spre 
Polonia nu mai totalizau nici măcar 1% din valoarea totală a comerțului exterior“. 

Pentru Polonia, în schimb, axa comercială şi strategică spre Balcani şi Marea 
Neagră era una absolut vitală; experienţa războiului polono-bolşevic din 1919-1920, 
când frontierele au fost blocate de către toți vecinii (mai putin de către România şi 
Letonia), au convins guvernele de la Varşovia de utilitatea acestei căi, singura 
modalitate de a primi un ajutor din partea aliaților occidentali şi regionali. Dar, mai 
mult decât atât, credem că este vorba despre imposibilitatea Poloniei de a realiza o 
expansiune comercială şi de influență spre Vest şi Nord (spaţiu ocupat de către 
Germania, o încercare ducând fără nici o îndoială la conflict militar), Sud (acolo unde 
era Cehoslovacia, stat foarte apropiat Franței, principala aliată a Varşoviei; totodată, 
guvernul de la Praga avea influență şi la Bucureşti, în chiar structurile de decizie ale 
singurului aliat regional al Poloniei) sau Est (U.R.S.S.). Singura cale liberă era cea 
sud-estică, axa care — trecând prin România — străbătea peninsula Balcanică şi 
ajungea la Egee, Adriatică şi Mediterana. Numai aşa explicăm eforturile consistente — 
fără realizări economice ulterioare — de a pătrunde pe diversele pieţe balcanice şi de a-şi 


S! Ibidem. 
S Anuarul statistic al României, 1935-1936, p. 316-317. 

apropia, din punct de vedere polon, liderii din câteva state sud-estice: exceptând 
România, ne referim în special la Regatul Sârbo-Croato-Sloven şi Bulgaria. În anii 
'30, o pondere însemnată vor dobândi Grecia şi Turcia şi, dincolo de Balcani, Egiptul. 

Axa Gdynia-Constanţa, cu prelungiri spre Salonic şi porturile adriatice 
iugoslave era menită, în opinia ambilor parteneri de discuţii (români şi poloni) să 
concureze marea rută strategică continentală, dominată de către Germania, pe 
direcţia Rin-Main-Dunăre. Proiectanţii poloni căzuseră deja de acord că legarea 
celor două porturi, român şi polon, deschidea — la rândul ei — alte trei tronsoane 
extrem de importante şi care meritau să fie acoperite: 

1. Sulina/Constanţa — Alexandria (Egipt) — alte porturi mediteraneene din 
nordul Africii; 

2. Sulina/Constanţa — Samsun (port turcesc la Marea Neagră) ~ Bagdad (pe 
calea ferată anatoliană construită de Kemal Atatiirk); 

3. Galaţi/Brăila — Giurgiu — Ruse — Varna — Salonic. Din portul grecesc, 
puteau fi acoperite atât rutele care deserveau nordul Africii şi sudul Europei cât şi 
zonele continentale din Orientul Apropiat şi Mijlociu. 

Tronsoanele proiectate de către inginerii şi diplomaţii poloni aveau menirea 
de a obține rapid accesul şi participarea la tranzacţiile şi transporturile euro-asiatice de 
petrol, cherestea, cereale, animale şi minereuri. Centrele de extracţie petrolieră din 
Galiţia Orientală polonă şi de pe valea Prahovei puteau fi legate, prin diverse moduri, 
de câmpurile de extracţie din Iran, Irak şi peninsula Arabică, facilitând funcționarea 
rafinăriilor româneşti şi polone şi, în viitor, construirea altora, cu o capacitate sporită. 
România, spre deosebire de Polonia, dispunea deja de o importantă reţea de conducte 
prin care se transporta petrolul extras, fie pentru export (conductele Câmpina- 
Constanta, Băicoi-Giurgiu şi Ploiesti-Giurgiu), fie spre prelucrare (Băicoi-— 
Bucuresti)”. Existau, chiar, oferte ale capitalului străin (belgian) de a construi o altă 
conductă care ar fi legat centrele de extractii de pe valea Prahovei de portul Brăila“. 

Acest complicat sistem de transport prin conducte ar fi permis o circulaţie a 
petrolului de la centrele de extracție sau rafinare spre porturile Gdynia şi Constanţa; 
de la Marea Neagră, o implicare economică activă a statelor român şi polon ar fi 
permis transportul petrolului dinspre Baku (în Azerbaidjan) şi porturile georgiene. 
În acest mod, Marea Neagră putea deveni în scurt: timp bazinul principal al 
petrolului european. Efectele economice şi sociale nu s-ar fi lăsat aşteptate: zone 
relativ înapoiate precum Galiţia Orientală şi Dobrogea ar fi dobândit o importanță 
economică însemnată iar oraşe ca Gdynia, Lwów, Brăila sau Constanţa ar fi 
cunoscut un “boom” fără precedent. 

Cel puţin noi credem că au fost factorii decisivi care au împiedicat 
realizarea ambitioaselor obiective polone. de expansiune balcanică şi în Orientul 
Apropiat: 


Enciclopedia României, vol. IV, p. 69. 

1. structura aproape identică a producţiei industriale şi agrare din cele două 
țări şi, evident, şi a produselor exportate. Spre deosebire de celelalte state central- 
europene, Polonia era şi ea — ca şi România — producătoare de materii prime 
energetice (petrol, benzină, gaze, cărbune) şi, la fel, exportatoare. Statul român a 
reprezentat, în intervalul 1921-1925, un stat eminamente exportator de cereale, 
anume o medie de 45% din totalul cantitativ şi valoric. Era, până la urmă, un fapt 
nemaiîntâlnit, chiar şi marile exportatoare precum Argentina şi Canada având rate 
mai mici în valoarea exportului total: 41,3%, respectiv 35,7%. Mai convingător, 
între 1920-1924 România a furnizat aproape 3/4 din exportul net de ovăz al Europei 
şi peste 1/10 din al pieţei mondiale (fără U.R.S.S.)?. Acest excedent nu putea fi 
transferat, însă, pe piața polonă deoarece statul vecin era el însuşi un exportator de 
acest gen. Celelalte state balcanice care ar fi intrat în marele proiect elaborat de 
către poloni (Iugoslavia, Bulgaria, Turcia, în parte Grecia) erau dominate de către 
sectorul agricol şi mic-comercial şi reprezentau piețe de desfacere cu o putere de 
cumpărare extrem de redusă. Mai mult decât atât, fiecare dintre aceste state 
reprezentau o piață pentru marile puteri economice europene (Germania, Marea 
Britanie, Italia), fiind greu pentru un stat cu resurse limitate, ca Polonia, să obțină 
un loc privilegiat. Doar producţia textilă şi cea a industriei militare au favorizat 
Poloniei pătrunderea pe un segment de piață balcanică extrem de îngust ca număr 
de consumatori şi capacitate de plată: este vorba, în anii '30, despre Bulgaria şi 
Grecia. Conventiile comerciale pe care Polonia le-a încheiat cu unele state 
balcanice (România, Grecia, Regatul Sârbo-Croato-Sloven) au servit, exclusiv, la 
proiectul de organizare a apărării Poloniei şi a asigurării tranzitului de material de 
război spre Baltica, în cazul unei noi blocade impuse de către statele vecine (vezi 
acordul tripartit din 1925, româno-polono-iugoslav). 

2. slabul interes al părții române pentru deschiderea şi modernizarea unui 
drum comercial (feroviar, rutier sau naval) care să o lege de Baltica, în condiţiile în 
care majoritatea exportului românesc se îndrepta spre Europa Centrală şi 
Occidentală. Guvernele de la Bucureşti erau preocupate să finanțeze proiectele de 
modernizare a şoselelor şi căilor ferate pe ruta Bucuresti-Viena—Berlin, precum şi a 
flotei fluviale, pe Dunăre, care asigura transportul spre Ungaria, Cehoslovacia, 
Austria şi Germania. Ar fi existat o preocupare românească pentru acest traseu dacă 
partea polonă ar fi facilitat, din punct de vedere al infrastructurii şi financiar, 
exporturile româneşti spre Germania (în tranzit prin Polonia) şi transportul dinspre 
Germania şi porturile Mării Nordului spre România. Pieţele statelor baltice şi 
scandinave — care s-ar fi deschis prin portul Gdynia — erau necunoscute firmelor 
româneşti iar transportul produselor s-ar fi dovedit anevoios şi costisitor, în lipsa 
unor convenții, acorduri sau reglementări bilaterale. La fel, nici românii nu 
cunoşteau produsele acestor țări; evident, partea polonă şi-a oferit medierea dar fără 
a face propuneri concrete şi fără a fi direct interesată. 


65 Joan Saizu, op. cit., p. 151-152. 

Proiectele şi investiţiile polone reduse, pe axa Baltica — Marea Neagră, au 
completat — şi nu au influenţat — cadrul general al raporturilor româno-polone, 
bazate esenţial pe interese politice, diplomatice şi militare. 


PROJECTS OF POLISH TRADE ROADS 
TO THE BALKANS AND THE BLACK SEA. 
OBJECTIVES, STRATEGIES AND MEANS, 1919-1926 


Abstract 


The idea and practice of commercial roads from the Baltic Sea towards the 
Black Sea dates to the beginnings of Romanian stateship, namely to the fourteenth 
century. 

Their perenity became obvious immediately after 1918, when Poland made 
insistent offers to the Romanian political and military party for opening a strategic 
axis between the Baltic and the Black Sea that could have been carried even further, 
into the East and the Mediterranian. Undoubtedly, the Polish commercial road 
towards the Balkans had economic, financial and strategic targets. 

The commercial and strategic axis towards the Balkans and the Black Sea 
was vital to Poland. Poland had learned from the experience of the Polish-Bolshevik 
war of 1919-1920, when her borders had been closed by all the neighbours (except 
Romania and Latvia), that onlz such a road was could secure assistance from her 
western and regional allies. 

To this added Poland’s inability to engage into commercial expansion 
towards the West or the North (the space being taken by Germany, any attempt 
would have led to an armed conflict), the South (Czekoslovakia) or the East (the 
USSR). The onlz possibilitz left was to take the south-east direction, across 
Romania and the Balkan Peninsula, down to the Aegean Sea, the Adriatic and the 
Mediterrenean. 

Poland’s weak projects and meager financial means alotted to the Baltic 
Sea — Black Sea axis contributed to outlining the general background of the 
Romanian-Polish relations, based essentially on political, diplomatic and military 
interests, without much influencing it. 

MODIFICĂRI POLITICO-TERITORIALE ÎN SUD-ESTUL 
EUROPEI ÎN URMA RĂZBOAIELOR BALCANICE 


DANIELA BUSA 


Anexarea Bosniei-Herţegovina şi independența Bulgariei au fost primele 
evenimente notabile din seria celor ce aveau să aducă modificări de substanță 
configurației sud-estului european gândită în 1878 la Berlin. Ele au evidenţiat că 
relaţiile dintre componentele spaţiului au evoluat în interdependenţă cu cele dintre 
puterile europene. Acestea din urmă nu ezitau să acţioneze în propriul interes. în 
orice moment sau împrejurare, indiferent de consecinţe. Pe fondul anarhiei, al 
luptelor între partizanii şi adversarii junilor turci, al măsurilor interne 
contradictorii şi nedemocratice, statul otoman înainta rapid spre faza finală a 
descompunerii. Perspectiva pierderii de către Sublima Poartă a teritoriilor 
europene a determinat puterile interesate, Rusia, Austro-Ungaria şi mai nou Italia, 
să se implice mai mult în problematica sud-est europeană, a contribuit la 
apropierea statelor balcanice şi la radicalizarea mişcărilor nationale din 
posesiunile otomane, O nouă criză se profila. Ea avea să aducă şi alte schimbări în 
spaţiul sud-est european. 

Succesul Vienei în criza bosniacă, în aparenţă total şi durabil, în realitate 
fragil şi efemer, a adus în prim plan vechea rivalitate dintre Austro-Ungaria şi 
Rusia, existentă de peste un secol, bine controlată în ultimul deceniu pe căi 
diplomatice. Efectul nu a fost cel scontat. În loc să destrame Tripla Înţelegere, 
prin îndepărtarea Rusiei de aliați, aşa cum doreau Viena şi Berlinul, anexarea 
Bosniei-Herfegovina a dus la consolidarea Antantei şi, paradoxal, la lărgirea 
breşei din sânul Triplei Alianțe. Deranjată de extinderea influenței dublei 
monarhii în Peninsula Balcanică, care îi punea în pericol planurile asupra 
teritoriilor albaneze şi strâmtorii Otranto, Italia a semnat cu Rusia înţelegerea de 
la Racconigi din octombrie 1909!. Îngrijorată de efectele acesteia, dubla monarhie 
a bătut în retragere, garantând aliatei sale că nu plănuieşte noi anexiuni în Balcani. 
Ang ajamentul a fost menţinut şi cu ocazia reînnoirii Triplei Alianțe, în decembrie 
19]2, 


' Prin acest acord părţile se angajau să acţioneze pentru menţinerea staru-quo-ului în Balcani, să se 
opună oricărei dominatii străine in zonă, să nu încheie vreun acord cu o terță putere fără ştirea 
celeilalte. Rusia făgăduia să privească cu bunăvoință interesele Italiei în nordul Africii, iar Italia să 
manifeste aceeaşi atitudine în problema Strâmtorilor, atât de importantă pentru Rusia. 

? Vezi textul tratatului în A.F. Pribram, Les traités politiques secrets de l'Autriche-Hongrie, Paris, 
1932, p. 361-399. 

După o scurtă acalmie, generată de promisiunile de reformare a societăţii 
formulate de junii turci, dar infirmate de măsuri concrete, mişcările naționale din 
teritoriile aflate sub stăpânirea otomană au reizbucnit cu şi mai multă intensitate. 
Bucurându-se un timp de un tratament preferenţial din partea sultanului datorită 
rolului jucat în mişcarea „junilor turci” prin Ibrahim Temo şi sperând că noul regim 
le va da satisfacţie în obținerea autonomiei, albanezii au fost repede dezamagiti de 
cei în care îşi puseseră atâtea speranţe. Tendinfele centralizatoare şi măsurile 
imprudente ale „junilor turci” s-au soldat cu agitaţii şi apoi revolte în Kosovo în 
1910. Albanezii protestau împotriva modificării regimului fiscal prin impunerea de 
noi taxe, a încercărilor de a introduce obligativitatea alfabetului arab şi a limbii 
turce în detrimentul celei proprii şi a legii ce prevedea dezarmarea populaţiei civile, 
de neacceptat într-o ţară în care vendeta era o cultură naţională”. Cei mai aprigi 
protestatari erau albanezii catolici care, potrivit noii legislații, erau obligaţi să 
satisfacă un stagiu militar în armata otomană. 

Represaliile guvernului „junilor turci” împotriva insurgenților au dus la 
extinderea revoltei, la începutul anului 1911, în întreg nordul Albaniei. Creştini şi 
musulmani luptau împotriva trupelor otomane, devenite inamic comun. Ei cereau 
unirea tuturor provinciilor albaneze într-un singur stat cu parlament, administrație şi 
armată proprie. Nici vizita noului sultan, Mahmud, în iunie 1911, în regiunea 
răsculată — fapt excepţional — nu a adus liniştea, astfel încât la începutul anului 1912 
practic întreg teritoriul Albaniei era cuprins de răscoală“. 

La aceasta se adăuga situaţia explozivă dintr-o altă posesiune otomană, 
Macedonia, unde comitadgii bulgari, cetnicii sârbi şi antartii greci îşi disputau, cu 
arma în mână, părți din teritoriu pe care apoi intenționau să le alipească la statele 
deja existente. In dorinţa „de eliberare a conationalilor lor aflaţi încă sub stăpânire 
otomană, pe de o parte, şi de extindere a hotarelor politice cât mai mult, pe de altă 
parte”, țările balcanice, încurajate tacit şi de unele puteri, au alimentat conflicte 
sângeroase între etniile din Macedonia. 

În disputa lor pentru un teritoriu sau altul, țările balcanice au fost nu o dată 
rivale. De multe ori rivalitatea a îmbrăcat forme acute, conflictul armat fiind adesea 
o soluţie. În această situație era practic imposibil ca dominaţia otomană să fie 
înlăturată, iar grecii, sârbii, bulgarii şi albanezii din posesiunile europene ale 
Imperiului otoman să trăiască liberi. Era nevoie de o armonizare a ambițiilor, de 
conştientizarea telului comun, de concesii şi mai ales de colaborare la o acţiune 
comună. În lipsa acestora, puterile europene puteau dispune, în folosul propriu, ca şi 
în trecut, de destrămarea iminentă a Imperiului otoman. De altfel, acest lucru a 


3 Histoire de l'Empire Ottoman (ed. Robert Mantran), Paris, 1989, p. 601. 
Detalii despre evoluţia răscoalei populaţiei din teritoriile albaneze din anii 1910-1912 la N. lorga, 
'istoire des états balkanique à l'époque moderne, Bucarest, 1914, p. 432-435; G. Castellan, Histoire 
*s Balkans (XIV-XX), Paris, 1991, p. 36; K. Frashëri, Histoire d'Albanie, Tirana, 1964, p. 171-179; 
. Pollo, A. Puto, Histoire d'Albanie des origines à nos jours, Paris, 1977. 
Gheorghe Zbuchea, România şi războaiele balcanice. Pagini de istorie sud-est europeană, Bucureşti, 


99, p. 40. 

devenit evident pentru țările balcanice cu ocazia conflictului italo-otoman din 1911, 
când Italia a ocupat posesiuni otomane în nordul Africii (Cirenaica şi Tripolitania) 
şi Mediterana răsăriteană (insulele Rhodos, Scarpanto, Stampolio, Dodecanez). 
Desigur, orice acțiune împotriva Porții era binevenită, dar în acelaşi timp exista şi 
pericolul ca învingătorul, în acest caz Italia, să instituie un control şi chiar o 
dominație asupra unei părți din Mediterana, să facă cuceriri în Balcani care să 
permită şi altor puteri europene amestecul direct în problemele politico-teritoriale 
ale spațiului. Aceste realități şi perspective au apropiat statele balcanice. 


Trasate în 1878 la Congresul de la Berlin de reprezentanţii puterilor 
europene fără o consultare prealabilă a părților şi fără a ţine cont de realitățile 
istorice, de dorinţele, interesele, susceptibilitățile şi siguranța celor ce făceau 
obiectul deciziilor, frontierele țărilor din sud-estul Europei au constituit încă de la 
punerea în aplicare a prevederilor serioase motive de neînţelegeri, dispute, altercatii 
şi chiar conflicte între componentele spațiului“, ce vor duce la modificări în 
configurația zonei şi la reducerea până la dispariție a posesiunilor europene ale 
Imperiului otoman în preajma izbucnirii primului război mondial. 

Încă de la declanşarea ostilităților italo-otomane, Muntenegru, nemulţumit 
de restricţiile impuse accesului vaselor de război în portul Antivari (azi Bar) de 
Tratatul de la Berlin şi în speranța consolidării prestigiului statului după 
proclamarea regatului, a cerut insistent statelor din zonă să intervină. Grecia şi 
Serbia s-au arătat gata să se alăture Italiei. În această eventualitate, Bulgaria a 
informat Rusia că nu va rămâne un simplu spectator. Decizia Sofiei a alarmat 
Petersburgul, nu pentru că nu agrea ideea coalizării statelor balcanice împotriva 
Imperiului otoman, ci pentru că materializarea ei îi putea scăpa de sub control şi 
aceasta cu toate consecinţele, cea mai gravă fiind extinderea influenţei Puterilor 
Centrale. Ca atare, Rusia s-a alăturat celorlalte puteri europene, făcând presiuni 
asupra Italiei pentru limitarea acţiunilor strict la nordul Africii. 

Ideea unei înţelegeri balcanice nu era nouă. Ea mai făcuse obiectul unor 
încercări, materializate, pentru scurt timp, prin cele două tratate dintre Serbia şi 
Bulgaria din 1897 şi 1904. În 1908, cînd Germania a împiedicat Rusia „să spună 
ultimul său cuvânt în problema anexiunilor austriece, ceea ce a schimbat în profitul 
vechii rivale statul de drept în Peninsula Balcanică”, proiectul a revenit în 
actualitate. Diplomaţia rusă nu putea uita şi nici accepta insuccesul. Demersurile şi 
actele ei ulterioare au stat sub semnul revansei, al recâştigării terenului pierdut, al 
sporirii prestigiului ţarului în ochii slavilor sudici, mai cu seamă ai bulgarilor, care 


é În acest sens, D. Bus’, Frontierele țărilor din sud-estul Europei şi Congresul de la Berlin, în vol. 
Istorie şi societate, Bucureşti, 2000, p. 32-50; idem, Stabilirea graniței sudice a României după 
Congresul de la Berlin, în vol. Fafetele istoriei. Existenje, identități, dinamici, Bucuresti, 2000, p. 731- 
1L; Miodrag Milin, Relațiile politice româno-sârbe în epoca modernă, Bucureşti, 1992, p. 126-204. 

ÎN. Iorga, op. cit., p. 436. În martie 1909 Berlinul a trimis o notă ultimativă Petersburgului prin care îi 
cerea să admită, fără rezerve, abrogarea art. 25 al Tratatului de la Berlin şi să recunoască anexarea 
Bosniei-Herţegovina. 

îşi proclamaseră independența şi regatul cu sprijinul Vienei. Petersburgul şi-a 
concentrat atenţia asupra spaţiului balcanic, acţionând pentru armonizarea 
intereselor componentelor lui până la convergență. Apariţia unei alianțe“ părea 
soluția cea mai bună, mai ales că în faza de început, prin includerea Imperiului 
otoman, Rusia o gândea ca un obstacol în calea expansiunii austro-ungare. În scurt 
timp ea a realizat că de fapt ceea ce unea componentele spaţiului balcanic erau nu 
atât pericolul austro-ungar sau mai recent italian, ci dorinţa şi interesul acestora de a 
elimina stăpânirea otomană din zonă şi în acest caz alipirea de noi teritorii. 

Primul pas în direcţia unei alianţe a fost făcut în septembrie 1909, când N. 
Hartwig a fost însărcinat să reprezinte interesele Rusiei în Serbia. La instrucţiunile 
şefului diplomaţiei ruse, A.P. Isvolski, Hartwig a inițiat acţiuni în vederea apropierii 
ceior două state slave, Serbia şi Bulgaria, ale.căror relații se deterioraseră după 
1905, ajungând într-un stadiu critic în 1908. Indiferent de motivele invocate, cauza 
a constituit-o rivalitatea asupra Macedoniei, iar pentru apropierea părților aceasta 
era singurul punct asupra căruia trebuia să se cadă de acord, 

Propunerea a fost primită cu rezervă de Bulgaria. O alianţă cu Serbia 
însemna de fapt o recunoaştere a aspirațiilor Belgradului asupra Macedoniei, 
stânjenind astfel planurile ei de încorporare a Macedoniei şi Traciei, dar şi un 
impediment în păstrarea poziţiei de pendul între Tripla Alianţă şi Tripla Înţelegere, 
de care Sofia uzitase destul de des în ultima vreme. Ambitiosului monarh bulgar 
viza restaurarea, în beneficiul său, a vechiului Imperiu bizantin. În acest sens, în 
1911 Ferdinand de Saxa-Coburg şi-a luat titlul de „ţar al bulgarilor” si a modificat 
Constituţia prin extinderea prerogativelor suveranului. Astfel, conform articolului 
17, monarhul şi guvernul puteau încheia acorduri internaționale secrete fără 
consultarea şi aprobarea Parlamentului (Sobranie). 

Prezent la Petersburg, în februarie 1910, pentru a lua parte la funeraliile 
marelui duce Vladimir, regele Ferdinand nu a pierdut ocazia de a testa reacția 
Rusiei față de planul de anexare a întregii Macedonii, cu oraşele Salonic şi 
Adrianopol, în cazul izbucnirii unui conflict în Balcani împotriva Porții. În acest 
sens el a solicitat sprijinul efectiv al țarului. Acceptarea propunerii echivala cu o 
recunoaştere din partea Rusiei a dreptului exclusiv al Bulgariei asupra Macedoniei, 
ceea ce ar fi îndepărtat celălalt stat slav din Balcani, Serbia. În paralel, Sofia 
contractase un împrumut pe piaţa vieneză, sperând astfel să obțină suportul dublei 
monarhii şi totodată să preseze Petersburgul să ia o decizie în favoarea bulgarilor. 
Refuzul guvernului rus nu l-a descurajat pe regele Ferdinand. El a adoptat o altă 
tactică: a sprijinit, în primăvara anului 1911, accesul la putere a unui guvern prorus, 
condus de I.E. Gheşov, adept al unei politici prudente şi al negocierilor cu Poarta şi 


Pentru formarea ligii balcanice, I.E. Guéchoff, L'Aliance Balkanique, Paris, 1915; idem, La génése 

e la Premiere Guerre Mondiale, Paris, 1918; Otto Bickel, Russland und die Entstehung des 
alkanbundes 1912. Ein Beltrag zur Vorgeschichte des Weltkrige. Dargestellt vorwiegend auf Grund 
2s amtlichen Aktenmaterials, Berlin, 1933, Ed. C. Thaden, Russia and the Balkan Alliance of 1912, 
nnsylvania, 1965; E.C. Halmreich, The Diplomacy of the Balkan Wars 1912-1913, London. 1938; 
P. Gooch, Before the War. Studies in Diplomacy, London, 1938. 

oponent al Organizaţiei Revolutionare Interne Macedo-Bulgare (ORIM) şi mai cu 
seamă al programului acesteia privind autonomia Macedoniei. Presiunile 
ministrului Rusiei, A. Nekliudov, dovezile certe privind descreşterea elementului 
bulgar in Macedonia, deteriorarea vizibilă a raporturilor italo-otomane l-au 
determinat pe premierul bulgar ca la scurt timp de la preluarea puterii să renunțe 
definitiv la planul unei înțelegeri cu Poarta în favoarea unei apropieri de Serbia. Nu 
excludem nici posibilitatea ca Gheşov să fi ținut cont şi de sfaturile reprezentantului 
Marii Britanii în capitala bulgară, potrivit căruia „primul lucru şi esentialul punct 
era stabilirea unei «înțelegeri» cu Serbia”, impusă de planurile Austro-Ungariei şi 
mai cu seamă de recentele ei acțiuni’. 

Pentru Serbia lucrurile erau mult mai clare. Anexarea Bosniei-Hertegovina 
a evidenţiat încă o dată că pericolul cel mai mare venea de la Viena, iar un conflict 
cu dubla monarhie era oricând posibil. Fără ieşire la mare, în plin proces de 
diminuare a numărului populației sârbe din vilaetul Kosovo, mai cu seamă în zonele 
Priština, Ipek (Peć), Prizren, Dibra (Debar), victimă a incursiunilor şi exceselor 
cetelor de albanezi, Serbia a căutat să adopte o politică prin care să stopeze 
extinderea influenței Austro-Ungariei în Balcani. Constrânsă de realități, ea s-a 
apropiat de Rusia, fără a mai ţine cont de dezamăgirea provocată în 1878. La 
îndemnul şi cu sprijinul acesteia, Serbia a acceptat să inițieze demersuri în vederea 
apropierii de Bulgaria. Neînţelegerile cauzate de rivalitatea asupra Macedoniei au 
făcut ca într-o primă fază (1910 — prima parte a anului 1911) negocierile să bată 
pasul pe loc. Procesul înfăptuirii alianţei balcanice a fost relansat odată cu iminenta 
conflictului italo-otoman şi în special după declanşarea lui. 

În septembrie 1911, cînd Italia obținuse primele victorii, începeau la 
Belgrad, sub controlul atent al lui Hartwig, tratativele dintre premierul sârb 
Milovanovié, ce deţinea şi portofoliul Ministerului Afacerilor Străine, şi delegaţia 
bulgară condusă de Tocev. În paralel, la Sofia, ministrul rus Nekliudov îl presa pe 
Gheşov să ajungă cât mai repede la o înțelegere. Încunoştințat la sfârşitul lunii 
septembrie că părţile erau pe punctul de a ajunge la soluționarea problemei 
Macedoniei, Nekliudov atrăgea atenţia că Rusia nu ar aproba o alianță ofensivă 
decât în cazul în care Poarta ar întreprinde o acțiune provocatoare’®. 

Întâlnirea din 29 septembrie/1 1 octombrie 1911 de la Belgrad dintre primul 
ministru bulgar Gheşov, care se întorcea de la tratament de la Vichy, şi omologul 
său sârb Milovanović s-a dovedit hotărâtoare pentru cursul negocierilor. Cu acest 
prilej, Gheşov i-a spus interlocutorului său că cei mai mulţi oameni politici bulgari, 
dintre care unii deosebit de influenţi, cum erau preşedintele Sobraniei, Danev, 
ministrul de război, generalul Nikiforov şi cel al finanţelor, Todorov, sprijină 
încheierea unei alianţe cu sârbii şi fac presiuni asupra regelui Ferdinand pentru a-şi da 
acordul. Delicata problemă a delimitării sferelor în Macedonia a scos iveală, pe lângă 


” British Documents on the Origine of the War 1898-1914, vol. IX, partea I, London, 1928, doc. 517. 
10 Otto Bickel, op. cit., p. 73; S. Constant, Foxy Ferdinand 1861-1948. Tsar of Bulgaria, London, 
1979, p. 246; A. Neklyiudoff, Diplomatic Reminiscences, London, 1920, p. 56. 

rivalitatea dintre părţi, şi convingerea lor că în condiţiile încălcarii hotărârilor 
Tratatului de la Berlin prin anexarea Bosniei-Herţegovina, menţinerea statu-quo-ului 
nu mai era de actualitate. Milovanovic i-a dat de înțeles premierului bulgar că un 
aranjament cu caracter permanent nu ar fi posibil fără ca Serbia să obțină oraşul 
Uskiib (Skopje), linia ferată Kiuprulu- Monastir şi vechea Serbie. Bulgarii acceptau 
numai pretenţiile sârbilor asupra oraşului Uskiib şi a teritoriilor din nord-vestul 
acestuia până la Marea Adriatică, dar respingeau pe cele referitoare la vilaietul 
Monastir (Bitolia), oraşele Perlepe şi Valessa urmând să revină Bulgariei. Cea mai 
mare parte a teritoriilor disputate priveau Macedonia şi implicau divizarea ei. În 
acest context s-a convenit ca Serbia să ocupe Uskiib, împărțirea Macedoniei urmând 
să facă obiectul unui viitor arbitraj al Rusiei. În final cei doi miniştri au decis să se 
sprijine reciproc în direcția eliminării oricărui, amestec sau participare a Austro- 
Ungariei şi Italiei ce ar tulbura statu-quo-ul în Balcani!!. 

În ciuda celor hotărâte la Belgrad şi a presiunilor susținute din partea 
oamenilor politici bulgari pentru a-l determina să încheie alianţa, Ferdinand a amânat 
o vreme luarea unei decizii. Tactică şi espectativă deopotrivă, nehotărârea suveranului 
bulgar trebuie înțeleasă şi explicată nu numai prin prisma propriilor planuri asupra 
Balcanilor, dar şi în contextul unor recente gesturi de bunăvoință din partea Austro- 
Ungariei. Astfel, după ce refuzase în repetate rânduri, sub diferite pretexte, acordarea 
„Lânii de aur”, împăratul Franz Joseph îi conferea lui Ferdinand, în aprilie 1911, 
ordinul mult râvnit, sperând că astfel îl va îndepărta de Rusia şi de planurile ei, iar în 
noiembrie același an îl primea în audienţă. Întrevederea a avut un caracter privat şi a 
fost rezultatul insistențelor regelui bulgar'?. Consecvent tacticii de a cocheta cu o 
putere sau alta, Ferdinand a acceptat la întoarcerea de la Viena şi invitația Legatiei 
Rusiei de a participa la dejunul oferit cu prilejul zilei onomastice a țarului”. Toate 
aceste gesturi, ca şi acţiunile sau vizitele unor emisari imperiali habsburgi la Sofia, 
succedate cu repeziciune in ultimele două luni ale anului 1911, au produs îngrijorare 
la Petersburg şi Belgrad. Totodată ele au făcut ca în rândul politicienilor bulgari să 
încolțească bănuiala că suveranul ar fi putut da dovadă de indiscreţie cu privire la 
negocierile cu Serbia şi cursul lor. 


"! The Historical Boundaries between Bosnia, Croatia, Serbia: Documents and Maps 1815-1945, ed. 

Anita L.P. Burdett, London, 1995, doc. 409, p. 461-462, r. 5, confidential, Sophia, January 6, 1913, Sir 

H. Bax-Ironside to Sir E. Grey. 

12 S. Constant, op. cit., p. 245. 

13 Pe lângă o posibilă căsătorie a prințului Boris cu una din fiicele țarului, cu acest prilej s-a discutat şi 

despre un împrumut în sumă de 1.500.000 franci de pe piața rusă, destinat să acopere o datorie 

personală a regelui. Presat de băncile vieneze să restituie în numerar întreaga sumă la data scadentei, 

acesta a vândut unor bănci din Sofia bonuri de tezaur sub valoarea lor. Pentru a evita un scandal, 

‘uveranul bulgar a solicitat sprijinul lui Nekliudov, garantând cu proprietatea sa de la Vrana. Rusia nu 
utea scăpa ocazia de a egala gestul asemănător al casei de Austria, dar şi de „a-l cumpăra” pe 
erdinand. În scurt timp acesta a primit un împrumut în valoare de 2.000.000 franci. Suma provenea se 
ire din fondurile personale ale țarului Nicolae al II-lea si era grevată de o dobândă de 5%; Documents 
plomatiques Françaises (în continuare D.D.F.), III serie, vol. I, Paris, 1955, p. 378, doc. 374; 

Neklyiudoff, op. cit., p. 59-60. 

Începutul anului 1912 avea să aducă clarificări importante în această 
privinţă, iar aniversarea zilei de naştere a prințului Boris, din primele zile ale lui 
februarie, la care au participat moştenitorii tronurilor din România, Serbia, Grecia şi 
Muntenegru, a dat un impuls finalizării tratativelor sârbo-bulgare. Ele se aflau într-o 
fază destul de avansată prin angajamentul părților de a respecta frontiera comună şi 
prin soluționarea multor puncte în litigiu. Disputa asupra văii Struga şi satului cu 
acelaşi nume, situat la nord-vest de lacul Ohrid (cca 20 km), cărora ambele parti le 
acordau o mare importanţă, ce părea la un moment dat să compromită negocierile, a 
fost tranşată în favoarea Serbiei!“. Partea sârbă a avut câştig de cauză şi în problema 
Macedoniei, a cărei autonomie a fost cerută insistent de bulgari, dar respinsă de 
sârbi de teama reeditării unor evenimente de tipul celor din 1885. 

Tratatul de alianță dintre Bulgaria şi Serbia şi anexa secretă au fost semnate 
la 29 februarie/12 martie 1912 la Belgrad'. Conform articolului 1, părțile îşi 
garantau reciproc, de o manieră absolută, independenţa şi integritatea teritorială. 
Articolul 2 prevedea că semnatarele se „angajează să-şi folosească toate forțele 
împotriva tuturor puterilor care încearcă să anexeze sau să ocupe, fie chiar şi 
provizoriu, orice parte din teritoriul balcanic care se află astăzi sub autoritatea 
Turciei”. Erau vizate Austro-Ungaria şi Italia, iar formularea se făcuse la sugestia 
Rusiei, garanta executării tratatului, care gira astfel decizia semnatarelor de a se 
opune cu forța încercărilor de ocupare a noi teritorii în sud-estul Europei. Tot Rusia 
a insistat ca textul să nu fie adus la cunoştinţa altor părți fara acordul ei. 

Anexa secretă preciza zonele de ocupație în cazul unui conflict cu Imperiul 
otoman. Astfel, după cel mult trei luni de la declanşarea ostilităţilor, Bulgariei îi 
reveneau teritoriile de la est de Munţii Rodopi şi râul Struma, iar Serbiei cele de la 
nord şi vest de Şar-Planina. Spaţiul cuprins între Şar-Planina, Munţii Rodopi, Marea 
Egee şi lacul Ohrid, adică cea mai mare parte a Macedoniei, rămânea neimpartit. 
Serbia viza aproximativ o treime din el şi anume până la linia ce unea Kriva Palanka 
cu oraşul Veles şi lacul Ohrid. Restul se diviza între Grecia şi Bulgaria. Dacă 
autonomia zonei neatribuite se dovedea imposibil de transpus în practică, “din 
interesul comun al naționalităților bulgare şi sârbe sau din motive de ordin intern sau 
extern”, iar frontiera ce pleca de pe muntele Golem, trecea la nord de Egri-Palanca, 
peste câmpia Kosovo până la Vardar, se îndrepta apoi la nord de Veles şi sfârşea 
deasupra lacului Ohrid, la nord de oraşul cu acelaşi nume, nu era recunoscută de parti, 
acestea se angajau să apeleze la arbitrajul țarului şi să accepte, ca linie definitivă, 
frontiera stabilită de el. In scurt timp disputa asupra controlului acestui spaţiu avea să 
devină acută şi să se transforme într-un conflict deschis bulgaro-sârb. 

Două luni mai târziu, la 29 aprilie/12 mai, la mănăstirea Rila a fost parafată 
şi o convenţie militară ce venea în completarea tratatului prin reglementarea 
participării cu trupe în cazul unui atac din partea Imperiului otoman, Austro- 


14 The Historical Boundaries, doc. 4.09, p. 463. 
Vezi textul tratatului şi anexa secretă in I.E. Guéchoff, op. cit., p. 191-213; The Historical 
Boundaries, doc. 4.09, anexa nr. 1, p. 467. 

Ungariei şi României (Bulgaria — 200.000 soldaţi, Serbia — 150.000 soldaţi). În 
ultima eventualitate, se preciza că efectivele trebuiau dirijate “fie pe Dunărea 
mijlocie, fie pe teatrul de operaţiuni din Dobrogea”, fie “pe teritoriul sârb”. 
Operațiunile comune erau puse sub comanda regelui Ferdinand. 

Nu este pentru prima oară cînd prevederi referitoare la România se găsesc 
într-un act semnat de vecinul sud-dunărean. Convenţia ruso-bulgară din 1902 şi cea 
din decembrie 1909, ce a servit drept model celei din 1912, stipula că în cazul unui 
atac din partea Austro-Ungariei, Germaniei sau României, Rusia acorda sprijin 
Bulgariei pentru a-şi mări teritoriul cu zone “cu populaţie bulgară”, situate pe malul 
drept al Dunării de Jos şi la Marea Neagră!S. 

Tratatul de alianță şi convenţia militară avantajau net Bulgaria, realitate de 
care Serbia era conştientă. Pe moment, era singura soluţie pentru Belgrad de a ţine 
sub control situația Macedoniei, de a-şi asigura participarea la împărțirea teritoriilor 
balcanice aflate sub stăpânirea otomană în cazul destrămării imperiului, de a putea 
grăbi acest fenomen, dar mai ales de a împiedica dubla monarhie să facă noi 
anexiuni în zonă. 

Odată semnat primul din seria actelor bilaterale ce aveau să dea naștere 
alianței balcanice, parafarea celorlalte s-a făcut mult mai repede, în unele cazuri 
tratativele fiind deja în curs de derulare. Pentru ţările balcanice devenise clar că 
inamicul comun era Sublima Poartă, iar singura soluţie în acest caz era o acţiune 
colectivă. Convins de necesitatea unei alianţe, primul ministru elen, Elefterios 
Venizelos, propunea, în aprilie 1911, Legaţiei Bulgariei la Viena, prin intermediul 
corespondentului pentru Balcani al ziarului “Times”, J.D.Bourchier’’, iniţierea 
tratativelor. În octombrie Grecia făcea o nouă tentativă, de această dată prin 
intermediul ministrului său la Sofia. Insistentele Atenei dovedeau decizia sa de a se 
implica în cazul unui război bulgaro-otoman. 

Cabinetul de la Sofia a continuat să amâne formularea unui răspuns clar 
până în februarie 1912". Atitudinea Bulgariei nu trebuie interpretată drept un 


5 Ch M. Boghitschevitch, Les causes de la guerre, Paris, 1925, p. 178-180. Detalii privind 
împrejurările în care partea română a luat cunoştinţă de prevederile convenției secrete şi reacţia regelui 
Carol I şi a politicienilor romini, General G.A. Dabija, Amintirile unui ataşat militar român in 
Bulgaria (1910-1913), Bucureşti, 1936, p. 155-165; Anastasie Iordache, Criza politică din România şi 
războaiele balcanice 1912-1913, Bucureşti, 1998, p. 174-175. 
17 Ziaristul englez J.D. Bourchier era bun prieten cu premierul elen. Cei doi se cunoscuseră în Creta in 
1909, cînd ultimul era guveratorul insulei. Bourchier îl considera pe Venizelos un salvator nu numai al 
Cretei, ci şi al elenismului. Ei s-au revăzut în februarie 1910 la Atena, când au discutat pentru prima 
dată despre o posibilă alianță greco-bulgară. Detaliile au fost analizate pe parcursul mai multor 
întrevederi, iar misiunea sondării terenului i-a revenit lui Bourchier. Concomitent, acesta a adresat 
scrisori regelui Ferdinand şi lui Gheşov în care a argumentat necesitatea acordului. Pentru detalii 
wivind relaţiile dintre Bourchier şi Venizelos şi rolul ziaristului englez în finalizarea alianţei greco- 
ulgare, E. Prevelakis, E. Venizelos and the Balkan Wars, în “Balkan Studies”, 1966, 7, p. 368 şi urm.; 
Halmreich, op. cit., p. 72-75 şi 352-360. 
În noiembrie 1911 Ghesov îi spunea lui Bourchier că nu ştie ce să răspundă Atenei, deoarece Rusia 
"ea cu insistență să se înțeleagă întâi cu Serbia; E. Prevelakis, op. cit., p. 369; A.J. Panayotopoulos, 

dezinteres faţă vecina sa sau o schimbare în planurile asupra posesiunilor otomane 
din Balcani. Dimpotrivă, pentru Sofia o alianță cu Atena era mai mult decât 
necesară, mai ales că exista temerea că guvernul elen ar putea încheia o înţelegere 
cu Austro-Ungaria, România sau chiar cu albanezii. Potrivit primului ministru 
bulgar, atâta timp cât plana incertitudinea asupra existenței unui tratat între 
România şi Poartă şi cât exista “pericolul ce ar rezulta dintr-o intervenţie a sârbilor 
şi grecilor în cazul unui război turco-bulgar în condiţii foarte puţin favorabile nouă 
(n.n. bulgarilor)”, în avantajul Bulgariei era ca întâi să se ajungă la o alianță cu 
Serbia!”. Acesta era şi punctul de vedere al Rusiei, care nu ar fi acceptat modificări 
în ordinea stabilită de ea. 

Încurajată de mesajul verbal trimis de Sofia, diplomaţia greacă prezenta la 
începutul lunii martie un proiect de tratat care nu făcea nici o referire la Macedonia. 
El a fost respins de partea bulgară, motivul fiind tocmai această omisiune. Ea nu era 
întâmplătoare şi era cauzată de disputa asupra teritoriului, fiecare nutrind speranța 
că, mai devreme sau mai târziu, el va fi încorporat în propriile granite. Discuţiile 
dintre Bulgaria şi Grecia în jurul acestei probleme au continuat în tot cursul lunii 
aprilie şi a celei mai mari părţi a lunii mai, fără ca Bulgaria să obţină acordul asupra 
autonomiei Macedoniei şi nici clarificări, în favoarea sa, într-o altă problemă 
delicată, cea a Traciei cu portul Salonic, considerată de greci drept teritoriu ce 
trebuia să revină la patria mamă. În opinia Atenei, un statut autonom ar fi constituit 
un pas decisiv pe calea anexării Macedoniei de către Bulgaria. 

Prin urmare, tratatul semnat de Bulgaria şi Grecia la 17/29 mai 1912 eluda 
problema celor două posesiuni otomane, Macedonia şi Tracia, şi prevedea numai 
asistență reciprocă în cazul unui atac otoman. Pretentiile teritoriale, care nu au lăsat 
loc nici unui compromis, au făcut ca, spre deosebire de tratatul bulgaro-sârb, acesta 
să fie “pur şi simplu o alianţă defensivă”. 

Textul final al tratatului greco-bulgar nu a fost remis Belgradului, deşi 
sârbii aveau cunoştinţă de existenţa şi de conţinutul lui în mare, după cum nici 
Atena nu a primit textul tratatului bulgaro-sârb. 

Pentru completarea verigii şi realizarea alianței balcanice rămâneau de 
definitivat acordul dintre Serbia şi Grecia şi cel cu Muntenegru. Initial, promotoarea. 
alianței, Rusia, s-a opus aderării Muntenegrului. Acestuia i se imputa apropierea 
prea mare de Puterile Centrale, mai cu seamă de Austro-Ungaria şi Italia şi 
atitudinea mult prea independentă a conducătorului statului. După încheierea 
acordurilor bulgaro-sârb şi bulgaro-grec şi iniţierea negocierilor sârbo-elene, Rusia 
a fost nevoită să-şi nuanteze poziţia. În iunie 1912, ea încuviința începerea 
tratativelor Bulgariei şi Serbiei cu Muntenegru. La sfârşitul lunii septembrie, 
respectiv începutul lui octombrie, convorbirile erau finalizate prin două acte prin 


The Great ideea and the Vision of Easter Federation. A propos of the Views of I. Dragoumis and A. 
Souliotis Nicolaides, in “Balkan Studies”, 1970, 4, p. 353. 

19 LE, Guéchoff, op. cit., p. 19. 

2° Charles si Barbara Jelavich, Formarea statelor naționale balcanice, Cluj-Napoca, 2001, p. 261. 

care părţile se angajau să-şi acorde reciproc ajutor militar în cazul unui atac din 
partea Imperiului otoman sau a Austro-Ungariei. 

În toamna anului 1912 liga balcanică constituia o realitate. Proiectul, născut 
din dorinţa de revanşă a Rusiei, s-a materializat în pofida neînțelegerilor, 
disensiunilor, diversităţii etnice şi religioase şi mai cu seamă a disputelor teritoriale. 
Prin acordurile între parti, liga balcanică devenise un instrument de sincronizare a 
eforturilor militare a patru ţări în vederea modificării configurației sud-estului 
european prin dispariţia posesiunilor otomane de pe continent. Semnatarele 
considerau că modul cel mai simplu de rezolvare a problemei otomane era să atace 
simultan Imperiul otoman și să prezinte chestiunea ca pe un fapt împlinit. În acelaşi 
timp, părțile se angajau să-și acorde sprijin armat în cazul oricăror încercări ale 
dublei monarhii de a-şi extinde dominaţia şi influenţa în Balcani în dauna lor. 
Potrivit unor opinii, la acea dată potenţialul militar al alianței balcanice nu era deloc 
de neglijat, ea constituind, din acest punct de vedere, “a șaptea putere europeană, 
care era în stare, într-o măsură oarecare, să contracareze marile puteri europene în 
sud-estul Europei””!, 

Încă de la apariția ideii şi până la materializarea ei, alianța balcanică a 
stârnit reacţii în rândul puterilor europene. Deoarece ea s-a născut şi dezvoltat sub 
patronajul Rusiei, firesc cea mai îngrijorată a fost Austro-Ungaria. Încă din toamna 
anului 1911, când zvonurile despre negocierile bulgaro-sârbe deveniseră tot mai 
numeroase şi mai demne de crezare, ambasadorul dublei monarhii la Londra își 
exprima temerea că statu-quo-ul în Balcani ar putea fi tulburat şi în aceasta 
perspectivă marile puteri trebuiau să fie pregătite. Marea Britanie şi ministrul său de 
externe, Sir Edward Grey, nu vedeau însă în acel moment un motiv de îngrijorare şi 
socoteau nefondate ipotezele privind pericolul angrenării într-un eventual conflict a 
puterilor direct interesate în zonă”. Asertiunile înaltului demnitar britanic nu au 
avut darul de a linişti Viena, care se considera indreptatita să acționeze pentru a 
preîntâmpina o astfel de situaţie. 

În decembrie 1911, diplomaţia de la Ballplatz a invitat puterile europene la 
un dialog pe tema modificării ordinii în Balcani şi a cerut totodată guvernului 
otoman să aplice reformele promise”. Sarcina Legatiei austro-ungare de la Sofia era 
să folosească toate mijloacele pentru a infirma sau confirma zvonurile. În acest sens 
ataşatul militar austriac l-a chestionat în repetate rânduri în februarie 1912 pe şeful 
marelui stat major bulgar în legătură cu subiectul. Cum tratativele se purtau în 
secret şi generalul Fitcev nu avea încă cunoştinţă de ele, le-a negat existenţa. Tot 


2 D, Djordjević, Revolutions nationales des peuples balkaniques 1804-1914, Beograd, 1965, p. 229. 
La data declanşării războaielor balcanice, Bulgaria avea 400.000 militari (48 escadroane şi 262 baterii 
cu cca 1000 tunuri de calibru diferit), Serbia 175.000 militari instruiți în Franţa şi Rusia (160 
yatalioane de infanterie, 46 baterii de artilerie cu 100 tunuri şi 44 escadroane de cavalerie), Grecia 
00.000 militari (48 batalioane de infanterie, 244 tunuri, 18 escadroane cavalerie), Muntenegru 40.000 
ilitari şi 140 tunuri. Tunurile, puştile şi muniţia proveneau de la fabricile franceze şi germane, un 
gument în plus în ceea ce priveşte capacitatea de luptă a ţărilor balcanice. 
British Documents, vol. IX, part I, doc. 75 şi 76. 
'bidem, doc. 77. 


www.dacoromanica.ro 


11 Modificări politico-teritoriale în sud-estul Europei 221 


fără succes s-au soldat şi demersurile contelui Tarnowski, reprezentantul Vienei la 
Sofia, pe lângă miniştrii acreditați ai celorlalte puteri europene şi pe lângă înalții 
funcţionari bulgari. Acestora din urmă nu ezita să le spună răspicat că pentru orice 
informaţie “Austria plăteşte”. 

În toamna anului 1912 dubla monarhie mai spera încă într-o atitudine 
unanimă a puterilor europene care să amendeze alianța şi să oprească astfel sporirea 
influenţei Rusiei în Balcani. În septembrie 1912 contele Berhtold îşi reînnoia 
solicitarea de sprijin în vederea menținerii statu-quo-ului. Semnalele primite din 
marile capitale europene nu au fost deloc favorabile. Astfel, Marea Britanie 
considera că singura modalitate de rezolvare era semnarea unui acord bilateral între 
Austro-Ungaria şi Rusia, reeditare a celui din 1903 de la Miirzteg”’. La curent cu 
negocierile sîrbo-bulgare $i-greco-bulgare şi apoi cu conţinutul tratatelor, Londra 
părea detaşată de cursul evenimentelor. În realitate ea privea cu înțelegere şi chiar 
satisfacţie alianța balcanică, socotind-o favorabilă Antantei. 

Sentimentele erau împărtăşite şi de cealaltă membră a Triplei intelegeri, 
Franța, a cărei politică externă suferise serioase corecturi privind implicarea ei în 
problematica sud-est europeană. Cum un eventual dialog cu Germania se dovedise 
de mai mult timp imposibil, Franța s-a hotărât să acţioneze în direcția strângerii 
alianţei cu Marea Britanie şi Rusia în aşteptarea momentului prielnic pentru 
revansa. În acest context a abandonat si politica de menţinere a statu-quo-ului in 
Balcani, venind astfel în întâmpinarea Rusiei, a cărei preocupare continua să fie, pe 
lângă îngrădirea influenţei Austro-Ungariei, supremaţia asupra Strâmtorilor prin 
eliminarea Porții din Europa”. În acelaşi timp, Parisul s-a arătat deranjat de faptul 
că fusese informat cu întârziere de iniţierea şi apoi de cursul tratativelor dintre țările 
balcanice. Deşi interesele Franţei şi Rusiei nu coincideau în totalitate, acţiunile lor ' 
au devenit convergente. În acest context s-a diminuat şi neîncrederea Parisului fata 
de Bulgaria. Dacă în primăvara anului 1912 guvernul francez nu a dat un răspuns 
încurajator la cererea de sprijin pentru obținerea unui împrumut de pe piața 
pariziană (în total 180-200 milioane franci), la sfârşitul lunii iunie cabinetul francez 
nu a mai fost atât de tranşant şi doar a amânat discuţiile până la soluţionarea 
conflictului italo-otoman. În schimb, marile bănci franceze au venit imediat în 
sprijinul Bulgariei, avansând 25 milioane de franci, fără ca guvernul francez să 
protesteze. Se ştie că cea mai mare parte a împrumutului era condiţionat de 


“4 The Historical Boundaries, doc. 4.09, p. 463. 

25 Otto Bickel, op. cit., p. 149. 

26 În acest sens, convorbirile dintre Sazonov şi Poincaré din vara anului 1912 în Diplomatisc he 
Aktenstiicke zur Geschichte der Ententepolitik der Vorkreigsjahre (publicate de Siebert), vol. II, 
Berlin, 1921, p. 546; R. Poincaré, Les Balkans en feu, Paris, 1926, p. 21. Cu ocazia vizitei la 
Petersburg premierul francez.a cerut detalii asupra acordului bulgaro-sârb şi a exprimat speranța ca 
actele semnate să nu pună în pericol statu-quo-ul în Balcani: “Tratatul conţine deci un germene de 
război împotriva Turciei, dar şi unul împotriva Austriei. El stabileşte pe lângă aceasta şi o hegemonie a 
Rusiei asupra celor două state slave, pentru că Rusia este luată drept arbitru în toate problemele”. 

achiziţionarea de armament şi muniţie de care în acel moment Bulgaria avea nevoie 
urgent”. 

Germania a privit cu aparentă detaşare alianța statelor balcanice. În 
realitate, ea nu era de acord cu declanşarea unui conflict zonal, care nu numai că ar 
fi dus la modificarea configurației spațiului balcanic, dar implica şi riscul de a se 
transforma într-unul continental, ce i-ar fi pus in pericol interesele în Imperiul 
otoman şi mai cu seamă în Orientul Apropiat. Tot atât de adevărat este şi faptul că 
nu aproba politica de învrăjbire etnică dusă de Austro-Ungaria în Balcani şi nici 
atitudinea acesteia fata de România, membră a Triplei Alianțe. 

Criza politică, războiul cu Italia, revolta garnizoanei din Monastir, răscoala 
populaţiei din Kosovo, cea a albanezilor, susținuți de Serbia şi Muntenegru, 
disensiunile din armata otomană, cauzate de încercările ministrului de război Nazim 
Paşa de a îndepărta elementele ostile, constituiau, în vara anului 1912, realități ce 
nu puteau fi ignorate. Cu toate demersurile şi presiunile puterilor europene pentru a 
determina Poarta să iniţieze şi să aplice un program de reforme în teritoriile 
otomane, guvernul de la Constantinopol nu a depăşit faza promisiunilor. De altfel, 
în iunie 1912, în plină revoltă a albanezilor, când se impuneau măsuri urgente, 
însărcinatul cu afaceri al Marii Britanii arăta că nu exista un proiect privind 
rezolvarea problemei albaneze, iar inspectorul englez pentru Macedonia informa că 
deşi ministrul otoman de interne părea favorabil ideii de reformă, de ceva concret 
nici nu putea fi vorba. În august, guvernatorul Salonicului (vali) cerea, într-un 
memoriu adresat guvernului, să se pună capăt situaţiei explozive din posesiunile 
otomane prin acordarea autonomiei Albaniei. Intervenţia acestuia a fost 
determinată de gravele tulburări, ce au culminat cu masacrele de la Kotciana (112 
morți), Berana şi Sietznitz, aflate la granița cu Bulgaria, Serbia, respectiv 
Muntenegru. 

În toamna anului 1912 existau destule argumente în favoarea unor acţiuni în 
forţă venite din afara graniţelor otomane, iar aliatele balcanice nu erau străine de 
multe din agitatiile, atentatele şi violențele din posesiunile otomane. La sfârşitul 
lunii august şefii Marilor State Majore ale celor patru țări balcanice s-au întâlnit 
pentru a stabili ultimele detalii privind începerea operaţiunilor. Peste câteva zile, 
Sofia informa Petersburgul în legătură cu hotărârea de a declara război Porții, dacă 
puterile europene nu insistau pentru executarea întocmai a articolului 23 al 
Tratatului de la Berlin. 


77 Pentru detalii privind împrumuturile acordate Bulgariei de finanța franceză în anii 1912-1913, 
Daniela Buşă, Finanta franceză în sud-estul Europei (1900-1914), 1, în “Revista istorică”, t. VI, 1995, 
ir, 1-2, p. 38-40; Raymond Poidevin, Finances et relations internationales 1887-1914, Paris, 1970, p. 
83; Simeon Damianov, Frenskoto iconomicesco pronicvane v Bălgaria (1878-1914), Sofia, 1971, p. 
37-179; René Girault, Les Balkans dans les relations franco-russes en 1912, în “Etudes balkaniques”, 
4, 1974, p. 69; Jacques Droz, Les affaires balkaniques et les origines de la Premiere Guerre 
'ndiale, în loc. cit., p. 28; Voin Bozinov, La politique francaise et la Bulgarie au temps des guerres 
taniques (1912-1913), în loc. cit., p. 72. 
'e Historical Boundaries, doc. 4.09, p. 465. 

Decizia statelor balcanice a neliniştit Rusia. Paradoxal, tocmai ea, care 
initiase, încurajase şi actionase pentru crearea ligii balcanice, nu era gata să sprijine 
demersul componentelor acesteia. Pe măsură ce proiectul a prins contur, Rusia a 
realizat că „interesele sale pe care trebuia să le servească liga balcanică, adică 
blocarea Austro-Ungariei, căzuseră pe un plan secundar din punctul de vedere al 
statelor balcanice”. Pretentiile, dar mai ales disputele lor asupra unor teritorii din 
componenţa statului otoman, de care erau interesate şi unele dintre puteri, creşteau 
riscul ca în cazul unui conflict în Balcani cele din urmă să nu aibă decât de câştigat. 
Or, tocmai acest lucru trebuia evitat, iar eforturile diplomaţiei ţariste canalizate în 
această direcție. 

În încercarea de a controla situația, Rusia s-a alăturat puterilor europene, 
cerând țărilor balcanice să amâne declanşarea conflictului, iar Sublimei Porţi să 
aplice neîntârziat reforme. În paralel, ea a solicitat sprijin şi celorlalte membre al 
Antantei. Astfel, la întâlnirea de la Balmoral din septembrie, Sazonov, şeful 
diplomaţiei ruse, i-a cerut omologului său britanic, Edward Grey, spre surprinderea 
acestuia, să exercite presiuni asupra statelor balcanice pentru menţinerea păcii“, 
solicitare făcută de altfel şi Parisului prin intermediul lui Izvolski*'. Petersburgul ar 
fi dorit să afle şi poziţia aliatelor sale față de o eventuală implicare a Vienei, dar din 
corespondenţa purtată reiese că atât Londra cât şi Parisul nu luau în calcul acest 
lucru. 

Intuind pericolul, sultanul şi guvernul otoman au făcut cunoscut puterilor 
europene că programul de reforme debutează cu punerea în practică a legii 
vilaietelor, elaborată de o comisie internaţională în 1886 şi rămasă neaplicată. 
Luând act de intenția Constantinopolului, acestea notificau aliatelor balcanice că nu 
vor tolera nici o modificare a statu-quo-ului în zonă. Caracterul formal al garantarii 
integrității Imperiului otoman avea să fie probat de evoluţia ulterioară a 
evenimentelor, dar mai ales de reacţia şi poziția puterilor. 

Odată declanşat războiul împotriva Porții la 5/18 octombrie 1912, 
desfăşurarea operaţiunilor s-a făcut în mare parte conform planului: ofensiva 
bulgară în Tracia Orientală şi spre Constantinopol, cea sârbă în nordul Macedoniei 
şi Kosovo, cea muntenegreană în teritoriile albaneze şi cea greacă în Epir şi pe 
mare. În scurt timp grecii au cucerit insulele Lemnos, Thasos, Tenedos, Imbros, 
Chios, Mytilene, au ocupat Epir şi Salonic, au asediat Jannina. Sârbii au cucerit 
sangeacul Novi Bazar, oraşele Priština, Kratovo, Uskiib, dar şi Ohrid, Bitolja, 
Prilep, aflate în afara liniei recunoscute de bulgari ca intrând în aria de influență a 
Serbiei. După o lună de la declanşarea ostilităților trupele sârbe, secondate de cele 
muntenegrene, ocupaseră centrul şi vestul Peninsulei Balcanice şi controlau o parte 
din litoralul adriatic cu portul Durazzo (Durrés), vizat de Belgrad din considerente 
economice şi strategice. Principala ofensivă a bulgarilor s-a desfăşurat spre 


2 Charles şi Barbara Jelavich, op. cit., p. 261. 
* British Documents, vol. IX, part I, doc. 810, 812, 813. 
3! D.D.F,, I-e serie, t. II, doc. 37 şi 38. 


www.dacoromanica.ro 


224 Daniela Buşă 14 


Constantinopol. În drumul lor au asediat Adrianopolul, înaintând rapid până la linia 
de apărare a capitalei otomane (cca 45 km de Constantinopol), de care nu au reuşit 
să treacă. Alte trupe au acţionat în Macedonia unde au ajuns până în apropierea 
Salonicului. La începutul anului 1913 practic posesiunile otomane din Europa se 
rezumau la cele patru oraşe asediate: Constantinopol la sud, Adrianopol la est, 
lannina şi Scutari (Shkodër) la vest. 

Rapiditatea acțiunilor a luat prin surprindere puterile europene, iar evoluţia 
evenimentelor le-a neliniştit şi îngrijorat deopotrivă. În câteva săptămâni întreaga 
configurație a Peninsulei Balcanice, gândită cu peste trei decenii în urmă la Berlin, 
devenise de domeniul trecutului. Victoriile aliaților pe toate fronturile impuneau 
drept consecinţă imediată o revizuire radicală a frontierelor părților fără consultarea 
şi mai ales implicarea puterilor europene. În aceste condiţii, dat fiind realităţile, 
dorinţele şi ambițiile componentelor ariei, urmările crizei amenințau să scape de sub 
control, complicând o dată în plus situaţia. Nici eventualitatea extinderii conflictului 
prin participarea unora dintre puteri nu putea fi ignorată, mai ales că existau 
suspiciuni în ceea ce priveşte Italia, indreptatite de altfel, că abia aştepta să anexeze 
arhipelagul Sporadelor şi insula Rhodos. Pentru a preîntâmpina aceasta, Marea 
Britanie şi Franţa au făcut presiuni, determinând-o să-şi reînnoiască angajamentul 
de a ceda Porții insulele ocupate”. 

Succesele armatei sârbe în Macedonia au sporit vigilenta şi prudenta 
Austro-Ungariei. Pentru a împiedica Belgradul să-şi extindă hotarele în detrimentul 
teritoriilor otomane şi astfel să-şi sporească prestigiul în rândul slavilor sudici, mai 
cu seamă a celor aflați în interiorul granițelor imperiului şi să iasă definitiv din 
„strânsoarea economică” a Vienei, dubla monarhie s-a declarat neutră. Din calcule 
nu a fost exclusă nici posibilitatea unei intervenții armate devreme ce, chiar de la 
declanşarea ostilităților, a mobilizat o parte din rezervişti. Totodată diplomaţia 
vieneză a căutat să-şi pună în aplicare planul de apropiere a Bulgariei şi României 
prin realizarea unei alianţe, ce urma să fie folosită atât împotriva Serbiei, cât şi 
pentru stoparea influenţei Rusiei în Balcani. În paralel, Viena şi-a intensificat 
sprijinul în vederea creării unui stat albanez, văzut ca un obstacol în materializarea 
visului Belgradului de a avea ieşire la mare”, 

Victoriile aliaţilor balcanici, în speciai ale celor suspectaţi de a fi fost 
câştigaţi de partea Antantei, constituiau, în opinia Germaniei, un real pericol pentru 
interesele sale în Orientul Apropiat, contracarat numai de „menţinerea, atât cât se 
putea, a factorului otoman”"“, Germania a continuat să susțină Constantinopolul, 
deşi comportamentul pe câmpul de luptă al militarilor turci, la a căror instrucție și 
echipare contribuise în exclusivitate, o supărase şi dezamăgise deopotrivă. Rezerva 


? E. Driault, M. Lhéritier, Histoire diplomatique de la Grèce de 1821 à nos jours, vol. V, Paris, 1926, 

82. 

Detalii privind interesele si politica Austro-Ungariei la sudul Dunării, la E. Hésch, Geschichte der 
'kanldnder, Stuttgart, 1968; Barbara Jelavich, The Habsburg Empire in European Affaires 18]4— 
8, New-York, 1975; C.A. Macartney, The Habsburg Empire (1790-1918), London, 1971. 
heorghe Zbuchea, op. cit., p. 57. 

inițială a Berlinului faţă de politica sud-est europeană a Austro-Ungariei a trecut pe 
un plan secundar în momentul în care interesele Triplei Alianțe erau în joc”. 

Cursul evenimentelor din Balcani a afectat Rusia, mai ales că evoluţia părea 
să-i fi scăpat de sub control. Presată de realităţi, ea a adoptat poziţii diametral opuse 
solicitărilor şi planurilor Bulgariei şi Serbiei, unele chiar propriilor opinii din 
perioada premergătoare războiului. Aşa de pildă, de teama unei intervenții austro- 
ungare pentru care nu era pregătită, Rusia nu a sprijinit revendicările teritoriale ale 
Belgradului, acceptând numai formula unei căi ferate care să lege Serbia de un port 
la Marea Adriatică. Acesta urma să aparţină însă viitorului stat albanez. Rusia s-a 
împotrivit şi încercărilor Bulgariei de a cuceri Adrianopolul’®, dar din cu totul alte 
motive. Acestea ţineau de poziția geografică, strategică şi de vecinătatea imediată a 
Constantinopolului. Încă din 1908 Izvolski avertizase tă Rusia se va opune cu toată 
forța ocupării Constantinopolul. „La Bosfor — declara Sazonov după prima victorie 
bulgară — nu pot fi decât turcii sau ruşii”. În eventualitatea cuceririi oraşului de 
către aliaţii balcanici, „Rusia era gata să declanşeze război în 24 de ore”, amenința 
acelaşi Sazanov’’. De altfel, țarul Nicolae al II-lea ceruse aliatelor sale, Franţa si 
Marea Britanie, să nu permită Bulgariei să se instaleze aici şi nici regelui Ferdinand 
să restaureze Imperiul bizantin sub sceptrul său. Nekliudov era convins că 
suveranul bulgar dorea chiar o reconciliere cu Vaticanul”. 

Franţa, principala furnizoare de armament şi muniţie a aliaților, era 
mulțumită că artileria Schneider-Creuzot se dovedise superioară celei produse de 
Krupp“. Ea a sprijinit permanent demersurile şi acţiunile Rusiei. Concomitent, şi-a 
alăturat eforturile de cele ale Marii Britanii pentru a preîntâmpina escaladarea 
conflictului prin angrenarea Rusiei şi Austro-Ungariei, pentru a limita aria 
operaţiunilor, iar apoi pentru sistarea lor. În cazul unei victorii otomane, îi spunea 
Edward Grey însărcinatului cu afaceri german la Londra înainte de declanşarea 
ostilităților, nu numai că nu-i era permis Porții să inglobeze noi teritorii, dar era 
obligată să adopte măsuri concrete în favoarea populaţiei creştine. Dacă victoria era 
de partea aliaţilor, ei îşi păstrau teritoriile cucerite, cu excepţia Constantinopolului. 
Sarcina diplomaţiei britanice era să menţină puterile europene în limita rolului de 
mediator, conchidea ministrul englez“. 

La 20 noiembrie/3 decembrie 1912, după opt săptămâni de conflict, Bulgaria 
şi Imperiul otoman încheiau armistițiul ce punea stavilă şi înaintării sârbilor în nordul 
Macedoniei şi în teritoriile albaneze. El era dorit de Poartă, ale cărei trupe, imputinate 
de lupte şi holeră, se aflau în imposibilitate de a continua războiul, de bulgari, atinşi la 


35 Gheorghe N. Căzan, Serban Rădulescu-Zoner, România şi Tripla Alianţă, Bucureşti 1878-1914, 
Bucureşti, 1979, p. 326. 

* M.S. Anderson, The Eastern Question 1774-1923, London, 1966, p. 196. 

37 A.J. Taylor, The Struggle of Mastery in Europe 1848-1918, Oxford, 1954, p. 492. 

38 Cf. Pavel Miliukov, Political Memoirs 1905-1914, Michigan, 1968, p. 253. 

39 A. Neklyiudoff, op. cit., p. 116. 

“0 Lettres de la Princesse Radzwill, scrisoarea din 4 noiembrie 1912. 

41 British Documents, vol. IX, part I, doc. 805. 

rându-i de epidemii, dovedite mai periculoase decât armata inamică, dar şi de puterile 
europene, ce sperau într-un răgaz care să le permită armonizarea intereselor şi 
pretențiilor aliaţilor. Trupele elene şi muntenegrene au refuzat să suspende 
operaţiunile şi au continuat asediul oraşelor Iannina şi Scutari. 

În aceste împrejurări, la 3/16 decembrie 1912 la Londra se deschideau în 
paralel reuniunea ambasadorilor puterilor europene şi Conferința de pace a 
reprezentanţilor ţărilor beligerante. Dificultatea demersului a ieşit în evidenţă încă de 
la primele şedinţe, implicaţiile problemei orientale dovedindu-se mult mai grave decât 
se estimase. În afara celor presupuse a fi mai simple si anume obligarea Sublimei 
Porţi de a renunța aproape în totalitate la posesiunile sale continentale şi insulare şi de 
a recunoaşte unirea Cretei cu Grecia, existau şi alte subiecte asupra cărora consensul 
purerilor europene şi al țărilor. balcanice nu era întrunit, iar soluționarea lor se 
intercondiţiona: problema Albaniei şi Macedoniei, accesul Serbiei la Marea Adriatică, 
apartenența portului Salonic. Toate acestea nu constituiau aspecte separate, ci trebuiau 
discutate şi analizate împreună, deoarece concluzia finală privea toate ţările din sud- 
estul Europei şi conducea la modificarea statu-quo-lui în Balcani prin trasarea de noi 
frontiere, corectarea altora deja existente şi prin modificarea statutului internațional al 
mai multor teritorii şi apariţia unui nou stat. 

Prima chestiune pusă în discuţie la reuniunea ambasadorilor puterilor 
europene s-a referit la Albania şi privea statutul“? şi graniţele acesteia, fiind legată 
de accesul Serbiei la Marea Adriatică şi de compensaţiile teritoriale reclamate de 
vecini: Muntenegru, Serbia şi Grecia. Dacă Imperiul otoman era gata să recunoască 
autonomia Albaniei, puterile europene şi țările balcanice aveau păreri diferite. 
Astfel, Franţa era de acord cu o Albanie autonomă sub suzeranitatea sultanului si 
garanţia marilor puteri, Marea Britanie şi Germania au păstrat o atitudine rezervată, 
iar Austro-Ungaria şi Italia s-au pronunţat pentru independență”. Ultima variantă 
nu era pe placul aliatelor balcanice, care vizau o modificare a propriilor graniţe în 
detrimentul teritoriilor albaneze. În vreme ce Rusia continua să sprijine pretenţiile 
Serbiei si Muntenegrului asupra unor părți din teritoriul ce urma a fi atribuit 
Albaniei, dubla monarhie, susținută de Italia, se opunea cu îndârjire cererii Serbiei 
de a deţine un port la Marea Adriatică şi amenința cu intervenţia armată dacă 


42 La 15/28 noiembrie 1912 Adunarea naţională, alcătuită din 83 de delegaţi creştini şi musulmani, 
întrunită la Valona (Vlorë) a proclamat independenţa Albaniei şi l-a ales preşedinte pe Ismail Kemal. 
Cu acest prilej a fost alcătuit un guvern în componența căruia intrau creştini si musulmani. 

Independenţa ţării trebuia recunoscută pe plan international. 
% Italia şi Austro-Ungaria erau direct interesate în independenţa Albaniei. Un astfel de statut apropia 
mult perspectiva de a include tânărul stat în sfera lor de influenţă şi control. Dacă prima izbutea acest 
icru, ea controla nu numai strâmtoarea Otranto (75 km lățime), dar şi întreg traficul navelor prin 
farea Adriatică, care devenea practic o mare italiană. În cazul în care cea de a doua putere ar fi avut 
ştig de cauză, ea obținea atât libera circulație prin strâmtoare cât şi excluderea Serbiei de pe litoralul 
‘iatic, obiectiv important pentru politica dublei monarhii. Viena şi Roma au semnat la 19/31 
embrie 1912 un acord prin care se angajau să organizeze noul stat albanez independent, 
nitându-şi sferele de influență; textul în Les documents secrèts des Archives du Ministere des 

res Etrangeres de Russie publié par les Boichéviks, Paris, 1919, p. 70-74. 

trupele sârbe nu părăseau Durazzo. Totodată Viena avertiza Muntenegru că nu va 
permite ocuparea oraşului Scutari. În aceste împrejurări misiunea lui Sir Edward 
Grey, sub al cărui patronaj se desfăşurau lucrările, s-a dovedit extrem de dificilă. 
Ministrul de externe britanic trebuia să menţină un echilibru între cele două puteri 
rivale şi în acelaşi timp să intervină şi pe lângă țările balcanice. 

Pe măsură ce discuţiile avansau, problema hotarelor Albaniei devenea tot 
mai dificil de solutionat. Părţile direct interesate nu se arătau dispuse să accepte un 
compromis, deşi la un moment dat Rusia părea favorabilă unui schimb de teritorii şi 
anume Durazzo şi Scutari pentru două mici localităţi de la graniţa estică a Albaniei: 
Djakova (Djakoviéa) şi Dibra, ce urmau să intre în componența Serbiei, respectiv 
Muntenegrului. Austro-Ungaria a respins însă propunerea. 

Tensiunea în relaţiile internaţionale a sporit considerabil în ianuarie 1913, 
când amenințările cu folosirea forței din partea Rusiei şi Austro-Ungariei“ au 
coincis cu reluarea ostilităţilor în Balcani. Abia la sfârşitul lunii februarie, odată cu 
acordul Austro-Ungariei de a renunţa la Dibra, se întrevedeau şanse ca pericolul să 
fie înlăturat. Condiţia era ca restul propunerilor ei să fie acceptate, iar Rusia să 
procedeze la fel în cazul Djakovei. 

Cu toate eforturile Foreign-Office-ului, părțile erau departe de o înțelegere. 
Rusia a refuzat intrarea oraşelor Djakova şi Scutari în componența Albaniei. În 
replică, ambasadorul austro-ungar la Londra a condiționat participarea la lucrări de 
evacuarea de către Serbia şi Muntenegru a teritoriilor albaneze“. Intervenţia 
personală a lui Edward Grey în disputa dintre Viena şi Petersburg a determinat 
dubla monarhie să cedeze Djakova. 

Problema nu era încheiată atâta vreme cât trupele sârbe şi muntenegrene 
ocupau teritorii albaneze şi asediau oraşul Scutari, iar Viena făcea presiuni pentru a 
obține mandat din partea puterilor ca împreună cu Italia să oblige cele două state 
balcanice să respecte hotărârile luate la Londra“. 

Apogeul crizei albaneze a fost atins la mijlocul lunii aprilie, când armata 
muntenegreană a ocupat oraşul Scutari, ceea ce a provocat un entuziasm de 


4 Die Grosse Politik der Europäischen Kabinette 1878-1914 (în continuare G.P.), Berlin, 1926, vol. 
XXXIII, doc. 12 360, 12 370, 12 375. 

4 Vezi British Documents, vol. IX, part II, doc. 589, 610, 641. 

“© O acţiune militară unilaterală a dublei monarhii şi cu atât mai mult una conjugată cu Italia, cum 
cerea Viena, nu era acceptată însă de puterile europene. E. Grey a propus o demonstraţie navală de 
forță în raza portului Antivari, acceptată imediat de ministrul de externe austro-ungar, contele 
Berchtold. Iniţial Franța a refuzat să participe, iar Rusia, ca şi Germania, a ezitat să formuleze un 
răspuns clar. In fata acestei realităţi, Grey a convocat ambasadorii Franţei şi Rusiei, cărora le-a expus 
situația delicată în care s-ar afla Anglia şi Antanta dacă ar participa singură la acţiune. Gestul ar fi 
interpretat fie ca „o indicație a unei apropieri între Anglia şi Tripla Alianţă, fie o urmare a 
divergenţelor de păreri între puterile Triplei Antante”. Argumentul s-a dovedit convingător pentru cei 
doi aliaţi. La cererea ministrului britanic, susținut şi de Berchtold, la demonstrație a consimțit să 
participe şi Germania. Însuşi Kaiserul a considerat solicitarea drept „o oportunitate de cooperare cu 
Anglia”. La 6 aprilie 1913 navele celor 6 puteri europene se aflau în rada portului Antivari. În acest 
sens, British Documents, doc. 772, 779, 781, 789, 790, 791 şi 793; D.D.F., 3e serie, t. VI, doc. 169, 
172, 181, 235, 246, 265; G. P., vol. XXXIV, II, doc. 13060 şi 13061. 


www.dacoromanica.ro 


228 Daniela Buşă 18 
nedescris în rândul panslaviştilor din Rusia” şi a creat noi tensiuni între 
participanţii la conferinţa de pace. Sub presiunea marilor puteri, care amenințau cu 
sistarea asistenţei economice şi excluderea țării de la orice fel de compensaţii la 
încheierea conflictului, la 2/14 mai 1913 regele Nicolae a fost nevoit să ordone 
trupelor muntenegrene să părăsească oraşul. Locul lor a fost luat de o unitate 
alcătuită din 1000 de soldaţi ai puterilor europene. 

Reprezentanţii Bulgariei, Serbiei şi Greciei au făcut deplasarea la 
Conferința de pace din capitala regatului britanic cu instrucțiuni clare privind 
modificarea statu-quo-ului stabilit la Berlin. Toate statele balcanice considerau că 
sunt îndreptăţite în demersul lor de realitățile istorice, dar si de recentele victorii din 
confruntarea cu Sublima Poarta. 

Conform instructiunilor primite, sarcina delegatiei bulgare era de a obține 
ca frontieră cu Poarta linia Midye (Midia), la Marea Neagră — Rodosto, la Marea 
Marmara, ceea ce însemna jumătate din nordul litoralului Mării Marmara şi 
Peninsula Galipoli. Bulgaria ar fi obținut astfel controlul direct asupra strâmtorii 
Dardanele, dar şi asupra vecinatatilor Constantinopolului. Regele Ferdinand avea in 
vedere şi insulele Samotrace şi Thasos, pretenţie ce a stârnit reacția Greciei şi 
nedumerirea puterilor europene. 

Principalul obiectiv al delegetiei elene condusă de Venizelos era de a păstra 
Salonic, Peninsula Calcidică, Vodena, Kastoria şi Korcé (Koritza), de a obţine 
Serres, de a se recunoaşte Greciei posesiunea asupra insulelor din Marea Egee şi de 
a se opune pretențiilor Bulgariei asupra celor două insule“. 

Iniţial, Imperiul otoman a respins orice cedare teritorială, fiind dispus să 
acorde numai autonomia Macedoniei şi Albaniei. În fata fermitatii statelor 
balcanice, Sublima Poartă a devenit mai flexibilă, renunțând la teritoriile de la vest 
de Adrianopol şi recunoscând unirea Cretei cu Grecia, dar a rămas de neclintit în 
privința Adrianopolului şi a insulelor Mării Egee, socotite parte integrantă din 
teritoriul otoman. Învinsă şi cu posesiunile europene ocupate în cea mai mare parte 
de forțele aliate, Poarta mai spera încă în câştigarea, de partea ei, a puterilor, aşa 
cum se mai întâmplase cu alte ocazii. Calculul s-a dovedit greşit de această dată. 
Marile puteri şi-au intensificat presiunile pe lângă guvernul otoman. Când au reuşit 
să-l convingă pe noul vizir, Kiamil paşa, de necesitatea unor concesii în privinţa 
Adrianopolului şi a insulelor, la Constantinopol s-a produs o nouă lovitură de palat. 
Guvernul format în aceste împrejurări a decis ruperea armistiţiului şi reluarea 
luptelor în Balcani. Ca atare, lucrările Conferinţei s-au întrerupt. 

Atacul bulgarilor a fost concentrat asupra Adrianopolului, oraşul fiind 
cucerit la 14/26 martie 1913, iar al grecilor asupra Ianninei pe care o ocupă la 26 
februarie/6 martie. Astfel cea mai mare parte a Macedoniei era controlată de trupele 
Serbiei şi Greciei. Pe măsura scurgerii timpului devenea tot mai clar că în situaţia în 
zare Serbiei i se refuza accesul la Marea Adriatică, ea se vedea constrânsă să-şi 


3.C. Halmreich, op. cit., p. 298. 
`. Driault, M. Lhéritier, op. cit., p. 85. 

îndrepte atenția spre zona rezervată arbitrajului Rusiei, ceea ce echivala cu o 
încălcare a tratatului cu Bulgaria. De altfel, la începutul lunii februarie 1913 
premierul Nicola Pašić cerea reprezentantului sârb la Sofia să inițieze un demers pe 
lângă partea bulgară, în cel mai deplin secret, pentru rectificarea liniei de 
demarcație cu scopul declarat „de a întări avantajele alianței sârbo-bulgare printr-o 
împărțire justă a teritoriilor cucerite”, Solicitând adaptarea prevederilor la 
„circumstanțele reale”, Pašić aducea de fapt în discuție problema echilibrului de 
putere între aliații balcanici într-un moment în care, prin cuceririle făcute, Bulgaria 
devenea statul cu cea mai mare întindere şi implicit, cel mai puternic. 

Cererea Serbiei, dar mai cu seamă modul tranşant în care a fost formulată, a 
surprins şi iritat totodată Bulgaria, care şi-a rechemat reprezentantul de la Belgrad. 
Deşi Rusia, căreia i se solicitase arbitrajul, o sfătuise să depăşească stadiul unei 
interpretări formale a tratatului şi să dea Belgradului un teritoriu în plus, în aşa 
numita „zonă contestată”, peste ceea ce era prevăzut“, Sofia nu era dispusă să ţină 
cont în vreun fel de recomandări şi nici să renunţe la poziția câştigată în zona 
Adrianopol şi strâmtori. De altfel, intervenția Rusiei a fost interpretată de suveranul 
şi guvernul bulgar drept o susținere a revendicărilor Serbiei şi nicidecum o 
încercare de menţinere a alianței. 

În aceste împrejurări, înțelegerea dintre Serbia şi Grecia putea deveni 
oricând operabilă. Cu trupe bulgare în imediata apropiere a graniţei, cu 
Adrianopolul ocupat, cu perspectiva de a pierde în favoarea Bulgariei cea mai mare 
parte a Macedoniei, Grecia a venit în întâmpinarea gesturilor de amicitie initiate de 
Serbia, mai ales că între ele dispute teritoriale nu existau, iar împărțirea Macedoniei 
se putea realiza foarte simplu: Atena lua sudul, Belgradul, nordul. 

Abordată la sfârşitul lunii februarie 1913 în convorbirea particulară dintre 
moştenitorii tronurilor, prințul Alexandru şi prințul Nicolae, alianța defensivă a 
devenit realitate odată cu semnarea la 22 aprilie/S mai la Atena a protocolului dintre 
Serbia si Grecia”. Potrivit acestuia, frontiera ce le desparte pleacă de la lacul Ohrid, 
se îndreaptă spre sud, pe lângă lacul Prespa, lasă Serbiei oraşul Monastir, urmează 
apoi linia Crna~Mogleniga, valea Vardarului până la sud de Guevgueli. De aici 
frontiera sârbă urcă pe Vardar para la confluența cu Bregalnita şi apoi de-a lungul 
acesteia până la vechea frontieră turco-bulgară. Granița greacă trece la sud de Kilkis 
şi la nord de Nigrita, ajunge la lacul Tachinos şi râul Angista şi coboară apoi până la 
Marea Egee, la est de portul Eleutherai. Frontierele Bulgariei cu Serbia şi Grecia 
urmau a fi stabilite conform principiului ocupaţiei efective. Totodată guvernul elen 
se angaja să garanteze timp de 50 de ani deplina libertate pentru comerțul sârb prin 


3 The Historical Boundaries, doc. 4.09, p. 470-471. Pašić argumenta că Serbia a dus singură greul 
războiului în Macedonia, unde a mobilizat 360.000 de militari, în vreme ce Bulgaria a trimis toate 
forțele pe Marita, fără a-şi îndeplini obligaţia ce decurgea din tratat. Totodată, premierul sârb 
considera că fara sa trebuia recompensată şi pentru că fusese nevoită să renunțe la portul Durazzo. 

50 S, Constant, op. cit., p. 273. 

$! Textul acordului greco-sârb în Le livre blanc. Documents diplomatiques 1913-1917, Paris, 1917. p. 
5-7. 

Salonic şi pe linia ferată Uskiib—Monastir şi să acorde toate facilitățile în acest scop. 
Părţile semnatare se angajau ca în termen de 24 de zile să semneze un tratat 
defensiv de amicitie şi alianţă. 

Confictul armat cu Imperiul otoman ca şi divergentele ivite între statele 
balcanice s-au reflectat şi asupra lucrărilor Conferinţei de la Londra. Negocierile 
avansau greu. În vreme ce Bulgaria acţiona pentru încheierea cât mai grabnică a 
armistiţiului pentru a-şi transfera armata din Tracia în Macedonia, Grecia şi Serbia 
trăgeau de timp în ideea de a avea mână liberă în teritoriile ocupate. Tergiversările, 
lipsa aparentă de interes au iritat marile puteri şi l-au exasperat pe Sir E. Grey. 
Acesta i-a convocat pe delegaţi la Foreign Office şi pe un ton imperativ le-a cerut să 
acţioneze pentru a pune „capăt conflictului: „Ori semnaţi, ori plecaţi”, a încheiat el 
spre stupoarea asistenţei”?. Trei zile mai târziu, la 8/21 aprilie 1913, aliaţii balcanici 
semnau preliminariile de pace, iar la 17/30 aprilie se parafa tratatul de pace între 
Bulgaria, Serbia, Grecia, Muntenegru şi Imperiul otoman”. Conform acestuia, 
sultanul ceda aliaţilor „toate teritoriile imperiului său de pe continentul european, la 
vest de linia ce pleacă de la Enos, la Marea Egee, până la Midye, la Marea Neagră, 
cu excepția Albaniei” (art. 2). Granițele ei urmau a fi stabilite de o comisie 
internaţională, alcătuită din reprezentanţii puterilor europene (art. 3). Tot acestora le 
era încredinţată şi soarta insulelor Mării Egee, cu excepţia Cretei şi a Peninsulei 
Calcidice. Chestiunile financiare rezultate în urma războiului şi a cedărilor de 
teritorii erau de resortul unei comisii internaţionale (art. 6), în vreme ce acte 
speciale urmau să reglementeze problemele prizonierilor de război, ale 
naționalităților, ca şi pe cele de natură comercială (art. 7). 

Semnarea tratatului, perceput de opinia publică din Imperiul otoman drept o 
mare greşeală, un grav eşec care a zdruncinat, o dată în plus, prestigiul şi aşa destul de 
şifonat al țării, avea să-l coste viata pe marele vizir Şevket pasa, cunoscut militant al 
organizaţiei „Uniune şi progres”. Considerat principalul vinovat, el a fost asasinat în 
plină stradă la 29 mai/11 iunie 1913. Au urmat alte asasinate, condamnări la moarte 
(60 de personalităţi politice, printre care un nepot al sultanului), interzicerea partidelor 
de opoziție. Unionistii au instalat teroarea şi dictatura la Constantinopol“. 

Conferința de la Londra a fost departe de a clarifica chestiunile din sud- 
estul Europei. Puţini dintre contemporani, fie beligeranti, fie ambasadori ai 
puterilor, considerau spectrul războiului apus. Problemele legate de transpunerea în 
practică a prevederilor, dar mai ales neînțelegerile din sânul alianţei balcanice au 
făcut ca într-un termen foarte scurt situația să se deterioreze. De altfel, odată cu 
semnarea actului Conferinţei, alianța balcanică este considerată destrămată. 
Acordurile anterioare s-au dovedit incomplete şi insuficiente nu numai pentru 
Bulgaria, care se afla atât de aproape de realizarea visului ei, un stat mare şi, ca 
atare, cel mai întins şi puternic din Balcani, dar şi pentru Serbia, Grecia şi 


Jf. Sir Harold Nicolson, Lord Carnock, London, 1930, p. 388. 
‘extul tratatului în Le livre jaune. Affaires bakkaniques 1912-1914, vol. Il, Paris, 1920, doc. 306. 
„ entru detalii, Georges Castellan, op. cit., p. 374 şi urm. 

Muntenegru. În acelaşi timp continua să persiste disputa dintre Rusia si Austro- 
Ungaria, în fapt dintre Antanta şi Tripla Alianță, ambele interesate în integrarea 
componentelor ariei balcanice într-o tabără sau alta. 

La 19 mai/l iunie 1913 Serbia şi Grecia şi-au pus semnătura pe acordul 
defensiv ce fixa frontiera pe Vardar şi prevedea o acțiune comună în cazul în care 
Bulgaria nu ar fi acceptat noua situație”. 

Informată asupra acestei înțelegeri, Rusia a încercat să intervină şi să 
medieze diferendul. La 26 mai/8 iunie țarul Nicolae al II-lea i-a invitat la Petersburg 
pe premierii celor două țări pentru negocieri. Regele Ferdinand de Saxa-Coburg şi 
miniştrii bulgari nu credeau în arbitraj şi cu atât mai puţin în cel al Rusiei, iar 
conducătorii organizaţiilor macedonene din Bulgaria erau convinşi că acceptarea lui 
constituia o trădare. Nici realitățile din iunie 1913 nu mai semănau cu cele din 
primăvara anului 1912. Opinia publică bulgară cerea cu insistență declanşarea unei 
acţiuni armate şi ocuparea Macedoniei, iar Statul Major bulgar socotea momentul 
prielnic. Fostele partenere din alianță aşteptau ca Sofia să facă primul pas. În acelaşi 
timp şi relaţiile Bulgariei cu România se aflau în impas. Deoarece poziţia ultimei 
față de alianţa balcanică şi conflictul din zonă a mai făcut obiectul investigației 
istorice”, ne vom limita să punctăm numai acele aspecte ce privesc modificarea 
graniţei de sud a României, a modului şi conjuncturii în care a fost făcută, fără a 
urmări în detaliu activitatea diplomaţiei române şi reflectarea ei în viața politică 
internă. 

Încă de la începutul secolului oamenii politici de la Bucureşti au luat în 
calcul posibilitatea modificării statu-quo-ului la sudul Dunării în favoarea Bulgariei, 
ale cărei revendicări teritoriale vizau importante zone strategice. România a căutat să 
dezvolte în continuare raporturi egale cu toate statele din Balcani, păstrându-şi 
rezerva față de diversele proiecte de alianţă şi neimplicându-se în disputele locale. 
Aşa de pildă a declinat, în două rânduri, iulie 1909 şi primăvara 1910, oferta 
Sublimei Porţi de a încheia o alianță defensivă”, a respins propunerea Bulgariei, din 
vara anului 1912, de a semna o înţelegere şi nu a dat curs, în toamna anului 1912, 


55 Acordul era completat de o convenţie militară prin care Grecia se angaja să pună la dispoziţie o forță 
militară ce munăra 90.000 combatanți, concentrată în regiunea Muntelui Pangaion, Salonic, Gumnita, 
iar Serbia una de 150.000 de combatanți, concentrată la est de Vardar, in zona Guevgueli, Veles, 
Kumanovo, Pirot, în strânsă legătură cu cea greacă. Vezi E. Driault, M. Lhăritier, op. cit., p. 118. 

55 Emil Diaconescu, România şi marile puteri după Congresul de la Berlin până în 1914, laşi, 1937; 
N. Iorga, Istoria războiului balcanic, Bucuresti, 1915; Anastasie Iordache, op. cit; idem, Viaja politică 
din România 1910-1914, Bucuresti, 1972; Nicolae Ciachir, Rumânskaia diplomația na Balkanah v 
period 1913-1914, in vol. Velike sile i Srbija period prvi svetski rat, Beograd, 1976; Serban 
Rădulescu-Zoner, România şi Tripla Alianţă la începutul secolului al XX-lea 1900-1914, Bucuresti, 
1977; Gheorghe Zbuchea, op. cit. 

57 În ciuda evidenţelor, presa bulgară, în unanimitate, a dat ca sigură semnarea unei convenții militare 
româno-otomane. S-a remarcat prin vehemenţă cotidianul independent „Dnevnik”, care în numărul din 
7 septembrie 1910 ameninţa că „asemenea acorduri vor costa scump atât România cât si Turcia”, iar în 
cel din 13 septembrie ataca „în mod trivial” pe regele Carol I şi România. Pentru detalii, G.A. Dabija, 
op. cit., p. 92-97. 

solicitării exprese a unor oficiali ai Constantinopolului de a lua măsuri de intimidare 
a Bulgariei® 

Pronuntandu-se iniţial pentru neutralitate, condiţionată de menţinerea statu- 
quo-ului stabilit la Berlin, România şi-a modificat poziţia în cursul anului 1912. 
Tratatul sârbo-bulgar, cu prevederi secrete ce o vizau direct, materializarea alianței 
balcanice şi victoriile armatelor ei pe câmpul de luptă, implicau redeschiderea, în 
termeni noi, a problemei orientale. Păstrarea posesiunilor otomane din Europa, În 
limitele trasate la 1878, nu mai era de actualitate. Pentru România, schimbările ce 
se prefigurau în zona balcanică erau importante atât în raporturile cu vecina sa 
Bulgaria, cât şi în cele cu marile puteri”. 

Fideli concepției privind eficiența menţinerii „balanței de forță” ca mijloc 
de prevenire a potentialelor conflicte, artizanii politicii externe româneşti 
conditionau modificarea statu-quo-ului în Balcani de rectificarea frontierei sudice a 
Dobrogei, al cărui parcurs constituise încă din 1878 o problemă delicată în relațiile 
României cu Bulgaria“, Ei erau indreptatiti şi de pretenţiile Sofiei asupra întregii 
Dobroge, formulate tot mai des după 1900, dar mai ales de prevederile referitoare la 
acest teritoriu din înțelegerile ruso-bulgare din 1902 şi 1909. 

Victoriile repurtate pe câmpul de luptă de aliații balcanici au alungat orice 
îndoială asupra menţinerii statu-quo-ului şi au adus în centrul activității diplomaţiei 
româneşti problema frontierei sudice a Dobrogei. Puterile europene, consultate şi 
avertizate în mai multe rânduri, au dat de înțeles că sprijină revendicările României 
şi au încurajat dialogul. 

La 25 noiembrie 1912 Stoian Danev, preşedintele Sobraniei, sosea la 
Bucuresti, inaugurand seria tratativelor purtate, cu intermitenta, de-a lungul mai 
multor luni în capitalele celor două ţări şi la Londra. Încă de la primele discuţii, 
soluţiile părții bulgare s-au dovedit total diferite de ceea ce reclama România. Cu 
acordul Petersburgului, care insistase, ca şi Viena de altfel, pentru iniţierea 
convorbirilor“!, se avansau promisiuni in loc de propuneri concrete, se ofereau 


58 La 13 septembrie 1912 ministrul turc la Bucureşti cerea guvernului român să declare în presă că „nu va 
rămâne insensibil şi indiferent” la o acţiune ce ar tulbura pacea şi statu-quo-ul în Balcani, iar la începutul 
lunii octombrie senatorul macedo-român Nicolae Batzaria solicita, la sugestia Constantinopolului, o 
demonstraţie de forță din partea României prin decreterea mobilizării. Anastasie Iordache, Criza politică 
din România, p. 173 şi 175-176; General G.A. Dabija, op. cit., p. 174-176 şi 189. 

5° Mai pe larg despre diplomaţia română si conflictul din Balcani în 1912, Anastasie Iordache, op. cit., 
p; 166-182; Gheorghe Zbuchea, op. cit., p. 65-83. 

Trasată după îndelungi discuții, vizite la fața locului şi reuniuni succesive ale comisiei europene de 
delimitare, ce s-au întins pe parcursul a peste doi ani (1878—1880), frontiera convențională ce desparte 
România de Bulgaria a căpătat o configuraţie ce nu tinea cont de drepturile părților si nici de realitățile 
de pe teren şi nu oferea garanţii de securitate. Daniela Buşă, Stabilirea graniței sudice a României 
după Congresul de la Berlin, în loc cit., p. 731-741; G. Bibesco, Histoire d'une frontiere. La Roumanie 

ur le rive droite du Danube, Paris, 1883. 

Rusia urmărea să castige timp şi să nu complice situaţia prin angrenarea in conflict a României 

potriva Bulgariei, iar Austro-Ungaria să-şi apropie regatul sud-dunărean, fără a altera în vreun fel 

nta cu România şi, dacă s-ar putea, să netezească asperitatile ivite între cele două state vecine si să 
“termine să acţioneze împreună în folosul ei. 

garanţii în locul compensaftiilor. Astfel României îi era garantată inviolabilitatea 
frontierei sudice a Dobrogei, în forma existentă la acea dată, dar nu i se accepta 
„nici compensație” şi „nici linie strategică”“?. Răspunsul avea să stârnească 
indignarea guvernului de la Bucureşti. Dobrogea, vechi pământ românesc, a intrat 
în componenţa statului român fără nici un merit din partea Bulgariei şi ca atare nu 
avea nici un drept să ofere garanţii. Era clar că emisarul bulgar sosise la Bucuresti 
numai pentru a lua pulsul mediului politic, prerogativele sale fiind limitate, dacă 
nu inexistente. Singurul punct câştigat a fost acordul privind continuarea 
discuţiilor la Londra. 

În capitala britanică, N. Mişu, noul ministru al României, primise 
instrucţiuni să solicite negociatorilor bulgari o modificare de frontieră pe linia 
Turtucaia—Balcic, oraşul Silistra intrând în componența statului român”. 
Certitudinea în victoria asupra Porții şi prespectiva de a-i fi validate noile achiziţii 
teritoriale au atârnat greu în refuzul părții bulgare. 

Reluarea ostilităţilor în Balcani la mijlocul lunii ianuarie 1913 a scos din 
apatie tratativele româno-bulgare. La 16/29 ianuarie a fost semnat la Londra un 
protocol care, fără a aduce nimic nou, consemna poziţia diferită a părților în 
problema rectificării frontierei: România cerea linia Turtucaia-Balcic, Bulgaria 
respingea solicitarea cu argumentul că în „circumstanţele actuale, se crede, că ar 
altera cordialitatea existentă în raporturile dintre ele” şi oferea prietenia ei şi o 
corecție la mijlocul traseului dobrogean în două mici puncte plus un triunghi cu 
baza pe coasta Mării Negre (cca 5-6 km), care să permită României „folosirea 
eficientă a portului Mangalia”. Sofia nu a ţinut cont de sfaturile Petersburgului de 
a admite un traseu până la Cavarna sau Capul Caliacra, care în opinia diplomaţiei 
ruse ar fi mulțumit partea română”. În paralel, Rusia făcea presiuni asupra 
României să accepte propunerile bulgare, considerate suficiente şi informa Franţa şi 
Marea Britanie de existența convențiilor ruso-bulgare din 1902 şi 1909 care, in 
cazul unui conflict bulgaro-român, ar fi devenit operabile. Ea cerea aliatelor să 
intervină convingător pe lângă România să-şi păstreze neutralitatea“. 

După eşuarea tratativelor, părțile au fost nevoite să accepte medierea 
puterilor europene. Guvernele de la Bucureşti şi Sofia au continuat să prezinte 
memorii, să aducă argumente, să desfăşoare o intensă activitate diplomatică. 


€ „Nici unui bulgar serios nu-i trece prin cap să ocupe Dobrogea”, argumenta Danev refuzul de a 
discuta o eventuală rectificare a frontierei din motive de siguranță. Ministerul Afacerilor Străine. 
Documente diplomatice. Evenimentele din Peninsula Balcanică. Acțiunea României 20 septembrie 
1912 — 1 august 1913, Bucuresti, 1913, doc. 

& N. Mişu a prezentat patru trasee: primul includea 48.497 case, al doilea 26.415 case, al treilea 
16.536 case şi ultimul 13.857 case. Pentru detalii privind discuţiile de la Londra dintre Danev şi Mişu 
şi reacţia puterilor europene vezi ibidem, doc. 18, 31, 55, p. 13-15, 22, 40. 

“4 Textul protocolului în ibidem, doc. 61 bis, p. 44-45. 

S5 Ibidem, p. 46-47; doc. 72, p. 51; British Documents, vol.X, part II, doc. 620, 625, 631, 658; D.D.F., 
3-eme serie, t. V, doc. 387, 394, 400, 410, 427. 

% Ministerul Afacerilor Străine. Documente diplomatice, doc. 64, p. ; D.D.F., doc. 294; British 
Documents, doc. 1005, anexa I. 

Concomitent, între puteri au avut loc discuţii, s-au produs clarificări, s-au făcut 
concesii, chiar târguieli, în funcţie de interese, legate fie de poziția faţă de România 
sau Bulgaria, fie de soarta oraşului Silistra, ale cărei semnificaţie şi pondere au fost 
voit exagerate atât pentru momentul respectiv, cât mai ales în perspectivă. 

În cursul lucrărilor Conferinţei de la Petersburg (18/31 martie — 26 aprilie/9 
mai 1913) ambasadorii puterilor europene au susținut punctul de vedere al 
României. În vreme ce reprezentanții Antantei au urmat sfaturile noului ministru al 
Franţei la Petersburg, Delcassé, „de a-i menaja pe români şi nu pe bulgari”, cei ai 
Puterilor Centrale nu au acționat unitar. Consecventă politicii sale de îndepărtare a 
Bulgariei de aliații balcanici, mai cu seamă de Serbia, de atragere a ei de partea 
Triplei Alianțe şi de a amenda şi manifestările numeroase ale românilor din patria 
mamă de susţinere a fraților lor.de peste Carpaţi, Austro-Ungaria a cerut includerea 
portului Salonic în granițele Bulgariei, drept recompensă pentru rectificarea 
frontierei cu România. Viena a beneficiat şi de sprijinul Italiei, ce nu dorea o Grecie 
puternică. În schimb, propunerea a fost întâmpinată cu ostilitate de Germania, care 
socotea că Salonicul trebuie dat Greciei, a cărei alianță, în opinia împăratului 
Wilhelm al II-lea, era mai prețioasă decât cea cu Bulgaria“, 

Operațiunile militare din cea de-a doua fază a primului război balcanic şi 
disensiunile dintre aliați privind Tracia şi Macedonia au grăbit finalizarea 
tratativelor de la Petersburg. Protocolul medierii, semnat la 26 aprilie/9 mai 1913 
păstra vechiul traseu al graniței cu excepția zonei cu raza de 3 km din jurul Silistrei, 
ce revenea României. Acest teritoriu urma a fi delimitat în decurs de 3 luni, iar 
cetățenii bulgari ce nu doreau să rămână aici, puteau să-l părăsească în 6 luni. 

Protocolul de la Petersburg a fost soluția oferită părților de puterile 
europene. Printr-o atentă decizie diplomatică s-a urmărit ca, cel putin partial, să se 
ofere satisfacție României fără a indispune însă nici guvernul de la Sofia. Pentru 
puterile Antantei menajamentele îşi aveau justificarea, clar exprimată de ministrul 
de externe al Franţei, St. Pichon: „În România se profila din ce în ce mai mult o 
mişcare spre Tripla Alianţă, mişcare pe care noi avem tot interesul să nu o 
descurajam”™, 

Urmărind să nu supere nici una din părțile ce apelaseră la mediere, in 
speranța de a menţine sau câştiga simpatii la Bucureşti şi Sofia, puterile europene au 
obținut un efect contrar, deciziile lor nemulțumind în egală măsură România şi 
Bulgaria. Atât Antanta cât şi Tripla Alianţă au căutat să încetățenească convingerea că 
dacă cele două nu au primit fiecare ce sperase, aceasta s-a datorat taberei adverse. 

Pentru puterile europene diferendul de frontieră dintre România şi Bulgaria 
era rezolvat odată cu cedarea Silistrei şi a împrejurimilor. Pentru cele două parti 
lucrurile nu stăteau aşa. În condiţiile în care guvernul de la Sofia era tot mai 
preocupat de iminenta unui conflict cu foştii aliați pentru a retrasa frontiere in 
3alcani, era greu, dacă nu imposibil, ca Protocolul de la Petersburg să fie transpus 


3P., VOLXXXIV, doc. 12 926 şi 12 964. 
p.D.F., 3-eme serie, vol. VI, doc, 55, 

în practică. Cabinetul bulgar conditiona aplicarea lui de declarația de neutralitate a 
României într-un eventual conflict în zonă. Or, tocmai acest lucru nu era cu putință. 
Titu Maiorescu îl avertizase încă din 16/29 octombrie 1912 pe ministrul bulgar la 
Bucuresti că „dacă se vor produce schimbări teritcriale în Balcani, România va avea 
să-şi spună cuvantul”’, La 23 mai/6 iunie guvernul român notifica şi puterilor 
europene decizia de a ieşi din rezerva adoptată anterior în eventualitatea unui 
conflict între aliaţii balcanici. 

După semnarea tratatului defensiv, Serbia şi Grecia şi-au continuat ofensiva 
diplomatică pentru atragerea altor state din zonă de partea lor, fiind vizată în primul 
rând România, căreia i s-au făcut propuneri concrete de aderare”. De asemenea au 
întreținut raporturi foarte bune cu Antanta, în special cu Rusia, iar Grecia curta 
asiduu Germania. Bunele relaţii dintre Atena, Bucureşti şi Constantinopol erau pe 
placul diplomaţiei de la Wilhelmstrasse, constituind o combinaţie ideală în calculele 
Berlinului. Mai realistă, cu un potenţial economic superior celorlalte puteri, ce-i 
permitea obţinerea unei poziţii privilegiate în sud-estul Europei şi Orientul Apropiat 
fără folosirea forței, Germania nu împărtăşea manevrele dublei monarhii față de 
România, temându-se ca aceasta să nu cadă în sfera de influență a Antantei. În 
raporturile directe cu Bucureştiul ea a jucat „cartea austro-ungară”, în vreme ce 
Viena numai pe cea bulgară”. Diplomaţia germană încuraja încheierea unui tratat 
între Bucureşti şi Atena, în vreme ce diplomaţia Antantei dorea parafarea unei 
înțelegeri româno-sârbe. Deopotrivă pentru cele două grupări politico-militare, dar 
şi pentru țările balcanice, România căpătase o pondere deosebită, fiecare căutând s-o 
atragă de propria parte din interese diferite. 

Deşi aveau cunoştinţă de toate acestea, guvernanţii de la Sofia nu au 
întreprins nimic pentru a ieşi din izolare. Mirajul înfăptuirii celui mai mare stat din 
Balcani şi al restaurării Imperiului bizantin cuprinsese majoritatea bulgarilor, 
convinşi de altfel de justetea cauzei lor. Tot atât de adevărat este că politica lui 
Ferdinand de Saxa-Coburg a beneficiat de sprijinul şi încurajarea Vienei, care nu 
precupefea nici un efort pentru a acţiona în direcţia limitării extinderii granițelor 
Serbiei şi mai cu seamă să împiedice ieşirea ei la mare. Ca atare, iminenta unui 
conflict devenea pe fiecare zi mai aproape. 

La mijlocul lunii mai 1913 regele Ferdinand al Bulgariei concentra o mare 
parte a trupelor la frontiera cu Grecia, iar o lună mai târziu, în noaptea de 17-18 
iunie, printr-un atac surpriză, ordonat de generalul Savov, cu acceptul suveranului şi 
a noului premier, S. Danev, izbucnea cel de-al doilea război balcanic. Muntenegru 
şi Imperiul otoman s-au alăturat Serbiei şi Greciei împotriva Bulgariei. 

În faţa acestei realități România nu avea de ales. Cum toate încercările ei 
pentru a stopa confruntarea armată şi a rezolva diferendul pe cale paşnică prin 
tratative eşuaseră, după consultări cu diferiți oameni politici, regele Carol I a 


© Ministerul Afacerilor Străine. Documente diplomatice, doc. 7. 
” British Documents, vol. IX, part II, doc. 989; D.D.F., doc. 577. 
7! Ton Mamina, Ion Bulei, Guverne şi guvernanti 1866-1916, Bucuresti, 1994, p. 144. 

semnat decretul de mobilizare generală la 20 iunie/3 iulie, iar la 26 iunie/9 iulie s-a 
hotărât intrarea în cel de-al doilea război balcanic împotriva Bulgariei. A doua zi 
ministrul plenipotenţiar la Sofia, D.I. Ghica a înmânat guvernului bulgar nota cu 
declaraţia de război, motivând că dat fiind recenta acţiune a Bulgariei, România 
„ieşea din rezerva ce i se impusese până acum în interesul păcii”? 

Intervenţia României fusese gândită, potrivit precizărilor oferite de primul 
ministru român reprezentanţilor Franţei, Germaniei, Austro-Ungariei şi Rusiei, 
sosiți în grabă la sediul guvernului pentru lămuriri, cu scopul „de a asigura de astă 
dată Dobrogei noastre o frontieră, adică Turtucaia—Dobrici—Balcic, cu numărul de 
km necesari la apus şi miazăzi, deoarece, pentru bulgari, care au atacat pe aliaţi, 
convențiile internaţionale nu par a avea destulă însemnătate”, „de a participa la 
tratatul ce va regula teritoriile cucerite de la turei”, „de a face cu putinţă pe viitor 
relatiunile paşnice între cel două state”, dar şi ca „o datorie de a participa la reglarea 
definitivă a unei chestiuni care prea mult timp a ameninţat şi pe urmă a tulburat 
pacea generală”? 

De la început acțiunea militară a României s-a bucurat de asentimentul 
puterilor europene. Însăşi Rusia privea intervenția României ca pe una menită a 
restabili pacea în Balcani. De aceeaşi părere erau şi Marea Britanie, Franța şi 
Germania. Numai Austro-Ungaria nu renunfase la politica duplicitară, încercând să 
obțină din partea guvernului de la Bucureşti sprijin pentru Bulgaria. 

Înfrângerea bulgarilor de către sârbi la Bregalnita, de către greci la Salonic, 
recucerirea Adrianopolului de turci, campania armatei române la sudul Dunării în 
direcția Sofia şi ocuparea liniei Turtucaia—Balcic au impus capitularea Bulgariei la 
19/31 iulie 1913. Initial, ea încercase, prin intermediul diplomaţiei italiene, să 
semneze un tratat separat cu Romania”, respins însă de guvernul de la Bucuresti, în 
opinia căruia pacea trebuia semnată cu toți beligerantii. „România nu vrea să separe 
cauza sa de cea a grecilor şi sârbilor. Ea doreşte pacea, sfătuieşte la moderație 
Belgradul şi Atena, dar, în acelaşi timp, ea înțelege să rămână sub arme până atunci 
când, de comun acord, se încep convorbirile procedând la demobilizare”, scria 
ministrul Franței la Bucureşti, J.C. Blondel la 5/17 iulie 1913'6, 


72 Textul notei în Arhivele Nationale, fond Casa regală, dos. 37/1913, f.1. 

® Ministerul Afacerilor Străine. Documente diplomatice, doc. 196. 

™ În acest sens, circulara Ministerului Afacerilor Străine către agenţiile diplomatice ale României în 
străinătate datată 3/16 iulie 1913, în loc. cit., doc. 206. 

75 Legația Italiei la Bucureşti transmitea la 5/18 iulie 1913 propunerea ministrului de externe bulgar, 
Ghenadiev, ca în schimbul „neutralității binevoitoare şi a sprijinului în reglarea paşnică a 
neînțelegerilor cu Serbia şi Grecia”, Bulgaria „se oferă să cedeze României o parte din teritoriul bulgar 
Situat la nord-est de linia ce pleacă de la Tutrakan şi sfârşeşte la Balcic”, Guvernul de la Sofia a 
încercat să încheie pace separată şi prin intermediul diplomaţiei austro-ungare; Ministerul Afacerilor 
Străine. Documente diplomatice, doc. 213, 215, 222, 224; D.D.F., 3-eme serie, t. VII, doc, 388 şi 459; 
N. lorga, Comment la Roumanie s'est detache de la Triplice. D'apres les documents austro-hongrois et 
les souvenirs personnels, în „ Revue historique de sud-est europeen”, IX, 1932, p. 280. 

”% D.D.F., doc. 429. 

Lucrările Conferinței de pace s-au deschis la Bucureşti la 16/29 iulie 1913 
sub patronajul lui Titu Maiorescu. Alegerea capitalei României nu a fost deloc 
întâmplătoare şi a întrunit consensul beligerantilor, inclusiv al Bulgariei, care spera 
că aici, mai mult ca în altă parte, Austro-Ungaria va lucra în favoarea ei. Totodată 
decizia a constituit o recunoaştere a locului şi rolului jucat de fara noastră în 
conflictul din regiune şi în acelaşi timp o manifestare a voinței statelor învingătoare 
de a-şi reglementa problemele dintre ele evitând, pe cât posibil, amestecul puterilor 
europene. La Conferință au participat toate țările balcanice cu excepția Imperiului 
otoman, a cărui ofertă a fost declinată politicos de Titu Maiorescu cu argumentul că 
schimbările teritoriale se vor face „numai între statele creştine”. Acceptarea 
participării Porții ar fi însemnat recunoaşterea implicit a dreptului ei de a reclama 
teritorii pierdute, a căror soartă fusese hotărâtă, cu acordul Constantinopolului şi 
girul puterilor europene, la Conferinţa de pace de la Londra şi ar fi permis acestora 
din urmă să se implice direct în mersul lucrărilor şi mai cu seamă în deciziile 
privind configuraţia graniţelor în Balcani. 

În vederea unei solutionari durabile a problemei balcanice, participanții au 
decis ca Bulgaria să poarte discuţii particulare cu fiecare învingător în parte. La 
rându-i, Sofia agrea această soluţie, sperând, dacă nu într-o pace separată cu 
România, cel putin cu celelalte țări balcanice. Titu Maiorescu a ţinut însă să 
precizeze, în numele guvernului român, în şedinţa din 24 iulie/4 august, că nu poate 
fi vorba de o pace separată, reglementarea raporturilor româno-bulgare urmând a fi 
cuprinsă în prevederile tratatului. 

Cele mai mari dificultăți au fost generate de traseul frontierelor Bulgariei. 
Initial Serbia şi Grecia au venit cu solicitări teritoriale maximale, socotindu-se 
indreptatite şi de cursul ultimului conflict balcanic. Aducând ca argument convenția 
militară secretă dintre ele, Serbia reclama ca linie de frontieră râul Struma şi insista 
să-i fie atribuite oraşele Stip şi Kotciana. Grecia cerea întreaga coastă a Mării Egee 
până la Makri, cu un amplu litoral şi portul Kavala, ceea ce echivala cu limitarea 
celui bulgar la cca. 40 km şi indemnizaţii de război”. Cât priveşte Bulgaria, nu 
numai că nu s-ar fi despărțit de o bună parte din litoralul egeean, dar solicita insula 
Thasos şi o parte din Tracia răsăriteană, cu Adrianopol, atribuit de Tratatul de la 
Londra, dar recucerit de turci în ultimul război balcanic. Cum foştii aliaţi îi 
deveniseră între timp inamici, iar la Bucuresti ei acționau unit, nefiind interesați în 
satisfacarea revendicărilor bulgare, acesteia i s-a cerut să-şi reglementeze problema 
prin negocieri directe cu Poarta. 

Chestiune de orgoliu, apartenența portului Kavala a dat naştere la vii şi 
aprige dispute, cu argumente şi susținători puternici de o parte şi de alta. Instalarea 
Bulgariei la Marea Egee, de-a lungul unei porțiuni de litoral între gurile Strumei şi 
Mariţei, cu insula Thasos in fata Kavalei, constituia, în opinia lui Venizelos, 
abandonarea unui teritoriu ce se cuvenea Greciei, locuit în majoritate de greci. 
Diplomaţii marilor puteri acreditaţi în capitala României urmăreau cu maximă 


77 E.C. Halmreich, op.cit., p. 389. 

atenţie evoluţia discuţiilor. Pe tot parcursul acestei controverse „bulgarii au fost 
încăpățânaţi, iar dl. Venizelos total intransigent”, nota ministrul britanic la 
Bucureşti”. Diplomaţia britanică nu a respins ideea unui port bulgar la Marea Egee, 
dar a evitat să se pronunțe pentru unul anume, el putând fi oricare dintre cele 
vehiculate: Kavala sau Dedeagaci. 

În schimb, Germania şi Franţa considerau că Grecia era singura indreptatita 
să reclame Kavala, după cum Rusia şi Austro-Ungaria recunosteau acest drept 
numai Bulgariei. „Poţi face ceva cu Kavala? Aş dori să fii plin de înțelegere fata de 
această problemă”, scria kaiserul Wilhelm al II-lea regelui Carol I. Împăratul 
german intervenise la rugămintea surorii sale, regina Sofia a Greciei’. Sazonov era 
de altă părere: „Grecia are porturi de nu se ştie şi nu are ce face cu ele. Va lua şi 
Salonicul. Or, la est de Salonic nu există decât Kavala ce poate deveni port bun. 
Dedeagaci nu va fi nimic. Pe când Enos, poziţia la frontiera extremă, îl face greu de 
utilizat. Este echitabil ca Bulgaria să aibă port la Marea Egee”, 

După zile de consultări şi tratative, Grecia a avut câştig de cauză. Nu este 
mai puţin adevărat că Bulgaria şi-a dat acceptul şi aceasta cu credința, insuflată de 
Viena, că sacrificiul era pentru scurtă durată, o viitoare revizuire a tratatului fiind 
iminentă, Protocolul nr. 9, semnat la încheierea şedinţei din 25 iulie/7 august 1913% 
prevedea că portul Kavala intra în componenţa statului elen, Bulgaria fiind nevoită 
să se mulțumească cu Dedeagaci. Acordul greco-bulgar şi cel sârbo-bulgar 
delimitau frontierele în zona macedoneană. Astfel, granița greco-bulgară începea de 
pe creasta muntelui Belasica, de la frontiera sârbă, cobora muntele pe la nord până 
la confluența Strumei cu Bistrita, apoi se îndrepta spre est până la creasta Ali 
Butus, de aici urma linia ce desparte apele, apoi spre nord şi nord-est până traversa 
Mesta, îndreptându-se de aici spre sud până atingea calea ferată la Okéilar şi apoi 
de-a lungul Mestei până la vărsarea ei în Marea Egee. În componența Greciei intra 
şi insula Creta, 

Tot protocolul nr. 9 statua şi granița sârbo-bulgară ce avea ca punct de 
plecare Patarniéa, urma vechea frontieră turco-bulgară, apoi linia ce desparte râurile 
Vardar şi Struma şi sfârşea la muntele Belasita, pe granița greco-bulgară. Serbia 
primea în întregime valea Vardarului, oraşele Stip şi Kotciana, nu şi coridorul spre 
Egee, cum se sugera în convenția militară cu Grecia. 

Cât priveşte frontiera dintre Grecia şi Serbia, ea fusese delimitată prin 
acordul bilateral de la sfârşitul lunii aprilie 1913. 


78 British Documents, vol. IX, part II, doc. 1225, Bucharest, August 8, 1913, Barclay to Grey. 

” Telegrama reginei Sofia este datată 13/[25] iulie 1913 si are următorul conţinut: „Tino (n.n. regele 
Constantin) just wired beggining me to telegraph you that most important would be «ein gutes Wort 
einzulegen» King Romania to support claims Greece on Kavala. Please excuse forwarding this 
important message. Sophie”; E.C. Halmreich, op. cit., p.391. 

% Documents diplomatiques. Les affaires balkaniques 1912-1914, Paris 1922, doc. 438, r., Bucarest, 
ler Août 1913, Delcassé à Pichon. 

31 Vezi textul protocolului nr. 9 in Traité de la paix de Bucarest de 29 Juillet/10 Août 1913 précedé 
des protocoles de la conférence edité par Ministére des Affaires Etrangeres, Bucarest, 1913. 


www.dacoromanica.ro 


29 Modificări politico-teritoriale în sud-estul Europei 239 


La 29 iulie/10 august 1913 la Bucureşti se semna Tratatul de pace între 
România, Grecia, Serbia şi Muntenegru pe de o parte şi Bulgaria pe de alta. El se 
- punea capăt celui de al doilea război balcanic. În baza hotărârilor adoptate se 
modifica granița sudică a României pe linia Turtucaia-Ekrene, Macedonia era 
divizată între Serbia, căreia îi revenea oraşele Uskiib şi Monastir, Grecia, care lua 
partea de sud-est cu oraşele Salonic, Serres, Kavala şi Bulgaria, căreia îi rămăsese 
regiunea cuprinsă între cursul superior al râurilor Struma şi Mesta. Serbia şi 
Muntenegru îşi vor împărți sangeacul Novibazar“?. 

Profitând de prezenţa delegaților la Bucureşti, guvernul român a semnat, atât 
cu Bulgaria, cât şi cu Grecia şi Serbia , învoieli privind autonomia şcolilor şi 
bisericilor româneşti, aflate pe teritoriul acestora. De asemenea, la inițiativa lui 
Tache Ionescu şi a diplomaților greci, statele învingătoare au semnat un protocol 
secret prin care se angajau să garanteze ordinea stabilită în capitala României „contra 
unei eventuale respingeri a tratatului de pace din partea Sobraniei bulgare”. 

Traseul frontierei pe uscat dintre România şi Bulgaria a fost definitivat de 
comisia de delimitare alcătuită din reprezentanţi ai ambelor parti. Aceştia au semnat 
la 22 noiembrie /5 decembrie 1913 Protocolul de la Giurgiu potrivit căruia granița 
pornea de la Dunăre de lângă satul Turkşmil (10 km în amonte de Turtucaia), 
străbătea platoul Killi-Radi şi continua până la Marea Neagră la sud de Ekrene, 
incluzând județele Caliacra şi Durostor, ceea ce însemna că în componența 
României intrau 8371 km? şi o populaţie de 300.000 de locuitori. 

Pacea de la Bucureşti a stârnit reacţii diferite în rândul puterilor europene în 
funcţie de interesele şi rivalitățile în zonă. Cea mai afectată a fost Austro-Ungaria, a 
cărei politică extemă a cunoscut un eşec important în Balcani: nu a reuşit să apropie 
România de Bulgaria, să preîntâmpine înfrângerea ultimei şi mai ales să împiedice 
Serbia să-şi mărească teritoriul. lată de ce dubla monarhie s-a străduit, printr-o 
febrilă activitate diplomatică, să supună ratificarea Tratatului de la Bucureşti unei 
conferințe europene. Ea nădăjduia să obțină astfel o modificare favorabilă a 
situației. Pe acelaşi lucru miza şi Bulgaria, ce spera să obțină câştig de cauză din 
partea puterilor, pierzând din vedere că aceleaşi puteri au decis, cu câteve decenii în 
urmă, amendarea tratatului de la San Stefano în defavoarea ei. 

Franţa, Rusia şi Marea Britanie s-au opus oricărei revizuiri, iar Italia şi 
Germania, fără a exclude categoric această posibilitate, socoteau că deciziile 
adoptate la Bucureşti trebuiau respectate. Nu este mai puţin adevărat că unele dintre 
hotărâri erau şi în asentimentul lor. 

Pentru țările din sud-estul Europei pacea de la Bucureşti a avut o 
însemnătate deosebită. Prin punerea semnăturii pe primul tratat în care problemele 


3 Conform protocolului nr. 5, Bulgaria se obliga să demoleze fortărețele existente, să nu mai 
construiască altele în zona de 20 km de graniţă pe linia Ruse-Şumen-Varna. Vezi textul acestuia în 
loc. cit, 

5 Monitorul Oficial”din 5/18 august 1913. 

4 È Xeni, Tache lonescu 1858-1922, Bucuresti, 1933, p. 246. 

35 Grigore Stamate, Frontiera de stat a României, Bucuresti, 1997, p. 54. 

balcanice erau reglementate de înşişi cei implicați, România, Serbia, Grecia şi 
Muntenegru au reuşit să impună marilor puteri propriul mod de rezolvare. 
Frontierele trasate atunci au supraviețuit, cu unele corecturi, celor două războaie 
mondiale. Meritul revine diplomaţiei de la Atena, Belgrad şi Bucureşti care a intuit 
divergentele din sânul Triplei Alianțe şi Antantei şi a ştiut să profite de ele. Rolul de 
arbitru în criza balcanică, dar mai ales atitudinea față de părțile implicate au 
contribuit la sporirea prestigiului României. În ansamblu, pacea de la Bucureşti a 
constituit un moment al afirmării statelor mici în diplomația europeană. 

Tratatul de la Bucureşti nu a putut să soluţioneze toate problemele crizei 
orientale. Existau aspecte care nu intrau în competenţa acestui for: pacea ţărilor 
balcanice cu Imperiul otoman, frontierele Albaniei şi soarta insulelor Mării Egee, 
cucerite de greci în timpul conflictelor din regiune. Interdependentele dintre toate 
acestea şi jocul de interese al marilor puteri au complicat situaţia şi au făcut ca 
multe diferende şi neînțelegeri, răimase în discuție prin neinchelerea unor acte 
internaţionale, să stea sub semnul degenerării în conflicte armate. La acestea s-au 
adăugat şi tensiunile dintre Constantinopol — susţinut de Berlin — şi Sofia, legate de 
frontiera stabilită prin Tratatul de la Londra, în fapt de disputa asupra 
Adrianopolului. După încercarea nereuşită a Bulgariei din timpul tratativelor de 
pace de la Bucureşti de a obține recunoaşterea anexiunilor teritoriale din primul 
război balcanic şi Sublima Poartă a cerut ambasadorilor puterilor europene, reuniți 
la Londra în iulie 1913 într-o nouă sesiune menită a stabili configurația graniţelor 
Albaniei şi apartenenţa insulelor Mării Egee, să amendeze tratatul din primăvară, în 
ceea ce o privea, cu realităţile din ultimul conflict zonal când Adrianopolul fusese 
recucerit de trupele turce. Şi în acest caz părţile au fost îndrumate să-şi 
reglementeze problemele teritoriale prin tratative directe. 

În ciuda tuturor presiunilor şi amenințărilor, Poarta nu s-a lăsat intimidată. 
Ca şi Grecia, în cazul portului Kavala, şi ea făcuse din apartenenţa oraşului 
Adrianopol o chestiune de onoare. Intransigenta mergea până la amenințări cu 
ocuparea unei părți din teritoriul bulgar“. 

Tratatul de pace dintre Bulgaria şi Imperiul otoman, semnat la 17/29 
septembrie 1913 la Constantinopol consfințea renunțarea de către prima la Tracia şi 
Adrianopol şi fixa graniţa comună de la vărsarea Mariţei până la vărsarea Rezvoyei, 
la nord de Immada la Marea Neagră, lăsând Porții localităţile Demoloho şi Kirk- 
Kilisse“”. Pe lângă problemele teritoriale, tratatul cuprindea prevederi referitoare la 
reluarea relațiilor diplomatice şi comerciale, schimbul de prizonieri, amnistierea 
unor pedepse, drepturile locuitorilor din noile teritorii bulgare. El a servit drept 
model pentru celelalte acte semnate de Imperiul otoman cu ţările balcanice, 

Al doilea război balcanic şi Tratatul de la Bucureşti au însemnat pentru 
Bulgaria o lovitură serioasă dată pretențiilor de hegemonie în zonă. Visul regelui 


% La 21 august Imperiul otoman informa puterile despre intenţia de a ocupa, în teritoriul bulgar, 
câteve „puncte strategice” situate la nord de linia Enos-Midia; British Documents, vol. IX, part II, doc. 
1250; G.P., vol. XXXVI, I, doc. 13 790 şi 13 792. 


37 G. P., doc. 13 825. 

Ferdinand de reconstituire a Imperiului bizantin prin ocuparea oraşelor Adrianopol, 
Salonic şi Constantinopol s-a spulberat. Pentru 9963 mile pătrate (cca 22.000 km?), 
ce includeau 18 mile (cca 23 km) la Marea Egee cu portul Dedeagaci, o mică 
suprafață de-a lungul Munţilor Rodopi şi un triunghi la Marea Neagră, au fost 
sacrificați 140.000 oameni (morţi şi răniți) şi s-au înregistrat pagube materiale în 
valoare de 2 milioane leva (1 leva = 1 franc). După încheierea ostilităților si 
semnarea păcii, nemulțumirile împotriva guvernului şi a regelui au răbufnit. Ele nu 
au fost însoțite de schimbări majore în viata politică a regatului sud-dunărean, desi 
unii le aşteptau. Aceştia scăpau însă din vedere că în cele două războaie balcanice 
cea mai mare parte a bulgarilor au acționat alături de rege şi guvern, i-au sprijinit 
din dorinţa de a realiza Bulgaria cel putin în granițele de la San Stefano. 

Inexistența unor dispute teritoriale a determinat Serbia şi Imperiul otoman 
să nu se grăbească să încheie un tratat de pace. Abia în februarie 1914, la 
insistențele Franţei şi Rusiei, Belgradul a reluat în ritm susținut negocierile cu 
Poarta. Ele au fost finalizate la 2/14 martie 1914 la Constantinopol. În urma 
răboaielor balcanice teritoriul Serbiei creştea cu cca. 39.000 km?. 

Muntenegru a refuzat să încheie un tratat de pace cu Imperiul otoman. Atâta 
vreme cât prevederile preliminariilor de la Londra şi Tratatul de la Bucureşti nu 
făceau referiri la granița cu Serbia, guvernul de la Cetinje era obligat să 
reglementeze acest lucru în scris cu Belgradul, cu atât mai mult cu cât după al 
doilea conflict balcanic pretenţiile sale vizau sangeacul Novibazar în întregime, 
oraşele Djakova, Prizren şi graniţa sudică până la Drin, revendicate şi de Serbia. 
Negocierile s-au finalizat la 25 octombrie/7 noiembrie 1913 prin semnarea la 
Belgrad a unei înţelegeri între parti potrivit căreia în hotarele Muntenegrului erau 
incluse Djakova, Plevlje şi jumătate din câmpia Melokia şi din sangeacul 
Novibazar. Teritoriul acestuia sporea cu cca. 6.000 km?, 

După războaiele balcanice şi suprafața Greciei a crescut de la 64.786 km? la 
108.600 km?, iar populaţia de la 2.666.000 locuitori la 4.363.000 locitori”. În 
ambele cazuri saltul, aproape dublu, a fost posibil datorită intrării în componența 
statului elen a părții de sud-est a Macedoniei cu oraşele: Salonic, Serres, Medoia, 
Naoussa, Edessa, Kavala şi a unei parti din Epir cu Iannina. Poarta recunoștea noua 
frontieră comună din Tracia şi Macedonia prin tratatul de pace din 2/14 noiembrie 
1913 de la Atena”. Rămânea de solutionat problema insulelor Mării Egee, tratatul 
nefăcând nici o menţiune în acest sens. Ele erau revendicate de Grecia, ce le 
considera parte integrantă a teritoriului său. Poarta refuza să accepte cedarea 
acestora cu motivaţia că pierderea lor ar pune în pericol securitatea Dardanelelor şi 
a Anatoliei. 


eS: Constant, op. cit., p. 281. 

59 Vezi demersurile miniştrilor Franţei si Rusiei, acreditaţi la Belgrad în D.D.F., 3-eme serie, vol. IX, 
doc. 227, 328, 368. 

% A. Vacalopoulos, Histoire de la Gréce moderne, Roanne, 1975, p. 218. 

9! Textul in Martens, Nouveau recueil général des traités et d'autres actes relatifs aux rapports de 
droit international, 3-eme serie, vol. VIII, p. 93-101. 

În timpul negocierilor de pace de la Bucureşti apăruse sugestia ca Grecia să 
renunţe la insule în schimbul Epirului de nord. Propunerea fusese formulată de Italia 
care, indiferent de opțiunea Greciei, avea numai de câştigat. Dacă Atena accepta, 
Italia ar fi rămas cu Dodecanezul, pe care în ciuda asigurărilor că-l va înapoia Porții 
nu dădea semne că s-ar ține de cuvânt, dacă Atena refuza, ar fi obținut o renunțare 
oficială din partea statului elen la nordul Epirului, pe care dorea, ca şi dubla monarhie 
de altfel, să-l înglobeze în graniţele Albaniei. Privitor la aceasta, ambele aveau planuri 
mari. Proiectele Romei şi Vienei nu au beneficiat însă de sprijinul Berlinului care 
spera, pe lângă o rezolvare pe cale amiabilă a diferendului şi într-o apropiere a Atenei 
de Constantinopol. Planurile Germaniei nu erau însă pe placul Porții, ce privea cu mai 
mult interes o alianță cu Bulgaria decât una cu Grecia”, 

Conferinţa ambasadorilor puterilor europene de la Londra a decis ca insulele 
Mării Egee să intre în componenţa Greciei, excepție făcând Imbros, Tenedos și 
Castellorizo ce erau redate Imperiului otoman. Poarta a refuzat să recunoască 
suveranitatea Greciei asupra acestor teritorii. De altfel, după semnarea tratatului de 
pace marele vizir a ameninţat nu o dată cu folosirea forței dacă puterile nu revin 
asupra hotărârii. Încurajat de Italia, care spera să facă uitată chestiunea Dodecanezului 
şi totodată să obțină concesii de natură economică în regiunea Adalia din Asia Mică”, 
dar şi de pasivitatea puterilor, Constantinopolul făcuse din apartanenta asupra 
insulelor Chios şi Mytilene o problemă vitală. La rându-i, Grecia a bombardat 
capitalele europene cu memorii privind legitimitatea drepturilor ei asupra insulelor. 

Raporturile dintre cele state s-au deteriorat continuu, atingând un punct 
critic în aprilie-mai 1914, datorită acuzațiilor reciproce de rele tratamente aplicate 
naționalităților din insula Chios. Confruntarea părea iminentă. Turcii reclamau 
vehement suveranitatea asupra tuturor insulelor şi respingeau soluţia jumătăţii de 
măsură, cea a suzeranității asupra insulelor Chios şi Mytilene”. Numai refuzul 
celorlalte țări balcanice de a se angrena într-un nou război şi sfaturile de prudență 
din partea puterilor europene au determinat părțile să revină la sentimente mai 
bune”, În vara anului 1914 ele au căzut de acord asupra reluarii tratativelor. Era 


%2 O posibilă alianță turco-bulgară a fost luată în calcul de puterile europene, mai cu seamă de Austro- 
Ungaria. Potrivit informaţiilor ministrului austriac la Sofia, contele Tarnowski, ministrul bulgar de 
externe i-ar fi spus, cu câteve zile înainte de semnarea tratatului de pace cu Imperiul otoman, că în 
scurt timp între cei doi parteneri va fi finalizată o alianță defensivă; Osterreich-Ungarns Aussenpolitik 
von der Bosnischen Krise 1908 bis zum Kriegsausbruch 1914. Diplomatische Aktensticke 
Osterreichisch-Ungarischen Ministeriums des Aussen, vol. VII, Viena, 1930, doc. 8733. 
” E.C. Halmreich, op.cit., p. 432. 
% Cu prilejul vizitei în Corfu în aprilie 1914 Kaiserul Wilhelm al II-lea l-a sfătuit pe Venizelos să dea 
dovadă de moderație în privinţa insulelor şi a graniţei sudice a Albaniei. Drept urmare premierul elen a 
consimţit să accepte cu destulă greutate suzeranitatea otomană asupra celor două insule în schimbul 
unui acord prin care Grecia şi Poarta să-şi garanteze reciproc posesiunile in Europa; G.P., vol. XXXVI, 
artea II, doc. 14 616, 14617, 14 621. 
5 Ibidem. Premierul sârb Pašić a refuzat în mai 1914 să accepte că diferendul greco-turc era de o 
gravitate așa de mare încât justifica o intervenţie armată a Serbiei de partea Greciei, conform tratatului 


de alianță dintre ele. 

prea târziu. Atentatul de la Sarajevo şi izbucnirea primului război mondial au 
amânat reglementarea definitivă a problemei insulelor pentru câţiva ani. 

La 29 iulie 1913 Conferința ambasadorilor de la Londra decidea, referitor la 
teritoriile locuite de albanezi, ca acestea să alcătuiască „un principat suveran, 
ereditar şi neutru sub garanţia puterilor europene”. O comisie internațională formată 
din şapte membri - şase reprezentanţi ai puterilor şi un albanez — era însărcinată cu 
preluarea puterii, până la alegerea unui principe, cu elaborarea unui „regulament 
organic”, după modelul celor din România şi Bulgaria, cu organizarea jandarmeriei 
şi restabilirea ordinei”. 

Misiunea comisiei internaționale, creată în octombrie 1913, s-a dovedit de la 
început dificilă datorită pretențiilor de hegemonie din partea lui Ismail Kemal, ce a 
condus guvernul provizoriu din toamna anului 1912 până în ianuarie 1913, când a fost 
nevoit să demisioneze, a lui Esad Pasha Toptani, care împreună cu adepții săi îşi 
stabilise cartierul general la Durazzo şi a unor opozanți din zona Korcë, sprijiniți de 
greci. În aprilie 1914 comisia dădea publicității actul după care urma să se conducă 
statul. Potrivit acestuia, Albania era un principat suveran, ereditar şi neutru. Puterea 
legislativă era încredințată unei adunări naţionale: fiecare judeţ avea trei reprezentanți 
aleşi prin vot direct, domnitorul numea 10 delegați, iar conducătorii celor trei culte: 
ortodox, catolic şi musulman, ca şi guvernatorul băncii naționale intrau de drept. 

În persoana suveranului fusese desemnat încă de la sfârşitul lunii noiembrie 
1913 Wilhelm von Wied, nepotul reginei Elisabeta a României. Acesta întrunise 
acordul majorității puterilor europene. Lipsit de experiență, fără a fi înzestrat cu 
personalitate puternică şi acceptând oferta la insistențele soției sale, Wilhelm von 
Wied nu reuşi să se menţină la tronul Albaniei decât şase luni (7 martie - 3 
septembrie 1914). În abdicarea sa un rol deloc de neglijat l-au avut ciocnirile de 
interese dintre Italia şi Austro-Ungaria”. 

Forma de guvernământ şi crearea cadrului legislativ necesar funcționării 
noului stat albanez nu au dat naştere la atâtea discuţii şi controverse câte a generat 
delimitarea frontierelor lui. Acum, ca si în 1878 la Berlin, când în centrul atenţiei au 
fost alte țări din Balcani, puterile europene şi-au asumat o sarcină extrem de 
anevoioasă, de solicitantă şi pândită la tot pasul de eşecuri, datorită în bună parte 
ignorării realităților. Pacea şi liniştea în zonă depindeau de criteriul în baza căruia 
se făcea delimitarea: al naționalităților, al graniţelor naturale sau al ,,convenientelor 
particulare”. Echitabil ar fi fost cel etnic, alegerea ultimelor însemnând „a pune la 
temelia statului albanez un germene de conflicte viitoare cu toată neutralitatea ce i 
s-ar recunoaşte”, arăta un raport al diplomaţiei de la Bucureşti”, Dacă liderii 
albanezi, susținuți de Italia şi Austro-Ungaria se pronuntau răspicat pentru granite 


% Textul adoptat la Londra, în British Documents, vol. IX, part II, doc. 1186. 

9 Detalii la Rudolf Dinu, loan Bulei, Italia, România şi chestiunea albaneză (1913-1914), în Structuri 
` politice în secolul XX, Bucuresti, 2000, p. 124-155. 

”% Arhivele Nationale, fond Casa regală, dos. 32/1912, f. 1, Studiu confidential, Bucuresti, 16/29 

decembrie 1912, I.N. Papiniu către N. Mişu. 

” Ibidem, f. 2, 

etnice, vecinele tânărului stat: Serbia, Muntenegru şi Grecia, primele sprijinite de 
Rusia, doreau frontiere naturale. Disputa a fost de actualitate mai cu seamă după 
încheierea lucrărilor Conferinţei de la Londra. Ea a îngreunat lucrul pe teren al celor 
două comisii internaționale însărcinate cu delimitarea. 

Conform deciziilor de la Londra, Albaniei îi revenea initial un teritoriu de 
cca 28.000 km?, mărginit de lacul Scutari şi localitatea Prokletije la nord şi Butrint 
şi Korcă la sud, populat cu 800.000 locuitori din cei peste un milion şi jumătate de 
albanezi recenzați în teritoriile otomane!%. Tot Conferinţa a stabilit ca delimitarea 
granițelor să se facă „pe baze etnografice şi geografice”, primele având drept unic 
criteriu limba maternă, ceea ce a dat naştere la dispute, revendicări şi refuzuri de 
acceptare a traseului din partea vecinilor. 

Teoretic, comisia internaţională desemnată să traseze pe teren frontiera nord- 
estică a Albaniei, adică cea cu Serbia şi Muntenegru, trebuia să înceapă lucrările la | 
august, dar a reuşit să se întrunească la Scutari abia la 23 septembrie, pentru ca să 
înceapă activitatea peste o lună da la lacul Ohrid. Întârzierea s-a datorat prezenţei în 
teritoriile albaneze, sub diferite pretexte, a trupelor sârbe şi muntenegrene. De altfel, în 
septembrie 1913 ministrul englez la Belgrad era de părere că Serbia urmărea să creeze 
impresia „că noul principat (Albania, n.n.) nu poate deveni «viabil»” şi profitând de 
aceasta ca şi de lipsa de activitate a comisiei de delimitare, să obțină o rectificare de 
graniță. Totodată uneltea să-l impună drept conducător pe Esad Pasha! 

Motivând existența haosului şi a anarhiei, ce puneau în pericol viaţa şi 
averea propriilor etnici, Serbia ocupa în octombrie noi localități din nordul 
Albaniei, ceea ce o va aduce în pragul unei noi şi acute crize în relaţiile cu Austro- 
Ungaria. Acţiunea guvernului sârb a fost interpretată la Viena drept încă o încercare 
a Belgradului de a-şi deschide calea spre Adriatica, care trebuia sanctionata imediat 
şi nu trecută cu vederea. Ca urmare, diplomaţia de la Ballplatz, cu asentimentul şi 
sprijinul celei de la Wilhelmstrasse, dar fără a consulta în prealabil şi celelalte 
cabinete europene, trimitea Belgradului o notă prin care îl acuza de încălcarea 
deciziilor internaționale şi îl soma să treacă la o evacuare „completă a întreg 
teritoriul în opt zile”. În caz de refuz Viena amenința cu recurgerea la forță!%. 
Gestul a provocat consternare la Paris, Petersburg şi Londra, care ceruseră 
guvernului sârb, fiecare în parte, acelaşi lucru, dar sub o altă formă. Ameninţările şi 
presiunile şi-au făcut efectul, Belgradul notificând, trei zile mai târziu, retragerea 
trupelor, ceea ce s-a şi întâmplat. Punctul de vedere austriac triumfase, dar 
problema nu-şi găsise o rezolvare definitivă. În componenţa statelor slave intrau 
oraşele: Djakova, Dibra, Ipek, Prizren locuite în majoritate de populaţie albaneză. 

Deşi misiunea comisiei de delimitare a graniţei nordice a Albaniei s-a 
simplificat prin retragerea trupelor sârbe, tensiunile nu au dispărut. Odată cu 
începerea activității pe teren au fost semnalate altercatii între grănicerii sârbi şi 


1% Georges Castellan, op. cit., p. 377. 
'9! Pentru detalii, British Documents, vol.X, part I, doc. 6, 13, 23, 32. 
12 G.P., vol. XXXVI, partea I, doc. 14 162. 

soldaţii italieni şi austrieci ce-i însoțeau pe membrii comisiei. La 12 decembrie ea 
şi-a suspendat activitatea constrânsă de evoluția vremii. A fost reluată, pentru scurt 
timp, la 14 mai 1914 şi abandonată datorită declanşării războiului. 

Nici traseul frontierei sudice a Albaniei, cel cu Grecia, nu a fost scutit de 
contestaţii. Atena viza întreg sudul Albaniei, numit de greci Epirul de nord, cu portul 
Vlorë, oraşele Gjirokastër şi Korcé, adică un teritoriu de cca 7250 km’, ce se întindea 
de la lacul Prespa la Marea Adriatică, locuit de musulmani şi creştini ortodocşi. 
Puterile europene conveniseră însă asupra unei graniţe etnice, ceea ce însemna că 
toate aceste teritorii, locuite de cca 35.000 greci, intrau în componența Albaniei. 

Grecia nu a acceptat decizia. Ea a refuzat să-şi retragă trupele din Epirul de 
nord, îngreunând misiunea comisiei de delimitare a cărei activitate ar fi trebuit să 
înceapă la 1 septembrie 1913 şi să se sfârşească la 30 noiembrie, acelaşi an. În 
realitate comisia s-a întrunit abia pe 4 octombrie la Monastir, adică cu o întârziere 
de o lună şi a demarat cu mare dificultate lucrările. Disputele aprinse asupra 
Epirului de nord au necesitat înlocuirea delegatul grec şi albanez din comisie cu 
persoane impartiale. Măsura nu a avut un efect benefic asupra activităţii ei, atâta 
vreme cât delegaţii puterilor europene nu aveau un punct de vedere unitar. Dacă 
reprezentantul Germaniei primise instrucțiuni clare să susțină Austro-Ungaria şi 
Italia în demersurile lor şi în acelaşi timp „să pună un cuvânt bun pentru Grecia™'™, 
delegatul austriac şi italian cereau cu insistență retragerea trupelor elene până la 30 
decembrie, conditionand-o de reglementarea problemei insulelor'™. 

Devenise evident că factorii luaţi în calcul la trasarea frontierei vor fi alții 
decât cei conveniti. Că aşa stăteau lucrurile s-a dovedit în scurt timp. La începutul 
lunii decembrie vremea nefavorabilă a dus la întreruperea lucrărilor pe teren şi 
mutarea activității comisiei de delimitare la Florenţa unde discuțiile au continuat. În 
cele din urmă a fost acceptat traseul propus de delegatul englez, la sugestia lui Sir 
Grey, ce corespundea în mare parte vederilor austriece şi italiene. Decizia finală, 
cunoscută sub denumirea de Protocolul de la Florența, a fost adoptată la 19 
decembrie 1913. Prin acest act se stabilea traseul frontierei care mergea de la sud- 
vest la nord-est în direcția Phtelia, Cap Stylos până la lacul Prespa, trecând la 40 km 
de Iannina'%5. Gjirokastér şi Korcă rămâneau în afara granițelor Greciei. Ca atare, 
era greu de admis că traseul va fi respectat. El trebuia impus. Modalitatea a fost 
conditionarea lui de statutul insulelor Mării Egee. 

Grecia nu a acceptat graniţa fixată de comisia europeană prin Protocolul de 
la Florenţa şi a refuzat să-şi retragă trupele din zona contestată. Profitând de 
prezenţa lor, a încercat să alimenteze o stare de nesiguranță în sudul Albaniei şi a 
încurajat chiar o mişcare secesionistă prin apariţia unui „guvern provizoriu”, condus 
de un fost ministru grec, J. Zographos!%. Acesta a proclamat independența Epirului 


103 Ibidem, doc. 13 932. 

104 D.D.F.,, 3-eme serie, vol. VIII, doc. 422, 425, 427, 439, 449, 457 466. 

1% G.P., doc. 14 020; Edith P. Stickney, Southern Albania în European Affaires 1912-1923, Stanford, 
1923, p. 40. 

1% Georges Castellan, op. cit., p. 378; Leon Maccas, La question gréco-albanaise, Paris, 1919, p. 136. 

la începutul lunii februarie 1914. În aceste împrejurări, Atena a făcut o ultimă 
încercare de a obține Epirul de nord. Ea a solicitat, în schimbul retragerii din 
teritoriile albaneze, o rectificare de frontieră prin alipirea celor două oraşe cu 
împrejurimile lor. Totodată s-a arătat dispusă să cedeze o mică porțiune de coastă şi 
să plătească statului albanez 2.500.000 franci”. Propunerea a fost respinsă. La 
intervenţia puterilor europene, in mai 1914, s-a semnat Protocolul de la Corfu prin 
care se acorda teritoriului o relativă autonomie, iar populaţiei i se permitea să 
folosească în administraţie şi învățământ deopotrivă limba greacă şi albaneză. 

Prin implicaţii, momentul în care s-au produs şi aria de desfășurare, 
modificările politico-teritoriale generate de războaiele balcanice au fost deosebit de 
importante, atât pentru spaţiul în sine, cât şi pentru întregul continent. Prin 
rectificarea unor frontiere (cazul graniţelor Bulgariei cu România, Serbia, Grecia şi 
Imperiul otoman şi al Greciei cu Poarta), trasarea altora în contextul apariției unui 
stat nou şi restrângerea până la desființare a posesiunilor otomane din Europa, 
Balcanii ofereau în preajma izbucnirii primului război mondial o altă configuraţie. 
Dacă în 1878 la Berlin delimitarea frontierelor între țările nou apărute a fost în 
exclusivitate expresia deciziilor interesate ale puterilor europene, la Bucureşti 
părțile direct implicate în conflict au reuşit să profite de divergentele dintre cei 
puternici şi să hotărască singure asupra unor trasee. 

Războaiele balcanice nu au rezolvat toate problemele teritoriale, multe din 
deciziile adoptate fiind ulterior contestate si ca atare inaplicabile. Existau încă 
teritorii disputate, ca şi țări nemultumite de lipsa unei ieşiri la mare, de năruirea 
visului de hegemonie, de pierderea unor poziţii cheie. Astfel, Grecia continua să 
revendice Epirul de nord şi cea mai mare parte a insulelor Mării Egee, disputa 
dintre Bulgaria, Serbia şi Grecia asupra Macedoniei nu-şi pierduse din actualitate, 
Poarta continua să dețină stăpânirea asupra Traciei răsăritene şi a Strâmtorilor, 
Italia, cu toate asigurările formulate nu o dată, căuta să permanentizeze ocupația 
asupra Dodecanezului, iar teritoriile albaneze continuau să fie râvnite de Italia si 
Austro-Ungaria. În scurt timp toate acesta rivalități şi dispute au revenit în 
actualitate cu ocazia izbucnirii primului război mondial. 


POLITICAL AND TERRITORIAL CHANGE IN SOUTH-EASTERN EUROPE 
AFTER THE BALKAN WARS 


Abstract 


At the beginning of the twentieth century the traditional relations between 
the European Powers underwent visible change. Financial power and economic 
progress triggered a reassessment of their role in the continental and world policy 
and a redistribution of the spheres of domination, influence and control. The south- 

east of Europe continued to hold a privileged place on the agenda of continental 
diplomacy. To the old Russian and Austrian rivalry, only sharpened after 1905 by 
the return of Russia to her traditional policy in the Balkans, added the influence 
exerted by Italy in the area, the surge of French capital investments, the change in 
the policy of Great Britain towards this area, and last but not least the ever more 
active presence of Germany in the economy and finance of the south-eastern 
countries. To begin with 1907, the unity animating the Balkan people in the first 
years of the twentieth century gradually gave way to misunderstandings, territorial 
disputes, and diplomatic arguments. Older issues yet unsolved, such as the 
Macedonian and Cretan ones, only increased the tension. 

The annexation of Bosnia-Hertzegovina and the independence of Bulgaria 
showed that the relations among elements in the south-eastern European space were 
intertwined with those among the European powers. On the background of anarchy, 
the struggle between the partisans and the adversaries of the Young Turks, 
contradictory and undemocratic internal measures, the Ottoman State was rapidly 
advancing towards a final stage of disintegration. The perspective of a possible loss 
by the Sublime Porte of its European territories convinced the interested Powers — 
Russia, Austria-Hungary and, more recently, Italy ~ to get more involved in the 
issues of South-eastern Europe. It also drew the Balkan states nearer one to another, 
caused a radicalisation of national movements in the territories under Ottoman 
authority. The new crisis on the outbreak announced changes in the south-eastern 
European space. 

The new borders traced in 1878 at the congress of Berlin by the 
representatives of the European Powers, who did not consult the parties involved or 
take into account the historical reality, desiderata, susceptibilities or safety of the 
countries making the object of their decisions, were from the very beginning a 
source of disagreement, dispute, and even conflict, and led to a change of 
configuration in the area, as well as a reduction and eventually a loss of the 
Ottoman Empire’s possessions in the area. 

With time, the keeping of the szatu-quo in the Balkans became a 
desideratum ever more difficult to attain. The revolts of the Albans raging since 
1911 in most of the territories inhabited by them, and especially the Italian-Ottoman 
conflict led to an explosive state in South-Eastern Europe, and with the birth of the 
new Balkan alliances, placed the area under the imminence of a general 
conflagration. 

In the autumn of 1912, the Balkan league was a reality, despite the 
disagreement, tension, ethnic and religious diversity and, more importantly, 
territorial disputes. It had also become an instrument of synchronisation of the 
military efforts of four countries aiming to change the configuration of the south- 
eastern European space by freeing the continent from Ottoman domination. 

The military successes of the armies of Bulgaria, Serbia, Greece and 
Montenegro in the first Balkan War caused in the spring of 1913 a reduction in the 
Ottoman territories to only four towns under siege: Constantinople, Adrianople, 

Shkodër and Jannina. Faced with the possibility that the Sublime Porte might lose 
these towns as well and even disappear as a state, the European Powers intervened 
and imposed in May 1913 the Treaty of London, by which a border was being 
established on the Enos-Midia line. 

The issues linked to the putting into practice of this treaty, and most of all 
the disagreements within the Balkan alliance soon triggered its disintegration. The 
previous agreements concerning the borders proved to be incomplete not only for 
Bulgaria, which had extended its territory to the shore of the Aegean Sea, thus 
becoming the largest state in the area, but also for Serbia and Greece. Under the 
circumstances, a new issue arose, namely that of a power balance between the 
Balkan states. As a result, the relations among these states became tense, 
Macedonia, Albania, Tracia being claimed by one party or another. 

The rapprochement between Serbia and Greece and the secret agreement 
between them, to which added the conviction of the Bulgarian leaders that a 
favourable outcome could only be achieved by force, contributed to the outbreak of 
the second Balkan conflict. 

The political and territorial changes in South-eastern Europe after the 
Balkans War had considerable impact on the configuration of the area. They 
included border rectification (the Romanian-Bulgarian, Greek-Ottoman, Serb- 
Bulgarian, and Bulgarian-Ottoman borders), the tracing of new borders (Albania), 
the coming into being of a new state, and a restriction of the Ottoman possessions in 
Europe. 

If in Berlin, in 1878, the delimitation of borders among countries in South- 
Eastern Europe had been made in accordance with the interests of the Great Powers, 
acting aS an international court and reaching a decision without the Balkan 
countries being granted a hearing, in Bucharest the borders configuration was 
decided directly by the parties involved in the conflict. 

The Balkan Wars and the Peace of Bucharest did not solve all the territorial 
issues: most of the islands of the Aegean Sea were under claim by Greece, Italy was 
trying to make her occupation of Dodecanese permanent, the disputes between 
Bulgaria, Serbia and Greece over Macedonia did not desist, and Italy continued to 
covet the territories inhabited by the Albans. 

TIRANI ŞI IDEOLOGI — STUDII DOCUMENTARE 


STALIN LA 70 DE ANI — APOGEUL ABSURDULUI 


COSMIN POPA 


În Uniunea Sovietică, pe toată durata existenţei sale, cultul personalității a fost unul 
dintre pilonii majori ai puteri, Preluat pe filieră imperială, dar considerabil modificat în 
formă şi conținut de către partidul comunist, cultul personalităţii a fost una dintre instituţiile 
prin intermediul căreia s-a instaurat şi perpetuat puterea sovietică. După moartea lui Lenin şi 
transformarea acestuia în obiect al unui propagande agresive şi de dimensiuni faraonice, 
cultul personalităţii a căpătat noi dimensiuni şi semnificații. Până în 1924 acesta a servit 
instaurării monopolului comunist şi atragerii de partea partidului a maselor rurale. Odată cu 
moartea lui Lenin (care a acceptat şi încurajat cultul personalității sale din rațiuni utilitariste) 
şi cu intrarea luptei pentru putere în faza finală, cultul personalității a devenit una dintre 
sursele majore de legitimare în interiorul partidului. Astfel, monopolul popularizării 
imaginii şi postulatelor fondatorului partidului şi al statului a devenit unul dintre atributele 
puterii absolute. 

După ce au fost anihilate grupusculele concentrate în jurul lui Troțki, Zinoviev, 
Kamenev şi Buharin iar Stalin a cucerit puterea absolută în partid, cultul a devenit unul 
dublu. Stalin însuşi a devenit obiectul unui cult care, în scurt timp, prin dimensiunile atinse 
şi mijloacele folosite, avea să-l depăşească cu mult pe cel al predecesorului său, Din 
apărător al legitimitatii leniniste, Stalin s-a transformat în sursă de legitimitate. Nevoia acută 
de revendicare a regimului şi liderilor săi a făcut ca aceasta să capete chiar forme grotesti. 
Din 1924 până în 1990 liderii sovietici au luat parte la manifestările tradiţionale şi şi-au 
rostit cele mai importante discursuri de la tribuna amenajată deasupra mausoleului Lenin. 
Legitimarea era una directă, în sens material, Liderii sovietici s-au adresat mulțimii de pe 
mormântul lui Lenin. 

În cursul procesului de instaurare a puterii absolute şi de “fixare” a conținutului şi 
modalitatilor de exprimare a noului cult bicefal, aniversările lui Stalin au jucat un rol extrem 
de important. 1929, 1939 şi 1949 au fost nu numai anii în care Stalin a aniversat o serie de 
date “rotunde” din viaţa sa, ci şi jaloane ale drumului către puterea absolută în partid şi stat. 

Dacă în 1929 faptul că ziua sa de naştere a fost sărbătorită public era menit să 
ilustreze fastuos victoria împotriva ultimului său oponent major, Buharin, după această dată 
aniversările lui Stalin vor fi precedate şi însoțite de masive campanii propagandistice cu 
scopul de a fixa în memoria colectivă modificările ideologice survenite în natura regimului 
odată cu întărirea dictaturii personale. 

Treptat, statul şi partidul erau identificate în tot mai mare măsură cu Stalin iar 
Lenin se depărtează în planul al doilea. Astfel, într-o perioadă de numai un deceniu, Stalin a 
evoluat de la statutul de “discipol” la cel de “tovarăş”, ca apoi să-şi împartă cu Lenin 
meritele creării partidului şi statului. 

Celebrul articol al lui Stalin, Despre câteva probleme ale istoriei bolşevismului, formula lui 
K. Vorosilov (“unde este Stalin, acolo este succesul, acolo este victoria”) care a făcut din 
Stalin organizatorul Armatei Roşii şi artizanul victoriei în războiul civil, referatul lui L, 
Beria, Cu privire la istoria organizațiilor bolşevice din Caucaz, toate acestea sunt momente 

care au marcat procesul neîntrerupt de amendare a istoriei partidului bolşevic şi a revoluţiei. 
Era necesară o “operă totală”, care să esentializeze contribuţiile disparate ale emulilor 
stalinişti şi să fixeze într-o modalitate categorică schimbările survenite. 

Aceasta avea să fie Istoria Partidului Comunist Sovietic (bolşevic). Cursul scurt. 
Elaborată pe baza indicafiilor lui Stalin şi cu participarea directă a acestuia, lucrarea 
transforma istoria partidului comunist într-o continuă luptă împotriva duşmanilor de clasă, 
deviationistilor şi a oportunistilor sub conducerea, deja, duumviratului Lenin-Stalin, apoi 
numai a lui Stalin. Extrem de ilustrativ pentru tipul de gândire al autorului, nimeni altul decât 
Stalin, capitolul Despre materialismul dialectic şi istoric a transformat marxismul şi 
leninismul într-o construcţie pseudoteoretică în care terminologia cazonă se îmbină armonios 
cu cea filosofică, punctată de o serie de expresii violente, reflex, de altfel, moştenit de la 
Lenin’. 

Imperativele dictate de cel de-al doilea război mondial au dus la o anumită relaxare 
a presiunii ideologice exercitate de regim. Pe lângă necesitatea de a capacita majoritatea 
populaţiei ţării prin alte metode decât cele specifice comunismului, relaxarea ideologică 
amintită a fost, în aceeaşi măsură, şi rezultatul dezorganizării imensului aparat de partid, 
nevoit să-şi concentreze energiile asupra armatei. Acest lucru s-a întâmplat mai ales în 
prima parte a războiului, atunci când armata sovietică dădea semne clare de disolutie iar 
lanţul de comandă fusese serios afectat de desele schimbări survenite în aparatul militar în 
urma înfrângerilor suferite. 

Victoria asupra Germaniei, mai mult decât efectele pe care le-a avut în planul 
relaţiilor internaționale şi în ceea ce priveşte statutul URSS, a dat liderilor sovietici 
încredere în faptul că sistemul sovietic şi regimul comunist reprezintă cea mai viabilă formă 
de organizare a statului şi societăţii. De altfel, concluzia directă a fost formulată chiar de 
către I.V. Stalin. La 9 februarie 1946 într-unul din discursurile sale în fata “alegătorilor”, 
Stalin afirma că “războiul a dovedit că sistemul sovietic este cea mai bună formă de 
organizare a societăţii, mai bun decât orice alt sistem social”, 

Odată trase concluziile teoretice, istoria trebuia să-şi urmeze cursul, conform 
“lepităţilor” sale. Sfârşitului războiului i-au urmat noua industrializare şi recolectivizarea. 
Consecința directă a acestei politicii, şi mai putin a condiţiilor climaterice nefavorabile, a 
fost noua foamete din regiunea de sud a Rusiei, Ucraina şi Moldova. Contrar menţinerii 
nivelului de viață din URSS la o cotă catastrofală, în decembrie 1947 regimul a anunţat 
renunțarea la sistemul de cartelare a produselor alimentare şi de primă necesitate, în paralel 
cu iniţierea unei reforme monetare de natură să echilibreze finanţele țării. Exploatate 
propagandistic până la paroxism, cele două măsuri nu au fost decât o nouă modalitate a 
statului de a se degreva de obligaţiile faţă de cetăţenii săi. Pe scurt, statul nu se mai angaja 
să asigure aprovizionarea regulată a oraşelor şi satelor, care evident nu s-a îmbunătățit, 
derogându-se în paralel şi de la obligaţiile de a returna datoriile contractate de pe piața 
internă, în perioada interbelică, prin sistemul achiziţionării forțate a obligaţiilor de stat’, 

Scena politică a cunoscut şi ea evoluţii semnificative în perioada imediat 
postbelică, în condiţiile inactivităţii îndelungate a lui Stalin. Treptat şi fără măsuri 
spectaculoase, vechii stalinişti sunt trecuți în planul al doilea, dar păstraţi totuşi in 


! Kratkii kurs istorii VKP(b), Moskva, 1940, p. 50-59, O analiză amănunțită a cărții şi istoriei ei este 
cuprinsă în lucrarea lui J.N. Afanasiev, Sovetskaia Istoriografia, Moskva, 1996 

2 Citat după R.G. Pihoia, Sovetskii Soiuz: istoria vlasti 1945-1991, Moskva, 2000, p. 11 

3 Mai pe larg V.P. Popov, Ekonomiceskaia politika sovetskogo gosudarstva 1946-1953, Moskva- 
Tambov, 2000. 

proximitatea puterii. Astfel, binecunoscuții Voroşilov, Kaganovici, Mikoian şi Molotov sunt 
înlocuiți în spaţiul public de mai tinerii A. Jdanov, N. Hruşciov, G. Malenkov şi N. 
Vosnesenski, ultimii doi părând, la un moment dat, că au fost deja oficializaţi în postura de 
prinți moştenitori. În paralel, o nouă generație de “aparatciki” se afirma în sistemul 
institutional sovietic. N. Patolicev, A. Kuznetov, M. Suslov, B. Ponomariov, A. Gromânko 
sau L. Brejnev sunt oamenii care vor restaura peste numai un deceniu stalinismul, într-o 
formă diluată, în concordanţă cu conditionalitatile vremurilor. 

Replierea ideologică a regimului devenise o chestiune actuală și stringentă. 
Conştientă de importanța sa în menţinerea regimului şi dezamăgită în aşteptări, elita armatei 
sovietice îşi arăta nemulțumirea în forme aproape deschise. Foametea, producţia industrială 
şi agricolă insuficiente, dar şi lupta acerbă între grupările conduse de Vosnesenskii— 
Kuzneţov şi Malenkov—Beria, care tindeau să paralizeze coerenţa guvernării, au creat un 
acut deficit de duşmani ai poporului şi spioni. Au urmat rând pe rând o serie de “afaceri”, 
“A facerea aviatorilor” şi “afacerea Jukov”, în fapt o nouă epurare a conducerii armatei, care 
a lovit cei mai prestigioşi comandanţi formaţi în timpul celui de-al doilea război mondial. 
Nodul gordian a fost tăiat în 1949 prin instrumentarea cazului “grupului antipartinic din 
Leningrad”, o reeditare a înlăturării lui Zinoviev. Prin metodele verificate în anii 1936— 
1938, gruparea condusă de Vosnesenski şi Kuznefov a fost anihilată, dinamica politică din 
interiorul structurilor de conducere ale partidului simplificându-se considerabil. Stalin a 
recâştigat controlul absolut asupra partidului şi statului iar pentru moment problema 
moştenirii sale părea rezolvată. 

Era necesar un semnal public care să certifice faptul că sistemul reintrase în normal. 
Acesta avea să fie sărbătorirea celor 70 de ani de viaţă ai dictatorului sovietic. 

În Biroul Politc s-a luat hotarârea sărbătoririi fastuoase a lui Stalin. În consecinţă, a 
fost format un Comitet însărcinat cu pregătirea manifestărilor, condus de N. Svernik. În 
Comitet au mai intrat G.F. Aleksandrov, M. D. Baghirov, S. Budionâi, S. Vavilov, O. 
Kuusinen, A.N. Poskriobâşev, A.A. Fadeev, M.F. Şkiriatov, D.D. Şostakovici, precum şi 
membrii Biroului Politic“. 

Manifestările în cinstea lui Stalin au fost organizate cu o minutiozitate extreină, 
demnă de o cauză mai bună. Conștienți de importanța ideologică şi practică a unui astfel de 
eveniment, cei din anturajul lui Stalin s-au străduit să marcheze evenimentul la toate 
nivelurile partidului şi în întreg aparatul de stat. La carul alegoric stalinist trăgeau toți liderii 
Uniunii Sovietice, întreaga elită intelectuală a țării, iar economia trebuia să sublinieze 
momentul prin depăşirea spectaculoasă a planurilor de producţie. 

După îndelungi deliberări şi repetate întruniri ale Comitetului însărcinat cu 
organizarea aniversării jubileului lui Stalin, la sfârşitul lunii noiembrie, Biroul Politic al CC 
al PCS(b) a elaborat planul final al manifestărilor ce urmau să aibă loc în Moscova şi nu 
numai. La 21 decembrie 1949, la Teatrul Mare urma să aibă loc adunarea festivă a CC al 
PCS(b), Prezidiumului Sovietului Suprem al URSS, Consiliului de Miniştri al URSS, 
Prezidiumului CC al Sindicatelor şi Komsomolului, Consiliului de Miniştri al RSFR, 
Comitetului de partid şi Komsomol din Moscova, a numeroaselor „organizaţii obşteşti”, 
precum şi a reprezentantiilor armatei. Urma cuvântul de deschidere al preşedintelui 
Comitetului de organizare, N. Svernik, saluturile din partea republicilor, sindicatelor, 
tineretului, pionierilor, armatei şi oraşelor Moscova şi Leningrad; apoi discursurile de salut 
ale reprezentanţilor delegatiilor străine şi trecerea în revistă a telegramelor de salut sosite din 


‘ Dmitrii Volkogonov, Stalin politiceskii portret, vol. II, Moskva, 1996, p. 477. 

toate colţurile hunii. Seara se încheia cu un concert festiv, un bun prilej pentru cei mai 
importanţi scriitori, poeţi, compozitori şi interpreți ai momentului să-şi arate devotamentul 
față de „stăpân”. 

Concertul festiv a făcut şi el obiectul unor deliberări extrem de atente în cercul 
restrâns al conducătorilor sovietici. Simpla enumerare a câtorva dintre “piesele de rezistență” 
ale programului artistic ne ajută să ne facem o idee aproximativă despre natura acestuia: 
Conducătorul poporului de Şurkov, Cantata Stalin de A. Aleksandrov, Cântec despre Stalin 
de Blanter, la care se adăuga grupajul de versuri despre acelaşi Stalin, interpretat de un grup de 
poeţi printre care şi autorii. Un continuu imn de slavă. În programul concertului, alcătuit sub 
atenta supraveghere a preşedintelui Comitetului pentru arte de pe lângă Consiliul de Miniştri, 
P. Lebedev, regăsim o serie de nume celebre printre care M. Plisetkaia şi S. Richter’. 

La ora 21, în Moscova, „oraşele erou” Leningrad, Stalingrad, Sevastopol, Odessa şi 
capitalele republicilor unionale urmau să fie trase 30 de salve de salut“. 

Planul iniţial a fost totuşi amendat, BP al CC al PCS(b) hotărând deschiderea unei 
expoziţii la Galeriile Tretiakov, în care să fie expuse cadourile primite de Stalin cu ocazia 
aniversării . 

În zilele ce au premers grandioasele manifestări, pe toate clădirile administrative şi 
de locuinţe, vasele flotei, dar şi locaţiile ambasadelor străine care au acceptat acest lucru a 
fost ridicat drapelul URSS*. Despre organizarea manifestărilor dedicate lui Stalin se poate 
spune că, în cea mai mare măsură, „discipolii” liderului au acționat în mod independent. 
Astfel, între aceştia s-a declanşat o întrecere, fiecare căutând să-şi dovedească cât mai 
strident aderenţa la „linia partidului” şi devotamentul personal fata de Stalin. 

Din setul de manifestări dedicate lui Stalin mai făceau parte decorarea acestuia cu 
titlul de „Erou al muncii socialiste” şi medalia de aur „Secera şi ciocanul”, înființarea 
Ordinului Stalin pentru realizări şi servicii deosebite aduse patriei, baterea unei medalii 
jubiliare “Cu ocazia aniversării celor 70 de ani — I.V. Stalin”. 

Stalin mai primise în cursul vieţii o serie de ordine şi medalii majore ale URSS. În 
1939 i-a fost acordat ordinul de “Erou al muncii socialiste”, iar în timpul celui de-al doilea 
război mondial a primit ordinele “Victoria”, “Suvorov”gradul I şi “Steagul roşu”, ultimele 
trei bineînţeles pentru servicii militare. În 1945, cu ocazia victoriei asupra Germaniei, lui 
Stalin i-a fost acordat gradul de “Generalissimus al Uniunii Sovietice”, fiind decorat şi cu al 
doilea ordin “Victoria” şi rangul de “Erou al Uniunii Sovietice”. 

O parte dintre propuneri nu a fost acceptată de către Stalin, acesta considerând că 
instaurarea unui ordin Stalin ar trebui să aibă loc după moartea sa. În preajma manifestărilor 
dedicate jubileului său de 70 de ani, prin intermediul unei discuţii cu Malenkov, liderul 
sovietic i-a prevenit pe membrii Biroului Politic că nu va accepta un al doilea ordin de 
“Erou al Uniunii Sovietice”. Avertismentul dat lui Malenkov nu era întâmplător. În 1945, cu 
toate că îi prevenise pe “apropiaţi” că nu va primi cel de-al doilea ordin “Victoria”, aceştia 
au manifestat inițiativă şi au acordat “conducătorului” noi ordine şi ranguri. În consecință, 


* Rossiiskii Gosodarstvennâi Arhiv Sofialnoi i Politiceskoi Istorii (mai departe RGASPI), Fond 82 
Mihail Viaceslav Molotov, Op. 2, D. 516, p. 67-73. 

$ Ibidem, p. 5-6. 

7 Ibidem, p. 26. 

3 Ibidem, p. 8. 

? Dmitrii Volkogonov, op. cit., p. 475. 

Stalin nu a vrut să primească noile medalii. Abia la 28 aprilie 1950 i-au fost înmânate al 
doilea ordin “Victoria” şi ordinul “Lenin” acordat cu ocazia celor 70 de ani, în 1949". 

Chiar dacă anturajul lui Stalin avea cunoştinţă de atitudinea negativă a acestuia față 
de înființarea unui ordin care să poarte numele său, inițiatorii şi-au continuat demersurile în 
acest sens, fiind elaborat şi un proiect de decret al Prezidiumului Sovietului Suprem. Ordinul 
urma să fie acordat lucrătorilor din sectoarele economice, armată, servicii speciale, ştiinţă şi 
cercetare, cu precădere conducătorilor. Erau stabilite chiar locul şi poziționarea în care 
acesta trebuia să fie purtat, anume în partea stângă a pieptului, după ordinul Lenin!!. 

Ultimele amănunte sunt extrem de importante. Specificarea faptului că noul ordin 
trebuie să fie aşezat după ordinul Lenin denotă faptul că iniţiatorii proiectului intenționau ca 
acesta să devină cea mai importantă distincție a Uniunii Sovietice, iar cei ce urmau să o 
primească să fi fost deja decoraţi cu „tradiţionalul” ordin “Lenin”. Au fost însă reținute o 
serie de alte propuneri cu nimic mai modeste. Dintre acestea poate cea mai notabilă a fost 
aceea de înfiinţare a cinci premii internaţionale “].V. Stalin — Pentru Pace și Progres”. Cu o 
certă încărcătură ideologică şi politică, premiile internaţionale staliniste urmau să fie 
acordate pentru realizări deosebite în ştiinţele sociale, ştiinţele fizico-chimice şi tehnice, 
literatură, ştiinţe medicale-biologice şi artă. Ilustrativă este definirea criteriilor a căror 
întrunire era necesară pentru a fi nominalizat la premiile internaţionale staliniste. Acestea se 
acordau pentru cercetări, invenţii şi contribuţii culturale „menite să dezvolte ideile 
umanismului si să întărească pacea democratică între popoare”!?. Era limpede că numai 
intelectualii cu simpatii comuniste sau staliniste puteau primi aceste premii. Prin decretul 
Prezidiumului Sovietului Suprem al URSS de înființare a premiilor internaţionale se 
prevedea că acestea se compun dintr-un premiu material de 300.000 de ruble (o sumă mai 
mult decât considerabilă în acea perioadă), diplomă şi o medalie pe care era gravat chipul lui 
Stalin, iar cel ce primea premiul urma să poarte titulatura de „Laureat al Premiului 
International Sovietic stalinist «Pentru Pace şi Progresy»”!5. 

În consecință, a fost format un comitet de acordare a premiilor, dar deciziile 
acestuia urmau să fie confirmate oficial şi de către cele ale Prezidiumului Sovietului Suprem 
al URSS. Premiul începea să fie acordat din anul 1950, cu ocazia zilei de naştere a lui Stalin, 
pe 21 decembrie. Puteau fi nominalizați cetăţenii oricărei țări, iar contribuţiile puteau fi 
prezentate Comitetului în orice limbă. În cazul în care lucrarea sau contribuția premiată era 
una colectivă, premiul se împărțea, iar suma de bani putea fi acordată şi în valută. Laureatul 
oricăreia dintre secțiuni era obligat ca după primirea premiului să susțină la Moscova o 
conferință despre rezultatele şi perspectivele din domeniul său de activitate!“. 

„Modestia” lui Stalin a cedat în fafa ispitei de a da numele său unor premii 
internaționale. Premiile internaţionale staliniste nu au fost singura modalitate de proslăvire a 
numelui său. Lipsiti de originalitate şi fantezie, ceilalți lideri sovietici au decis înființarea 
unui alt premiu ce purta denumirea simplă de „I.V. Stalin”. Spre deosebire de cel precedent, 
al doilea era destinat numai sportivilor sovietici care câştigau titlul de campion naţional, 
european sau mondial. Printr-un alt decret al Prezidiumului Sovietului Suprem din 
decembrie 1949 s-a stabilit ca noul premiu să aibă două clase, prima pentru campionii 
europeni şi mondiali, iar a doua pentru campionii naţionali. Acesta se acorda anual la 


10 Ibidem, p. 474-476. 

l RGASPI, F. 82, Op. 2, D. 516, p. 38. 
'2 Ibidem, p. 16. 

3 Ibidem, p. 8. 

4 Ibidem, p. 17. 

propunerea Comitetului pentru cultură fizică şi sporturi de pe lângă Consiliul de Miniştri al 
URSS și consta dintr-o recompensă materială de 50.000 de ruble pentru clasa I şi 25.000 de 
ruble pentru clasa a Il-a”. 

Organizarea unui sistem aparte, format din 25 de şcoli primare, destinat copiilor 
orfani ai căror părinţi se distinseseră în luptele din timpul războiului şi care urma să poarte 
numele “I.V. Stalin” a fost o altă iniţiativă a aparatului de propagandă al CC al PCS(b). 
Şcolile în cauză, care bineînţeles că se bucurau de un regim preferenţial, urmau să fie 
amplasate în Moscova, capitalele unionale, “oraşele erou” şi alte câteva oraşe din Rusia. 
Numărul maxim de copii ce învățau în aceste şcoli a fost fixat la 350". 

În spatele acestor iniţiative, judecând după numărul propunerilor aduse în atenţia 
BP al CC al PCS(b), se pare că se afla “noua stea” pe cerul ideologic al partidului, Suslov. 
Printre acestea se numără şi cea legată de construirea Palatului Victoriei în Moscova, dar şi 
aceea de mărire a cuantumului pensiilor pentru un număr de 450 mii de pensionari si 
construirea de noi case pentru invalizi, în număr de 26. Investiţiile preconizate de artizanul 
iniţiativelor se ridicau la impresionanta cifră de 450 de milioane de ruble. Ca de fiecare dată, 
puterea sovietică s-a dovedit generoasă atunci când s-a pus problema “oportunității 
politice”. De altfel, el este acela care a coordonat toate activităţile legate de aducerea la 
îndeplinire a deciziilor. Deja la 14 decembrie, dând dovadă de o operativitate nespecifică 
instituţiilor sovietice, Suslov a supus deciziei Biroului Politic bugetul necesar construirii, 
dotării şi finanțării activităţii lanţului de şcoli speciale, acesta fiind aproximat la aproximativ 
13 milioane de ruble. Costul total al manifestărilor ocazionate de aniversare a fost aproximat 
de P. Ponomarenko, V. Abakumov, N. Parfenov, A. Gromânko şi V. Gregorian la cca 6,5 
milioane de ruble". 

În luna noiembrie, BP al PCS(b) a definitivat complexul de măsuri de ordin 
ideologice ce urma să ofere consistenţa politică sărbătoririi zilei de naştere a “stăpânului”. 
Pentru diseminarea cât mai largă a mesajului idelogic pe care se grefau manifestările 
publice, Biroul Politic a elaborat o serie de teze destinate aparatului de agitaţie şi 
propagandă, cu detalierea cărora a fost însărcinat Institutul Marx—Engels—Lenin, condus pe 
atunci de P. Pospelov. Acelaşi Pospelov va elabora şapte ani mai târziu celebrul raport 
secret al lui Hruşciov de la Congresul al XX-lea al PCUS. 

Contrar clarităţii principiale evidente, elaborarea materialului a fost un demers 
extrem de laborios. În forma sa prelucrată, acesta a fost înaintat spre aprobare BP al CC al 
PCS(b) în trei rânduri, la 6, 9 şi 12 decembrie 1949, textului fiindu-i aduse “modificări 
neînsemnate”, după cum chiar autorul se exprima. De fapt acribia cu care membrii 
conducerii superioare au analizat fiecare frază, propoziţie şi cuvânt din text denotă 
importanța pe care aceştia au acordat-o materialului. Intitulat Z. V. Stalin — conducătorul şi 
învățătorul partidului comunist şi al poporului sovietic, materialul era structurat în cinci 
capitole care rescriau istoria Uniunii Sovietice şi a partidului comunist, introducând însă o 
serie de nuanţe de natură să pună sub semnul întrebării o serie de postulate leniniste. 

Primul capitol, Z. V. Stalin — aliatul lui V.I. Lenin în lupta pentru crearea partidului 
bolşevic şi a statului sovietic, are o introducere fulminantă care îl pune pe acesta într-o 
poziţie de egalitate studiată cu Marx, Engels şi Lenin. “În istoria omenirii din secolele XIX- 
XX se remarcă patru figuri gigantice ale unor gânditori geniali şi mari revoluționari — Marx, 
Engels, Lenin şi Stalin care au luminat cu învățătura lor lupta milioanelor de oameni ai 


15 Ibidem, p. 20. 
16 Ibidem, p. 6. 
17 thidem, p. 122-130. 

muncii din întreaga lume în bătălia împotriva capitalismului şi pentru victoria 
socialismului”!*, Trecând în revistă baza ideatică a regimului sovietic, autorii materialului 
identifică total apariţia partidului comunist cu activitatea revoluţionară a lui Stalin. Încă 
prezent, Lenin este amintit, vizibil însă în virtutea complezentei ideologice. “Toată viata sa 
(a lui Stalin) este inextricabil legată de istoria marelui partid bolşevic, de istoria primului 
stat socialist al muncitorilor şi țăranilor”. 

Chiar dacă pare o simplă înşiruire de lozinci şi de falsificări grosolane, materialul 
conţine totuşi o serie de inovaţii ideologice, în mod clar inspirate de Stalin. Textele “de 
linie”, destinate simplilor propagandişti, nu făceau decât să fixeze într-un cod strict de 
definiţii şi postulate tezele formulate la vârf. În materie de ideologie şi istorie a partidului, 
indicaţiile veneau direct de la Stalin, acesta fiind singura sursă “legală” de inovaţii teoretice. 
În acest mod, teoria marxistă a proportionalitatii directe dintre dezvoltarea economică si 
maturizarea condițiilor revoluționare este drastic amendată. “Lenin şi Stalin, marii 
continuatori ai învățăturilor lui Marx şi Engels, au intrat în arena mişcării revoluţionare la 
sfârșitul secolului al XIX-lea când, centrul mişcării muncitoreşti mondiale s-a deplasat din 
Europa Occidentală în Rusia (...). Rusia a fost patria teoriei şi tacticii revoluţiei proletare, 
patria leninism-marxismului (sic) din epoca imperialismului şi revoluției proletare, iar 
conducătorul comuniştilor ruşi, Lenin, a fost cel care a aplicat doctrina”? Marxismul intra 
şi el în faza rusificării. Redus la un set de postulate reinterpretate, marxismul era declarat 
valid numai în măsura în care confirma evoluţiile din Rusia. 

În general, primul capitol al tezelor este o înşiruire de falsificări, fără nici o 
acoperire documentară. Interesant este efortul celor de la Institutul Marx—Engels—Lenin de 
a-l acredita pe Stalin ca principalul teoretician al partidului încă din timpul vieţii. Iniţial, în 
material se afirmă că “Stalin a condus ziarele «Zvezda» şi «Pravda», precum şi campania 
electorală pentru alegerile în a IV-a Dumă de Stat”?', Nu se ştie din ce motive, Molotov a 
introdus o minimă corectură a textului, sugerând autorilor o formulare mai generală şi 
anume, “Stalin a condus fondarea ziarelor «Zvezda» şi «Pravda»”. Pe scurt, din material 
reiese cu claritate că Stalin a format şi condus partidul bolşevic, iar revoluția din octombrie 
pare să fi fost, din punctul de vedere al organizării, opera exclusivă a lui Stalin. “Lenin şi 
Stalin, se arăta în material, sunt cei care au inspirat şi organizat Marea Revoluţie din 
Octombrie, iar Stalin a condus centrul de unde partidul a organizat insurecția””?. Prima 
secțiune a materialului se încheie cu moartea lui Lenin. Acesta este momentul în care Stalin 
se identifică deplin cu istoria partidului şi a statului. 

Capitolul al doilea, intitulat 7. V. Stalin — marele continuator al ideilor nemuritoare 
leniniste, inspiratorul şi organizatorul victoriilor socialismului în URSS, debutează cu o 
succintă analiză a situaţiei interne si internationale la momentul 1924. În mod indirect, 
autorii “tezelor” revizuiesc o serie de repere ideologice valabile până atunci. Astfel, spre 
deosebire de interpretarea oficială de până atunci conform căreia NEP” a fost o perioadă de 


'8 Ibidem, D. 517, p. 93. 

19 Ibidem, p. 94. 

2 Ibidem, p. 95. 

2! [bidem, p. 98. 

2 Ibidem, p. 100. 

* Noua Politică Economică — set de măsuri întreprinse la iniţiativa lui Lenin, începând din 1921, cu 
scopul revitalizării sectorului particular din agricultură, industrie uşoară şi comerţ, vizându-se ieşirea din 
colapsul economic în Care intrase fara după în urma războiului civil şi a “comunismului de război”, 

respiro necesară unei noi concentrări a “forțelor socialiste”, acum aceasta este etichetată, 
indirect, drept un eşec. “Marele Lenin, arătau autorii fără să uite de complezenta necesară, a 
plecat dintre noi în timpul în care statul sovietic se afla în fața unor pericole interne si 
externe majore. Capitalismul în Europa Occidentală, rezistând presiunilor revoluţionare, a 
intrat în faza stabilizării parțiale şi încerca să exercite noi presiuni asupra URSS. În fara 
noastră, pe fondul NEP, concepută avându-se în vedere victoria socialismului, a început 
lupta între elementele economice ale capitalismului şi socialismului. Problema «cine pe 
cine» nu fusese încă rezolvată”?. 

Lenin greşise. NEP nu dăduse rezultatele scontate, mai mult decât atât apăruse, 
pericolul reinstaurării capitalismului, iar “cuceririle” revoluţiei fuseseră parțial compromise. 
Sfârşitul acestei perioade şi intrarea pe un teren factic mai solid a solicitat mai puţin 
imaginaţia autorilor. Stalin este decretat salvatorul socialismului, prin impunerea teoriei 
construirii socialismului într-o singură fara, în condiţiile încercuirii capitaliste. De aici 
decurg în mod logic industrializarea, colectivizarea şi “Constituţia stalinistă”. 

În acest context, marile epurări sunt pe deplin justificate şi necesare: “Partidul şi 
statul sovietic, sub conducerea tovarăşului Stalin, a distrus cuiburile duşmanilor poporului, 
trădătorilor de ţară, trotkistilor, zinovieviştilor, buhariniştilor, slugilor imperialiste care au 
spionat, comis sabotaje, au semănat teroarea şi şi-au trădat patria pentru restaurarea 
capitalismului”2*. 

Inutil să consemnăm în amănunt cum şi prin intermediul căror formule rituale lui 
Stalin i se atribuie meritul câştigării războiului, reuşita deja declarată a reconstrucției şi 
transformarea URSS într-o mare putere Marcat de vizibile formule şovine, textul atrage 
atenția asupra “pericolului naţionalismului”, cei vizati fiind însă comuniştii străini”. 
“Tradus” pentru mase în formule propagandistice facile, procesul de stalinizare atinsese 
punctul culminant. Istoria URSS se reducea în fapt la biografia unei persoane. 

Setul de măsuri menite să dea o amploare naţională evenimentului nu se reducea 
numai la o campanie propagandistică pe măsură. Printr-o hotărâre a BP al CC al PCS(b), “se 
recomanda” comitetelor de partid regionale, zonale şi republicane să organizeze la toate 
nivelurile adunări festive. Aceleaşi recomandări erau valabile şi pentru aparatul de stat şi 
economie. Pe lângă acestea se cerea citirea publică a unor lecţii şi referate cu următoarele 
teme: Stalin — marele continuator al lui Lenin, Stalin — organizatorul şi conducătorul 
partidului bolşevic, Stalin — conducător şi învățător al muncitorilor din întrega lume, Stalin 
— fondator şi conducător al statului multinaționale sovietic, Stalin — cel mai mare 
comandant al contemporaneităţii şi Stalin — corifeul ştiinţei marxist-leniniste”®. 

Filmul, în bună tradiţie leninistă, era folosit ca mijloc major al propagandei 
oficiale. În acest mod, BP al CC al PCS a alcătuit lista filmelor ce urmau să fie proiectate la 
adunările publice, în toate comitetele de partid, instituţii, întreprinderi, colhozuri şi unități 
militare. Printre acestea figurau “creaţiile”: Referatul tov. Stalin la cel de-al VIII-lea 
Congres Extraordinar al Sovietelor despre proiectul Constituţiei URSS, Apărarea 
Țarițânului, A treia lovitură, V.I. Lenin, Lenin în Octombrie, 24 Octombrie, 25 Octombrie şi 
27 Octombrie. Teatrele erau obligate şi ele pună în scenă piese tematice iar revistele si 


33 Ibidem, p. 103. 
* Ibidem, p. 111. 
5 Ibidem, p. 123. 
6 Ibidem, D 516, p. 29. 


9 Apogeul absurdului 257 


ziarele să publice materiale festive, dintre acestea cele mai “reuşite” urmând să fie reluate şi 
de staţiile de radio”. 

Anul de referință pentru organizarea festivităților a fost 1939. De exemplu, în 
Biroul Politic s-a luat hotărârea ca pe 21 decembrie “Pravda” să apară sub forma unui număr 
omagial de 12 pagini, ca şi la 21 decembrie 1939. Structura numărului din 1949 a fost şi ea 
discutată în Biroul Politic, toți membrii conducerii contribuind cu articole de proslăvire a lui 
Stalin. Aflaţi într-un relativ con de umbră, Molotov şi Voroşilov se regăsesc în numărul 
omagial cu articolele Stalin şi conducerea stalinistă şi Comandantul militar de geniu in 
Marele Război Patriotic. Titlurile articolelor denotă o adulatie isterică. Malenkov — Stalin, 
conducătroul omenirii progresiste, A. Kosâghin — Succesele noastre le datorăm lui Stalin 
(cine era el), M. Şkiriatov — Poporul îl slăveşte pe marele Stalin (cine era el), iar A. 
Poskriobâşev a adoptat un stil aproape domestic: Tatd iubit şi mare învățător”. Pe lângă 
formulele ritualice de rigoare, articolul lui Poskriobâşev conține şi o serie de pasaje hilare. 
Era subliniat sprijinul acordat de Stalin lâsenkoiştilor din agricultură prin exemplul său 
personal: “Tovarasul Stalin, ocupându-se personal de cultivarea citricelor pe ţărmul Mării 
Negre, în cursul a câțiva ani, s-a dovedit un savant novator (...) se pot aduce şi alte exemple 
ale activităţii novatoare ale tovarăşului Stalin în agricultură. Este cunoscut de exemplu rolul 
hotărâtor al tovarăşului Stalin în cultivarea arborelui de eucalipt la țărmul Mării Negre, al 
dezvoltării culturii de bostan în împrejurimile Moscovei, precum și a celei de grâu stufos””’. 

Discursurile de salut ale participanților la adunarea festivă au fost si ele scrise 
plecându-se de la modelul anului 1939. În cazul salutului CC al PCS(b), analiza comparativă 
a celor două texte este relevantă. Chiar dacă păstrează aceleaşi linii de forță, textele reflectă 
nu numai paroxismul cultului personalității, dar dau şi o imagine clară a impactului produs 
asupra ideologiei oficiale de evenimentele ultimului deceniu stalinist. Diferenţele sunt 
vizibile din titlurile materialelor. Dacă cel din 1939 eta adresat Marelui continuator al lui 
Lenin, tovarăşului Stalin, cel din 1949 se adresa unei instante celeste, Marelui conducător şi 
învățător, continuatorul veşnicelor idei ale lui Lenin. Formulele de deschidere diferă în mod 
substanţial. Cea din 1939 păstrează o anumită legătură între grupul de adulatori şi Stalin, 
aceştia adresându-i-se relativ reținut; „drag prieten şi tovarăş de luptă”. În 1949 atitudinea 
este cu totul alta, poziția de subordonare fiind evidentă; „drag, prieten, tovarăş de luptă, 
învăţător şi conducător”. Ideile de bază sunt acelea propagate şi prin tezele decretate de 
Biroul Politic. Stalin apare drept fondatorul partidului comunist, al statului sovietic, 
organizatorul colectivizării, industrializării. Apar în plus meritul de învingător al Germaniei 
şi Japoniei, conducătorul „lagărului democratic” şi organizator al reconstrucției. Interesant 
este că dacă în 1939 Stalin era doar „prieten şi continuator al lui Lenin”, în 1949 acesta 
devenise deja coautor al leninismului. „În strânsă colaborare cu Lenin, se arăta în material, 
ai creat bazele ideologice, organizaționale, tactice şi teoretice ale bolsevismului”*’. În fapt, 
leninismul fusese încă de la început stalinism-leninism. 

În paralel, Comitetul de organizare a festivităților era bombardat cu scrisori de la 
populaţie care conţineau o serie de propuneri de natură să dea o mai mare amploare 
aniversării. Un oarecare Kolgonov, invalid de război, propunea instituirea decoraţiei “Stalin 
— geniul umanității”. Colhoznicul Spicentev, dând dovadă de imaginație, propunea 
construirea în Piaţa Roşie a unui obelisc de 250 m., în vârful căruia să fie montată o stea de 


27 Ibidem, p. 30. 

28 Ibidem, p. 173. 

% Dmitrii Volkogonov, op. cit., p. 483. 

3° RGASPI, F. 82, Op. 2, D. 516, p. 174-181. 

25 m, iar în interiorul stelei să fie încastrate portretele lui Lenin şi Stalin. Steaua ar fi urmat 
să fie eclerată “veşnic”. Se mai propunea construirea “Casei Stalin”, “Palatului Stalin”, 
redenumirea Pieţii Roşii în Piaţa Stalin, redenumirea Moscovei în Stalin, construirea unui 
monument în formă de soare, din material galben cu inscripţia “Stalin — soarele nostru 
1879-1949”. V.F. Bulgakov propunea chiar redenumirea URSS în Uniunea Stalinistă a 
Republicilor Sovietice Socialiste sau acordarea titlului de “Savant al lumii”. 

Absurdul poate căpăta şi forme hilare. Cele mai interesante propuneri vizau 
construirea unei ... biserici cu hramul “Slavă epocii staliniste”, sau construirea “Panteonului 
Stalin”. 

Existau şi propuneri incomode. Destul de frecvent apăreau solicitări de mărire a 
pensiilor şi indemnizaţiilor de invaliditate, acordarea de hrană gratuită elevilor şi 
amnistierea celor “condamnaţi întâmplător”!. Cel putin la o parte din semnale, după cum 
arătam, puterea s-a dovedit receptivă. La 14 decembrie BP al CC al PCS(b) a hotărât 
mărirea pensiilor şi indemnizatiilor de invaliditate. © 

Conducătorii de la nivelurile inferioare manifestau şi ei iniţiativă în acest sens. 
Secretarul Organizaţiei de partid din Moscova şi al Comitetului Orăşenesc, G. Popov, 
propunea redenumirea unor străzi şi piețe din Moscova. Astfel, renumitul complex 
Manejnaia urma să primească denumirea de Bulevardul Stalin, iar Piaţa Teatrului să fie 
redenumită Piaţa Stalin. Acesta insista şi cu privire la necesitatea acordării titlului de 
“cetățean de onoare” lui Stalin, numindu-l “organizatorul apărării Moscovei în timpul 
războiului civil şi al celui de-al doilea război mondial”. 

Marcati vizibil de entuziasmul redenumirii instituţiilor, străzilor şi oraşelor din 
URSS, rectorul Academiei de Ştiinţe Sociale de pe lângă CC al PCS(b), A. Kovalenski şi 
secretarul organizaţiei de partid din Academie, Gronin, propuneau redenumirea acesteia — 
Academia de Ştiinţe Sociale a CC al PCS(b) “I.V. Stalin”. Făcând abstracţie de contextul in 
care era formulată propunerea, aceasta era pe deplin îndreptățită. Înființată in 1946, din 
ordinul lui Stalin, Academia în cauză era una dintre piesele de bază ale noului angrenaj 
ideologic creat în perioada imediat postbelică”. 

Autorităţile sovietice s-au străduit să dea o amploare internațională cât mai mare 
manifestatiilor de la Moscova. Toate „partidele frățeşti” au fost solicitate să-şi delege 
reprezentanţii, în statele comuniste aceştia fiind chiar liderii partidelor. Delegaţia PCC a fost 
condusă chiar de Mao Tze Dun, PMB(c) de V. Cervenkov, PMU de M. Râkosi, PMR de 
Gheorghe Gheorghiu-Dej, iar PCI de Togliatti. Pentru primirea şi deservirea delegatiilor 
străine a fost alcătuită o comisie formată din B. Ponomariov”, V. Abakumov”™, I. Parfenov 


3! Ibidem, p. 75-113. 

32 Ibidem, p. 1-2. 

3 Ibidem, p. 3. 

* Boris Nikolaevici Ponomariov, între 1936-1943 referent politic in Comitetul Executiv al 
Cominternului. S-a ocupat de organizarea rețelelor comuniste de spionaj şi diversiune. Între 1943— 
1944 a fost directorul Institutului Marx—Engels—Lenin, între 1944 şi 1946 adjunct al directorului 
Departamentului Informaţiei Internaţionale al CC al PCS(b), succesorul Cominternului, între 1946 şi 
1949 adjunctul şi directorul Sovinformbiuro, 1948-1955 primul adjunct al Comisiei de politică externă 
a CC ai PCUS. Chiar dacă l-a susținut pe Hruşciov pentru o vreme, devenind şeful Sectorului de relaţii 
cu partidele străine al CC al PCUS şi secretar al CC al PCUS, Ponomariov a rămas un stalinist convins 
toată viata, fapt ce explică longevitatea sa politică. De abia în 1986 este înlăturat din postul de secretar 
al CC al PCUS. A murit în 1995. 

** Victor Semeonovici Abakumov, din mai 1946 ministrul securității statului, unde I-a înlocuit pe V.N. 
Merkulov. S-a “remarcat” prin organizarea “afacerii grupului antipartinic leningrădean”. A fost 

(al doilea secretar al Comitetului de partid Moscova şi preşedintele Consiliului Uniunii din 
Sovietul Suprem al URSS), A. Gromâko (pe atunci prim adjunct al ministrului de externe al 
URSS) şi V. Gregorian (preşedintele Comisiei de politică externă a CC al PCS(b)). 
Întâmpinarea delegaţiilor avea loc atât la intrarea pe teritoriul URSS, cât si la Moscova. 
Astfel, la intrarea pe teritoriul URSS erau întâmpinați de delegații formate din secretarii 
unionali, regionali ai PCS(b) şi conducători ai aparatului de stat. La Moscova, delegatiile de 
primire erau formate din reprezentanţii Comitetului jubiliar, MAE al URSS, Sovietului 
Orăşenesc din Moscova şi Comisiei de politică externă a CC al PCS(b)*. 

Delegaţia PMR a fost întâmpinată la intrarea pe teritoriul URSS, la Ungheni, de 
F.G. Vravko, preşedintele Sovietului Suprem al RSSM, P.F. Treşcenko, secretarul CC al 
PCM(b), Smirnov, secretarul raionului de partid Ungheni şi o serie de alţi funcţionari de 
partid şi de stat de rang mai mic. La Moscova delegaţia română a fost primită de T. Lâsenko 
şi M. Sariceva, din partea Comitetului jubiliar, iar din partea la MAE al URSS de către V. 
Volkov şi G. Buşuev'5. De menţionat este nivelul scăzut de reprezentare al sovieticilor, 
având în vedere faptul că din delegaţia română făceau parte chiar liderii statului şi ai 
partidului. 

Pentru fiecare delegaţie a fost alcătuit un plan separat de deservire şi asistență, de 
alcătuirea căruia au răspuns funcţionarii Comisiei de politică externă Orlov, Kalasnikov şi 
Mosetov. Cadourile delegaţiilor pentru Stalin erau preluate încă de la gară de către Direcţia 
administrativă a CC al PCS(b) şi transferate imediat la Muzeul Puşkin, unde se organizase 
expoziţia de cadouri şi nu la Galeriile Tretiakov. Primirea simbolică a cadourilor s-a făcut de 
către preşedintele Comitetului jubiliar, Şvernik, fiecare delegaţie având fixată o oră pentru 
prezentarea obiectelor. 

Organizarea adunării festive din Teatrul Mare, de departe cea mai importantă 
manifestare dedicată lui Stalin, a fost trecută în sarcina Ministerului Securităţii de Stat. 
Numărul exact al invitaţilor a fost de 1549, împărţirea locurilor făcându-se în funcție de 
importanţa instituțiilor în sistemul sovietic. Cele mai multe invitaţii au fost repartizate 
delegatiilor republicilor unionale — 200, delegatiilor străine — 130 şi Consiliului de Miniștrii 
al URSS — 125%. Verificarea individuală a invitaţilor a fost şi ea încredințată unei comisii 
speciale din care făceau parte M. Suslov’, Abakumov şi N. Vlasik™. Pe lângă adunarea 
festivă au mai fost organizate recepții guvernamentale, pentru membrii Comitetului jubiliar, 


înlăturat din acest post şi arestat in 1951, când Stalin a considerat că a instrumentat “nesatisfăcător” 
“afacerea halatelor albe”. Judecat şi condamnat la moarte de abia în 1954, ca membru al “bandei 
Beria”, sub acuzaţia de complot. 

4 Ibidem, D. 518, p. 1. 

35 Ibidem, p. 7. 

6 Ibidem, p. 159. 

* Mihail Andreevici Suslov, cunoscut ca “principal ideolog” al partidului. S-a “distins” ca unul dintre 
organizatorii deportării populațiilor indigene din Caucazul de Nord între 1943 şi 1944 sub învinuirea 
de colaborationism. Din 1944 preşedinte al Biroului CC al PCS(b) în Lituania, unde a răspuns de 
sovietizarea țării. Din 1947 revine în aparatul CC, unde conduce Sectorul de agitaţie şi propagandă. iar 
între 1949 şi 1950 va fi concomitent şi redactorul şef al “Pravdei”. A supravieţuit în posturi cheie până 
la moartea sa naturală în 1982, fiind considerat “eminenta cenuşie” a Kremlinului. 

** Nikolai Sidorovici Vlasik, multi ani garda de corp a lui Stalin, dar şi educatorul fiului său Vasili 
Stalin. Chiar dacă s-a bucurat foarte mult timp de încrederea lui Stalin, conducând o serie de direcţii 
ale NKVD şi MGB care se ocupau cu paza liderului URSS, în decembrie 1952 a fost arestat în 
“afacerea halatelor albe”. Judecat de abia în 1955, într-un cu totul alt context, dar grațiat în 1956. Unul 
dintre susținătorii convinşi ai versiunii că la moartea lui Stalin, Beria a “contribuit activ”. 

membrii şi candidaţii CC al PCS(b), miniştrii URSS, academicieni, intelectuali, delegaţii 
străini și corpul diplomatic. Stalin a intervenit personal în planificarea poziționării 
personalităţilor principale invitate la prezidiumul adunării festive. Conform indicatiilor sale, 
locul său a fost poziționat excentric faţă de centrul scenei, în dreapta sa a cerut să fie aşezat 
Mao Tze Dun, iar în stânga N. Hrușciov”. 

În stilul său, Stalin isi manifesta încă o dată falsa modestie. Este binecunoscut 
faptul că, la plenarele CC sau la congresele partidului, Stalin stătea de obicei în al doilea 
rând al prezidiumului. Implicarea sa personală în poziționarea membrilor prezidiumului pe 
scenă denota importanţa pe care o dădea acestui fapt, “modestia” sa fiind o atitudine mai 
mult decât studiată. Aranjamentul festiv de la intrarea şi din interiorul Teatrului Mare 
respecta cu strictețe canoanele stilului festiv bolşevic, în fapt o combinaţie nefericită între 
ornamentele de tip imperial şi iconografia comunistă. Deasupra intrării de paradă a fost 
instalat un portret imens al amfitrionului, în uniformă de generalissimus (grad inventat 
special pentru Stalin), având deasupra sa gravată lozinca “Slavă marelui Stalin”. Grupul 
statuar de pe frontonul clădirii a fost acoperit cu drapelele şi simbolurile celor 16 republici 
ale URSS, iar pe portal au fost instalate 16 proiectoare orientate în sus. Spaţiul general era 
însă dominat de un catarg imens pe care era arborat drapelul URSS. 

Scena Teatrului Mare era şi ea strivită de dimensiunile gigantice ale portretului lui 
Stalin, din nou în uniformă militară, însoțit de inscripția “Trăiască marele conducător şi 
învățător al poporului sovietic, tovarăşul Stalin”. Scena era flancată de cele 16 steme şi 
drapelele republicilor unionale, iar pe cortina roşie coborâtă aproximativ 1/3 era aplicată 
lozinca deja clasică “Stalin este Lenin astăzi”. Sala teatrului era şi ea dominată de lozinci 
gigantice. “Sub steagul lui Lenin, sub conducerea lui Stalin, înainte către victoria 
comunismului”, “Trăiască guvernul nostru drag”, “Trăiască Partidul Comunist Sovietic al 
bolşevicilor, partidul lui Lenin şi Stalin” — iată numai câteva dintre acestea. Aproape inutil 
de consemnat că textul lozincilor expuse cu această ocazie a făcut obiectul unei hotărâri 
speciale a Biroului Politic”? 

Discursurile celor care au luat cuvântul în cursul adunării festive au fost mai întâi 
analizate în Comisia jubiliară. Interesant este în acest sens diferența fundametală dintre 
tezele destinate propagandei de masă şi cele destinate grupului de inițiați. Cu toate că si în 
disursurile “apropiaților” lui Stalin istoria partidului şi a statului este pusă sub semnul 
personalității sale omniprezente, se observă totuşi o oarecare reținere. În acest caz, Lenin 
este o prezenţă palpabilă, chiar dacă meritele sale sunt împărțite cu Stalin. Un exemplu 
ilustrativ este discursul de deschidere a festivităților, aparţinând preşedintelui Comitetului 
jubiliar, Svernik. Crearea partidului, revoluţia din octombrie şi înființarea URSS sunt 
meritele lui Stalin “împreună cu Lenin”. Excepţie face crearea Armatei Roşii. În acest caz, 
complexul trofkist şi-a spus cuvântul, Stalin fiind numit “cel care a creat Armata Roşie şi 
sub a cărui conducere au fost zdrobite forțele burghezo-moşiereşti albgardiste şi cele ale 
imperialiştilor străini ocupanţi”. Nu putem să nu fim de acord cu Şvernik atunci când afirmă 
despre Stalin că este “cel care a inspirat regimurile de democraţie populară din Europa 
Orientală”*?. 

Discursurile şi saluturile invitațiilor, permanent întrerupte de ovatii entuziaste 
atunci când se pomenea numele lui Stalin, nu s-au deosebit prin varietate. Epitetele deja 
folosite până la epuizare au răsunat şi cu această ocazie de nenumărate ori. Secretari de 


37 Dmitrii Volkogonov, op. cit., p. 480. 
38 RGASPI, F. 82, Op. 2, D. 516, p. 157-159. 
% Ibidem, p. 133-143. 

partid regionali, miniştrii, şefi de partid şi guvern din ţările de “democrație populară” s-au 
întrecut în proslăvirea lui Stalin. 

Contrar falsificărilor din textele oficiale şi literatura agreată, puţine erau domeniile 
vieţii din URSS care să nu poarte amprenta dictatorului. Aflat la apusul vieţii, dând impresia 
că se rupe treptat de exercitarea actului de guvernare, Stalin rămăsese totuşi principalul 
personaj al ţării. În fapt, activitatea sa era la fel de febrilă ca în anii în care şi-a cucerit 
imperiul intern şi extern. Bulversând scena politică prin epurări secvențiale şi “afaceri” 
celebre, Stalin îşi pregătea o ieşire triumfală din scenă: reformarea Partidului Comunist 
Sovietic şi reeditarea “marilor epurări”. Pe nici una dintre acestea nu o va duce până la capăt 
din lipsă de timp, dar începutul avea să fie mai mult decât spectaculos. Sărbătorirea 
faraonică a senectutii a fost o bună ocazie pentru “stăpân” de a-şi trece în revistă armatele, 
de a-şi arăta bunăvoința față de o parte din “tinerii lupi” şi de a pregăti distrugerea “vechii 
gărzi” staliniste. 

CORNELIU ZELEA CODREANU - DE LA TEORIE 
LA PRACTICĂ 


RADU COLŢ 


Corneliu Zelea Codreanu, întemeietorul şi conducătorul mişcării legionare, a fost şi 
este una dintre cele mai controversate figuri ale perioadei interbelice. Într-un studiu dedicat 
activităţii de parlamentar a şefului gardist’ am arătat că oamenii politici contemporani lui au 
fost unanimi în a remarca slaba sa prestație. De asemenea, majoritatea celor ce şi-au 
exprimat opinia au căzut de acord asupra caracterului său ambițios, tenace. Cu toate acestea, 
activitatea lui C.Z. Codreanu a fost diferit percepută de către cei care au intrat, într-un fel 
sau altul, în contact cu el. Unii, şi în această categorie nu sunt incluşi numai cei apropiaţi lui, 
îl considerau de o sinceritate şi consecvență ieşite din comun”, spre deosebire de duşmanii 
săi, care îl acuzau frecvent de ipocrizie, minciună şi laşitate?. Pentru a ieşi din acest impas şi 
a stabili cu obiectivitatea istoricului adevărul este nevoie de analiza faptelor lui Corneliu 
Zelea Codreanu — practica — prin prisma ideologiei legionare, principiile de bază 
aparținându-i, şi a concepțiilor sale — teoria. 

În “cartea de căpătâi” a mişcării legionare — Pentru legionari — C.Z. Codreanu afirma 
că princ ipalul obiectiv al mişcării legionare este “reforma omului, nu reforma programelor 
politice”", fara suferind din lipsă de oameni capabili şi nu de programe, care, în opinia sa, 
puteau fi "concepute într-o singură noapte*. Astfel, mişcarea legionară, pe care el o conduce, 
reprezintă o şcoală spirituală care, parcursă, presupune naşterea unui “om nou”. Acest “om 
nou” urma să fie un erou, în sens războinic — “pentru ca să poată prin luptă să-şi impună 
părerea” — , în sens social — care nu exploatează munca altuia —, în sens creativ — care ajută 
prin muncă la ridicarea țării sale, Pentru a realiza aceste deziderate, Corneliu Zelea Codreanu 
a înființat taberele de muncă în care tinerii legionari, indiferent de pregătire sau origine socială, 
munceau alături, ducând o viață austeră, severă, acceptând să se supună celor şase legi ale 
cuibului: legea disciplinei, legea muncii, legea tăcerii, legea educaţiei, legea ajutorului 
reciproc, legea onoarei”. Astfel, acordându-le un important rol educativ, Corneliu Codreanu îşi 
forma subalternii, care îl divinizau, după modelul propriu, inoculându-le invidia şi ura faţă de 
cei care erau bogați şi nu munceau, pe de o parte, iar pe de alta, traiul şi munca în comun le 
dădea iluzia unei puteri superioare fata de a altora şi, prin urmare, speranța în biruința mişcării 
legionare. De asemenea, misticismul propovăduit de Codreanu a determinat, alături de cultul 


'R. Colt, CZ. Codreanu — parlamentar, în “Magazin Istoric”, 1999, nr. 2, p. 49-52. 
? A, Stan, Judix Maniu. Biografia unui mare român, Bucuresti, 1997, p. 338. 
3“Cruciada Românismului”, an I, nr. 18, 4 aprilie 1935. 

* Corneliu Zelea Codreanu, Pentru legionari, Timişoara, 1994, p. 307. 

> Larry L. Watts, O Casandra a României. Ion Antonescu, Bucureşti, 1993, p. 170. 
S Din luptele tineretului român (1919-1939), Bucuresti, 1993, p. 57. 

7 Ibidem, p. 66. 

personalităţii sale, transformarea timidității şi şovăielii în intoleran{a, în fanatism®. În acest 
sens, în Cărticica şefului de cuib se specifica faptul că fiecare membru al mişcării legionare 
“trebuie să devină un fanatic, pentru că numai fanaticul poate aduce jertfă pe altarul 
PATRIEI”, precizându-se totodată că legionarul datorează supunere necondiționată (subl. n.) 
legiunii’. De fanatismul unei părți a mişcării legionare, care îi urma sfaturile şi ordinele cu 
sfințenie, s-a folosit şeful gardist în proiectele sale cele mai îndrăzneţe. De altfel, atitudinea sa 
față de atentatul lui Gheorghe Beza asupra subsecretarului de stat la ministerul de interne, C. 
Angelescu, era de natură să încurajeze manifestările violente ale legionarilor. Erau educați în 
spiritul “oratoriei faptei”!! si a disciplinei oarbe față de superior, ambele contribuind la o 
atmosferă în care inițiativa personală nu avea ce căuta. 

Însuşi Corneliu Zelea Codreanu reacţiona foarte violent în fafa iniţiativelor unor 
subordonați, considerând că răspunde pentru victorie şi, astfel, cerea ca nimeni să nu “mişte” 
fără ordinul lui’; iar în Cărticica şefului de cuib se preciza că legionarii trebuie să fie uniţi 
chiar pe “un drum rău”, “boala” de care trebuiau să se păzească şefii legionari fiind critica, 
catalogată ca o boală foarte “periculoasă” pentru că “taie aripile marilor îndemnuri”!?. În 
aceste condiţii, este foarte putin probabil ca legionarii care s-au dedat la tot felul de acte 
provocatoare, intrând în conflicte cu autoritățile statului, ca să nu mai vorbim de asasinatele 
comise, au pornit aceste acțiuni din proprie inițiativă. Cu toate acestea, Corneliu Zelea 
Codreanu a declarat atât la procesul ce a urmat asasinării lui I.G. Duca, precum şi cu alte 
ocazii, că respinge violența, că a fost “totdeauna contra”!* acesteia. În fapt, şeful gardist se 
contrazicea în declaraţii, uitând că tot el fusese cel ce dăduse ordin, la începutul lunii 
decembrie 1933, în plină campanie electorală, ca toți legionarii să răspundă la violență cu 
violență — “de astăzi înainte vă acord dreptul de a vă apăra cum veţi socoti”!5 — , ceea ce a dus 
la înarmarea masivă a legionarilor cu revolvere si cutite’®. 

Lista ciocnirilor echipelor legionare cu forțele politienesti este foarte lungă. De la 
“simple” incidente, cum ar fi spargerea geamurilor casei lui Victor Iamandi în timpul 
campaniei electorale din 1933!” şi până la altercatii în care erau folosite armele, toată gama 
este completă. Ies totuşi în evidenţă o serie de incidente care demonstrează indubitabil 
implicarea lui Corneliu Zelea Codreanu şi care contrazic fie principiile ideologiei legionare, 
fie afirmaţiile acestuia. Astfel, în septembrie 1929, la Iaşi, cuziştii, adversarii ai legionarilor 
— erau iritați de concurență —, au fost evacuaţi cu forța din căminul cultural, făcându-se un 
nou pas spre adâncirea prăpastiei dintre cele două mişcări". De asemenea, în luna iunie 
1930, Codreand a trimis in Maramureş o echipă de legionari pentru a “ridica moralul” 
românilor din această zonă. Însă, după sosirea echipei, cartierul evreiesc al oraşului Borșa a 
fost incendiat, Codreanu acuzând minoritarii evrei de înscenare pentru a compromite Garda 

de Fier!?. Este greu de crezut totuşi că evreii din Borşa au preferat să-şi dea foc caselor 
numai pentru a arunca asupra mişcării conduse de Codreanu imaginea unor piromani. În 
aceeaşi perioadă a avut loc atentatul nereuşit al lui Gheorghe Beza asupra lui Constantin 
Angelescu, Corneliu Zelea Codreanu declarând că îl va “apăra pe tânărul Beza şi cauza lui 
cu toată căldura sufletului [...] şi cu toată puterea”? Mai mult, Beza va fi ulterior avansat în 
ierarhia legionară, fără să fi avut vechime, doar ca răsplată pentru acțiunea sa. Următorul pas 
l-a constituit formarea “echipelor morţii”, în luna mai 19337!, care aveau ca sarcină 
îndeplinirea misiunilor dificile, fiind puse sub conducerea lui Mihai Stelescu. Astfel, în scurt 
timp s-au format şase echipe, alcătuite din 4 până la 8 oameni”. Însuşi Corneliu Zelea 
Codreanu afirma în cartea sa memorialistică faptul că aceste echipe erau formate din tineri 
hotărâți “de a merge înainte, trecând prin moarte”™, deci din cei mai devotați şi mai fanatici 
membri ai mişcării. Acesta a fost momentul de început al unei lungi serii de echipe ale 
morţii, care au aplicat planurile de pedepsire a celor ce se aflau pe lista neagră a mişcării 
legionare în general şi a lui Corneliu Zelea Codreanu, în special. 

Sfârşitul anului 1933 a adus odată cu schimbarea guvernului şi declanşarea 
campaniei electorale şi escaladarea violențelor legionare. Acestea au avut loc ca urmare a 
ordinului şefului legionar, care i-a dezlegat pe cei aflaţi sub conducerea sa de a nu riposta la 
şicanele autorităţilor”, care, trebuie să recunoaştem, erau uneori cu totul arbitrare. Astfel, au 
avut loc, între echipele gardiste şi forțele politienesti, numeroase ciocniri violente, soldate cu 
răniți şi chiar morți. Incidente grave s-au înregistrat la Iaşi, Tulcea?5, Constanţa — unde la 21 
noiembrie, într-o încăierare cu agenţii de ordine, un legionar a fost împuşcat în timp ce 
încerca să smulgă revolverul din mâna unui poliţist —, Paşcani, Rădăuți“, Tighina, Cluj, 
Brăila? şi lista ar mai putea continua. În urma morţii legionarului de la Constanţa, Codreanu 
a promis că va fi răzbunat. De altfel, asemenea practici nu îi erau străine “Căpitanului”, el 
însuşi, parlamentar fiind, nu s-a sfiit să-i amenințe cu arma pe jandarmi cu prilejul unei 
întruniri legionare ce a avut loc în satul Berești, în octombrie 1932%. 

În acest context, guvernul liberal s-a hotărât să pună capăt acestei stări anarhice 
şi astfel, la 9 decembrie 1933, Garda de Fier a fost dizolvată. Începe o perioadă în care 
evenimentele se succed rapid: Corneliu Zelea Codreanu dispare, nu poate fi arestat, I.G. 
Duca este asasinat pe peronul gării Sinaia, şeful gardist se predă cu trei zile înaintea 
procesului, după ce fusese adăpostit de o rudă a Elenei Lupescu, figura centrală a 
camarilei, şi se pare că se întâlnise cu regele Carol al II-lea, declară că nu are nici un 
amestec în asasinarea primului-ministru şi, în final, este achitat. Ceea ce s-a întâmplat în 
decurs de mai puţin de patru luni a suscitat numeroase controverse privind rolul jucat fie 
de Corneliu Zelea Codreanu, fie de regele Carol în asasinat. În ceea ce îl priveşte pe 
Codreanu, acesta pare a fi, contrar declaraţiilor sale, autorul moral al asasinării lui Duca. 
De fapt, şeful legionarilor ştia că Garda de Fier va fi dizolvată şi nu se sfia, el ca şi alti 

membri ai mişcării, să-i amenințe pe primul-ministru, ministrul de interne (Ion Inculeţ), 
Richard Franasovici şi Victor Iamandi, pentru fiecare fiind gata de acţiune câte o echipă 
formată din zece legionari. Codreanu declara chiar că “oricât de vigilentă ar fi Siguranța 
Statului şi oricâte pregătiri s-ar face pentru a păzi pe aceşti domni, ei tot vor cădea ucişi 
de către legionari”, iar autorul raportului aprecia amenințările ca “periculoase şi 
posibile”?. Până şi soţia lui Corneliu Zelea Codreanu afirma fără reţinere că soţul ei 
cunoaşte intenţiile guvernului, dar dacă acestea sunt puse în aplicare Duca va fi asasinat”, 
iar Mihai Stelescu, eliminat mai apoi din legiune, menţiona în testamentul său: “Cu tot 
eroismul băieţilor de la Jilava (asasinii lui 1.G. Duca) totuşi el (C.Z. Codreanu) a dat ordin 
de omorârea lui Duca; l-am citit si eu”! 

În ceea ce priveşte asasinarea lui I.G. Duca, Mihai Stelescu l-a acuzat pe Codreanu 
de faptul că, în timp ce majoritatea legionarilor sufereau în închisori, el s-a adăpostit la o 
rudă apropiată a Elenei Lupescu, cu acordul acesteia din urmă”. Într-adevăr aşa se 
întâmplase. Deşi în declaraţiile sale critica vehement anturajul suveranului şi mai ales pe 
Elena Lupescu, care era de naţionalitate evreiască, şeful gardist s-a adăpostit la verişoara 
acesteia, doamna Cernăianu*, şi avusese o întrevedere cu Gavrilă Marinescu, prefectul 
Poliţiei Capitalei, şi el un important membru al camarilei regale", 

La proces, implicarea lui Corneliu Zelea Codreanu în asasinat reieşea fără nici un 
fel de dubiu din depozitia doamnei Viorica Crăciunescu. Astfel, aceasta declara că în casa ei 
s-au întâlnit de mai multe ori Codreanu şi Ioan Caranica, cel care l-a omorât efectiv pe I.G. 
Duca, iar în ziua de 23 decembrie 1933 Codreanu a fost vizitat de Caranica, însoţit de 
Nicolae Constantinescu, aducând totodată o grenadă şi o petardă'5, De asemenea, unul dintre 
legionarii arestaţi a declarat că petardele au fost confecționate chiar în locuinţa lui 
Codreanu, iar un altul a afirmat că şeful său şi-a dat seama de stratagema folosită de Carol al 
II-lea, care ar fi urmărit prin aducerea la guvernare a lui Duca şi impunerea dizolvării 
mişcării legionare să scape dintr-o singură lovitură de doi oameni incomozi, convins că 
primul-ministru va fi omorât de conducătorul Gărzii de Fier”. 

O altă contradicţie între “teoria” şi “fapta” lui Corneliu Zelea Codreanu s-a 
manifestat în comportamentul său de la procesul din martie 1934. Astfel, un principiu mult 
trambitat al ideologiei legionare, cel al onoarei, a fost încălcat de şeful gardist. În Cărticica 
şefului de cuib Codreanu indica legionarilor calea onoarei; “Mergi numai pe căile indicate 
de onoare. Luptă şi nu fi niciodată misel. [...] Decât să învingi printr-o mişelie, mai bine să 
cazi luptând pe drumul onoarei” şi, mai departe, “când ai făcut ceva asumă-ţi răspunderea 
întreagă”. În acelaşi sens, al asumării răspunderii, Codreanu explica: “legionarul [...] 
înțelege să-şi asume întreaga răspundere a faptelor şi credințelor lui şi scuipă în ochi pe 
lasii, oricare ar fi, care se ascund în dosul anonimatului (subl.n.)”. Cum se împletește 
teoria cu faptul că la proces el a impus celor trei asasini să declare că au săvârșit crima din 
inițiativă proprie, promițându-le că vor fi liberi după scurt timp şi apoi sărbătoriți ca eroi 

naționali”, Corneliu Zelea Codreanu nu a explicat niciodată, nici măcar când a fost acuzat 
fățiş de către Mihai Stelescu. 

În ceea ce îi priveşte pe asasinii efectivi, propaganda legionară a afirmat că revolta 
lor față de tratamentul autorităţilor i-a determinat să reacționeze astfel. Horia Sima considera 
că, din acest motiv, indignarea “spărsese cadrul disciplinei legionare”, iar Ion Banea 
afirma: “De când îi lumea, nici o nedreptate n-a rămas nerăzbunată. Aceasta este lozinca si 
dreptatea firească a naturii. Revolta nedreptatii acumulate atunci, a explodat la Sinaia”. 
Chiar dacă am admite că ar fi fost asa, nu se poate explica de ce asasinii au fost mai apoi 
avansați la rangul de comandanţi ai “Bunei Vestiri”, dedicându-li-se ulterior şi un cântec“! 
Având în vedere disciplina strictă din cadrul mişcării, este imposibil ca Zelea Codreanu să fi 
trecut cu vederea “abaterea” disciplinară, mai ales că a cauzat atâtea suferinţe lui şi celorlalți 
legionari şi, în plus, să-i fi ridicat în grad. Aşadar, este cred evident că autorul moral al 
asasinării lui I.G. Duca a fost conducătorul mişcării legionare, Corneliu Zelea Codreanu. În 
aprilie 1936, în cadrul Congresului Uniunii Naţionale a Studenţilor Creştini din România de 
la Târgu Mureş, folosit exclusiv în serviciul propagandistic al mişcării legionare, s-au 
format faimoasele “echipe ale morţii”, cu denumirea inofensivă de echipe “de sacrificiu”, 
care aveau să sanctioneze “canaliile”, adică pe cei ce se pronuntau deschis împotriva Gărzii 
de Fier. Însă componenții acestor echipe au negat vehement orice acuzaţie de asasinat, 
considerând că ei pedepsesc “trădătorii” neamului “, Aceştia erau, bineînțeles, cei indicaţi de 
Corneliu Zelea Codreanu, cei ce îl atacau pe acesta şi mișcarea condusă de el, pentru fiecare 
dintre ei constituindu-se câte o echipă formată din zece legionari“, care primiseră ordinul ca 
fiecare dintre persoanele indezirabile să fie, mai întâi, “crunt bătute şi dacă vor persista în 
atitudinea lor, atunci vor fi impuscate”™. 

Faţă de aceste echipe ale morții, Jon Caratănase, unul dintre cei care, nu după mult 
timp, îşi va lua rolul în serios, punând în aplicare cele hotărâte la Târgu-Mureş, considera că 
ele “nu urmăresc decât împiedicarea asasinatelor morale puse la cale împotriva studentimii 
nationaliste”“*(!?!), iar Gheorghe Furdui, preşedintele studenţilor creştini, relata că pentru 
Elena Lupescu sunt pregătite “100 de pistoale şi foarte buni trăgători, dar n-a venit 
momentul oportun ca această doamnă să fie împuşcată, dar ceasul nu este departe”. 

Alături de nume sonore ale vieţii politice româneşti şi ale camarilei, pe “listele 
negre” a figurat şi numele lui Mihai Stelescu, dizident al mişcării legionare, care, exclus în 
septembrie 1934, şi-a fondat propria organizaţie — Cruciada Românismului — atacându-l, cu 
o violenţă ce aproape o egala pe cea legionară, pe Căpitan. Conflictul dintre Mihai Stelescu 
şi Corneliu Zelea Codreanu nu era, în 1934, nou. El data încă din timpul sesiunii 
parlamentare 1932-1933, când fuseseră colegi în forul legislativ. La baza acestuia a stat, în 
primul rând, faptul că Mihai Stelescu era un om volubil şi un bun orator, în comparație cu 
şeful său. Spre deosebire de Codreanu, Mihai Stelescu a apărut deseori la tribuna 
parlamentară, punând întrebări şi adresând interpelări executivului. În plus, el era un om 

ambițios, care urmărea un loc cât mai bun in ierarhia legionară. Astfel, dacă avantajul 
oratoric putea fi trecut cu vederea, ambiția sa nu putea fi însă deloc neglijată de Codreanu. 
În aceste condiţii, încă din vara anului 1933, Zelea Codreanu îl amenința pe Mihai Stelescu 
cu înlocuirea de la conducerea grupului studenţilor legionari, dacă nu va reuşi, în cel mai 
scurt timp, să facă în aşa fel încât legionarii să aibă preponderență la conducerea centrelor 
universitare“, iar în campania electorală din toamna anului 1933 i-a impus să nu mai 
candideze în precedentele sale fief-uri electorale — județele Cahul şi Covurlui — ci în 
Tighina“, unde Garda de Fier era foarte slab reprezentată, spre marea nemulțumire a 
acestuia. O jumătate de an mai târziu, în iunie 1934, constatând existența unor divergențe în 
sânul mişcării legionare, şeful acesteia a pornit hotărât la restabilirea disciplinei şi, în primul 
rând, conform unei note informative a Ministerului de Interne, “va căuta să-l pună la punct 
pe Mihai Stelescu. Cu el va da exemplu şi celorlalți”*?. Conflictul s-a acutizat spre sfârşitul 
verii, când, după spusele lui Gheorghe Beza, Mihai Stelescu ar fi urmărit suprimarea 
Căpitanului, având complici pe Vasile Cotea si Luca Gheorghiade, rudă cu Mihai Stelescus?, 
Ca urmare a acestui fapt, la 14 septembrie 1934, într-o adunare în care au fost convocați 
peste 150 de legionari cu funcții de comandă, Stelescu şi cei din jurul său au fost excluşi din 
mişcare“!. În aceste condiţii, în ziua de 16 iulie 1936 Mihai Stelescu a fost asasinat în mod 
sălbatic, în timp ce se afla internat la Spitalul Brâncovenesc, de către o echipă de zece 
legionari, constituită la Târgu-Mureş şi care, ulterior, va lua numele de Decemviri*2. Contrar 
declaraţiilor sale, implicarea lui Corneliu Zelea Codreanu, ca autor moral, este din nou 
demonstrată şi de acţiunile sale, dar şi de mărturiile celor apropiaţi lui. Un comandant 
legionar din Cluj, Gheorghe Vereş, declara, la scurt timp de la asasinarea lui Stelescu, că 
iniţiativa îi aparținuse în întregime Căpitanului, cel asasinat nefiind “sancționat” mai repede 
pentru a se scurge mai mult timp de la asasinarea lui I.G. Duca“, iar Nestor Chioreanu 
consemna în memoriile sale: “legionarii îi cereau voie să-l pedepsească. El ezita. În cele din 
urmă a îngăduit (!?!) (subl.n.) unei echipe de studenţi să-l pedepsească”sf. La aceeași 
concluzie ajungea şi oficiosul Partidului Naţional Țărănesc — “Dreptatea” —, care nota: 
“Chestia cu căpitanul care ordona unui general, pretins şef al unei grupări conduse 
dictatorial de chiar căpitanul, este amănuntul cel mai amuzant al unei farse în care «eroii» 
nu sunt decât nişte laşi care se ascund în dosul formelor. Curajul căpitanului, care pune pe 
alții să tragă cu revolverul, [...] se verifică încă o dată”, Toate aceste mărturii vin să 
completeze de fapt testamentul lui Mihai Stelescu: “Dacă voi fi asasinat, să ştiţi că din 
ordinul lui Corneliu Zelea Codreanu am fost”s6. 

Contribuţia lui Corneliu Zelea Codreanu în atentatele si crimele comise de 
membrii mişcării sale în deceniul al patrulea (evident până la ultima sa intemnitare) a fost 
decisivă. Îl putem considera chiar pe Căpitan ca autor moral al tuturor incidentelor 
provocate de legionari. Plecând de la argumentul că din moment ce biserica 

binecuvântează armele, ea aprobă crima, a fost înlăturat un obstacol major din calea 
retinerilor tinerilor legionari care, proveniţi în special din mediul rural, erau foarte 
credincioşi. Nici nu este de mirare că, în asemenea condiţii, până şi studenții teologi au 
fost cuprinsi de “o nebunie neagră, o stupiditate megalomană”*, după cum remarca 
Nichifor Crainic. Întreaga ideologie legionară era îmbibată de cultul morţii, de îndemnuri 
la jertfă pentru propăşirea României si a mişcării legionare. Astfel îndemnați, în atmosfera 
destul de încărcată din interiorul organizației — în Cărticica şefului de cuib se preciza 
foarte clar că “nu există în Legiune: M-am supărat şi plec”’ (subl. n.) —, fanatizati, 
venerându-l şi temându-se în acelaşi timp de Codreanu, membrii mişcării legionare s-au 
dedat, fie ferm convinşi că ceea ce fac este bine, fie prea slabi pentru a se opune, la multe, 
foarte multe provocări la adresa autorităților, populaţiei evreieşti şi chiar a populaţiei 
româneşti care protesta împotriva practicilor legionare. 

Distanţa de la teorie la practică este în general mare. Pentru Codreanu însă, ea a 
fost în unele cazuri chiar foarte mare. Un punct deosebit de important al ideologiei legionare 
a fost critica democraţiei, a sistemului parlamentar-constitutional şi, mai ales, a partidelor 
politice. Nu numai Codreanu, ci gi alți doctrinari ai mișcării legionare s-au aplecat asupra 
acestei laturi. Dacă în ceea ce priveşte democraţia, punctul de vedere al Căpitanului a rămas 
neschimbat până la moarte, pentru parlamentarism şi partidele politice, mai ales relaţiile 
mișcării legionare cu ele, între ceea ce afirma Corneliu Codreanu pe parcursul anilor şi ceea 
ce a făcut el în aceeaşi perioadă este o mare diferență. Legionarilor li se atrăsese atenţia că 
lumea politică trebuie disprețuită şi ignorată”, că mişcarea legionară nu este un partid 
politic. Însă, în flagrantă opoziție cu acestea, propagate de toți ideologii legionari, nu numai 
de Codreanu, se află manifestările sale în fruntea mişcării. Astfel, mişcarea legionară, sub 
denumirea de Gruparea Corneliu Zelea Codreanu participă la alegerile parlamentare de nu 
mai puţin patru ori în deceniul al patrulea şi numai dizolvarea de către guvernul liberal al lui 
I.G. Duca, în 9 decembrie 1933, l-a oprit pe şeful gardist de a mai candida încă o dată. 

Această contradicție între ceea ce afirma si ceea ce făcea Corneliu Zelea Codreanu 
este evidentă. Mişcarea sa, ca şi el de altfel, se comportă ca un veritabil partid politic. Participă 
la alegeri şi este, mai ales în 1937, parte importantă a vieții politice româneşti. Corneliu 
Codreanu este ales deputat şi îşi exprimă opiniile de la tribuna parlamentară. Ia parte la 
dezbateri, polemizează, are chiar şi initiative legislative alături de alti deputați. Cum poate fi 
considerat comportamentul acesta, dacă nu al unui om politic? Mai mult, el are contacte tot 
mai dese cu ceilalți oameni politici, în special după 1934, încearcă să se alieze cu ei sau refuză 
propuneri de coalizare. În 25 noiembrie 1937 încheie pactul de neagresiune electorală cu Iuliu 
Maniu şi Gheorghe Brătianu, deci se află în relaţii foarte strânse cu viata politică românească. 

De fapt, Corneliu Codreanu încalcă propriile decrete. Astfel, într-o circulară emisă 
la 27 octombrie 1935, neinclusă însă în volumul Circulările Căpitanului,, şeful legionar 
“decreta” ca fiind “interzis şefului mişcării legionare de a face vizite cu caracter politic”. 
El însuşi a făcut asemenea vizite, în iarna anului 1936, lui Nicolae Mareş întâlnindu-se cu 
Ion Antonescu“! în februarie 1937, lui Zaharia Boilă pentru a-i cere înlesnirea unei 


57 N, Crainic, Zile albe, zile negre, p. 285. 

°8 Pe marginea prăpastiei, vol. Il, p. 11. 

întrevederi cu Iuliu Maniu“, în decembrie 1937, doctorului Gerota, unde a perfectat pactul 
de neagresiune electorală cu acelaşi Iuliu Maniu“. 

O altă contradicţie flagrantă a teoriei cu practica la Corneliu Zelea Codreanu tine 
de partea financiară. În circularele emise de Codreanu, în Cărticica şefului de cuib, în toate 
ocaziile în care a vorbit, conducătorul mişcării legionare a afirmat principiul cinstei, al 
traiului simplu. Astfel, cerea legionarilor săi să nu se gândească la ei, la locul pe care îl 
ocupă, arăta că “țelul politicianismului este de a-şi construi o avere; al nostru este de a ne 
construi o patrie înflorită şi puternică. Pentru ea vom munci şi vom construi”; impunea 
membrilor mişcării: “Nu cereţi răsplată de la tara voastră! Pentru că nici o răsplată nu este 
mai mare şi nimic nu este mai sfânt decât multumirea că ţi-ai făcut datoria față de dânsa”%. 
Mai mult, în aceeaşi circulară nepublicată, Zelea Codreanu spunea: “şeful mişcării legionare 
nu poate avea nici o avere personală. Tot ce are trecut pe numele său aparține mişcării 
legionare (subl.n.). [...] în schimb, toată averea mişcării va fi trecută pe numele şefului: 
case, căminuri, pământuri etc., pentru ca niciodată unitatea mişcării să nu poată fi 
periclitată” şi, mai departe, prezenta propria situaţie materială: “Proprietatea mea personală 
nu este decât biroul de la Iaşi, făcut la 1925, la închisoarea Focşani, Icoana cea mică a Sf. 
Arhanghel Mihail şi cărțile din Biblioteca de la Iaşi. Acestea însă trec în patrimoniul 
mişcării şi vor rămâne după moartea mea viitorilor şefi ai mişcării legionare”, Cerând 
rudelor sale să părăsească organizația “pentru că un şef de mişcare nu e bine să aibă nici o 
rudă în cadrul mişcării pe care o conduce”, Corneliu Zelea Codreanu credea că astfel, un om 
ca el, “fără casă, fără nici o avere” (subl. n.), va avea posibilitatea de a găsi un refugiu 
alături de cei dragi“. Nu i se poate reproşa nimic lui Codreanu în ceea ce priveşte cele 
consemnate mai sus. Sunt principii pe care o mare parte a legionarilor le-a şi aplicat, 
neabătându-se de la linia “teoriilor” codreniste. Însă nu tot în acest mod a reacționat 
Corneliu Codreanu, cel ce le elaborase. În testamentul său, redactat în ultima sa detenţie, la 
15 iunie 1938, şeful legionar consemna următoarele: “Eu cred că nu voi muri, dar dacă mor 
înţeleg să iau următoarele măsuri cu privire la mica mea avere: 

1. Pământul de la Frățeşti (Vlaşca), 50 ha, 1/3 soției mele, 1/3 fetei noastre Cătălina, 1/3 
mamei mele [...]. 

2. Pământul de la Predeal, 5.600 m.p. la fel [...]. 

P.S. 2, La pensiunea de la Predeal sunt banii mei investiţi: să se facă proces lui Bara să ne 
dea ori banii, ori casa pe doi ani sau prin bună înțelegere. 

3. Să se facă proces pentru oile de la Silistra care sunt proprietatea mea personală [...] 

De la elaborarea circularei, în octombrie 1935, şi până la redactarea 
testamentului, iunie 1938, nu trecuseră decât doi ani şi jumătate şi, totuşi, Codreanu a 
uitat ceea ce chiar el hotărâse. Comparând cele două documente, putem remarca două 
posibilităţi. Ori bunurile cuprinse în testament fuseseră ale lui şi, atunci, ar fi trebuit ca la 
moartea sa să intre în patrimoniul mişcării legionare, ori proveneau din patrimoniul 
mişcării, trecute pe numele său conform circularei din octombrie 1935 şi, atunci, ar fi 
trebuit să rămână în proprietatea organizaţiei, fiind trecute pe numele viitorului 
conducător al ei, în nici un caz neputând fi lăsate moştenire familiei sale. Oricare dintre 


2967 

cele două posibilități ar fi cea adevărată, Corneliu Zelea Codreanu nu putea să lase 
moştenire această “mică avere”. În condițiile în care el îi învață pe legionari să trăiască în 
sărăcie, fără huzur, fără a se lăcomi, bucurându-se de faptul că au putut fi de ajutor cuiva, 
se pune un mare semn de întrebare asupra caracterului său. Astfel, relatările şi acuzele 
aduse de Mihai Stelescu, cu privire la faptul că şeful său oprea bani din diurnele 
parlamentarilor legionari“, par cu atât mai veridice, mai demne de luat în seamă. 

Asemenea mari diferenţe între ceea ce Corneliu Zelea Codreanu propovăduia 
pentru legionari şi comportamentul său nu se observau doar în ceea ce priveşte traiul şi 
averea. Sunt întemeiate iarăşi acuzaţiile lui Mihai Stelescu. În timpul prigoanei autorităţilor 
de la sfârşitul anului 1933 şi începutul anului 1934, când majoritatea legionarilor a avut de 
suferit, s-a “jertfit” pentru el şi legiune, Zelea Codreanu se întâlnea cu cei ce erau 
răspunzători de suferințele legionarilor“. Legăturile şefului gardist cu regele şi camarila s-au 
derulat atâta timp cât a dorit el, cât a avut mai mult de câştigat din menţinerea acestora. În 
acest sens, într-o discuţie parlamentară iscată de prelungirea stării de asediu, la 11 martie 
1936, Armand Călinescu arăta că mişcarea legionară continuă să se dezvolte sub protecţia 
guvernului: “am auzit că şeful acestei mişcări anarhice [...], trăieşte astăzi foarte comod 
într-o vilă de pe malul mării, unde scrie un fel de «Mein Kampf», cu care vrea să ne 
fericească mâine. [...] Se mai spune că acest adăpost comod a fost înlesnit prin bunăvoința 
unui avocat al succesiunii căreia aparținea această proprietate şi care avocat s-ar găsi pe 
banca ministerială”, 

Ca bază a mişcării legionare, Corneliu Zelea Codreanu a pus dragostea. Nu putea 
intra în legiune cel ce nu avea această capacitate şi nu putea rămâne dacă nu mai dădea 
dovadă de dragoste”!. Deci, teoretic, în mişcarea legionară legăturile dintre membri ar fi 
trebuit să fie foarte puternice, bazate pe încredere, pe afecțiune, fiecare putând părăsi 
mişcarea în momentul în care ar fi simțit că nu se mai potriveşte cu idealurile sale. Însă, în 
realitate nu se întâmpla chiar aşa. În primul rând pentru că legionarii nu puteau părăsi 
legiunea atunci când doreau. Cazul lui Mihai Stelescu, alături de alte atentate soldate chiar 
cu mutilări fizice asupra unor foşti membri ai mişcării, sunt edificatoare. Toate acestea 
contribuiau la o atmosferă închisă, sectară. Cei mai slabi, care nu aveau puterea să se opună 
şi nici nu cutezau să abandoneze mişcarea, erau presafi moral până se încadrau în “normele” 
organizaţiei. Astfel, un membru al “echipelor morţii” mărturisea, în toamna anului 1938: 
“Spiritul de disciplină te ţinea încătuşat şi executai, totuşi, chiar dacă erai de altă părere, de 
alt gând mai bun, cu conştiinţa că eşti un simplu executant, comandantul răspunde de totul 
[...]. Totul mergea în viteză, nu aveai timp să te gândeşti, fiindcă trecea timpul, însăși 
metoda de lucru era de «punere in fata faptului», de surpriză, fără a-ţi lăsa timp să cugeti 
mai mult”, iar unul dintre participanții la atentatul împotriva rectorului Universităţii din 
Cluj, profesorul Ştefănescu-Goangă, dezvăluia “«tortura morală» la care am fost supus de 
comandantul meu [...]. A fost de ajuns câteva zile de coşmar sufletesc, produs de cuvinte ca 
«sunteţi slabi», «fricoşi», «mici la suflet» etc.””*. Este drept că asemenea declaraţii au fost 
făcute după arestarea şi condamnarea liderului legionar şi după ce cei în cauză fuseseră la 
rândul lor arestaţi. Prin urmare, aceste declaraţii trebuie acceptate cu rezerve. Dar erau 


a 


normale asemenea comportamente, în condițiile în care o lozincă des uzitată pentru 

dușmanii mişcării era “Garda nu uită! Garda nu iarté!””, iar îndemnul Căpitanului era de “a- 
i însemna pe răboj pe cei păcătoşi, pentru ziua de mâine”, explicând că “un neam nu poate 
să piară de dragul câtorva ticăloşi (evident din punctul de vedere al mişcării legionare — n. 
n.). lar dacă aceştia se pun în calea neamului, neamul îi inlatura””*. 

Poate cel mai controversat aspect al activităţii lui Corneliu Zelea Codreanu a fost 
cel referitor la preluarea puterii, la lovitura de stat pe care ar fi vrut să o dea si la legăturile 
sale cu Germania. Legiunea Arhanghelul Mihail a fost de la bun început organizată ca o 
mişcare paramilitară, cu o disciplină de fier, în care membrii erau inițiați şi pregătiţi apoi 
temeinic în folosirea armelor. Scopul lui Corneliu Zelea Codreanu era întemeierea unei 
Românii legionare, populată cu ““oameni noi”, creați după modelul legionar. Pentru aceasta 
şeful gardist era conştient de faptul că trebuie să controleze spiritul public, economia 
naţională şi viața politică românească. În acest sens a introdus, în pregătirea membrilor, 
programe de educaţie fizică şi instrucţii militare, exerciţii de semnalizare şi cunoaştere a 
alfabetului Morse'5. De asemenea, mişcarea legionară s-a înarmat masiv, fiind descoperite 
de către organele polițienești şi ale jandarmeriei numeroase depozite cu arme şi muniții, 
însuşi Codreanu dând ordin ca fiecare legionar să-şi procure arme şi, în special, revolvere”. 
Instrucție nu făceau numai cei trecuţi de vârsta majoratului, ci şi minorii înscrişi în Garda de 
Fier. Astfel, în seara de 31 august 1932, poliția din Turnu-Severin a surprins 50 de minori 
care făceau instrucție pe un câmp în apropierea oraşului, folosind şi arme de foc”. 

În cadrul organizării pe principii paramilitare existau şi cuiburi, alcătuite din 
elementele cele mai devotate şi fanatice, cărora le revenea misiunea de a executa asasinatele 
politice. Totodată, mişcarea legionară dispunea şi de o secţie motorizată, iar în vara anului 
1937 Corneliu Zelea Codreanu hotărâse chiar înființarea unei şcoli de pilotaj'*. Pe aceeaşi 
structură s-au încadrat şi “echipele morții” constituite la Târgu-Mureş si, mai ales, Corpul 
legionar Mofa-Marin, constituit la 13 ianuarie 1938, o unitate de elită in care intrau 10 033 
legionari, împărțită în 13 bandere, fiecare banderă fiind alcătuită din 771 de legionari. 
Fiecare subunitate a corpului constituia o adevărată trupă de sacrificiu”, 

Structura militară a mişcării legionare a fost completată cu o vastă rețea de 
informatori în instituţiile importante ale statului, în special în cele care aveau ca atribuţii 
ordinea internă şi siguranța statului. În acest sens, încă din 1930, Codreanu a emis o 
circulară prin care atrăgea atenţia: “de acum se va lucra prin conspirație”*. Pentru aceşti 
informatori Zelea Codreanu folosea aceleaşi metode ca şi în cazul componenților “echipelor 
morţii”, ameninţându-i că îi va declara trădători în cazul în care ar avea de gând să se 
retragă”!. De obicei şeful gardist chema informatorii la raport si pentru directive, în mod 
individual, acordând o importanţă deosebită celor de la Poliția Capitalei, Siguranţă şi Marele 
Stat Major”. 

Jinta finală a lui Corneliu Zelea Codreanu era, orice ar fi declarat el, preluarea 
puterii. O Românie legionară, un stat nafional-legionar nu se putea împlini decât de pe 
poziţii de conducere. Acest obiectiv nu ar fi fost unul ieşit din comun, fiind un scop pentru 
toate partidele politice. Ceea ce îl deosebeşte pe şeful gardist de ceilalți şefi de partide este 
faptul că acesta a acţionat subversiv, eludând legile statului. Chiar şi autodizolvarea 
Partidului Totul pentru Țară, din 21 februarie 1938, reprezenta doar un paravan pentru o 
nouă strategie de acțiune, mişcarea legionară nefiind dizolvată, rămânând sub forma unui 
curent latent, gata de acțiune la primul semnal”. Imediat după aceasta, Corneliu Zelea 
Codreanu a declarat unor apropiaţi că nu are sens să inițieze un atac în acel moment, pentru 
că nu este sigur de toți legionarii. Astfel, va aştepta până când in masa legionarilor vor 
rămâne doar cei mai devotați cauzeit?. De fapt, el mai verificase devotamentul şi puterea de 
rezistenţă a membrilor mişcării sale şi în timpul campaniei electorale ce tocmai se încheiase. 
Într-un raport destinat regelui Carol, se menţiona că şeful mişcării legionare aşteaptă “cu 
mare linişte” prigoana despre care fusese informat că se va abate asupra mişcării sale, pentru 
a “verifica din punct de vedere al sacrificiului marea masă de legionari și membrii ai 
partidului”*5. 
Tactica politică a lui Corneliu Zelea Codreanu folosită până în 1938 era exprimată 
foarte sugestiv de chiar şeful legionar: “Eu sunt forțat de împrejurări să fiu un pirat politic. 
Dau o lovitură şi trăiesc un an sau doi. Aştept în larg şi alții îmi dau provizii"*$. În 1938 
însă, Codreanu era atât de convins de iminenta cedare a autorităților încât declara: “Dacă mi 
s-ar oferi victoria în momentul de față, pe tavă, n-aş primi-o. O vreau frământată în sânge, 
cu jerife, cu martiri. Prea ne obişnuim să credem că puterea este la un pas de noi, prea ne 
surâdea victoria'*"(subl. n). 

În orice caz, este cert faptul că Zelea Codreanu urmărea preluarea puterii pentru 
împlinirea idealului său, statul naţional-legionar, si pentru aceasta a acţionat subteran, 
înarmând mişcarea pentru a fi gata la semnalul său. Printr-o circulară descoperită la 
perchezifiile efectuate la sediile mişcării legionare, în luna aprilie 1938, Corneliu Zelea 
Codreanu transmitea legionarilor: “Am dizolvat partidul «Totul pentru Țară». Ei au uitat 
însă un lucru. A rămas Legiunea [...] Am luat hotărârile următoare: 

a) Să rămână dizolvat partidul «Totul pentru Tara». Comerţul lichidat. 

b) Vor rămâne grupările legionare conduse de comandanți legionari şefi. 

c) Contactul nu va mai fi ţinut prin circulare, vor fi vizitaţi toți comandanții de grupări 
legionare de către comandanți care vor fi numiţi: «Comandanți provinciali». Prin aceştia vă 
voi trimite tot ce aveţi de făcut”tt. 

În acelaşi sens, într-o scrisoare confidențială trimisă gradelor legionare la 28 martie 
1938, descoperită tot în urma perchezitiilor, Corneliu Zelea Codreanu comenta răspunsul lui 
Nicolae Iorga la scrisoarea sa din 26 martie: “Mă mărginesc a vă arăta în puţine cuvinte 
«mârşăvia» celui care se pretinde «Apostolul neamului», ba mai mult este şi Ministru de 
Stat: 

Vă întreb: 

Mai puteţi tolera strigoii ăştia? Bătrânii ăştia cu creerul uscat de vremuri? [...] Am scris 
acestui bătrân o scrisoare, această scrisoare era în numele «Generației de elită a acestei țări». 
Răspunsul cred că îl ştiţi cu toţii. Se respinsese cu cea mai mare indignare. Prin urmare dacă 
pe noi ne doare ceva, nu le vom mai cere, ne vom lua ce-i al nostru, v-am mai spus-o, O repet: 
Suntem în mijlocul «Mlastinei deznădejdii», riscul este acelaşi. Ori înainte hotărâți spre 
victorie, ori îndărăt la suferinţa fără sfârşit”? (subl. n.). 

Odată cu aceste documente au fost descoperite şi adevărate arsenale, conținând 
chiar si petarde, grenade, mitraliere şi carabine™, răspândite în toată tara, dar cu precădere în 
Bucovina, Basarabia”! și Transilvania”. Despre descoperirile autorităţilor, ziarul “Curentul” 
comenta: “Natura însăşi a acestui material ca mitraliere, carabine, petarde, învederează că nu 
era vorba de simple mijloace de apărare individuala”™. 

ceea ce priveşte subvenţionarea mişcării de către Germania, lucrurile sunt ceva 
mai complicate. Un raport al Ministerului de Interne constata, în 1935, că “nu s-a dovedit că 
partidul «Totul pentru Țară» ar primi subvenţii din strainatate’™*, Este, de asemenea, sigur 
faptul că oficiul de politică externă a Partidului Naţional Socialist Muncitoresc German 
acorda o mai mare importanță relaţiilor cu Partidul Naţional Creştin, condus de tandemul 
Goga-Cuza, decât celor cu mişcarea condusă de Corneliu Zelea Codreanu“. Aceasta nu 
înseamnă însă că mişcarea legionară nu a fost sprijinită de cercurile naziste, mai ales că, din 
punctul de vedere al mijloacelor folosite, apropierea era mult mai mare cu Garda de Fier 
decât cu Partidul Naţional Creştin. În acest sens, în ianuarie 1938, o telegramă trimisă din 
România, îi cerea ministrului de externe german, Constantin von Neurath clarificarea 
condiţiilor şi oficiul german de la care a primit Garda de Fier ajutoare pentru campania 
electorală, iar consilierul superior al guvernului teritoriului Saar comunica ministrului român 
de la Societatea Naţiunilor că aflase din surse demne de încredere cum, în 1934, agentul 
national-socialist pentru zona Balcanilor şi a Dunării fusese, în repetate rânduri, însărcinat 
să-i predea lui Corneliu Zelea Codreanu însemnate sume de bani din surse semioficiale 
germane”, 

Justificările lui Codreanu asupra unora dintre aceste chestiuni, la procesul intentat 
lui în mai 1938 sau cu alte ocazii, ni se par neconvingătoare. 

Oricum, el a reprezentat o anumită parte a vieții politice româneşti. A fost, 
incontestabil, ajutat de charisma sa care l-a făcut respectat printre cei cu care intra în 
contact. Cu toate acestea, nu se poate trece peste ceea ce el a lăsat în urmă: violenţe, 
asasinate şi, mai mult, o moralitate nu tocmai solidă, o distanță prea mare de la teorie la 
practică. 


% Ibidem. 

% A.N.LC., fond Ministerul de Interne — Diverse, dosar 55/1938, f. 14. 

”! Ibidem, dosar 5/1930, f. 3. 

” Ibidem, fond Ministerul Propagandei Nationale. Presa Internă, dosar 382, f. 12. 

% “Curentul”, an XI, nr. 3670, 20 aprilie 1938. 

 A.N.LC., fond Ministerul de Interne ~ Diverse, dosar 27/1935, f. 18. 

?5 Andreas Hillgruber, Hitler, Regele Carol şi mareșalul Antonescu, Bucureşti, 1994, p. 46. 
% C. Petculescu, Mişcarea legionară, p. 289. 

+*+ Historische Biicherkunde Südosteuropa, Band II: Neuzeit, Teil 2: Rumänien 1521-1918, 
ed. MANFRED STOY, Miinchen, R. Oldenbourg Verlag, 2002, 687 p. 


Continuând prezentările bibliografice privind istoria sud-estului Europei, volumul 
de față este consacrat României. Au fost avute în vedere cărțile publicate de diferite edituri, 
precum şi studiile apărute în publicaţiile de specialitate. Au fost investigate numeroase 
reviste românești, între care “Studii. Revistă de Istorie”, “Revista Arhivelor”, “Studii şi 
Articole de Istorie”, “Revue Roumaine d'Histoire”, “Analele Academiei Române. 
Memoriile Sectiunii Istorice”, “Anale de Istorie”. De asemenea, au fost parcurse publicaţii 
din Germania, Bulgaria, Ungaria, Austria, Grecia, Italia, Ucraina, Republica Moldova, 
Olanda, Franța, Portugalia, Marea Britanie, Statele Unite ale Americii. 

Materialul bibliografic este ordonat conform unei tematici precis stabilite: A. 
Probleme generale; B. Probleme generale şi istorie politică, C. Istoria dreptului 
administrativ şi a administraţiei publice, D. Istoria economică şi socială, E. Istoria 
Bisericii, F. Istoria culturii. 

Sunt menţionate 2090 titluri de cărți şi studii apărute până în anul 2000, cu o scurtă 
prezentare a conţinutului lor. Un substanţial indice (p. 655-687) facilitează utilizarea lucrării 
de către cei interesaţi. 

Realizată cu profesionalism ca o importantă contribuţie la bibliografia istorică a 
României. 


Georgiana Margareta Scurtu 


*** Mecanisme represive în România 1945-1989. Dicţionar biografic A-C, OCTAVIAN 
ROSKE (coord.), Bucureşti, Institutul National pentru Studiul Totalitarismului, 2001, 575 p. 


Din anul 1993, când a fost întemeiat prin demersurile lui Radu Ciuceanu, director 
fondator, Institutul Naţional pentru Studiul Totalitarismului şi-a propus să declanșeze o vastă 
campanie de editare a surselor referitoare în principal la dimensiunea represivă a 
comunismului românesc. Chiar dacă acest proiect era deosebit de ambițios, rezultatele au 
depăşit mult misiunea inițială. Din anul creării sale, institutul a publicat propria sa revistă, 
„Arhivele Totalitarismului”, care nu s-a limitat la publicarea de documente după toate normele 
ştiinţifice, ci a optat pentru un conținut diversificat care cuprinde studii, schiţe biografice, 
recenzii, bibliografii şi instrumente de lucru, care fac din această revistă de departe cea mai 
competentă publicaţie periodică dedicată istoriei contemporane a României. Pe lângă revistă 
au fost create o serie de colecţii, adevărate dosare ale unor probleme ale României secolului 
XX. Din aceste colecţii face parte prezenta lucrare, primul volum dintr-o serie de şase volume 
consacrate mecanismelor represive care au funcţionat pe toată durata regimului comunist. 

Volumul, ca de altfel întreaga cercetare a temei, este coordonat de Octavian Roske, 
care semnează un substanțial studiu introductiv (din echipa care a realizat volumul fac parte 
Florin Abraham, Marilena Apostolescu, Corneliu Beldiman, Anca Bogdan, Mihaela-Maria 
Gavrilescu, Costin Ionescu, Alexandru-Murad Mironov, Cristina Păiuşan, Flori Stănescu, 
Lucia-Dalila Aramă). Excelent cunoscător al literaturii concentrationare, Octavian Roske, 
analizează comportamentul acestui fenomen condiționat de interacțiunea dintre memoria 

supravietuitorilor gulagului românesc, interesul societății în continuă preschimbare, 
imperativele partenerilor editoriali care sunt sensibili la legile aspre ale profitului şi factorul 
politic. Desigur, în ecuaţie poate fi inclusă şi presiunea specialiştilor perioadei, care caută să 
descifreze funcţionarea logicii represive a regimului comunist. În anii 1990-1995 am asistat la 
o avalanşă de volume cu caracter memorialistic, supraviețuitorii represiunii mărturisindu-şi 
public, cu mai multă sau mai puţină vocaţie literară, experiențele carcerale şi în fond 
experienţele de viață situate dincolo de limita suportabilului şi imaginabilului. Interesul 
societăţii pentru acest gen de literatură-document a fost mare, dar după 1995 se constată 
deplasarea interesului, un simptom îmbucurător pentru asimilarea traumelor suferite în 
deceniile comuniste spre analiză şi sinteză. Dar, constată autorul, singure mărturiile victimelor 
sunt insuficiente pentru reconstituirea completă a mecanismelor represiunii. Memorialistica, 
prin excelență un demers subiectiv, justificator şi moralizator, trebuie confirmată sau infirmată 
de documentul de arhivă, or arhivele, din considerente pur politice, au devenit accesibile într- 
un ritm lent, iar anumite fonduri continuă să se afle sub imperiul unor decizii arbitrare de 
interdicție. Astăzi, în pofida eforturilor întreprinse, nu s-a putut stabili lista completă a 
victimelor, încă şi mai putin a tortionarilor sau lista completă a locurilor de detenţie sau de 
muncă forțată. Autorul discută, pe baza unei bibliografii impunătoare, variațiile cifrelor 
avansate pentru victimele represiunii (între 300.000 şi 3 milioane) şi pentru cei decedați în 
urma represiunii (între 150.000 şi 400.000). Studiul introductiv are şi o parte consistentă de 
metodologie, impusă de natura cercetării. Astfel sunt stabiliți 10 indicatori care definesc 
conceptul de represiune (p. 15) şi se clasifică tipurile de surse defrişate (biografii, comunicări, 
corespondență, cronologii, dialoguri, dicționare, dicționare ale represiunii, documente, 
enciclopedii, eseuri, interviuri, istorie, istorie orală, jurnale, jurnale de călătorie, memorii, 
memoriile aparatului represiv, memorii de rezistență, memorii de temniță, monografii, poezii, 
procese, procese adnotate, proză scurtă, publicistică, rapoarte, romane, studii). Volumul 
sistematizează informaţii recoltate din peste 300 de volume, apărute în marea lor majoritate în 
intervalul 1990-1998. Pe baza acestor informaţii au fost redactate circa 9.000 de articole. Este 
previzibilă îmbogățirea volumului, deoarece subiectul are o dinamică greu de controlat, prin 
defrişarea publicaţiilor periodice sau a altor volume apărute între timp, dar şi prin consultarea 
într-un viitor acum greu de evaluat a arhivelor SRI, a dosarelor Tribunalelor militare şi în 
special a fişelor personale din arhiva Direcţiei generale a penitenciarelor. Studiul introductiv 
este urmat de un ghid de utilizare (p. 39-40), de lista volumelor consultate cu abrevierea lor 
(p. 41-61) şi de o listă de abrevieri (p. 62-64). 

Volumul este un dicționar biografic deopotrivă a victimelor şi tortionarilor, fiecărei 
voci fiindu-i consacrate, în funcție de informaţiile disponibile, care pe cât posibil au fost 
verificate, date privind natura şi durata represiunii în cazul victimelor, funcţia şi durata în ce 
priveşte pe responsabilii represiunii. Articolele sunt în mod firesc de dimensiuni variabile, 
acest fapt decurgând din statutul politic al personajelor, deoarece coexistă personaje 
anodine, dacă nu cumva statura lor a fost sublimată de suferință, şi celebrități ale istoriei 
României din veacul trecut, precum mareşalul Ion Antonescu, Nichifor Crainic, Corneliu 
Coposu şi Doina Cornea pe de o parte şi figurile sinistre ale lui Nicolae Ceauşescu, 
Gheorghe Crăciun sau Ştefan Coller de cealaltă parte. În anumite cazuri sunt oferite 
informaţii despre anii de viata, identificarea socio-profesională, motivul condamnării, anii 
de detenţie, locul de detenţie etc. iar alteori doar simple menţiuni. În anumite cazuri, când 
este vorba de persoane publice, se pot obține informaţii suplimentare din diverse surse. De 
"exemplu, compozitorul Mihai Andricu, glorie a componisticii româneşti, episcopul de 
Buzău Antim Angelescu, care nu a fost închis spre deosebire de fratele său profesorul 
brăilean Ion Angelescu, mitropolitul Banatului Nicolae Corneanu, care suspectat de 

activitate în cadrul Frăţiilor de Cruce a fost reținut câteva luni în 1949. Din teama de 
omisiune, autorii au menţionat aceeaşi persoană în două rânduri, datorită diferențelor de 
ortografiere a numelor (Teofil Băliban — Teofil Baliban, Alois Boga, Louis Barral — Baran). 
În cazul persoanelor de origine maghiară trebuie să se aibă în vedere specificul succesiunii 
numelor proprii, numele de familie şi apoi prenumele, cum este cazul episcopului de Alba 
Iulia, Jakab Antal, închis între 1951-1964 şi care trebuia tratat la litera J. Uneori autorii dau 
curs unor informaţii incredibile, cum ar fi prezența lui Avram Bunaciu în lagărul de la 
Caracal, sau fanteziste, cum este cea despre episcopul ortodox Ion Cămărăşescu, în Biserica 
Ortodoxă Română neexistând nici un episcop cu acest nume. Există o absență 
surprinzătoare, cea a lui Gheorghe Cristescu, primul secretar al PCR, care a beneficiat de o 
schiță biografică în chiar primul număr al revistei „Arhivele Totalitarismului”, redactată de 
Florin Tănăsescu. Evident, aceste semnalări tin de domeniul ingratitudinii, travaliul 
desfăşurat pentru redactarea volumului a fost enorm şi aceste scăpări inerente au originea în 
imprecizia cu care au fost redactate numeroasele surse consultate. 

Parcurgând sutele de pagini care relatează miile de destine distruse în confruntarea 
cu un regim care părea sortit eternității, fiecare îşi poate imagina, dincolo de consemnările 
tehnice, aşa cum remarcă prefatatorul, „chinurile îndurate, umilintele, agonia, amărăciunea 
înfrângerii, frica atotputernică, cumplitul dor de casă, de cei dragi, spectrul chinuitor al foamei, 
visul libertăţii, dar şi visul pâinii rumene (...) neputinta bolii, dar şi sublimul solidarităţii 
tainice, amintirea morții celui de lângă tine, frigul cumplit sau bezna de la izolare, bătăile, 
înjurăturile gardienilor (...) imaginea zidului, a zăbrelelor, a uşilor (...)” ori actele de eroism 
care contrastau cu starea generală de demisie în care decăzuse societatea. Este condamnabil 
faptul că refractare oricărei pedagogii expiatorii, autoritățile locale nu s-au oprit deloc sau 
aproape deloc asupra numelor partizanilor care au rezistat ani indelungati în zonele accidentate 
ale României, deseori pierzându-și viata pentru o cauză pe care majoritatea locuitorilor o 
considerau pierdută, pentru a le perpetua memoria prin botezarea cu numele a unor străzi sau 
spații publice, perpetuându-se în schimb denumiri stupide şi anoste. 

Mecanisme represive din România 1945-1989 este mult mai mult decât o cercetare 
făcută cu meticulozitate şi metodă riguroasă. Ea poate deveni un memento naţional, dar pentru 
a aspira la acest statut trebuie ca toate volumele să apară în termenul cel mai rezonabil. 


Ovidiu Bozgan 


EM. BOLD, I. CIUPERCA, Europa in derivă (1918-1940). Din istoria relațiilor 
internaționale, laşi, Casa Editorială Demiurg, 2001, 290 p. 


Titlul, dar mai ales numele celor doi binecunoscuti istorici ieşeni m-au convins să 
nu amân deloc lectura volumului de față. Mai recunosc şi faptul că un efect reconfortant, din 
punct de vedere psihic, a avut incitanta /ntroducere, un fel de manifest-program al lucrării, 
care convinge prin sinceritate, deschidere şi dorința de a moderniza discursul folosit până 
acum în abordarea, în istoriografia română, a problemelor europene interbelice. 

Cartea este armonios împărţită în şapte articole: Conferinţa de pace de la Paris. 
Repere; Eforturi pentru menţinerea păcii în primul deceniu interbelic; Diplomaţia Micii 
Înțelegeri si a Infelegerii Balcanice; Relaţiile României cu marile puteri europene; 
Evenimentele prevestitoare ale unui nou război mondial, Anularea Tratatului de la 
Versailles. Ocuparea Austriei şi Cehoslovaciei; Pactul Ribbentrop-Molotov. “Actul de 
brigandaj al secolului”. După cum se vede, o sinteză reuşită, de amploare şi cinstită a 

evoluţiilor politice şi diplomatice în cele două decenii dintre războaiele mondiale. O tratare 
corectă, atentă, bine ancorată în literatura de specialitate care, probabil, ar putea iniţia 
publicul-țintă, amintit în Introducere, în problemele europene. Apare chiar scrupuluozitatea 
în prezentarea desfăşurărilor Conferinţei de pace de la Paris (1919) şi a negocierilor 
tratatelor de pace din 1919-1920. Până şi eternele critici la adresa cunoscutei cercetătoare 
ungare Magda Adam se regăsesc, desigur, la locurile lor. Aparent nu lipsea nimic dar, cu 
toate acestea, speranţa şi curiozitatea cu care începusem lectura se destrămaseră de mult. 

Aşteptam, mai ales din partea unor cunoscuți specialişti, o abordare dintr-o 
perspectivă modernă şi mult nuanțată, aşa cum celelalte istoriografii (inclusiv din unele țări 
vecine) au reuşit deja. Mai speram, de asemenea, să nu regăsesc marotele de până acum. Să 
luăm, de pildă, atitudinea guvernelor ungare față de Mica Înţelegere. Când se ajunge aici, se 
»roduce deja şi inevitabilul: un pasaj sau o idee din vreo lucrare (stupidă sau nu) a Magdei 
Adam. Nimeni nu este interesat, în România, de resorturile, de mecanismele de gândire şi 
evoluţie ale filozofiei şi practicii politice şi diplomatice ungare interbelice? Oare toate 
analizele ungare despre Mica Înţelegere, inclusiv cele apărute după 1990, concordă cu 
opiniile binecunoscutei cercetătoare? 

Altceva: fără a-i fi cunoscut vreodată, dincolo de ceea ce au lăsat în urmă şi fără să 
cred că încerc măcar să sprijin demolarea fără discernământ a rezultatelor istoriografice de 
până în 1989, nu înțeleg raţiunea pentru care într-o sinteză despre evoluția diplomaţiei 
europene interbelice se regăsesc câşiva monştri ai pervertirii faptului istoric şi analizei 
ştiinţifice, precum J. Benditer, L. Banyai, V. Liveanu sau Aron Petric. Un harnic şi 
extraordinar tânăr istoric clujean, Ottmar Traşcă, cunoscut şi mediilor ieşene, publică de 
câţiva ani documente din arhivele maghiare referitoare la România şi țările din Europa 
Centrală (între altele, în “Anuarul Institutului de Istorie” din Cluj Napoca, vol. XXXVII, 
1998, stenogramele Consiliului de Miniştri al Ungariei din ultimele zile ale lunii august 
1940). Există, iată, alternative la eterna Magda Adam sau, mai rău, la L. Banyai şi Aron 
Petric. La fel, nu înţeleg de ce reputatii profesori ieşeni ocolesc lucrările a doi istorici care 
au pus în circulaţie, în sfârşit, şi în România, documente practic necunoscute din arhivele 
polone şi americane (Nicolae Dascălu, respectiv [on Stanciu), fiind preferaţi anonimi sau, 
oricum, istorici care nu au spus nimic ulterior, precum Boris Ranghet sau Gheorghe Oancea. 

Sinteza de faţă are, repet, reuşite incontestabile, reprezentând o realizare de marcă a 
ultimilor ani (alături, poate, de lucrările doamnelor Eliza Campus şi Viorica Moisuc). 
Totuşi, este evident aerul de “belle époque” ce se degajă dintre paginile ei, prizoniera unor 
abordări clasice. Deşi face apel la arhivele diplomatice româneşti, volumul de față nu 
dovedeşte o încredere prea mare în aceste surse deşi, cu siguranţă, ar fi reuşit să creioneze — 
măcar — o imagine proaspătă şi îndelung aşteptată. Chiar abordarea raporturilor U.R.S.S. cu 
Europa şi, în particular, cu România, a fost lăsată exclusiv la latitudinea unor lucrări destul 
de cunoscute, general utilizate, fără să se facă apel la ceea ce profesorul Em. Bold, spre 
exemplu, a văzut şi consultat în arhivele moscovite. 

Pe parcursul documentatei lucrări, în repetate rânduri, un cititor avizat (de ce nu, şi 
un student mai silitor) descoperă greşeli supărătoare, unele absolvit stupefiante. 

De pildă, trimiterile la arhive demonstrează nu neapărat faptul că s-a lucrat “la 
două mâini”, cât că, îndeosebi, nu s-au mai făcut cuvenitele rectificări obligatorii: la p. 72 
apare mențiunea, depăşită de mai bine de un deceniu, “Arhivele Centrale Bucureşti” (valabil 
pentru întregul volum). La fel, scrupulele autorilor în a ortografia întocmai numele 
personajelor sunt lăudabile, dar ele joacă şi feste: cea mai regretabilă este în cazul lui 
Edvard Beneš (corect) şi în nici un caz Edward Benes, aşa cum este amintit mereu omul 
politic cehoslovac (aşa cum preşedintele Republicii este Masaryk, nu Masarik). 

De-a dreptul incredibile pentru ceea ce se doreşte o istorie a relațiilor 
internaționale în perioada interbelică sunt două evenimente menţionate de către autori 
pentru anul /934: în acest an, 1934, ar fi fost asasinat ministrul de Externe al Poloniei, I. A. 
Poracki, de către elemente fasciste (p. 96). Nici vorbă, totuşi, de aşa ceva: adevăratul 
ministru de Externe al Poloniei, colonelul Jozef Beck, a condus diplomaţia de la Varşovia 
din noiembrie 1932 şi până în septembrie 1939, când s-a refugiat în România (a murit în 
vara anului 1944, lângă Bucureşti, fiind înmormântat la Bellu Catolic). În 1934 a fost 
asasinat — dar nu ştiu dacă la acest personaj fac referire autorii — ministrul de Interne, 
colonelul Pieracki, dar nicidecum de “mâna criminală” a extremei dreapta, ci din cauza 
revolverului unui scelerat naţionalist ucrainian. O altă năstruşnicie a celor doi reputați 
istorici ieşeni este asasinarea, tot în 1934, a regelui Leopold I al Belgiei. Dar Leopold l, 
toată comunitatea istorică este de acord, a fost primul suveran al Belgiei şi a domnit între 
1831-1865 şi nicidecum nu putea fi ucis de “fascişti”, oricât de precoci ar fi fost aceştia 
(informaţia apare tot la p. 96). Să fie vorba, oare, despre regele Albert I, decedat într-adevăr 
în 1934? Cum ar reacţiona, însă, istoricii români dacă într-o monografie occidentală 
referitoare la istoria României, domnia lui Carol I ar fi mutată între 1940-1947 iar Titulescu 
ar fi confundat cu Al. Constantinescu-Porcu? 

Undeva, la pagina 124, ne aşteaptă o altă deformare a realităţii. Se relatează, corect, 
faptul că la sfârşitul anului 1931 — începutul anului 1932, la Riga au fost demarate negocieri 
între România si U.R.S.S. şi că reprezentanţii Bucureştilor erau conduşi de către “trimisul 
român în Lituania”. Ceva iarăşi nu este în regulă: România nu a avut ministru plenipotenţiar 
rezident la Kaunas (capitala Lituaniei independente interbelice) până în 1934. Riga, dacă 
aceasta ar fi problema, a fost şi este capitala Letoniei. Aici, într-adevăr, România a avut 
drept ministru plenipotențiar pe Mihail Sturdza (viitorul ministru de Externe legionar), între 
1929-1935. 

La pagina 101 este vorba, totuşi, fie de o glumă proastă a unui student care a vrut 
să şifoneze serios imaginea celor doi profesori, fie de un coşmar: “după ultima sesiune din 
21-22 august 1938, ţinută în localitatea Bled din Banat, Mica intelelegere şi-a încheiat, de 
fapt, activitatea şi misiunea”. Nimeni, până acum, nu a contestat că la Bled, într-adevăr, s-a 
consumat ultimul moment oficial al alianţei trilaterale dar, pentru numele lui Dumnezeu, 
este pentru prima dată în istoria secolului XX când cineva reuşeşte să disloce localitatea 
slovenă Bled şi să o mute pe teritoriul României, în Banat! Este inadmisibil, trebuie să 
recunosc, faptul că un moment atât de favorizat de istoriografia română şi străină mai are 
grave lacune, ce nu pot fi de tipar, pentru reputatii specialişti ieşeni. 

În rest, o lucrare așa cum o aşteptam cu toţii si, personal, senzaţia chinuitoare a 
lecturării unui volum care trebuia să fie publicat din raţiuni curriculare. 


Florin Anghel 


RALF DAHRENDORF, După 1989. Morală, revoluție şi societate civilă, trad. Mona 
Antohi, Bucureşti, Edit. Humanitas, 2001, 229 p. 


Nu se poate spune că Ralf Dahrendorf este un autor necunoscut publicului românesc 
interesat de politologie şi istorie contemporană, mai ales în condiţiile în care la aceeaşi editură 
îi apăreau la începuturile anilor '90 cunoscutele Reflecţii asupra Revoluţiei din Europa. Lordul 
Ralf Dahrendorf, pair liberal-democrat şi britanic german — cum se autodefineşte — a ocupat 

poziţii importante atât în spațiul academic occidental (a condus London School of Economics 
şi St. Anthony's College — Oxford), cât şi în lumea politică (membru în primul cabinet al 
cancelarului german Willy Brandt şi apoi comisar european între anii 1970-1974). 

Cartea de față, versiunea românească a volumului After 1989. Morals, Revolution 
and Civil Society (New York, St. Martin’s Press, 1997), reuneşte o serie de 15 conferințe 
(dintre care 5 rămase în manuscris) cu teme extrem de variate, după cum recunoaşte si 
autorul (p. 5), dar care au drept preocupare comună analiza lumii postcomuniste. 

Probabil ideea principală care merită reţinută la primul capitol — cu un titlu ce ar 
putea să trezească nedumeriri (Trebuie oare ca revoluțiile să eşueze?) — este aceea că 
revoluțiile nu rezolvă în mod necesar toate problemele, ba uneori “creează la fel de multe 
probleme câte rezolvă” (p. 10). Este interesant şi modul în care îşi construieşte Ralf 
Dahrendorf discursul: începe cu enunfarea dificultăților şi a dezamăgirilor intervenite în Estul 
Europei după 1989, pentru ca abia în final să se aplece asupra condiţiilor care generează 
“situaţiile revoluționare” (p. 17). Autorul observa, oarecum profetic, încă din noiembrie 1990 
că “există riscul ca oamenii să tragă concluzia că democraţia înseamnă prețuri mari, o rată 
înaltă a şomajului, venituri mici pentru cei mai mulți şi profituri speculative pentru câţiva. De 
ce să mai voteze, dacă ăsta e rezultatul. Şi, la urma urmei, la ce e bună democraţia?” (p. 19) De 
altfel, aceasta este o temă de meditație care apare frecvent în carte. Şi nu este de mirare. 
Autorul — german — se gândeşte la soarta Republicii de la Weimar si face o paralelă cu situaţia 
firavelor democraţii central şi est-europene: “democrația ne face liberi, dar nu neapărat si 
bogaţi. Cei care cred că democraţia îi îmbogățește vor ajunge să se îndoiască de instituţiile ei 
cu prilejul primei recesiuni. Asta se şi întâmplă astăzi în lumea postcomunistă. A fost totodată 
unul dintre ingredientele autodistrugerii Republicii de la Weimar” (cap. 13, Democraţia în 
Germania: o perspectivă anglo-germană, p. 194). Cu alte cuvinte, pentru mulți democraţia nu 
tine de foame. Prin urmare, Dahrendorf este îndreptățit să creadă că acest gen de atitudine 
reprezintă cel mai mare pericol pentru democratiile de azi (p. 178). 

Moralitatea este una dintre particulele subtitlului cărții, dar şi un termen cu diferite 
acceptiuni. Una dintre întrebările care au revenit obsesiv pe buzele intelectualilor critici din 
România, dar şi din Europa de Est în general a fost următoarea: cum îi judecăm pe cei care 
au cooperat cu regimul comunist? Fără îndoială, aplicarea necritică şi pripită a etichetei de 
“colaborationist” este condamnabilă, dar, credem, nici scuza sau refugiul în argumentul 
comod şi îndoielnic al “eticii responsabilitatii” nu poate fi scutită de o sancțiune a noastră. 
Problema instrumentalizării ultimului concept este atinsă de Dahrendorf în capitolul 5, 
intitulat Moralitate, instituții şi societate civilă. Pentru lordul Dahrendorf, etica 
responsabilității “a devenit o scuză pentru atitudinea cea mai lașă din secolul nostru, 
colaborationismul (Mitldufertum). «Ca să prevină ce era mai rău», oamenii de la care te-ai fi 
aşteptat la mai mult au suportat regimuri pentru care n-au reprezentat decât nişte idioţi utili”. 
În consecință, când un ziar german i-a cerut să completeze celebrul chestionar al lui Proust 
care includea întrebarea ce figuri istorice disprefuifi mai mult?, Dahrendorf a replicat: /asii, 
cei care au netezit calea totalitarismului, von Papen în Germania nazistă, Grotewohl în 
Germania de Est postbelică (p. 74). Martor al primelor tentative sovieto-comuniste de 
sugrumare a libertăţii în Berlinul de est ocupat de Armata Roșie, autorul mai susține că 
“(...) există situaţii în care rezistența devine o îndatorire civică” (cap. 12, Exemplul 
Berlinului: de la Ora Zero la societatea civilă, p. 173). 

Curajul civic — iată o noţiune asociată cu libertatea. Pe bună dreptate, spune 
Dahrendorf. El revine de mai multe ori la subiectul libertății. Îndrăznesc chiar să afirm că una 
dintre chestiunile centrale ale cărţii este aceea a libertăţii. Numai că această libertate este de 
multe ori subminată. Dahrendorf nu vorbește deloc ca un diplomat complezent, deşi a fost 

cândva ministru adjunct de Externe al ţării de origine (p. 184). El e realist. “Probabilitatea 
eşecului este mare”, afirmă lordul Dahrendorf, referindu-se la şansele tranziției de la dominația 
monopolistă la democrație şi libertate (p. 120). Sau, o afirmație mai degrabă pesimistă: 
“dezvoltarea economică modernă pare să favorizeze mai curând o guvernare autoritară decât 
una democratică” (cap. 9, Cine face istoria? Despre întrepătrunderile dintre ştiinţele 
economice şi cele politice, p. 131). Care ar fi soluţia? Consolidarea societăţii civile, dar mai 
ales sprijinirea de către occidentali a acelor democrații în formare, 

Câţi dintre bunicii noştri nu i-au aşteptat pe americani? Câţi dintre noi nu am 
regretat după 1989 absenţa unui al doilea Plan Marshall, de astă dată restrâns la Europa 
răsăriteană? Avem în Ralf Dahrendorf pe cineva care înţelege acele frustrări necamuflate 
generate de aşteptarea zadarnică a ajutorului occidental: “principala dezamăgire este reacţia 
noastră, a europenilor mai norocoşi, la nevoile celor pentru care ideea nu doar a Europei 
Centrale, ci a Europei, ar trebui să fie acum reală. Fără eufemisme, Europa Occidentală și-a 
trădat principiile şi promisiunile atunci când, în loc să întindă o mână Europei Centrale, s-a 
repliat pe aşa-numitul approfondissement ă la Maastricht şi a îngăduit chiar ca protecția unor 
ridicole interese de grup — rafionalizarea importurilor de ciuperci şi zmeură din Polonia, de 
pildă — să prevaleze asupra imperativelor politice” (cap. 15, De la Europa la Europa: o 
poveste a speranței, încercării şi erorii, p. 217). 

La noi — dar şi în alte zone ale Europei de Est — nefericita (era să zic “greaua”) 
moştenire a national-comunismului din spaţiul public se îmbină cu ispita autoritară izvorâtă 
din frustrările şi nesiguranța aduse de o tranziţie care nu se mai termină. Pe acest fond apar 
şi multe nostalgii. Mai mult, comuniştii revin la putere în Europa Centrală şi de Est datorită 
acestor nostalgii. Acest fenomen este surprins şi de Ralf Dahrendorf (p. 106). Cartea lui însă 
este un refuz al utopiei — comunistă sau nu. Autorul preferă democraţia şi economia de piață 
— două proiecte reci care nu ridică pretenţii la sufletele oamenilor (p. 68). 

Cum după 1989 au apărut mai multe ambiguitati terminologice, acest lucru se 
observă inclusiv în lucrarea lui Dahrendorf: spaţiul dintre fosta “cortină de fier” şi frontierele 
vechii Uniuni Sovietice este denumit fie “țările Europei de Est şi de Sud-Est” (p. 9), fie “țările 
Europei Centrale, de Est şi Sud-Est” (p. 10). România pare să se plaseze, după cele mai 
multe descrieri ale lui Dahrendorf, mai degrabă în zona Europei de Est. Totuşi, în finalul 
cărții, o frază exclude România din Europa de Est şi lasă doar Ucraina şi țările mai de la 
răsărit în ceea ce pare să fie tot mai mult o zonă gri a bătrânului continent (p. 217). 

Fără să fie neapărat o lucrare savantă, cred că volumul lui Ralf Dahrendorf poate fi 
integrat într-o serie a cărților importante, apărute în româneşte, despre libertate, Lectura 
cărţii lui Dahrendorf este instructivă şi ne dezvăluie un spirit lucid, pătrunzător şi realist. Si, 
nu în ultimul rând, antiutopic. 


Cristian Vasile 


DENNIS DELETANT, Teroarea comunistă în România. Gheorghiu-Dej şi statul 
polițienesc, 1948-1965, trad. Lucian Leuştean, Iasi, Edit. Polirom, 2001, 271 p. 


Apărută în limba română la puţin timp după ediţia engleză, lucrarea istoricului 
britanic este o analiză a rolului pe care l-a jucat impunerea terorii în menţinerea la putere a 
lui Gheorghiu-Dej şi în lichidarea opoziţiei şi a disidentei (p. 7). Un demers extrem de 
necesar în contextul evocării nostalgice a epocii Dej, idealizare grotescă promovată cu 
precădere de memorialişti ataşați de primul conducător comunist (între aceştia se remarcă 
Silviu Brucan, Gheorghe Apostol, I. Gh. Maurer, Alexandru Bârlădeanu). 

Volumul, alcătuit din 13 capitole şi 8 anexe, este o descriere a mecanismului 
terorii, instituit şi controlat de Gheorghiu-Dej, liderul comunist ieşit învingător în competiția 
pentru putere de la vârful PMR. După o scurtă incursiune în istoria interbelică a PCR, 
formaţiune politică percepută ca „străină” (capitolele 1 şi 2, Anii de început ai Partidului 
Comunist din România, Partidul Comunist din România, 1930-1944), Dennis Deletant 
insistă asupra rolului determinant al lui Dej în propagarea terorii la nivelul societăţii 
româneşti şi refuză o incriminare comodă, limitată la comuniştii „moscoviţi” (Ana Pauker, 
Vasile Luca, Teohari Georgescu). De altfel, profesorul britanic este de părere că împărțirea 
tradițională a fruntaşilor comunişti între „moscoviţi” şi „comunişti locali” este „înșelătoare 
şi incorectă”, deoarece „tocmai datorită loialității sale fata de Moscova a reuşit Dej să-şi 
eclipseze rivalii «moscoviti»” (p. 118). Încercând să suplinească dezavantajul că nu studiase 
în URSS şi era o entitate aproape necunoscută pentru Kremlin, Dej „s-a înconjurat de agenți 
NKVD care stătuseră în puşcărie în timpul războiului, numindu-i în funcții importante din 
serviciile de Securitate şi din Ministerul de Interne şi oferindu-i astfel lui Stalin o garanţie a 
loialității sale” (p. 119). De altfel, aceste servicii au fost epurate şi puse încă din 1945 în 
slujba intereselor sovietice (p. 97). Continuând această schemă de interpretare, Dennis 
Deletant susține că epurarea grupării Pauker—Luca nu trebuie percepută ca un embrion al 
politicii autonomiste a lui Dej de la începutul anilor ’60 (p. 185). 

Autorul zăboveşte asupra teroarei dezlantuite după 6 martie 1945 — debutul unui 
„regim totalitar incipient” (p. 40) — contra diferitelor categorii ale societății văzute ca ostile. 
Rând pe rând sunt examinate: naționalizarea (p. 75), colectivizarea (p. 75-76; p. 106-109), 
persecuția religioasă (p. 77-90), distrugerea elitelor la Sighet (p. 156-157), „reeducarea” de 
la Piteşti (p. 157-160), drama Canalului (p. 164-171). 

Dennis Deletant semnalează şi unele aspecte insuficient abordate sau trecute cu 
vederea în istoriografia românească postdecembristă: agitaţiile potentate de comunişti care 
au survenit după 23 august 1944 au avut un anumit sprijin popular şi din cauza tergiversării 
de către reprezentanţii partidelor istorice a înființării unor Tribunale pentru judecarea 
demnitarilor filogermani şi a persoanelor acuzate de crime de război (p. 55); ruptura de 
Moscova intervenită la începuturile deceniului şapte nu era atât de profundă încât să 
blocheze colaborarea româno-sovietică în materie de securitate sau de informaţii: deşi DIE a 
fost, după 1964, singura agenţie de informaţii externe din blocul răsăritean care lucra fără 
supravegherea unor consilieri sovietici, cooperarea cu KGB-ul a continuat (p. 217). 

Şi astăzi comentatori tributari trecutului mai identifică interesul de menţinere la 
putere, care i-a caracterizat pe Dej şi Nicolae Ceauşescu, cu interesul naţional. Ni se spune 
că, începând cu aprilie 1964, comuniştii români ar fi redescoperit spiritul national interbelic 
„în cea mai autentică formulă a sa”! Istoricul britanic respinge implicit această teză: în 
opinia sa celebra Declaraţie din aprilie nu este decât „o declaraţie publică de autonomie” 
(p. 215), iar moştenirea pe care Dej a lăsat-o a apăsat destinele a milioane de oameni. 
„Prezenţa lui Dej a fost reprezentată cel mai durabil prin teroarea care a marcat vieţile 
românilor vreme de o generaţie după moartea sa şi de ale cărei efecte Ceauşescu s-a putut 
folosi atât de bine” (p. 222), conchide autorul. 

Deletant este un istoric al nuanțţelor: el apreciază că în pofida afirmațiilor făcute de 
ultranationalisti, numărul membrilor Securităţii proveniţi din rândurile minorităţilor etnice, 
deşi disproporționat, nu pare excesiv (p. 100). O altă temă care a devenit sensibilă este 
aceea a rezistenţei armate anticomuniste, deoarece în ultima vreme s-a încercat, din mai 
multe direcții, acreditarea ideii unei preeminente legionare în cadrul organizaţiilor armate 
din munţi. Autorul contrazice, prin statisticile convigătoare citate, această ultimă asertiune, 
prezentând o imagine veridică şi echilibrată, fară o eroizare excesivă de genul: “rezistența 

românească — fenomen unic în Estul Europei” şi fără o desconsiderare care ar fi fost la fel de 
injustă (cap. 10, Rezistenţa armată). 

Afirmația lui Dennis Deletant în legătură cu „deportarea în masă a sârbilor si 
germanilor din Banat” după 1951 (p. 109) ar putea întâmpina unele obiecţii, venind oarecum 
în contradicţie cu rezultatele istoriografiei româneşti, care susține punctul de vedere potrivit 
căruia deportarea nu a avut un caracter etnic, ci politic (vezi Smaranda Vultur, Istorie trăită — 
istorie povestită. Deportarea în Bărăgan (1951-1956), Timişoara, 1997, p. 9). 

Ne permitem în final să semnalăm câteva erori care s-au strecurat în text: fuziunea 
PSD cu PCR nu a avut loc la 12 noiembrie 1947, ci la 21-23 februarie 1948 (p. 73); 
Secretariatul CC al PMR, ales la primul congres din februarie 1948, avea cinci membri, nu 
patru (a fost omis Lothar Rădăceanu - p. 73); Alexandru Th. Cisar ocupa la momentul 1948 
demnitatea de arhiepiscop, nu de episcop (p. 79); la 28 iulie 1950 Pius al XII-lea nu putea să-i 
mai trimită instrucțiuni la Bucureşti internuntiului Gerald Patrick O'Hara, întrucât acesta 
fusese deja expulzat din România la începutul lunii (probabil este vorba de data de 28 iunie 
1950) (p. 80); Biserica unită din Galiţia a fost silită să se unească cu Biserica Ortodoxă Rusă la 
pseudo-sinodul de la Lvov din martie 1946, nu în aprilie acelaşi an (p. 83); la 21 octombrie 
1948 “reîntregirea” Bisericii româneşti din Ardeal (în fapt suprimarea cultului greco-catolic) s- 
a celebrat în catedrala ortodoxă din Alba Julia, nu în cea unită (p. 84); episcopul Ioan Bălan a 
murit la 4 august 1959, nu în 1969 sau 1963 (p. 86), iar manifestatia publică greco-catolică din 
Cluj a avut loc la 12 august 1956, nu cu 4 zile mai târziu aşa cum susține Deletant la p. 86. 
Există şi unele erori de identificare: la p. 48, n. 5 este vorba de Silviu Meţianu, nu Mesianu; 
prenumele generalului Iacobici nu este Ion, ci Iosif (p. 91, n. 3); numele unor clerici greco- 
catolici şi romano-catolici sunt scrise uşor deformat: Tamaian (p. 83), Traian Balaşcu (p. 84), 
Ludovic Vica (p. 86) şi Clementi Gatti (p. 93, n. 43), în loc de Coriolan Tămâian, Traian 
Belaşcu, Ludovic Vida, Clemente Gatti; există unele inconsecvente în redarea numelui 
agentului sovietic din preajma lui Dej — Goncearuc (p. 97) şi Gonceariuc (p. 104). 

Unele traduceri nu sunt tocmai fericite: ,,latifundiari” (p. 58) şi „culaci” (p. 117), în 
locul unor formule poate mai adecvate (,,mosieri” şi „chiaburi”); alteori, sensul se pierde: se 
ştie că opoziţia anticomunistă decripta sigla FND „Fără Neam şi (fără) Dumnezeu”, lucru pe 
care şi autorul britanic dorea să-l sublinieze, numai că traducătorul a ales expresia „fără 
Dumnezeu ori ţară” (p. 59); şi traducerea notelor de la finalul capitolului lasă de dorit, ea 
nefiind adaptată în totalitate rigorilor ştiinţifice româneşti (spre exemplu, filele ne sunt 
semnalate cu „p”). Uneori apar traduceri facile: „legea confesiunilor religioase” (p. 78), 
când echivalentul cel mai la îndemână era „legea cultelor”, sintagmă consemnată ca atare în 
studiile de specialitate. Nu vedem oportună nici menţinerea versiunii engleze a denumirii 
ziarului Cominformului (p. 185), din moment ce în istoriografia română există o variantă 
consacrată: “Pentru Pace Trainică, pentru Democraţie Populară”. 

Cartea este o descriere fidelă a unei perioade în care constrângerea şi amestecul 
poliţiei au ajuns să fie parte din viaţa cotidiană (p. 96). Volumul ţine loc şi de mic dicționar 
al elitei PMR, fiind presărat cu scurte, dar utile biografii ale tortionarilor si demnitarilor 
comunişti. Alături de alte două lucrări de referință scrise de Dennis Deletant şi apărute în 
limba română (România sub regimul comunist, Bucureşti, Fundaţia Academia Civică, 1997; 
Ceauşescu şi Securitatea. Constringere şi disidență in România anilor 1965-1989, 
Bucureşti, Edit. Humanitas, 1998) cartea prezentată aici se constituie într-o temerară 
încercare de reconstituire a istoriei româneşti din perioada comunistă. O carte echilibrată, 
scrisă de un cercetător care refuză tentatia simplificării. 

Cristian Vasile 

MIHAI GHIVIRIGĂ, Privesc înapoi fără mânie, Bucureşti, Edit. Eminescu, 2001, 180 p. 


O carte care se citeşte pe nerăsuflate, cu inima la gură, merită a fi semnalată având 
în vedere încărcătura emoţională bazată pe trăirea directă a autorului a unor momente de 
viață reală în contextul evenimentelor politice petrecute în fara noastră în cea de a doua 
jumătate a secolului XX, devenite deja istorie. 

Mihai Ghivirigă este un prozator înzestrat care, fără ostentatie, încearcă şi reuşeşte pe 
deplin să ne facă părtaşi la emoţiile sale în fata unor siutatii neprevăzute ce le-am putea pune 
pe seama destinului dacă nu ar fi comune multora dintre cei care au cunoscut pe propria-i piele 
tarele totalitarismului comunist. El nu revendică nimic, nu condamnă şi nici nu cere să fie 
compătimit, din contră, cu înţelegere şi umor, un fel de “haz de necaz”, ne evocă întâmplări 
din viata lui de elev, student, cercetător la Institutul de Pedagogie şi Psihologie din Bucuresti, 
apoi muncitor la Uzinele “23 August”, revenirea la normalitatea profesiei de psiholog, 
povestite de un moldovean hâtru, de unde şi parafrazarea unui titlu de roman bine cunoscut. 

Desigur că o Moldovă călcată de “armatele sovietice eliberatoare” a lăsat urme şi în 
conştiinţa copilului de țăran învinuit şi de un presupus viol pentru care a fost condamnat la 
doi ani închisoare “cu ispăşirea la locul de muncă”. O durere înăbuşită transpare în mai toate 
povestirile, mai evidentă fiind în cea intitulată Pământul şi iar pământul, în care tragedia 
ţăranului român este punctată in 1907, 1950 dar şi 1999, sintetizată în fraza: “Atunci i-o 
împuşcat şi i-o bătut pi oamini cu prăjâna, pentru cî ceriau pământ; când cu Colectiva, i-o 
închis sau i-o spart cu sula, ca sf li iei pământu?...; acu’ nu-ţi dau nici pământu” cumpărat cu 
greu...” din spusa scârbită a lui Moş Costachi, țăranul obidit de toate orânduirile veacului. 

După reuşitele romane Favorizare de infractor (1995), Mascarada (1995) şi 
Impostorul (2000), evocările din Privesc înapoi fără mânie ne dezvăluie nu numai talentul si 
sensibilitatea de scriitor a autorului, dar şi un atent cunoscător al vieţii oamenilor năpăstuiți 
de vremi şi vremuri, asupra căreia se apleacă plin de duioşie şi înțelegere. Editurii Eminescu 
îi revine meritul de a descoperi în Mihai Ghivirigă un scriitor de certă valoare, care 
impresionează prin stilul alert cu metafore imprevizibile, creind bună dipozitie dar si 
responsabilitate în analiza şi interpretarea unor fenomene social-politice ale epocii pentru a 
nu fi date uitării suferințele îndurate, aşa cum se întâmplă de cele mai multe ori, tocmai de 
către cei care formează “talpa ţării şi a spiritualităţii ei”. 


Doina Maksutovici 


ION HANGULESTEANU, Pe urmele destinului. Amintiri de pe front şi din captivitate, 
1941-1954, Bucureşti, Edit. Ramida, 2000, 506 p. 


“(...) Am primit foaia de drum valabilă pentru zece zile, 30 de lei, precum şi o 
pâine şi o conservă” (p. 475). Astfel este relatat momentul sfârşitului unei experiențe pe 
frontul din Răsărit şi, din 1942 până la începutul anului 1954, în binecunoscutele şi, totuşi, 
putin tulburatele de către istorici şi politologi, închisori de la Oranki sau Vorkuta, 
echivalente semantice ale morţii prin exterminare, cu mult peste limitele Holocaustului sau 
ale genocidului asupra slavilor practicate de către Germania nazistă. Departe de a sugera 
măcar înfricoşarea care, personal, mă cuprinde la auzul denumirilor geografice ale 
gulagurilor siberiene, mă gândeam la fraza rostită de un cunoscut intelectual rus, Vasili 
Grossman. Fără a lăsa loc de echivocuri, acesta relata că “Rusia a văzut multe în cei o mie 
de ani ai istoriei sale. Un singur lucru nu a văzut în o mie de ani — libertatea”. Mai departe, 

explicând politologilor occidentali noţiunea “Vorkuta”, acelaşi personaj a redat, pur şi 
simplu, ideea unui ofiţer NKVD, din nefericire rămas anonim, în contextul construirii căii 
ferate care lega Vorkuta de Arhanghelsk, Leningrad şi Moscova: “Vor lipsi traversele? Nu 
face nimic! Veţi servi voi (n, n. — “vilegiaturiştii” lagărului siberian) de traverse!” 

Povestea lui Ion Hanguleşteanu este departe de a constitui neapărat un “studiu de 
caz” al genului memorialistic. Frazele sunt construite simplu, reconstituirea dialogurilor 
respectă doar în parte realitatea şi exprimă, mai degrabă, sentimente şi sentinţe nerostite iar 
faptele istorice sunt — uneori — inexacte. Şi totuşi, stilul şi expunerea fragmentară nu au 
deloc darul de a respinge. Dimpotrivă, personajul principal, prin seninătate şi un imens bun 
simţ, ne devine un prieten de încredere. Născut în 1913, la Slobozia Ciorăşti, lângă Râmnicu 
Sărat, tânărul Ion Hangulesteanu a avut timpul necesar să urmeze cursurile şcolilor normale 
din Focşani, Roman şi Bacău şi să profeseze câţiva ani ca învățător. Mobilizat în 1940, a 
fost trimis în 1941 în Transnistria şi, de aici, în stepa calmucă, pe malurile Donului. 

Ceea ce, personal, m-a intimidat de la bun început în paginile acestui volum de 
amintiri a fost exagerata modestie şi chiar înțelegere cu care sunt descrise şi analizate 
personajele torționarilor şi, mai ales, cumplitul mecanism al fricii, foamei, oboselii, frigului 
şi mizeriei permanente, consistenta înjosire a demnităţii şi personalității. Şi nu care cumva 
pentru că autorul nu le-ar fi cunoscut: el a fost dintre cei (puțini, asta recunoaşte, fără a da 
vreo sentință, însă) care au refuzat categoric “inregimentarea” în una dintre “uniunile 
antifasciste” comuniste sau în “armatele” politice botezate “Tudor Vladimirescu” sau 
“Horea, Cloşca şi Crişan” (cu aceste ocazii a cunoscut-o și pe Ana Pauker). Personajul 
nostru a reţinut, mai mult decât tortura şi umilința, clădirea maiestuoasă a mănăstirii de la 
Oranki (transformată în depozit de alimente şi unde detinutul cerea munci suplimentare 
pentru a-i cunoaşte mai bine interiorul) şi tulburătoarele fresce (cele care scăpaseră, totuşi, 
de râvna ofiţerilor şi recrutilor Armatei Roşii, care organizaseră în biserică un poligon de tir, 
cu chipurile sfinţilor drept ţinte) (p. 98-104). 

Suferințele şi degradarea psihică, morală şi fizică generate de către un regim 
dement, susținut de către vietati cu unele atribuţii fiziologice umane care, nu încape 
îndoială, au plătit deja Dincolo, au fost proprii generației născute în primele decenii ale 
secolului XX. O generaţie cu numeroşi reprezentanți — figuri de marcă sau oameni simpli — 
care au pus mai presus de orice un ideal, morala şi credința, oameni care au ştiut să se 
sacrifice pentru susținerea normalităţii, o generație morală şi demnă pe care închisorile 
comuniste nu au putut-o schimba ci, dimpotrivă, au înnobilat-o. Un exemplu de ce ar fi 
România normală şi morală — fără intrarea în cavernă vreme de aproape jumătate de veac — 
este şi volumul oferit de Ion Hanguleşteanu. 


Florin Anghel 


BARBARA JELAVICH, Istoria Balcanilor, vol. II, Secolul XX, Iaşi, Edit. Institutul 
European, 2000, 430 p. 


Apariţia unei noi traduceri despre istoria Balcanilor în peisajul istoriografic 
românesc este binevenită, aceasta cu atât mai mult cu cât autoarea, Barbara Jelavich, este o 
recunoscută specialistă în istoria acestei zone. Publicată pentru prima oară în 1983 şi 
reeditată în mai multe rânduri, lucrarea de față rămâne unul dintre studiile de bază 
consacrate zonei balcanice, pentru perioada pe care o tratează. 

Particularitatea /storiei Balcanilor este conferită de faptul că nu este o istorie 
exclusiv evenimenţială. Deşi datele şi cronologia ca atare nu sunt ignorate, ba dimpotrivă, 
ocupă un loc important în lucrare, autoarea inserează în mod fericit subcapitole referitoare la 
viata cotidiană, la mentalul, la lumea ţărănească şi problemele economice ale Balcanilor din 
secolul XX. Este astfel conferită o imagine unitară şi aproape exhaustivă a acestei părți de 
lume. 

In deceniul al IV-lea al secolului trecut, aşa cum scoate în evidență Barbara 
Jelavich, condiţiile țăranilor din Balcani — clasă socială preponderentă în mod evident în 
toate statele peninsulei — erau asemănătoare omologilor lor din vestul Europei şi din S.U.A.: 
“aşa grea cum era situaţia, gospodăriile ţărăneşti din Balcani nu o duceau mai rău decât în 
alte zone, ca, de exemplu, Irlanda, Scoţia şi o mare parte a regiunilor rurale din America” 
(p. 176). Se naşte însă firesc întrebarea: cum a fost posibilă o evoluţie în evidentă 
contradicţie a societăţilor rurale, şi finalmente a întregii societăţi, din vestul Europei pe de o 
parte, şi zona balcanilor, pe de altă parte? Răspunsul, extrem de pertinent, ne este oferit de 
către autoare si este în evidentă relaţie cu mentalul şi cu tradiţiile sociale ale populaţiei 
balcanice: “Sistemul social otoman a promovat multe obiceiuri nedorite (...), care au dăinuit 
şi după prăbuşirea Imperiului. Secolele de robie feudală au contribuit la instalarea yavashlik- 
ului, o stare de spirit caracterizată prin letargie, indiferenţă, lipsă de hotărâre şi tendință spre 
supunere izvorâtă din nevoia de a supravieţui. Acest lucru poate fi dedus cu uşurinţă din 
atitudinea faţă de autoritate — teamă şi totodată umilinţă şi acceptare. Servilismul este însoțit 
de istețime, manifestată în încercări de a ocoli obstacolele, apelând la mijloace nu prea 
ortodoxe (...) sau chiar ilegale. Persistă ideea că este perfect normal să inseli guvernul sau 
chiar să-l furi (...). Dat fiind faptul că viitorul era nesigur, supuşii Imperiului otoman au 
adoptat o atitudine oarecum hedonistă față de viaţă şi au dovedit o mare înclinaţie către 
lenevie. Munca propriu-zisă era în general putin prefuita. (...) Creştinii, ca şi vecinii lor 
musulmani, acceptau ideea că ce ţi-e scris în frunte ţi-e pus!” 

Pornind de la această remarcă, autoarea încearcă o complexă introspectie asupra 
lumii balcanice a secolului XX. Conştientă că racilele trecutului îşi pun încă amprenta 
deosebită pe societatea statelor analizate, Barbara Jelavich acordă o mare importanță 
analizei fenomenelor cu raportare aproape întotdeauna la trecutul istoric, de multe ori comun 
locuitorilor de aici. 

Din punct de vedere tematic, lucrarea cuprinde două mari părți, prima dintre 
acestea având şase capitole, iar cea de-a doua patru. Cu mult spirit critic, sunt surprinse 
tarele societății balcanice, fie că acestea au beneficiat de regimuri autoritar monarhiste, 
totalitar comuniste sau, dimpotrivă, de guvernări democratice. Prima parte a lucrării 
cuprinde, într-un mod aproape egal, evoluţia tuturor statelor balcanice din a doua jumătate a 
secolului al XIX-lea până în momentul intrării acestora în cel de-al doilea război mondial. 
Apar totuşi aici şi unele regretabile erori, cum ar fi aceea a plasării a Marii Schisme a 
Bisericii Creştine în anul 1504, probabil aceasta dintr-o greşeală de tipar. Inexplicabilă este, 
în aceeași ordine de idei, apariția liderului social-democrat român din perioada interbelică, 
Constantin Titel-Petrescu sub numele de C. Titel Constantinescu! 

A doua parte a lucrării, intitulată 4/ doilea război mondial şi evoluţiile postbelice, 
acordă spaţii diferite în prezentarea evenimentelor politico-economice din țările abordate. 
Astfel, regimul comunist iugoslav şi alternativa greacă, aşa cum consideră autoarea 
sistemul politic de la Atena, beneficiază de o atenție sporită, manifestată într-un număr 
considerabil de pagini. În schimb, celelalte state sunt tratate doar fugitiv, ceea ce dăunează 
echilibrului, altfel bine gândit, al cărții. Spre exemplu, dacă luăm în considerare numai 
situația comunismului românesc, se poate observa că acţiunile de distanțare față de Moscova 

din timpul lui Gheorghiu-Dej şi, mai ales, din perioada lui Ceauşescu, cu largi reverberatii la 
nivel internaţional în acele timpuri, meritau o atenție pe măsura importanţei lor. 

Menită a fi totuşi, aşa cum însăşi autoarea mărturiseşte in Prefaţă, doar o 
“introducere la istoria Balcanilor” (p. 9), lucrarea de față îşi depăşeşte cu mult această 
condiţie a sa, reuşind a fi una dintre sintezele remarcabile traduse în România în ultimii ani. 

Deşi nu beneficiază de surse inedite, această lipsă este suplinită prin utilizarea unei 
vaste bibliografii, din care nu lipsesc documente publicate şi lucrări memorialistice. Chiar şi 
aşa, lucrarea Barbarei Jelavich este una de o reală valoare, ce are darul de a sesiza, printr-o 
complexă analiză, o lume care, în acelaşi timp, a fost o sursă de conflicte, obiect şi subiect 
de dispută între marile puteri ale timpului, dar şi generatoare de idei noi, în concordanță cu 
cerinţele europene. 


Marius-Liviu Petre 


VLADIMIR MALEVANNYI, Nazakrytoe delo “Ramzaja”. Vokrug istinyh pricin provala 
Riharda Zorge sohraneaetsea zagovor molcianija, in “Nezavisimoe Voennoe Obozrenie”, 
27 octombrie 2000. 


Figura asului spionajului sovietic Richard Zorge stârneşte încă interesul 
cercetătorilor din multe ţări. Dovadă numărul simpozioanelor organizate în ultimii ani în 
Rusia şi Japonia, ocazii cu care au fost date publicităţii noi informaţii. V. Malevannyi face — 
pentru marele public, de vreme ce articolul a fost publicat în suplimentul de vineri al 
cotidianului “Nazavisimaja Gazeta”, — un inventar al întrebărilor din “dosarul Zorge” care 
nu şi-au primit încă răspuns. Iar numărul acestora încă este foarte mare. Misterul te învăluie 
de cum te apropii de subiect. Nimeni nu scoate documentele de la secret. Nici până astăzi nu 
s-a confirmat existenţa “dosarului Zorge” în arhiva GRU. Documentele contraspionajului 
japonez capturate de americani sunt şi ele ţinute la secret. La fel şi documentele spionajului 
german (Zorge a fost şi agent german, infiltrat de sovietici) care au fost împărţite între 
puterile învingătoare. Au fost în schimb publicate de către istoricii japonezi copiile 
protocoalelor anchetelor la care a fost supus grupul Zorge vreme de trei ani. Dar unde sunt 
originalele? Acestea au apărut, pentru scurt timp, după război pentru a dispare, mai apoi, 
într-un fel inexplicabil. Şi totuşi, căutările istoricilor au fost încununate de un mare succes. 
La începutul acestui deceniu o parte din răspunsurile la ancheta procuraturii au fost 
descoperite în casa fostului procuror general al Japoniei, Daikiti Imoto. La mijlocul anilor 
'90 documentele au fost publicate la Tokio. Astfel că în ciuda “conspirației tăcerii” in 
cercetarea activității reţelei Zorge s-au înregistrat progrese. Cele mai semnificative se 
datorează istoricilor japonezi. Ultimele două cărți apărute la Tokio se ocupă de împrejurările 
arestării grupului Zorge şi de relaţiile dintre Zorge şi ziaristul japonez Hoţumi Odzaki, 
expert în problemele Orientului Îndepărtat. Astfel s-a putut stabili că Odzaki era principala 
sursă de materiale analitice pentru Zorge. Reputat specialist în problemele Chinei, cu o 
experienţă de corespondent al unui ziar japonez la Şanhai, Odzaki a devenit consilier politic 
al guvernului de la Tokio, având acces la documentele de cancelarie. Astfel că Zorge putea 
să coroboreze informaţiile primite de la sursele sale din Ambasada Germaniei cu cele 
procurate de Odzaki. Ultimele cercetări propun chiar identificarea unor probabile surse 
pentru diferite informaţii transmise de Zorge la Moscova. 

În ultimii ani au revenit în atenţie mai vechile întrebări stârnite de lista obiectelor 
găsite asupra lui Zorge în momentul arestării, mai precis telegrama care se crede că urma să 

fie expediată la Moscova, dar care era scrisă în limba engleză. Oare în ce limbă discuta 
Zorge cu Zaitev, diplomatul sovietic de la Ambasada din Tokio, care era omul lui de 
legătură? Un alt amănunt asupra căruia atrage atenţia autorul, dar care nu şi-a găsit 
deocamdată un răspuns care să-l mulțumească, este insistența cu care Zorge se declara 
reprezentantul Cominternului. Majoritatea autorilor însă consideră că din toamna anului 
1929 Zorge a început să lucreze pentru spionajul militar sovietic după ce ieşise din 
Comintern. Pentru început, el a fost trimis în China iar din septembrie 1933 şi-a început 
activitatea în Japonia. Un alt amănunt insuficient explicat este refuzul lui Zorge de a fi 
apărat de germani după ce a fost arestat de japonezi. Însă el nu a refuzat să se întâlnească, 
după arestare, cu ambasadorul Germaniei la Tokio şi să-i predea un mesaj acestuia. 

Articolul lui V. Malevannyi este nu numai un inventar de probleme încă 
nerezolvate. El reflectă echilibrat — fără să ridice în slăvi unele lucrări şi să critice exagerat 
aitele — stadiul în care se află în acest moment cercetările privind activitatea grupului Zorge. 
Este o introducere utilă pentru oricine este interesat, câtuşi de puţin, de acest subiect. 


Armand Goşu 


ION TEODORESCU, STEFAN POPESCU, Albania de la Zogu la Enver Hoxha, 
Târgovişte, Edit. Zoom, 2001, 132 p. 


Doi tineri doctoranzi români, Ion Teodorescu la Tirana şi Ştefan Popescu la Paris, 
ambii preocupați de istoria Albaniei, s-au încumetat să facă o incursiune în studierea 
evenimentelor din perioada modernă şi contemporană a acestei țări, benefică pentru tematica 
tezelor de doctorat ce le au în pregătire, dar si pentru istoriografia sud-estului Europei, aflată 
în prezent într-un amplu proces de reconsiderare a multor evenimente din a doua jumătate a 
secolului XX. 

De la început trebuie remarcat efortul de a consulta numeroase surse, de la arhivele 
centrale din Tirana, o vastă literatură de specialitate albaneză şi străină, până la convorbiri 
cu persoane implicate direct în desfăşurarea unor evenimente contemporane. De asemenea, 
este lăudabil efortul de a trece prin întreaga istorie a Albaniei pentru a face mai uşor 
înțeleasă perioada modernă şi contemporană, cu specificitatile inerente, dar deosebit de 
importante pentru situația Albaniei, dependentă în mare măsură de contextul politic balcanic 
şi dezvoltarea Imperiului otoman. Aşa se justifică primul capitol intitulat Ce este Albania?, 
cu subcapitole ca, de exemplu, A/bania etnică, politică, de la iliri la albanezi, dominația 
otomană, renaşterea naţională, limba şi dialectele, sau regimul proprietăţii, populația şi 
ocupațiile. 

Înainte de a prezenta capitolul A/bania în timpul lui Ahmed Zogu, considerăm 
necesară o scurtă privire asupra modului în care a fost pregătită şi realizată cucerirea 
Independenţei de stat a Albaniei, proclamată în urmă cu 90 de ani, la 28 noiembrie 1912, în 
care un rol important a fost jucat de Comunitatea Albaneză din România, implicată serios 
atât în mişcarea de renaştere naţională albaneză, cât şi în evenimentele premergătoare 
actului Independenţei. În acest sens, amintim și faptul că o serie de cercetători români, de la 
Bogdan Petriceicu Haşdeu şi Nicolae Iorga la Nicolae Ciachir, Sava Iancovici, Cătălina 
Vătăşescu, Virgil Cândea, Grigore Brâncuş, Gelcu Maksutovici, mai nou Baki Ymeri, 
Cristia Maksutovici, Şerban Tabacu, Andrei Majuru şi alții au adus contribuţii interesante în 
studierea şi publicarea a diferite aspecte referitoare la istoria Albaniei şi relațiile româno- 
albaneze. Prestigiul României în urma participării la războiul ruso-româno-turc din anii 

1877-1878 şi a hotărârilor Congresului de la Berlin din 1878, eliberarea completă de sub 
tutela Imperiului otoman prin proclamarea Independenţei de stat, au permis implicarea în 
mai mare măsură a ţării noastre în evoluţia evenimentelor politice din Balcani, în mod 
deosebit sprijinirea, sub diferite forme, a mişcării de renaştere naţională albaneză, încheiată 
cu Independenţa din 1912 şi consolidarea acesteia prin recunoaşterea internaţională atât în 
1913, cât şi la terminarea primului război mondial în 1918. 

Din această Scurtă istorie a Albaniei până la 1920, cum îşi intitulează autorii 
începutul cărţii, redăm câteva fraze ce ni se par a fi concludente pentru o mai bună 
înțelegere a specificitatii originii albanezilor: “Albaneza este o limbă indo-europeană de tip 
satem, dar foarte diferită de greaca, latina sau slava (...). După anul 602 ilirii romanizați din 
Iliria propriu-zisă au suferit o nouă transformare, slavizându-se (...). Singurul loc din Iliria 
de odinioară unde un popor şi-a păstrat graiul autohton este Albania, care, nefiind cuprinsă 
în unitatea de limbă latină (...), a izbutit să se sustragă romanizării şi altor acțiuni de 
asimilare străină şi să-şi păstreze până azi un caracter propriu, de străvechi origini” (p. 8), Şi 
mai departe: “Albania, departe de Bizanţ, a rămas aproape independentă, dar invazia goților 
(sec. VI), a sârbilor şi bulgarilor (sec. IX) i-a împins pe albanezi în munţi, scăpând astfel de 
asimilare sau de influenţe profunde (...). În 1385 forțele otomane (...) au ocupat o parte 
însemnată din Albania. (...) După consolidarea imperiului, otomanii au ocupat în 1415 
Kruia şi au ajuns apoi la Marea Adriatică (1432. Între 1443-1468 otomanii s-au confruntat 
cu rezistența armată a albanezilor conduşi de Gheorghe Castriota, numit de otomani 
Skanderbeg. Timp de 25 de ani (...) Albania a fost pivotul rezistenței creştine în fata 
avansului otoman către Adriatica” (p. 9). Ajungând cu expunerea succintă a evenimentelor 
în secolul al XIX-lea, autorii dau o atenţie deosebită “Renaşterii naţionale”, sesizând că: “În 
anii imediat premergători războiului Crimeii (1853—1856) în Albania au continuat, în rândul 
elitelor, încercările de creare a unei culturi naţionale (...). Emigratia albaneză de la 
Constantinopol, ca şi cea din România, înțelegând că cele două mari pericole pentru 
albanezi, în acea perioadă, le reprezentau panslavismul, care amenința să asimileze pe 
albanezii mahomedani, şi elenismul, care reuşise să grecizeze numeroase mase de albanezi 
ortodocşi, a încercat să răspândească cultura albaneză ca o cale spre renașterea naţională” 
(p. 13). 

Fără îndoială, autorii au surprins corect evoluţia societăţii albaneze, dar, ca istorici 
români considerăm că ar fi fost util să dea o mai mare atenţie modului în care s-a desfăşurat 
mişcarea de renaştere naţională albaneză pe teritoriul României, ea fiind deosebit de 
eficientă în perioada anilor 1880-1912, datorită activităţii societăţilor culturale albaneze 
înființate la Bucuresti, Constanţa, Brăila şi alte oraşe ale țării noastre. Comunitatea 
Albaneză, cu sprijinul direct al oficialităților române, a adus un aport însemnat la pregătirea 
şi desfăşurarea evenimentelor premergătoare actului Independenței de stat a Albaniei din 
1912 şi după aceasta. 

Pentru a trece la subiectul principal al cărţii, vom reda câteva fragmente din 
capitolul Albania în timpul lui Ahmed Zogu, în vederea cunoaşterii acestei personalităţi 
ambifioase care a dominat viaţa politică a Albaniei interbelice în calitățile de ministru, 
preşedinte al Albaniei şi apoi rege al acestei țări până la invadarea ei de trupele Italiei 
fasciste în 7 aprilie 1939. “Ahmed Zogu, al doilea fiu al lui Gemal Paşa, şef al tribului Mati, 
s-a născut pe data de 8 octombrie 1895, în castelul Burgayet (...) Ahmed Zogu credea că 
familia sa şi-a câştigat proeminenfa la sfârşitul secolului al XV-lea, când prinţesa Mamita 
din Kruia, sora eroului naţional albanez Gheorghe Castriota Skandeberg, s-a căsătorit cu 
Zogu, stăpânul castelului Burgayet”. Autorii arată că: “(...) la vârsta de opt ani, Ahmed a 
fost trimis ostatic la Constantinopol (...) Şederea sa la Constantinopol s-a sfârşit brusc fn 

1911, când a fost chemat înapoi în Albania pentru a-şi conduce tribul într-o revoltă contra 
Junilor Turci, care încercau să-şi impună autoritatea absolută în Albania. Ahmed-bei şi-a 
strâns oamenii şi s-a alăturat albanezilor din Kosovo, aflaţi sub autoritatea lui Hasan Bei 
Pristina, Reza Bei Krieziu şi Bairam urii (...) acest eveniment a însemnat pentru Ahmed 
prima implicare directă în afacerile interne albaneze” (p. 30). Dar personalitatea lui Ahmed 
Zogu se va defini după terminarea primului război mondial, mai precis în urma Congresului 
de la Luşnia (28-31 ianuarie 1920) când a fost constituit guvernul condus de Suleim Bei 
Delvina în care Ahmed Zogu deţinea portofoliul ministerului de război. De acum înainte, cu 
excepţia unei scurte perioade în anul 1924, când pentru câteva luni a fost guvernul revoluţiei 
burghezo-democrate de sub conducerea episcopului Fan S. Noli, Ahmed Zogu va avea un 
rol important în toată perioada amintită. El a fost cel care a înfrânt revoluţia din 1924 şi a 
forțat plecarea lui Fan Noli în America. A convocat Adunarea Constituantă, care a 
proclamat Albania republică şi pe Ahmed Zogu preşedinte al ei, ales pe 7 ani, care urma să 
exercite şi funcţia de şef al guvernului. Situaţia economică precară a Albaniei a influenţat în 
mod hotărâtor alianțele şi înfeudarea ţării faţă de Italia fascistă. La 25 august 1928 Adunarea 
Constituantă s-a întrunit sub preşedinţia lui Pandeli Evanghelie, albanez provenit din 
România, care a decis instaurarea unei monarhii democrate, iar la 1 septembrie 1928 Ahmed 
Zogu a primit coroana şi numele de “Zogu I Rege al Albanezilor”, În urma ultimatumului 
dat de Italia fascistă privind ocuparea Albaniei, Zogu a declarat război Italiei, dar în fata 
atacului iminent al forțelor italiene din dimineaţa de 7 aprilie 1939, regele Zogu şi familia 
sa, în timpul nopţii de 6 aprilie, s-a îndreptat spre oraşul Korcea din sudul Albaniei, trecând 
granița în Grecia, iar de acolo cu un tren special plecând în Turcia. Regele Zogu îşi va 
încheia astfel activitatea politică în Albania, murind în exil. 

Între 7 aprilie 1939 şi 29 noiembrie 1944 Albania se va afla sub ocupaţie, a trupelor 
Italiei fasciste până în septembrie 1943 si a celor ale Germaniei hitleriste de la această data . 
La 29 noiembrie 1944, cu forțe proprii, Albania se va elibera. În plină luptă de partizani 
împotriva ocupanților străini, la 8 noiembrie 1941 se va constitui Partidul Comunist 
Albanez, fiind şi data în care Enver Hogea intra în viața politică a Albaniei, devenind cel 
mai longeviv conducător comunist de tip stalinist, decedat în anul 1985. Autorii afirmă că: 
“Sarcina aceasta i-a revenit lui Tito, care prin locotenentul său pentru Albania, Miladin 
Popovici, a format un partid comunist pentru albanezii din regiunea Kosovo şi altul pentru 
Albania istorică” (p. 85). 

Este interesant de relevat că în carte găsim şi un capitol despre Albania în timpul 
celui de-al doilea Război Mondial (p. 74-95), necesar pentru a defini începuturile 
comunismului în Albania şi personalitatea lui Enver Hogea ca om politic şi conductor 
efectiv al acestei țări timp de peste patru decenii. Informaţiile sunt pertinente, chiar dacă nu 
sunt complete, având în vedere şi ponderea acestei teme în economia generală a cărţii. Noi 
ne vom limita la citarea faptului că: “Un moment hotărâtor în organizarea rezistenţei, l-a 
avut formarea la 8 noiembrie 1941 a Partidului Comunist Albanez, ca ramură a celui 
iugoslav”, la pretioasa informatie că: “Pe data de 2 august 1943, se ajunge la unificarea 
rezistenței la Conferinţa ţinută în satul Mukie” (p. 95), unde a fost adoptată o rezoluţie care 
prevedea: “1. Combatem contra ocupantului împreună; 2. La sfârşitul războiului vom decide 
printr-un plebisict forma de guvernământ; 3. Libertatea tuturor partidelor de a concura; 4. 
Lupta pentru realizarea Albaniei etnice”. Hotărâri rezonabile, dar care nu aveau să fie 
aplicate de comuniştii albanezi conduşi de Enver Hogea. 

Ultimul capitol şi cel mai interesant din punct de vedere al analizei politice este 
intitulat A/bania în timpul lui Enver Hoxha (p. 96-130), în care este cuprinsă şi tema 
Relațiile României cu Albania — scurt istoric. Aici se pune la întrebarea cine a fost Enver 

Hogea? şi se răspunde: “Enver Hogea s-a născut la Giroskastra, pe data de 16 octombrie 
1908, ca fiu al unui Hoge musulman (...) a studiat timp de un an la Universitatea din 
Montpellier şi apoi a audiat cursuri la Facultatea de Drept din Paris şi Bruxelles. În capitala 
belgiană, a lucrat la Consulatul Albanez (...). Întors în Albania, în 1936, a funcţionat ca 
profesor de limba franceză la Tirana şi Korcea. In ianuarie 1940, din propria-i voinţă şi prin 
decizia grupului comunist de la Korcea, a plecat la Tirana, unde a deschis un magazin de 
tutun “Flora” care era de fapt o celulă comunistă. (...) După preluarea puterii a locuit într-un 
complex luxos din Tirana. A decedat pe 11 aprilie 1985, din cauze naturale” (p. 96). 

Meritul autorilor constă şi în faptul că au avut convorbiri directe cu persoane care 
l-au cunoscut pe Enver Hogea, completând astfel sursele documentare şi cu unele aprecieri 
inedite, cum ar fi cele extrase din conversaţia avută cu Begir Aiazi, la Tirana, în zilele de 
20-30 martie 2000. | 

În această ultimă parte, care cuprinde perioada comunistă, autorii ne amintesc o 
maximă budistă, potrivit căreia istoria este “un şir de suferințe şi umilințe personale şi 
universale”, ce se potriveşte într-adevăr nefericitei naţii albaneze, care a traversat veacurile 
într-o continuă luptă pentru existenţă şi afirmare. 

La sfârşitul celui de-al doilea război mondial comunismul era instalat în Albania. 
Autorii încearcă o sinteză a guvernării sub Enver Hogea: 1944-1948 relaţii tovărăşeşti cu 
Iugoslavia; ralierea Albaniei la Komimform; după moartea lui Stalin în 1953, Enver este 
singurul care la Congresul XX al PCUS din 1956 rămâne fidel liniei leninist-staliniste. În 
1961 se va orienta spre China lui Mao după ruptura cu “țările socialiste”, iar după moartea 
lui Mao în 1976 se vor răci şi relaţiile cu China. La moartea lui Enver Hogea în 1985, 
Albania se afla într-o puternică izolare, iar pe plan intern cu o economie în recesiune. În 
1967 Albania a fost declarată stat ateu, accentuându-se persecuțiile religioase, cu 
încarcerarea celor nesupuşi în închisori şi câmpuri de muncă forțată. 

O carte care merită lecturată cu atenţie, atât pentru bogăția informaţiei, cât şi pentru 
tragismul vieţii trăite de albanezul de rând într-o fara săracă, bântuită de politicieni avizi de 
bogății şi glorii nemeritate, la care s-au adăugat şi privatiunile ocupaţiei străine. 


Gelcu Sefedin Maksutovici 


ALINA TUDOR, DAN CATANUS, Amurgul ilegaliştilor. Plenara PMR din 9-13 iunie 
1958, Bucureşti, Edit. Vremea, 2000, 256 p. 


Este clar că studiul anilor '50 în România face în ultimii ani paşi importanţi înainte. 
Noi şi noi studii şi monografii se adaugă lucrărilor, de acum clasice, ale lui Vladimir 
Tismăneanu, Ghiţă Ionescu, Stelian Tănase. Studiul comunismului, dar şi al oricărui alt 
domeniu al istoriei, nu se poate realiza însă în absenţa surselor primare, a analizei 
documentelor inedite. Până la abordarea unor teme literare, precum mitul conducătorului 
sau iconografia regimului comunist, istoriografia română are nevoie de o muncă tenace în 
biblioteci şi arhive. Această cale este singura care poate asigura competenţă şi 
profesionalism studiilor istorice. 

Noul volum al colegului Dan Cătănuş şi primul al Alinei Tudor (care pregăteşte o 
teză de doctorat despre elitele comuniste din această perioadă) se referă la un moment mai 
puţin cunoscut din istoria PMR: Plenara PMR din 9-13 iunie 1958, când o serie de ilegalisti 
au fost înlăturați definitiv de pe scena politică. Acest val de epurări făcea parte din strategia 
stalinistă/dejistă de a lovi în orice grup, fie el cât de puţin reprezentativ, care punea în 

discuție autoritatea celor aflaţi la conducere. Dej a simţit că, dacă permite cea mai palidă 
destalinizare, își surpă propria poziţie politică. Mai mult, în primăvara anului 1956, 
conducătorul PRM se confruntase cu tentativa de destalinizare prefigurată de Miron 
Constantinescu si Iosif Chişinevschi. Situaţia era oarecum diferită acum, în 1958, căci nici 
Constantin Doncea, nici “aliații” săi nu aveau pârghii în lupta politică împotriva lui Dej 
comparabile cu “grupul” Miron Constantinescu — Iosif Chişinevschi. Esenţa nemulțumirii 
lui C. Doncea, Grigore Răceanu, Ovidiu Şandru faţă de regimul lui Dej era monopolizarea 
puterii, excluderea de la exercitarea unor responsabilităţi compatibile cu calitatea lor de 
ilegalisti şi critica degenerării elitiste. Grupul conducător din jurul lui Gheorghiu-Dej era 
acuzat de îndepărtarea de situaţia reală din tara şi cu deosebire de cea a muncitorimii. 

Represiunea dejistă de acum nu se putea însă compara însă cu cea stalinistă din anii 
"30şi nici măcar cu cea din 1952 şi 1957. Miza politică era mult mai redusă. 

Constantin Doncea, marginalizat în partid, după ce atinsese momentul său de glorie 
în timpul grevei ceferistilor din februarie 1933, a fost acuzat de “atitudine antipartinică de 
subminare a autorităţii conducerii partidului”, “promovare a elementelor străine şi 
dușmănoase în aparatul de stat”, “încălcare gravă a disciplinei de partid şi de stat”. 

Iacob Coţoveanu a fost acuzat de “participare la manifestări antipartinice, 
fractioniste, subminarea autorităţii conducerii partidului, tăinuirea manifestărilor antipartinice 
şi înşelarea partidului”. Ovidiu Şandru a fost acuzat de “activitate antipartinică si fractionista”, 
“calomniere a liniei politice a partidului”, iar Grigore Răceanu de “activitate antipartinică, 
fractionist4 şi contrarevolutionara”. În total 17 activişti comunişti au fost acuzați la această 
plenară. Răspunderea politică a acestora era însă diferită. Din cei 17, 10 au fost pedepsiți cu 
excluderea din partid, 2 excluși din rândurile membrilor supleanti ai CC al PMR, 2 pedepsiţi 
cu mustrare, unul a primit vot de blam cu avertisment, unul vot de blam şi unul a fost exclus 
din funcţiile de conducere ale municipiului Bucureşti. Se adaugă la aceştia 17 activişti, 11 
cadre care urmau a fi “trasi la răspundere” de către organizaţiile de partid din care făceau parte. 

Proiectul de rezoluţie prin care au fost criticati şi pedepsiţi activiştii implicaţi a fost 
prezentat de Nicolae Ceauşescu, fapt ce marca încrederea deosebită pe care i-o arăta 
Gheorghiu-Dej “locotenentului” său. Cu această ocazie Nicolae Ceauşescu şi-a demonstrat 
încă o dată fidelitatea şi conformismul politico-ideologic fata de linia dogmatică dejistă. Prin 
cuvântul lui Nicolae Ceauşescu, membru plin al Biroului Politic, partidul îşi demonstra 
completa obedienţă politică şi lipsa dorinţei de a se angaja pe calea destalinizării interne. 

Volumul alcătuit de Alina Tudor şi Dan Cătănuș prezintă câteva deficienţe care 
împiedică munca de cercetare: în primul rând nu s-a specificat fondul şi dosarele din care au 
fost preluate documentele; nu s-a specificat în note (foarte sărace, de altfel) gradul în care 
acuzele aduse “grupului antipartinic” erau demonstrabile prin alte documente (fapte, realităţi); 
credem că o precizare mai nuanțată a contextului politic şi ideologic al Plenarei ar fi dus la o 
bună situare a acesteia în ansamblul istoriei anilor '50; se impunea urmărirea destinului politic, 
profesional şi uman al celor acuzaţi după încheierea Plenarei. Considerăm titlul ales prea 
literar, pretentios si fără acoperire în conţinut. Nu este deloc vorba de un amurg al ilegalistilor, 
ci mai degrabă de înlăturarea unei grupe marginale de ilegalişti de către monolitul ilegalist al 
lui Dej. Prin Plenara din iunie 1958 se demonstra că PMR continua să fie într-o profundă criză 
de identitate şi lipsă totală de legalitate în istoria românească. 


Florin Müller 


"REVISTA ISTORICĂ" publică în prima parte studii, note şi 
comunicări originale, de nivel ştiinţific superior, în domeniul istoriei vechi, 
medii, moderne şi contemporane a României şi universale. În partea a doua 
a revistei, de informare ştiinţifică, sumarul este completat cu rubricile: 
Surse inedite, Probleme ale istoriografiei contemporane, Opinii, Viaţa 
ştiinţifică, Recenzii, Note, Buletin bibliografic, Revista revistelor, în care se 
publică materiale privitoare la manifestări ştiinţifice din tara şi străinătate şi 
sunt prezentate cele mai recente lucrări şi reviste de specialitate apărute În 

